
Gracie Snow are o misiune și este ferm hotărâtă să o 
ducă la îndeplinire, indiferent de ce trebuie să facă 
pentru asta. Prima ei însărcinare ca proaspăt angajată 
la studiourile Windmill este să îl aducă acasă pe legen- 
darul Bobby Tom Denton, un celebru jucător de forbal 
american retras din activitate în urma unei grave acci- 
dentări. Pe lângă faprul că Bobby nu vrea să se întoarcă 
în Telarosa, Texas, nici nu este convins că dorește să-și 
înceapă o carieră în lumea filmului, în ciuda contrac- 
tului pe care l-a semnat. Aşadar, ce argumente ar pu- 
tea avea Gracie, o fată bătrână de 30 de ani, care până 
atunci sc ocupase de un cămin de bătrâni într-un orăşel 
uitat de lume, să-l convingă pe faimosul, şarmantul, 
egoistul Bobby, bărbatul cu o avere considerabilă şi în- 
conjurat mereu de bombe sexy, să facă ceea ce trebuie, 
dar nu-și dorește? 
Nici unul, după părerea lui Bobby. Dar Gracie dove- 
dește a avea resurse nelimitate, i iar sub înfăţişarea aparent 
banală se ascund un caracter de oțel și o inimă de î înger. 
Încet-incet, Bobby descoperă că alături de Gracie poate 
să râdă, să fie el insuși, să fie pasional... şi chiar să fie cu 
„adevărat îndrăgostit. Căci Gracie este femeia pe care nu 
a avut-o niciodată, dar și-a dorit-o dintotdeauna. 


Susan! Elizabeth Phillipsa scris 23 de romane traduse 
în 30 de limbi şi apărute pe lista de bestselleruri din 
New York Times, Publishers Weekly şi USA Today. 
A primit 4 premii RITA pentru „Cel mai bun ro- 
man“, precum și Premiul pentru întreaga activitate 
din partea Romantic Times. 

Pentru toţi vechii mei prieteni din Liga La Leche. 
Vă mulțumesc pentru că aţi fost primii care mi-aţi 
spus că vă place cum scriu. 


capitolul 1 


- Bodyguard! Ce naiba, ce-mi trebuie mie bodyguard! 

Vârful placat cu argint al ciocatelor stacojii din piele 
de reptilă sclipi în clipa în care fostul fotbalist străbătu 
nervos covorul și își propti podurile palmelor pe biroul 
avocatului său. 

Jack Aikens îi aruncă o privire precaută. 

- Studioul Windmill este de altă părere. 

- Întâmplarea face că puţin îmi pasă de părerea aces- 
tui studio. De parcă ar exista careva în sudul Californiei 
care să aibă vreo brumă de bun-simţ. Bobby Tom se în- 
dreptă de spate. Mă rog, s-or mai găsi şi câțiva fermieri 
care să facă excepţie, dar cam atât. 

Își aşeză trupul deșirat într-un fotoliu de piele și îşi 
căţără picioarele cu gleznele încrucișate pe birou. 

Jack Aikens îl studie cu atenţie pe omul care îi era 
cel mai important client. Vestimentaţia de astăzi a lui 
Bobby Tom era aproape conservatoare: pantaloni albi 
din pânză de in, o cămașă de mătase de culoarea lavan- 
dei, încălțat cu cizmele lui de cowboy stacojii din piele 
de reprilă şi pe cap o pălărie de fetru gri Stetson. Fostul 
atacant nu se deplasa nicăieri fără pălărie Stetson. Une- 
le iubite ale lui jurau că nici când făcea dragoste nu și-o 
dădea jos, dar lui Jack îi era greu să creadă aşa ceva. În 
orice caz, Bobby Tom se mândrea că era texan, deși ca- 
riera lui de fotbalist îl obligase să-şi petreacă ultimii zece 
ani aproape în totalitate la echipa Chicago. 

Cu o înfăţişare desprinsă de pe coperta unei reviste, 
un zâmbet năucitor şi două inele impunătoare Super 
Bowl încrustate cu diamante, Bobby Tom Denton era în- 
truchiparea fotbalistului profesionist de succes. Încă de 
la începutul carierei, publicul de televiziune îi îndrăgise 

stilul neaoş, dar cei care jucaseră împotriva lui nu se 
' lăsaseră păcăliți de farmecul lui de băiat bun de la ţară. 
Ştiau că Bobby Tom era inteligent, motivat şi deopotri- 
vă de dur. Fusese nu doar cel mai interesant mijlocaş al 
ofensivei din NFL, ci şi cel mai bun, iar când acciden- 
tarea de la genunchi petrecută în urmă cu cinci luni, 
la Super Bowl-ul din ianuarie, îl forțase să se retragă la 
treizeci şi trei de ani, urmarea firească fusese că Holly- 
wood-ul își manifestase interesul de a-l propulsa drept 
cel mai nou erou al filmelor sale de acțiune și aventuri. 

- Bobby Tom, e dreptul celor de la Windmill să fie 
îngrijoraţi. Ei sunt cei care te plătesc cu câteva milioane 
ca să joci în primul tău film. 

- Eu sunt jucător de fotbal, nu vedetă de cinema! 

- Începând din ianuarie, ești fost jucător de fotbal, îi 
atrase Jack atenţia. Şi tu eşti cel care a decis să semneze 
contractul cu ei. 

Bobby Tom își smulse pălăria, își trecu o mână prin 
părul blond și bogat, după care și-o puse la loc pe cap. 

-Eram băut și nu ştiam încotro să-mi îndrept viaţa. 
lar tu ar fi trebuit să știi că nu-i indicat să mă lași să iau 
decizii importante când sunt beat. 

- Suntem prieteni de mulţi ani şi încă nu te-am văzut 
beat, aşa că n-ai găsit scuza cea mai potrivită. Totodată, 
eşti unul dintre cei mai inteligenţi oameni de afaceri 
pe care i-am cunoscut, și e clar ca lumina zilei că nici 
nevoie de bani nu ai avut. Dacă nu voiai să semnezi 
contractul cu Windmill, nu-l semnai. 

- Mda, bine, m-am răzgândit. 

- Am pierdut șirul afacerilor în care ești implicat și 
nu ştiu să fi reziliat vreodată vreun contract. Chiar vrei 
să începi acum? 

- Dar nici n-am zis c-aş vrea să reziliez contractul ăla 
afurisit, 

Jack aranjă din nou două dosare şi un tub cu tablete 
antiacid. Erau prieteni de zece ani, dar avea bănuiala 
că îl cunoştea pe Bobby Tom la fel de bine ca frizerul 

la care se tundea. În ciuda cordialității sale, fostul fotba- 
list era o persoană care ținea foarte mult la viața sa pri- 
vată. Jack îi înțelegea această atitudine. Toți voiau câte 
o bucăţică din Bobby Tom, iar sportivul învățase să se 
protejeze. După părerea lui Jack, nu se descurcase per- 
fect de fiecare dată. Orice fost atlet, femeie bine făcută 
sau amic din orașul lui de baştină care avea o poveste 
de viață de împărtășit ajunsese să îl considere pe Bobby 
Tom o pradă uşoară. 

Jack rupse capătul hârtiei lucioase a tubului cu pasti- 
le pentru stomac. 

- Hai că-s curios, ştii ceva despre actorie? 

- Ştiu pe naiba. 

- Asta bănuiam şi eu. 

- De parcă ar conta. În genul ăsta de filme nu trebuie 
decât să ştii să cafteşti şi să dezbraci femei. Ce naiba, 
asta ştiu să fac de la opt ani. 

Era genul de comentariu clasic ă la Bobby Tom Den- 
ton, aşa că Jack zâmbi. Indiferent de ce-i spunea clientul 
lui, trebuia să plece de la premisa că Bobby Tom inten- 
ţiona să aibă o carieră cinematografică încununată de 
succes. Din ce-l cunoștea el pe fostul fotbalist, acesta nu 
îşi asuma niciodată nimic din ce n-ar fi putut face bine, 
începând de la cumpărarea de terenuri până la partene- 
riatele de afaceri pe care le încheiase. Pe de altă parte, 
era cert că de data asta nu grăbea deloc. 

Jack se lăsă pe spate în scaun. 

-Am discutat cu Willow Craig de la Windmill acum 
câteva ore. E o doamnă influentă şi momentan neferici- 
tă, asta pentru că tu ai fost cel care a insistat să se filmeze 
în Tularosa. 

- Le trebuia un orășel din Texas. Ştii şi tu cât de prost 
merge acolo economia, iar asta i-ar ajuta. 

- Credeam că faci tot posibilul să stai o vreme depar- 
te de orașul tău natal, mai ales cu toată nebunia asta cu 
marele festival cu care vor să repună orașul pe picioare. 

Bobby Tom tresări. 

- Nu-mi aduce aminte. 

- Realitatea este că va trebui să te duci până acolo. 
Windmill a trimis deja echipament şi personal, dar 
dacă nu ești acolo n-au ce să filmeze. 

- Le-am zis co să apar. 

-Leai zis co să apari și la întâlnirile, și la probele 
de costume pe care le programaseră pentru tine în L.A. 
acum două săptămâni. 

- Aia era treabă de gagici. Ce naiba, am o garderobă 
mai tare decât a oricărui alt jucător din NFL. La ce-mi 
mai trebuie haine? 

Jack se lăsă păgubaș. Ca de obicei, Bobby Tom avea să 
facă exact ce voia. Cu toată amabilitatea sa de suprafaţă, 
texanul era încăpățânat ca un catâr și nu-i plăcea să fie 
împins de la spate. 

Bobby Tom își retrase cizmele de pe birou și se ridică 
încet. Deşi nu lăsa să se vadă, Jack ştia că retragerea for- 
tatā îl devastase. Încă de când medicii îi spuseseră că nu 
va mai putea juca niciodată, Bobby Tom se dezlănţuise 
cu sălbăticia unui om aflat în pragul dezastrului finan- 
ciar, nu a unei legende a sportului al cărei salariu de 
multe milioane de dolari de la Chicago Stars îi asigura 
doar o fracțiune din venitul net. Jack se întreba dacă 
chestia asta cu filmele nu era doar modul lui Bobby 
Tom de a-și petrece timpul până când își dădea seama 
ce avea să facă în continuare cu viaţa lui. 

Bobby Tom se opri în uşă și își îndreptă ochii albaștri 
spre agentul său, cu acea privire hotărâtă care băgase 
spaima în toți atacanțţii din liga de fotbal. 

- Ce-ar fi să-i cauţi chiar acum pe cei de la Windmill 
să le zici să renunţe la ideea cu bodyguardul? 

Deși cererea fusese rostită pe un ton moderat, Jack 
nu se lăsă păcălit. Bobby Tom ştia întotdeauna exact ce 
voia şi în general obținea lucrul respectiv. 

- Mă tem că au trimis deja pe cineva. Dar nu e vorba 
de un bodyguard, ci de o escortă. 

- Le-am spus că mă duc singur în Tularosa, iar dacă 
mă duc și apare vreun afurisit de bodyguard careşi închi- 
puie că o să-mi spună ce să fac, sper să fie un tip vânjos, 
pentru că altfel o să-i imprim inițialele mele pe cocoașă. 

Jack îşi cobori privirea spre carnetul dictando din faţa 
lui şi decise că nu era momentul potrivit să-i spună lui 
Bobby Tom că „tipul vânjos*“ pe care studiourile Wind- 
mill îl trimitea se numea Gracie Snow. Vâri carnetul 
sub un dosar, sperând din tot sufletul ca domnişoara 
Snow să aibă un posterior minunat, sâni care să bage în 
boală orice mascul şi instincte de piranha. Dacă nu, nu 
avea nici o şansă în fața lui Bobby Tom Denton. 


Gracie Snow era în luna coafurii nefericite. În timp 
ce briza umedă a nopții de început de iulie îi aduse un 
cârlionţ castaniu roșcat în faţa ochilor, se hotărî că nu 
avea nici un rost să aibă încredere într-un stilist pe nume 
Mister Ed. Nu era genul care să insiste pe partea nega- 
tivă, aşadar, în loc să se concentreze pe permanentul ei 
urât, încuie portiera mașinii închiriate și se îndreptă pe 
aleea care ducea spre casa lui Bobby Tom Denton. 

Pe aleea șerpuită erau parcate şase mașini, iar în timp 
ce se apropia de structura netedă din lemn de cedru și 
sticlă cu privelişte spre lacul Michigan, muzica îi asurzi 
urechile. Era aproape nouă și jumătate, și ar fi vrut să fi 
amânat întâlnirea aceasta până a doua zi de dimineață, 
când ar fi fost mai odihnită şi mai puţin nervoasă, dar 
nu își permitea acest lux. Trebuia să-i demonstreze lui 
Willow Craig că era perfect capabilă să se ocupe de pri- 
ma ei responsabilitate reală. 

Era o casă neobișnuită, joasă și extinsă, cu un acoperiş 
abrupt şi ascuţit. Ușile lăcuite de la intrare aveau clanțe 
alungite de aluminiu care semănau cu două femururi. 
N-ar fi zis că structura era pe gustul ei, dar cu atât mai 
mult i se părea interesantă. Încercă să-şi ignore fluturii 
din stomac, apăsă cu hotărâre pe sonerie şi își trase sa- 
coul celui mai bun costum bleumarin al ei, o chestie 

amorfă cu o linie a tivului nici scurtă, nici lungă, ci doar 
„ neelegantă. Ar fi vrut ca fusta să nu i se fi şifonat în 
timpul zborului de la Los Angeles pe aeroportul O'Hare 
din Chicago, dar niciodată nu se pricepuse să aibă grijă 
de haine. Uneori avea impresia că simţul estetic îi fusese 
deformat din cauză că crescuse înconjurată de persoane 
în vârstă, pentru că întotdeauna adoptase o vestimenta- 
ţie demodată de cel puţin douăzeci de ani. 

Apăsă din nou pe sonerie şi i se păru că aude rever- 
beraţia unui gong, dar muzica era atât de tare încât nu 
era sigură. Resimţi o uşoară emoție în toate terminaţiile 
nervoase. O petrecere pe cinste înăuntru. 

Deși Gracie avea treizeci de ani, nu fusese niciodată 
la o petrecere atât de extravagantă. Se întrebă dacă nu 
cumva se vizionau filme porno și se serveau porții de co- 
caină invitaţilor. Era aproape sigură că nu era de acord 
cu așa ceva, dar de vreme ce nu le testase pe nici una 
până acum, se gândi că era mai bine să nu aibă preju- 
decăţi. La urma urmei, dacă tot voia să înceapă o viață 
nouă, de ce să nu fie deschisă la experienţe noi? Dro- 
gurile nu o tentau deloc, dar filme porno... Măcar cu 
coada ochiului să tragă. 

Apăsă de două ori pe sonerie şi îşi aranjă o altă şuviță 
răzleață înapoi în cocul ei franțuzesc. Sperase că noul ei 
permanent putea elimina necesitatea coafurii demodate, 
dar comode, pe care o adoptase în ultimii zece ani. Şi-ar 
fi dorit ceva simplu şi cu bucle care să o facă să se simtă 
o nouă femeie, iar permanentul rigid pe care i-l făcuse 
Mister Ed nu avea nici o legătură cu planurile ei. De ce 
uitase că în adolescenţă toate eforturile ei de a se înfru- 
museţa eşuaseră catastrofal! Stătuse câteva luni cu părul 
verde din cauza unei cantităţi prost calculate de peroxid 
şi cu pielea jupuită şi inflamată în urma unei reacţii 
alergice la o cremă pentru pistrui. Încă îi mai răsunau 
în urechi hohotele de râs ale colegilor de liceu când 
ghemotoacele de șerveţel pe care şi le băgase în sutien 


i it 


îşi schimbaseră poziția în timp ce era ascultată la oră. | 

Incidentul acela îi pusese capac și din acel moment își 
promisese că va da ascultare cuvintelor pe care directa 
ei mamă i le repetase încă de la şase ani: „Te tragi din- 
tr-o familie în care femeile sunt casnice, Gracie Snow. 
Acceptă faptul că nu vei fi niciodată drăguță şi o să fii 
mult mai fericită“. 

Era de înălțime medie, nici destul de minionă ca să fie 
drăgălașă, nici destul de înaltă ca să fie mlădioasă. Deși 
nu avea pieptul plat ca o scândură, nu era deloc departe 
de această descriere. Ochii ei nu erau nici căprui cald, 
nici albastru scânteieror, ci de un gri greu de descris. 
Gura prea mare, bărbia prea proeminentă. Pentru tenul 
luminos care i se întrezărea printre pistruii presărați în 
jurul nasului sau pentru faptul că avea un nas micuţ şi 
drept nici nu se mai obosea să se simtă recunoscătoare. 
Prefera să se simtă recunoscătoare pentru darurile im- 
portante pe care Dumnezeu i le făcuse: inteligență, un 
simţ al umorului ciudat şi un interes de nestăvilit față 
de condiția umană. Îşi spusese că tăria de caracter era 
oricum mult mai importantă decât frumuseţea și doar 
când era foarte abătută își dorea să fi dat la schimb un 
dram de integritate, un strop de virtute şi un pic de spirit 
organizatoric pentru un sutien cu o mărime mai mare. 

Uşa se deschise în cele din urmă întrerupându-i gân- 
durile și se trezi față în față cu unul dintre cei mai urâţi 
oameni pe care îi văzuse vreodată - o matahală cu ceafă 
lată, chel și umeri largi. Îl privi cu interes în timp ce 
privirea lui alunecă peste costumul ei bleumarin, căma- 
şa albă şi simplă din poliester şi pantofii negri extrem 
de practici. 

- Da? 

Îşi îndreptă umerii și îşi înălță o idee bărbia. 

- ÎL caut pe domnul Denton. 

- În sfârșit. Fără nici un avertisment, o înșfăcă de 
braţ şi o trase înăuntru. Ţi-ai adus şi muzica? 

ntrebarea o luă atât de tare prin surprindere, încât 
de-abia apucă să treacă în revistă holul: podea de gresie, 

o sculptură murală masivă din aluminiu şi un bolovan 
. de granit cu o cască de samurai pe el. 

- Muzica? 

-Uf, şi doar i-am zis Stellei să aibă grijă să-ți aduci 
muzica. Nu contează. Am caseta lăsată de ultima fată. 

- Caseta? 

- Bobby Tom e în jacuzzi. Vrem să-i facem o surpriză, 
așa că stai aici până pregătesc tot ce trebuie. O să mer- 
gem împreună apoi. 

După care dispăru după un paravan shoji glisant din 
dreapta ei. Rămase cu privirea în urma lui, cu emo- 
ţii zvâcnind între panică şi curiozitate. Era evident că 
o confundase cu altcineva, dar pentru că Bobby Tom 
Denton nu voia să vorbească la telefon cu nimeni de la 
studiourile Windmill, se întrebă dacă nu cumva putea 
să profite de această neînțelegere. 

Vechea Gracie Snow ar fi așteptat răbdătoare reîn- 
toarcerea bărbatului pentru a-i explica scopul vizitei, dar 
noua Gracie Snow tânjea după aventură, drept pentru 
care o porni după sunetul muzicii înfundate pe un co- 
ridor curbat. 

Camerele pe care le străbătu nu semănau cu nimic 
din ce mai văzuse. Intotdeauna fusese o senzualistă în 
secret, și doar priveliștea nu o mulțumea. O mâncau 
palmele să mângâie sculpturile așezate pe piedestaluri 
din fier oxidat şi blocurile de granit care susțineau su- 
prafeţe cu forme neregulate pe post de mese și care semă- 
nau cu secţiuni tăiate din copaci preistorici. Voia să își 
plimbe degetele de-a lungul pereţilor, unii fiind lăcuiţi 
într-o nuanţă de gri palid, iar alții cu fâșii lungi de piele 
decolorate în tonurile cenușii umane. Canapelele joase 
și adâncite tapisate cu pânze pictate și imprimeu de ze- 
bră i se păreau atractive, iar mirosul de lemn de eucalipt 
emanat din urnele străvechi îi ațâța nările. 

Amestecat cu eucaliptul depistă și un iz de clor. Ocoli 
un aranjament masiv de bolovani care se revărsau artis- 
tic din perete și făcu ochii mari. Coridorul se deschidea 

într-o grotă luxoasă, ale cărei ziduri era construite din 
straturi glisante de sticlă jivrată care urcau până pe 
acoperiş. Palmieri maturi, tije de bambus și alte plan- 
te exotice creșteau din straturile asimetrice decupate în 
lespezile de marmură neagră, dând grotei un aspect tro- 
pical, dar şi preistoric. Plăcile negre cu forme neregulate 
ale piscinei lăsau impresia unui eleșteu ascuns în care 
s-ar fi bălăcit dinozaurii. Chiar şi şezlongurile minima- 
liste și mesele dintr-o bucată confecționate din bolovani 
șlefuiţi se armonizau în atmosfera naturală. 

Decorurile păreau preistorice, dar invitaţii erau cât 
se poate de moderni. Grupul amestecat cuprindea pro- 
babil treizeci de persoane. Toate femeile erau tinere şi 
frumoase, iar bărbaţii, albi şi negri, aveau muşchi pro- 
eminenţi şi cefe lare. Despre fotbaliști nu ştia decât că 
aveau reputaţii greţoase, iar când observă bikinii minus- 
culi purtați de majoritatea femeilor, nu-și putu reprima 
o fărâmă de speranţă că tocmai era pe cale să înceapă 
un fel de orgie. N-ar fi participat niciodată la aşa ceva - 
presupunând că cineva i-ar fi cerut-o —, dar i s-ar fi părut 
interesant să observe de pe margine. 

Nişte chiuituri stridente de femei îi atraseră atenţia 
către bazinul cu apă caldă şi spumă înconjurat de niște 
bolovani amplasați pe o platformă ridicată lângă gea- 
muri. Patru femei se zbenguiau printre balonașele de 
săpun, iar Gracie resimţi atât invidie, cât şi admiraţie 
pentru sânii lor sclipitori și bronzaţi care se bălăngăneau 
în sutienele lor de dimensiuni reduse. Apoi privirea ei 
alunecă în spatele femeilor, spre bărbatul singur de pe 
platformă şi încremeni în sinea ei. 

| recunoscu imediat din fotografii. Stătea lângă ja- 
cuzzi precum un sultan care își supraveghează haremul, 
iar în timp ce îl privi, cele mai ascunse şi secrete fantezii 
sexuale ale ei prinseră viață. Acesta era Bobby Tom Den- 
ton. Maică-măiculiţă! 

Era întruchiparea tuturor bărbaţilor la care visase 
vreodată; a tuturor liceenilor care o ignoraseră, a tuturor 

tinerilor care nu îi reţinuseră niciodată numele, a tu- 
„turor profesioniştilor care îi complimentaseră gândirea 
logică, dar nu îi ceruseră niciodată să iasă cu ei. Era 
acea creatură supraomenească strălucitoare trimisă pe 
pământ de un Dumnezeu pervers pentru ca femeile pla- 
te ca ea să nu uite că unele lucruri erau intangibile. 

Ştia din fotografiile pe care le văzuse că sub Stetsonul 
lui se ascundea o claie de păr blond, iar borul umbrea 
doi ochi albaștri ca noaptea. Spre deosebire de pome- 
ţii ei, ai lui păreau cizelați de un sculptor renascentist. 
Avea un nas viguros și drept, un maxilar hotărât și o 
gură care ar fi trebuit însoțită de o etichetă de avertizare. 
Era absolut și din toate punctele de vedere masculin, iar 
în timp ce îl privi simţi aceeași senzaţie arzătoare ca în 
serile calde de vară când se întindea în iarbă şi se uita 
la stele. Strălucea la fel de tare și era la fel de intangibil 
ca ele. 

Purta o pălărie neagră asortată cu ciocate lungi din 
piele de șarpe și un halat din velur decorat cu fulgere 
roşii şi verzi. Într-o mână ţinea o sticlă maro de bere, iar 
din ţigara de foi strânsă în colțul gurii ieşeau rotocoale 
de fum. Pielea dintre marginea cizmelor de cowboy şi 
tivul halatului era goală, dezvăluindu-i coapsele muscu- 
loase, și Gracie simţi că i se usucă gura când îi trecu prin 
minte că s-ar fi putut să nu mai aibă nimic pe el. 

- Hei! i-am spus să mă aştepţi la ușă. 

Sări cât colo când bărbatul solid care îi dăduse dru- 
mul în casă apăru în spatele ei cu un player portabil 
în mână. 

-Stella mi-a zis că eşti foarte frumoasă, dar îi zisesem 
că vreau o blondă. O privi neîncrezător. Lui Bobby Tom 
îi plac blondele. Pe sub perucă eşti blondă? 

Mâna îi zbură la cocul franțuzesc. 

- De fapt... 

-Imi place costumaţia asta de bibliotecară, dar va 
trebui să te fardezi mai mult. Lui Bobby Tom îi plac 
femeile fardate. 


ia o Maia pm au 

„Şi cu sâni“, se gândi ea, aruncându-și din nou privi- 
rea spre platformă. Lui Bobby Tom îi plăcea ca femeile 
să aibă sâni foarte mari. 

Îşi reîndreptă privirea spre player, încercând să pri- 
ceapă detaliile neînţelegerii dintre ei. Dădu să prezinte 
o explicaţie plauzibilă, când bărbatul începu să se scar- 
pine pe piept. 

-Ţi-a zis Stella că vrem ceva mai deosebit, ținând 
cont că în ultimul timp e foarte deprimat din cauza re- 
tragerii? A început chiar să zică c-ar pleca din Chicago 
ca să locuiască permanent în Texas. M-am gândit împre- 
ună cu băieţii că poate așa o să-l înveselim. Lui Bobby 
Tom îi plac stripteuzele. 

Stripteuzele! Degetele lui Gracie se crispară în jurul 
perlelor false. 

- Of, Doamne! Ar fi bine să explic... 

- La un moment dat am crezut că o să se însoare cu o 
stripteuză, numai că ea n-a trecut testul lui despre fotbal. 
Clătină din cap. Încă nu-mi vine să cred că cel mai mare 
mijlocaș s-a lăsat definitiv de fotbal pentru Hollywood. 
Fir-ar să fie de genunchi! 

Părea că vorbește mai degrabă singur decât cu ea, așa 
că Gracie nu-i răspunse. 

În schimb, încercă să se obișnuiască cu ideea incredi- 
bilă că acest bărbat o confundase pe ea - ultima virgină 
de treizeci de ani de pe pământ - cu o stripteuză! 

rea 

ngrozitor. 

Palpitant! 

Şi de data asta o privi cu un ochi critic. 

-Ultima trimisă de Stella a venit îmbrăcată în călu- 
găriță. Lui Bobby Tom îi place să râdă zdravăn. Numai 
că era mult mai fardată. Lui Bobby Tom îi plac femeile 
fardate. Du-te mai bine şi aranjează-te. 

Deja această neînțelegere durase prea mult, aşa că îşi 
drese vocea. 

- Din păcate, domnule... 

- Bruno. Bruno Metucci. Am jucat la Stars pe vre- 
„muri, când la conducere era Bert Somerville. Dar sigur, 
n-am fost niciodată așa de bun ca Bobby Tom. 

- Am înţeles. Mda, chestia este că... 

Cavalcada de țipete ascuţite de femei care erupse din 
jacuzzi îi distrase atenţia. Îşi ridică privirea şi îl văzu pe 
Bobby Tom uitându-se cu indulgență la femeile care se 
distrau la picioarele lui, în fundal cu luminile lacului 
Michigan lucind în geam. Preţ de o clipă avu impresia 
că plutea în spațiu, un cowboy cosmic cu pălărie Stet- 
son, ciocate şi halat, un bărbat care nu era guvernat de 
aceleaşi reguli ale gravitaţiei care pe toţi ceilalți muritori 
de rând îi ţineau legaţi de pământ. Părea că la cizme are 
nişte pinteni invizibili, pinteni care se roteau cu o viteză 
supersonică, care lansau rotocoale uriașe de scântei ce 
iluminau orice făcea, transformându-l în ceva absolut 
nemaivăzut. 

Una dintre femei se ridică din spuma din jacuzzi. 

- Bobby Tom, ai zis că-mi mai dai o șansă cu testul. 

Vorbise tare, iar din rândurile invitaţilor se înălțară 
urale de încurajare. Grupul se întoarse la unison către 
platformă în așteptarea răspunsului lui. 

Bobby Tom, cu trabucul şi cu berea într-o mână, îşi 
băgă cealaltă mână în buzunarul halatului şi o privi cu 
îngrijorare. 

- Julie, scumpo, ești sigură că eşti pregătită? Ştii că nu 
ai decât două şanse, iar data trecută ai greșit când te-am 
întrebat de recordul de alergare al lui Eric Dickerson cu 
o sută de metri. 

- Sunt sigură. Am studiat din greu. 

Julie părea desprinsă de pe coperta revistei Sports Illus- 
trated, numărul despre costume de baie. 

Se extrase din apă, cu părul blond în șuviţe ca nişte 
panglici gălbui peste umeri. Se aşeză pe marginea bazinu- 
lui, dezvăluind un costum de baie alcătuit din trei triun- 
ghiulețe turcoaz prinse cu un șnur galben aprins. Gracie 
ştia că multe dintre cunoştinţele ei ar fi condamnat 

un costum atât de revelator, dar fiindcă ea credea cu 
tărie că fiecare femeie ar trebui să-și pună în valoare ca- 
lităţile, Gracie se gândi că arăta minunat. 

Cineva dădu muzica mai încet. Bobby Tom se așeză 
pe unul dintre bolovani şi-şi petrecu una dintre cizmele 
de cowboy peste genunchiul gol. 

- Atunci vino aici şi dă-mi un pupic ca să ai noroc. 
Şi să nu mă dezamăgești și de data asta. Tocmai m-am 
hotărât să te iau de nevastă. 

În timp ce Julie se conforma, Gracie se uită întrebă- 
tor spre Bruno. 

- Le dă chestionare despre fotbal? 

- Bineînţeles. Fotbalul e viaţa lui Bobby Tom. Nu cre- 
de în divorţ şi ştie că nu ar putea fi niciodată fericit cu 
o femeie care nu înţelege acest sport. 

Gracie încercă să absoarbă această informaţie în timp 
ce Bobby Tom o sărută pe Julie, apoi o bătu uşor peste 
posteriorul ud și o trimise înapoi la locul ei de pe mar- 
ginea căzii de jacuzzi. Invitaţii se strânseră în apropierea 
platformei pentru a vedea mai bine. Gracie profită de 
faptul că Bruno era și el atent la vânzoleală ca să se urce 
pe una dintre treptele din spatele ei, astfel încât să nu 
rateze nimic. 

Bobby Tom lăsă ţigara de foi într-o scrumieră solidă 
de onix. 

- Bine, scumpa. Hai să începem cu fundașii. Spu- 
ne-mi, dintre Terry Bradshaw, Len Dawson şi Bob 
Griese, care a avut cel mai mare procentaj de reuşite! Să 
observi că ţi-am pus o întrebare uşoară. Nu vreau să-mi 
spui care a fost procentajul, ci doar care a avut procen- 
tajul cel mai mare. 

Julie își aruncă părul ud peste umăr și îi zâmbi 
încrezătoare. 

- Len Dawson. 

- Foarte bine. 

Luminile de pe suprafaţa bazinului se reflectară pe 
chipul lui, făcându-l vizibil pe sub borul pălăriei Stetson. 

Deși Gracie nu era la distanța optimă, i se păru totuși 
că detectează o sclipire de amuzament în ochii lui albas- 
"tru-închis. Fiind întotdeauna foarte intrigată de natura 
umană, deveni şi mai curioasă să vadă ce punea la cale. 

-Acum hai să vedem dacă ţi-ai lămurit neclarităţile 
de la primul test. Gândeşte-te la anul 1985 şi spune-mi 
cine a fost cel mai bun alergător din NFC. 

- Uşor. Marcus Allen. 

- De la AFC? 

- Curt... Nu! Gerald Riggs. 

Bobby Tom își duse mâna la inimă. 

- Pfui, era să fac infarct. Bine, acum zi-mi cine a mar- 
cat gol de la cea mai mare distanţă într-un meci de Su- 
per Bowl? 

- 1970. Jan Stenerud. Super Bowl IV. 

Bobby se uită de jur împrejur la ceilalți. 

- Sunt singurul care aude clopote de nuntă? 

Tertipurile acestea o făcură pe Gracie să zâmbească în 
timp ce se aplecă spre Bruno ca să-i șoptească în ureche: 

- Nu-i cam degradant? 

- Dacă câștigă, nu. Ai idee de cât valorează Bobby 
Tom? 

Bănuia că destul de mult. Ascultă încă două între- 
bări la care Julie ştiu răspunsul. În afară de faptul că era 
foarte frumoasă, blonda ştia şi tot felul de lucruri, dar 
Gracie avu senzaţia pregnantă că nu era nici pe depar- 
te suficient de inteligentă ca să-i fie alături lui Bobby 
Tom Denton. 

Șopti iar la urechea lui Bruno: 

-Tinerele acestea chiar își închipuie că el vorbeşte 
serios? 

- Dar e foarte serios. Altfel de ce crezi că un bărbat că- 
ruia îi plac femeile atât de mult nu s-a însurat niciodată? 

-Poate că e gay, sugeră ea, doar de dragul conversației. 

Sprâncenele zburlite ale lui Bruno se cățărară brusc 
pe frunte și imediat începu să bombăne. 

- Gay! Bobby Tom Denton? Rahat, a împușcat mai 
multe căprioare decât orice vânător profesionist. Feti- 
ţo, să nu care cumva să te audă c-ai zis așa ceva. S-ar pu- 
tea să... Mă rog, nici nu vreau să-mi închipui ce-ar face. 

Gracie nu crezuse niciodată că un bărbat care era 
heterosexual convins se putea simți amenințat de ho- 
mosexualitate, dar de vreme ce nu era deloc expertă în 
comportamentul bărbătesc, poate greșea pe undeva. 

Julie răspunse la o întrebare despre un anume Walter 
Payton şi la alta despre Pittsburgh Steelers. Bobby Tom 
se ridică de pe scaun și începu să se plimbe de-a lun- 
gul marginii din spate a platformei ca și cum ar fi fost 
adâncit în gânduri, ipostază pe care Gracie nu o crezu 
adevărată nici o secundă. 

- Bine, scumpa, acum concentrează-te. Te mai des- 
parte o singură întrebare de altar şi deja am început să 
mă gândesc ce copii frumoşi o să avem împreună. N-am 
mai simţit atât de multă presiune de la primul meu Su- 
per Bowl. Te concentrezi? 

Pe fruntea perfectă a Juliei apărură câteva cute. 

- Mă concentrez. 

- Bine, iubire, să nu mă dezamăgeşti. Duse berea la 
buze, o dădu peste cap, apoi lăsă sticla jos. Toată lumea 
ştie că stâlpii butului trebuie să aibă 5 metri înălțime și 
15 centimetri grosime. Traversa de sus... 

- La trei metri de pământ! strigă Julie. 

- Vai, dragă, te respect prea mult ca să-ţi insult inteli- 
genţa cu o întrebare atât de ușoară. Așteaptă să termin, 
că altfel te penalizez cu încă o întrebare. 

Fata făcu o mutră atât de chinuită, încât Gracie o 
compătimi sincer. 

Bobby Tom îşi încrucișă braţele peste piept. 

- Partea de sus a traversei este la trei metri de pământ. 
Stâlpii verticali trebuie să aibă o înălțime de cel puţin 
nouă metri deasupra traversei. Acum urmează şi între- 
barea, scumpo, iar înainte de a răspunde să te gândești 
că sufletul meu se află în palmele tale. Gracie așteptă 

cu emoție urmarea. Pentru a deveni doamna Bobby 
Tom Denton, spune-mi dimensiunile exacte ale pangli- 
' cii agățate în vârful fiecărui stâlp. 

Julie țâșni de pe marginea jacuzzi-ului. 

- Ştiu răspunsul, Bobby Tom! ÎI ştiu. 

Bobby Tom încremeni. 

-Îl ştii? 

De pe buzele lui Gracie evadă un chicot discret. Avea 
să se facă dreptate dacă Julie ştia răspunsul. 

- 10 centimetri pe 1,5 metri! 

Bobby Tom îşi trase un pumn în piept. 

- Au, baby! Tocmai mi-ai smuls inima și ai călcat-o 
în picioare. 

Chipul lui Julie se boţi. 

- Are 10 centimetri pe 1,2 metri. Unu virgulă doi me- 
tri, dulceaţă. Ai fost la doar treizeci de centimetri de 
binecuvântarea eternă a căsniciei. Nici nu ştiu când am 
mai fost atât de trist ca acum. 

Gracie se uită cum o ia pe Julie în brațe și o sărută 
zdravăn. Probabil că bărbatul acesta era cel mai osten- 
tativ şovinist rămas în America de Nord, dar în același 
timp îi admira îndrăzneală. Îl urmări fascinată braţul, 
bronzat și extrem de bine făcut, curbat peste forma sfe- 
rică a bombeului lucios al Juliei. Muşchii posteriorului 
ei se încordară automat şi inconştient. 

Invitaţii începură să se împrăștie, iar câțiva dintre 
bărbaţi urcară pe platformă pentru a o consola pe fru- 
moasa pierzătoare. 

- Hai să mergem. 

Bruno o luă pe Gracie de braţ, care nu mai apucă să 
protesteze că o şi împinse în faţa lui. 

Panicată, se opri. De la o simplă neînțelegere, situaţia 
începea să scape de sub control, aşa că se întoarse gră- 
bită spre el. 

- Bruno, trebuie să discutăm ceva. E chiar amuzant, 
serios, și... 

- Hei, Bruno! 

Un alt individ solid, un roşcat de data asta, veni lângă 
ei. O măsură pe Gracie din priviri şi îi aruncă o privire 
critică lui Bruno. 

-Nu e fardată suficient. Ştii că lui Bobby Tom îi pla- 
ce ca femeile să fie fardate. Şi sper că pe sub perucă e 
blondă. Şi că are şi sâni. Sacoul e așa de lălâu că nu-mi 
dau seama. Ai țâţe, păpușă? 

Gracie nu ştia ce o şoca mai tare, că fusese întrebată 
dacă are sâni sau că fusese apelată cu „păpușă“. Momen- 
tan nu putu articula nici un sunet. 

- Bruno, pe cine ai acolo? 

Simţi un bolovan în stomac când auzi vocea lui 
Bobby Tom. Venise pe marginea platformei jacuzzi- 
ului şi o privea cu mare interes şi parcă și cu o expresie 
speculativă. 

Bruno bătu uşor cu palma playerul. 

- M-am gândit cu băieţii să-ți facem o surpriză cu ceva 
distracție. 

Gracie se uită cu o groază din ce în ce mai mare cum 
pe faţa lui Bobby Tom se lăţi un rânjet care îi scoase la 
vedere un șir de dinţi albi şi drepți. Privirea lui se inter- 
sectă cu a ei, iar ea simţi că e pe o bandă rulantă care se 
mișcă prea repede. 

- Vino aici, drăguță, să te vadă bătrânul Bobby Tom 
înainte de a te apuca de treabă. 

Accentul lui texan i se mulă pe corp şi îi dădu com- 
plet peste cap bunul:simţ, motiv pentru care rosti pri- 
mul lucru care îi veni în minte: 

- Eu... ăăă... trebuie să mă mai fardez. 

- Lasă asta acum. 

li scăpă un icnet de exasperare când Bruno o împinse 
să o ia în față. Nu apucă să se retragă, că palma uriașă 
a lui Bobby Tom o strânse de încheietură. Confuză, se 
uită în jos spre degetele lungi și subţiri care cu doar câte- 
va clipe înainte se pliaseră pe fundul lui Julie, iar acum 
o trăgeau lângă el pe platformă. 

- Haide să faceți loc doamnei, fetelor. 

Alarmată, se uită spre femeile care ieşeau din jacuzzi 
„ca să se uite la ea. Încercă să explice: 

- Domnule Denton, vreau să-ţi spun cine... 

Bruno apăsă pe butonul playerului, iar vocea ei fu 
acoperită complet de muzica hârâită din The Stripper. 
Bărbaţii începură să ovaţioneze și să fluiere. Bobby 
Tom îi făcu cu ochiul de încurajare, îi dădu drumul, 
după care se duse să se așeze pe un bolovan ca să vadă 
spectacolul. 

Obrajii îi luară foc. Stărea singură în mijlocul platfor- 
mei jacuzziului şi toţi cei prezenţi se holbau la ea. Toate 
specimenele acelea perfecte aşteptau ca imperfecta Gra- 
cie Snow să facă striptease! 

- Hai, fată! 

-Nu fi timidă! 

- Arătă-ne tot ce ştii, scumpe! 

Unii dintre bărbaţi scoteau sunete animalice, iar une- 
le femei îşi băgară degetele în gură ca să fluiere. Gracie 
se uită neputincioasă la ei. Începură să râdă, așa cum 
râseseră şi colegii în a zecea la ora de engleză când i se 
strâmbaseră ghemotoacele de şervețel din sutien. 

Acestea erau niște animale adulte petrecăreţe care 
se comportau conform speciei din care făceau parte, 
iar deocamdată credeau că șovăiala ei făcea parte din 
spectacol. 

Așa cum stătea înmărmurită în fața lor, ideea de a 
fi fost confundată cu o stripteuză i se păru brusc mai 
puțin jenantă decât varianta în care ar fi strigat ca să 
acopere muzica tuturor acestor iubitori de petreceri care 
şi-ar fi dar seama imediat ce țărancă era cu adevărat. 

Mai mult de cinci metri între ea şi Bobby Tom Den- 
ton nu erau și realiză că tot ce avea de făcut era să se 
apropie suficient de mult de el cât să-i poată spune în 
şoaptă cine e. De îndată ce avea să realizeze că fusese tri- 
mită de studiourile Windmill, urma să fie atât de jenat 
de greşeala făcută, încât avea să o ajute să iasă discret de 
aici, oferindu-și cooperarea totală. 

Un nou val de sunete animalice acoperi urletele 
muzicii. 

Circumspectă, își întinse piciorul drept câțiva centi- 
metri şi îndreptă vârful pantofului negru și decent. Din 
nou răsunară râsete. 

- Aşa, așa! 

- Arată-ne ce poţi! 

Dintr-odată, distanţa dintre ea şi Bobby Tom era de 
o sută de kilometri. Începu să-și tragă de fusta costu- 
mului bleumarin, înaintând centimetru cu centimetru 
spre el. Şi mai multe fluierături acompaniară râsetele în 
momentul în care tivul ajunse peste genunchi. 

- Eşti sexy, baby! Ne place! 

- Scoate-ți peruca! 

Bruno își croise drum până în fața mulțimii și acum 
făcea un cerc uriaş cu arătătorul. La început nu înţelese 
ce voia, apoi pricepu că îi comanda să stea cu faţa spre 
Bobby Tom în timp ce se dezbrăca. Își înghiți nodul din 
gât și se întoarse spre ochii aceia albastru-închis. 

Bobby îşi dădu Stetsonul mai pe ceafă și spuse cât să 
îl audă doar ea: _ 

- Perlele să le scoţi la sfârșit, drăguță. Imi plac femeile 
cu perle pe ele. 

- Hai că ne plictisim! urlă unul dintre masculi. Dă 
ceva jos de pe tine! 

Mai avea puţin şi ceda psihic. Îi îngheţa coloana ver- 
tebrală doar dacă se gândea la ce-ar fi spus şeful ei dacă 
ar fi plecat de aici fără să-și îndeplinească misiunea. 

Gracie Snow nu fugea! Așteptase toată viața o astfel 
de slujbă și n-avea de gând să plece cu coada între pi- 
cioare la primul semn rău. 

şi scoase cu precauţie sacoul. Bobby Tom îi surâse 
aprobator, ca şi cum ar fi făcut ceva nemaipomenit. Cei 
cinci metri care îi separau păreau în continuare ca un 
milion de kilometri. El îşi priponi glezna ciocatei peste 
celălalt genunchi, iar halatul i se suci, dezvelind o coapsă 
foarte goală şi musculoasă. Sacoul îi scăpă printre degete. 

- Asta e, iubita. Te descurci foarte bine. 

__ Ochii lui străluceau admirativ, ca și cum ar fi fost cea 
mai talentată dansatoare pe care o văzuse în viața lui şi 

nu cea mai incapabilă. 

După o serie de poticniri, se zbătu să se apropie de el, 
încercând să ignore huiduielile exagerare care începeau 
să se audă din public. 

- Foarte frumos, zise el. Nu cred c-am mai văzut așa 
reprezentaţie până acum. 

Cu o ultimă unduială de șolduri ajunse lângă el doar 
cu sacoul lipsă și-şi forță buzele crispate să zâmbească. 
Din nefericire, în timp ce se aplecă să-i șoptească care 
era treaba cu ea, îi lovi borul pălăriei cu obrazul, care îi 
căzu într-o rână. Cu o mână şi-o aranjă înapoi pe cap, 
iar cu cealaltă o trase în poala lui. 

Muzica tare îi acoperi interjecțiile uimite. Momentan 
nu era în stare să articuleze nici un cuvânt din cauza 
senzaţiei oferite de trupul lui încordat sub ea și a piep- 
tului ca un zid de care o lipise. 

- Ai nevoie de ajutor, scumpo? 

Mâna lui urcă la primul nasture de la cămașa ei. 

- Oh, nu! 

Îl înhăţă de braţ. 

- Ai un număr interesant, dulceaţă. Merge cam lent, 
dar probabil eşti încă la început. Îi aruncă un rânjet mai 
mult voios decât desfrânar. Cum te cheamă? 

Înghiţi cu greu. 

-Gracie - Aşa mă cheamă, Grace. Grace Snow. 
Domnișoara Snow, se corectă ea, o tentativă tardivă de 
a marca o distanță psihologică între ei. Şi nu sunt... 

- Don'şoara Snow. 

Pronunţă cu poftă cuvintele, savurându-le ca pe un 
vin foarte bun. Căldura trupului lui îi zăpăcea creierul 
şi încercă să scape din braţele lui. 

- Domnule Denton... 

-Măcar bluza, dulceaţă. Băieţii îşi pierd răbdarea. 
Până să îl oprească, îi şi desfăcuse nasturele de la gulerul 

cămășii ei albe de poliester. Cred că ești nouă în dome- 
niu. Vârful arătătorului lui îi exploră adâncitura de la 
baza gâtului, gest care o înfioră. Credeam că le știu pe 
toate fetele Stellei. 

- Da, eu... adică nu, nu sunt... 

-Nu mai fi așa de nervoasă. Te descurci foarte bine. 
Și ai picioare foarte frumoase, dacă îmi permiţi să te 
complimentez. 

Degetele lui abile îi mai desfăcură un nasture. 

- Domnule Denton! 

- Don'şoară Snow? 

Observă aceeași sclipire amuzată în ochii lui pe care o 
remarcase şi mai devreme când testase cunoştinţele fot- 
balistice ale Juliei şi realiză că îi mai desfăcuse un nastu- 
re, expunândur-i sutienul de culoarea piersicii cu cupe în 
formă de scoică. Lenjeria ei obraznică, un moft prostesc 
pentru o femeie de casă, era cel mai bine păstrat secret 
al ei şi pufni încet enervată. 

Mulțimea începu să ovaţioneze zgomotos, dar nu 
pentru sutienul ei de culoarea piersicii. Una dintre fe- 
meile de lângă piscină îşi smulsese sutienul costumului 
de baie şi îl rotea deasupra capului. Gracie remarcă ime- 
diat că femeia respectivă avea nevoie de mai mult suport 
decât oferea un sutien. 

Bărbaţii băteau din palme și urlau. Se întinse să-și 
strângă cămaşa pe ea, dar Bobby Tom îi prinse degetele, 
pe care le captură uşor în palmă. 

-Candy ţi-a luat-o înainte, don 'şoară Snow. 

-Credeam că... poate. Înghiţi cu greu. Trebuie să îţi 
neapărat ceva. În particular. 

-Vrei să dansezi în particular pentru mine? Foarte 
frumos din partea ta, dar musafirii mei ar fi dezamăgiţi 
dacă m-ai lăsa pe mine să văd mai mult decât ei. 

Realiză că îi desfăcuse şi nasturele de la fustă şi acum 
îi trăgea fermoarul. 

- Domnule Denton! 

Vocea îi răsună mai tare decât intenționase, iar invi- 
taţii din apropiere râseră. 

-Spune-mi Bobby Tom, scumpo. Așa-mi zice toată 
lumea. Colţurile ochilor se încreţiră ca și cum ar fi râs 
de o glumă știută doar de el. Ia te uită, interesant. Nu 
cred c-am mai văzut vreo stripteuză care să poarte dres. 

- Nu sunt stripteuză! 

-Ba eşti. Altfel de ce ţi-ai da hainele jos în faţa unei 
găşti de fotbalişti beți? 

- Nu-mi dau jos... Of! 

Degerele lui care se pricepeau să prindă mingi o des- 
puiau de haine ca şi cum ar fi fost făcute din șerveţele 
de hârtie, iar bluza i se desfăcu complet. Îşi adună toate 
forţele şi se trase din poala lui, moment în care simţi 
fusta alunecândur-i până la glezne. 

Se aplecă îngrozită să o recupereze. Se înroși ca racul 
când şi-o prinse la loc. Cum era posibil ca o femeie care 
se lăuda cât de organizată și eficientă este să permită 
ceva atât de groaznic? Îşi strânse bluza pe corp şi se forță 
să se întoarcă cu faţa spre el. 

- Nu sunt stripteuză! 

- Serios? 

Scoase o ţigară de foi din buzunarul de la piept şi o 
rulă între degete. 

Ea remarcă faptul că nu păruse deloc surprins de 
acest anunţ. Cuvintele ei atrăseseră atenţia musafirilor 
din preajma ei şi constată că ideea cu discuţia privată se 
disipa cu repeziciune. Îşi cobori vocea până la nivelul 
unei şoapte: 

- Este o neînțelegere cumplită. Chiar nu se vede că 
nu sunt stripteuză? 

El îşi strecură ţigara neaprinsă între dinţi şi, privind-o 
tacticos, spuse pe un ton normal: 

-Nu ştiu, uneori e greu să-ți dai seama. Ultima a ve- 
nit aici îmbrăcată ca o călugăriță, iar cea de dinainte era 
identică Mick Jagger. 

Cineva oprise muzica, iar peste mulțime se așternu 
o linişte atipică. În ciuda hotărârii ei de a rămâne stă- 
până pe sine, nu mai era în stare să-şi controleze vocea. 
Își înhăţă sacoul de care se lepădase cu câteva minute 
în urmă. 

- Te rog, domnule Denton. Putem merge într-un loc 
retras? 

Oftaă şi se descolăci de pe bolovan. 

-Cred că ar fi mai bine. Dar trebuie să-mi promiţi 
că o să rămâi cu hainele pe tine. N-ar fi cinstit să te văd 
doar eu dezbrăcată, iar musafirii mei, nu. 

-Îți promit, domnule Denton, că nu o să mă vezi 
niciodată dezbrăcată! 

Nu păru că l-a convins. 

- Nu vreau să-ți pun la îndoială intenţiile bune, scum- 
po, dar, dacă e să ne luăm după trecutul meu, s-ar putea 
să nu-ţi fie chiar aşa de ușor să reziști. 

Dimensiunea egoului lui o făcu praf. Rămase cu pri- 
virea aţintită la el, iar el scutură nepăsător din umeri. 

- Păi atunci zic c-ar fi bine să mergem la mine în bi- 
rou să purtăm discuţia pe care eşti atât de hotărâtă să o 
ai cu mine. 

O luă de braţ şi o ajută să coboare de pe platformă. 

În timp ce traversară grota, îşi reaminti că nu se ma- 
nifestase absolut deloc mirat de anunţul ei că nu era 
stripteuză. Era prea detașat, prea calm, prea se amuza de 
întreaga situaţie. Nu apucă să tragă și concluzia raționa- 
mentului ei logic, că fotbalistul roșcat care îi vorbise mai 
devreme se desprinse din mulțime şi îi trase în glumă 
lui Bobby Tom un pumn în braţ. 

- Sper că n-ai lăsat-o și pe asta borţoasă, Tom. 


capitolul 2 


- Ţi-ai dat seama de la început că nu-s stripteuză, 
nu-i așa? 
Bobby Tom închise uşa biroului în urma lor. 

-Nu eram sigur. 

Gracie Snow nu era genul care să se lase dusă cu pre- 
şul aşa de uşor. 

- Ba eu cred că da, zise ea cu hotărâre. 

Arătă spre cămașa ei, iar ea îi zări din nou cutele 
care se strângeau în jurul ochilor aceia răpitori, semn 
că se amuza. 

- Ţi-ai cam încurcat nasturii în partea de sus. Vrei să 
te ajut? Nu, nu cred că vrei. 

Lucrurile nu decurgeau deloc așa cum plănuise. La ce 
se referise prietenul lui Bobby Tom atunci când spusese 
că speră că n-o lăsase borțoasă și pe ea? Îşi aminti de re- 
marca pe care o auzise la Willow despre unul dintre acto- 
rii lor care fusese implicat în câteva procese de paternitate 
în urmă cu câţiva ani. Sigur despre Bobby Tom fusese 
vorba. Se părea că era unul dintre acei bărbaţi detestabili 
care vânau femei vulnerabile ca apoi să le abandoneze. O 
enerva faptul că trebuia să admită că era fascinată, chiar 
dacă doar pe moment, de cineva atât de imoral. 

Se întoarse cu spatele să-şi aranjeze nasturii și să se 
liniștească. În timp ce-şi regăsea cumpătul, se uită în jur 
şi constată că se afla în fața celei mai ostentative afişări 
a unui ego de care avusese parte vreodată. 

Biroul lui Bobby Tom Denton era un altar închinat 
carierei fotbalistice a lui Bobby Tom Denton. 

Fotografii mărite în acţiune agățate peste tot pe su- 
prafața pereţilor gri marmoraţi. Într-unele apărea în uni- 
forma Universităţii din Texas, dar în majoritatea era în 
echipamentul albastru azuriu şi auriu al echipei Chica- 
go Stars. În câteva fotografii era desprins de pământ cu 
tălpile încordate și trupul zvelt curbat într-un C elegant 
în timp ce prindea o minge în aer. Erau şi prim-planuri 
cu el cu o cască albastru azuriu pe care erau inscripțio- 
nate trei stele de aur, cadre cu el plonjând spre linia 
porții sau fentând apărătorii adverşi, cu un picior în fața 
celuilalt într-o poziţie graţioasă de balerină. Pe rafturi 
erau aranjate trofee, premii și diplome înrămate. 

Se uită la el cum se aşază cu o graţie agale într-un 
scaun de piele cu o formă ergonomică în spatele unui 
birou cu suprafață de granit care părea desprins din de- 
senele cu familia Flinstone. Pe el se afla un computer 
argintiu lucios, precum şi un telefon foarte performant. 
Alese să se așeze în fotoliul de la baza unui grup format 
din coperţi de reviste înrămate, în câteva apărând el ală- 
turi de o blondă voluptuoasă pe care o săruta. Gracie 
o recunoscu dintr-un articol pe care îl văzuse în revista 
People ca fiind Phoebe Somerville Calebow, frumoasa 
proprietară a echipei Chicago Stars. 

Privirea lui migră spre ea, iar colţul gurii i se ridică. 

-Nu vreau să-ți rănesc sentimentele, scumpo, dar aş 
vrea să-ți spun, din punctul meu experimentat de vede- 
re, că dacă eşti în căutarea unei slujbe de noapte, ai mai 
multe șanse să-ți găsești ceva la lanţul de magazine 7-Ele- 
ven decât ca stripteuză profesionistă. 

Nu se pricepuse niciodată să arunce priviri de gheaţă, 
dar de data asta se strădui. 

- Ai făcut special ca să mă pui într-o situaţie jenantă. 

Efortul lui de a face o mutră oropsită fu la fel de mare. 

- N-aş face niciodată aşa ceva unei doamne. 

- Domnule Denton, așa cum bănuiesc că ştii deja 
foarte bine, sunt aici în calitate de reprezentant al stu- 
diourilor Windmill. Willow Craig, producătoarea, m-a 
trimis să... 

- Oh, oh. Vrei șampanie sau o coca cola sau altceva? 

Telefonul începu să sune, dar îl ignoră. 

- Nu, mulțumesc. Ar fi trebuit să fii în Texas de acum 
patru zile ca să începi filmările la Luna sângerie și... 

- Nici bere nu vrei? Am remarcat că din ce în ce mai 
multe femei beau bere. 

- Nu beau alcool. 

- Serios? 

În loc să sune ca o profesionistă, rostise cuvintele ca o 
persoană pedantă - poate nu chiar cea mai bună aborda- 
re față de un bărbat sălbatic, așa că încercă să o dreagă: 

- Eu, personal, nu consum alcool, domnule Denton, 
dar nu am nimic împotriva celor care o fac. 

- Sunt Bobby Tom, dulceaţă. Alt nume nu mai ştiu. 

Vorbise exact ca un cowboy care tocmai băgase vitele 
în ţarc, dar după ce îl observase în timpul chestionaru- 
lui fotbalistic, avea bănuiala că era mai inteligent decât 
lăsa impresia. 

- Bine atunci. Bobby Tom deci. Contractul pe care 
Lai semnat cu studiourile Windmill... 

- Nu-mi prea pari tipul de Hollywood, don'şoară 
Snow. De cât timp lucrezi pentru Windmill? 

Își făcu de lucru cu perlele. Telefonul reîncepu să 
sune și și de data asta el îl ignoră. 

- Sunt asistentă de producție de ceva vreme. 

- De când, mai exact? 

__Nu avu încotro şi se predă, dar o făcu cu demnitate. 
Îşi mai înălță bărbia cu jumătate de centimetru și spuse: 

- Cam de o lună. 

- Multă vreme. Era evident amuzat. 

- Sunt foarte competentă. Am ocupat acest post dato- 
rită vastei mele experiențe manageriale, precum şi da- 
torită excelentelor mele aptitudini de comunicare. 

Totodată, era foarte pricepută la confecționarea de 
mănuși de bucătărie, pictat purceluși din lut şi știa să 
cânte la pian şlagăre vechi. 

El fluieră. 

- Sunt impresionat. Ce fel de slujbă ai avut anterior? 

- Am... ăăă... am administrat căminul Shady Acres. 

- Un cămin? Mare realizare. Şi ai lucrat mult acolo? 

- Am fost crescută la Shady Acres. 

- Ai fost crescută într-un cămin? Din ce în ce mai 
interesant, Am cunoscut un atacant care a fost crescut 
într-un penitenciar - tatăl lui era gardian acolo -, dar 
pe cineva crescut într-un cămin n-am mai cunoscut. Pă- 
rinţii tăi lucrau acolo? 

- Părinţii mei erau proprietarii. Tatăl meu a murit 
acum zece ani, iar de atunci am ajutat-o pe mama. De 
curând la vândut și s-a mutat în Florida. 

- Unde este căminul? 

- Ohio. 

- Cleveland? Columbus? 

- New Grundy. 

Zâmbi. 

- Nu cred c-am mai auzit de New Grundy. Și cum ai 
ajuns de acolo la Hollywood? 

Îi era dificil să se concentreze în fața acelui zâmbet 
ucigaș, dar își făcu cu hotărâre curaj. 

- Willow Craig mi-a oferit un post pentru că avea ne- 
voie de cineva de încredere şi a fost impresionată de 
modul în care am administrat Shady Acres. Tatăl ei a 
fost internat acolo până luna trecută, când a decedat. 

Atunci când Willow, care conducea studiourile 
Windmill, îi oferise postul de asistent producţie, Gracie 
crezuse că la apucat pe Dumnezeu de un picior. Deşi 
era doar un post pentru începători și salariul era mic, 
Gracie era hotărâtă să îşi demonstreze că poate avansa 
cu repeziciune în minunata ei nouă profesie. 

- Domnule Den... ah, Bobby Tom, ai vreun motiv 
anume pentru care nu te-ai prezentat să începi lucrul? 

- Oh, bineînţeles că am avut un motiv. Vrei nişte 
jel Belly? S-ar putea să am o pungă pe aici pe undeva. 

ncepu să caute pe la colțurile rotunjite ale biroului. Nu 
prea găsesc sertarele. S-ar putea să am nevoie de o daltă 
să le deschid. 

Zâmbi, dar realiză că iar evitase să-i răspundă la în- 
trebare. Pentru că era familiarizată cu comunicarea cu 
persoane care aveau probleme cu concentrarea, decise 
să abordeze discuţia din altă perspectivă. 

- Ai o casă neobişnuită. Locuiești de mult aici? 

-De câțiva ani. Mie, personal, nu-mi place foarte 
tare, dar arhitectul e foarte mândru de ea. Zice că e-n 
stilul urban al epocii de piatră cu influenţe japonezo-ta- 
hitiene. Eu zic că-i urâtă. Cu toate acestea, celor de pe la 
reviste le place; a fost fotografiată de o grămadă de ori. 
Renunţă să mai caute bomboanele Jelly Belly și-și odihni 

mâna pe tastatura computerului. Uneori vin acasă şi gă- 
sesc o tigvă de vacă lângă jacuzzi sau o canoe în sufragerie, 
numai chestii dubioase pe care le bagă în fotografiile pen- 
tru reviste ca să arate bine, chiar dacă oamenii obișnuiți 
nu ar ține niciodată aşa ceva în casă. 

-Cred că e dificil să locuieşti într-o casă care nu-ţi 
place. 

- Mai am o grămadă, aşa că nu contează prea tare. 

Tresări mirată. Majoritatea celor pe care îi cunoștea 
ca munceau o viață întreagă ca să achite ratele pentru 
o singură casă. Ar fi vrut să-l întrebe câte case avea, dar 
ştia că n-ar fi o idee bună să devieze de la chestiunea 
principală. Telefonul reîncepu să sune, dar el nu îl băgă 
în seamă. 

-E primul tău film, aşa-i? Ţi-ai dorit dintotdeauna să 
fii actor? 

Îi aruncă o privire pustie. 

- Actor? Oh, da - de mult. 

- Probabil că nu ştii că fiecare zi de filmare amânată 
costă mii de dolari. Windmill este un studio mic şi inde- 
pendent și nu poate face față acestui gen de cheltuieli. 

- O să scadă cheltuielile din onorariul meu. 

Ideea nu părea că îl deranjează, și îl studie gânditoa- 
re. Se juca cu mouse-ul aşezat pe un mouse pad gri lângă 
computer. Degetele lui erau lungi şi ascuţite, unghiile 
scurte. De sub manşeta halatului i se vedea încheietura 
goală şi puternică. 

- Pentru că nu ai experiență ca actor, mă gândesc 
că poate te simţi ușor intimidat de toată povestea asta. 
Dacă ţi-e teamă... 

Se descolăci de lângă birou şi vorbi rar, dar cu o inten- 
sitate pe care nu i-o mai remarcase în voce până atunci. 

- Bobby Tom Denton nu se teme de nimic, dulceaţă. 
Să nu uiţi asta. 

- Toţi se tem de ceva. 

-Nu şi eu. Când ţi-ai petrecut cei mai frumoși ani 
înfruntând unsprezece bărbaţi porniţi să dea cu tine de 

pământ şi să-ți scoată maţele pe nas, jucatul în filme şi 
alte asemenea nu prea te mai impresionează, 

-Am înţeles. Dar totuși acum nu mai eşti fotbalist. 

- Oh, cred că fotbalist o să fiu toată viaţa, într-o for- 
mă sau alta. 

O clipă i se păru că detectează o umbră de tristețe în 
ochii lui, aproape disperare. El însă vorbi în continuare 
foarte detașat, drept pentru care concluzionă că i se pă- 
ruse. Ocoli biroul și veni spre ea. 

-Mai bine pune mâna pe telefon şi spune-i şefei tale 
că o să apar pe-acolo zilele astea. 

n sfârșit reuşise să o scoată din minţi, şi se îndreptă 
imediat la întreaga ei înălțime de exact un metru și şai- 
zeci și patru de centimetri. 

- Şefei mele o să-i spun că noi doi o să zburăm la San 
Antonio mâine după-amiază, de unde o să luăm o mași- 
nă până în Telarosa. 

- Serios? 

- Da. Ştia că trebuia să fie fermă cu el încă de la în- 
ceput, pentru că altfel avea să profite de ea în ultimul 
hal. În caz contrar, o să te trezeşti cu un proces urât de 
tot pe cap. 

Îşi scărpină bărbia între degetul mare şi arătător. 

- Pare că ai câştigat, dulceaţă. La ce oră avem avion? 

Il privi cu neîncredere. 

- La orele douăsprezece patruzeci şi nouă. 

- Bine. 

- Vin să te iau la unsprezece. 

Era circumspectă față de capitularea lui bruscă, aşa că 
vorbele îi răsunară mai mult întrebător decât afirmativ. 

- Ar fi mai simplu dacă ne întâlnim la aeroport. 

- Vin să te iau de aici. 

- Foarte frumos din partea ta. 

Intr-o clipă se trezi că Bobby Tom o luase de cot şi o 
conducea afară din birou. 

Jucă gazda perfectă, îi arătă un gong de templu din se- 
colul al şaisprezecelea și o sculptură confecționată din 

lemn pietrificat, dar în nici nouăzeci de secunde rămase 
singură pe alee. 

De la ferestrele din față se revărsau lumini și muzica 
plutea spre ea prin aerul parfumat al nopţii. Inspiră şi 
deveni melancolică. Era prima ei petrecere sălbatică, iar 
dacă nu cumva se înșela foarte tare, tocmai fusese dată 
afară de la ea. 


Gracie reveni la casa lui Bobby Tom Denton a doua 
zi de dimineaţă la ora opt. 

Înainte de a pleca de la motel, dădu un telefon la 
Shady Acres să verifice ce făceau doamna Fenner 
şi domnul Marinetti. Oricât de mult ar fi vrut să uite 
de viaţa ei de la cămin, îi păsa în continuare de cei pe 
care îi lăsase în urmă acum trei ani şi fu fericită să audă 
că amândoi se simțeau mai bine. O sunase și pe mama 
ei, dar Fran Snow tocmai se pregătea să ajungă la ora 
de aqua gym de la complexul Sarasota și nu avu timp să 
stea de vorbă. 

Gracie își parcă mașina pe stradă, pitită după tufe ca 
să nu fie văzută din casă, dar cât să vadă clar aleea. Ama- 
bilitatea subită a lui Bobby Tom din seara precedentă o 
băgase la idei şi nu voia să rişte nimic. 

O bună parte din noapte şi-o petrecuse alternând în- 
tre vise erotice perturbatoare şi vigilență nervoasă. De 
dimineaţă, în timp ce îşi făcea duș, se văzuse obligată 
să se dojenească cu asprime. Nu o ajuta cu nimic să-și 
spună că Bobby Tom nu era cel mai arătos, sexy și inte- 
resant bărbat pe care îl cunoscuse, pentru că el chiar era 
aşa. Cu atât mai mult trebuia să nu uite că ochii lui al- 
baştri, farmecul moale şi cordialitatea asiduă ascundeau 
combinaţia periculoasă dintre un ego monstruos şi o 
minte ascuţită. Trebuia să fie foarte atentă. 

Gândurile îi fură întrerupte de apariţia unei deca- 
potabile roșii de epocă Thunderbird care intra pe alee. 
Deoarece intuise exact genul acesta de trădare, roti che- 
ia în contact, apăsă cu forță pe acceleraţie și ţâșni să-i 

blocheze calea cu maşina ei de închiriat. După ce opri 
motorul, îşi luă repede poşeta şi ieşi. 

Cheia maşinii îi zornăi în buzunarul ultimei ei gre- 
şeli în materie de modă, o rochie petrecută supradimen- 
sionată și de culoarea muştarului, pe care o îmbrăcase 
în speranța că va arăta la patru ace și profesionist și în 
schimb arăta demodată şi de vârsta a doua. Tocurile ciz- 
melor de cowboy ale lui Bobby Tom răsunară pe alee 
spre ea, parcă șchiopătând foarte puţin. Nervoasă, îi 
studie vestimentația. Cămaşa de mătase cu imprimeu 
de palmieri stacojii era băgată într-o pereche de blugi 
într-o nuanţă perfectă deschisă şi impecabilă de roșu și 
care se mulau pe şoldurile înguste și pe picioarele zvelte 
de alergător, astfel încât îi fu aproape imposibil să nu-i 
alunece privirea spre zone ale lui la care ar fi fost bine 
să nu se uite. 

Îşi adună curajul în timp ce el făcu un semn la pălăria 
Stetson de culoare perlei pe post de salut. 

-"Neaţa, don'şoară Gracie. 

-Bună dimineaţa, răspunse ea din scurt. Nu mă 
aşteptam să te trezești atât de devreme după noaptea 
trecută. 

Se scurseră câteva secunde în care se uită la ea. Deși 
o privea printre gene, ea detectă o intensitate în spatele 
acelei indolențe care o puse în gardă. 

- Iar tu trebuia să vii de abia la unsprezece, zise el. 

- Da, aşa este, am venit mai devreme. 

-Observ şi ţi-aş rămâne îndatorat dacă te-ai înapoia 
în maşină și mi-ai face loc să trec. 

Tonul tărăgănat era în contradicţie cu subtila încor- 
dare din colțul buzelor. 

- Îmi pare rău, dar nu o să fac așa ceva. Am venit să 
te însoțesc în Telarosa. 

- Nu vreau să fiu prost crescut, dulceaţă, dar adevărul 
este că nu am nevoie de un bodyguard. 

- Nu sunt bodyguard. Sunt escortă. 

- Orice-oi fi, aş dori să îţi dai mașina din drum. 

- Asta am înţeles, dar dacă nu te aduc în Telarosa 
până luni dimineață, sunt aproape sută la sută sigu- 
ră că voi fi concediată, aşa că n-am încotro şi trebuie 
să insist. 

El îşi puse o mână în şold. 

-Te înţeleg, aşa că o să-ţi dau o mie de dolari să te 
duci de aici şi să nu te mai întorci niciodată. 

Gracie rămase cu gura căscată la el. 

- Hai să cădem la pace la o mie cinci sute pentru 
deranj. 

Întotdeauna plecase de la premisa că oamenii își 
dădeau seama doar uitându-se la ea că era o persoană 
cinstită, iar ideea că el îşi putuse închipui că ar accepta 
mită o jigni mult mai tare decât faptul că fusese confun- 
dată cu o stripteuză. 

- Eu nu procedez așa, zise ea încet. 

El oftă prelung cu părere de rău. 

- Îmi pare rău că gândeşti aşa, pentru că indiferent 
dacă accepţi sau nu banii, eu nu mă voi urca cu tine în 
acel avion. 

- Vrei să spui că vei încălca contractul? 

- Nu. Spun doar că voi ajunge singur la Telarosa. 

Nu îl credea. 

- Ai semnat contractul de bunăvoie. Eşti obligat nu 
doar din punct de vedere legal să îl respecţi, ci și moral. 

- Don'şoară Gracie, vorbeşti ca o profesoară de la 
şcoala duminicală. 

Privirea ei cobori spre pământ. 

El pufni în râs și scutură din cap. 

- Așa e. Bodyguardul lui Bobby Tom Denton e o afu- 
risită de profesoară de la şcoala duminicală. 

- Ți-am spus că nu sunt bodyguardul tău. Sunt doar 
o escortă. 

-Mă tem că va trebui să-ți găseşti pe altcineva de 
escortat, pentru că eu, unul, m-am decis să nu zbor 
până la Telarosa, ci să merg cu maşina şi sunt sigur 

că o doamnă atât de rafinată ca tine nu s-ar simţi con- 
fortabil într-un T-bird cu un periculos sinistru ca mine. 

Porni spre mașina ei închiriată şi se aplecă prin fe- 
reastra din dreapta să se uite după chei. 

- Mărturisesc jenat că vizavi de femei nu am o reputa- 
ţie prea bună, don'şoară Gracie. 

Veni repede după el, încercând din răsputeri să nu se 
holbeze la blugii aceia strâmţi şi la felul în care i se lipiră 
pe şolduri când se aplecă. 

- Nu ai timp să conduci cu mașina în Telarosa. Wil- 
low se aşteaptă să ajungem în seara asta. 

Bobby se îndreptă și zâmbi. 

-Să nu uiţi să-i transmiţi salutările mele când o vezi. 
Vrei să-ţi muţi maşina acum? 

- În nici un caz. 

Lăsă capul în jos, îl clătină cu părere de rău, iar apoi 
făcu rapid un pas în față ca să apuce cureaua genţii lui 
Gracie și să i-o tragă de pe umăr. 

- Dă-mi-o imediat înapoi! 

Se întinse să-şi recupereze geanta demodată. 

- Ţi-o dau acum. De îndată ce găsesc cheile de la ma- 
şină. Îi zâmbi agreabil în timp ce feri geanta de ea şi 
o cotrobăi. 

Era clar că nu avea cum să se ia la trântă cu el, aşa că 
apelă la cel mai autoritar ton al ei. 

- Domnule Denton, dă-mi imediat geanta înapoi. lar 
până luni să fii în Telarosa. Ai semnat un contract care... 

- Mă scuzi că intervin, don'şoară Gracie, taman când 
vrei cu tot dinadinsul să-ţi susţii punctul de vedere, dar 
mă cam grăbesc. 

li întinse poșeta înapoi, deşi nu găsise ce căutase şi o 
porni spre casă. 

Gracie se luă iar după el. 

- Domnule Denton. Of, Bobby Tom... 

- Bruno, poţi veni un minut încoace? 

Bruno ieşi din garaj cu o cârpă soioasă în mână. 

- Ai nevoie de ceva, B.T.? 

- Ba bine că nu. Se întoarse spre Gracie. Te rog să mă 
scuzi, don'şoară Snow. 

Acesta fu singurul avertisment, după care îşi băgă 
mâinile pe sub braţele ei și începu să o percheziționeze. 

- Încetează! 

Încercă să se ferească, dar Bobby Tom Denton nu de- 
venise cel mai bun recuperator de mingi din NFL pen- 
tru că lăsase să-i scape vreun obiect în mișcare, dar nici 
nu se putu deplasa nici un centimetru în timp ce el o 
căuta pe laterale. 

-Stai cuminte şi putem termina fără nici o vărsare 
de sânge. 

Palmele îi alunecară peste sânii ei. 

I se opri respirația de uimire, era prea șocată ca să se 
clintească de pe loc. 

- Domnule Denton! 

Colţurile ochilor lui se încreţiră. 

- Apropo, ai gusturi foarte alese în materie de lenje- 
rie. N-am avut încotro şi am remarcat aseară. 

Ajunse în dreptul taliei ei. 

Se înroși ca racul de rușine. 

- Încetează imediat! 

Palmele lui se opriră în momentul în care simțiră 
umflătura din buzunarul ei. Îi scoase cheile maşinii cu 
un rânjet. 

- Dă-mi-le înapoi! 

- Bruno, vrei te rog să muţi mașina aia pentru mine? 
Îi pasă cheile, apoi făcu iar gestul acela cu pălăria în 
semn de salut către Gracie. Îmi pare bine că te-am cu- 
noscut, don 'şoară Snow. 

Perplexă, îl privi cum se înapoiază pe alee până la 
Thunderbird și se urcă în mașină. Se grăbi să-l ajungă, 
dar îşi dădu seama că Bruno voia să-i mute maşina în- 
chiriată în capătul aleii. 

- Nu te atinge de mașină! exclamă ea, schimbând 
imediat direcţia. 

Motoarele Thunderbirdului şi ale maşinii închiriate 
începură ambele să huruie. În timp ce își plimba neaju- 
torată privirea de la un automobil la celălalt - unul pe 
alee, celălalt blocând aleea - realiză fără nici o umbră de 
îndoială că, dacă îl lăsa pe Bobby Tom să scape, altă ṣan- 
să de a se apropia de el nu mai avea. Avea case peste tot 
şi o armată de lachei care să îl protejeze de cei pe care nu 
voia să-i vadă. Acum era momentul să-l oprească, pentru 
că altă ocazie nu mai prindea. 

Maşina ei închiriată țâșni cu Bruno la volan și se opri 
în capătul aleii. 

Gracie se roti pe călcâie spre Thunderbird. 

- Nu pleca! Trebuie să ajungem la aeroport! 

- Vă doresc o viaţă frumoasă tuturor. 

Bobby Tom făcu nepăsător cu mâna şi începu să dea 
cu spatele. 

Avu o străfulgerare în care se văzu revenind la Shady 
Acres pe postul pe care noii proprietari i-l oferiseră. li 
mirosi a BenGay şi a Lysol; simţi gustul de fasole verde 
fiartă prea mult şi piure de cartofi acoperiţi cu un sos 
galben gelatinos. Văzu anii trecând pe nesimţite, se văzu 
purtând şosete cu jartiere și cardigane grele în timp ce 
degetele ei bolnave de artrită încercau să zdrăngăne la o 
pianină dezacordată Harvest Moon. Avea să îmbătrâneas- 
că înainte să apuce să-și trăiască tinereţea. 

- Nu! 

Strigătul ieşi din străfundurile ființei ei, din locul în 
care visurile ei erau vii, toate acele visuri glorioase care 
aveau să piară pentru totdeauna. 

Se lansă spre Thunderbird cu toată viteza și cu geanta 
bălăngănindu-i-se precar de şold. Bobby Tom își întor- 
sese capul să vadă dacă venea vreo mașină, iar pe ea o 
rată. Inima îi bătea nebunește. În câteva secunde avea 
să plece, condamnând-o la o viaţă de o monotonie în- 
fiorătoare. Disperarea îi dădu aripi și reuși să fugă şi 
mai repede. 

Bobby scoase din marşarier și dădu să schimbe viteza. 
Ea acceleră iar. Aerul îi umplu plămânii în icnete scurte 
şi dureroase. Thunderbirdul începu să înainteze chiar 
când ajunse în dreptul lui. Se aruncă cu un suspin în- 
fricoşător şi cu capul înainte peste portiera din dreapta 
a decapotabilei. 

- Of, fir-ar! 

Frâna bruscă îi catapultă partea superioară a trupului 

pe scaunul din față. Palmele și braţele îi loviră covora- 
ul, iar picioarele îi rămaseră atârnate peste portieră. 
mda să se redreseze. Pe dosul coapselor simţi prelin- 
gându-i-se aer rece și realiză că fusta i se ridicase peste 
cap. Îngrozită, dădu să și-o aranjeze la loc în timp ce îşi 
strecura restul corpului în mașină. 

Auzi o obscenitate extrem de jignitoare care era, fără 
îndoială, pe buzele tuturor jucătorilor de fotbal, dar ara- 
reori auzită la Shady Acres. De obicei era rostită dintr-o 
singură silabă, dar tonul tărăgănat al lui Bobby Tom din 
Texas o lungise la două. Își trase fusta şi se prăbuși cu 
răsuflarea tăiată în scaun. 

Trecură câteva secunde înainte să aibă curajul să se 
uite spre el. El o privea gânditor, cu cotul sprijinit pe 
partea de sus a volanului. 

- Chiar sunt curios, drăguță; ai discutat vreodată cu 
medicul tău să-ți dea niște pastile, ceva? 

Întoarse capul şi îşi fixă privirea drept înainte. 

- Vezi tu, don'şoară Gracie, care-i treaba, eu acum 
plec la Telarosa şi am de gând să plec singur. 

ÎI săgetă cu privirea. 

-Acum pleci? 

-Am valiza în portbagaj. 

- Nu te cred. 

- Nu te mit. Vrei să deschizi portiera să te dai jos? 

Scutură cu încăpățânare din cap că nu, sperând ca el 
să nu observe cât de aproape era să cedeze psihic. 

- Trebuie să merg cu tine. E de datoria mea să stau cu 
tine până ajungi în Telarosa. Asta-i treaba mea și trebuie 
să mi-o fac. 

Un muşchi de pe maxilar îi zvâcni, iar ea realiză cu 
o mare emoție că în sfârşit reuşise să-i destrame acea 
pseudoamabilitate de băiat de țară. 

-Nu mă face să te dau afară, zise el încet și ferm. 

Gracie ignoră fiorul de pe şira spinării. 

- Întotdeauna am fost de părere că disputele trebuie 
rezolvare prin compromis și nu prin forță brută. 

-Am jucat în NFL, drăguță. Cu mine nu te înţelegi 
decât dacă se lasă cu sânge. 

Odată rostită amenințarea, se întinse să-și deschidă 
portiera, iar ea ştiu în câteva secunde că avea să vină 
pe partea ei, să o ia pe sus și s-o arunce în stradă. Se 
grăbi să-l apuce de braț înainte de a apăsa pe sistemul 
de deschidere. 

-Nu mă da jos, Bobby Tom. Nu o să te enervez și îţi 
promit că o să-ți pară bine că m-ai lăsat să vin cu tine. 

Se întoarse încet spre ea. 

-La ce anume te referi mai exact? 

Nici ea nu știa ce voise să spună. Vorbise instinctiv, 
doar pentru că nu voia să se gândească cum ar fi fost să 
o sune pe Willow Craig ca să-i spună că Bobby Tom o 
ştersese de unul singur la Telarosa. Ştia prea bine care ar 
fi fost răspunsul lui Willow. 

- Am vorbit serios, răspunse ea, sperând că va putea 
continua cacealmaua fără a fi nevoită să dea detalii. 

-În general, când oamenii spun că n-o să-ţi pară rău 
îți oferă bani. La asta te-ai referit şi tu? 

-Bineînțeles că nu! Eu nu sunt adepta mituirii. Şi 
oricum, cred că tu ai mai mulți bani decât aş şti eu ce 
să fac cu ei. 

-Aşa e, deci ce-ai vrut să spui? 

- Am... Bine... Îşi chinui creierii în căutarea unei bru- 
me de inspiraţie. O să conduc! Asta e! Tu te poţi relaxa 
că o să conduc eu. Întâmplarea face să fiu o şoferiță 

foarte bună. Mi-am luat carnetul de la şaisprezece ani şi 
n-am luat niciodată vreo amendă. 

- Şi te mândreşti cu asta? Clătină uimit din cap. Din 
păcate, dulceaţă, doar eu îmi conduc mașinile. Negativ, 
până la urmă te dau afară. 

Se întinse iar să deschidă portiera, iar ea se întinse iar 
să-l apuce de braţ. 

-O să fac pe pilotul, 

Părea enervat. 

- Ce-mi trebuie mie pilot? Am bătut drumul ăsta de 
atâtea ori că-l por face legat la ochi. Nu, drăguță, trebu- 
ie să găseşti ceva mult mai interesant. 

n clipa aceea auzi un bâzâit ciudat. Îi luă o secun- 
dă să își dea seama că Thunderbirdul era dotat cu 
telefon. 

- Vad că primeşti o grămadă de telefoane. Aș putea 
răspunde eu în locul tău. 

- Ultimul lucru pe care-l vreau e să-mi răspundă alt- 
cineva la telefon. 

Mintea i-o luă razna. 

- Aş putea, ah, aș putea să-ţi masez umerii în timp ce 
conduci ca să nu îţi amorțească. Știu bine să fac masaj. 

-O ofertă interesantă, dar trebuie să recunoști că nu 
prea merită să iei pentru asta un pasager nedorit până 
în Texas. Poate până în Peoria da, dacă faci treabă bună, 
dar mai departe nu. Scuze, don'șoară Gracie, dar n-ai 
găsit nimic care să-mi stârnească cu adevărat interesul. 

Încercă să gândească. Ce ar fi putut avea ea de oferit 
care să îl intereseze pe un om versat, aşa ca Bobby Tom 
Denton? Ştia să organizeze activităţi recreative, ştia cu 
ce se mănâncă dietele speciale, cunoştea reacțiile cu alte 
medicamente ale medicamentelor și ascultase suficien- 
te poveşti despre cel de-al Doilea Război Mondial de la 
pacienții căminului cât să fie la curent cu toate mișcă- 
rile de trupe de atunci, dar avea presimţirea că nimic 
din toate acestea nu l-ar fi convins pe Bobby Tom să se 
răzgândească. 

-Am o vedere excelentă. Pot citi indicatoarele de pe 
drum de la distanţe extraordinare. 

- Întinzi coarda, drăguță. 

Zâmbi cu entuziasm. 

- Ştii povestea fascinantă a Celei de-a Şaptea Armate? 

i aruncă o privire uşor compătimitoare. 

Cum să-l facă să se răzgândească? Din ce observase în 
noaptea precedentă, nu-l interesau decât două chestii: 
fotbalul şi sexul. Informaţiile ei despre sport erau mini- 
male, cât despre sex... 

| se puse un nod în gât când i se năzări ideea pericu- 
loasă și foarte imorală. Ce-ar fi fost dacă și-ar fi oferit 
trupul la schimb? Se îngrozi imediat. Cum să ia măcar în 
calcul o asemenea variantă? Nici o femeie inteligentă şi 
modernă care se considera o feministă n-ar fi putut să... 
Ideea în sine era... Dintre toate câte... Asta nu era decât 
consecinţa faptului că își permitea prea multe fantezii 
sexuale. „Dar de ce?“ îi şopti un drăcușor interior. „Pen- 
tru cine te tot păstrezi?“ 

„E un libertin!“ își reaminti partea desfrânată a firii 
ei pe care încercase atât de greu să o suprime. „Şi ori- 
cum n-ar fi interesat de mine.“ 

„De unde ştii dacă nici nu încerci?“, răspunse drăcu- 
şorul. „De ani întregi visezi la aşa ceva. Nu ţi-ai promis 
că una dintre priorităţile noii tale vieţi va fi experimen- 
tarea sexului?“ 

Prin fața ochilor i se perindă imaginea lui Bobby 
Tom Denton lăsându-și trupul gol peste ea. Sângele îi 
pompă prin vene și pielea i se făcu de găină. li putea 
simţi palmele puternice pe coapse, cum i le deschide, îi 
simţea atingerea... 

- S-a întâmplat ceva, don'şoară Gracie? Eşti cam roșie 
la față. Parcă ţi-ar fi spus cineva un banc porcos. 

- Doar la sex ţi-e mintea! ţipă ea. 

- Poftim? 

- Refuz să mă culc cu tine doar ca să mă lași să vin 
şi eu! 

Îngrozită, închise brusc gura. Ce făcuse? 

Ochii lui sclipiră. 

- Vai! 

Îi venea să moară. Cum de putuse să se pună într-o 
situație atât de penibila? Înghiți cu greu. 

- Scuză-mă dacă am înțeles greşit. Ştiu că sunt o fe- 
meie banală și sunt sigură că oricum n-ai fi interesat 
din punct de vedere sexual de mine. Se înroşi și mai 
tare când îşi dădu seama că în loc s-o dreagă se afunda 
şi mai tare. Şi oricum nici eu n-aş fi interesată, adăugă 
ea repede. 

- Să ştii, Gracie, că nici o femeie nu este banală. 

- Eşti politicos şi apreciez, dar asta nu schimbă cu 
nimic realitatea. 

- Ei, vezi, acum mai făcut curios. S-ar putea să ai drep- 
tate cu femeia banală, dar e greu de spus când te acoperi 
cu haine așa cum o faci tu. Din punctul meu de vedere, 
sub rochia asta s-ar putea ascunde trupul unei zeițe. 

- Oh, nu, zise ea cu o sinceritate brutală. Crede-mă, 
am un corp cât se poate de normal. 

Şi de data asta unul dintre colțurile gurii i se ridică. 

- Să nu mă înţelegi greşit, dar cred că am mai mul- 
tă încredere în judecata mea decât în a ta. Sunt un 
cunoscător. 

- Am remarcat. 

- Parcă deja am comentat ceva de picioarele tale seara 
trecută. 

Se înroşi şi se chinui să găsească răspunsul potrivit, 
dar experiența ei conversațională la un nivel personal cu 
bărbați virili era atât de scăzută, că habar nu avea ce-ar 
trebui să spună. 

- Şi tu ai picioare foarte frumoase. 

- Zău, mulţumesc. 

-Şi un bust atrăgător. 

Pufni în râs. 

- Să dea naiba, don'şoară Gracie, o să te las să vii azi 
cu mine doar ca să mă distrez. 

- Mă laşi? 

Scutură din umeri. 

- De ce nu? Numai nebunii am făcut de când m-am 
retras. 

Îi venea greu să creadă că se răzgândise. Îl auzi chi- 
cotind în timp ce îi căra bagajul şi îi ceru lui Bruno 
să înapoieze mașina ei la centrul de închirieri. Când se 
reașeză la volan nu mai era la fel de amuzat şi îi aruncă 
o privire aspră. 

-Nu te iau până în Texas, să-ţi scoţi asta din minte 
chiar acum. Îmi place să călătoresc singur. 

- Am înţeles. 

- Câteva ore. Poate până ieşim din stat. În clipa în 
care începi să mă enervezi, te las la cel mai apropiat 
aeroport. 

-Sunt sigură că nu va fi nevoie. 

-Nu fi. 

Bobby Tom conducea pe străzile din Oraşul Vânturi- 
lor ca și cum ar fi fost stăpânul lor. Era regele oraşului, 
primarul lumii, buricul pământului. Din boxe urlau Ae- 
rosmith, iar el bătea cu degetele pe volan, ținând ritmul 
pe Janie's Got a Gun. 

În decapotabila lui roșie Thunderbird și cu pălăria 
Stetson de culoarea perlei ieșea foarte tare în evidență. 
Spre uimirea lui Gracie, şoferii se dădeau din calea lor 
claxonând şi deschizând geamurile ca să strige la el. El 
le făcea cu mâna și își vedea de drum. 

şi simţea pielea îmbujorată din cauza vântului fier- 
binte și a încântării pure de a goni pe autostrada unui 
oraş mare într-un Thunderbird roșu de epocă cu un 
bărbat care nu era respectabil. Din cocul franțuzesc îi 
evadaseră șuviţe de păr care îi fluturau pe obraji. l-ar 
fi plăcut să aibă o eșarfă ciclamen de firmă pe care să 
şi-o pună pe cap, nişte ochelari de soare la modă pe nas 

şi nişte ruj roşu aprins cu care să-și dea pe buze. Ar fi 
vrut să aibă sâni mari şi plini, o rochie strâmtă și niște 
pantofi sexy cu toc. l-ar fi plăcut o brățară din aur pen- 
tru gleznă. 

Și, poate, şi un tatuaj foarte discret în formă de inimă. 

Se lăsă purtată de viziunea aceasta ademenitoare în 
postura de femeie focoasă în timp ce Bobby Tom dădu 
şi primi telefoane la telefonul din mașină pe care îl re- 
marcase mai devreme. Uneori vorbea pe speaker; alteori 
ținea receptorul la ureche şi vorbea în particular. 

Telefoanele pe care le dădea vizau în special tot felul 
de afaceri și taxele aferente, precum şi acțiuni de caritate 
în care era implicat. Majoritatea telefoanelor pe care le 
primea, remarcă ea cu interes, erau date de cunoştinţe 
care îl căutau pentru bani. Deşi în aceste cazuri ținea 
telefonul la ureche, avu impresia clară că de fiecare dată 
sfârșea prin a oferi mai mulți bani decât i se ceruseră. 
După mai puțin de o oră în prezenţa lui, își dăduse deja 
seama că Bobby Tom Denton era o ţintă ușoară. 

Ajunși la periferia orașului, el dădu un telefon unei 
persoane numite Gail, cu care vorbi pe tonul acela tă- 
răgănat care îi transmitea lui Gracie fiori reci pe şira 
spinării, oricum foarte sensibile. 

-Voiam să-ţi spun doar că mi-e așa de dor de tine, 
încât îmi dau lacrimile. 

şi ridică braţul ca să facă semne unei femei într-un 
Firebird albastru care trecu în viteză pe lângă și care îi 
claxonă. Gracie, o şoferiță foarte precaută de felul ei, se 
apucă de mânerul portierei când îl văzu că ţinea volanul 
doar cu genunchiul. 

- Da, așa e... Știu, dulceaţă, și eu aș fi vrut să putem 
merge împreună. Nu se organizează prea des rodeouri 
în Chicago. Îşi infăşură degetele pe partea superioară a 
volanului și vâri telefonul şi mai aproape de gât. Nu-mi 
mai zice şi tu. Da, bine, să-i transmiţi toate cele bune, 
da? M-am simţit foarte bine cu Kitty acum câteva luni. 
A participat chiar şi la test, dar nu a ştiut destule despre 

Super Bowl-ul din 1989 ca să-l treacă. O să te sun cât de 
repede pot, iubita. 

După ce puse telefonul la locul lui, îl privi curioasă. 

- Prietenele tale nu-s geloase unele pe altele? 

- Fireşte că nu. Eu nu mă întâlnesc decât cu doamne 
amabile. 

Şi pe toate le trata ca pe regine, bănuia ea. Chiar și 
pe cele gravide. 

- Asociaţia Naţională a Femeilor ar trebui să se gân- 
dească serios să pună un premiu pe capul tău. 

Păru sincer surprins. 

- Pe capul meu? Eu iubesc femeile. Îmi plac mai mult 
decât îmi plac mulți bărbaţi, dacă tot veni vorba. Sunt 
un reprezentant de vază al feminismului. 

- Ai grijă să nu te audă Gloria Steinem. 

-De ce să nu m-audă? Doar ea mi-a dat legitimaţia 
de membru. 

Gracie făcu ochii mari. 

El schiţă un zâmbet pezevenghi. 

- Crede-mă pe cuvânt, Gloria e o doamnă drăguță. 

Atunci avu convingerea că nu trebuia să își piardă 
minţile în preajma lui nici măcar pentru o clipă. 

Suburbiile oraşului Chicago făcură loc terenurilor 
agricole şi plate din Illinois, iar ea întrebă dacă ar putea 
folosi telefonul pentru a o suna pe Willow Craig, asigu- 
rându-l că avea să-i plătească costul convorbirii cu noul 
ei card de credit business. Intervenţia ei îl amuză. 

Windmill își stabilise sediul general la hotelul Cattle- 
man din Telarosa, iar de îndată ce luă legătura cu 
angajatoarea, începu să îi explice problema. 

- Mă tem că Bobby Tom a insistat să meargă cu maşi- 
na la Telarosa, nu a vrut să ia avionul. 

- Fă-l să se răzgândească, răspunse Willow cu vocea ei 
dură şi intolerantă. 

- Am făcut tot ce-am putut. Din nefericire, nu m-a 
ascultat. Acum suntem pe drum, undeva la sud de 
Chicago. 

- De asta mi-era frică şi mie. Trecură câteva secun- 
„de, iar Gracie și-o imagină pe sofisticata ei angajatoare 
jucându-se cu unul dintre cerceii mari pe care îi purta 
întotdeauna. Trebuie să fie aici până luni la opt dimi- 
neaţa. Ai înţeles? 

Gracie trase cu coada ochiului spre Bobby Tom. 

- S-ar putea să nu fie aşa de simplu. 

- De aceea te-am ales pe tine să te duci după el. Ar 
trebui să te poți descurca cu persoane dificile. Am băgat 
o grămadă de bani în filmul ăsta, Gracie, şi nu ne mai 
permitem nici o întârziere. Chiar și cei care nu sunt 
fani ai sporturilor îl știu pe Bobby Tom Denton și ni 
se face o publicitate uriașă pentru că suntem cei cu care 
îşi face primul film. 

- Înţeleg. 

-E şmecher. Ne-a luat câteva luni să negociem acest 
contract şi vreau să văd filmul gata! Nu am de gând să 
văd cum dă studioul faliment pentru că tu nu ştii să-ți 
faci treaba. 

Lui Gracie i se pusese un nod în capul pieptului după 
alte cinci minute de ascultat ce i s-ar fi întâmplat dacă 
nu îl aducea pe Bobby Tom în Telarosa până a doua zi 
dimineaţă la ora opt. 

El puse receptorul în furcă. 

-Îți cam face viaţa grea, hm? 

- Se aşteaptă să fac treaba pentru care am fost angajată. 

- S-a gândit careva de la studiourile Windmill că te-a 
trimis aici ca pe un miel la abator? 

-Nu sunt de acord. Eu sunt foarte de competentă. 

Îl auzi scoțând nişte chicote vag diabolice, care însă 
fură rapid acoperite în momentul în care dădu iar radi- 
oul tare. 

Ascultarea sunetelor răgușite ale rockului în locul 
muzicii inofensive care învăluia Shady Acres îi conferi 
un moment de plăcere delicioasă care îi scăzu tensiunea 
şi aproape o făcu să se înfioare de încântare. Simţuri- 
le i se ascuţiră foarte tare. Se simțea ameţită din cauza 

parfumului cu iz de pădure al after-shave-ului lui Bobby 
Tom şi mângâia fără să-şi dea seama scaunele învelite în 
piele moale despre care el îi spusese că proveneau de 
la un Thunderbird din 1957. Ar fi fost perfect dacă 
de oglinda retrovizoare ar fi fost agăţată o pereche de 
zaruri roz din pluş. 

Dormise foarte puţin în noaptea precedentă, iar acum 
capul începuse să-i cadă, dar nici așa ochii nu-i stăteau 
prea mult deschişi. Faptul că Bobby Tom îi permisese să 
vină în prima perioadă a călătoriei nu o amăgise să creadă 
că l-ar putea convinge cu uşurinţă să-și schimbe părerea 
şi s-o lase să rămână cu el. Cu excepţia cazului în care se 
înșela foarte tare, intenţia lui era să scape de ea cu pri- 
ma ocazie, ceea ce insemna că nu-l putea scăpa din ochi 
o clipă, indiferent de ce se întâmpla. 

Telefonul din maşină bâzâi. Oftând, Bobby Tom 
apăsă pe butonul care activa funcția Speaker. 

- Hei, B.T., sunt Luther Baines, proclamă o voce 
furtunoasă. Ce naiba, băiete, mai aveam un pic şi re- 
nunțam să te mai caut. 

Expresia chinuită de pe chipul lui Bobby Tom îi spu- 
se lui Gracie că şi-ar fi dorit ca Luther să fi renunțat. 

- Mă bucur să v-aud, domnule primar, ce mai faceți? 

- Super bine. Am slăbit vreo cinci kile de când nu 
ne-am mai văzut, B.T. Bere mai dietetică şi fete mai ti- 
nere. Funcţionează de fiecare dată. Dar bine, doamna 
Baines nu trebuie să afle nimic. 

- Da, domnule, nu-i spunem. 

- Buddy de-abia aşteaptă să te vadă. 

-Şi eu pe el. 

- Fii atent, B.T., cei de la comitetul de organizare al 
Heavenfest-ului au început să-și cam piardă răbdarea. Te 
aşteptam săptămâna trecută în Telarosa şi vrem să fim 
siguri că-ţi aduci toţi prietenii pentru Turneul de Golf al 
Celebrităţilor Bobby Tom Denton. Ştiu că Heavenfest e 
abia în octombrie, dar trebuie să ne apucăm să-i facem 
reclamă și ar fi foarte bine dacă am pune pe postere 

câteva dintre numele grele. De Michael Jordan și Joe 
Montana ştii ceva? 
` — Am fost cam ocupat. Probabil cor să vină. 

- Ştii c-am ales weekendul acela pentru că nici Stars şi 
nici Cowboys nu joacă. Dar de Troy Aikman ştii ceva? 

- Oh, sunt destul de sigur c-o să vină. 

- Este bine. E chiar foarte bine. Gracie auzi un 
chicot înfundat. Toolee mi-a spus să nu-ţi zic nimic 
până n-ajungi, dar eu vreau să-ți spun acum. Alt chi- 
cot. Am preluat contractul de leasing pentru casă 
săptămâna trecută. O să-i dăm drumul la Heavenfest 
cu o dedicație pentru locul în care s-a născut Bobby 
Tom Denton! 

-Offff, Doamne... Luther, întreaga idee e trăsnită 
rău! Nu vreau dedicații pentru locul în care m-am năs- 
cut. În primul rând că m-am născut la spital, ca oricine 
altcineva, deci chiar n-are sens. În casa aia am crescut. 
Credeam că o să renunțați la chestia asta. 

- Sunt surprins și mă simt jignit de reacția ta. Oame- 
nii au tot zis că e doar o chestiune de timp până când o 
să ți se urce faima la cap, iar eu i-am tot contrazis. Acum 
încep să-mi pun întrebări. Ştii şi tu ce prost merge eco- 
nomia aici, şi cu nenorocitul ăla de ultimă speţă care 
vrea să elimine Rosatech suntem în fața unui posibil 
dezastru. Singura noastră speranţă este să transformăm 
Telarosa în Mecca turiştilor. 

- Punerea unei plăci comemorative pe casa aia veche 
nu o să transforme Telarosa în Mecca turiștilor! Luther, 
doar n-am fost preşedintele Americii. Am fost fotbalist! 

-Am impresia că ai stat prea mult în nord, B.T. Ţi-a 
distrus capacitatea de a privi în perspectivă. Ai fost cel 
mai bun prinzător atacant din istoria jocului. Noi pe 
aici nu uităm astfel de lucruri. 

Frustrarea îl făcu pe Bobby Tom să-şi strângă ochii. 
După ce îi redeschise continuă să vorbească cu o răbda- 
re infinită: 

- Luther, am spus că o să vă ajut cu turneul de golf și 
o să vă ajut, dar mai spun o dată acum că nu vreau să am 
nimic de-a face cu chestia asta cu „locul nașterii“. 

- Ba o să ai. Toolee vrea să-ți refacă dormitorul exact 
aşa cum a fost în copilăria ta. 

- Luther... 

- Apropo, personalul auxiliar încropeşte o carte de 
gătit Bobby Tom care să se vândă în magazinele de su- 
venire și vor ca la sfârşitul cărţii să introducă un capitol 
special dedicat celebrităților. Evonne Emerly îţi trans- 
mite să îi suni pe Cher şi pe Kevin Costner și pe alţii 
pe care-i cunoști de la Hollywood ca să le ceri rețete de 
chiftele sau mai știu eu ce. 

Bobby Tom privea în gol spre autostrada pustie care 
se întindea în faţă. 

- O să intru într-un tunel, Luther, şi n-o să mai am 
semnal. Vă sun eu mai târziu. 

-Stai așa, B.T. N-am apucat să vorbim nimic despre... 

Bobby Tom închise. Oftă cu patimă și se lăsă greu 
în scaun. 

Gracie ascultase cu mare atenţie toate cuvintele şi o 
rodea foarte tare curiozitatea, dar nu voia să îl enerveze, 
aşa că își muşcă limba și tăcu. 

Bobby Tom se întoarse să se uite la ea. 

- Hai, dă-i drumul. Întreabă-mă cum am reuşit să-mi 
păstrez minţile înconjurat de nebuni. 

-Mi s-a părut mai degrabă... entuziast. 

- E nebun, aia e. Primarul din Telarosa, Texas, este 
nebun cu acte în regulă. Chestia asta cu Heavenfest a 
scăpat complet de sub control. 

- Dar ce anume e Heavenfest, de fapt? 

-E o serbare de trei zile pe care intenţionăm să o 
organizăm în octombrie, parte a unui plan aiuristic de 
a creşte prosperitatea economică a Telarosei prin atra- 
gerea de turişti. Au dichisit centrul, au adăugat o gale- 
rie de artă vestică şi câteva restaurante. Mai e un teren 


52 Susan Elizabeth Phillips 


decent de golf, un ranch pensiune şi un hotel medio- 
. cru, dar cam asta-i tot. 

- Ai uitat să pui la socoteală și Locul de naştere al lui 
Bobby Tom Denton. 

- Nu-mi mai aduce aminte. 

- Mi se pare o alegere cam disperată. 

-E nebunie curată. Cred că oamenii din Telarosa 
sunt așa de speriați că vor rămâne fără locuri de muncă 
că nu mai sunt în stare să gândească limpede. 

- Dar de ce-i zic Heavenfest ? 

- Numele original al oraşului a fost Heaven. 

-Se pare că grupurile bisericeşti au avut o mare influ- 
enţă în fondarea unora dintre primele orașe vestice. 

Bobby Tom chicoti. 

- Cowboy-ii i-au zis Heaven pentru că aici erau cele 
mai bune bordeluri între San Antonio şi Austin. De-abia 
la începutul secolului s-au stabilit aici şi cetăţeni mult 
mai respectabili, care au rebotezat locul Telarosa. 

- Am înţeles. 

Gracie mai avea o grămadă de întrebări, dar sesiză că 
el nu avea chef și de alte discuţii, iar pentru că nu voia 
să-l enerveze, tăcu. Îi trecu prin minte că celebritatea 
avea și neajunsuri. Dacă era să judece după cele petrecu- 
te în această dimineaţă, o mulțime de oameni voiau câte 
o bucăţică din Bobby Tom Denton. 

Telefonul bâzâi din nou. Bobby Tom oftă şi se frecă 
la ochi. 

- Gracie, te rog răspunde în locul meu și spune-i res- 
pectivului că sunt pe terenul de golf. 

Gracie nu era de acord cu minţitul, dar el i se părea 
atât de epuizat, încât făcu ce o rugase. 


Șapte ore mai târziu, Gracie se uita dispreţuitor la 
ușa decojită roşie a unui bar jegos din Memphis care se 
numea Whoppers. 

- Am condus câteva sute de kilometri ca să venim aici? 

-O să fie ca o lecţie educativă pentru tine, don'şoară 
Gracie. Ai mai fost vreodată într-un bar? 

- Bineînţeles c-am mai fost. 

Nu i se păru relevant să adauge că barul era ataşat 
unui restaurant respectabil. În barul acesta, panoului 
din neon îi era stricat „M“-ul şi pâlpâia apatic pe fun- 
dalul ferestrei murdare, iar pe trotuarul din față era un 
morman de gunoi. Nu se aşteptase să reziste atât de 
mult lângă el și nu voia să-l mai contrazică, dar nici să-și 
abandoneze misiunea nu putea. 

- Îmi pare rău, dar nu cred că avem timp. 

- Gracie, drăguță, o să faci un infarct până-n patru- 
zeci de ani dacă nu înveţi să iei lucrurile mai lejer. 

Îşi muşcă nervoasă buza de jos. Deja era sâmbătă 
seara, iar cu ocolul acesta mai aveau încă o mie și ceva 
de kilometri de mers. Îşi aduse aminte că trebuia să fie 
în Telarosa luni dimineaţă și, presupunând că Bobby 
Tom nu avea de gând să facă nici o nefăcută, mai era 
timp suficient. Dar chiar și așa, tot nu era convinsă. 

Încă nu-i venea să creadă că se decisese să meargă în 
Telarosa prin Memphis, deşi, aşa după cum îi spusese 
de câteva ori, pe harta din torpedo se vedea clar că cel 
mai scurt drum era pe la vest de St. Louis. El însă repe- 
tase întruna că nu o putea lăsa să mai trăiască încă o zi 
fără să viziteze localul cu cea mai bună mâncare de la est 
de Mississippi. Până în urmă cu câteva secunde, își ima- 
ginase un restaurant micuţ, scump, posibil franțuzesc. 

-Nu poţi sta prea mult, zise ea cu fermitate. Mai 
avem câteva ore de condus înainte să ne oprim undeva 
peste noapte. 

- Cum zici tu, iubita. 

Sunetele gâjâite ale unui cântec country îi asaltară 
urechile în momentul în care intră pe uşa ținută de el și 
păși în sala plină de fum a Whoppers Bar şi Grill. Mese 
pătrățoase de lemn erau aranjate pe podeaua ca o tablă 
de şah din pătrate soioase portocalii şi maro. Reclame 
la bere, postere din calendare cu fete şi coarne de cerb 

alcătuiau o atmosferă aparte. Privirea ei alunecă spre cli- 
enţii cu mutre grosolane şi imediat îi făcu semn. 

` -Ştiu că de-abia aștepți să scapi de mine, dar ţi-aş 

rămâne extrem de îndatorată dacă nu m-ai lăsa aici. 

- N-ai absolut nici un motiv de îngrijorare, dulceaţă. 
Totu-i să nu mă enervezi. 

În timp ce ea absorbea îngrijorată aceste cuvinte, o 
brunetă fardată din belşug şi îmbrăcată într-o fustă tur- 
coaz din spandex și un maiou alb strâmt se aruncă în 
braţele lui. 

- Bobby Tom! 

- Salut, Trish. _ 

Se aplecă să îi dea un sărut. În clipa în care buzele lui 
veniră în contact cu buzele ei, ea căscă gura şi începu 
să îl aspire ca un aspirator, sugându-i limba ca și cum 
n-ar mai fi fost de o lună curățată de scame. El se trase 
şi îi aruncă zâmbetul acela răpitor pe care îl afişa în faţa 
fiecărei femei care se apropia de el. 

- Jur, Trish, după fiecare divorț ești și mai frumoasă. 
Shag a ajuns deja? 

-E în colț cu AJ şi Wayne. Am vorbit și cu Pere, aşa 
cum m-ai rugat când m-ai sunat. 

- Bună fată. Vă salut. 

Trei bărbaţi care stăteau la o masă dreptunghiulară 
în colțul îndepărtat al barului îi strigară ceva pe post de 
salut. Doi dintre ei erau negri, unul alb, și toţi trei cu o 
constituţie de jeep Humvee. Gracie se luă după Bobby 
Tom când acesta se duse să îi salute. 

Bărbaţii dădură mâinile și se bălăcăriră reciproc 
cu prietenie pe teme ininteligibile sportive înainte ca 
Bobby Tom să îşi aducă aminte că era şi ea de față. 

- Ea e Gracie. E bodyguardul meu. 

Cei trei o studiară curioşi. Cel căruia Bobby Tom i se 
adresase cu Shag, aparent un fost coleg de echipă, arătă 
spre ea cu berea din mână. 

- De ce-ai nevoie de un bodyguard, B.T.? Ai mai lăsat 
pe careva gravidă? 

-N-are nici o treabă. E de la CIA. 

- Hai, serios. 

- Nu sunt de la CIA, protestă Gracie. Şi nu sunt chiar 
bodyguard. A zis doar așa, ca să... 

- Bobby Tom, tu ești? Fetelor, a venit B.T.! 

- Bună, Ellie. 

O bombă sexy blondă în blugi aurii își încolăci bra- 
tele în jurul taliei lui. De undeva de lângă bar se mate- 
rializară alte trei femei. Bărbatul numit A.]. mai trase 
o masă şi, fără să ştie prea clar ce se petrece, Gracie se 
trezi pe un scaun între Bobby Tom și Ellie. Observă că 
lui Ellie nu-i convenea că nu stătea ea lângă Bobby Tom, 
dar când Gracie încercă să facă schimb de locuri, simţi o 
palmă fermă strângând-o de coapsă. 

Aflată în mijlocul conversaţiei care se desfășura în 
jurul ei, Gracie încercă să-și dea seama ce avea de gând 
Bobby Tom. Deşi toate dovezile indicau clar contrariul, 
avea senzația că nu se distra nici pe departe așa de tare 
pe când pretindea. De ce bătuse atâta drum ca să ajungă 
aici dacă nu voia să stea cu oamenii aceştia? Probabil că 
era şi mai reticent decât își închipuise ea să revină în 
oraşul natal şi trăgea cât putea de timp. 

Cineva îi întinse o bere și, pentru că era cu mintea 
la imaginea deprimantă a ei stând cu părul cărunt și 
umerii lăsaţi pe veranda de la Shady Acres, luă o gură 
înainte să-și amintească că de felul ei nu bea. Lăsă sticla 
deoparte şi se uită la ceasul Jim Beam. Peste jumătate de 
oră avea să-i spună lui Bobby Tom că trebuia să plece. 

Apăru și chelneriţa, iar Bobby Tom insistă să coman- 
de de mâncare pentru ea, spunându-i că trăise degeaba 
dacă nu încercase triplul cheeseburger cu ardei jalapeno 
de la Whoppers cu o porție dublă de inele de ceapă pră- 
jită şi un morman de salată de varză cu smântână. Deși 
pe ea o obligă să mănânce tot muntele acela plin de 
colesterol, observă că el mâncase şi băuse foarte puţin. 

Trecu o oră. Dădu autografe, achită notele de pla- 
tă ale tuturor și, cu excepția cazului în care înţelese 

ea greşit, împrumută cuiva bani pentru un scuter de 
apă. Se aplecă pe sub borul Stetsonului lui și îi şopti: 

- Trebuie să plecăm. 

Bobby se întoarse și îi vorbi încet și cu calm: 

- Un cuvânt dacă mai scoţi, dulceaţă, şi îţi chem un 
taxi care să te ducă direct la aeroport. 

Acestea fiind spuse, se duse la masa de biliard din 
colț. 

Mai trecu o oră. Dacă n-ar fi fost atât de stresată de 
timp, s-ar fi bucurat de experienţa inedită de a se afla în- 
tr-o speluncă alături de atât de multe personaje colorate. 
Din cauză că era prea ştearsă pentru a fi de un oarecare 
interes pentru Bobby Tom, celelalte femei nu o priveau 
ca pe o ameninţare. Se delectă cu o conversație lungă 
cu câteva dintre ele, printre care și cu Ellie, stewardesă, 
care se dovedi a fi o sursă inepuizabilă de informaţii 
despre sexul masculin. Şi despre sex în general. 

Băgă de seamă că Bobby Tom trăsese de câteva ori cu 
ochiul spre ea și începu să se teamă din ce în ce mai tare 
că intenționa să o şteargă de aici cu prima ocazie când 
nu era atentă. Deși ar fi dat orice să se poată duce până 
la toaletă, îi era frică să îl scape din vizor, drept pen- 
tru care își încrucișă picioarele şi gata. La miezul nopții 
totuşi ştiu că nu mai poate amâna mult acel moment. 
Așteptă până când îl văzu adâncit într-o conversaţie cu 
Trish la bar şi îşi croi drum până la toaletă. 

Primul moment de panică se instaură în stomacul ei 
câteva minute mai târziu când ieși și nu îl zări. Trecu 
rapid în revistă mulțimea, căutând frenetic un Stetson 
gri, dar nu îl văzu nicăieri. Încercă să răzbească spre bar 
cu stomacul strâns de emoție. Taman când era gata să 
se obișnuiască cu ideea că fugise, îl văzu stând cu Trish 
într-un separeu de lângă automatul de ţigări. 

Îşi învățase lecţia şi nu mai avea intenţia de a se înde- 
părta prea tare de el. Se strecură în partiția care împăr- 
tea alcovul de intrarea din faţă şi se băgă într-un spaţiu 
îngust, lângă telefonul de perete. În timp ce examina 

numerele de telefon şi studia graffiti de pe zid, realiză că 
auzea un ecou slab. Nu intenționase să tragă cu urechea, 
dar accentul texan familiar se auzea fără probleme. 

- Eşti cea mai înțelegătoare femeie pe care am cunos- 
cut-o, Trish. 

- Mă bucur că ai aşa de mare încredere în mine, B.T. 
Ştiu ce greu e pentru cineva ca tine să vorbească despre 
trecutul lui. 

- Pe unele femei nu mă deranjează să le duc cu zăhă- 
relul, dar tu ești o doamnă foarte simpatică, Trish, şi nu 
aş putea să-ți fac aşa ceva, mai ales acum, când ești încă 
vulnerabilă după ultimul divorţ. 

- Bănuiesc că toată lumea s-a întrebat de ce nu te-ai 
însurat niciodată. 

-Acum ştii de ce, iubita. 

Era în mod evident o discuţie privată, iar Gracie știu 
că trebuie să-şi găsească o poziție avantajoasă mai înde- 
părtată. Îşi reprimă cu fermitate curiozitatea și dădu 
să se mute de acolo, dar se opri când o reauzi vorbind 
pe Trish. 

- Nimeni nu ar trebui să crească cu o mamă care este 
o... Mă rog, cu aşa o mamă. 

- Poţi s-o zici cu voce tare, Trish. Mama mea a fost 
curvă. 

Gracie făcu ochii mari. 

Vocea senzuală a lui Trish emana empatie: 

-Nu trebuie să vorbeşti despre asta dacă nu vrei. 

Bobby Tom oftă. 

-Uneori ajută să vorbeşti. Poate n-o să înţelegi, dar 
cel mai rău a fost nu că venea noaptea cu bărbați aca- 
să sau că nici măcar n-am ştiut cine a fost tatăl meu. 
Cel mai rău a fost când a apărut la meciurile mele din 
liceu cu machiajul întins pe toată faţă. Avea cercei cu 
strasuri şi colanţi atât de strâmţi încât era clar pentru 
toată lumea că n-avea nimic pe dedesubt. Nimeni nu 
purta pantofi cu toc la meciurile de vineri seara în afară 

de mama mea. A fost cea mai de prost gust femeie din 
Telarosa, Texas. 

-Ce s-a întâmplat cu ea? 

- E tot acolo. În continuare fumează, bea whisky şi se 
vinde pe bani ori de câte ori are chef. Nu contează câţi 
bani îi dau, chiar nu contează pentru ea. Bănuiesc că 
prostituția nu-ți iese niciodată din sânge. Dar e mama 
mea și o iubesc. î 

Pe Gracie o emoţionă loialitatea lui. În același timp 
simţi o furie teribilă față de femeia care își abuzase atât 
de flagrant de responsabilităţile maternale. Poate că 
stilul dezgustător de viață al mamei sale explica reticența 
lui de a reveni în Telarosa. 

În alcov se făcu linişte, iar ea riscă să tragă cu ochiul 
după colț, decizie pe care o regretă imediat. Trish se învă- 
luise în jurul lui Bobby Tom precum o copertină. În 
timp ce frumoasa brunetă îl săruta, Gracie simţi că totul 
din sinea ei se înmoaie şi slăbeşte. În ciuda faptului că 
ştia că îşi dorește luna de pe cer, ar fi vrut să fie ea cea 
lipită de trupul puternic. Ar fi vrut să fie tipul de femeie 
care îl putea săruta în voie pe Bobby Tom Denton. 

Se sprijini de perete și-şi închise ochii, împotrivindu-se 
valului de dorință amar şi dureros. Oare pe ea avea să o 
sărute vreodată un bărbat în felul acela? 

Și nu orice fel de bărbat, îi şopti drăcuşorul. Un 
playboy din Texas cu o reputaţie rău famată. 

Trase aer în piept și-și recomandă să nu se com- 
porte prostește. Nu avea nici un rostsă plângă după luna 
de pe cer când singura ei opţiune tangibilă era solul de 
la picioare. 

- Trish? Unde-i târâtura aia? 

Își reveni brusc din visare când auzi o voce beligerantă 
de om beat şi văzu un bărbat voinic şi brunet coborând 
dinspre intrarea în bar spre Bobby Tom şi Trish. 

În ochii lui Trish apăru panica. Bobby Tom se puse 
repede în fața ei ca o pavăză. 

-Ce dracu’, Warren, credeam c-ai crăpat de turbare 
deja. 

Warren își înfoie pieptul gol și se împinse mai în față. 

- Eh, da, domnul Frumuşelul. Ai mai supt ceva sule 
între timp? 

Gracie icni, dar Bobby Tom doar rânji. 

-Eu sigur nu, Warren, dar dacă mă solicită careva, 
direct la tine-l trimit. 

Era evident că Warren nu aprecia simţul umorului 
lui Bobby Tom. Scoase un mârâitr ameninţător şi înaintă 
impleticindu-se spre el. 

Trish își duse pumnul la gură. 

- Nu-l scoate din minţi, B.T. 

- Vai, dragă, Warren nu poate fi scos din minţi. E prea 
prost să-și dea seama când e insultat. 

-O să-ţi smulg capul, frumuşelule. 

-Eşti beat, Warren! exclamă Trish. Te rog, pleacă 
de-aici. 

- Tacă-ţi gura, curvă nenorocită! 

Bobby Tom oftă. 

-De ce-a trebuit să vii să-ți repezi fosta soție cu așa 
cuvinte urâte? 

Cu o mișcare atât de rapidă încât Gracie aproape 
o rată, își retrase pumnul și-l pocni pe Warren direct 
în maxilar. 

Fostul soţ al lui Trish se împrăştie pe podea într-un 
horcăit de durere, iar mulțimea din bar îi înconjură ime- 
diat pe cei doi, blocând temporar priveliştea lui Gracie. 
Îşi croi drum cu coatele printre femei. Când ajunse în 
față, Warren se ridicase în picioare cu mâna la falcă. 

Bobby Tom stătea cu palmele uşor lăsate pe şolduri. 

- Sigur mi-ar fi plăcut să fii treaz, Warren, ca să fie 
treaba mai interesantă. 

- Eu sunt treaz, Denton. 

Un neanderthalian posac care ar fi putut proveni din 
același uter ca și Warren se îngrămădi să iasă în față. 

- Ce s-a întâmplat, păsărică, anul trecut cu Raiders? 
Ai jucat ca un cur. ţi venise ciclul sau ce? 

Bobby Tom părea la fel de încântat ca și cum ar fi 
primit un cadou de Crăciun. 

- Hai că-i din ce în ce mai interesant. 

Spre uşurarea lui Gracie, prietenul lui Bobby Tom, 
Shag, făcu un pas în centrul cercului, suflecându-și 
mânecile. 

- Doi la unu, B.T. Vreau să văd şanse egale. 

Bobby Tom îi făcu semn să plece. 

- N-are nici un rost să-ţi strici freza, Shag. Băieții ăștia 
vor să facă niţică mișcare, și eu la fel. 

Neanderthalianul se roti. Reflexele lui Bobby Tom 
nu fuseseră afectate de genunchiul rănit. Se aplecă și 
îşi nimeri opozantul în coaste cu pumnul. Bărbatul se 
îndoi chiar când Warren se năpusti înainte şi-şi înfipse 
umărul în laterala lui Bobby Tom. 

Bobby Tom se clătină, se îndreptă și trimise un 
pumn de fier în abdomenul fostului soţ al lui Trish, 
care fu trimis la pământ. Nu dădu nici un semn că s-ar 
mai ridica. 

Neanderthalianul nu băuse tot atât de mult, deci 
rezistă puţin mai mult. Reuşi chiar să plaseze câțiva 
pumni, dar până la urmă nu reuși să facă faţă rapidității 
letale a lui Bobby Tom. În cele din urmă îi ajunse şi lui. 
Se clătină spre ieșire cu un şiroi de sânge curgându-i din 
nas şi înjurând în barbă. 

Fruntea lui Bobby Tom se încruntă de dezamăgire. Se 
uită în jur spre mulțime cu o expresie oarecum visătoare 
pe chip, dar nu se mai încumetă nimeni să facă un pas 
înainte. Ridică un şerveţel de cocktail, îl presă pe tăietu- 
ra mică de lângă gură, apoi se aplecă să-i şoptească ceva 
la ureche lui Warren. Bărbatul se albi şi mai tare, iar 
Gracie trase concluzia că Trish nu va mai avea probleme 
cu fostul soț. După ce termină cu Warren, Bobby Tom 
îşi petrecu braţul în jurul lui Trish şi se îndreptară spre 
tonomatul de muzică. 


Un loc pentru inima ta 61 


Gracie răsuflă ușurată. Cel puţin nu era nevoie să o 
sune pe Willow să-i spună că-și pierduseră vedeta într-o 
altercație într-un bar. 

Două ore mai târziu, se afla împreună cu Bobby Tom 
la recepţia unui hotel de lux localizat la douăzeci de mi- 
nute mai departe. 

-Sper că ştii că nu-s obişnuit să mă retrag atât de 
devreme, bombăni el. 

- E două dimineaţa. 

O bună parte din viață, Gracie se băgase în pat la ora 
zece ca să se poată trezi la cinci, iar acum era ameţită 
de oboseală. 

- Asta-ţi spuneam şi eu. E foarte devreme. Termină 
de înregistrat datele necesare pentru apartamentul pe 
care îl solicitase şi, făcându-i semn hamalului să plece, 
își puse geanta pe umăr și ridică laptopul pe care îl lä- 
sase pe tejghea. Ne vedem de dimineaţă, Gracie. Porni 
spre lift. 

Bărbatul de la recepție o privi întrebător. 

- Cu ce vă pot fi de folos? 

Simţi că se înroșeşte toată și se bâlbâi: 

- Sunt, ăăă, cu el. 

Îşi luă valiza și se grăbi să-l prindă din urmă, simţin- 
du-se ca un cocker spaniel alergând după stăpân. Reuşi 
să se strecoare în lift chiar înainte de închiderea ușilor. 
El o privi cu suspiciune. 

- Te-ai înregistrat deja? 

- Am crezut că dacă... ăăă... că dacă ţi-ai luat un apar- 
tament, atunci o să dorm pe canapea. 

- Ai crezut greşit. 

-Îți promit că nici n-o să știi că-s acolo. 

- Du-te şi ia-ţi o cameră, don'șoară Gracie. 

i vorbise încet, dar ameninţarea voalată din priviri 
o deconcertă total. 

- Ştii că nu pot să fac asta. De îndată ce te las singur 
o să pleci fără mine. 

- Nu ai de unde să știi. 

Uşile se deschiseră, iar el păşi pe coridorul mochetat. 
Se grăbi după el. 

-Nu o să te deranjez. 

El se uită la numerele de pe uși. 

- Gracie, iartă-mă că ţi-o spun, dar deja m-ai călcat 
rău de tot pe coadă. 

- Ştiu şi-mi cer scuze. 

Pe chipul lui înflori un surâs care dispăru când se 
opri în faţa uşii din capătul coridorului şi introduse che- 
ia magnetică în dispozitivul de deschidere. Se aprinse 
un led verde, iar el apăsă pe clanță. Înainte de a intra se 
aplecă uşor şi o sărută în treacăt pe buze. 

- Îmi pare bine că te-am cunoscut. 

Năucită, văzu cum ușa i se închide în nas. Simţea 
furnicături pe buze. Îşi lipi vârfurile degetelor de ele, 
dorindu-și să poată sigila pentru totdeauna acel sărut. 

Se scurseră câteva secunde. Plăcerea sărutului păli, 
iar umerii i se lăsară grei. Avea să o şteargă singur. În 
noaptea asta, mâine-dimineaţă - nu ştia când, dar ştia 
că avea de gând să plece fără ea, la fel de bine cum ştia că 
nu putea sta cu mâinile în sân între timp. Epuizată, 
își lăsă bagajul pe covor, se ghemui și-și propti spatele 
de ușă. Nu avea încotro și trebuia să-și petreacă noaptea 
aici. Își îndoi genunchii, îşi încrucișă braţele și-și sprijini 
obrazul de ele. Ce bine dacă ar fi fost un sărut adevă- 
rat... Pleoapele i se închiseră grele... 

Exclamă uşor când simţi uşa deschizându-se în spa- 
tele ei. 

Sări în picioare și se întoarse spre Bobby Tom. Nu părea 
foarte surprins să o vadă acolo, drept pentru care bănui 
că o spionase pe vizor, așteptând să plece. 

- Ce tot faci? se interesă el cu o răbdare exagerată. 

- Încercam să dorm. 

- Doar n-ai să stai toată noaptea lângă uşa mea. 

- Dacă mă vede cineva, o să creadă că sunt una din 
fanele tale. 

- Ba o să creadă că eşti o nebună, aia o să creadă! 

Pentru cineva care era aşa de amabil cu toată lumea, 
față de era mereu prea înţepat. Gracie ştia că uneori 
avea efectul acesta asupra oamenilor. 

-Dacă îmi dai cuvântul tău de onoare că nu pleci 
fără mine mâine, mă duc să-mi iau cameră. 

- Gracie, eu nu ştiu ce fac peste o oră şi tu vrei să ştiu 
ce fac mâine. 

- Atunci mă tem că voi rămâne aici. 

Îşi frecă bărbia cu degetul mare, un gest despre care 
ea deja ştia că însemna că luase deja o decizie, dar voia 
să lase impresia că încă mai pritocea la ea. 

- Fii atentă cum facem. Este prea devreme să mă 
culc. Poţi să-mi ţii de urât până mi se face somn. 

În timp ce încuviința din cap, se întrebă ce anume 
presupunea mai exact acest ţinut de urât. 

El îi luă valiza înăuntru şi închise ușa. Intră în apar- 
tament şi se uită în jur la sufrageria mare, decorată în 
nuanţe de piersică și verde. 

- E frumos. 

Se uită și el în jur ca şi cum era prima dată când 
remarca. 

- Da, într-adevăr arată bine. Nici nu remarcasem. 

Cum să nu remarce ceva atât de frumos? Centrul 
camerei era ocupat de câteva divane adânci şi scaune 
tapițate. O masă dreptunghiulară cu suprafață laminată 
era aşezată lângă peretele de geamuri, iar un aranjament 
floral delicat exploda multicolor pe un scrin bombat. 
Se uită în jur foarte încântată. 

- Cum să nu remarci aşa ceva! 

- Bănuiesc că mi-am petrecut prea mult timp prin ho- 
teluri ca să mai fiu atent. 

Abia de-l mai auzea şi se duse în grabă la ferestre ca să 
se uite la apa întunecată şi luminile pâlpâitoare. 

- Se vede râul Mississippi de aici. 

- Aha. Îşi scoase Stetsonul și intră în dormitor. 

O cuprinse admiraţia când se gândea la faptul că 
se afla într-o cameră de hotel cu o asemenea privelişte 

minunată. Se plimbă prin sufragerie, testă confortul ca- 
napelei şi a fotoliilor, deschise sertarele biroului ca să 
atingă articolele de birotică, trase cu ochiul în dulapul 
înalt în care era fixat şi televizorul. Ochii ei scanară au- 
tomat programul săptămânal pentru filme și se opriră 
asupra celui numit Majorete roșcate fierbinţi. 

Cuvintele îi atraseră imediat atenţia. Se întâmplase 
de câteva ori să stea la un hotel şi fusese tentată să se 
uite la unul dintre aceste filme pentru adulţi, dar ideea 
că ulterior i-ar fi apărut pe nota de plată o descurajase 
de fiecare dată. 

- Vrei să te uiţi la ceva? 

Ridică brusc capul când Bobby Tom apăru în spa- 
tele ei. Lăsă să-i cadă programul cu filme. 

- Oh, nu. E foarte târziu. Ar trebui să... Va trebui să 
ne trezim de dimineaţă și... 

- Gracie, te uitai cumva la programul filmelor pentru 
adulți? 

- La filme pentru adulți? Eu? 

- Asta făceai. Exact asta făceai. Fac pariu că n-ai văzut 
niciodată în viața ta un film porno. 

- Ba sigur că am văzut. O grămadă am văzut, 

- Zi-mi nişte titluri. 

- Ei bine, Propunere indecentă a fost destul de erotic. 

- Propunere indecentă? Ăsta crezi tu că e film pentru 
adulţi? 

- În New Grundy e. 

Rânji și se uită spre programul TV. 

- Tocmai a început Alimentarea din mers a pasiunii. 
Vrei să te uiţi? 

Buna ei cuviinţă abia răzbi în faţa curiozității. 

- Nu sunt adepta acestui gen de lucruri. 

- Nu te-am întrebat dacă eşti adepta lor sau nu. Te-am 
întrebat dacă vrei să te uiţi. 

Ezită puţin prea mult. 

- Nici nu încape discuţie. 

El râse, luă telecomanda şi dădu drumul la televizor. 

- Aşază-te pe canapea, don'şoară Gracie. N-aş rata 
asta pentru nimic în lume. 

Apăsa deja pe butoanele care permiteau accesul la fil- 
mul pentru adulți. Făcu tot posibilul să pară reticentă şi, 
strâmbând din nas, își încrucișă palmele în poală. 

- Poate doar de data asta. ae aiim mi-au plăcut 
filmele cu maşini de curse. 

Bobby Tom pufni atât de tare în hohote de râs în- 
cât mai că scăpă telecomanda din mână. Continuă să 
râdă şi când pe ecran apărură patru trupuri dezbrăcate 
și încolăcite. 

Îşi simţi obrajii că iau foc. 

- Vai de mine! 

Bobby Tom chicoti și se aşeză lângă ea. 

- Să-mi spui dacă nu înţelegi despre ce-i vorba. Sunt 
sigur că l-am mai văzut. 

Filmul nu avea subiect; iși dădu seama de asta în pri- 
mele câteva minute. Doar o grămadă de trupuri goale 
călare pe capotele unor maşini sport roşii. 

Bobby Tom arătă spre ecran. 

- Uite- pe bruneta cu trusa de scule la brâu. Ea e 
mecanicul-şef. Cealaltă femeie e ajutorul ei. Şi tipul care 
are niște... 

- Da, îl întrerupse Gracie. Cel din dreapta. 

- Nu, drăguță. Nu ăla. Eu zic de cel cu palme foarte 
mari. În tot cazul, e mașina lui. A venit aici împreună cu 
amicul lui ca fetele să-i repare supapele. 

- Supapele? 

-Şi mai e și furtunul care curge și trebuie reparat. 

- Am înţeles. 

-Şi îi îngrijorează racordul cu bile. Şi li s-a îndoit și 
joja de ulei. 

Gracie se roti pe călcâie şi văzu că pieptul lui se hur- 
ducăia de râs. 

- Astea-s invențiile tale! 

Râse în hohote şi se şterse la ochi. 

Înalță barbia. 

- Aş putea urmări și singură intriga dacă n-ai mai 
vorbi atât. 

- Da, doamnă. 

Gracie se reîntoarse spre ecran şi înghiți cu greu în 
momentul în care bărbatul cu palme uriașe iși afun- 
dă una într-o canistră cu ulei de motor de vâscozitate 
10W/-40, pentru ca apoi să-l lase să picure pe pieptul 
gol al mecanicei-şefe. Sfârcul ei se întări şi se încreți 
în timp ce picături de ulei picurau pe lângă pe movi- 
liţa albă ca zăpada. Şi sfârcurile lui Gracie se întăriră 
drept răspuns. 

Preludiul delicios continuă, iar Gracie nu-și putu dez- 
lipi privirea de la ecran, chiar dacă era cât se poate de 
conştientă că din păcate nu era singură. Își linse buzele 
uscate. Inima îi bătea nebunește. Nu mai fusese nicioda- 
tă atât de jenată sau de excitată și ar fi vrut să facă abso- 
lut toate lucrurile pe care le vedea pe ecran cu bărbatul 
care stătea lângă ea. 

Actorul cu palme uriaşe începu să se joace cu centura 
cu scule a femeii. Gura lui luă urma degetelor, cobo- 
rând din ce în ce mai jos. Sânii lui Gracie transpirară 
atunci când limba lui poposi într-o crăpătură din stânga 
șirului de chei. 

Își strânse bine coapsele şi începu să se foiască. Bobby 
Tom se foii și el. Trase cu coada ochiului spre el şi, spre 
enervarea ei, văzu că nu se uita la televizor, ci la ea. Şi 
nici nu mai râdea. 

-Am ceva de făcut, zise el brusc. Poţi să-l opreşti 
când vrei. 

Îşi luă laptopul şi plecă în dormitor. 

Gracie rămase cu gura căscată după el. De ce se po- 
somorâse așa dintr-odată! Își mută privirea înapoi la 
ecran. 


Of, Doamne! 

Bobby Tom stătea în dormitorul întunecat și privea în 
gol pe fereastră. În fundal auzea gemetele provenite din 
televizor. Dumnezeule! În ultimele şase luni nu reuşise 
să manifeste nici cea mai mică urmă de interes pentru a 
face dragoste cu nici una dintre femeile frumoase care 
i se perindaseră prin faţă ca nişte trofee de vânătoare, iar 
acum această Gracie Snow cu trupul ei slăbănog, haine 
urâte, cea mai nefericită coafură pe care o văzuse la o 
femeie şi un stil băţos care îl călca pe nervi îl făcuse să 
aibă erecție. 

Îşi odihni pumnul pe pervaz. Dacă n-ar fi fost atât 
de ridicol, ar fi râs. Filmul nu era nici măcar pe de- 
parte pornografic în adevăratul sens al cuvântului, 
dar după nici cinci minute ea se excitase atât de tare 
încât nici dacă ar fi explodat o bombă lângă ea n-ar 
fi observat. 

Preţ de o clipă când o privise, chiar îi trecuse prin 
cap să profite de ceea ce ea era atât de gata să ofere, ceea 
ce era cel mai stupid lucru. Ce mama naibii, era Bobby 
Tom Denton. S-o fi retras el, dar asta nu însemna că 
ajunsese atât de rău încât să ajungă cu o amărâtă pre- 
cum Gracie Snow. 

Se întoarse cu spatele la fereastră şi se duse la birou, 
înfipse cablul modemului de la laptop în mufa pentru 
telefon şi se aşeză. Mâinile însă i se opriră din treabă 
înainte de a tasta pe butoane pentru a-și accesa căsuţa 
electronică. În seara aceasta nu avea dispoziţia necesară 
de a se ocupa de afaceri. 

li revenea în faţa ochilor expresia de pe chipul lui 
Gracie când observase râul Mississippi. Cât timp trecuse 
de când el simţise genul acela de entuziasm? Toată ziua 
Gracie îi atrăsese atenţia asupra unor lucruri pe care el 
încetase să le mai bage în seamă de câţiva ani: nori în 
forme ciudate, un şofer de tir care semăna cu Willie 
Nelson, un copil care le făcuse cu mâna pe geamul din 
spate al rulotei familiei lui. Când pierduse contactul cu 
plăcerile acestea obişnuite? 

Cobori privirea spre tastatură şi îşi aduse aminte cât 
de mult îi plăcuse pe vremuri să facă oricât mai mul- 
te. Mai întâi îşi încercase norocul la bursă, apoi cum- 
părase o companie măruntă de articole sportive. După 
aceea investise într-un post radio şi ulterior într-o com- 
panie de producţie de încălțăminte sport. Făcuse gre- 
şeli pe parcurs, dar și o grămadă de bani. Acum nici 
nu-și mai amintea care fusese scopul. Crezuse că dacă 
va face un film va mai rupe monotonia, dar acum, când 
filmările trebuiau să înceapă, ideea nu-l mai entuziasma 
aproape deloc. 

Se frecă la ochi cu degetul mare și arătătorul. În seara 
asta îi promisese lui Shag că îl ajută să-şi lanseze noul 
restaurant. Îi împrumutase bani lui Ellie și îi spusese lui 
A.J. că-l va lăsa pe nepotul lui să-i ia un interviu pentru 
ziarul liceului lui. Mentalitatea lui, de persoană care fu- 
sese urmărită de o stea norocoasă încă de la naștere, era 
că nu avea dreptul să spună nu, dar uneori simţea că se 
sufocă încet din cauza tuturor doleanțelor celor din jur. 

lar acum trebuia să se ducă la Telarosa să mai achite 
din datoria pe care o avea faţă de orășelul care îl cres- 
cuse şi îi îngheţa sângele în vene. În pofida faptului că 
el fusese cel care insistase ca filmările să aibă loc acolo, 
nu era deloc pregătit sufletește să dea nas în nas cu toţi. 
Realiza că deja era un fost, dar ei încă nu îşi dăduseră 
seama și încă mai insistau să smulgă o bucăţică din el. 

Prezenţa lui avea să agite lucrurile, aşa cum se întâm- 
plase de fiecare dată, și nu toată lumea avea să-l primeas- 
că cu braţele deschise. Avusese o confruntare neplăcută 
cu Way Sawyer cu câteva luni în urmă, când Sawyer plă- 
nuise să mute Rosatech, firma de electronice care pom- 
pa viaţă în Telarosa. Omul era de neclintit, iar Bobby 
Tom nu se înghesuia deloc să îl revadă. Mai trebuia să 
aibă de-a face și cu Jimbo Thackery, noul şef al poliţiei 
din oraş şi duşmanul lui Bobby Tom încă de pe băncile 
şcolii. Şi cel mai rău era că avea să îl aştepte o hoar- 
dă de femei, care habar nu aveau că apetitul lui sexual 

dispăruse odată cu cariera lui fotbalistică şi pe care ori- 
cum, indiferent de ce avea să se întâmple, trebuia să se 
asigure că nici nu vor afla. 

Privi în gol spre tastatură. Ce avea să facă de-acum 
încolo cu viața lui? Fusese atât de mult timp înconjurat 
de glorie încât acum nu ştia cum putea trăi fără. Din 
copilărie fusese cel mai bun: cel mai bun din toate sta- 
tele, cel mai bun din America, cel mai bun profesionist. 
Acum însă nu mai era cel mai bun. Bărbaţii de succes 
nu ar fi trebuit să treacă prin astfel de crize decât pe la 
şaizeci de ani, când se pensionau. El însă se retrăsese 
la treizeci și trei de ani și habar nu mai avea cine era de 
fapt. Ştiuse cum să fie cel mai bun apărător prinzător, 
ştiuse cum să fie cel mai valoros jucător, dar habar nu 
avea cum să fie un om obişnuit. 

Un geamăr extrem de lung de femeie provenit de 
la televizor îi întrerupse gândurile, şi se încruntă când 
își aminti că nu era singur. I se întâmpla rar să fie cu 
adevărat amuzat, motiv pentru care o și ținuse pe Gra- 
cie Snow în preajma lui, dar dacă se gândea la reacția 
corpului lui la excitaţia ei, nu îi mai venea deloc să râdă. 
Sa fie excitat de o prăpădită ca Gracie era - într-un 
mod pe care nu îl studiase prea atent - un fel de ultima 
ofensă, un simbol palpabil care reprezenta nivelul cobo- 
rât la care ajunsese. Asta nu însemna că nu putea să fie 
o doamnă foarte drăguță, doar că nu era în nici un caz 
genul lui Bobby Tom Denton. 

Atunci luă și decizia finală. Avusese destule probleme 
în viață, nu-i mai trebuia încă una. Primul lucru pe care 
trebuia să-l facă de dimineaţă era să scape de ea. 


capitolul 4 


Clopotele unei biserici răsunară prin ferestre în timp 
ce Gracie veni la ușa dormitorului și ciocăni încet. 

- Bobby Tom, a sosit micul dejun. 

Nimic. 

- Bobby Tom? 

-Chiar exişti, se văicări el. Speram că ești doar un 
vis urât. 

- Am comandat micul dejun de la room-service şi a 
ajuns. 

- Du-te de-aici! 

- E şapte. Avem de condus douăsprezece ore. Chiar 
trebuie să plecăm. 

- Camera asta are balcon, iubita. Dacă nu mă lași în 
pace, te arunc de acolo. 

Gracie se retrase de lângă uşa dormitorului lui și se 
duse la masă, ciuguli dintr-o clătită cu afine, dar era 
prea obosită ca să mănânce. Toată noaptea se trezise 
la cel mai mic zgomot, convinsă că Bobby Tom o va 
şterge cât dormea ea. 

La ora opt, după ce vorbise cu Willow la telefon ca 
să o pună la curent cu progresul ei îndoielnic, mai făcu 
o tentativă să îl urnească din pat. 

- Bobby Tom, mai dormi mult, că chiar trebuie să 
plecăm. 

Nimic. 

Deschise cu prudenţă uşa și simţi că i se usucă gura 
când îl văzu întins dezbrăcat pe burtă cu cearșaful în- 
colăcit în jurul şoldurilor. Picioarele îi erau depărtate, 
unul îndoit. În ciuda cicatricilor urâte din dreptul ge- 
nunchiului drept, erau puternice și frumoase. Pielea 
părea bronzată în contrast cu așternuturile albe, iar pă- 
rul auriu de pe pulpele lui lucea în lumina dimineţii 
care se strecurase printr-o fantă dintre draperii. O talpă 
îi era îngropată în pătura de la picioarele patului; cealaltă 
era lungă şi îngustă, cu o curbură mare și bine definită. 
Privirea ei rămase pe cicatricile roşii, urâte și umflate, 
de pe genunchiul drept, apoi urcă până pe coapse şi pe 
cearşatul învăluit în jurul şoldurilor lui. Ce bine ar fi 
fost ca acel cearşaf să fie câțiva centimetri mai sus... 

Era şocată de forța dorinţei de a-i vedea cea mai intimă 
zonă. Toate trupurile goale masculine pe care le văzuse 

în viața ei erau bătrâne. Oare Bobby Tom arăta ca băr- 
baţii din filmul din seara precedentă? O luă cu fiori. 

El se rostogoli pe partea cealaltă, trăgând cearșaful 
cu el. Părul îi era bogat şi ciufulit, iar în dreptul tâmple- 
lor se vedea uşor cârlionțat. Pe obraz avea imprimată o 
dungă de la pernă. 

- Bobby Tom, zise ea încet. 

El deschise un ochi câțiva milimetri şi spuse cu o voce 
serioasă și adormită: 

-Ori te dezbraci, ori ieși. 

Păşi cu hotărâre la ferestre și trase draperiile la o parte. 

-Unii dintre noi sunt cam morocănoși în dimi- 
neaţa asta. 

Gemu când lumina inundă camera. 

- Gracie, viaţa ta atârnă de un fir de păr. 

- Vrei să dau drumul la apa de la duș? 

- Nu vrei şi să mă speli pe spate? 

- Mă îndoiesc că-i nevoie. 

- Eu încerc să fiu cât pot de politicos, dar văd că nu 
pricepi nici o aluzie. Se ridică, bâjbâi după portofelul 
de pe noptieră din care scoase câteva bancnote. Plătesc 
eu taxiul până la aeroport, zise şi îi întinse banii. 

-Întâi fă duș şi mai vorbim după aceea. 

leşi în grabă din cameră. 

O oră și jumătate mai târziu, încă încerca să sca- 
pe de ea. Gracie voia să ajungă cât mai repede la sala 
de fitness Memphis cu o pungă de hârtie albă în care 
ţinea un pahar mare de suc proaspăt de portocale în- 
cleștat în mână. La început nu-l putuse convinge să se 
ridice din pat, după care îi spusese că nici nu-i trece prin 
cap să plece la drum până când nu-și făcea exerciţiile de 
dimineaţă. Nici nu intraseră bine în sala de așteptare 
a clubului de sănătate din suburbie că îi îndesase niște 
bani în mână şi îi ceruse să se ducă la restaurantul de 
după colț ca să-i aducă nişte suc de portocale în timp ce 
el se schimba în hainele de antrenament. 

Înainte să dispară în vestiar, privirea lui era neprihă- 
nită şi zâmbetul inocent, ceea ce o convinsese că inten- 
ţiona să scape de ea cât era plecată. Era absolut sigură 
de asta în momentul în care el îi dăduse două sute de 
dolari pentru sucul de portocale. Așadar, se văzuse ne- 
voită să recurgă la măsuri drastice. 

Deloc surprinzător, restaurantul era la câreva străzi 
mai departe decât îi dăduse de înţeles şi se grăbise cât 
putu de mult să termine ce avea de făcut. Ajunsă lângă 
clubul de fitness, trecu de intrare şi se duse direct la 
parcarea din spate. 

Thunderbirdul era parcat la umbră cu capota ridi- 
cată, iar Bobby Tom sub el. Ajunse lângă el gâfâind 
de oboseală. 

- Gata, ai şi terminat cu înviorarea? 

Bobby ridică așa de repede capul încât se lovi de ca- 
potă şi Stetsonul îi căzu într-o parte. Trase o înjurătură 
printre dinţi şi își rearanjă pălăria. 

- Sunt cam înţepenit de spate, aşa că m-am hotărât să 
amân până diseară. 

Din punctul ei de vedere, spatele lui nu avea nimic, 
dar se abţinu să i-o spună, așa cum își reținu și comenta- 
riul despre evidenta lui tentativă de a pleca fără ea. 

- S-a întâmplat ceva cu maşina? 

- Nu vrea să pornească. 

- Lasă-mă să mă uit. Mă pricep cât de cât la motoare. 

Holbă uluit ochii la ea. 

- Cine, tu? 

Ignorându-l, puse punga pe bara de protecţie, se uită 
sub capotă şi ridică capacul delcoului. 

- Dumnezeule, văd că nu mai ai rotor. Stai să mă uit 
mai bine. Aş putea să... Îşi deschise geanta. Da, am unul 
chiar aici. 

Lăsă din mână micul rotor al Thunderbirdului, cele 
două şuruburi cu care se prindea capacul delcoului și 
briceagul elvețian cu care să meşterească. Toate fuseseră 
înfăşurate cu grijă în punga de plastic pe care o luase 

din camera de hotel exact pentru cazurile acestea de 
urgenţă. 

Bobby Tom se holba la ea, nevenindu-i deloc să crea- 
dă ce vedea. 

- Ai grijă să fie prins ca lumea, îl îndrumă ea. Dacă 
nu-i prins bine, s-ar putea să facă probleme. 

Nu mai aşteptă nici un răspuns şi recuperă sucul de 
portocale, ocoli maşina ca să ajungă la locul din dreapta 
şi se așeză pe scaunul ei, unde își făcu de lucru cu harta. 

Foarte curând, maşina se cutremură când el trânti 
capota. Îi auzi cizmele troncănind apăsat şi furios pe 
astalt. Îşi sprijini palma pe cadrul geamului lângă ea și 
văzu că încheieturile degetelor îi erau albe. Când vorbi 
în cele din urmă, vocea îi era înceată și foarte furioasă: 

-Nimeni nu îşi bate joc de T-birdul meu. 

Gracie își mușcă încet buza de jos. 

- Îmi pare rău, Bobby Tom. Ştiu că iubeşti maşina 
asta şi înțeleg perfect de ce ești supărat. E o maşină mi- 
nunată. Serios. De aceea trebuie să fiu corectă cu tine și 
să-ți mărturisesc că sunt în stare să îi produc stricăciuni 
ireparabile dacă te mai ţii mult de prostii. 

Sprâncenele lui țâșniră spre frunte și o săgetă uluit 
cu privirea. 

-Îmi ameninţi maşina? 

- Mă tem că da, zise ea cu părere de rău în glas. Dom- 
nul Walter Karne, Dumnezeu să-l odihnească în pace, 
a stat la Shady Acres aproape opt ani înainte să moară. 
Înainte să se pensioneze, a avut un atelier de reparaţii 
în Columbus și am învăţat o grămadă de chestii despre 
motoare de la el, inclusiv cum să le dezasamblez. Ştii tu, 
aveam o problemă cu un asistent social extrem de băgă- 
cios care obișnuia să vină de câteva ori pe lună la Shady 
Acres. li tot supăra pe rezidenţi. 

- Carevasăzică tu şi domnul Karne v-aţi răzbunat sa- 
botându-i maşina. 

- Din nefericire, pe domnul Karne îl supăra artrita, 
ceea ce a însemnat că a trebuit să fac singură toată treaba. 

- lar acum ai de gând să-ţi foloseşti talentul special ca 
să mă şantajezi. 

- Se înțelege de la sine că ideea mă deranjează foarte 
tare. Pe de altă parte, am o responsabilitate față de stu- 
diourile Windmill. 

Privirea lui Bobby Tom era din ce în ce mai furibundă. 

- Gracie, singurul motiv pentru care nu te strâng de 
gât chiar acum e pentru că ştiu că juriul mă va elibera 
de îndată ce-mi va asculta povestea, dar apoi rechinii de 
pe la televiziuni vor transforma totul într-un film. 

- Am o treabă de făcut, zise ea încet. Te rog, lasă-mă 
să mi-o fac. 

-Îmi pare rău, drăguță. Noi doi vom încheia toate 
socotelile acum. 

Nu mai apucă să-l oprească fiindcă îi deschise ușa, o 
luă pe sus şi o depuse în parcare. Ea pufni alarmată. 

- Hai să stăm puțin de vorbă înainte. 

Fără să o bage în seamă, se duse în spatele mașinii și 
îi scoase valiza din portbagaj. 

Se grăbi să vină lângă el. 

- Suntem amândoi oameni rezonabili. Sunt con- 
vinsă că putem găsi o soluţie de compromis. Sunt 
sigură că... 

-Eu sunt sigur că nu. O să-ţi cheme un taxi de la 
recepție. 

li trânti valiza pe jos, se urcă înapoi în Thunderbird 
şi porni motorul cu zgomot. Fără să se mai gândească 
la nimic, se aruncă pe pavaj în fața cauciucurilor şi în- 
chise ochii. 

Trecură câteva clipe lungi şi foarte tensionate. Căldu- 
ra asfaltului îi penetrase prin rochia petrecută muştar, 
mărime universală. Mirosul de la țeava de eșapament îi 
făcea capul să se învârtă. Îi simţi umbra prăvălindu-se 
peste ea. 

-Încerc din răsputeri să-ţi salvez viaţa, aşa că noi doi 
o să cădem la o înţelegere. 

Îndrăzni să-şi deschidă ochii. 

- Ce fel de înțelegere? 

- Eu n-o să mai încerc să te fentez... 

- Corect. 

-... dacă până la sfârşitul călătoriei o să faci numai 
ce-ţi zic eu. 

Se gândi la propunere în timp ce se ridică. 

- Nu cred c-o să meargă, zise ea prudent. În caz că nu 
ţi-a mai spus nimeni niciodată, nu eşti întotdeauna o 
persoană rezonabilă. 

Pe sub borul Stetsonului, ochii lui se îngustară. 

- Acceptă sau nu, Gracie. Dacă vrei să fii pasager în 
mașina asta, va trebui să laşi stilul ăsta autoritar deopar- 
te şi să faci ce ți se spune. 

Èn aceste condiții nu prea avea de ales și decise să 
cedeze cu grație. 

- Foarte bine atunci. 

Îi repuse valiza în portbagaj. Se reașeză pe scaunul 
din dreapta. Reveni şi el în maşină și roti furios cheia 
în contact. 

Aruncă o privire la ceas şi apoi la harta pe care o 
studiase mai devreme. 

- Vreau să mai spun ceva înainte să plecăm. Poate n-ai 
observat, dar este aproape zece, şi mâine de dimineaţă 
la opt trebuie să fii pe platoul de filmare. Mai avem de 
mers cam o mie de kilometri şi văd că cel mai scurt 
traseu este pe la... 

Bobby Tom îi smulse harta din mână, o mototoli 
şi o aruncă pe geam. Câteva minute mai târziu erau 
pe autostradă. 

Din nefericire, se îndreptau spre est. 


Marţi noaptea, Gracie se resemnase cu ideea că era 
sortită eșecului. În timp ce stătea cu privirea goală spre 
ştergătoarele de parbriz care măturau semiluni pe geamul 
Thunderbirdului şi asculta ploaia bătând în acoperişul 
de deasupra, cugeta la cele petrecute în ultimele zile. 

În ciuda faptului că ajunseseră totuși până în Dallas, nu 
reușise să-l livreze pe Bobby Tom la timp în Telarosa. 

Picături de apă străluceau pe acoperișul mașinii în 
dreptul semafoarelor. Încercă să nu insiste asupra tele- 
foanelor furioase de la Willow, ci mai degrabă asupra 
părții pozitive a situaţiei. În ultimele câteva zile văzuse 
mai mult decât îşi imaginase vreodată că va vedea din 
ţară şi cunoscuse cei mai interesanţi oameni: cântăreți 
de muzică country și vestică, instructori de fitness, o 
grămadă de fotbalişti și un travestit foarte simpatic care 
îi arătase câteva metode inedite de a prinde o eșarfă. 

Cea mai mare reușită fusese că Bobby Tom nu mai 
încercase să se descotorosească de ea. Încă nu-i era foar- 
te clar de ce nu o debarcase în Memphis, dar uneori 
avusese senzaţia stranie că nu voia să rămână singur. Cu 
excepția incidentului nefericit când oprise maşina pe un 
pod şi o trăsese afară, ameninţând-o că o aruncă în apă, 
se înțeleseseră foarte bine. Chiar şi aşa, în seara aceas- 
ta se simțea extrem de ciudat. 

- Te simţi bine, Gracie? 

Nu-și dezlipi privirea de la ştergătoare. 

- Mă simt bine, Bobby Tom. Mulţumesc de întrebare. 

- Mi se pare că stai cam storcită de mânerul portierei. 
Nu e o mașină cu trei locuri. Eşti sigură că nu vrei să te 
duc înapoi la hotel? 

- Sunt sigură. 

-Bobby Tom, drăguţule, o să stea toată noaptea cu noi? 

Cheryl Lynn Howell, fata cu care îşi dăduse întâlnire 
pe seara asta, părea ușor țâfnoasă când se ghemui lângă 
umărul lui. 

- E greu de scos din pepeni, iubita. De ce nu te pre- 
faci tu că nu- aici? 

-Mi-e greu să mă prefac că nu-i aici când tu vorbeşti 
întruna cu ea. Jur, Bobby Tom, ai vorbit mai mult cu ea 
în seara asta decât cu mine. 

- Sunt sigur că nu-i aşa, iubita. Nici măcar n-a stat cu 
noi la restaurant. 

- A stat la masa de lângă și tu te-ai întors înspre ea s-o 
întrebi chestii. Şi oricum, n-am înţeles de ce ai tu nevoie 
de bodyguard. 

- Pentru că-s o groază de oameni periculoși în lumea 
asta. 

- Aşa o fi, dar tu eşti mai puternic ca ea. 

-Este o ţintaşă mai bună. Gracie face minuni cu 
un Uzi. 

Gracie îşi înăbuşi un zâmbet. Nu avea nici un pic de 
rușine, dar era incredibil de inventiv. Se mută un pic 
mai spre centrul scaunului. Lipsa de spaţiu din Thun- 
derbirdul de epocă nu ridicase atât de multe probleme 
pe cât se temuse. Deși ea și Cheryl Lynn împărțeau teo- 
retic spațiul, fosta miss stătea practic în poala lui Bobby 
Tom. Reușise cumva să încalece schimbătorul de viteze 
şi tot arăta grațios. 

Gracie se uită cu invidie la rochia de dantelă corai 
fără umeri a lui Cheryl Lynn. Fusta ei voluminoasă nea- 
gră şi petrecută şi bluza tricotată în dungi albe-roşii o fă- 
cea să arate ca o reclamă de pe vremuri pentru frizerii. 

Cheryl își puse palma pe coapsa lui Bobby Tom. 

- Mai explică-mi o dată mai clar cine ce vrea de la 
tine. Credeam că aveai probleme doar cu testele de pa- 
ternitate, nu și cu CIA-ul. 

- Unele dintre procesele de paternitate pot lua o tur- 
nură destul de urâtă. În cazul acesta, tânăra în discuție 
nu a menţionat nimic despre legăturile de apropiere ale 
tatălui ei cu crima organizată decât când a fost prea târ- 
ziu, Am dreptate, Gracie? 

Gracie se făcu că nu aude. Deși era în sinea ei ferme- 
cată de propria imagine în postura de agent CIA cu un 
Uzi în brațe, ştia că probabil nu era bine pentru caracte- 
rul lui să îi încurajeze minciunile. 

Şi de data aceasta Bobby Tom se uită la ea pe deasu- 
pra cârlionţilor blonzi ai lui Cheryl Lynn. 

- Cum au fost spaghetele? 

- Excelente. 

- Eu nu prea mă dau în vânt după chestia aia verde 
turnată pe deasupra. 

- Te referi la sosul pesto? 

- Cum i-o zice. Mie-mi place un sos cu carne. 

- Sigur. Şi cu o porţie dublă de coaste de porc unsu- 
roase lângă, fac pariu. 

-Mă faci să-mi plouă-n gură. 

Cheryl Lynn își ridică fruntea de pe umărul lui. 

- lar ai început, B.T. 

- Ce-am început iar, drăguță? 

-Să vorbeşti cu ea. 

- Oh, ţi se pare, dragă. Cum să vorbesc cu ea când mă 
gândesc doar la tine... 

Grace tuşi încet, ca să-i dea de înțeles lui Bobby Tom 
că poate Miss Fata de la Ţară, Regina Vitelor, îi înghiţea 
toate tromboanele astea, dar pe ea n-o putea duce cu 
preşul chiar așa de uşor. 

Deşi seara fusese jenantă într-o oarecare măsură, pe 
de altă parte fusese și edificatoare. Nu se întâmpla prea 
des ca o muritoare de rând ca ea să poate observa un ge- 
niu pur în toiul acţiunii. Nu crezuse niciodată că există 
vreun bărbat care să poată manipula cu așa mare ușu- 
rinţă femeile. Bobby Tom era veşnic amabil, fermecător 
fără întrerupere, în permanenţă tolerant. Era atât de să- 
ritor, încât nici una dintre femeile care orbitau în jurul 
lui nu realiza că de fapt nu făcea decât ce voia el. 

Opriră la un stop în faţa unui şir de clădiri în stil 
misionar. Cheryl Lynn se trase mai aproape şi-i şopti 
ceva lui Bobby Tom. 

El se scărpină pe gât. 

- Ştiu şi eu, dragă. S-ar putea să fie ușor jenant cu 
Gracie de față, dar dacă pe tine nu te deranjează, atunci 
nici pe mine. 

Deja era prea mult până şi pentru Cheryl Lynn, iar 
regina frumuseții fu de acord cu jumătate de gură că 
seara se încheia aici. Gracie se uită cum el îi deschide 
umbrela şi i-o ține deasupra capului cât o conduce până 

la ușă. După părerea ei, Bobby Tom dădea dovadă de 
bun-simţ că scăpa de Cheryl Lynn, deşi nu înţelegea 
de ce fusese de acord să iasă cu ea. Regina frumuseţii 
era îndărătnică, egocentrică şi considerabil mai puţin 
inteligentă decât sursa acelor picioare de crab pe care le 
comandase la cină. Dar şi în aceste condiţii, Bobby Tom 
o tratase ca pe întruparea feminităţii. Se comporta ca 
un gentelman perfect cu toată lumea cu excepţia ei. 

La uşa locuinţei o văzu pe Cheryl Lynn încolăcin- 
du-se în jurul lui precum un şarpe în jurul Pomului Cu- 
noașterii. El nu păru deranjat. Ea își împinse şoldurile 
spre el ca și cum o mai făcuseră și altă dată. Gracie se 
considera o persoană temperată, gata să facă concesii 
și greu de înfuriat, dar cu cât prelungea el mai mult 
sărutul de noapte bună, cu atât se simțea mai indignată. 
Chiar trebuia să presteze operații orale majore fiecărei 
femei pe care o întâlnea? Avea atât de multe scalpuri de 
femei agățate de curea încât putea merge fără pantaloni 
şi nimeni n-ar fi văzut că-i m inte, în loc să piardă 
timp inventând o nouă pastilă de slăbit, companiile 
farmaceutice din această ţară ar face mai bine să aju- 
te populaţia feminină producând un antidot la Bobby 
Tom Denton. . 

Furia îi mocni la foc mic când o văzu pe Regina Inşe- 
uată cu Boneţică a Rodeoului încercând să se caţăre pe 
picioarele lui, iar pe când el se întorcea la mașină, deja 
era fiartă toată. 

- Mergem direct la urgenţă să-ţi facă un vaccin antite- 
tanos! se răsti ea. 

Bobby Tom ridică o sprânceană. 

- Înţeleg că nu prea ţi-a plăcut Cheryl Lynn. 

-A petrecut mai mult timp uitându-se în jur ca să 
fie sigură că toată lumea a remarcat cu cine e decât s-a 
uitat la tine. Şi chiar nu era nevoie să comande cele mai 
scumpe feluri de mâncare doar pentru că ești bogat. 

Gracie era deja ca o oală sub presiune, care după cele 
patru zile în care acumulase frustrări exploda acum. 

-Nici măcar nu ţi-a plăcut de ea; de asta e și mai 
dezgustător. Nu o poţi suferi pe femeia asta, Bobby Tom 
Denton, şi nu încerca să negi pentru că te citesc foarte 
bine. Te-am putut citi foarte bine încă de la început. Ai 
mai multe găuri ca o plasă de pescuit. Și toată pălăvră- 
geala aia despre CIA şi Uzi. Şi să-ți mai spun ceva. Eu, 
una, nu cred o iotă că există vreun proces de paternitate. 

El părea ușor uluit. 

-Nu crezi o iotă. 

- Nu, nu cred. Eşti plin de aiureli! 

- Aiureli? Unul dintre colțurile gurii i se ridică. Vezi 
că suntem în Texas acum, drăguță. Aici la aiureli le zice 
pur şi simplu... 

- Ştiu cum le zice aici! 

- Văd că eşti cu fundul în sus în seara asta. Știu ce 
fac. Ca să te înveselesc, ce-ai zice să te las să mă trezeşti 
mâine de dimineaţă la ora şase? Mergem direct în Tela- 
rosa. Până la prânz ajungem. 

Gracie rămase cu gura căscată. 

- Glumești. 

-Nu sunt chiar atât de josnic încât să-mi permit să 
glumesc cu ceva atât de aproape de suflețelul tău. 

- Promiţi că mergem direct acolo? Fără ocolișuri ca să 
vedem vreo fermă de struți sau să-ţi vizitezi învăţătoarea 
din clasa întâi? 

- Așa am zis, nu? 

Toată supărarea i se evaporă. 

- Da. Bine. Da, sună minunat. 

Se aşeză la loc în scaun, sigură de un singur lucru. 
Dacă reușeau să ajungă a doua zi la Telarosa, era pentru 
că Bobby Tom decisese așa, nu pentru că voise ea. 

Se întoarse spre ea. 

- Sunt curios, cum se face că nu mă crezi că procesele 
de paternitate sunt reale? Toată lumea ştie de ele. 

lo trântise instinctiv, dar dacă se gândea mai bine 
la ce spusese, era din ce în ce mai convinsă că era doar 


Un loc pentru inima ta 81 


un alt exemplu al modului în care Bobby Tom distor- 
siona adevărul. 

- Îmi pot imagina că faci multe lucruri abjecte, în spe- 
cial cu femei, dar nu mi te pot imagina abandonându-ți 
propriul copil. 

Se uită la ea, și colțurile gurii lui schițarā un surâs 
aproape imperceptibil. Surâsul se lăţi când îşi îndreptă 
atenţia spre autostradă. 

- Deci? ÎI studie curioasă. 

-Chiar vrei să ştii? 

- Doar dacă e adevărul şi nu una dintre poveştile ace- 
lea fantastice pe care le debitezi pentru restul lumii. 

Îşi trase borul Stetsonului o fracțiune de centimetru 
mai în faţă, 

- S-a întâmplat demult ca o prietenă de-a mea să-mi 
trântească un proces de paternitate. Deşi eram destul 
de sigur că nu era copilul meu, am făcut toate analizele 
necesare, Bineînţeles că vechiul ei iubit era vinovat, dar 
pentru că el era un mare nenorocit, m-am decis să o 
ajut puţin. 

- l-ai dat bani. Gracie îl văzuse deja pe Bobby Tom în 
acțiune, așa că îi înţelegea modul de acţiune. 

- De ce să sufere un copil inocent pentru că taică-su e 
un ticălos? Scutură din umeri. lar după aceea mi s-a dus 
buhul că sunt o țintă ușoară. 

- Şi au mai apărut și alte procese de paternitate? 

Încuviință din cap. 

- Lasă-mă să ghicesc. În loc să te aperi, ai început să 
dai bani. 

- Doar nişte sume modice, pentru cheltuieli de bază, 
replică el defensiv. Ce naiba, am mai mulţi bani decât 
pot cheltui, şi toate au semnat niște hârtii în care au 
recunoscut că nu eu sunt tatăl. Care-i problema? 

- Nici una, bănuiesc. Dar nu e foarte corect. N-ar tre- 
bui să plăteşti tu nota de plată pentru greșelile altora. 

- Nici copiii mici n-ar trebui. 

Se întrebă dacă avea legătură cu tragedia din copilă- 
ria lui, dar expresia lui era impenetrabilă și nu își putu 
` da seama. 

Apăsă pe butoanele telefonului din mașină și duse 
receptorul la ureche. 

- Bruno, sper că nu te-am trezit, nu? E bine. Care-i 
treaba, n-am numărul lui Steve Cray. Sună-l tu şi spune-i 
să-mi aducă Baronul la Telarosa mâine. Trase pe banda 
din stânga. Bine atunci. Da, am crezut că o să zbor dacă 
nu lucrez. Mersi, Bruno. 

Închise telefonul şi începu să îngâne Luckenbach, Texas. 

Gracie se strădui să vorbească calm: 

- Baronul? 

-Un avion micuţ cu motor turbo. Îl ţin într-un han- 
gar la aproximativ jumătate de oră de casa din Chicago. 

- Adică îmi spui că știi să pilotezi? 

-Nu ţi-am mai spus până acum? 

- Nu, zise ea şovăitor. Nu mi-ai mai spus. 

Se scărpină în cap. 

- Zău așa, cred că am licenţa de pilot — să mă gân- 
desc... cred că se fac nouă ani de atunci. 

Scrâşni din dinţi. 

- Și ai propriul tău avion. 

- Drăguţul de el. 

-Şi ai şi licenţă de pilot? 

- Bineînţeles. 

-Şi atunci de ce-a trebuit să venim cu maşina până 
la Telarosa? 

Făcu o mutră jignită. 

- Asta am vrut să fac, nimic mai mult. 

Ea îşi lăsă capul în palme și încercă să și-l imagineze 
undeva în deşert gol puşcă, cu vulturi care îi smulg din 
carnea putrezită și cu furnici care îi ies prin orbite. 
Din nefericire, imaginea nu era suficient de oribilă. Şi 
de data aceasta făcuse exact ce voise, fără să-i pese de 
nimeni altcineva. 

- Femeile alea habar n-au ce norocoase sunt, bom- 
băni ea. 

- Despre ce femei vorbeşti? 

- Despre cele care au avut norocul de a nu trece de 
chestionarul tău fotbalistic. 

Pufni în râs, își aprinse o ţigară și cântă refrenul de la 
Luckenbach, Texas. 


Merseră spre sud-vestul Dallasului, traversând pă- 
şuni punctate de vite care păşteau și livezi umbroase de 
nuci pecan. Pe măsură pe peisajul deveni mai deluros 
şi mai stâncos, începu să vadă mai multe indicatoare 
de pensiuni-ferme, precum şi frânturi de faună sălbatică 
locală: prepelițe, iepuri și curcani. Telarosa, o informă 
Bobby Tom, era amplasată la marginile regiunii Texas 
Hill Country, la o sută cincizeci de kilometri depărta- 
re de orice. Deoarece era oarecum izolată, nu dispusese 
de oportunităţile de înflorire pe care le avuseseră orașe 
precum Kerrville şi Fredericksburg. 

n conversaţia pe care o avusese cu Willow în acea 
dimineaţă, şefa ei îi ordonase să îl aducă pe Bobby Tom 
direct la proprietatea Lather, un ranch ecvestru locali- 
zat la câțiva kilometri în estul periferiei orașului, unde 
aveau să realizeze o bună parte din filmări, prin urmare 
nu avea să vadă orașul decât în acea seară. Fiindcă se 
părea că el cunoştea locaţia descrisă de Willow, Gracie 
se abținuse să-i citească cu voce tare indicaţiile. 

Cotiră de pe autostrada șerpuită pe un drum îngust 
asfaltat. 

- Gracie, filmul ăsta pe care-l facem... Poate ar fi bine 
să-mi spui câte ceva despre el. 

- Ce să-ţi spun? 

Voia să arate perfect când ajungeau, aşa că se apucă 
să-și caute peria de păr prin geantă. De dimineaţă îşi 
pusese costumul bleumarin ca să arate profesionist. 

- Păi, de exemplu, despre ce e vorba în el. 

Mâinile lui Gracie încremeniră. 

- Adică vrei să-mi spui că n-ai citit scenariul? 

-N-am apucat. 

Închise poșeta și îl studie cu atenţie. De ce un băr- 
bat după toate aparențele inteligent ar accepta un rol 
într-un film fără ca măcar să fi citit scenariul? Era în 
halul ăsta de indisciplinat? Ştia că nu era foarte entuzi- 
asmat de proiect, dar şi așa tot ar fi trebuit să manifes- 
te un interes oarecare. Precis exista un motiv, dar ar fi 
putut fi... 

În acel moment fu copleșită de o suspiciune oribilă, 
care o făcu să se simtă rău la propriu. Fără să se mai gân- 
dească la nimic, se întinse și-și puse palma pe brațul lui. 

-Nu ştii să citeşti, așa-i, Bobby Tom? 

Roti brusc capul spre ea. 

- Ba sigur că știu să citesc. Doar am terminat o 
facultate, să ştii. 

Gracie era la curent cu faptul că universităţile acor- 
dau un mare grad de libertate fotbaliștilor în ce pri- 
vea studiile aprofundate şi prin urmare nu se declară 
mulțumită. 

- Ce profil? 

- Managementul terenului de joc. 

-Ştiam eu! Inima i se umplu de empatie. Pe mine nu 
trebuie să mă minţi. Ştii că poți să ai încredere în mine 
că nu voi mai spune nimănui. Putem învăţa împreună 
cum să citeşti mai bine. Nu va afla nimeni că... Tăcu 
când îi zări sclipirea din priviri. Îşi aminti tardiv de lap- 
top și scrâșni din dinți. Râzi de mine. 

Rânji. 

- lubita, trebuie să încetezi cu catalogarea oamenilor. 
Dacă am fost jucător de fotbal nu înseamnă că n-am în- 
văţat alfabetul. M-am descurcat să termin Universitatea 
din Texas cu o medie onorabilă și cu o diplomă în eco- 
nomie. De obicei mi-e jenă s-o recunosc, dar întâmplarea 
face să fiu în top șase în NCAA al studenţilor sportivi. 

- De ce n-ai spus așa de la început? 

- Tu eşti cea care a tras concluzia că nu ştiu să citesc. 

- Dar ce altă concluzie aș fi putut să trag? Nici o per- 
soană întreagă la minte nu ar semna un contract pentru 
un film fără ca mai întâi să citească scenariul. Până și eu 
l-am citit, care nu joc în el. 

- E un film de acţiune şi aventuri, nu? Eu trebuie să-l 
joc pe tipul bun, ceea ce înseamnă că altcineva e tipul 
rău, că există şi o femeie frumoasă şi câteva urmăriri cu 
maşini. Acum că am terminat-o cu rușii, personajul rău 
nu poate fi decât terorist sau dealer de droguri. 

- Traficant mexican. 

Îi aruncă o privire de „ştiam eu“. 

- O grămadă de bătăi, sânge peste tot, carnagii, înju- 
rături, majoritatea gratuite, dar în continuare proteja- 
te de Primul amendament. Eu o să mă agit din stânga 
în dreapta ca un mascul feroce, iar eroina, așa cum se 
întâmplă în filmele astea, va alerga peste tot dezbrăcată 
şi ţipând. Sunt pe aproape? 

Intuise exact subiectul, dar Gracie nu voia să-i încura- 
jeze obiceiurile proaste dându-i dreptate. 

- Omiţi lucrul esenţial. Ar fi trebuit să citeşti scena- 
riul ca să-ți înţelegi personajul. 

- Gracie, iubita, nu sunt actor. N-aș avea nici cea mai 
mică idee cum aş putea fi altcineva. 

- Mda, păi în cazul acesta, vei fi un fost fotbalist beţiv 
pe care-l cheamă Jed Slade. 

- Jed Slade nu poate fi un nume real. 

- Ba da. Locuieşti la o fermă de cai dărăpănată din 
Texas pe care ai cumpărat-o de la fratele eroinei, pe 
nume Samantha Murdock. Bănuiesc că știi că persona- 
jul Samanthei va fi jucat de Natalie Brooks. Cei de la 
Windmill se simt norocoși că au convins-o să semneze. 

Bobby Tom dădu aprobator din cap, iar ea continuă: 

-Tu nu știi însă cine este Samantha când te agaţă 
într-un bar şi te seduce. 

- Ea mă seduce pe mine? 

- Exact ca în viaţa reală, Bobby Tom, deci la partea 
asta o să te descurci. 

- Nu-ţi şade bine așa sarcastică, dulceaţă. 
„= Fără ca tu să ştii, Samantha te droghează pe drumul 
spre casa ta. 

- Înainte sau după ce facem nebunii? 

Şi de data asta îl ignoră. 

- Leşini, dar având constituţia unui bou, te trezeşti 
la timp cât s-o vezi făcând praf scândurile din podeaua 
casei tale. Vă certaţi tare de tot. În mod normal, ai da-o 
gata imediat, dar e înarmată, iar tu ameţit de droguri. 
Va luptaţi. În cele din urmă o strângi de gât, îi iei arma 
şi o obligi să-ți spună adevărul. 

- Doar n-o să strâng de gât o femeie! 

Părea atât de oripilat, încât ea pufni în râs. 

- Pe parcurs vei descoperi că este sora bărbatului de 
la care ai cumpărat ferma, care bărbat făcea trafic cu 
droguri pentru şeful cel mare, un mexican. 

- Lasă-mă să ghicesc. Fratele Samanthei se hotărăşte 
să-i tragă țeapă mafiotului-șef, care îi face felul, dar nu 
înainte ca fratele să ascundă un teanc de bani de la una 
dintre tranzacţii sub podeaua casei. 

-Acolo crede eroina că-s ascunși, dar nu-s acolo. 

-Între timp mafiotul-şef se decide să o răpească pe 
eroină pentru că el crede că ea ştie unde:s pitiţi banii. 
Simpaticul nostru Jake Slade... 

- Jed Slade, îl corectă ea. 

- Simpaticul Jed, care în afară că-i beţiv e şi un mare 
domn, se simte obligat să o protejeze. 

- Pentru că se îndrăgosteşte de ea, îi explică Gracie. 

- O grămadă de motive ca ea să se dezbrace. 

- Cred că ai și o scenă nud. 

- Nici într-un milion de ani. 


capitolul 5 


Ferma Lanier avusese şi zile mai bune. Cele câteva 
clădiri din lemn cu tencuială căzută se aflau pe o porți- 
une plată de teren care se întindea până pe malul râului 

South Llano. Nişte găini scurmau în țărână sub un ste- 
jar bătrân în curtea din faţă. Lângă hambar, o moară 
cu un braţ rupt se rotea indiferentă în căldura de iulie. 
Doar caii bine hrăniţi din îngrăditură arătau bine. 

Tirurile şi remorcile cu echipamente folosite de com- 
pania cinematografică se aflau aproape de autostradă, 
iar Bobby Tom parcă Thunderbirdul lângă o dubă gri 
prăfuită. În timp ce se dădeau jos din mașină, Gracie 
o zări pe Willow aşezată pe o bobină de cabluri lângă 
un generator portabil, unde stătea de vorbă cu un tânăr 
subţire şi studios care ţinea o mapă în mână. 

Membri ai echipei lucrau în preajma ţarcului, reglând 
niște reflectoare mari pe trepiede solide. 

Willow ridică privirea când Bobby Tom veni spre ea 
după aproape două săptămâni întârziere. Arăta extraor- 
dinar în pantaloni largi negri, cămaşă corai şi o vestă de 
mătase gri în carouri, asortate cu un Stetson negru ca 
funinginea şi panglică din piele de şarpe. Gracie aşteptă 
cu mare încântare ca ṣefa ei cea-cu-limba-ascuţită să se 
năpustească asupra lui. 

- Bobby Tom. 

Willow îi rostise numele ca și cum ar fi recitat un so- 
net. Buzele i se curbară într-un surâs gingaş, iar ochii i se 
aprinseră de plăcere visătoare. Toate asperităţile firii ei 
se topiră parcă, şi veni spre el cu mâinile întinse pentru 
a-l saluta. 

Gracie simţi că rămâne fără aer. Toate ocările pe care 
le suportase îi reveniră în minte. Bobby Tom era primit 
ca un erou, când doar el purta vina pentru toată teva- 
tura cu întârzierea! 

Nu rezistă să o vadă pe Willow salivând peste el. Se 
întoarse cu spatele şi privirea îi căzu asupra Thunder- 
birdului. Vopseaua roşie strălucitoare avea dungi de 
murdărie, iar parbrizul era plin de insecte storcite, dar 
în continuare era cea mai frumoasă mașină pe care o 
văzuse vreodată. Deşi ultimele patru zile fuseseră foar- 
te frustrante, în același timp fuseseră şi magice. Bobby 

Tom și Thunderbirdul lui roșu o transportaseră într-o 
lume nouă și palpitantă. In pofida conflictelor şi certu- 
rilor dintre ei, se distrase mai bine ca niciodată. 

Se duse la rulota cu mâncare ca să-și ia o cafea şi să 
o aştepte acolo pe Willow după ce termina cu pupa- 
tul tălpilor lui Bobby Tom. În spatele tejghelei stătea 
o femeie brunetă cu prezenţă exotică şi cercei lungi de 
argint. Ochii îi erau machiaţi foarte pregnant, avea te- 
nul măsliniu, brațele goale bronzate şi brățări de argint 
la încheieturi. 

- Nu vrei şi o gogoaşă? 

- Nu, mulțumesc. Nu prea mi-e foame. 

Gracie îşi umplu un pahar din polistiren expandat cu 
cafea dintr-un samovar. 

- Eu sunt Connie Cameron. Te-am văzut în mașină 
cu Bobby Tom. Se uită la costumul bleumarin într-un 
fel din care Gracie înţelese şi de data asta că nu făcuse 
alegerea potrivită. Íl cunoşti de mult timp? 

Stilul femeii nu era deloc prietenos, iar Gracie decise 
că era mai bine să lămurească de la început orice fel 
de neînțelegere. 

- Doar de câteva zile. Sunt una dintre asistentele de 
producţie. L-am escortat de la Chicago. 

- Interesantă slujbă pentru cine o are. Connie îl 
urmărea de la distanţă pe Bobby Tom cu o privire de 
animal de pradă. Am petrecut una dintre cele mai fru- 
moase perioade ale mele alături de Bobby Tom Denton. 
Ştie foarte bine cum să facă o femeie să se simtă sută la 
sută feminină. 

Gracie nu ştia ce-ar fi putut să-i răspundă, aşa că zâm- 
bi şi-şi luă cafeaua la una dintre mesele pliante. Se aşeză, 
făcând efortul de a-l scoate pe Bobby Tom din minte şi 
a-l înlocui cu noile responsabilităţi pe care le avea acum. 
Asistenţii de producţie erau la baza ierarhiei, deci pu- 
tea să ajungă să lucreze cu cei de la recuzită, să scrie 
programele pentru echipă, să facă diverse comisioane 
sau orice altă treabă. O văzu pe Willow apropriindu-se 

şi speră că şefa ei nu luase decizia de a o retrimite în 
L.A. la munca de birou. Nu era încă pregătită să pună 
capăt acestei aventuri, iar gândul că s-ar fi putut să nu-l 
mai vadă niciodară pe Bobby Tom o săgetă dureros... 

Willow Craig avea treizeci şi mulţi de ani, o femeie cu 
aspectul zvelt şi infometat al unei persoane obsedate de 
diete. Deborda de energie frenetică, suda țigări Marlbo- 
ro şi era directă, frizând aproape obrăznicia, dar Gracie 
o admirase întotdeauna enorm. Dădu să o salute, dar 
Willow îi făcu semn să stea jos și luă şi ea loc alături. 

- Trebuie să stăm de vorbă, Gracie. 

Bruschețea tonului ei o neliniști pe Gracie. 

- Bine. De-abia aştept să văd cu ce trebuie să mă mai 
ocup de-acum încolo. 

- Asta-i unul dintre subiectele pe care vreau să le dis- 
cutăm. Scoase un pachet de Marlboro din buzunarul 
salopetei ei de culoarea piersicii. Ştii că nu-s deloc mul- 
ţumită de cum te-ai descurcat până acum. 

- Îmi pare rău. Am făcut tot posibilul, dar... 

- În meseria asta contează performanța, nu scuzele. 
Eșecul tău de a ajunge la timp împreună cu vedeta noas- 
tră aici s-a dovedit a fi foarte costisitor. 

Gracie își reprimă toate explicaţiile care îi stăteau pe 
limbă, spunând doar: 

- Ştiu. 

-Ştiu că poate fi o persoană dificilă, dar te-am anga- 
jat pentru că am crezut că te descurci cu persoane difici- 
le. Fu pentru prima dată când renunţă la tonul tăios şi 
o privi pe Gracie cu o brumă de simpatie. E şi vina mea. 
Ştiam că nu ai experienţa necesară în domeniu, dar 
te-am angajat oricum. Îmi pare rău, Gracie, dar nu mai 
am nevoie de serviciile tale. 

Gracie simţi că i se scurge tot sângele din cap. 

-Nu mai ai nevoie de mine? șopti ea. 

- Nu. Îmi eşti simpatică, Gracie, şi Dumnezeu mi-e 
martor, mi-ai salvat viața când tata murea la Shady Acres 
şi eu eram în halul ăla. Dar nu sentimentalismele m-au 

ajutat să fiu unde sunt astăzi. Avem un buget limitat, 
nu ne putem permite cheltuieli suplimentare. Adevărul 
este că ai avut de făcut o treabă pe care nu ai făcut-o. 
Vocea i se înmuie când se ridică. Îmi pare rău că nu a 
mers. Să treci pe la biroul de la hotel să-ţi iei cecul. 

Acestea fiind spuse, Willow plecă. 

Soarele bătea direct în capul lui Gracie. Ar fi vrut 
să-și întoarcă chipul spre el şi să stea aşa până se ardea 
ca să nu mai trebuiască să stea față în față cu realitatea de 
care se temuse cel mai tare. Fusese concediată. 

Undeva la distanţă, Bobby Tom ieşi dintr-una dintre 
rulote urmat de o tânără cu un metru de măsurat în ju- 
rul gâtului. Râdea de ceva ce spusese el, iar el îi oferi un 
surâs drept răspuns încărcat de o atât de mare intimita- 
te, încât Gracie parcă o văzu pe fată îndrăgostindu-se. 
Voia să urle la ea, să o avertizeze că la fel le zâmbea și 
proiecţioniștilor. 

Se auzi un scrâșnet de roți, şi în perimetru își făcu 
apariția un Lexus argintiu. Nici nu opri bine şoferul, 
că portiera se deschise larg şi din maşină sări o femeie 
blondă îmbrăcată elegant. Și de data asta pe chipul lui 
Bobby Tom înflori un zâmbet ucigaș. Alergă spre femeie 
şi o trase la el în braţe. 

Adânc mâhnită, Gracie se întoarse cu spatele. Se îm- 
piedică de o grămadă de cabluri încurcate fără să-i pese 
încotro se îndrepta, ci doar să ajungă undeva unde să fie 
singură. De partea cealaltă a tirurilor cu echipamente 
văzu un șopron care se rezema foarte ciudat de carcasa 
unei mașini ruginite. Se strecură în spatele structurii 
dărăpănate, se lăsă într-un con de umbră și se sprijini 
de lemnul rugos. 

Îşi îngropă capul în palme și își simţi toate visurile 
risipindu-se și făcând loc disperării. De ce se înhămase 
la ceva atât de peste puterile ei? Când avea să înveţe să-și 
accepte limitele? Era o femeie banală dintr-un oraş mic, 
nu vreo aventuroasă cu priviri sălbatice gata să cucereas- 
că lumea. Îşi simţea pieptul prins de un pumn uriaș, dar 

nu voia să înceapă să plângă. Dacă se punea pe plâns, 
nici că se mai putea opri. Zilele vieții i:se întinseră în 
faţa ochilor precum una dintre autostrăzile nesfârșite 
pe care călătorise cu el. Avusese speranţe atât de mari și 
nu se alesese cu absolut nimic. 

Stătu acolo nu se ştie cât până auzi zbieretul unui me- 
gafon ce puse capăt nefericirii ei. Costumul bleumarin 
era mult prea gros pentru o după-amiază fierbinte de 
iulie, iar bluza i se lipise de piele. Se ridică și se uită în 
treacăt spre ceas, remarcând că trecuse o oră şi-un pic. 
Trebuia să ajungă în Telarosa să-și ia banii. Nu mai avea 
absolut nici un motiv care să o rețină pe aici, nici măcar 
valiza încuiată în portbagajul lui Bobby Tom. Avea să 
roage pe cineva de la birou să i-o recupereze. 

şi aduse aminte că văzuse un indicator pe drum 
pe care scria că Telarosa era la doar cinci kilometri 
spre vest. Putea parcurge fără probleme distanţa pe jos, 
fără să trebuiască să se umilească implorând pe cineva 
de la Windmill să o ducă cu maşina. Nu aveau decât 
să o lase fără serviciu, îşi spuse în sinea ei, dar măcar 
ultimele fărâme de mândrie erau ale ei și doar ale ei. 
Îşi îndreptă umerii, traversă câmpul spre drum și o luă 
pe marginea prăfuită. 

Nu trecură mai mult de cincisprezece minute când 
realiză că își subestimase serios rezistenţa. Tensiunea ul- 
timelor zile, nopțile nedormite pe care şi le petrecuse 
făcându-și griji, mesele din care doar ciugulise o epuiza- 
seră, iar pantofii ei negri cu toc nu erau făcuţi pentru 
distanţe lungi. Pe lângă ea trecu o camionetă și-și ridică 
braţul pentru a-și proteja ochii de praf. Mai puţin de 
cinci kilometri, îşi spuse. Nu era deloc mult de mers. 

Soarele o bătea direct în cap, iar cerul era decolorat în 
nuanța oaselor. Până și buruienile de-a lungul drumului 
păreau pârjolite şi fragile. Îşi dădu sacoul transpirat jos 
şi-l cără pe braţ. În dreapta zărea cu coada ochiului râul, 
dar era prea departe pentru a mai m mia fierbinţeala. 
Se împiedică, dar iși reveni repede. Îşi înălța privirea, 

sperând că păsările negre care zburau în cerc pe deasu- 
pra capului ei nu erau vulturi. 

Făcu un efort să ignore atât senzația din ce în ce mai 
acută de sete, cât şi băşicile pe care i le făcuseră pantofii 
cu toc pe călcâie, și încercă să decidă ce avea de făcut. 
Economiile ei bănești erau jenant de mici. Deși mama 
ei o implorase o accepte o parte mai mare din profi- 
turile din vânzarea căminului pentru bătrâni, Gracie o 
refuzase, pentru că voise să fie sigură că mama ei va avea 
suficienţi bani să trăiască decent. Acum regreta că nu 
făcuse economii mai substanţiale. Trebuia să se întoarcă 
imediat la New Grundy. 

Tresări când își suci glezna călcând strâmb pe supra- 
fața neregulată, dar își continuă drumul. Gâtul i se usca- 
se complet și era leoarcă de transpiraţie. Auzi o mașină 
venind din spate și automat își duse mâna la ochi să se 
ferească de praf. 

Maşina, un Lexus argintiu, opri în dreptul ei, iar gea- 
mul din dreapta se lăsă în jos. 

- Vrei să te duc undeva? 

Gracie o recunoscu pe şoferiță ca fiind blonda pe care 
o văzuse aruncându-se pe Bobby Tom cu câteva ore în 
urmă. Femeia era mai în vârstă decât crezuse, probabil 
patruzeci şi ceva de ani. Părea o femeie bogată și sofisti- 
cată, genul care bea apă minerală între meciurile de tenis 
de la un club din provincie şi se culcă cu un fost prinzător 
chipeş când soţul îi e plecat din oraș. Gracie nu mai voia 
să aibă de-a face cu o altă iubită de-a lui Bobby Tom, dar 
suferea prea tare de căldură și oboseală ca să refuze. 

- Mulţumesc. 

Deschise portiera și se instală în spațiul gri răcoros, 
unde fu învăluită de mirosul unui parfum scump şi de 
muzica săltăreață a lui Vivaldi. 

Cu excepţia unei verighete late, femeia nu mai 
purta şi alte bijuterii pe mâini, dar în urechi îi luceau 
două diamante de mărimea unui bob de mazăre. Părul 
blond arctic era coafat paj cu cărare într-o parte, în stilul 

femeilor bogate care se respectă, iar pe talie îi era prinsă 
lejer o curea bătută din zale de aur peste bucăţi grațioase 
de sidef alb. Era suplă și încântătoare, iar liniile discrete 
care i se desprindeau din colțurile ochilor nu făceau de- 
cât să îi accentueze aerul sofisticat. Gracie se simţi mai 
demodată ca oricând. 

Femeia de la volan atinse cu un deget butonul care 
închidea geamul. 

- Mergi la Telarosa, domnișoară...? 

- Snow. Da, acolo merg. Dar te rog să-mi spui Gracie. 

- Bine. 

Zâmbetul îi era prietenos, dar Gracie sesiză o anu- 
mită rezervă. Brățara lată de aur de la mâna dreaptă îi 
străluci în razele de soare când dădu sonorul radioului 
mai tare. 

Îşi dădu seama că femeia era curioasă să afle de ce 
plecase singură pe autostradă şi aprecie faptul că nu o 
bătea la cap să-i dea explicații. Pe de altă parte, neferici- 
rea ei personală nu putea constitui un pretext pentru a 
fi nepoliticoasă. 

- Mulţumesc că m-ai luat cu mașina. Plimbarea era 
puțin mai lungă decât am crezut. 

- Unde vrei să te las? 

Accentul era clar din sud, dar mai degrabă cadenţat 
decât nazal. Dacă n-ar fi văzut-o cu ochii ei pe salvatoare 
aruncându-se peste Bobby Tom, Gracie ar fi zis că aceas- 
tă femeie reprezenta doar graţie şi eleganţă. 

- Merg la hotelul Cattleman, dacă nu e prea departe 
de locul în care mergi. 

- Deloc, Bănuiesc că eşti de la compania de film. 

-Am fost. Înghiţi în sec, dar nu se abținu să nu con- 
tinue: Am fost dată afară. 

Trecură câteva clipe bune. 

- Îmi pare rău. 

Gracie nu avea nevoie de milă, așa că se repezi să mai 
spună ceva: 

- Şi mie. Am sperat că va fi bine. 

- Vrei să vorbim despre asta? 

Salvatoarea i se păru atât empatică, cât și respectuoa- 
să, iar Gracie se văzu în stare să îi răspundă. Simţea ne- 
voia acută să se destăinuie cuiva, aşa că decise că nu era 
nici o problemă atâta vreme cât nu povestea prea mult. 

-Am fost asistentă de producție la studiourile Wind- 
mill, începu ea timid. 

- Sună interesant. 

-Nu e o slujbă prea impresionantă, dar am vrut să 
fac nişte schimbări în viața mea și am fost norocoasă să 
o primesc. Am sperat că voi învăța meserie și voi avansa. 
Buzele i se crispară. Din nefericire, am dat peste un ego- 
ist iresponsabil, egocentric și afemeiat și am pierdut tot. 

Capul femeii se roti spre Gracie, pe care o privi cu 
exasperare. 

- Doamne! Ce-a mai făcut Bobby Tom de data asta? 

Gracie rămase cu gura căscată la ea. Fusese luată prin 
surprindere şi avu nevoie de câteva secunde până să-și 
regăsească vocea. 

- De unde ai ştiut despre cine vorbesc? 

Femeia arcui una dintre sprâncenele ei pensate. 

- Am ceva experienţă. Crede-mă, nu a fost greu să-mi 
dau seama. 

Gracie o privi curioasă. 

- Îmi cer scuze. Nu m-am prezentat, așa-i? Sunt Suzy 
Denton. 

Gracie încercă să-și dea seama cine era. Ar fi putut fi 
sora lui? Chiar când medita la această variantă, îşi aduse 
aminte de verigheta de pe degetul ei. O soră măritată 
şi-ar fi schimbat numele de familie. Simţi un bolovan în 
stomac. Parșivul de el! Şi capac peste toate, chestionare- 
le lui despre fotbal. 

O luă ameţeală. 

- Bobby Tom nu mi-a spus că e însurat. 

Suzy se uită la ea cu o privire blândă. 

- Nu sunt soţia lui, dragă. Sunt mama lui. 

-Mama lui? Lui Gracie nu-i venea să creadă. Suzy 
Denton părea mult prea tânără ca să fie mama lui. 

Şi mult prea respectabilă. Dar nu eşti... Se întrerupse 
brusc în mijlocul propoziției când realiză ce era să-i sca- 
pe pe gură. 

Suzy trase o palmă volanului, iar verigheta îi păcăni 
puternic. 

-Îl omor! lar s-a apucat să zică povestea cu prostituţia? 

- Povestea cu prostituţia? 

- Nuzi face griji că m-aş supăra. Am mai auzit-o. Ţi-a 
spus-o pe cea cu mine apărând beată la meciurile lui din 
liceu sau pe cea în care îi bat apropouri antrenorului lui 
în fața colegilor de echipă? 

- Ăăă... n-a... n-a zis nimic de nici un antrenor. 

Suzy scutură enervată din cap iar spoi, spre surprin- 
derea lui Gracie, colțurile gurii ei începură să se curbeze. 

- E vina mea. Ştiu că dacă aş fi insistat s-ar fi oprit, 
dar... Vocea îi fu atinsă de nostalgie. Am fost întotdeau- 
na O persoană extrem de respectabilă. 

Ajunseră la o intersecţie, iar Suzy apăsă frâna la in- 
dicatorul STOP găurit de un glonţ. La baza dealurilor 
din partea dreaptă, Gracie văzu câteva clădiri industria- 
le scunde marcate de o placă neagră cu argintiu pe care 
scria ROSATECH ELECTRONICS. 

-Ca să se ştie, am avut o căsnicie fericită cu tatăl lui 
Bobby Tom timp de treizeci de ani, până când a fost ucis 
intr-un accident de maşină acum patru ani. Când fiul 
meu creștea, eu am fost mama care l-a dus la cercetași, 
mama care s-a dus la şedinţele cu părinţii şi mama care 
La învățat spiritul de echipă. În pofida tuturor poveştilor 
pe care le scorneşte, Bobby Tom a avut o educaţie cât se 
poate de convenţională. 

- Dar nu pari nici pe departe a fi mama lui. 

- Am cincizeci şi doi de ani. M-am măritat cu Hoyt la 
o săptămână de la terminarea liceului, iar Bobby Tom 
s-a născut nouă luni mai târziu. 

Părea cu cel puţin zece ani mai tânără. Ca de obicei, 
fiind cu cineva atât de diferit, curiozitatea îi fu stârnită 
şi nu rezistă să nu mai tatoneze ușor terenul. 

- Ai regretat vreodată că te-ai măritat atât de devreme? 

- Niciodată. Îi oferi lui Gracie un zâmbet atotștiutor. 
Bobby Tom e imaginea tatălui lui. 

Gracie înţelese perfect la ce se referea. 

Deși Suzy se descurca de minune să-şi mascheze curio- 
zitatea, Gracie o vedea că ar fi vrut să ştie cum fusese 
posibil ca o fată ștearsă cu haine ponosite şi păr vraiște 
se încurcase cu răpitorul ei fiu. Dar acum, când Gracie 
ştia cu cine stătea de vorbă, nu prea mai avea chef să se 
plângă de comportamentul lui. 

Traversară câteva linii de cale ferată și intrară în zona 
centrului. Gracie își dădu seama imediat că Telarosa 
făcea tot posibilul să-și ascundă problemele de ochii lu- 
mii. Pentru a ascunde faptul că multe dintre magazine 
erau goale, grupurile civice foloseau vitrinele pentru 
expoziții. Văzu niște proiecte artistice în ceea ce fusese 
un magazin de încălțăminte şi postere care făceau re- 
clamă la o spălătorie auto într-o librărie abandonată. 
Marchiza de deasupra unui cinematograf gol anunţa 
HEAVENFEST - ÎN ACEST OCTOMBRIE LUMEA VINE 
LA T'ROSA! Pe de altă parte, câteva magazine păreau 
noi: o galerie de artă cu un motiv sud-vestic, un maga- 
zin de bijuterii făcând reclamă la argint lucrat de mână, 
o casă în stil victorian care fusese transformată într-un 
restaurant mexican și care pe verandă aranjase mese din 
fier forjat. 

- E un oraș drăguţ, observă Gracie. 

- Criza economică a afectat Telarosa, dar Rosatech 
Electronics ne-a ținut pe linia de plutire. Am trecut mai 
devreme pe lângă uzină. Din nefericire, noul proprietar 
pare hotărât să o închidă și să mute producția la o altă 
fabrică, în apropiere de San Antonio. 

- Şi ce se va întâmpla atunci? 

- Telarosa o să moară încetul cu încetul, răspunse 
Suzy simplu. Primarul şi consiliul încearcă să promove- 
ze turismul ca măsură de prevenţie, dar suntem atât de 
izolați, încât o să fie dificil. 

Trecură pe lângă cu parc cu straturi de flori frumos 
aranjate și un stejar străvechi care ţinea umbră statuii 
unui erou de război. Gracie se simţi incredibil de egois- 
tă. Problemele ei păreau minore în comparaţie cu dezas- 
trul care putea afecta acest oraș agreabil. 

Drumul coti, şi Suzy opri în faţa hotelului Carrleman. 
Duse mașina în parcare şi luă piciorul de pe frână. 

- Gracie, nu ştiu ce s-a întâmplat între tine şi Bobby 
Tom, ştiu doar că nu este nedrept. Dacă ţi-a greșit cu 
ceva, sunt sigură că va dori să îndrepte lucrurile. 

Puțin probabil, se gândi Gracie. Când Bobby Tom 
avea să afle că a fost concediată, probabil că urma să bată 
din călcâie şi să facă cinste la tot oraşul cu o friptură. 


capitolul 6 


Bobby Tom își dădu Stetsonul jos, îşi trecu degetele 
prin păr și apoi și-l puse la loc, privind-o cu răceală și 
indiferență pe Willow. 

- Vreau să fiu sigur că am înţeles bine. Ai concedi- 
at-o pe Gracie pentru că eu nu am ajuns aici luni de 
dimineaţă. 

Stăteau lângă rulota de producţie. Era trecut de şase, 
şi filmările pe ziua aceea se terminaseră. Bobby Tom își 
petrecuse majoritatea timpului fie așteptând și transpi- 
rând cu soarele în cap, fie stând să-i aranjeze cineva pă- 
rul. Nici una dintre activități nu-i plăcuse şi spera că a 
doua zi munca va fi ceva mai interesantă. Până acum, 
singurele momente în care își interpretase rolul presu- 
puseseră ieşirea pe ușa din spate a casei, cufundarea ca- 
pului într-o găleată cu apă și plimbarea până la ocolul 
cailor. Îl fotografiaseră din toate unghiurile posibile, iar 
David Givens, regizorul Lunii sângerii, păruse fericit. 

- Avem la dispoziţie un buget foarte limitat, replică 
Willow. Nu şi-a făcut treaba, deci a trebuit să renunțăm 
la ea. 

Bobby Tom îşi plecă uşor capul şi-şi scărpină sprân- 
ceana cu degetul mare. 

- Willow, mă tem că nu înţelegi ceva ce i-a fost 
evident lui Gracie de prima dată când ne-am întâlnit. 

- Ce anume? 

- Sunt absolut iresponsabil. 

- Nici nu se pune problema. 

- Ba aşa sunt. Chiar sunt imatur, nedisciplinat și ego- 
centric, mai degrabă un puştan captiv în trupul unui băr- 
bat, deși aş aprecia dacă asta ar rămâne doar între noi. 

- Nu e adevărat, Bobby Tom. 

- Adevărul este că nu mă gândesc niciodată decât 
la mine. Probabil c-ar fi trebuit să-ți spun asta încă de la 
început, dar nu m-ar fi lăsat agentul. O să fiu sincer cu 
tine. Dacă n-am pe cineva care să mă pună la punct, sunt 
şanse mari să nu apucăm să vedem terminat filmul ăsta. 

Willow se juca cu cercelul, gest pe care femeile îl fac 
când sunt nervoase. 

-Cred că laş putea pune pe Ben să aibă grijă de tine. 

Arătă spre unul dintre maşiniști. 

- Caraghiosul cu şapcă cu Rams? Bobby Tom se uită 
mirat la el. Chiar crezi că laş băga în seamă pe un fan 
al echipei Rams? Drăguţă, mi-am câştigat inelele Super 
Bowl jucând la o echipă adevărată. 

Willow nu avea absolut nici o idee de ce-ar putea face. 

- Mi se pare că eşti atras de Maggie de la recuzită. Ți-o 
trimit pe ea. 

- E o fată foarte drăguță Maggie. Din nefericire, între 
noi scapără scântei din secunda în care ne uităm unul 
la celălalt, iar dacă am întâlniri romantice cu o femeie, 
după aceea o pot convinge să facă numai ce vreau eu. 
Nu-ţi zic asta ca să mă dau mare, pe cuvânt, ci ca să ştii. 
Mă îndoiesc că Maggie va fi în stare să aibă grijă de mine 
prea mult timp. 

Willow îl privi cu șiretenie. 

- Dacă încerci să o aduci pe Gracie înapoi, mai bine 
renunţă. Deja a demonstrat că nu te poate controla. 

Bobby Tom o privi cu gura căscată, ca pe o nebună. 

- Mă iei peste picior, nu? Femeia aia ar putea da lecţii 
unui gardian de închisoare. Zău, dacă era după mine, 
până-n octombrie nu mă prindeaţi p-aici. Adevărul este 
că am un unchi pe care am vrut să-l vizitez în Houston și 
cred că este ne-american să vii în zona Dallasului fără 
să faci o vizită şi pe la rodeoul din Mesquite. Trebuia 
şi să mă tund, iar singurul frizer în care am încredere 
locuieşte în Tallahassee. Domnișoara Gracie însă a pus 
piciorul în prag şi n-am mai avut încotro. Ai văzut-o şi 
tu. Zi că nu-ți aduce aminte de o profesoară fată bătrână 
de engleză avută în liceu. 

- Dacă stau mai bine să mă gândesc... Willow părea 
că începe să-și dea seama că aproape a încolțit-o, aşa că 
începu să bată în retragere. Înţeleg ce încerci să faci, 
dar mi-e teamă că nu va avea efect. M-am hotărât deja. 
Gracie nu va mai lucra aici. 

El oftă. 

-Îmi cer scuze, Willow. Ştiu ce femeie ocupată eşti, 
iar eu m-am găsit să-ți pierd timpul neexprimându-mă 
clar. Zâmbetul îi deveni mai gentil, vocea i se mai înmu- 
ie, dar ochii lui albaștri rămaseră la fel de reci şi glaciali. 
O să am nevoie de o asistentă personală și o vreau fix 
pe Gracie. 

- Am înţeles. Îşi cobori privirea, conștientă că toc- 
mai i se dădea un ultimatum. Mă gândesc că ar fi bine 
să-ți mărturisesc că a trebuit să strângem o grămadă cu- 
reaua și să mai reducem din personal. Dacă o angajez pe 
ea, va trebui să concediez pe altcineva şi deja am perso- 
nal în minus. 

- Nu trebuie să concediezi pe nimeni. O să mă ocup 
eu de salariul ei şi ar fi bine ca chestiunea asta să rămâ- 
nă între noi. Gracie e foarte ciudată când vine vorba de 
bani. Cu cât o plăteai? 

Willow îi spuse. 

El scutură din cap. 

- Ar câştiga mai bine livrând pizza. 

- Era pe un post de începător. 

-Nici nu vreau să zic pe ce post ar fi trebuit să fie ca 
să își înceapă munca aşa. Se întoarse să pornească spre 
Thunderbird, dar se opri. Încă o chestie, Willow. Când 
vorbeşti cu ea, vreau să-i dai foarte clar de înțeles un lu- 
cru. Să-i spui lui Gracie că eu sunt şeful. Sută la sută eu. 
Singurul ei scop în viață este să mă facă fericit pe mine. 
Eu sunt șeful şi ce zic eu aia e. E clar? 

Ea îl privi buimacă. 

- Păi asta contrazice tot ce-ai spus despre ea mai 
devreme. 

El îi aruncă un rânjet larg şi devastator. 

-Nuzi face tu griji. O să mă înţeleg foarte bine cu 
Gracie. 


Se făcu nouă seara, și Willow tot nu o găsise pe Gra- 
cie şi nici măcar exercițiile fizice epuizante din sala de 
fitness pe care Bobby Tom și-o aranjase în apartamentul 
de deasupra garajului nu reuşiră să-i alunge frustrarea 
provocată de incompetenţa ei. Proaspăt ieşit de sub duș, 
se așeză pe un scaun cu volănașe în dormitorul căsu- 
tei de lemn alb construită într-un crâng de nuci pecan 
chiar lângă Telarosa. O cumpărase în urmă cu trei ani 
pentru ca mama lui să aibă parte de linişte când el venea 
acasă. Drept dovadă, telefonul începu să sune. Îl ignoră 
şi lăsă robotul să răspundă. Ultima dată când verificase, 
maşinăria înregistrase nouăsprezece mesaje. 

În ultimele câteva ore, dăduse un interviu pentru 
Telarosa Timer, Luther apăruse la uşă ca să întrebe ceva 
legat de Heavenfest, două dintre fostele lui iubite îm- 
preună cu o femeie pe care nu o cunoștea veniseră să-l 
invite la cină, iar antrenorul de fotbal al liceului îi ce- 
ruse să vină la un moment dat la antrenament. Nu-și 
dorise decât să cumpere un vârf de munte undeva și să 
stea singur până când i se făcea iar dor să vadă oameni. 
Ar fi făcut-o şi acum dacă nu i-ar fi displăcut atât de tare 
să fie singur. De câte ori era singur îşi amintea că avea 

treizeci și trei de ani și că nu știa nimic altceva decât să 
joace fotbal. De câte ori era singur îşi aducea aminte că 
nu mai știa cine e. 

Încă nu găsise explicaţia faptului că nu scăpase de 
Gracie încă din Memphis, dar ştia că îi oferise surpriză 
după surpriză. După părerea lui, era cam nebună, apro- 
po de felul în care îi sabotase maşina şi se aruncase în 
fața roților. Dar în acelaşi timp era şi de treabă. Avanta- 
jul cel mai mare pe care prezenţa ei îl avea era că, indi- 
ferent de cât de tare îl scotea din minţi, nu îl extermina 
psihic aşa cum o făceau ceilalți. 

Când era cu ea, nu trebuia să-și consume toată ener- 
gia ca să încerce să fie el însuși. Îl amuza și din cale 
afară de tare, iar asta conta nespus de mult în perioada 
aceasta a vieţii lui. 

Unde naiba era? Fiind pe jumătate inocentă şi pe ju- 
mătate al naibii de curioasă, probabil se vârâse într-un 
bucluc. Conform spuselor lui Willow, nimeni nu știa 
cum ajunsese îl oraş, ci doar că își luase cecul de la hotel 
şi dispăruse. Bagajul îi era încă în portbagajul lui. Bagaj 
care dacă ar fi fost ars cu totul ar fi făcut cel mai mare 
bine omenirii. Cu excepția lenjeriei. Când făcuse strip- 
tease sau atunci când se aruncase prin portiera mașinii 
remarcase cu mare atenţie că Gracie purta o lenjerie in- 
timă foarte drăguță. 

şi aruncă picioarele peste braţul scaunului, se ridi- 
că şi începu să se îmbrace. Nu voia ca cei din Telarosa 
să creadă că era vreun îngâmfat, așa că își schimbase 
perechea de Levi's cu una de Wranglers, apoi îşi puse 
un tricou bleu, o vestă neagră din denim şi o pereche de 
cizme. Înainte să iasă din cameră, luă și pălăria de cow- 
boy din paie din dulap. Până acum reușise să evite să se 
ducă în oraș, dar acum, când Gracie nu era aici, ştia că 
nu mai putea amâna momentul. 

Disperat și resemnat, se duse la tabloul micuț care 
reprezenta o balerină, trase de rama aurită ca să îl des- 
chidă și introduse combinaţia seifului din perete. Odară 

încuietoarea desfăcută, scoase o casetă de bijuterii cu 
interior de catifea albastru regal, pe care o deschise 
cu degetul mare. 

Inăuntru se afla cel de-al doilea inel Super Bowl. 

Logoul echipei format din trei stele de aur interco- 
nectate pe un cerc care reprezenta cerul albastru fusese 
reprodus în partea de sus a inelului, cu vârfurile stelelor 
executate în diamante albe, iar centrele bătute cu trei di- 
amante galbene mai mari. Cu alte diamante erau scrise 
cu cifre romane ediția Super Bowl-ului și anul în care se 
jucase meciul. Era un inel mare și ţipător, așa cum de 
altfel trebuia să fie un inel Super Bowl. 

Buzele lui Bobby Tom se strânseră când și-l puse pe 
mâna dreaptă. Deşi întotdeauna simţise aversiune față 
de bijuteriile masculine ostentative, reacţia lui nu avea 
legătură cu estetica. De câte ori purta inelul se simţea la 
fel ca mulți dintre jucătorii retrași pe care îi cunoscuse 
de-a lungul timpului, oameni care încă încercau să tră- 
iască la nivelul zilelor lor de glorie, asta deşi ar fi trebuit 
să lase trecutul în urmă și să-și vadă de viețile lor. În ceea 
ce-l privea pe Bobby, după ce-și nenorocise genunchiul, 
nu mai voise niciodată să atingă inelul. Dacă îl purta, 
îşi aducea aminte că deja avusese parte de cele mai bune 
clipe în viaţă. 

Acum însă era în Telarosa - fiul preferat al unui oraș 
muribund - şi doleanţele lui personale nu mai contau 
așa de mult. În Telarosa trebuia să stea cu inelul pe de- 
get, la fel cum îl purtase şi pe predecesorul lui, pentru că 
ştia cât de mult conta pentru locuitorii oraşului. 

Se duse în sufragerie și se îndreptă spre masa rotun- 
dă cuibărită între două scaune aurite. Faţa de masă era 
imprimată cu garoafe şi levănţică şi tivită cu panglică 
verde. Pe masă stătea un castron de cristal umplut cu 
petale uscate de trandafir, o statuie din marmură albă a 
lui Cupidon şi un urcior din porțelan de cenușă de oase 
din care se revărsau ciorchini de violete. Bobby Tom îl 
ridică și luă de dedesubt cheile de la camionetă. 

După ce lăsă urciorul la loc, se uită prin sufragerie și 
începu să zâmbească. Trecu în revistă tapetul în culori 
pastel, perdelele de dantelă prinse cu funde în dungi, 
canapelele durdulii din creton și scaunele cu braţe prea 
dolofane şi volănaşe care ajungeau până la covor, și își 
reaminti că nu mai trebuia să facă niciodată greșeala de 
a lăsa o femeie pe care o enervase să îi decoreze vreo casă. 

Toate obiectele aveau fie dantelă, fie culoarea roz, fie 
erau acoperite de flori, fie de volănaşe. Uneori toate 
cele patru opţiuni deodată, deși fosta lui prietenă/deco- 
ratoare avusese grijă să nu încarce prea tare atmosfera. 
Nedorindu-și niciodată ca amicii lui să râdă cu lacrimi 
de el, nu permisese niciodată vreunei reviste de decora- 
ţiuni interioare să-i fotografieze această casă. Ironia era 
că de fapt era singura care chiar îi plăcea. Deşi nu o 
recunoscuse în faţa nimănui, căsuţa aceasta caraghioasă 
ca o cutie de dulciuri îl relaxa. hi petrecuse o foarte 
bună parte din viață în enclave exclusiv masculine, ast- 
fel încât locul acesta îi transmitea întotdeauna senzația 
că își lua un fel de vacanţă de la viața lui. Din nefericire, 
din clipa în care pășea pe ușă vacanţa se termina. 

Garajul detașat şi spaţios din spatele casei îi găzduia 
Thunderbirdul, dar şi camioneta neagră Chevy. Trans- 
formase suprafața de deasupra într-o sală de fitness pen- 
tru uzul personal, precum şi într-un apartament mic 
în care își putea înghesui toţi vizitatorii care veneau pe 
nepusă masă. Un cuplu de pensionari avea grijă de casă 
când nu era aici, adică în majoritatea timpului, pentru 
că prezenţa lui în acest loc pe care îl iubea cel mai mult 
putea fi uneori mai mult decât putea îndura. 

Scoase camioneta de pe aleea cu pietriș în autostradă. 
Pe partea cealaltă se vedea o porțiune din pista de ate- 
rizare pe care o construise pe un petic de pământ care 
îi aparţinea. Baronul era vârât într-un hangar micuţ, as- 
cuns printre mesquite și opuntia. 

Un camion încărcat cu porci trecu în mare viteză. 
Urcă şi el maşina pe asfalt după aceea. 

Își aduse aminte de toate serile de vară în care aran- 
jase împreună cu prietenii lui curse de maşini chiar pe 
drumul acesta. Mai târziu nu mai veneau aici, ci se du- 
ceau la South Llano, unde obișnuia să bea prea mult şi 
să verse după aceea. Pe când avea șaptesprezece ani, își 
dăduse deja seama că stomacul lui nu era făcut pentru 
băuturi tari, iar de atunci nu întrecuse niciodată măsura. 

Râul îi aduse aminte de nopțile pe care le petrecuse 
împreună cu Terry Jo Driscoll. Terry Jo fusese prima lui 
iubită în adevăratul sens al cuvântului. Acum se mărita- 
se cu Buddy Baines. Buddy fusese cel mai bun prieten 
al lui Bobby Tom în liceu, dar Bobby Tom preferase să 
plece în lumea mare, iar Buddy, nu. 

Ajunse la intrarea în oraș și zări marcajul care fusese 
înălțat atunci când primise titlul de All American în 
anul al doilea de universitate. 


TELAROSA, TEXAS 
POPULAȚIE 4 290 
REȘEDINȚA LUI BOBBY TOM DENTON 
ȘI A ECHIPEI TITANS A LICEULUI DIN TELAROSA 


Se discutase la un moment dat că poate ar fi bine să-i 
elimine numele de pe indicator atunci când Chicago 
Stars puseseră mâna pe drepturile exclusive înainte ca 
echipa Cowboys să fi avut o șansă. Fusese greu pentru 
oraş să-şi vadă fiul preferat jucând pentru Chicago în 
loc de Dallas, şi de fiecare dată când venea vremea pen- 
tru reînnoirea contractului său cu Stars, primea o serie 
de telefoane de la cetățenii de vază din localitate care îl 
implorau să-și aducă aminte de unde se trage. Lui însă 
îi plăcuse să joace pentru Chicago, mai ales după ce 
echipa fusese preluată de Dan Calebow, iar Stars îl plă- 
tiseră cu milioane de dolari ca să-i compenseze rușinea 
de a deveni parțial un Yankee. 

Trecu de drumul care ducea la mica enclavă de case 
la cheie unde locuia mama lui. Aceasta avea o întâlnire 

cu Consiliului Educaţiei în acea seară, dar vorbiseră 
mai devreme la telefon și stabiliseră să-și petreacă nişte 
ore împreună în weekend. Până de curând, avusese im- 
presia că mama lui se obişnuise cu moartea tatălui lui. 
Preluase președinția Consiliului Educaţiei şi îşi conti- 
nuase toată munca de voluntariat. În ultima vreme to- 
tuși, începuse să-i ceară părerea despre lucruri cu care 
înainte nu îl deranjase niciodată: dacă să repare acoperi- 
șul sau unde să-și petreacă vacanţa. O iubea foarte mult 
şi ar fi făcut orice pentru ea, dar dependenţa ei din ce 
în ce mai mare era atipică și îl îngrijora. 

Traversă liniile de tren, se uită spre turnul de apă de- 
corat cu T portocaliu zburător al Telarosa High, apoi 
întoarse pe strada principală. Indicatorul cu Heavenfest 
de pe vechea sală de spectacole îi aduse aminte că tre- 
buia să-i sune pe unii dintre amicii săi pentru a-i invita 
la concursul de golf pentru celebrități. Până acum scor- 
nise numele de pe lista invitaţilor doar ca să-i închidă 
gura lui Luther. 

Brutăria dăduse faliment de la ultima lui vizită, dar 
Cozy Kitchen a lui Bobby Tom funcţiona încă, precum şi 
spălătoria rapidă BT's Qwik și uscătoria Championship a 
lui Denton. Nu toate afacerile din Telarosa îi purtau nu- 
mele, dar uneori avea și senzația asta. Din ce ştia el, nici 
un locuitor al orașului nu auzise în viața lui de concepte 
precum acord de licenţă, şi chiar şi dacă auziseră, îl res- 
pinseseră ca pe o porcărie stângistă. În Chicago, afacerile 
locale îi plătiseră câteva milioane de dolari în ultimii ani 
pentru a-i folosi numele, dar cetățenii din Telarosa consi- 
derau că li se cade și fără a-i cere permisiunea. 

Ar fi putut să le pună capăt - dacă s-ar fi întâmplat 
în altă parte așa ar fi făcut -, dar totuși era vorba despre 
Telarosa. Oamenii de aici aveau impresia că le aparținea 
şi s-ar fi mirat din cale afară dacă cineva ar fi încercat să 
le demonstreze că nu era chiar așa. 

Luminile erau stinse la Garajul lui Buddy, așa că dădu 
colțul spre căsuţa de lemn în care fostul lui cel mai bun 

prieten locuia. De îndată ce camioneta opri pe alee, ușa 
de la intrare se deschise larg, și Terry Jo Driscoll Baines 
ieşi alergând. 

- Bobby Tom! 

El zâmbi larg când îi zări trupul scund și plinuţ. După 
două naşteri şi prea multe vânzări de dulciuri pentru 
acțiuni de caritate își pierduse silueta, dar în ochii 
lui era în continuare una dintre cele mai drăguţe fete 
din Telarosa. 

Sări jos din camionetă și o îmbrățişă. 

- Te salut și eu, drăguţo. Tu nu ştii decât să arăţi așa 
de minunat? 

Ea îl pocni. 

- Ce mă mai aburești! Sunt ca porcul, dar nici nu-mi 
pasă. Hai. Lasă-mă să mă uit la el. 

El întinse cuminte mâna ca să-i arate cel mai nou 
inel, iar ea scoase un țipăt de încântare care ar fi putut 
fi auzit până la familia Fenner. 

- Mamă! E aşa de frumos că nu-mi vine să cred. E şi 
mai drăguţ decât celălalt. Şi ce de diamante are. Buddy! 
Bud-dy! A venit Bobby Tom şi are inelul la el! 

Buddy Baines cobori încet de pe veranda unde stătu- 
se şi îi urmărise. Preţ de o clipă privirile li se intersecta- 
ră, schimbând câteva zeci de amintiri vechi. Apoi Bobby 
Tom zări resentimentele cu care era familiarizat. 

Deşi amândoi aveau treizeci şi trei de ani, Buddy på- 
rea mai în vârstă. Atacantul încrezător și oacheș care 
condusese echipa Titans spre glorie începuse să capete 
contur, dar era în continuare un bărbat arătos. 

- Salut, Bobby Tom. 

- Buddy. 

Tensiunea dintre ei nu avea nici o legătură cu faptul 
că Bobby Tom fusese primul cu Terry Jo. Problemele lor 
începuseră atunci când Buddy şi Bobby Tom duseseră 
liceul Telarosa la Campionatul 3AAA din Texas, dar 
doar unul dintre ei primise o bursă completă pentru 
Universitatea din Texas şi doar unul dintre ei intrase 

în liga profesionistă. Chiar și așa, își erau cei mai vechi 
prieteni unul altuia, iar asta nu o uitaseră niciodată. 

- Buddy, uită-te la inelul lui Bobby Tom. 

Bobby Tom şi-l scoase de pe deget și i-l întinse. 

- Vrei să ţi-l pui? 

Să fi fost altcineva în faţa lui, ar fi preferat să-și toarne 
sare pe rană, dar nu cu el. Ştia că Buddy își închipuia 
că măcar câteva dintre diamantele acelea îi aparţineau 
de drept, și la fel credea și Bobby Tom. Câte mii de pase 
îi dăduse Buddy de-a lungul anilor? Scurte, lungi, de-a 
lungul liniei, pe centru. Buddy îi dăduse pase la fotbal 
de la șase ani și fuseseră vecini ușă în ușă. 

Buddy luă inelul și şi-l puse pe deget. 

- Cam cât costă un inel ca ăsta? 

-Nu ştiu. Cred că câteva mii. 

- Mda, aşa mă gândeam şi eu. 

Buddy se purta ca şi cum ar fi evaluat inele scumpe 
zilnic, dar Bobby Tom știa sigur că lui şi lui Terry Jo nu 
le mai rămânea nimic la sfârșitul lunii. 

- Vrei să intri să bem o bere? 

-Ín seara asta nu pot. 

- Hai, B.T., zise Terry. Vreau să-ţi povestesc despre noua 
mea prietenă, Glenda. Tocmai a divorțat și ştiu că tu ești 
exact ce i-ar trebui ca să-și ia mintea de la probleme. 

- Îmi pare rău, Terry Jo, dar mi-a dispărut o prietenă 
şi îmi cam fac griji pentru ea. Ai închiriat tu cumva o 
maşină unei domnișoare slăbuţe și albe cu un păr cara- 
ghios, Buddy? 

În afară de garaj, Buddy deținea şi singura companie 
de închiriat maşini din oraş. 

-Nu. E cu cei cu filmul? 

Bobby Tom încuviință din cap. 

-Dacă o vezi, țiaş rămâne recunoscător dacă m-ai 
suna. Mie teamă că s-a băgat în ceva belele. 

Mai stătu la discuţii cu amândoi câteva minute şi 
promise că va asculta toate detaliile despre Glenda cu 
ocazia următoarei vizite. În timp ce se pregătea să plece, 

Buddy își scoase inelul Super Bowl de pe deget şi i-l 
dădu înapoi celui mai bun prieten al lui din trecut. 

Bobby Tom nu îşi dezlipi mâinile de corp. 

-O să fiu foarte ocupat următoarele zile și mi-e tea- 
mă că n-o să am timp să trec pe la mama ta prea curând. 
Știu că şi-ar dori să vadă inelul. Nu vrei să-l mai ţii puţin 
şi să i-l arăţi în locul meu? O să-l iau înapoi în weekend. 

Buddy fu de acord ca și cum propunerea lui Bobby 
Tom ar fi fost de la sine înțeleasă și-și puse inelul înapoi 
pe deget. 

- Sunt sigur că se va bucura. 

Odată eliminată posibilitatea ca Gracie să fi închiriat 
o mașină, Bobby Tom vorbi în continuare cu Ray Don 
Horton, care lucra la depoul Greyhound, apoi cu Don- 
nell Jones, singurul taximetrist din oraș, şi în final cu 
Josie Morales, care îşi petrecuse majoritatea vieții stând 
pe treptele din fața casei ca să ţină socoteala tuturor ac- 
ţiunilor celorlalți. Deoarece bătuse mingea cu atât de 
mulți puști negri, albi, hispanici, Bobby Tom depăşise 
întotdeauna cu ușurință barierele rasiale şi etnice ale 
orașului. Fusese acasă aproape la toată lumea, mâncase 
la masa lor, se simţise peste tot ca acasă, dar în ciuda 
rețelei sale de cunoştinţe, nici unul din cei cu care vorbi 
nu o văzuse pe Gracie. Cu toate acestea, toți își expri- 
mară dezamăgirea pentru că nu îşi purta inelul şi fie 
cunoşteau o fată care ar fi vrut să îl cunoască, fie aveau 
nevoie de un împrumut. 

Deja la ora unsprezece, Bobby Tom era convins că 
Gracie făcuse ceva absolut stupid, ca de exemplu auto- 
stopul. Ideea asta îl înnebunea de-a dreptul. Majoritatea 
celor din statul Texas erau oameni de treabă și serioși, 
dar bântuiau și o groază de persoane cu probleme men- 
tale, iar cu stilul superoptimist al lui Gracie vizavi de na- 
tura umană existau şanse mari să dea peste unul dintre 
acestea. În același timp, nu-și putea da seama de ce nu 
încercase să-şi recupereze valiza. Poate nu putuse. Dacă 
i se întâmplase ceva înainte să apuce să și-o ia înapoi? 

Mintea i-o luă razna şi se gândi să oprească la poliţie 
să discute cu Jimbo Thackery, noul şef. El și Jimbo se 
urau din tot sufletul încă din şcoala primară. Nu-și mai 
aducea aminte din ce se luaseră, dar când ajunseseră 
la liceu și Sherri Hopper alesese să se sărute cu Bobby 
Tom în defavoarea lui Jimbo, problema escaladase până 
la nivelul vrajbei. Ori de câte ori Bobby Tom revenea în 
oraș, Jimbo găsea un pretext să fie josnic, iar întru câtva 
Bobby Tom nu credea că şeful poliţiei l-ar fi ajutat s-o 
găsească pe Gracie. Se decise să mai oprească undeva 
înainte de a rămâne la mila dubioasă a Departamentu- 
lui poliție din Telarosa. 

Dairy Queen se afla în partea de vest a orașului și 
funcţiona drept centru comunitar neoficial din Te- 
larosa. Acolo, înghețata cu bucăţi de oreo și sucurile 
Mr. Mistys reușeau să săvârșească ceea ce toată legislația 
drepturilor civile din America nu reuşise niciodată. DQ 
îi făcuse pe locuitorii Telarosei să se simtă egali. 

Când Bobby Tom trase mașina în parcare, văzu o ca- 
mionetă legată cu sârmă între un Ford Bronco și un 
BMW. Mai erau parcate tot felul de mașini de familie, 
câteva motociclete, iar un cuplu de hispanici pe care 
nu-i cunoştea se dădeau jos dintr-un Plymouth Fury 
vechi. Pentru că era mijlocul săptămânii, mulţimea se 
mai disipase, dar în continuare erau mai mulți oameni 
înăuntru decât era pregătit să confrunte, iar dacă nu 
şi-ar fi făcut atât de multe griji pentru Gracie, n-ar fi 
venit pentru nimic în lume în cimitirul acesta al fostelor 
lui glorii, locul în care obişnuise să-şi serbeze victoriile 
de vineri seara împreună cu colegii de liceu. 

Parcă în cea mai îndepărtată latură a terenului și se 
concentră să se dea jos din camionetă. Știa că prin aceas- 
tă metodă, similară cu folosirea unui megafon, vestea 
dispariției lui Gracie s-ar fi răspândit cu cea mai mare 
repeziciune, dar tot n-ar fi vrut să intre acolo. Uşa de la 
DQ se deschise şi afară ieși o siluetă cunoscută. Înjură 
încet. Dacă cineva i-ar fi cerut să facă o listă cu oamenii 

pe care n-ar fi vrut să-i întâlnească acum, Wayland 
Sawyer s-ar fi situat chiar deasupra lui Jimbo Thackery. 

Orice speranță că Sawyer nu-l va observa se evaporă 
în clipa în care proprietarul de la Rosatech Electronics 
coti și se opri cu conul de vanilie în aer. 

- Denton. 

Bobby Tom îl salută din cap. 

Sawyer mușcă din înghețată, privindu-l fix pe Bobby 
Tom cu o privire de gheață. 

Oricine l-ar fi văzut pe proprietarul de la Rosatech în 
cămașa în carouri şi în blugi şi-ar fi închipuit că e doar 
un fermier, nu una dintre minţile din spatele unei afa- 
ceri de top din industria electronică şi singurul om din 
Telarosa la fel de bogat ca Bobby Tom. Era un bărbat 
voinic, dar nu la fel de înalt ca Bobby Tom, dar solid şi 
dur. La cei patruzeci și patru de ani, avea un chip cap- 
tivant, dar cu trăsături prea aspre pentru a se încadra 
în definiţia clasică a frumuseţii. Părul brunet şi creț era 
scurt și cu fire cărunte, cu o foarte vagă urmă de chelie 
în față. Parcă Sawyer şi-ar fi desenat o limită invizibilă 
pe scalp și ar fi declarat că după ea nici măcar un singur 
folicul nu i se va închide. 

Întrucât zvonurile despre închiderea Rosatech ajun- 
seseră şi la urechile lui Bobby Tom, acesta se străduise să 
afle tot ce putuse despre proprietarul companiei înainte 
de a se întâlni cu el în martie trecut. Way Sawyer cres- 
cuse în sărăcie și fără părinţi în partea greşită a liniilor 
de tren din Telarosa. Ca adolescent făcuse multe proble- 
me și fusese condamnat la închisoare pentru orice, de 
la furtișaguri mărunte la tras cu pușca în felinarele 
de pe verande. 

Serviciul strict din marină îl învățase ce înseamnă 
disciplina şi oportunitatea, iar când îşi terminase stagiul 
putuse beneficia de legea pentru foşti militari, care îi 
plătise studiile de inginerie. După absolvirea facultăţii, 
se dusese în Boston unde, printr-o combinaţie de inteli- 
genţă şi neomenie, urcase pe scara ierarhică a industriei 


"Pup ap 

în plin avânt a computerelor, făcând primul milion 
până în treizeci și cinci de ani. Între timp se însurase, 
făcuse o fată și divorțase. 

Deși locuitorii din Telarosa îi urmaseră cariera, Sawyer 
nu se mai întorsese niciodată în oraș. Prin urmare, toți 
fuseseră surprinși când, după ce își anunţase retragerea 
din viața corporației, apăruse în urmă cu un an şi jumă- 
tate interesat să dețină controlul asupra Rosatech Electro- 
nics și aducând tuturor la cunoştinţă că vrea să conducă 
această companie. Rosatech era mărunţiş pentru cineva 
cu reputația lui Sawyer, şi nimeni nu-și putuse da seama 
pentru ce motiv o cumpărase. După care, în urmă cu șase 
luni, apăruseră zvonuri cum că avea de gând să închidă 
fabrica şi să-i mute utilajele și contractele către o stație 
operațională din San Antonio. Din acel moment, locu- 
itorii fuseseră convinși că Sawyer cumpărase Rosarech 
doar pentru a se răzbuna pe tot orașul că nu se purta- 
se frumos cu el când era copil. Din ce ştia Bobby Tom, 
Sawyer nu făcuse nimic să contrazică acel zvon. 

Sawyer făcu semn cu conul de îngheţată spre genun- 
chiul defect al lui Bobby Tom. 

- Vad că nu-ţi mai trebuie baston. 

Bobby Tom îşi încleştă maxilarul. Nu-i făcea plăce- 
re să se gândească la lunile acelea lungi în care fusese 
nevoit să umble cu un baston. În martie anul trecut, 
pe parcursul recuperării, îl întâlnise pe Sawyer în Dal- 
las la cererea mai-marilor oraşului pentru a încerca să-l 
convingă să nu mute uzina. Fusese o întâlnire inuti- 
lă, iar Bobby Tom se alesese cu o antipatie puterni- 
că față de Sawyer. Cineva atât de nemilos, în stare să 
ruineze bunăstarea unui întreg oraș, nu merita să fie 
numit om. 

Sawyer aruncă dintr-o mișcare a încheieturii îngheța- 
ta din care abia gustase în iarba deasă. 

- Cum te împaci cu retragerea? 

- Dac-aș fi știut că o să mă distrez atât de bine, mă re- 
trăgeam acum câţiva ani, zise Bobby Tom cu o expresie 
împietrită. 

Sawyer îşi linse degetul mare. 

- Am auzit c-o să fii mare vedetă de cinema. 

- Măcar unul dintre noi să producă bani pentru ora- 
şul ăsta. 

Sawyer zâmbi și scoase niște chei de mașină din 
buzunar. 

- Ne mai vedem, Denton. 

- Bobby Tom, tu eşti? 

Țipărul unei femei veni din direcţia unui Oldsmobile 
albastru care tocmai trăgea în parcare. Toni Samuels, 
care jucase bridge cu mama lui ani la rând, veni repe- 
de spre el, dar încremeni când îl văzu cu cine vorbea. 
Chipul ei vesel fu alterat de ostilitate. Nimeni nu făcea 
un secret din faptul că Way Sawyer era cel mai urât om 
din Telarosa, iar orașul îl transformase într-un paria. 

Sawyer părea impenetrabil. Își palmă cheile şi o 
salută curtenitor pe Toni, apoi se duse spre un BMW de 
culoarea vinului burgund. 

Treizeci de minute mai târziu, Bobby Tom parcase în 
fața unei case coloniale mari şi albe de pe o stradă um- 
brită de copaci și se dădea jos din camionetă. Pe trotuar 
se reflectau lumini de la ferestre în timp ce se apropia. 
Mama lui era, la fel ca şi el, o pasăre de noapte. 

Faptul că nimeni de la DQ nu o văzuse pe Gracie îl 
făcuse să se îngrijoreze şi mai tare, aşa că se hotărâse să 
treacă pe la mama lui în speranţa că aceasta i-ar fi dat o 
idee utilă despre cum să localizeze o persoană dispărută 
fără ajutorul lui Jimbo. Mama ţinea o cheie de rezervă 
sub un ghiveci cu mușcate, dar preferă să sune ca să nu 
o sperie. 

Spaţioasa casă cu etaj avea obloane negre și o uşă de 
culoarea merişoarelor cu un inel de metal. Tatăl lui, care 
îşi construise o agenţie micuță de asigurări până când 
devenise cea mai de succes din Telarosa, cumpărase 

casa când Bobby Tom plecase la facultate. Casa în care 
Bobby Tom crescuse, bungalow-ul de dimensiuni reduse 
pe care orașul luase decizia ridicolă de a-l converti într-o 
atracţie turistică, se afla în cealaltă parte a orașului. 

Suzy zâmbi când deschise uşa şi îl văzu. 

- Bună seara, scumpete. 

Râse când o auzi apelându-l cu același cuvânt pe care 
îl folosea de când era mic, intră și o prinse în braţe. 
Ea îşi petrecu brațele în jurul taliei lui şi îl strânse cât 
putu de tare. 

-Ai mâncat ceva? 

-Nu ştiu. Nu prea cred. 

Îi aruncă o privire ușor dojenitoare. 

- Nu știu de ce-a trebuit să cumperi casa aia când ai 
o grămadă de spaţiu aici. Nu mănânci sănătos, Bobby 
Tom. Ştiu că așa faci. Hai în bucătărie. Mai am nişte 
lasagna. 

- Sună bine. Își lasă pălăria pe grilajul de alamă din 
colțul holului. 

Se întoarse spre el cu fruntea încreţită discret de jenă. 

- Nu-mi place să te bat la cap, dar ai apucat să vorbeşti 
cu tinichigiul pentru acoperiş? Tatăl tău era cel care se 
ocupa întotdeauna de soiul ăsta de treburi, eu nu prea 
ştiu ce-ar trebui să fac. 

Genul acesta de nesiguranţă venit din partea unei 
femei care controlase atât de competent bugetul pen- 
tru sistemul public de învățământ îl îngrijora pe Bobby 
Tom, dar îşi ţinu impresiile pentru sine. 

- l-am zis să treacă în după-amiaza asta. Ţi-a oferit un 
preț bun şi părerea mea e că ar trebui să-l repari. 

Acum remarcă de-abia că uşile glisante care dădeau 
în sufragerie fuseseră închise. Nu-și aducea aminte să 
le mai fi văzut vreodată trase, așa că făcu semn cu capul 
înspre ele. 

- Ce-i acolo? 

- Mănâncă întâi. Îşi spun după aceea. 

Se luă după ea, dar se opri brusc când auzi un sunet 
dubios şi înfundat. 
* — — E cineva acolo? 

Nici nu termină bine de întrebat, că observă că 
mama lui era îmbrăcată de culcare într-un halat de mă- 
tase bleu. Simţi un junghi în inimă. Nu-i menţionase 
niciodată nimic de vreo întâlnire cu alți bărbaţi după 
moartea tatălui lui, dar asta nu însemna că n-o făcuse. 
Își spuse că era viaţa ei şi că el nu avea nici un drept 
să intervină. Mama lui era încă o femeie frumoasă și 
merita orice strop de fericire pe care îl putea găsi. În 
nici un caz nu voia ca ea să fie singură. Indiferent însă 
de cât de tare încercă să se convingă, îi venea să urle 
la gândul că mama lui se vedea cu un bărbat care nu 
era tatăl lui. 

Îşi drese vocea. 

-Uite ce-i, dacă te vezi cu cineva, nici o problemă. 
N-am vrut să te deranjez. 

Ea păru surprinsă. . 

- Oh, nu. Zău aşa, Bobby Tom... Începu să se joace 
nervos cu cordonul halatului. Gracie Snow e acolo. 

- Gracie? Simţi un mare val de ușurare, urmat ime- 
diat de furie. Gracie îi trăsese o sperietură cumplită! El 
și-o imaginase moartă printr-un şanţ, iar ea stătuse în 
puf aici, împreună cu mama lui. Dar cum de-a ajuns 
aici? se interesă el pe un ton tăios. 

- Am cules-o de pe autostradă. 

- Făcea autostopul, aşa-i? Ştiam eu! Toate prostiile 
le-a... 

- Nu făcea autostopul. Eu am oprit când am văzut-o. 
Suzy avu o ezitare. După cum îţi poți imagina, e puţin 
supărată pe tine. 

- Nu numai ea e supărată! Se roti să se ducă spre ușile 
glisante, dar Suzy îl apucă de braț ca să-l oprească. 

- Bobby Tom, a băut. 

Rămase cu gura căscată. 

- Gracie nu bea. 


q q ———. 

- Din nefericire, nu miam dat seama de asta decât 
după ce a dat iama în rezerva de vin. 

Imaginea cu Gracie dând peste cap pahare cu vin îl 
enervă şi mai tare. Scrâşni din dinți şi mai făcu un pas 
spre uși, dar mama îl întrerupse din nou. 

- Bobby Tom, ştii că unii oameni devin aiuriți și feri- 
ciţi când beau? 

- Mda. 

Ridică o sprânceană. 

- Gracie nu se numără printre ei. 

Gracie se cuibărise pe canapea cu hainele mototoli- 
te şi cu ghemotoace de păr şaten ridicate pe cap. Era 
umflată la faţă, avea ochii roșii și nasul rozaliu. Unele 
femei erau mai drăguţe când plângeau, dar Bobby Tom 
concluzionă imediat că Gracie nu era așa. 

Părea atât de nenorocită, încât furia i se estompă. Îşi 
cobori privirea spre ea şi îi veni foarte greu să creadă 
că tentativa aceasta eşuată de femeie putea fi în același 
timp doamna îndrăzneață și despotică care prestase 
cel mai nefericit striptease din istorie, care se arunca- 
se sub roțile mașinii precum o ghiulea umană, care 
îi sabotase T-birdul şi care îl făcuse cu ou și cu oţet 
pe Slug McQuire pentru hărţuire sexuală după ce se 
dăduse puţin prea tare la una dintre chelneriţele de 
la Whoppers. 

În mod normal, ar fi preferat să fie închis într-o încă- 
pere cu un roi de albine ucigașe decât cu o femeie care 
plânge, dar pentru că femeia în speţă era Gracie şi pen- 
tru că într-un fel se împrieteniseră făcu o excepţie. 

Suzy se uită neajutorată spre el. 

-Am invitat-o să rămână aici peste noapte. La cină 
se simţea bine, dar am găsit-o în starea asta când m-am 
întors de la întâlnirea consiliului. 

-Se cam lasă dusă de val. 

La auzul vocii lui, Gracie îşi înălță ochii înceţoșaţi 
spre el și sughiță. 

- lar acum - scoase un suspin - n-o să mai fac nicio- 
dată - alt suspin - sex. 

Suzy porni glonţ spre ușă. 

- Pe mine mă scuzaţi, trebuie neapărat să scriu nişte 
felicitări pentru Crăciun. 

După dispariţia ei, Gracie bâjbâi după cutia de şer- 
veţele pe care o avea lângă ea pe canapea, dar din cauza 
lacrimilor nu o găsi. Bobby Tom se apropie, scoase un 
şerveţel şi i-l îndesă în mână. Ea își îngropă faţa în şerve- 
țel, cu umerii zguduiți de miorlăiturile care i se strecurau 
printre buze. Se aşeză lângă ea, constatând că era, fără 
nici o îndoială, cea mai jalnică bețivă pe care o văzuse 
în viaţa lui. 

I se adresă cu calm: 

- Gracie, dragă, câte pahare cu vin ai băut? 

- Eu nu b-beau, zise ea printre suspine. Alcoolul este 
apa-apanajul omului slab. 

O bătu pe umăr. 

- Înţeleg. 

Se uită în sus și, cu șerveţelul în mână, arătă spre 
pictura în ulei care îl reprezenta pe el, agățată deasupra 
şemineului. Tatăl lui i-o făcuse cadou mamei de Cră- 
ciun când Bobby Tom avea opt ani. ÎI înfățișa stând cu 
picioarele încrucișate în iarbă şi îmbrăţișându-și câinele 
alături de care crescuse, un golden retriever mare și bă- 
trân pe nume Sparky. 

Arătă cu degetul spre portret. 

- G-greu de crezut că un copil atât de dulce s-a trans- 
format într-un şobolan atât de de-depravar, egoist, ima- 
tur, a-afemeiat şi hoț de slujbe! 

- Viaţa e mai amuzantă așa. Îi mai dădu un șerveţel. 
Gracie, dragă, crezi că ai putea să te oprești din plâns ca 
să putem sta de vorbă? 

Scutură cu greu din cap că nu. 


PDL a... 


n e mai o 

- N-o să mă mai opresc ni-niciodată. Şi ştii de ce? Pen- 
tru că toa-toată viaţa n-o să mai mănânc decât pi-piure 
de cartofi şi-o să miros ca-ca un dezinfectant. Un alt va- 
iet. Ştii ce se întâmplă când nu vezi decât mo-moarte 
în jurul tău? Ți se usucă organismul! Îl sperie pe Bobby 
când își împreună degetele pe piept. Se usucă tot. Eu 
mă usuc toată! O să mor fără să fa-fac sex niciodată! 

Mâna îi încremeni pe umerii ei. 

- Adică vrei să spui că ești virgină! 

- Bineînţeles că sunt virgină! Cine ar vrea să facă sex 
cu cineva atât de ba-banală? 

Bobby Tom era prea domn pentru a rata o asemenea 
remarcă. 

- Cam orice bărbat sănătos şi viguros, dragă. 

- Ha! 

Îşi retrase mâinile de pe piept și se întinse după un 
şerveţel. 

- Vorbesc serios. 

Chiar și beată, Gracie nu accepta nici o balivernă din 
partea lui. 

- Demonstrează-mi. 

- Poftim? 

- Fă sex cu mine. Acum. Da! În clipa asta fă sex cu 
mine. Mâinile îi zburară pe nasturii bluzei ei albe, de 
care începu să tragă ca să-i desfacă. 

O prinse de mâini şi-şi păstră un zâmbet ferm în timp 
ce ea se zbătea să scape. 

-Nu pot face aşa ceva, dulceaţă. Eşti prea beată. 

- Nu sunt be-beată! Ți-am mai spus că eu nu beau. Îşi 
smulse mâinile din strânsoare și își trase neîndemânatic 
mânecile. Bobby nu apucă să se dezmeticească, că ea stă- 
tea aproape goală în fața lui de la brâu în sus, cu excep- 
ţia unui sutien confecţionat din nailon transparent roz 
ţesut cu inimioare, presărate ca nişte urme de săruturi 
apăsate pe tot pieptul. 

Bobby Tom înghiţi în sec, în timp ce îşi simţi mădula- 
rul modificându-și forma de la moale la tare în 0,9 secun- 
de. Avu senzaţia sălbatică că înnebuneşte la fel ca Gracie. 

După ce-și făcuse griji în sinea lui că apetitul sexual îi 
dispăruse odată cu cariera, acum își făcea griji şi mai 
mari că se transforma în ceva atât de greu de controlat. 

Ea îi văzu expresia şi instantaneu izbucni din nou în 
plâns. 

-Nu vrei să faci s-sex cu mine. Am sânii prea mici. 
Ție-ţi plac doar femeile cu sâni f-foarte mari. 

Așa era, deci nu înțelegea de ce îi era așa de greu să-şi 
mute privirea de la pigmeii care se zăreau pe pieptul lui 
Gracie. Probabil pentru că era obosit și drumul la Telaro- 
sa îi slăbise apărarea emoțională până la punctul în care 
reacționa la orice. Avu grijă să nu-i rănească sentimentele. 

- Nu este adevărat, dragă. Nu mărimea contează, ce 
ceea ce face femeia cu ce are la dispoziție. 

- Nu-nu știu ce să fa-fac cu ce am, se văicări ea. De 
unde să știu dacă nu-mi ara-arată nimeni? De unde să 
ştiu când singurul bărbat care m-a băgat în seamă cât 
de cât e un p-podiatru care m-a tot întrebat dacă poate 
să-mi pu-pupe scobitura tălpii? 

Nu avea un răspuns potrivit la așa ceva. Ştia doar că 
voia ca Gracie să-şi pună bluza la loc. 

Se întinse să i-o ia de pe podea, iar ea sări clătinân- 
du-se în picioare. 

- Fac pariu că nici dacă mă-mă dezbrac în faţa ta nu 
o să vrei. 

Ridică brusc capul, la timp s-o vadă luptându-se cu 
nasturele din laterala urâtei fuste bleumarin. 

Sări și el în picioare. 

- Gracie, dragă... 

Fusta îi căzu la glezne, iar el nu-și putu ascunde prea 
bine mirarea. Cine ar fi crezut că hainele acestea urâte 
ascundeau o siluetă atât de minionă și drăguță? Tot pe 
parcursul serii reuşise să-și scoată pantofii şi ciorapii, 
rămânând doar în sutien şi chiloți pe sub haine. Avea 
sânii mici, aşa era, dar se potriveau cu talia subţire, cu 
şoldurile rotunjite şi bine proporţionate şi picioarele 
drepte și zvelte. Își spuse că singurul motiv pentru care 

prezenţa ei i se părea atât de atrăgătoare era că reprezen- 
ta un contrast față de amazoanele perfecte și musculoase 
care îi ţinuseră companie jumătate din viaţă. Șoldurile 
ei nu erau ca niște globuri sculptate în piatră după două 
ore de aerobică specială zilnic, iar bicepşii ei nu fuseseră 
modelaţi cu greutăți în frânghii de oțel. Avea un corp 
natural, moale şi zvelt în unele părţi, rotunjit în altele. 

Simţi o durere în vintre când observă că chiloţii i se 
asortau cu sutienul. Totuşi, modelul lor nu includea de- 
cât o singură inimă, una mare și roz drept pe mijloc, dar 
nu suficient de mare cât să ascundă smocurile de păr 
creț care ieșeau pe margini. Îl străbătu dorința perversă 
de a-i da jos de pe ea chiar acolo, în sufrageria mamei 
lui, sub privirile lui Sparky. Îi venea să-i desfacă picioa- 
rele şi să vadă dacă era așa de uscată pe cât pretindea. 
lar dacă era adevărat, voia să apeleze la toate şiretlicurile 
pe care le învățase ca să fie dulce şi udă, şi pregătită 
pentru el. 

Sesiză că ideea chiar îi surâdea. Nu murea dacă pe- 
trecea câteva ore sub pătură cu domnișoara Gracie. 
Mai degrabă ar fi fost un gest de caritate. Se trezi însă 
la realitate. Ultimul lucru pe care îl voia acum în viaţa 
lui era o altă femeie. Încerca să scape de ele, nu să mai 
adauge încă una la menajerie. lar în afară de asta, deși 
acumulase aproape douăzeci de ani experienţe sexuale, 
nici una nu fusese în compania unei fecioare de vârsta 
a doua aproape, care probabil ar fi făcut infarct în fața 
unui bărbat dezbrăcat, oricât de tare și-ar fi închipuit că 
vrea să guste din fructul interzis. 

În tot cazul, nu avea inima împietrită, iar tristeţea 
de pe chipul ei îl impresionase. Se duse să o ia în braţe. Ea 
suspină prelung şi cu amărăciune şi îşi mulă trupul pe el 
ca şi cum ar fi fost sudați la cald. 

Ceva înlăuntrul lui explodă precum artificiile de 
4 lulie. Mirosea a ceva dulce și de modă veche, ceva care 
aducea a levănţică și liliac. Părul ei urât era moale sub 
bărbia lui, pielea netedă de pe spatele ei, ca mătasea 

sub degetele lui. Îşi lăsă palmele să alunece de-a lungul 
spinării ei până la talie și apoi şi mai jos. Era surprins de 
cât de mică i se părea în comparație cu el. Din cauza firii 
ei autoritare i se păruse o femeie mult mai solidă. 

Braţele ei îl cuprinseră de grumaz. 

-O să facem sex acum? 

În ciuda mădularului care îi pulsa, remarcă amuzat 
că tonul ei îi trădase atât teama, cât şi nerăbdarea. Atin- 
se cu vârful degetelor marginea de sus a chiloților și se 
strecură dedesubt. Îi prinse posteriorul în palme și o lipi 
de el, ruşinat oarecum că smulgea un sentiment ieftin de 
la o doamnă virgină prea beată să se apere. Pe de altă 
parte, trecuse mult timp şi pentru el, iar reacţia lui era 
de înțeles. 

-Nu încă, dulceaţă. 

- Oh. Ne putem săruta? 

- Cred că da. Se uită spre chipul ei răvășit de lacrimi. 
Avea o gură frumoasă, mare și generoasă, cu arcul lui 
Cupidon poziţionat chiar pe mijlocul buzei de sus. Îşi 
lăsă capul în jos şi își lipi buzele de ale ei. 

Ea săruta ca o adolescentă la prima ei întâlnire, iar 
inocența aceasta îl excita şi îl enerva în același timp. 
Nu era normal ca o femeie de treizeci de ani să nu aibă 
mai multă experienţă cu bărbaţii. Începu săi folosească 
limba, foarte puţin, cât să o obişnuiască cu ideea. 

Învăţa repede şi nu dură mult ca să-și depărteze buze- 
le. Suspină încet și îi permise accesul. 

Avea gust de fructe şi de lacrimi. O mângâie cu lim- 
ba, în timp ce mâinile i se desfătau în continuare cu plă- 
cerea pură de a mângâia nişte coapse de femeie care nu 
erau la fel de musculoase ca ale lui. Pe când se bucura 
de trupul ei minion și moale, uită de firea ei autoritară 
şi enervantă. Îl făcu să-și aducă aminte cu precizie de 
câţi ani trecuseră de când fusese cu o virgină. 

Auzi niște gemete gingașe lângă gura lui, iar limba ei 
porni să exploreze de una singură. Trupul lui reacționă 
cu violenţă. Își retrase mâinile din chiloţii ei şi o ridică 

de partea din spate a coapselor. Ea şi le desfăcu auto- 
mat și şi le încolăci în jurul şoldurilor lui. O apucă 
de umeri și își dădu seama că începuse să transpire. 
Dacă nu se oprea acum, avea să uite cine era şi să o 

osede chiar acolo, pe podeaua sufrageriei mamei lui. 
ntr-o cameră, îşi readuse aminte, cu uşi neîncuiate şi 
cu portretul unui copil nevinovat cu privirea aţintită 
spre ei. 

- Gracie... Îi slăbi picioarele din jurul lui ca să o lase 
jos, apoi se apucă să-i descolăcească şi brațele. Dulceață, 
va trebui să o luăm puțin mai încet. 

-Nu vreau. Vreau să-mi arăţi ce se întâmplă mai 
departe. 

- Am observat. Adevărul este însă că acum eşti pregă- 
tită doar pentru sărutări. 

O aşeză la o distanţă sigură de el şi se aplecă să-i strân- 
gă hainele, încercând să-şi revină stând cu spatele la ea, 
pentru că nu voia să o sperie de moarte. 

Reuși să o convingă să se îmbrace, dar nu suficient 
de rapid, pentru că uşile se deschiseră taman când îi 
prindea fusta și fură surprinși de mama lui. 

- Cum se simte? 

Nu apucă să răspundă, că Gracie pufni tare și ofuscată. 

- Fiul tău nu e domn deloc. Refuză să facă sex cu mine. 

Suzy îl băru pe braț, amuzată. 

- Vorbele acestea sunt pe placul tuturor mamelor. 

Bobby Tom consideră că deocamdată îi ajunsese pre- 
zența femeilor. Se întoarse spre Gracie. 

-Te rog să mă asculți, dragă. În noaptea asta dormi 
aici şi nu vreau să-ţi faci nici un fel de grijă. Willow o să 
treacă pe aici mâine la prima oră. 

Și de data asta, privirea lui Gracie alunecă peste el 
până la Suzy. 

- Ai cumva vreun film porcos în casă? 

Suzy îi aruncă fiului ei o privire dezaprobatoare, apoi 
o luă de braț. 

-Noi două o să facem o plimbărică până sus, la etaj. 

Spre ușurarea lui, Gracie se conformă fără să 
protesteze. 

Le urmă până în hol, unde îşi luă pălăria din cuier. 
De îndată ce ele începură să urce treptele, se uită spre 
mama lui. 

-Câte pahare de vin a băut exact? 

- Trei, răspunse Suzy. 

Trei! Lui Bobby Tom nu îi venea să creadă. După 
doar trei pahare, se dezbrăcase de toate hainele şi îi ce- 
ruse să facă sex cu ea. 

- Mamă! Îşi îndesă pălăria pe cap. 

- Da, dragule. 

- Vezi ce faci, dar să n-o lași pe lângă vreun bax din 
acela cu şase doze de bere. 


Aspirina îi dădu arsuri de stomac lui Gracie, iar soa- 
rele dimineţii târzii îi înjunghie globii oculari în timp 
ce ieși prin ușa glisantă care ducea la curtea interioară a 
lui Suzy Denton. În spatele casei creștea bougainvillea, 
floarea de hârtie, iar gardul rustic era acoperit de capri- 
foi într-o parte a curții umbrite de un pecan bătrân și 
câteva magnolii. O grădină colorată anuală într-un loc 
însorit, în care se regăseau petunii creţe albe, muşcate, 
margarete și brebenoci. Lângă niște tufe pitice susura 
o stropitoare şi totul mirosea a curat şi proaspăt după 
stropirea de dimineață. 

Gazda ei, îmbrăcată în pantaloni scurți kaki și un tri- 
cou într-o culoare aprinsă cu un papagal, îngenunchea- 
se în faţa grădiniței cu verdeață. Își ridică privirea spre 
ea şi zâmbi. 

- Domnişoara Craig a plecat? 

Gracie încuviinţă din cap şi regretă imediat mişcarea 
drastică din cap. Se strâmbă, apoi se deplasă încet spre 
capătul curţii unde lucra Suzy. 

- Willow vrea să mă reangajeze. Se lăsă cu grijă ca să 
se așeze pe prima treaptă. 

? 

- Dar nu ca asistentă de producție. Ca asistenta lui 
Bobby Tom. 
- Oh. 


-Lam spus că mă mai gândesc. Gracie îşi vâri fusta 
costumului ei bleumarin urât mototolit între picioare, 
fiind singurele haine pe care le avea de vreme de vali- 
za îi era încă în portbagajul Thunderbirdului. Înghiți 
cu greu. Suzy, n-am cuvinte să-ți spun cât de rău îmi 
pare pentru noaptea trecută. După tot ce-ai făcut pentru 
mine, am abuzat de ospitalitatea ta şi te-am făcut să te 
simţi prost în propria-ţi casă. Nu am nici o scuză pentru 
comportamentul meu, a fost cel mai reprobabil com- 
portament de care am dat vreodară dovadă. 

Suzy zâmbi. 

- Ai fost foarte închistată în lumea ta, așa-i? 

-Åsta nu e O scuză. 

- leri ai suferit un şoc mare, îi spuse Suzy cu blânde- 
țe. Orice femeie ar fi fost supărată. 

- Am tăbărât pe el. 

- E obişnuit cu asta, dragă. Sunt sigură că deja a uitat. 

Mândria lui Gracie răbufni la gândul că nu era decât 
o alta în lunga linie de femei care se făcuseră de râs în 
fața lui Bobby Tom, dar acesta era adevărul. 

- Întotdeauna a avut un asemenea efect asupra 
femeilor? 

- Are un efect puternic aproape asupra oricui. Suzy 
scoase săpăligă din căruciorul verde de plastic de lân- 
gă genunchii ei și începu să afâneze solul din marginea 
grădinii ei de verdeţuri. Din multe puncte de vedere, 
Bobby Tom a avut o viață uşoară. Încă din copilărie a fost 
cel mai bun atlet și întotdeauna a fost un elev excelent. 

Gracie se crispă în sinea ei, aducându-și aminte de 
oferta ei de a-l învăţa să citească. Suzy zdrobi o rămurică 
de levănţică între degete şi i-o duse la nas să o miroasă. 
Gracie presupuse că nu mai avea de gând să mai spu- 
nă nimic şi se miră când o văzu că-și scutură palmele 
şi continuă: 

- S-a bucurat de popularitate în rândul copiilor. Băie- 
ţilor le plăcea de el pentru că nu era rău cu ei. Şi chiar 
și în şcoala primară fetele găseau tot felul de motive să 
vină în vizită. Lui nu îi plăcea, mai ales în clasa a patra, 
când i-au făcut viaţa un calvar. Îi trimiteau bilete de dra- 
goste și se ţineau după el la locul de joacă. Ceilalți băieți 
nu pierdeau o ocazie să-l ia peste picior. 

Mâinile i se opriră pe săpăligă și vorbi într-un ritm 
lent şi cadenţat, ca şi cum ar fi avut probleme în alege- 
rea cuvintelor. 

- Într-o zi, Terry Jo Driscoll - actuala Terry Jo Baines - 
a desenat cu cretă roșie pe drum o inimă mare şi a 
scris lângă „Bobby Tom o iubeşte pe Terry Jo“. Tocmai 
desena floricele când el s-a apropiat împreună cu trei 
prieteni. Când Bobby Tom a văzut ce făcea, a traversat 
imediat curtea şi a abordat-o. 

Gracie nu ştia prea multe despre reacţiile băieţilor 
de nouă ani, dar își imagina că momentul fusese foarte 
jenant pentru el. 

Suzy atacă un alt snop de buruieni crescute lângă 
busuioc. 

- Dacă băieţii ceilalți nu s-ar fi uitat, probabil episo- 
dul s-ar fi încheiat acolo. Au apucat însă să vadă ce scri- 
sese fata și au început să râdă. Şi ea a început să râdă și 
le-a spus că Bobby Tom a vrut să o sărute. Și-a pierdut 
cumpătul şi a lovit-o peste mână. 

- Cred că este o reacție ușor de priceput pentru un 
copil de nouă ani. 

- Pentru tatăl ei nu a fost. Hoyt a auzit zarva şi a ajuns 
la ușa de la intrare cât să îl vadă pe Bobby Tom că o 
loveşte. A ieșit ca din puşcă afară, l-a luat pe Bobby Tom 
de ceafă și l-a snopit în bătaie în fața tuturor prietenilor 
lui. Bobby Tom a fost umilit; prietenii lui au fost puşi 
într-o situaţie penibilă. A fost singura dată când Hoyt l-a 
bătut, dar soțul meu era de părere că un bărbat nu se 
poate înjosi mai mult ca atunci când dă într-o femeie 
şi a refuzat să-i acorde vreo circumstanţă pentru faptul 
că avea nouă ani. Se lăsă pe călcâie cu o expresie abătută. 

Bobby Tom şi tatăl lui au fost foarte apropiaţi, iar el nu 
a uitat niciodată acea lecție. Poate ţi se pare o prostie, 
dar uneori am senzaţia că a învățat- chiar prea bine. 

- Cum adică? 

-Nu știi tu câte femei i s-au aruncat la picioare de-a 
lungul timpului. Dar şi aşa, nu a fost niciodată nepoliti- 
cos cu vreuna dintre ele. Cu nici una din fanele care se 
ţineau peste tot după el cât juca fotbal, cu nici o femeie 
măritată, cu parazitele, cu cele interesate doar de bani. 
Din ce ştiu eu, s-a descurcat să păstreze distanţa fără să 
rostească nici o obrăznicie. Nu ţi se pare ciudat? 

-Şi-a elaborat nişte strategii mult mai sofisticate în 
locul mojiciei atunci când este în prezenţa femeilor. 

Gracie se întrebă dacă Suzy știa de chestionarele lui 
despre fotbal. 

- Exact. Și cu timpul i-au intrat în reflex, astfel încât 
nici nu știu dacă mai realizează cât de mare e bariera pe 
care şi-a construit-o în jurul lui. 

Gracie căzu pe gânduri. 

-E incredibil. Zâmbeşte femeilor, le măguleşte până 
peste poate, le spune exact ce vor să audă. Le face pe 
fiecare în parte să se simtă ca o regină. În același timp 
ştie foarte bine ce vrea. 

Suzy încuviinţă din cap cu o expresie nefericită. 

- Acum sunt de părere că ar fi fost mai bine dacă 
Hoyt ar fi întors capul în altă parte când Bobby Tom 
a pocnit-o pe Terry Jo. Măcar a fost o exprimare sinceră a 
sentimentelor şi nu a fost niciodată un copil rău, deci 
nu şi-ar fi făcut un obicei din asta. Dumnezeu mi-e mar- 
tor, Terry Jo a trecut peste. A fost prima lui prietenă în 
adevăratul sens al cuvântului. Gura i se strânse într-un 
surâs amar. Ironia este că atunci când i-am menţionat 
nu de mult incidentul, a spus că tatăl lui a făcut exact ce 
trebuia să facă. Aparent, nu-și dă seama cât de mult pare 
să se fi schimbat din cauza asta. 

Gracie nu era prea sigură că îl schimbase în vreun fel. 
Bobby Tom era din cale afară de fermecător, talentat, fru- 
mos și inteligent. Era de mirare că și egoul i se dezvoltase 

pe măsură? Nu credea că există o femeie pe această pla- 
netă suficient de bună pentru el. Cu siguranţă nu una 
de treizeci de ani din New Grundy, Ohio, cu sâni mici 
și păr caraghios. 

Suzy băgă săpăliga înapoi în căruciorul verde de 
plastic și se ridică. Privi o clipă în jur la grădina ei în- 
cântătoare. Parfumul de busuioc, levănţică şi pământ 
proaspăt plivit umplea aerul. 

- Îmi place să muncesc aici. E singurul loc în care mă 
simt împăcată. 

Părea jenată, ca și cum făcuse o mărturisire foarte 
intimă şi-şi dorea să se fi abținut. 

-Ştiu că nu-i treaba mea, Gracie, dar nu cred că cele 
întâmplate ar trebui să te oprească să accepţi această 
slujba. Îşi ridică căruciorul de grădină. Mi-ai spus că nu 
vrei să te întorci în Ohio şi că nu ai o altă ofertă. Bobby 
Tom e obișnuit ca femeile să-și piardă capul din cauza 
lui; sunt sigură că noaptea trecută a însemnat mult mai 
mult pentru tine decât pentru el. 

Cu un zâmbet încrezător, Suzy dispăru în casă. 

Gracie știa că Suzy încercase să o liniştească, dar cu- 
vintele o duruseră, mai ales pentru că ştia că erau ade- 
vărate. Ea, personal, nu însemna nimic pentru Bobby 
Tom, în timp ce el însemna totul pentru ea. Îşi pierduse 
capul în preajma lui şi ceea ce era cel mai cutremurător 
era că se temea că de fapt îşi pierduse şi inima. 

Închise strâns ochii ca în faţa unui lucru de care voia 
să facă abstracţie, dar degeaba. Nu se minţise niciodată 
și nu avea să înceapă acum. Își încolăci brațele în jurul 
genunchilor și se gândi cu sinceritate la faptul că pe par- 
cursul săptămânii trecute se îndrăgostise de Bobby Tom 
Denton. Se îndrăgostise profund şi fără de speranţă de 
un bărbat care era atât de departe de posibilităţile ei, 
încât ar fi fost de râs dacă n-ar fi fost de plâns. Paharele 
acelea letale de vin nu făcuseră decât să scoată la iveală 
adevărul care se petrecuse înlăuntrul ei din clipa în care 
îl văzuse. 

Îl dorea. Era nedomesticit şi nesăbuit, avea o aură de 
măreție, reprezenta tot ceea ce ea nu era şi îl iubea cu 
toată pasiunea care rămăsese necultivată în fiinţa ei atât 
de mulți ani. Precum o pasăre care năpârlește ademeni- 
tă de o lebădă suplă şi puternică, și ea era constrânsă de 
frumuseţea lui fizică. i acelaşi timp, încrederea lui în 
forțele proprii şi farmecul natural o făceau să se simtă 
nemaipomenit şi tânără din nou. 

Se simţea ca şi cum ar fi trăit o viaţă de om în ulti- 
mele șase zile şi, trăgându-și genunchii şi mai aproape 
de piept, se forță să vadă crudul adevăr. Visurile ei le- 
gate de o carieră strălucitoare la Hollywood erau doar 
niște visuri nepractice emanate din disperare, la fel de 
îndepărtate de realitatea vieţii ei cum erau şi de spaţiul 
cosmic. Jucase un joc cu ea însăși, unul pe care nu şi-l 
mai permitea, iar acum trebuia să confrunte realitatea 
dureroasă care îi spunea că pentru ea nu exista nici un 
fel de viață magică la Hollywood. Slujba ridicolă de la 
Windmill nu avea cum să o ajute să își facă o carieră 
interesantă. Fusese doar o fantezie. După ce se termina, 
avea să se întoarcă la New Grundy și la căminul de bătrâni. 
Acolo era locul ei. 

Recunoaşterea adevărului îi aduse o linişte ciudată. 
Acum realiza că nu căminul de bătrâni îi stricase via- 
ţa; viața pe care o dusese îi stricase viaţa. li plăcuse să 
aibă grijă de căminul de bătrâni, dar se folosise de acea 
slujbă pentru a se izola de cei de vârsta ei pentru că 
întotdeauna se simţise ca o excentrică. Se ascunsese în 
cămin, limitându-și toată viaţa la el, nu doar cariera. 

Pe măsură ce parfumurile liniştitoare din grădină o 
împresurară, resimţi o tulburare ciudată. Avea doar trei- 
zeci de ani, era încă la o vârstă la care putea face schim- 
bări. Problema era că nu la modul în care își imaginase. 
Nu fugind. Trebuia să înceapă să trăiască fiecare clipă 
fără teamă. Trebuia să înceteze să se protejeze împotriva 
fricii de a fi ridiculizată sau respinsă - nu se murea din 
asta - și trebuia să înceapă permițându-i să îl iubească 
pe Bobby Tom cu toate fibrele fiinţei ei. 

Inima începu să îi bată cu putere. Avea acest curaj? 
După ce se termina, trebuia să se reîntoarcă la cămin - 
trebuia să accepte acest lucru. Între timp însă... Avea 
oare îndrăzneala să se arunce din vârful unui munte şti- 
ind că putea muri la aterizare? Avea tupeul să profite de 
această perioadă nedrept de scurtă în care putea fi cu el 
și să trăiască din plin fiece secundă? 

Un val de euforie explodă pe dinăuntrul ei odată ho- 
tărârea luată. Avea să accepte postul de asistentă perso- 
nală a lui și să savureze fiecare moment petrecut cu acest 
bărbat binecuvântat de stele pe care inima ei făcuse 
greşeala de a-l iubi. Avea de gând să îndosarieze fiecare 
privire a lui spre ea, fiecare zâmbet, fiecare gest. Avea să 
renunţe la orice precauţie şi să i se ofere, sperând că el 
îi va accepta cât mai mult din ofertă. Poate avea să facă 
dragoste cu ea. Poate că nu. În tot cazul, voia să i se dăru- 
iască necondiţionat, ştiind că după ce se termina singura 
ei consolare aveau să fie amintirile neprețuite. 

Îşi făcu această promisiune. Dragostea pătimașă pe 
care o simţea pentru el nu avea să o împiedice să îl vadă 
aşa cum era, cu bune și cu rele, cu egoul lui monstruos 
şi cu inima mult prea moale, foarte isteț şi cu un farmec 
periculos de manipulator. Dragostea pe care i-o purta 
nu avea să îi compromită nici principiile. Ştia doar cum 
să fie ea însăși și chiar dacă asta nu era suficient pentru 
el, mai mult de atât nu avea. 

Închise pleoapele şi îl văzu cu ochii minţii, un cow- 
boy cosmic cu un Stetson şi un rânjet ucigaș, un bărbat 
ai cărui pași lăsau în urma lor praf de stele. Acel praf de 
stele căzuse peste ea, îi readusese trupul chircit la viață şi 
îi trezise inima zbârcită. 

Ştia că nu avea nici o şansă să spere la un final fericit 
alături de Bobby Tom Denton şi, deși inima i se însu- 
flețise, mintea trebuia să-i rămână ancorată cu fermitate 
în realitate. El nu avea să o iubească. Bărbaţii extraor- 
dinari erau destinaţi femeilor extraordinare, iar ea era 
iremediabil de banală. Singura metodă prin care putea 

scăpa intactă din punct de vedere emoțional era să nu 
uite niciodată că se îndrăgostise de un bărbat care era 
o legendă în aceeași măsură în care era și om. Simţul 
onoarei nu i-ar fi permis să ia ceva de la el la fel cum o 
făcuseră ceilalți. Avea să i se dedice din tot sufletul, fără 
a spera că va primi ceva în schimb. lar când totul se va 
fi terminat, bărbatul care fusese sărutat de zei şi-ar fi 
amintit măcar că Gracie Snow fusese singura persoană 
din viața lui care nu voise nimic de la el. 


O oră mai târziu, încă îmbătată de luarea unei deci- 
zii atât de radicale, Gracie se apropia de rulota maro şi 
gri care îi fusese atribuită lui Bobby Tom. După inci- 
dentul de noaptea trecută, mahmureala şi descoperirea 
identității proprii, avea să-i fie foarte greu să stea față 
în faţă cu el, dar asta era de făcut. Înainte să urce trep- 
tele, ușa rulotei vecine se deschise și în pragul ei apăru 
Natalie Brooks. 

Gracie observă descinderea actriței brunete cu pi- 
cioare lungi care fusese catalogată drept „noua Julia Ro- 
berts“, iar moralul i se prăbuşi și mai mult când îşi aminti 
toate scenele de dragoste pe care Bobby Tom avea să le 
filmeze cu această creatură superbă. Gracie îi remarcă 
coama de păr castaniu-închis care o reprezenta, prins 
acum într-o coadă de cal tinerească care nu îi devaloriza 
deloc frumusețea. În pofida faptului că nu era deloc ma- 
chiată, actrița de douăzeci şi patru de ani era de o fru- 
museţe răpitoare. Trăsături îndrăznețe: sprâncene mari 
și negre, ochi verzi migdalați, o gură mare şi generoasă şi 
chiar și dinţi albi. Purta nişte pantaloni scurți maro şifo- 
naţi şi o bluză roz polo la fel de şifonată, ca şi cum aşa 
ar fi fost modelul. 

- Bună. Îi zâmbi cu prietenie lui Gracie și îi întinse o 
mână. Natalie Brooks. 

- Gracie Snow. Tresări ușor din cauza bruscheţii cu 
care își scuturau mâinile. Mi-au plăcut foarte mult fil- 
mele tale, domnişoară Brooks. Sunt fană. 

- Poţi să-mi spui Natalie. Elvis doarme acum, așa că 
avem timp să vorbim. Îi făcu semn spre două scaune din 
aluminiu aşezate în umbra rulotei. 

Gracie nu știa cine era Elvis, dar nu avea de gând 
să rateze ocazia de a sta de vorbă cu o celebritate pre- 
cum Natalie Brooks, mai ales că astfel avea o scuză bună 
să-și amâne întâlnirea cu Bobby Tom. După ce luară loc, 
Natalie spuse: 

- Ştiu de la Anton că ai referințe impecabile, iar 
eu şi soțul meu apreciem că ai luat avionul așa din 
scurt. Vrem cu tot dinadinsul doar ce-i mai bun pen- 
tru Elvis. 

Deși Gracie nu avea habar despre ce vorbea, sincerita- 
tea disperată a actriței i se păru mai degrabă încântătoare. 

- Primul lucru pe care vreau să ţi-l spun este că nici 
eu şi nici Anton nu credem în orare. Elvis mănâncă la 
cerere, aşadar, de îndată ce începe să se agite vreau 
să mi-l aduci. Nu are de luat nici un fel de supli- 
ment. Eu și Anton vrem ca sistemul lui imunitar să 
beneficieze din plin de alimentarea la sân. Ne facem 
foarte mari griji pentru că avem cazuri de persoane 
alergice în familie - Anton are un văr care este foarte 
alergic - așa că Elvis nu va primi nimic altceva decât lapte 
de la sân în primele șase luni. Eşti adepta alimentării la 
sân, da? 

- Oh, da. Se întâmplase nu o dată ca Gracie să se 
imagineze cu un bebeluș la sân, iar imaginea o amărâse 
atât de tare, încât fusese aproape dureroasă. Dar şase 
luni nu e cam mult pentru un bebeluș fără nimic altce- 
va? Credeam că mai mănâncă și cereale. 

Natalie făcu o mutră de parcă Gracie ar fi sugerat să-l 
hrănească pe micuţ cu arsenic. 

-În nici un caz! Laptele de mamă este alimentul per- 
fect pentru primele șase luni din viaţa unui bebeluş. 
Ar fi trebuit să-l rog pe Anton să-ţi facă instructajul. E 
foarte greu - are o afacere în L.A, să ştii, şi nu s-a mai 

întâmplat până acum să fim separați. O să zboare până 
aici în weekenduri, dar o să fie greu. 

Gracie concluzionă că avea un caracter nu prea stră- 
lucit dacă i se părea că a fi confundată cu o bonă era mai 
puţin măgulitor decât a fi confundată cu o stripteuză. 

- Îmi pare rău, Natalie. Ar fi trebuit să te întrerup 
imediat, dar am fost atât de fascinată de ce spuneai în- 
cât m-am luat cu vorba. Mi se mai întâmplă. Întâmpla- 
rea face să nu fiu bona ta. 

- Nu? 

Gracie scutură din cap că nu, ocazie cu care i se redeş- 
teptă durerea mocnită din tâmple datorată orgiei bahice 
din noaptea trecută. Încercă să nu se mai miște deloc 
şi spuse: 

- Sunt una dintre asistentele de producție. Mă rog, 
am fost asistentă de producție, acum sunt asistenta lui 
Bobby Tom Denton. 

Gracie se așteptase ca Natalie să se topească toată, la 
fel cum făceau toți ceilalți când auzeau numele lui, dar 
actrița abia dădu aprobator din cap. Brusc, înălță capul 
şi o săgetă cu o privire alarmată. 

- Ai auzit? 

- Ce să aud? 

Sări din scaun. 

- Elvis. Plânge. Picioarele ei lungi de vedetă de cine- 
ma zburară pe deasupra treptelor. Chiar înainte de a 
dispărea în rulotă, mai spuse: Aşteaptă aici că vreau să 
ţi-l arăt, 

Lui Gracie îi plăcea de Natalie Brooks, în ciuda ati- 
tudinii ei mai degrabă intense față de maternitate și era 
curioasă să-l vadă pe copilaş. Dar şi aşa ştia că nu mai 
putea amâna prea mult asumarea responsabilităților. 

În acel moment, unul dintre tirurile cu echipamen- 
te se mişcă, şi îl văzu pe Bobby Tom lângă îngrăditura 
pentru animale vorbind cu câteva tinere atrăgătoare. 
Era evident din vestimentația lor la modă că nu făceau 
parte din echipa de platou şi bănui că doamnele din 

Telarosa începuseră deja să facă coadă pentru a-şi încer- 
ca norocul cu chestionarul din fotbal. El era îmbrăcat 
doar cu blugi și cizme. Soarele scânteia în părul lui pâr- 
lit de soare și strălucea peste pieptul gol. Inima îi tresări 
când îl zări. 

Unul dintre machieuri veni lângă el şi începu să-i pul- 
verizeze pieptul cu uleiul dintr-o sticlă de plastic pentru 
ca mușchii să-i lucească. El îşi cobori privirea să se stu- 
dieze. Chiar şi de la distanţă, văzu că părea contrariat și 
nu-şi abținu un zâmbet vizavi de reacția lui față de ceea 
ce considera un act inutil de înfrumusețare. 

Natalie reapăru cu un ghem învelit în flanel în braţe 
şi cu un zâmbet exaltat pe buzele ei faimoase. 

-El e Elvis, zise şi se reaşeză pe scaun. Mâine face 
patru luni. Salută şi tu, scumpicule. Salut-o pe Gracie. 

Gracie se uită la feţişoara celui mai neatrăgător be- 
beluş pe care-l văzuse vreodată. Arăta ca un luptător de 
sumo în miniatură. Nasul îi era turtit, ochii mici abia 
se vedeau printre cutele de grăsime de pe obraji, bărbie 
aproape inexistentă. 

-Ce copil... ăăă... frumos, zise ea conştiincios., 

- Ştiu. Natalie radia de fericire. 

-Are un nume neobișnuit. 

- Un nume vechi și onorabil, răspunse ea, uşor de- 
fensiv. Avu apoi o expresie îngrijorată. Tocmai l-am su- 
nat pe soțul meu să văd ce s-a întâmplat cu bona. Aseară 
a aflat că ea insistă ca bebeluşii să fie hrăniți cu cereale 
de la patru luni, aşa că mă tem că am ajuns de unde am 
plecat. Acum întreabă în stânga şi-n dreapta de bone 
care au lucrat pentru familia regală britanică. 

Gracie înţelese din expresia neincrezătoare de pe 
chipul Nataliei că nici pentru o astfel de bonă n-ar fi pu- 
tut garanta că se va ridica la cele mai înalte standarde. 

Se scuză cu părere de rău şi dădu să se ducă la Bobby 
Tom, dar își pierdu curajul în ultimul minut și o coti 
brusc spre rulota cu mâncare. Poate după ce bea o cafea 
era pregătită să dea ochii cu el. 

Bobby Tom era într-o pasă proastă. Ar fi preferat să 
privească cum creşte iarba decât să facă un film. De 
când venise în ziua anterioară nu făcuse nimic altceva 
decât să se plimbe fără cămaşă pe el, să bea ceai de la 
gheață dintr-o sticlă de whisky și să pretindă că repară 
gardul țarcului. Nici nu apuca să se încingă bine, că se 
striga „tăiaţi!“ şi trebuia să se oprească. Nu-i plăcea să fie 
machiat, nu-i plăcea să stea afară fără Stetson şi mai ales 
nu-i plăcea să fie stropit cu ulei de bebeluşi pe piept, nici 
măcar când îi dădeau şi cu ceva țărână pe deasupra. 

Toată agitația asta din jurul lui îl făcea să se simtă ca 
un fătălău. Până şi șlițul de la blugi i-l aranjaseră astfel 
încât să nu poată trage fermoarul până la capăt. I-l des- 
chiseseră într-un V atât de adânc încât nu mai putea 
purta nimic pe dedesubt. Bineînţeles că blugii erau și 
o mărime mai mică şi-şi dorea din tot sufletul să nu 
carecumva să aibă o erecţie, pentru că dacă ar fi avut 
ar fi aflat toată lumea. 

Dispoziţia lui proastă se datora parţial și faptului că ju- 
mătate din populaţia din Telarosa apăruse pe platourile 
de filmare în această dimineaţă la peţit. li fuseseră pre- 
zentate atât de multe Tammy, Tiffany și Tracy încât i se 
învârtea capul cu totul. Un alt motiv îl reprezenta su- 
biectul Gracie Snow. La lumina zilei, incidentul din 
noaptea trecută nu i se mai părea la fel de amuzant. 

Domnișoara era așa de ahtiată să facă sex, încât era 
doar o chestiune de timp până să găsească pe cineva 
care să-i satisfacă poftele, şi avea mari îndoieli că era în 
stare să se intereseze în profunzime de istoricul medical 
al iubitului său înainte de a sări în pat cu el. Opțiunile îi 
fuseseră limitate în New Grundy, dar aici, unde numă- 
rul masculilor din echipă depăşea semnificativ numărul 
femelelor, probabil că respectivul nu ar fi trebuit să ducă 
prea multă muncă de lămurire în scopul dezvirginării 
lui Gracie, mai ales dacă se ducea vestea că sub hainele 

acelea urâte se afla ascuns un trup gingaș. Îşi alungă cu 
hotărâre această imagine din minte. 

Era greu de crezut că era încă intactă la treizeci de 
ani; deși probabil stilul ei autoritar şi tacticile de gherilă 
cu motoarele maşinilor speriase o bună parte din popu- 
laţia masculină din New Grundy. La un moment dat o 
văzuse cu Natalie Brooks. După ce terminaseră de vor- 
bit, venise spre el, dar își pierduse curajul și îşi deviase 
calea spre rulota cu mâncare, unde își imagina că una 
dintre fostele lui iubite, Connie Cameron, îi făcuse zile 
fripte. Acum se pitea în spatele camerelor şi, dacă nu 
cumva se înșela, făcea exerciţii de respirație. Se hotări 
să-i pună capăt nefericirii. 

- Gracie, vrei, te rog, să vii puţin? 

Mai că îi sări inima din piept. Presupusese că dacă 
va continua să se poarte ca ea noaptea trecută, nu va fi 
atât de nervos când va trebui să stea faţă în față cu prin- 
cipalul martor, dar pe măsură ce o văzu apropiindu-se 
i se păru că parcă ar fi târât nişte greutăţi de beton în pi- 
cioare. Costumul ei bleumarin mototolit arăta de parcă 
ar fi fost croit pentru o călugăriță de optzeci de ani şi se 
întrebă cum de era posibil să aibă cineva niște gusturi 
atât de dubioase în materie de vestimentaţie. Se opri în 
faţa lui și-și ridică ochelarii fumurii pe creştet, unde se 
scufundară într-o claie de păr. Îi trecu în revistă hainele 
boţite, ochii roşii şi tenul alb ca varul. Jalnic. 

Nu se putea uita în ochii lui, deci încă îi era jenă. Ţi- 
nând cont de metodele ei de obicei dictatoriale, îşi dădu 
el seama, trebuia să treacă la acțiuni ofensive în forță 
încă de la început dacă voia ca ea să rămână pe poziția 
care trebuia vizavi de el. Deși în mod normal nu îi stătea 
în fire să lovească în cineva căzut deja, știa că pe viitor 
n-ar fi fost bine să nu îi arate chiar din acest moment 
cine era șeful. 

- Drăguţă, am câteva comisioane pe care vreau să le 
faci astăzi pentru mine. Acum că lucrezi pentru mine, 
am hotărât că te voi lăsa să-mi conduci T-birdul, chiar 

dacă e împotriva principiilor mele. Maşina are nevoie 
de benzină. Portofelul și cheile mele sunt pe masă în 
rulota pe care mi-au dat-o. Şi că tot veni vorba de rulotă. 
Nu-i nici pe departe atât de curată pe cât aș vrea să fie. 
Ai putea să faci rost de o perie și de ceva soluţii de cură- 
ţat din oraș ca să-mi freci linoleumul. 

Asta îi atrase imediat atenţia, exact așa cum anticipase. 

- Adică-mi spui că vrei să-ţi frec podeaua din rulotă? 

-Doar unde-i murdară. Şi, iubita, dacă tot te duci 
în oraș, treci şi pe la farmacie şi cumpără-mi o cutie de 
prezervative. 

Gracie rămase cu gura căscată de groază. 

- Vrei să-ți cumpăr eu prezervative? 

- Bineînţeles. Când toată lumea te dă în judecată 
pentru teste de paternitate, înveţi să fii mai prevăzător. 

Se înroși de la gât până sus pe frunte. 

- Bobby Tom, nu îţi cumpăr prezervative. 

- Nu? 

Clātină din cap că nu. 

Îşi vâri degetele în buzunarul de la spate al jeanșilor 
şi scutură cu părere de rău din cap. 

-Speram că nu va trebui să fac asta, dar văd că tre- 
buie să stabilim clar de la început căile de comunicare. 
Mai ştii cumva cum se cheamă postul tău? 

-Cred că sunt... AAă... asistenta ta personală. 

- Corect. Cu alte cuvinte, se presupune că trebuie să 
mă asiști personal. 

- Asta nu înseamnă că sunt sclava ta. 

- lar eu care mă bazasem pe Willow să-ți explice toate 
lucrurile astea. Oftă. Când ţi-a spus de noua ta slujbă, 
n-a pomenit și faptul că eu sunt șeful? 

- Ba cred ca menţionat ceva. 

-Şi n-a spus şi că ar trebui să faci ce-ţi spun să faci? 

- A sp... Da, aşa e, a spus... Dar sunt sigură că nu s-a 
referit la... 

- Oh, ba sunt sigur că da. Începând de azi, sunt noul 
tău şef, iar atâta vreme cât îmi urmezi ordinele, noi doi 

o să ne înţelegem foarte bine. lar acum ţi-aș rămâne re- 
cunoscător dacă ai termina treaba cu linoleumul înain- 
te să termin filmarea pe ziua de azi. 

Nările i se umflară şi putea să jure că-i văzuse nişte 
fum ieşind pe urechi. N țuguie buzele ca şi cum ar fi 
vrut să-i trântească ceva și-și înhăţă poşeta. 

- Bine atunci. 

Aşteptă să se îndepărteze puţin, apoi o strigă: 

- Gracie? 

Se întoarse cu o privire precaută. 

- Să-ţi mai zic ceva de prezervative, iubita. Vezi să iei 
mărimea cea mai mare. Dacă iei altceva o să mă strân- 
gă rău. 

Până atunci, Bobby Tom nu mai văzuse o femeie 
înroșindu-se de două ori la rând, dar Gracie o făcu şi 
pe asta. Își căută ochelarii cu degetele tremurânde, şi-i 
trânti peste ochi și îşi luă tălpăşița de acolo. 

Chicoti doar pentru sine. Ştia că ar fi trebuit să se 
simtă prost pentru că o şicanase, dar în schimb se simţea 
neașteptat de împăcat cu sine însuși. Gracie era genul 
acela de femeie care putea scoate din minți un bărbat 
dacă era lăsată. Una peste alta, era mai bine să stabileas- 
că clar cum mergeau lucrurile încă de la început. 


O oră mai târziu, după ce făcu cumpărăturile, ieşea 
din parcarea farmaciei în Thunderbirdul lui Bobby 
Tom. Obrajii îi ardeau încă când își amintea ce se în- 
tâmplase cu câteva clipe în urmă la tejghea. După ce-și 
spusese în gând că femeile moderne şi sociabile cumpă- 
rau mereu prezervative, își făcuse curaj într-un final să-şi 
depună achiziția la casă, dar chiar în acel moment Suzy 
Denton venise spre ea. 

Cutia era așezată în văzul lumii precum o bombă cu 
ceas. Suzy o văzu, fireşte, şi imediat îşi făcu de lucru 
cu o fotografie care reprezenta un câine cu două ca- 
pete pe prima pagină a unui tabloid. Lui Gracie îi venise 
să moară. 

Acum își împărtășea sentimentele lui Elvis, care stă- 
tea într-un scaun de mașină pentru bebeluși lângă ea. 

-Şi chiar când credeam că nu mă pot face şi mai de 
râs în faţa lui Suzy, s-a mai întâmplat ceva. 

Elvis râgâi. 

Zâmbi, deşi nu-i prea venea. 

- Ţie ţi-e ușor să spui așa. Nu tu ai cumpărat 
prezervative. 

Bebelușul chicoti și făcu un balonaș de salivă. Când 
se pregătise să plece de la fermă, dăduse peste Natalie, 
care se agita disperată să găsească pe cineva care să stea 
cu Elvis o oră, cât să apuce să filmeze prima scenă pe 
ziua de azi. Gracie se oferise din proprie iniţiativă, iar 
Natalie o bombardase cu mulțumiri și cu o serie nesfâr- 
şită de instrucţiuni și se relaxase doar în clipa în care 
Gracie începuse să-și ia notițe. 

Mahmureala îi trecuse şi nu o mai durea capul. Își 
recuperase o rochie curată, o rochie-cămașă mototoli- 
tă în dungi negre şi maro din valiză şi se schimbase în 
rulotă înainte să plece. Acum se simţea din nou ca o 
ființă omenească. 

Ajunse la marginea oraşului, când un iz puternic îi 
înţepă nările, urmat de sunetele nefericite ale unui be- 
beluş căruia nu-i plăcea să stea cu scutecul murdar pe 
el. Se uită la el. 

- Sconcsule. 

Bebelușul îşi boţi fețișoara și începu să urle. Nu ve- 
nea nici o mașină, așa că trase pe dreapta și schimbă 
copilul. Tocmai își reluase locul la volan, când atenţia îi 
fu distrasă de zgomotul unor roți pe pietriș. 

Se întoarse şi văzu un bărbat impunător într-un cos- 
tum gri frumos croit coborând dintr-un BMW roşu bur- 
gund parcat în buza drumului în spatele ei. Pentru un 
bărbat în vârstă arăta foarte bine: păr brunet scurt abia 
atins de fire cărunte, un chip frapant şi un trup puter- 
nic care nu avea nici un gram în plus de grăsime. 

- Ai nevoie de ajutor? întrebă el, oprindu-se la un pas 
de mașina ei. 

- Nu, dar mulțumesc. Făcu semn din cap spre bebe- 
luș. A trebuit să-i schimb scutecul. 

-Am înţeles. li zâmbi, iar ea îi zâmbi fără să vrea îna- 
poi. Era reconfortant să ştie că încă mai erau oameni 
care se opreau din treburile lor ca să-i ajute pe alții. 

- E mașina lui Bobby Tom Denton, nu-i aşa? 

- Da. Eu sunt asistenta lui, Gracie Snow. 

- Bună ziua, Gracie Snow. Eu sunt Way Sawyer. 

Ochii i se măriră imperceptibil pentru că își aduse 
aminte de conversațiile pe care le auzise în mașină când 
Bobby Tom vorbise la telefon cu primarul Baines. Aşa- 
dar, acesta era omul despre care vorbea toată Telarosa. 
Realiză că fusese prima dată când auzise numele Way 
Sawyer fără apelativul „nenorocitul ăla de“ în faţă. 

- Să-nţeleg că ai auzit de mine, spuse el. 

Bătu în retragere. 

- Sunt doar de o zi și ceva în oraș. 

- Înseamnă că ai auzit de mine. Rânji şi-şi roti capul 
spre Elvis, care începuse iar să se foiască în scaun. E 
copilul tău? 

- Oh, nu. E al lui Natalie Brooks, actriţa. Eu sunt 
babysitterul. 

- li bate soarele în ochi, zise el. Mai bine ați lua-o din 
loc. Mi-a părut bine de cunoştinţă, Gracie Snow. O salu- 
tă, se întoarse și se îndreptă încet spre maşina lui. 

-Şi mie mi-a părut bine de cunoştinţă, domnule Saw- 
yer, strigă Gracie după el. Şi mulțumesc că v-aţi oprit. 
Nu multă lume s-ar fi oprit. 

El îi făcu cu mâna şi, în timp ce urca pe autostradă, 
se întrebă dacă nu cumva cei din Telarosa îi exagera- 
seră trăsăturile ticăloase. Ei i se păruse un om foarte 
cumsecade. 

Deși avea scutecul uscat, Elvis se schimonosi la față 
și începu să se agite. Se uită la ceas și văzu că plecase de 
mai bine de o oră. 


u. a aaa 

- Hai că trebuie să te întorci la căruța ta, cowboy-ule. 

Punga în care era cutia cu prezervative se lovi de șol- 
dul ei și işi aminti de promisiunea pe care şi-o făcuse de 
a ignora defectele lui Bobby Tom pentru că se îndrăgos- 
tise de el. Ofră a resemnare şi se hotări să treacă la acțiu- 
ne. Chiar dacă oficial era şeful ei și bărbatul care îi făcea 
inima să-i bată cu putere, trebuia să i se reamintească că 
nu putea să o calce în picioare la modul ăsta fără a exista 
și niște consecinţe. 


- Pas. 

Nancy Kopek oftă, exasperată de partenera ei de 
bridge. 

-Convenția Gerber, Suzy. Am cerut ași. Nu se pasează. 

Suzy Denton zâmbi stânjenită spre partenera ei. 

- Îmi cer scuze; nu mă pot concentra. 

În loc să se gândească la partida de bridge, mintea îi 
stătea la întâmplarea din farmacie din urmă cu câteva 
ore. I se păruse că Gracie se pregătea să facă dragoste cu 
fiul ei și, pentru că îi plăcea foarte mult de ea, nu voia 
să o vadă suferind. Nancy clătină politicos din cap spre 
celelalte două femei adunate în jurul mesei. 

- Suzy e cu mintea în altă parte pentru că Bobby Tom 
e acasă. Nu a fost în apele ei toată după-amiaza. 

Tone Samuels se aplecă spre ea. 

-L-am văzut aseară la DQ, dar n-am apucat să-i zic 
nimic de nepoata mea. Cred c-ar fi nebun după ea. 

Partenera lui Toni, Maureen, se încruntă și jucă șa- 
sele de pică. 

- Kathy a mea e mai mult genul lui, nu crezi, Suzy? 

-Mä duc să vă mai torn ceva de băut. 

Suzy lăsă cărțile jos, bucuroasă că nu trebuia să joace 
de data asta și avea un răgaz de câteva minute. În mod 
normal, îi făcea plăcere să joace bridge joi după-amiaza, 
dar astăzi nu era în dispoziția necesară. 

Ajunse la bucătărie, lăsă paharele pe bufet și în loc 
să se ducă la frigider se duse la bovindou. Rămase cu 
privirea fixată spre dispozitivul cu seminţe pentru păsări 
atârnat într-o magnolie lângă curtea interioară şi apă- 
să fără să-şi dea seama pe şold, unde simţi plasturele 
care îi hrănea organismul cu estrogenul pe care nu şi-l 
mai putea produce singur. Strânse ochii când simţi că 
îi dau lacrimile. Cum era posibil să fie atât de bătrână 
încât să fie la menopauză? I se părea că abia trecuse- 
ră câţiva ani din vara fierbinte în care se măritase cu 
Hoyt Denton. 

Un val de disperare o împresură complet. Îi era foar- 
te dor de el. Îi fusese soț, amant, cel mai bun prieten. 
Îi era dor de mirosul lui de săpun după ce ieşea de la 
duș. Îi era dor de senzația fermă a braţelor lui învălu- 
ind-o, de cuvintele de amor pe care i le șoptea când o 
trăgea în pat lângă el, de râsul lui, de glumele lui răsu- 
flate și de jocurile de cuvinte nereușite. Cu privirea spre 
tăviţa golită de seminţe, îşi încrucișă mâinile pe piept şi 
strânse, încercând o clipă să-şi imagineze că el era cel care 
O ţinea. 

Abia împlinise cincizeci de ani când maşina fusese 
acroșată de un camion în timpul unei furtuni. După 
înmormântare, durerea ei disperată se combinase cu o 
furie chinuitoare la adresa lui pentru că o lăsase singură 
şi pentru că pusese capăt unui mariaj care constituise 
temelia existenţei ei. Trecuse printr-o perioadă oribi- 
lă, din care n-ar fi supraviețuit dacă nu l-ar fi avut pe 
Bobby Tom. 

O dusese la Paris după înmormântare şi petrecuseră 
o lună explorând orașul, vizitând cu mașina sate, castele 
și catedrale franțuzești. Râseseră împreună, plânseseră 
împreună şi, în toată suferinţa ei, se simţise copleșită 
de o recunoştinţă umilă pentru faptul că doi tineri 
speriaţi reușiseră să producă un fiu atât de minunat. 
Ştia că începuse să se bazeze pe el mult prea târziu, dar 

se temea că dacă se oprea, atunci şi el avea să se înde- 
părteze de ea. 

Atunci când îl născuse fusese extrem de sigură că va 
fi primul dintr-o serie de şapte, dar nu mai avuseseră și 
alţi copii și uneori îşi dorea tare mult ca el să fi rămas 
un copilaș. Ar fi vrut să-l ţină în braţe, să-l mângâie pe 
păr, să-i panseze juliturile, să-i soarbă mirosul de băie- 
țel neastâmpărat. Fiul ei era însă bărbat în toată firea 
acum, iar zilele în care îi dăduse cu soluție de calamină 
pe înţepăturile de țânţar şi îi tratase vânătăile cu pupici 
se duseseră de mult. 

Ce bine ar fi fost ca Hoyt să trăiască încă. 

„Îmi este foarte dor de tine, dragul meu. De ce m-ai 
părăsit?“ 


La ora șase filmarea se încheie. Când se îndepărtă de 
îngrăditura pentru animale, Bobby Tom era încins, obo- 
sit, murdar și iritabil. Înghiţise praf toată după-amiaza, 
iar pentru a doua zi era programată o nouă porţie. Din 
punctul lui de vedere, personajul acesta, Jed Slade, era 
cel mai prost exemplar al rasei umane de care auzise. 
Bobby Tom nu se considera un expert în materie de cai, 
dar măcar știa sigur că absolut nici un fermier care se 
respecta, beţiv sau nu, n-ar încerca să spetească un cal 
care nu era pe deplin dresat. 

Pe parcursul zilei, iritaţia lui Bobby Tom din cauza 
pieptului artificial uns și mânjit cu ţărână şi a jeanșilor 
cu fermoarul netras se transformase într-o indignare pe 
deplin îndreptățită. Îl tratau ca pe un obiect sexual! Era 
al naibii de înjositor, al dracului chiar, să fie redus la 
nişte mușchi unsuroși şi un posterior încordat. Rahat! 
Asta se alesese de cei doisprezece ani în NFL. Pectorali 
și posterior. 

Se năpusti să ajungă mai repede la rulotă, stârnind 
rotocoale de praf cu tocurile ciocatelor. Avea de gând 
să facă repede un duş, să se ducă acasă şi să încuie ușa 
o vreme, după care să se ducă la Suzy. Spera din tot 

sufletul ca Gracie să nu fi fugit, pentru că de abia aş- 
tepta să-și verse nervii pe ea. Deschise larg ușa rulotei şi 
păși înăuntru, dar se opri brusc când constată că interi- 
orul era plin de femei. 

- Bobby Tom! 

- Hei, Bobby Tom! 

- Salut, cowboy! 

Şase dintre ele colcăiau precum gândacii, etalau to- 
căniţe făcute în casă, tăiau plăcinte şi scoteau beri din 
frigider. Una dintre ele era o cunoștință veche, de alte 
trei își amintea că le întâlnise în acea zi pe platou, iar 
pe două dintre ele nu le recunoștea deloc. Absolut toa- 
te activităţile erau direcționate de o a șaptea femeie, o 
vrăjitoare rea îmbrăcată într-o rochie în dungi negre și 
maro care arăta precum coada unui raton, care îi aruncă 
un zâmbet lacom în timp ce stătea în mijlocul agitaţiei 
şi împărțea indicaţii. 

- Shelley, tocăniță arată delicios; sunt sigur că lui 
Bobby Tom o să-i placă foarte tare. Marsha, nu cred 
c-am mai văzut vreodată o plăcintă atât de apetisantă. 
Foarte frumos din partea ta că te-ai gândit la noi. Te-ai 
descurcat de minune cu podeaua, Laurie. Ştiu că Bobby 
Tom o să se bucure. Îi pasă tare mult de linoleumul lui, 
nu-i aşa, Bobby Tom? 

Se uită la el cu seninătatea unei madone, dar în ochii 
ei cenușii lucea o sclipire triumfătoare. Ştia al naibii de 
bine că gălăgia produsă de nişte muieri cu înclinații ma- 
trimoniale era ultimul lucru pe care și-l dorea acum, şi 
în loc să scape de ele, le încurajase să mai rămână! În 
sfârșit înțelegea care era scopul lui Gracie în viața lui. 
Dumnezeu i-o trimisese să-și bată joc de el. 

O femeie cu părul mare și o bluză elastică îi întinse 
o bere la cutie. 

- Mă numesc Mary Louise Finster, Bobby Tom. Soţia 
nepotului lui Ed Randolph îmi este verișoară. Ed mi-a 
spus să trec pe aici să te salut. 


—.— 7... ——  —.._ 

Luă berea și zâmbi automat, chiar dacă îl dureau po- 
meții de la aşa efort. 

- Îmi pare tare bine să te cunosc, Mary Louise. Cu ce 
se mai ocupă Ed? 

- Oh, foarte bine, multumesc de întrebare. Se întoar- 
se lângă femeia de lângă ea. lar ea este prietena mea 
cea mai bună, Marsha Watts. Pe vremuri se întâlnea cu 
Phil, fratele lui Riley Carter. 

Una câte una, femeile se înghesuiră să iasă în față. 
El împărţi politeţuri şi complimente precum un auto- 
mat de bomboane, iar între timp capul îi plesnea de 
durere și pielea îl mânca de la praf și ulei pentru bebe- 
luşi. Aerul era îmbâcsit de suficient parfum cât să facă 
o nouă gaură în stratul de ozon și de abia se abținea să 
nu strănute. 

Uşa se deschise în spatele lui, pocnindu-l peste fund. 
Se dădu imediat la o parte, ocazie care, din nefericire, 
permise unei alte femei să-şi facă loc înăuntru. 

- Mă mai ţii minte, nu, Bobby Tom? Sunt Colleen 
Baxter, fostă Timms înainte să mă mărit; acum am 
divorțat de ticălosul ăla adulter care lucra la atelierul 
Ames. Am fost la același liceu, dar eu sunt cu doi ani 
mai mică. 

Bobby îi zâmbi lui Colleen pe sub aburii roşii de furie 
care i se roteau prin faţa ochilor. 

- Te-ai făcut aşa de frumoasă, iubita, abia te-am recu- 
noscut. Bine, frumușică erai și pe atunci. 

Chicotele ei ascuţite îl zgâriară pe creier şi îi zări o 
dungă de ruj pe unul dintre incisivi. 

- Cred că exagerezi, Bobby Tom. 

Il bătu jucăușă pe braţ, apoi se întoarse spre Gracie și 
îi dădu o pungă mare cu cumpărături de la IGA. 

-Am cumpărat îngheţată napolitană, mi-ai spus tu 
că-i place lui Bobby Tom, du-te şi pune-o repede în fri- 
gider. Mi s-a stricat aerul condiţionat în mașină şi s-a 
cam topit. 

Bobby Tom ura înghețata napolitană. Precum alte mul- 
te compromisuri din viață, nici acesta nu-i aducea nici 
o bucurie. 

- Mulţumesc, Colleen. În timp ce Gracie scotea pa- 
chetul din punga de la IGA, zâmbetul ei de profesoară 
de duminică contrasta puternic cu săgețile diabolice 
care sclipeau în ochii ei cenușii. Nu e minunat din 
partea lui Colleen că a bătut atâta drum până în oraș, 
Bobby Tom, doar ca să-ți ia ție înghețată? 

- Foarte frumos. Rosti calm cuvintele, dar privirea pe 
care i-o aruncă transmise atât de multe intenţii diavo- 
leşti, încât cumva se miră că nu o incinerase pe loc. 

Colleen încercă să-l prindă bine de braț, dar palma 
îi alunecă pe pielea unsă și îi înfipse particulele de praf 
mai adânc. 

- Am studiat temeinic istoria fotbalului, Bobby Tom. 
Sper să am şansa de a participa la chestionar înainte de 
a pleca din Telarosa. 

-Şi eu am învăţat, interveni şi prietena ei, Marsha. 
Toată colecția cu cărți de fotbal de la bibliotecă s-a golit 
în momentul în care s-a aflat că o să te întorci. 

Deja își pierduse toată răbdarea şi, cu un suspin de re- 
gret sincer, își puse o mână pe un umăr al fiecărei femei. 

- mi pare rău să vă dau vestea asta, domnișoarelor, 
dar adevărul este că Gracie tocmai a trecut testul noaptea 
trecută și a consimţit să devină doamna Bobby Tom. 

În rulotă se aşternu liniştea. Gracie încremeni, iar 
din cutia de două kilograme de îngheţată napolitană 
începu să i se scurgă lichid în palme. 

Ochii femeilor se mutară brusc de la unul la celălalt, 
iar Colleen rămase cu gura căscată ca un guppy. 

- Gracie? 

- Gracie asta? zise Mary Louise, privirea ei catalogân- 
du-i absolut orice greșeală vestimentară și personală. 

Bobby Tom afișă cea mai bună reproducere a unui 
zâmbet blajin pe care îl putu încropi pentru cineva pe 
care intenționa să îl ucidă cu sânge-rece. 

- Domnișoara dulce care e chiar aici. 

Se strecură printre coafurile ă la Reba McEntire ca să 
ajungă lângă ea. 

- Ți-am spus că n-o să putem păstra secretul prea mult 
timp, draga mea. 

şi puse braţul pe umerii ei şi o trase spre pieptul lui 
gol astfel încât să o mozolească bine de tot pe faţă cu 
praf şi ulei. 

- Credeţi-mă, doamnelor, Gracie ştie mai multă isto- 
rie a Super Bowl-ului decât orice altă femeie am cunos- 
cut. Măiculiță, e senzațională când se apucă să înșire 
recordurile pe sezoane. Cum mi-ai spus tu procentajele 
paselor aseară, iubito, mi-au dat lacrimile de emoție. 

Gracie începu să scoată niște sunete ciudate și discrete 
cât el o strânse și mai tare la pieptul lui. De ce nu se gân- 
dise mai devreme la varianta asta? Dacă o prezentata pe 
Gracie ca pe logodnica lui avea garanţia că va avea parte 
de ceva linişte și pace pe parcursul șederii în Telarosa. 

O mută în partea cealaltă, ca să îi poată mânji şi obra- 
zul celălalt de pieptul lui, apoi rămase fără suflu când 
cutia de două kilograme de îngheţată napolitană îl poc- 
ni drept în stomac. 

Mary Louise Finster arăta de parcă i-ar fi rămas un os 
de pui în gât. 

- Dar, Bobby Tom, Gracie nu e... adică e de treabă și 
așa mai departe, dar nu-i chiar... 

Inhală cu un șuierat și îşi înfipse degetele în părul de 
la ceafa lui Gracie fără să-l vadă nimeni. 

- Aoleu, te referi la felul în care arată Gracie acum? 
Se îmbracă așa uneori pentru că eu am rugat-o, Alt- 
minteri ar atrage prea mult atenţia bărbaților, nu-i așa, 
iubita mea? 

Răspunsul ei fu înăbuşit de apropierea de pieptul lui, 
concomitent cu tentativa de a-i împlânta cutia într-o 
parte. O strânse şi mai tare de păr şi îi smuci capul în 
sus şi în jos, zâmbind în continuare tuturor. 

- Unii dintre băieţii din echipă par destul de nedo- 
mesticiţi şi mi-e frică să nu se excite prea tare în preaj- 
ma ei. 

Exact aşa cum sperase, anunţul logodnei risipi 
atmosfera de petrecere a fetelor. Se strădui să igno- 
re îngheţata topită şi o ţinu pe Gracie aproape cât îşi 
luă la revedere de la musafire. Când uşa rulotei se în- 
chise în cele din urmă după ele, îi dădu drumul și își 
cobori privirea. 

Faţa ei era murdară de praf şi ulei, la fel ca și aproape 
toată partea frontală a rochiei ei în formă de coadă de 
raton, iar printre degete i se prelungea înghețată topită 
pe sub capacul cutiei storcite, ciocolată amestecată cu 
căpșuni şi vanilie. 

Se așteptase la o explozie de indignare, dar în locul 
unei mostre de furie, privirea ei se îngustă cu precizie. 
În timp ce îşi aducea aminte că Gracie reacţiona cu 
greu într-o manieră predictibilă, mâna ei ţâșni înainte 
şi îl apucă de deschiderea în formă de V a jeanșilor. 
Nu apucă să reacționeze, că îi vărsă înghețata topită în 
pantaloni. 

Urlă şi sări ca ars. 

Gracie scăpă cu zgomot cutia de înghețată pe podea 
şi îşi încrucişă braţele pe piept. 

- Asta, zise ea, este pentru că m-ai pus să cumpăr pre- 
zervative în faţa mamei tale. 

Era greu să ţipi, țopâi, înjuri și râzi în același timp, 
dar Bobby Tom se descurcă de minune. 

Pe parcursul suferinţei lui, Gracie stătea și se uita în- 
tr-o băltoacă de îngheţată napolitană. Nu avea încotro, 
trebuia să-i admire atitudinea. Greșise când o pusese la 
încercare, ea i-o întorsese cu vârf şi îndesat și, cu ex- 
cepţia unui limbaj vulgar exagerat, dădea dovadă de un 
înalt fair-play. 

Chiar în acea clipă, Gracie îi văzu mâna ducându-se 
la fermoar și realiză că se relaxase prea devreme. Se dădu 
instinctiv un pas în spate, dar îşi simţi călcâiul călcând 

pe cutia de îngheţată. Până să se dezmeticească, zăcea pe 
spate cu privirea spre el. 

- Ei, ia să vedem, ce avem noi aici? 

O sclipire diabolică îi apăru în ochi când o privi de 
sus, cu o mână încă pe fermoar şi cu cealaltă în şold. 
Coapsele îi îngheţară pentru că fusta i se ridicase. Îşi 
puse palmele pe linoleum ca să se sprijine să se ridice, 
dar Bobby Tom îngenunche lângă ea. 

-Unde te grăbești, iubita? 

ÎL privi cu precauţie şi încercă să se miște mai repede. 

-Nu ştiu ce vrei să faci, dar las-o baltă oricum. 

Un colț al gurii i se curbă răutăcios. 

-O să-mi ia mult timp până o să pot s-o las baltă. 

Scoase un şuierat de panică când palmele lui un- 
suroase se aşezară peste umerii ei şi o rotiră pe burtă. 
Obrazul i se turti de vanilia topită şi scheună. Dădu să 
se întoarcă iar pe spate, dar ceva care putea fi genun- 
chiul lui i se propti pe mijloc. 

-Ce faci? ţipă ea când se văzu ţintuită la podea. 

El se apucă atunci să-i desfacă brida de deasupra 
fermoarului. 

-Stai tu liniştită, dragă. De când mă ştiu am tot dez 
brăcat femei şi n-o să-mi ia mai mult de câteva secunde 
să dau rochia asta jos de pe tine. 

Când se gândise că va rămâne cu o grămadă de amin- 
tiri, nu la genul acesta se referise. 

-Nu vreau să-mi scoţi nici o rochie! 

-Ba bine că nu. Dungile sunt o chestie complicată. 
Cu excepţia cazului în care vrei să faci pe arbitrul de 
fotbal, te sfătuiesc ca pe viitor să le eviţi. 

-N-am nevoie de educație vestimentară de la... Oh! 
Potoleşte-te cu fermoarul ăla! Încetează! Îi desfăcuse 
spatele rochiei, îşi ridicase genunchiul şi, ignorându-i 
chiotele de protest, începuse să i-o tragă peste șolduri. 

-Stai cuminte, drăguță. Mamă, dar ce chiloți ca lu- 
mea ai. Dintr-o singură mișcare îi scoase rochia şi o roti 

pe spate, dar privirea îi zăbovi un moment prea mult 
asupra sutienului din dantelă și a bikinilor. 

Mâna ei apucă un cocoloș de ciocolată semisolidă pe 
care o aruncă în el. El scoase un țipăt speriat când îi 
ateriză peste falcă, după care se întinse după cutie. 

- Am o lovitură de pedeapsă de la treisprezece metri 
pentru fault în atac. 

- Bobby Tom... 

Chiui cât putu de tare când el îi trânti o masă cle- 
ioasă pe stomac şi începu să i-o frece pe bine pe piele 
cu palma. Icnind din cauza senzației de frig, se zbătu să 
scape de acolo. 

Rânji cu gura până la urechi spre ea. 

-Spune aşa: „lartă-mă, Bobby Tom, domnule, pen- 
tru că ţi-am făcut atât de multe probleme și promit că o 
să fac absolut orice îmi ceri de acum încolo. Amin“. 

Ea preferă însă să repete una dintre înjurăturile lui 
preferate, iar el râse, ocazie pe care ea o valorifică din 
plin plesnindu-l cu nişte căpşuni peste piept. 

Din acel moment fu care pe care. Bobby Tom era 
în avantaj pentru că încă avea blugii pe el şi o aderen- 
tă mai mare la linoleumul alunecos decât ea. De ase- 
menea, era şi atlet, mult mai în formă decât ea, şi ştia 
mult prea multe șiretlicuri murdare pentru cineva care 
la un moment dat fusese premiat Sportivul Anului. Pe 
de altă parte, avea tot felul de momente de orbire când 
îi băga înghețată prin diferite zone, iar ea nu rata nici 
o ocazie de a-l pocni cu tot ce-i cădea la mână. Scâncea, 
râdea, îl implora să înceteze în același timp, dar fiindcă 
el era mult mai rezistent, nu mai dură mult şi ea rămase 
fără energie. 

- Gata! Ajunge! Căzu pe spate pe podea. Sânii îi ples- 
neau în sutienul de dantelă odată cu răsuflarea îngreu- 
nată de efort. 

-Zi „Le rog frumos“. 

-Te rog frumos. Inghiţi aer cât putu de mult. Avea 
îngheţată peste tot, în păr, în gură, peste tot. Lenjeria 
ei, fostă albă, era pătată de roz amestecat cu maro. Nici 

el nu arăta prea bine. Era încântată mai ales de canti- 
tatea de căpșuni pe care se descurcase să i le încurce 
prin păr. 

lar apoi i se uscă gură când privirea îi alunecă de-a 
lungul pieptului până la linia ca o săgeată de păr auriu 
care se întindea de sub buric până la V-ul jeanșilor. Se 
holbă la umflătura mare care îi crescuse acolo. Ea îi fă- 
cuse asta? ÎI privi drept în ochi. 

El o privi ușor amuzat. Preţ de un moment, nici 
unul dintre ei nu se mişcă, după care el spuse cu o voce 
răguşită: 

- Te rog frumos cu înghețată. 

Ea se înfioră, dar nu de frig, ci din cauza senzaţiei de 
căldură care i se răspândea peste tot. Emoţia provoca- 
tă de încăierare îi camuflase reacția violentă a corpului 
la bombardamentul de senzaţii pe care le recepționase. 
Era dintr-odată conştientă de contrastul dintre înghe- 
ţata rece şi căldura toropitoare a pielii ei. Simţea ma- 
terialul jeanșilor lui zgâriindu-i coapsa, uleiul dintre 
degete, julirurile uşoare pe care le căpătase când o lipise 
de pieptul lui. 

El își înmuie arătătorul în pasta lichidă de căp- 
șuni din jurul buricului ei și trasă delicat o dungă în 
jos, oprindu-se la banda îngustă de elastic a bikinilor 
ei distruși. 

- Bobby Tom... 

şi simţi inima oprindu-se și îi rosti numele ca o şoap- 
tă care păru mai degrabă o rugăminte. 

Mâinile lui urcară pe umerii ei, unde îşi strecură 
degetele mari sub bretelele sutienului şi le presă în 
adânciturile micuţe ale claviculelor cu mișcări gingașe 
de masaj. 

Senzaţia acută şi dulce care o inundă era aproape de 
nesuportat. Îl dorea cu disperare. 

Ca şi cum i-ar fi citit gândurile, el își lăsă palmele să-i 
cadă pe sistemul de prindere al sutienului, pe care îl des- 
făcu. Ea rămase nemișcată, speriată că el îşi va aminti 
faptul că era bărbatul dorit de toate femeile, iar ea fata 

care în seara balului de la terminarea liceului stătuse 
singură acasă. i 

Dar el nu se opri. li dezlipi dantela rece și umedă de 
pe piele şi se uită în jos. Sânii ei nu păruseră niciodată 
atât de mici, dar nu voia să-și ceară scuze pentru asta. 
El zâmbi. Ea îşi ţinu respiraţia, temându-se că va râde 
de dimensiunea lor, dar el îi spuse pe un ton blând şi 
tărăgănat care îi transmise limbi de foc să îi gonească 
prin vene: 

- Văd c-am ratat nişte zone. 

Se uită cum îşi înmoaie degetul în cutia turtită care 
stătea lângă umărul ei. Luă un vârf de îngheţată de va- 
nilie şi i-l puse pe sfârc, I se opri respiraţia când i-l scăpă 
pe vârful sensibil. 

Sfârcul i se întări ca un punct compact și solid. El 
îi pictă cu buricul degetului cercuri mici în jurul căr- 
nii granulate și sus, pe creasta miniaturală. Ea icni; 
capul îi căzu într-o parte. El își înmuie din nou degetul în 
cutia de înghețată și repetă mișcarea şi pe celălalt sfârc. 

Printre buzele ei evadă un geamăt, provocat de dure- 
rea extraordinară a senzaţiei de rece pe o zonă atât de 
sensibilă. Picioarele i se depărtară instinctiv când carnea 
dintre ele începu să-i pulseze. Voia mai mult. Suspină 
cât el se jucă cu sfârcurile ei, ciupindu-i-le între degetul 
mare și arătător pentru a i le încălzi, pentru ca apoi să le 
înmoaie în îngheţată ca să le răcească iar. 

- Oh, te rog... te rog... Realiză că îl implora, dar nu se 
mai putea stăpâni. 

foa; iubita. la-o încet. 

Continuă să-i picteze sfârcurile cu rece, să i le frece 
ca să i le încălzească, ca apoi să le picteze iarăşi. Foc 
şi gheaţă. Devenise o pară de foc. Între picioare sim- 
țea dogoare, sfârcurile i se încordau de dorinţă. Şol- 
durile începură să i se mişte în ritmul străvechi și se 
auzi suspinând. 

Degetele lui se opriră pe sânii ei. 

- Iubita? 

Nu mai era în stare să vorbească. Era aproape de ceva 
absolut inexplicabil. 

Îşi ridică mâna de pe sânii ei și i-o strecură între 
picioare. Ea simţi căldura atingerii lui prin materialul 
subțire al chiloţeilor când își mișcă podul palmei de ea. 

Și atunci începu să vibreze. 


capitolul 9 


Bobby Tom stătea în centrul linoleumului curat şi 
se uita afară prin ferestrele din spate ale rulotei, aștep- 
tând-o pe Gracie să termine de făcut duş ca să facă și el. 
Era mult mai zguduit de cele întâmplate decâr voia să 
recunoască. Cu toată experienţa lui cu femeile, nu mai 
văzuse niciodată pe una să aibă aşa orgasm. De-abia o 
atinsese şi ea şi ajunsese pe culmile extazului. 

După aceea făcuseră curat în liniște în bucătărie, 
Gracie refuzase să se uite la el, iar el era atât de supărat 
pe ea că nu avusese chef să spună nimic. Ce mama nai- 
bii fusese în capul ei să rămână virgină până acum? Nu 
îşi dăduse seama că era prea sensibilă ca să își refuze una 
dintre cele mai de bază plăceri ale vieţii? 

Se întrebă pe cine era mai supărat, pe ea sau pe el. 
Fusese nevoit să facă eforturi enorme ca să se abţină 
să nu îi rupă bikini de pe ea pentru a profita de tot ce 
îi oferea. Şi de ce nu o făcuse? Pentru că era vorba de 
Gracie Snow, firar să fie, şi de mult nu se mai culca 
cu nimeni de milă. Era mult prea complicat. 

Luă o hotărâre importantă chiar atunci. Apetitul se- 
xual îi revenise în forță şi avea să zboare până în Dallas 
cu prima ocazie. Odată ajuns acolo, intenţiona să dea 
un telefon unei frumoase divorțate pe care o cunoştea, 
căreia îi plăcea viaţa liniştită și fără complicaţii la fel de 
mult ca și lui şi care era mult mai interesată de partea 
cu dezbrăcatul decât de cea cu cina la lumina lumână- 
rilor şi de conversații lungi. De îndată ce înceta să mai 

trăiască precum un călugăr, avea să-şi ia mintea de la 
Gracie Snow. 

Îşi aduse aminte că încă nu-i adusese valiza din port- 
bagajul T-birdului așa cum îi promisese, așa că ieși din 
rulotă. Undeva la distanţă îi văzu pe câţiva membri ai 
echipei adunați lângă țarc. Se bucura că erau la o distan- 
tă respectabilă și nu trebuia să explice nimănui de ce era 
murdar tot de înghețată. 

Chiar când deschidea portbagajul mașinii, auzi o 
voce tărăgănată venind din spatele lui. 

- la te uită. Şi eu care credeam că-mi miroase a rahat 
de câine. Ce-i porcăria asta de pe tine? 

Scoase valiza fără să se întoarcă. 

- Şi eu mă bucur să te văd, Jimbo. 

- Jim mă cheamă. Jim, înţelegi? 

Bobby Tom se întoarse încet spre vechiul lui inamic. 
Jimbo Thackery părea la fel de mare și de prost ca întot- 
deauna, chiar şi în uniformă. Sprâncenele lui erau atât 
de stufoase încât păreau că se unesc pe mijloc şi avea 
aceeași barbă țepoasă crescută de o zi pe care Bobby 
Tom putea jura că şi-o amintea de pe vremea grădiniţei. 
Şeful poliţiei nu era un om stupid - Suzy îi spusese că 
făcuse treabă bună încă de când Luther îl numise în 
post —, dar așa arăta cu corpul mătăhălos şi capul mare. 
Avea parcă şi prea mulți dinţi şi și-i etala printr-un rânjet 
linguşitor care îl tentă pe Bobby Tom să îi presteze nişte 
muncă de dentist cu pumnul. 

- Cred că dacă te-ar vedea domnişoarele acum, dom- 
nule Vedetă de Cinema, n-ar mai zice că eşti ditamai 
armăsarul. 

Bobby Tom se uită exasperat la el. 

- Spune-mi că nu ai încă pică pe mine din cauza lui 
Sherri Hopper. Au trecut cincisprezece ani de atunci! 

- Ei, pe naiba! Veni agale spre botul T-birdului şi-şi 
puse un picior pe bara de protecţie. Momentan am o 
problemă cu tine pentru că-i pui în pericol pe cetăţe- 
nii acestui oraş bântuind pe aici cu un far spart. Scoase 

un carnețel roz și începu să scrie amenda cu un rânjet 
uriaş pe chip. 

-Ce far spart... Bobby Tom se opri. Nu doar că 
farul din stânga față era spart, dar dedesubt se aflau 
şi cioburile, care îl ajutară să-și facă o idee de cine i-l 
spărsese. Ticălo... 

- Ai grijă, B.T., prin părţile astea tre’ să ai mare grijă 
cum vorbești cu organul. 

-Tu mi l-ai spart, nenorocitule! 

- Hei, B.T., Jim. 

Jimbo se opri şi se întoarse să rânjească spre femeia 
brunetă cu brățări de argint zdrăngănitoare care apăruse 
în spatele lor. În încercarea de a-i capta atenţia, Connie 
Cameron, fosta iubită a lui Bobby Tom şi femeia care 
se ocupa de rulota cu mâncare, făcuse aproape orice de 
când el venise aici în afară de să se dezbrace în faţa lui. 
lar acum, după cum înţelegea din luminiţele de îndră- 
gostit din ochii lui Jimbo, trebuia să se aştepte la proble- 
me şi mai mari. 

- Bună, dulceaţă. Jimbo își atinse în treacăt gura peste 
buzele ei. Termin tura în câteva minute şi mă gândeam 
să te scot la cină. Hei, B.T., ai auzit că m-am logodit cu 
Connie? O să ne căsătorim de Ziua Recunoștinței și ne 
aşteptăm la un cadou frumos de nuntă din partea ta. 

Jimbo surâse afectat în direcţia lui şi se reapucă de 
scris amenda, 

- Felicitări. 

Connie îl privi pe Bobby Tom cu ochi pofticioşi. 

- Ce-ai păţit? Parcă te-ai fi tăvălit în cocină. 

- Nici o legătură. 

Se uită bănuitor la el, dar nu avu timp să-l mai între- 
be nimic pentru că Jimbo îi lipi amenda în palmă. 

- Se poate plăti la primărie. 

- Ce-i asta? se interesă Connie. 

-A trebuit să-i dau amendă lui B.T. Are un far 
spart. 

Connie se uită la far și apoi la cioburile împrăștia- 
te pe jos. Dezgustată, trase amenda dintre degetele lui 
Bobby Tom și o rupse. 

- Termină, Jim. Să nu începi iar să te iei de B.T. 

Jimbo părea că mai are puțin și explodează, dar în 
același timp Bobby Tom îşi dădu seama că nu avea să 
o facă în faţa iubitei lui. Se mulțumi să-și urce braţul 
pe umerii ei. 

- Vorbim mai târziu, Denton. 

- De-abia aştept. 

Jimbo îl fixă cu privirea, apoi o conduse pe Connie 
de acolo. Bobby Tom se uită la tichetul de amendă rupt 
şi aruncat în praf și avu sentimentul clar că, în realitate, 
Connie nu îi făcuse nici o favoare. 


-Nu înţeleg de ce nu vrei să-mi spui ce s-a întâmplat 
cu farul. 

- Pentru că nu te priveşte, de aia nu-ţi spun. 

Bobby Tom trânti uşa mai tare decât era cazul când 
cobori din maşină. 

Gracie era așa de jignită de încăpăţânarea lui, încât 
nici nu se uită spre casa lui în timp ce mergea îl urma. El 
era proaspăt spălat și îmbrăcat într-o cămaşă din batist 
cu mâneci suflecate. Jeanșii lui decoloraţi perfect şi på- 
lăria Stetson gri perlă îl făceau să pară desprins dintr-o 
reclamă la Guess?, în timp ce ea fusese obligată să se 
schimbe într-o fustă şi bluză maronii şi mototolite, cum- 
părare dintr-o fascinaţie prost înţeleasă a vestimentaţiei 
pentru safari. 

După ce se întâmplase între ei în rulotă, simţea ne- 
voia acută să stârnească o ceartă. Satisfacţia fusese uni- 
laterală, și nu asta avusese în minte. Voia să ofere, nu să 
primească, dar se temea foarte tare că el avea să ajungă 
să o privească ca pe o creatură demnă de milă. După ce 
i se aruncase la picioare cu o seară în urmă şi după ce se 
întâmplase în această după-masă, ce altceva ar fi putut 
crede despre ea? 

luţi pasul şi într-un final îl prinse din urmă. 

- Eu am fost ultima care s-a urcat la volan. 

i aruncă o privire fioroasă pe sub borul Stetsonului. 

-Nu tu mi-ai spart farul. 

- Şi atunci de ce nu vrei să-mi spui ce s-a întâmplat? 

-Nu mai vreau să vorbesc despre asta! 

Era pregătită sufletește să insiste, dar atenția îi fu 
atrasă de casa lui. Structura simplă și albă din lemn pă- 
rea atât de diferită de reşedinţa din Chicago, încât îi era 
greu să creadă că ambele erau deținute de aceeaşi per- 
soană. Patru trepte de beton pictate duceau la o verandă 
cu balustradă albă, un balansoar de lemn şi o mătură 
sprijinită lângă ușă. Scândurile late ale podelei verandei 
erau vopsite în același verde-inchis durabil ca ușa de la 
intrare. Ferestrele frontale din termopan care aveau ve- 
dere spre crângul de nuci pecan din curte nu erau deco- 
rate cu jaluzele. Casa era mică, robustă şi utilitară. 

lar apoi Bobby Tom deschise uşa de la intrare și o 
pofti înăuntru, 

- Oh, uau! 

El pufni în râs. 

- E genul de casă care-ţi taie respiraţia, nu? 

Avu o senzaţie minunată când se uită la intrarea rus- 
tică şi urcă cele trei trepte joase spre stânga care duceau 
în sufragerie. 

- E frumos. 

- Bănuiam eu co să-ţi placă. Multor femei le place. 

Se simțea de parcă ar fi pătruns într-o casă pentru 
păpuşi de dimensiuni mari, într-o lume de pasteluri 
delicate de roz și crem cu accente de liliachiu-deschis 
și de verde pal ca spuma mării. Volănaşele, modelele 
florale şi dantela predominau poate, dar totul fusese 
executat într-o notă atât de rafinată, încât îi venea să se 
cuibărească într-unul dintre fotoliile în dungi roz cu alb 
cu o ceașcă de ceai de mentă, o pisică de Angora și un 
roman de Jane Austen. 

Încăperea mirosea a trandafiri. O mâncau palmele 
să exploreze texturile contrastante ale perdelelor de 
dantelă, creton lucios, cristale și poleială. Ar fi vrut 
să mângâie pernele din mătase marmorată cu franjuri 
și să-și răsucească degetele prin buclele de panglici care 
prindeau o față de masă cu model floral. Feriga bogată 
care se revărsa din coşul alb de răchită, aşezată între cele 
două ferestre frontale, mirosea a pământ? Oare paiele 
de grâu şi trandafirii roz uscați aranjați pe polița şemi- 
neului ar fi trosnit sub degetele ei? 

lar apoi inima i se făcu mică când Bobby Tom se duse 
în centrul camerei. Ar fi trebuit să arate ca un caraghios 
într-un decor atât de delicat, dar dimpotrivă, nu arăta- 
se niciodată mai masculin ca acum. Contrastul dintre 
delicateţea frivolă a camerei și forța sa intransigentă o 
inmuia pe interior. Doar un om sigur pe virilitatea lui 
putea păși cu așa mare siguranţă într-un mediu atât 
de feminin. 

şi aruncă Stetsonul pe un divan durduliu și îşi spri- 
jini capul de o arcadă care ducea în spate. 

- Dacă chiar vrei să rămâi gură-cască, aruncă o privire 
în dormitorul meu. 

Trecură câteva secunde până când își putu smul- 
ge privirea de pe chipul lui. Picioarele îi tremurau în 
timp ce mergea pe coridorul îngust zugrăvit într-un roz 
sidefat ca interiorul unei cochilii și intră în camera din 
capăt. Se opri în pragul ușii, atât de năucită, încât nici 
nu ştiu că a venit în spatele ei decât când vorbi: 

- Hai, dă-i drumul. Zi ce-ţi trece prin minte. 

Se uită la patul regesc cu stâlpi aurii şi la cel mai in- 
credibil baldachin pe care îl văzuse vreodată. Strat după 
strat de dantelă albă transparentă învălmășită într-o cas- 
cadă înspumată prinsă în falduri cu bucheţele de pan- 
glici roz şi violacee. Ochii îi scăpărară. 

- Trebuie să-l aştepţi pe prinţ în fiecare dimineaţă să 
te sărute ca să te poți trezi? 

El râse. 

- Tot zic că scap de el, dar n-apuc niciodată. 

Camera de poveste cu patul cu baldachin, cufere au- 
rite, perne decorative roz și violacee, scaune cu huse cu 
volănașe păreau toate desprinse din castelul Frumoasei 
din Pădurea Adormită. După ani întregi în care locuise 
între pereţii bej ai unei instituţii şi păşise pe pardoselele 
tari de gresie, își dorea să poată rămâne aici pentru tot 
restul vieţii ei. 

Telefonul începu să sune în biroul lui, dar îl ignoră. 

-Am un apartament mic deasupra garajului şi poţi 
sta acolo. Lângă el și sala mea de sport. 

Se uită mirată la el. 

-Nu stau aici. 

- Ba aici o să stai. Nu-ţi permiţi să stai în altă parte. 

O fracțiune de secundă nu-și dădu seama la ce se refe- 
rea, dar apoi îşi aduse aminte de conversaţia bombastică 
pe care o avusese cu Willow de dimineaţă. Studiourile 
Windmill fuseseră responsabile de cazarea şi masa pen- 
tru ea câtă vreme lucrase ca asistent de producție, dar 
acum Willow subliniase că noul ei post nu îi oferea nici 
o sumă extra pentru acestea. Gracie fusese atât de supă- 
rată de toate celelalte lucruri care se întâmplaseră, încât 
nu fusese preocupată și de această problemă. 

-O să găsesc un motel ieftin, zise ea cu hotărâre. 

-La salariul tău, ieftin nu este suficient; ar trebui să 
fie gratis. 

-De unde ştii tu ce salariu am? 

-Mi-a spus Willow. Şi m-am întrebat de ce nu-ţi 
cumperi o sticlă de soluție de curăţat geamuri ca să poţi 
sta la semafoare să mai speli un parbriz. Îţi garantez că 
acum vei câștiga mai mulţi bani. 

- Banii nu contează. Am fost dispusă să fac un sacrifi- 
ciu minor până mă făceam remarcată la studio. 

Telefonul începu iarăşi să sune, iar el îl ignoră şi de 
data asta. 

-În caz că ai uitat, noi doi cică suntem logodiți. Oa- 
menii de aici mă cunosc prea bine ca să se aştepte să 
locuiești undeva foarte aproape de mine. 

- Logodiţi? 

Strânse buzele enervat. 

- Îmi amintesc foarte clar că stăteai chiar lângă mine 
când le-am spus domnișoarelor din rulotă că ai trecut de 
chestionarul din fotbal. 

- Bobby Tom, femeile acelea nu au luat de bun ce-ai 
zis. Sau cel puţin n-o să creadă oricum după ce o să se 
gândească mai bine. 

- De aceea trebuie să acționăm agresiv. 

-Tu chiar vorbeşti serios că vrei ca oamenii să creadă 
că suntem logodiți? 

Vocea îi atinse câteva note înalte şi stridente pentru 
că afirmaţia lui îi alimenta toate speranţele, care însă 
îi fuseseră spulberate de instinctul de autoconservare. 
Rolul fantaziilor era să fie visate, nu trăite. Pentru el era 
un joc, pentru ea nu. 

- Eu ce vorbesc aici? Indiferent de ce-o fi în mintea 
ta, eu nu zic ceva doar ca să mă aud vorbind. Cât mai 
stai în Telarosa, ești viitoarea doamnă Bobby Tom. 

- În nici un caz! Și aş vrea să nu mai repeţi aiureala 
asta. Doamna Bobby Tom! Ca și cum femeia cu care te 
însori nu e decât un apendice al tău! 

Scoase un oftat prelung și afectat. 

- Gracie... Gracie... Gracie... De câte ori am impresia 
că noi doi am găsit o cale de a comunica, faci câte ceva 
care-mi dovedeşte contrariul. Cea mai importantă parte 
a postului tău de asistentă personală a mea este să te 
asiguri că am parte de linişte şi pace cât sunt aici. Cam 
cum crezi că se poate întâmpla asta când toţi Tom, Dick 
şi Harriet care mă ştiu de când m-am născut cunosc câte 
o femeie singură cu care vor să-mi facă lipeala? 

Parcă pentru a-i întări spusele, se auzi soneria. O 
ignoră la fel cum făcuse și cu telefonul. 

- Lasă-mă să-ți explic ceva. Chiar în clipa asta sunt cel 
puţin zece femei între locul ăsta şi San Antonio care în- 
cearcă să memoreze anul în care Joe Theismann a jucat 
în Pro Bowl şi să-și dea seama cu câţi metri e penalizată 


Eee a 

o echipă în cazul în care căpitanul ei nu participă la da- 
tul cu banul. Așa merg lucrurile pe aici. Fără să mă uit 
măcar, sunt aproape sigur că la ușă e o femeie sau cineva 
care are să-mi prezinte una. Aici nu e Chicago, unde 
am un oarecare control asupra femeilor cu care mă văd. 
Aici e Telarosa şi sunt la cheremul acestor oameni. 

Gracie încercă să facă apel la logica lui. 

- Dar nimeni întreg la cap nu o să creadă că o să te 
însori cu mine. Amândoi ştiau că e adevărat, așa că afir- 
maţia trebuia rostită oricum și cu voce tare. 

Soneria se opri, fiind înlocuită cu bătăi cu pumnul în 
ușă, dar nici acum Bobby nu se clinti din loc. 

- După ce o să te aranjez puţin, o să creadă. 

Se uită neîncrezătoare la el. 

- Cum adică „să mă aranjezi“? 

-Aşa cum auzi. O să facem o d-aia, cum îi zice... una 
dintre transformările acelea totale, cum se fac pe la emi- 
siuni TV, pe la Oprah. 

-Ce știi tu de emisiunea lui Oprah? 

- Oricine stă ca mine zile întregi în camere de horel 
ajunge să ştie destul de bine programul TV. 

i sesiză nota amuzată. 

-Nu eşti deloc serios. Nu vrei decât să te răzbuni 
pe mine pentru că le-am chemat pe femeile acelea în 
rulota ta. 

-N-am fost în viața mea mai serios. Astăzi ai văzut 
doar o părticică din ce mă aşteaptă în următoarele câte- 
va luni fără o logodnică a-dexvă-ra-tă lângă mine. Singu- 
ra persoană care știe adevărul în afară de noi este mama 
mea. (Gălăgia de la ușă încetă, iar el se duse la telefon. 
O sun chiar acum să mă asigur că e de partea noastră. 

- Opreşte-re! N-am zis că sunt de acord. Dar era. Oh, 
cât de mult şi-o dorea! Avea la dispoziție puţin timp ală- 
turi de el, astfel încât orice secundă era prețioasă. Nici 
nu încerca să se amăgească, să-și spună că el avea anu- 
mite sentimente față de ea, deci nu era în pericol să 
confunde realitatea cu iluzia. Îşi aminti că îşi promisese 

să dea, nu să primească, şi fu a doua oară într-o singu- 
ră zi când se decise să-și deschidă larg aripile şi să se 
arunce în gol. 

El o privea cu expresia aceea impertinentă care îi 
transmitea că știa că va câștiga, ocazie cu care își aminti 
că îi păsa prea mult de el ca să îi susțină chiar ea defec- 
tele permițându-i să dicteze el toate condiţiile. Veni spre 
el şi îşi încrucişă braţele. 

- Bine, zise ea încet şi cu fermitate. O să intru în 
joc. Dar niciodată şi în nici o împrejurare nu te vei mai 
referi la mine cu apelativul „viitoarea doamnă Bobby 
Tom“, mă auzi ce-ţi zic? Pentru că dacă te mai aud o dată, 
o singură dată, eu singură o să spun absolut tuturor 
că logodna noastră e o păcăleală. Mai mult, voi anunţa că 
ești... că eşti... Gura i se deschise și închise. Începuse 
în forță, dar acum nu-i venea în minte nici un apelativ 
groaznic pe care să i-l arunce în faţă. 

- Criminal care își omoară victimele cu toporul? în- 
cercă el să o ajute. Ea nu răspunse, așa că îi mai oferi o 
variantă. Vegetarian? 

Ideea o străfulgeră în clipa aceea. 

- Impotent! 

Se uită la ea ca la o nebună. 

- Ai de gând să spui tuturor că sunt impotent? 

- Doar dacă îmi mai spui în felul ăla odios. 

- Te sfătuiesc la cel mai serios mod să te mulțumești 
cu criminal cu toporul. O să fii şi mult mai credibilă. 

- Numai gura-i de tine, Bobby Tom. Eu zic că doar să 
te dai mare eşti bun. 

Cuvintele îi evadaseră fără să fie procesate înainte, 
şi nici ei nu-i venea să creadă ce scosese pe gură. Ea, o 
virgină de treizeci de ani fără nici un fel de experienţă 
în flirtat, aruncase o provocare sexuală unui libertin de 
profesie. El rămase cu gura căscată, şi Gracie realiză că 
în sfârșit îl lăsase fără cuvinte. Deşi genunchii aveau ten- 
dința alarmantă de a-i tremura, își semeţi bărbia în aer 
și ieși cu nasul pe sus din dormitor. 

Odată ajunsă în holul de la intrare, începu să zâm- 
bească. Categoric, o persoană cu un simţ competițional 
dezvoltat, așa ca Bobby Tom, nu avea cum să lase o re- 
marcă de genul acesta să treacă pe lângă el. Categoric, 
chiar în aceste clipe îşi făcea planul pentru a găsi cele 
mai eficiente represalii la adresa ei. 


capitolul 10 


-Domnul Sawyer vă poate primi acum, doamnă 
Denton. 

Suzy se ridică de pe canapeaua de piele și traversă 
zona perfect garnisită a recepţiei spre biroul directorului 
general al Rosatech Electronics. Intră și auzi un pocnet 
discret când secretara lui Wayland Sawyer închise uşa 
sculptată de alun în spatele ei. 

Sawyer nu-și ridică privirea de la birou. Nu era si- 
gură dacă o făcea dinadins ca să o pună la punct sau 
pur şi simplu avea aceleași maniere lipsă ca în liceu. În 
tot cazul, gestul lui nu prevestea nimic bun. Oraşul și 
districtul trimiseseră deja o grămadă de reprezentanţi 
importanţi să stea de vorbă cu el, iar el îi scosese din 
minţi pe toți cu răspunsuri evazive. Era conştientă că 
ea, ca şi preşedinte femeie al Consiliului Educaţiei, 
era considerată un ultim efort şi de altfel câr se poate 
de jalnic. 

Biroul era decorat în stilul bibliotecii unui nobil, cu 
pereți cu lambriuri încărcate, mobilă tapițată conforta- 
bilă de culoarea vinului burgund şi carpete reprezentând 
scene de vânătoare. În timp ce traversă încet covorul 
oriental, el continuă să studieze teancul de hârtii prin- 
tr-o pereche de ochelari de citit care arăta foarte ase- 
mănător cu cea pe care și ea, după o viață cu o vedere 
perfectă, fusese nevoită să și-o cumpere de curând. 

Manşetele cămășii fuseseră răsucite de două ori, dez 
văluind nişte antebraţe surprinzător de musculoase pen- 
tru un bărbat de cincizeci şi patru de ani. Nici cămașa, 

nici cravata în dungi bleumarin cu roșu cu nod perfect 
şi nici ochelarii de citit nu puteau masca faptul că arăta 
mai degrabă ca un țărănoi decât ca un comandant al 
industriei. Îi aducea în minte o versiune ușor mai în 
vârstă a lui Tommy Lee Jones, actorul născut în Texas 
care era preferatul clubului ei de bridge. 

Se strădui din răsputeri să nu lase tăcerea să o tulbu- 
re, dar ea nu era precum tinerele talentate care se des- 
curcau mai bine în sala de consiliu decât în bucătărie. 

ngrijirea unei grădini de verdeţuri o interesa mult mai 
mult decât să se întreacă cu bărbații pentru putere. În 
același timp, provenea dintr-o altă perioadă, când poli- 
tețea era întâlnită la tot pasul. 

- Poate nu-i momentul potrivit, zise ea încet. 

-Termin imediat. Vocea lui era intolerantă. Fără să 
se uite spre ea, îşi smuci brusc capul spre unul dintre 
scaunele cu spătar drept din faţa biroului, ca și cum ar 
fi fost un câine căruia îi dădea comanda „şezi“. 

Gestul ofensator o făcu să realizeze cu precizie cât de 
inutilă îi era misiunea. Wayland Sawyer fusese imposi- 
bil în liceu şi era evident că nu se schimbase deloc. Fără 
să mai spună ceva, o porni în sens invers spre ușă. 

- Unde vreţi să plecaţi? 

Se întoarse spre el și vorbi cu calm: 

- Este evident că vizita mea vă răpește din timp, dom- 
nule Sawyer. 

- Lăsaţi-mă pe mine să decid asta. Îşi smulse ochelarii 
de pe nas și veni spre scaun. Vă rog. 

Cuvântul fusese răstit ca un ordin, iar Suzy fu izbită 
de sentimentul de antipatie instantanee pe care i-l stâr- 
nise; deşi, dacă se gândea mai bine, nu fusese chiar in- 
stantanee. Way era cu doi ani mai mare, fusese cel mai 
mare huligan al liceului din Telarosa și genul de băiat 
cu care ieșeau doar cele mai istețe fete. Își mai amin- 
tea încă vag că îl văzuse stând lângă sala de sport cu o 
țigară în colțul gurii şi cu ochii lui duri şi oblici ca ai 
unei cobre. li era greu să împace imaginea huliganului 

adolescent cu cea a omului de afaceri multimilionar, dar 
un lucru rămăsese la fel. O îngrozise pe atunci, o îngro- 
zea şi acum. 

Îşi controlă tremuratul şi se duse către scaun. El o 
studie fără nici o jenă, făcând-o să-şi dorească să fi făcut 
abstracție de căldura toridă a verii şi să-şi fi pus un cos- 
tum în locul rochiei largi din mătase de culoarea cioco- 
latei. Veşmântul era legat lejer într-o parte şi făcu falduri 
discrete peste șolduri când se așeză. Decolteul simplu 
și-l scosese în evidenţă cu un lanţ de aur din zale mari și 
cercei micuţi asortaţi. Ciorapii transparenţi de culoarea 
ciocolatei erau în aceeași nuanţă ca și pantofii cu toc de 
firmă, decoraţi în jurul tocurilor pătrăţoase lucioase cu 
câteva pantere micuţe de aur. Vestimentaţia fusese ridi- 
col de scumpă, era sigură, un cadou aniversar din partea 
lui Bobby Tom după ce îi refuzase oferta de a-i cumpăra 
un apartament în Hilton Head. 

-Cu ce vă pot ajuta, doamnă Denton? 

Cuvintele lui purtau o urmă de batjocură. Se putea 
descurca cu cei mai agresivi membri masculi din con- 
siliu pentru că îi cunoştea dintotdeauna, dar cu acest 
individ nu se simţea deloc în elementul ei. Oricât de 
mult ar fi vrut să plece însă, venise cu o treabă. Copiii 
din Telarosa riscau să piardă foarte multe dacă omul 
acesta îngrozitor îşi făcea de cap. 

- Am venit în calitate de reprezentantă a Consiliu- 
lui Educaţiei din Telarosa, domnule Sawyer. Vreau să 
mă asigur că aţi luat în calcul toate consecinţele care 
ar putea decurge din închiderea Rosatech pentru copiii 
acestui oraș. 

Ochii îi erau întunecați și reci, chipul avea trăsături 
aspre. Sprijinindu-și coatele pe birou, îşi împreună de- 
getele şi o studie pe deasupra lor. 

- Şi, mai precis, ce funcţie aveţi în cadrul acestui 
consiliu? 

- Sunt președinte. 

- Am înţeles. Şi este cumva același Consiliu al Edu- 
caţiei care m-a dat afară din şcoală cu o lună înainte de 
absolvire? 

Întrebarea o uimi şi nu ştiu ce să-i răspundă. 

- Deci, doamnă Denton? 

Privirea îi era sumbră şi ostilă, și Suzy își dădu seama 
că, de data asta cel puțin, zvonurile fuseseră adevărate. 
Way Sawyer era convins că Telarosa greşise în privinţa 
lui şi se întorsese să se răzbune. Îşi aminti toate poveștile 
vechi. Ştia că Way fusese un copil din flori, o situaţie în 
urma căreia el și mama lui, Trudy, fuseseră nişte pro- 
scrişi în oraş. Trudy făcuse curat prin case o vreme - la 
un moment dat chiar și pentru mama lui Hoyt -, iar în 
cele din urmă ajunsese prostituată. 

Suzy își prinse palmele în poală. 

- Aveţi de gând să îi pedepsiți pe toţi copiii doar pen- 
tru că aţi fost tratat prost acum patruzeci de ani? 

- N-au fost chiar patruzeci de ani. lar amintirile sunt 
încă proaspete. Schiţă un zâmbet în direcția ei care nu 
îi modifică prea mult forma gurii. Asta credeţi că încerc 
să fac? 

- Dacă mutaţi Rosatech, Telarosa se va transforma 
într-un oraș-fantomă. 

- Compania nu este singura sursă de venituri. Mai e 
şi industria turismului. 

Îi văzu contorsionarea cinică a buzelor și îngheță 
când realiză că voia să o necăjească. 

-Ştim amândoi că orașul nu va putea supravieţui 
niciodată doar din turism. Fără Rosatech, Telarosa 
va muri. 

- Eu sunt om de afaceri, nu filantrop, iar responsa- 
bilitatea mea este să fac compania şi mai profitabilă. In 
momentul de față, se pare că cea mai bună cale de a-i 
consolida statutul este mutarea în uzina din San Antonio. 

Controlându.-și furia, se aplecă uşor în faţă. 

-Îmi permiteţi să vă invit într-un tur al școlilor săp- 
tămâna viitoare? 

- Ca să-i văd pe toţi copilașii aceia urlând îngroziţi la 
vederea mea? Nu prea cred. 

Batjocura din ochii lui îi spunea că nu îl deranja foar- 
te tare faptul că era considerat paria oraşului. 

Se uită spre palmele din poala ei şi după aceea din 
nou spre el. 

-Nu există nimic ce-aș putea spune să vă fac să vă 
răzgândiți, așa este? 

O fixă cu privirea câteva clipe. Ea auzea vocile înfun- 
date venite din zona recepției de afară, ticăitul slab al 
ceasului de pe perete, sunetul propriei respiraţii. Chi- 
pul lui fu brăzdat de ceva ce nu putea descifra, şi simţi 
un junghi care nu prevestea nimic bun. Postura lui era 
încărcată de o tensiune aproape imperceptibilă de care 
se simţea amenințată. 

-Ba poate că da. Scaunul lui scârțâi când se lăsă pe 
spate, iar trăsăturile dure și neiertătoare de pe chipul lui 
îi amintiră de plăcile de granit care se găseau în regiu- 
nea aceasta a Texasului. Putem discuta pe această temă 
acasă la mine, duminică seara. Voi trimite o maşină să 
vă ia la ora opt. 

Nu era o invitaţie politicoasă, ci o comandă directă şi 
formulată în cel mai insultător mod. 

Ar fi vrut să-i zică că mai degrabă ar lua masa cu dia- 
volul decât cu el, dar miza era prea mare, așa că se uită 
fix în ochii aceia haini şi implacabili și ştiu că nu va avea 
puterea de a refuza. 

şi luă geanta şi se ridică. 

- Prea bine, zise ea simplu. 

El își pusese din nou ochelarii de citit pe nas şi își re- 
îndreptase atenţia asupra hârtiilor. Suzy ieși din birou, 
iar el nu se deranjă nici să-și ia la revedere. 

Când ajunse la maşină era încă neagră de furie. Ce 
om mârşav! Nu era obișnuită să aibă de-a face cu tipul 
acesta de oameni. Hoyt fusese o persoană deschisă și 
senină, opusul lui Way Sawyer. În timp ce dibuia după 
chei, se întrebă ce anume voia de la ea. 

Ştia că Luther Baines aștepta un telefon de la ea 
de îndată ce ajungea acasă și nu ştia ce ar fi putut să-i 
spună. Cu siguranță nu avea de gând să-i spună că fusese 
de acord să cineze cu Sawyer. Nu putea spune nimănui 
aşa ceva, în special lui Bobby Tom. Dacă afla vreoda- 
tă că Sawyer o intimidase, s-ar fi înfuriat, iar miza era 
prea mare pentru ea ca să riște intervenţia lui. Oricât 
de supărătoare ar fi fost situația, trebuia să o descâlceas- 
că singură. 


- Aş prefera să nu, Bobby Tom. 

- Hai, nu te lăsa tulburată de flamingii roz sau 
de grădinița de flori galbene aranjate într-un cauciuc de 
tractor, Gracie. Shirley se pricepe la coafuri. 

Bobby Tom îi ţinu ușa deschisă la salonul Hollywood 
Hair al lui Shirley, amplasat în garajul unei căsuțe cu un 
singur etaj de pe o stradă prăfuită. Pe platou nu trebuia 
să ajungă decât la prânz, așa că declarase că își foloseşte 
dimineaţa pentru a-i da un prim imbold cu transforma- 
rea. Îi dădu un ghiont zdravăn în interiorul salonului, şi 
ei i se făcu pielea de găină pe mâini. La fel ca orice alt loc 
public din Texas, salonul de frumuseţe avea aparatul de 
aer condiționat setat la temperatura unui congelator. 

Trei pereţi ai micului local erau zugrăviți într-un roz 
fondant, iar al patrulea era acoperit în plăci cu oglinzi 
în negru şi auriu. În salon erau prezente două agente ale 
frumuseții - o brunetă ferchezuită într-un halat bleu, 
iar cealaltă o blondă șleampătă cu una dintre cele mai 
mari coafuri fagure pe care Gracie le văzuse vreodată. 
Coapsele durdulii îi erau împachetate în colanți mov, 
iar un tricou strâmt roz îi atârna peste sânii uriași. Pe 
tricou era scris „Doamne, ce bine era să fi avut creierul 
atât de mare“. 

Gracie se rugă ca Shirley, cea care trebuia să se ocupe 
de părul ei, să fie bruneta aranjată, dar Bobby Tom se 
îndrepta deja către cealaltă angajată a salonului. 

- Bună, păpuşico. 


O i bere ca cra d, aaa 

Femeia își ridică privirea din claia de păr negru ca 
smoala pe care îl pieptăna, producând un gâlgâit răgușit. 
- Bobby Tom, frumos afurisit ce-mi ești, era şi timpul 
să vii să mă vezi. 
i lipi un pupic pe obrazul ornat cu un cerc de un 
roşu țipător. Ea îi trase una peste fund cu mâna liberă. 

- Încă ai cel mai tare poponeţ din ţară. 

- Venind de la o cunoscătoare de prim rang ca tine, îl 
consider un compliment de primă clasă. Zâmbi celeilal- 
te angajate și clientei ei, apoi le salută pe celelalte două 
femei care trăgeau cu ochiul pe sub uscătoarele de păr. 
Velma. Doamnă Carison. Cum se simt doamnele astăzi? 

Chicotiră şi se hliziră. Bobby Tom își trânti braţul pe 
umerii lui Gracie și o trase mai în față. 

- Aceasta este Gracie Snow. 

Shirley o privi cu o curiozitate nemascată. 

-Am auzit tot ce se poate despre tine. Carevasăzică 
tu eşti viitoarea doamnă Bobby Tom. 

El făcu iute un pas în faţă. 

-Gracie e un fel de feministă, Shirley, şi nu-i place 
când oamenii îi spun aşa. Să fiu sincer, s-ar putea să 
păstrăm ambele nume de familie. 

- Serios? 

Bobby Tom ridică din umeri cu palmele întinse, ulti- 
mul om sănătos într-o lume nebună. 

Shirley se întoarse spre Gracie, iar sprâncenele ei 
vopsite se arcuiră până pe frunte. 

-Nu face asta, scumpo. Gracie Snow-Denton sună 
prea ciudat. Parcă ai trăi într-un castel din Anglia sau 
așa ceva. 

-Sau l-ai fi găsit pe o hartă meteorologică, propuse și 
Bobby Tom o variantă. 

Gracie deschise gura să explice că nu intenţiona să-și 
schimbe numele de familie, dar o închise brusc la loc 
când se prinse de capcana pe care i-o întinsese. În ochii 
lui luceau luminiţe diavoleşti, iar ea își reprimă cu fer- 
mitate un zâmbet. Chiar era singura persoană din lume 
care îl putea citi ca în palmă? 

Shirley își reluă lucrul la capul din fața ei, trăgând 
simultan cu ochiul la Gracie prin oglindă. 

-Am auzit că n-o lași să şi-l aranjeze singură, Bobby 
Tom, dar nu m-am gândit că ai mers aşa de departe. Ce 
vrei să-i fac? 

- Decizia îţi aparține. Gracie e destul de extravagan- 
tă, așa că să nu o tunzi prea conservator. 

Gracie era îngrozită. Bobby Tom tocmai îi spusese 
unei cosmeticiene cu o coafură blondă stup de albine şi 
cu un machiaj demn de circul Ringling Brothers să nu 
fie prea conservatoare cu părul ei! Dădu să protesteze 
cu vehemenţă, dar el îi distrase atenţia cu un pupic pe 
buze dat în grabă. 

- Am ceva treburi de rezolvat, iubito. Vine mama să 
te ia și o să mergeţi la cumpărături ca să începi să-ți faci 
trusoul pe care ţi-l doreşti atât de mult. Şi te rog, dacă te 
las să fii iar răpitoare să nu te răzpândeşti să nu mai vrei 
să te măriţi cu mine. 

Toate femeile izbucniră în râs la auzul ideii absurde 
că ar exista o femeie care ar rata șansa de a se mărita cu 
Bobby Tom Denton. El îşi ridică pălăria dreptsalutşi se în- 
dreptă spre ușă. Deși era enervată, Gracie se întrebă dacă 
era singura care simțea că soarele a apus odată cu ple- 
carea lui. 

Şase perechi de ochi curioși se fixară asupra ei. Schiță 
un zâmbet chinuit. 

-Nu sunt chiar o... ăăă... extravagantă. Îşi drese vo- 
cea. Uneori exagerează și... 

- Aşază-te, Gracie. Într-un minut vin la tine. Uită-te 
pe revista People până atunci. 

Profund intimidată de persoana aceasta de mâinile 
căreia depindea viitorul părului ei, Gracie se scurse în- 
tr-un scaun și luă revista. Una dintre femeile de sub us- 
cătoare se uită la ea peste ramele de plastic transparent 
ale ochelarilor, iar Gracie se pregăti sufletește pentru ce 
era mai rău. 

-Cum l-ai cunoscut pe Bobby Tom? 

- De cât timp vă cunoaşteţi? 

- Când ai trecut testul? 

Interogatoriul era rapid şi neindurător și nu se opri 
nici când Shirley o chemă pe scaunul ei și se apucă de 
treabă. Deoarece Gracie nu era adepta minciunilor, tre- 
bui să se concentreze foarte greu să ocolească adevărul 
fără a rosti nici un neadevăr, neglijând supravegherea 
stricăciunilor care se aduceau părului ei. Oricum n-ar 
fi putut vedea nimic, pentru că Shirley o întorsese cu 
spatele la oglindă. 

- Ai un permanent pe cinste, Gracie, dar ai o gră- 
madă de păr. Trebuie tăiat în trepte. Îmi place să tund 
în trepte. Foarfeca lui Shirley tăia întruna, iar peste tot 
zburau șuvițe de păr ud castaniu. 

Gracie evită răspunsul la întrebarea ce viza regula- 
ritatea ciclului ei menstrual, manifestându-şi simultan 
îngrijorarea pentru acţiunile întreprinse asupra părului 
ei. Dacă Shirley o tundea prea scurt, nu mai putea să-și 
facă cocul franțuzesc care, chiar dacă nu o flata în mod 
deosebit, măcar era o coafură clară și familiară. 

În poală îi căzu o șuviță groasă de aproape opt centi- 
metri şi anxietatea ei escaladă. 

- Shirley, aș... 

- Janine o să se ocupe de machiaj. Shirley îi făcu 
semn din cap către cealaltă angajată. Săptămâna asta s-a 
apucat să vândă produse cosmetice de la Mary Kay şi 
caută clienţi. Bobby Tom a zis că voia să-ți cumpere niște 
cosmetice noi ca să-ți înlocuieşti toate lucrurile pe care 
le-ai pierdut în cutremurul din America de Sud în timp 
ce îl păzeai pe vicepreședinte. 

Gracie fu cât pe-aici să se înece și de-abia se abținu 
să nu râdă. Tromboanele lui erau absolut exagerate, dar 
amuzante. 

Shirley porni uscătorul şi roti scaunul cu faţa spre 
oglindă. Gracie icni disprețuitor. Arăta ca un șoarece ud. 

- O să te învăţ cum să ţi-l aranjezi singură. Din degete 
se face. Shirley începu să o tragă de păr, iar Gracie își 

închipui că are în cap numai ghemotoace de păr tapat 
ridicate. Poate c-ar fi putut să-l turtească la loc cu o plasă 
de păr, se gândi ea într-un moment de disperare. Sau 
poate ar fi fost mai simplu să-și cumpere o perucă. 

Apoi, atât de gradual încât de-abia îi venea să creadă, 
ceva minunat începu să se întâmple. 

- Gata. Shirley se retrase în sfârșit de lângă ea după ce 
degetele ei produseseră minunea. 

Gracie se holbă la reflecția din oglindă. 

- Uau, Dumnezeule! 

- Drăguţ, nu! Shirley zâmbi în oglindă. 

Drăguţ era puţin spus. Părul lui Gracie era cât se 
poate de modern. Cutezător. Dezinhibat. Sexy. Repre- 
zenta tot ceea ce Gracie nu era, iar mâna îi tremură când 
şi-l atinse. 

Tunsoarea era mult mai scurtă decât era obişnuită, 
de-abia îi ajungea la maxilar, cu cărarea într-o parte şi cu 
breton. Deloc tapat, se revărsa în valuri moi şi drăguţe 
și în cârlionţi care îi scoteau în evidență pomeţii şi lobii 
urechii. Trăsăturile ei fine şi ochii frumoși cenușii nu 
mai erau acoperiți de fosta claie de păr tocit, iar Gracie 
se simţea vrăjită de reflecţia din oglindă. Ea era? 

Nici nu apucă bine să se obişnuiască cu noul look, 
că Shirley o trimise la Janine să primească instructajul 
Mary Kay. În următoarea oră, Gracie învăță lucruri des- 
pre îngrijirea tenului și aplicarea machiajului astfel în- 
cât să îi scoată în evidenţă frumuseţea naturală. Cu un 
tuș de ochi, farduri în nuanţe de chihlimbar şi mascara 
neagră, Janine îi transformă ochii în punctul focal al 
chipului ei. După ce se declară mulțumită, o puse pe 
Gracie să continue operațiunea. Gracie încheie machia- 
jul pudrându-și obrajii, apoi aplicând rujul coraliu-des- 
chis pe care i-l dădu Janine. Se uită uimită în oglindă, 
venindu-i greu să creadă că femeia care se holba înapoi 
era chiar ea. 

Machiajul era subtil și măgulitor. Cu tunsoarea sim- 
patică şi rebelă, ochii cenușii luminoşi şi gene țepoase 

arăta mai bine decât își imaginase vreodată: feminină, 
atrăgătoare și da, puţin excentrică. Inima începu să-i 
bată cu putere. Arăta foarte diferit acum. Era posibil a 
Bobby Tom să o considere atractivă? Poate avea să încea- 
pă să o vadă cu alți ochi. Poate avea să... 

Își înfrână imaginaţia. Era exact ce își promisese că 
nu va face. Nici un machiaj din lume nu o putea trans- 
forma într-una dintre frumusețile spectaculoase care îi 
ţineau companie lui Bobby Tom, şi nu își putea permite 
să construiască castele de vis. 

Când Gracie își scoase portofelul, Shirley se uită la 
ea ca și cum își pierduse mințile și îi spuse că se ocupase 
Bobby Tom de tot. Gracie simţi o senzaţie neplăcută în 
stomac. Se gândi la lunga listă de oameni cărora Bobby 
Tom le dăduse bani şi realiză că o adăugase şi pe ea la 
lista de acte caritabile. 

Ar fi trebuit să se aştepte la asta. Nu o vedea deloc 
ca pe o femeie competentă şi independentă, ci ca pe o 
cauză pierdută. Realitatea aceasta o durea. Își dorea să 
o privească ca pe egalul lui, iar asta nu avea să se întâm- 
ple dacă îl lăsa să îi achite toate notele de plată. 

li fusese uşor să-și promită că nu va lua nimic de la 
el, dar acum realiza că realitatea nu era deloc simplă. 
Era un om cu gusturi scumpe și se aștepta ca ea să 
arate ca şi cum ar fi fost a lui, dar cum să facă asta din 
veniturile ei limitate? Se gândi la economiile ei de la 
bancă, la singurii ei bani. Era pregătită să-i cheltuiască 
de dragul principiilor? 

Îi fură suficiente doar câteva secunde ca să conşti- 
entizeze că pentru ea era prea important ca să mai dea 
inapoi, şi bărbia i se încleştă cu hotărâre. De dragul su- 
fletului ei și al tuturor lucrurilor în care credea, trebuia 
să i se dăruiască lui cu o inimă liberă şi iubitoare. Asta 
însemna că nu putea primi nimic de la el. Avea să îl på- 
răsească inainte de a deveni un alt parazit din viața lui. 

Politicoasă, dar fermă în același timp, scrise un cec 
care să acopere nota consistentă de plată și o rugă 

pe Shirley să îi returneze banii lui Bobby Tom. Gestul o 
înveseli peste măsură. Avea să fie singura persoană din 
lume pe care nu o cumpărase și pentru care nu plătise. 

Suzy sosi câteva minute mai târziu. O admiră pe 
Gracie din toate unghiurile şi fu extrem de darnică 
cu complimentele. Doar după ce plecară de la salon şi 
se urcară în Lexus ca să meargă la cumpărături, Gra- 
cie observă că părea uşor distrasă, dar poate avusese o 
noapte agitată. 

Nici Gracie nu dormise prea bine, deşi patul din mi- 
cuţul apartament de deasupra garajului lui Bobby Tom 
era foarte confortabil. Lemnul albit și schema de culori 
ce combina albastrul regal contemporan și albul în aces- 
te camere dădea de înţeles fără echivoc că nu fuseseră 
decorate de aceeași persoană care se ocupase de casă. 
Deşi apartamentul era compact, de fapt era mult mai 
luxos decât își imaginase. Sau decât îşi permitea, realiză 
ea demoralizată, adăugând în minte o cifră pentru chi- 
rie care să-i complice și mai mult finanţele. 

Apartamentul conținea o sufragerie cu chicinetă şi 
un dormitor separat, aranjat în paralel cu sala de fit 
ness a lui Bobby Tom. Dormitorul ei avea geamuri spre 
spatele casei, iar când nu putuse dormi noaptea trecută 
se trezise și constatase că nu era singura insomniacă. 
La parter văzuse lumina intermitentă a televizorului pe 
geamul biroului lui. 

Razele strălucitoare căzură pe trăsăturile supte ale lui 
Suzy, făcând-o pe Gracie să se simtă vinovată pentru că 
se folosea de ea. 

- Nu-i obligatoriu să facem cumpărăturile astăzi. 

- De-abia aştept să ajungem acolo. 

Răspunsul părea sincer, drept pentru care Gracie nu 
mai protestă. În acelaşi timp, realiză că trebuia să fie 
sinceră cu Suzy. 

- Mă simt prost din cauza logodnei ăsteia inventate. 
Am încercat să-l conving că e ridicol. 


pe- e ..————_—_—_—_—_— COC... 


PT 


Un loc pentru inima ta 173 


- Din punctul lui de vedere, nu este. Oamenii de 
aici îl caută mereu pentru una sau alta. Dacă așa poate 
avea puțină liniște cât stă în oraş, eu sunt total pentru. 
Schimbă subiectul când coti pe strada principală: Sun- 
tem norocoși să avem un butic minunat de haine în 
oraş. Millie se va ocupa foarte bine de tine. 

Cuvântul „butic“ îi trase un semnal de alarmă lui 
Gracie. 

- E scump? 

- Nu contează. Bobby Tom se ocupă de tot. 

- Nu vreau să-mi cumpere el haine, zise ea încet. Nu 
permit aşa ceva. O să mi le cumpăr singură, dar mi-e 
teamă că am un buget limitat. 

- Ba el o să plătească. A fost ideea lui. 

Gracie clătină cu îndârjire din cap. 

- Vorbeşti serios, nu-i așa? 

- Foarte serios. 

Suzy părea uimită. 

- Bobby Tom plăteşte întotdeauna. 

- Nu și pentru mine. 

O clipă, Suzy nu spuse nimic. Apoi zâmbi și făcu un 
viraj în U. 

- Îmi plac provocările. Știu o zonă cu magazine iefti- 
ne cam la cincizeci de kilometri. O să fie distractiv. 

În următoarele trei ore, Suzy se comportă precum 
un instructor din armată, conducând-o de la un maga- 
zin cu reduceri la altul, unde căură chilipiruri precum 
un copoi. Ignoră preferinţele lui Gracie și o îmbrăcă în 
genul de haine tinereşti şi provocatoare pe care Gracie 
nu ar fi îndrăznit niciodată să le aleagă pentru ea. Suzy 
selectă o fustă din voal şi o bluză mătăsoasă într-o nu- 
anță tare, o rochie strâmtă de culoarea pepenelui roşu 
care avea o crăpătură de la jumătatea coapsei până 
gambă, jeanși prespălaţi cu bluze elastice tricotate, fus- 
te scandalos de scurte, pulovere din bumbac care i se 
mulau pe sâni. Gracie încercă curele și coliere, sandale 

şi balerini, teniși cu pietricele strălucitoare şi cercei de 
argint asimetrici. 

În momentul în care ultimele haine fură puse în 
portbagajul Lexusului, Gracie îşi epuizase o bună par- 
te din economii. Se simţea amețită şi mai mult decât 
nervoasă. 

- Eşti sigură? 

Se uită la salopeta scurtă într-o nuanţă de roşu in- 
tens, ultima lor achiziţie. Partea de sus fără umeri îi ve- 
nea atât de strâmt pe piele încât nu putea purta sutien, 
iar materialul tricotat strălucea de la strasurile aurii. O 
curea metalică aurie lată de cinci centimetri îi separa 
corsajul aderent de pantalonii largi, iar espadrilele ei 
practice îi fuseseră înlocuite cu o pereche de săndăluțe 
roşu aprins. Vestimentaţia o făcea să se simtă că pretin- 
de că este altcineva. 

Probabil fu a suta oară în după-amiaza aceasta când 
Suzy ţinu să o liniștească. 

- Îşi stă foarte bine. 

Gracie se luptă să-şi controleze panica. Femeile banale 
nu purtau haine „care le stăteau bine“. Se agăță de ceea 
ce i se păru o scuză validă pentru permanenta ei ezitare. 

- Sandalele astea nu au talonete. 

- Ai platfus cumva? 

- Nu. Dar s-ar putea să nu am pentru că întotdeauna 
port încălțăminte practică. 

Suzy zâmbi şi o bătu pe braț. 

- Nu-ţi mai face atâtea griji, Gracie. Arăţi minunat. 

-Nu arăt ca mine. 

- Ba eu cred că arăţi exact ca tine. Şi mai cred că era 
şi timpul. 


Cine naiba era la volanul T-birdului lui? Și mai şi con- 
ducea atât de repede? Bobby Tom zări tromba de praf de 
la opt sute de metri şi apucă repede scenariul din vârful 
unuia dintre stâlpii țarcului pentru a citi scena pe care 
aveau să o filmeze în acea după-amiază. 


La eat ca ti ee iai a 


Un loc pentru inima ta 175 


T-birdul ieşi de pe drum în aceeaşi trombă de praf 
şi opri cu scârțâit de roți lângă rulota lui. Miji ochii 
să nu-l bată soarele şi văzu o fetişcană trăsnet în roşu 
coborând din maşina lui şi simţi că face tensiune. Fir-ar 
să fie! Gracie era singura persoană căreia îi dăduse 
permisiunea de a-i conduce T-birdul. O rugase să i-l 
aducă de la garajul lui Buddy după ce termina de făcut 
cumpărăturile, dar evident că se gândise să-i mai dea 
o lecţie tipică de-a ei păcălind vreo femeie prăduitoare 
să-i facă treaba. 

Îşi încleştă maxilarul şi porni spre mașină tot cu soa- 
rele în ochi şi fără să-şi dea seama cine era, descifrând 
doar un trup micuţ, păr scurt și sexy şi un chip ascuns 
parțial de ochelari rotunzi şi mici de soare. Îşi jură că 
pentru asta avea să o altoiască pe Gracie. Ştia foarte 
bine că falsa lor logodnă trebuia să-l protejeze exact de 
genul ăsta de lucruri. 

lar apoi îngheţă în mijlocul drumului când deslu- 
şi scăpărările de aramă familiare din acel păr aerisit. 
Privirea i se prelinse de-a lungul corpului frumos pro- 
porționat şi a picioarelor zvelte, până la gleznele pe 
care le-ar fi recunoscut oriunde şi se simţi de parcă 
l-ar fi lovit cineva în moalele capului. Concomitent, 
se făcu în toate felurile în gând. El fusese cu ideea 
transformării lui Gracie. De ce nu se pregătise psihic 
pentru rezultat? 

Gracie era cu ochii în patru când îl văzu că se apro- 
pie. Ştia suficient de multe lucruri despre compor- 
tamentul lui Bobby Tom în preajma femeilor încât 
să poate prezice cu exactitate ce avea să spună. Avea să 
o flateze exagerat, probabil chiar să-i spună că era cea 
mai frumoasă femeie pe care o văzuse în viaţa lui, iar 
sub tot mormanul acela de complimente fără noimă 
ar fi rămas toate impresiile reale despre schimbarea 
pe care o suferise, ştiute doar de el. Ar fi fost bine 
dacă ar fi fost sincer cu ea, ca să ştie dacă arăta sau 
nu ridicol. 

Se opri în faţa ei. Trecură câteva secunde în care aş- 
teptă să-i dispară rânjetul acela cuceritor şi să înceapă cu 
lingușirile. El îşi frecă bărbia cu dosul pumnului. 

-Văd că Buddy a făcut treabă bună. Chitanţă ţi-a dat? 

Uimită, îl văzu trecând pe lângă ea cu privirea piro- 
nită asupra farului înlocuit de Buddy, după care se lăsă 
pe vine să examineze cauciucurile noi. Plăcerea ei păli și 
se bosumflă toată. 

-E în torpedo. 

Se ridică și se uită urât la ea. 

- Ce naiba conduceai atât de repede? 

Deoarece o domnișoară drăguță cu păr rebel și săn- 
dăluţe frivole fără talonete are un spirit liber, care nu 
trebuie să se împovăreze cu lucruri lumești, precum li- 
mitele de viteză. 

- Probabil îmi era mintea la altceva. Când avea să-i 
spună că era cea mai minunată creatură pe care o văzuse 
în viaţa lui, aşa cum spunea tuturor celorlalte femei? Se 
strâmbă enervată. 

-Aveam de gând să te las să foloseşti T-birdul cât 
stăm aici, dar acum mă gândesc serios să îmi retrag pro- 
punerea după ce-am văzut. Conduceai mașina de parcă 
ar fi fost ultima vechitură. 

- Îmi cer iertare. 

Scrâșni din dinţi când furia îi copleşi durerea. Chel- 
tuise o avere astăzi, iar el nu observa nimic. 

- Ți-aş rămâne foarte recunoscător dacă nu o să se 
mai întâmple. 

Se îndreptă de umeri și-și înălță cutezător bărbia, ho- 
tărâtă să nu îi permită să o ia de sus. Ştia că arăta bine, 
poate pentru prima dată în viaţa ei, iar dacă el nu era de 
aceeași părere, mare scofală. 

-Nu o să se mai întâmple. lar acum, dacă ai terminat 
de ţipat la mine, i-am promis Nataliei că după-amiază 
stau cu Elvis. 

-Ar trebui să faci pe asistenta mea, nu pe babysitterul! 

- E fix același lucru, zise şi plecă. 

Lincolnul maro-închis opri în faţa intrării casei spa- 
ţioase văruite, din cărămidă, pe care Wayland Sawyer o 
construise cu vedere spre râu. În timp ce şoferul ocolea 
mașina ca să îi deschidă portiera, Suzy se gândi că Saw- 
yer găsise cea mai bună cale de a aduce la cunoştinţa 
locuitorilor din Telarosa că este un om de succes prin 
construirea acestei proprietăți magnifice. Conform bâr- 
felor locale, intenționa să continue să o folosească în 
weekenduri și după inchiderea Rosatech. 

Când șoferul îi deschise portiera şi o ajută să iasă 
avea palmele transpirate. De la întâlnirea cu Sawyer din 
urmă cu două zile, cu greu putuse să se mai gândească 
şi la altceva. Alesese să poarte pantaloni de seară ușor 
largi crem în locul unei rochii. Bluza asortată şi sacoul 
din mătase până la şold erau imprimate cu o scenă de 
artă, o scenă fantezistă a satului lui Chagall în nuanțe 
de mărgean, turcoaz, fucsia şi acvamarin. Singurele biju- 
terii pe care le purta erau verigheta și cerceluşii cu dia- 
mante mari pe care Bobby Tom îi dăruise când semnase 
primul contract cu Stars. 

O femeie hispanică pe care Suzy nu o recunoscu îi 
deschise ușa și o conduse de-a lungul podelei din mar- 
mură neagră într-un living spaţios cu ferestre arcuite 
care se întindeau pe două etaje și dădeau înspre o gră- 
dină de trandafiri iluminată discret. Lămpi cu abajururi 
de mătase aruncau umbre calde pe pereţii lucioși de cu- 
loarea fildeșului. Canapelele și scaunele așezate cu gust 
în grupuri erau capitonate în nuanţe reci de albastru și 
verde cu câteva pete de negru. De o parte şi de cealaltă 
a şemineului de marmură erau două firide în formă de 
cochilie în care se aflau urne de teracotă neglazurate din 
care se revărsau hortensii uscate. 

Way Sawyer stătea lângă o pianină din lemn lucios 
de abanos, amplasată în dreptul celei mai mari feres- 
tre. Deveni şi mai agitată când observă că era îmbrăcat 

complet în negru, precum un pistolar modern. În loc 
de protecţiile pentru picioare și vestă însă, costumul său 
" neconvențional de designer era italienesc şi conținea 
o cămaşă de mătase. Lumina catifelată din cameră nu îi 
estompa cu nimic trăsăturile dure ale chipului. 

În mână ţinea un pahar de cristal şi se uită la ea cu o 
privire impasibilă căreia nu-i scăpa nimic. 

- Ce-aţi dori să beți? 

- Vin alb, mulțumesc. 

Se duse la un bufet micuţ pe care se afla o tavă plină 
cu tot felul de sticle şi pahare. În timp ce îi turna vin, 
Suzy încercă să se calmeze plimbându-se prin cameră și 
studiind tablourile de pe pereți. Câteva uleiuri mari 
şi mai multe acuarele. Se opri în fața unui desen micuţ 
în peniță reprezentând o mamă cu copilul. 

- L-am cumpărat la o licitație în Londra acum câți- 
va ani. _ 

Nu îl auzise că venise în spatele ei. li întinse paharul 
de vin cu buză de aur și, în timp ce ea sorbi, el începu 
să-i spună câteva cuvinte despre fiecare tablou. Rostea 
cuvintele incet şi cu măsură, oferindu-i informaţii, dar 
fără să o slăbească vreun pic. Avea probleme în a-l re- 
cunoaște pe acest bărbat care îi vorbea calm despre o 
licitaţie cu obiecte de artă din Londra în huliganul ur- 
suz care fuma lângă sala de sport şi ieşea cu cele mai 
obraznice fete. 

În ultimele săptămâni făcuse unele investigaţii care 
să îi umple golurile din trecutul lui Sawyer. Conform 
poveștii pe care reușise să o pună cap la cap, aflată de 
la locuitorii mai bătrâni ai oraşului, mama lui, Trudy, 
susținuse la vârsta de șaisprezece ani că fusese violată de 
trei muncitori la autostradă, unul dintre ei fiind tatăl 
lui Way. Asta se întâmplase cu câţiva ani înainte de sfâr- 
şitul celui de-al Doilea Război Mondial, şi nu o crezuse 
nimeni, așa că devenise o proscrisă. 

n anii care urmaseră, Trudy se descurcase foarte greu 
să-și câştige existența pentru ea şi fiul ei făcând curat 

la cele câteva familii care o lăsaseră să le calce pragul, 
iar munca grea şi ostracizarea socială îşi puseseră trep- 
tat amprenta asupra ei, până într-un final când cedase. 
Cam în perioada în care Way începea liceul, se pare că 
renunțase să mai spere și accepta ocările tuturor. Atunci 
începuse să se vândă celor care erau în trecere prin oraş. 
La treizeci şi cinci de ani murise de pneumonie, iar Way 
se înrolase în marină la scurt timp după aceea. 

Pe măsură ce Suzy îl studie pe deasupra buzei paharu- 
lui de vin, neliniștea îi crescu şi mai mult. Trudy Sawyer 
fusese victima unei mari nedreptăți, iar un om precum 
Way Sawyer nu avea cum să uite aşa ceva. Până unde 
intenţiona să meargă pentru a restabili echilibrul 

Spre ușurarea ei sufletească, apăru servitoarea care 
anunță că cina era gata, iar Way o însoți până în salonul 
oficial decorat în nuanţe de verde pal şi accente de jad. 
Pe parcursul aperitivului el purtă o conversaţie politi- 
coasă şi golită de conţinut, iar în timp ce li se servi felul 
principal constând din somon cu orez sălbatic, nervii ei 
erau întinși la maximum. De ce nu îi spunea ce voia de 
la ea? Dacă ar fi ştiut de ce insistase să cineze cu el, poate 
s-ar fi putut relaxa. 

Liniştea aşternută între ei nu părea să îl deranjeze pe 
el, dar pentru ea deveni de nesuportat, aşa că o sparse. 

- Am observat că aveţi o pianină. Cântaţi? 

- Nu. Este a fiicei mele, Sarah. Am cumpărat-o pen- 
tru ea când avea zece ani și eu divorțam de Dee. A fost 
premiul ei de consolare pentru pierderea mamei. 

Era prima remarcă de ordin personal pe care o făcuse. 

- Aţi primit custodia ei? Un lucru neobişnuit pe 
atunci, nu-i aşa? 

- Dee nu se descurca prea bine în postura de mamă. 
A fost de acord cu acest aranjament. 

- Vă vedeţi des fiica? 

Rupse un corn cu seminţe de mac în două și fu 
pentru prima dată în acea seară când trăsăturile lui se 
înmuiară. 


180 Susan Elizabeth Phillips 


- Nu suficient de des. E fotograf comercial în San 
„Francisco, aşa că ne vedem o dată la câteva luni. Locu- 
iește într-un apartament vai de el - de aceea pianul e 
încă aici -, dar e independentă și fericită. 

- În vremurile acestea, ăsta este visul oricărui părinte. 

Cu gândul la fiul ei începu să se joace cu o bucată 
de somon în farfurie. Cu siguranță era un om indepen- 
dent, dar nu credea că era și foarte fericit. 

- Mai vreți vin? o întrebă el brusc. 

- Nu, mulţumesc. Dacă beau mai mult de un pahar 
am dureri de cap. Hoyt zicea tot timpul că din tot orașul 
cu mine scapă cel mai ieftin la întâlniri. 

El nici măcar nu zâmbi la tentativa ei de a însenina 
atmosfera. Renunţă să mai pretindă că îi este foame, 
se rezemă pe spătarul scaunului și o fixă cu o privire 
intensă care o făcu să realizeze de cât de rar se priveau 
cu adevărat oamenii unii pe alții. Constată cu mirare 
că dacă aceasta ar fi fost prima dată când l-ar fi întâlnit 
l-ar fi considerat atrăgător. Deşi era exact opusul seninu- 
lui ei soţ, aspectul lui colțuros şi prezenţa impunătoare 
aveau un farmec greu de ignorat. 

- Vă mai este dor de Hoyt? 

- Foarte mult. 

- Voi doi eraţi de aceeaşi vârstă şi aţi făcut şcoala îm- 
preună. El era băiatul de aur al liceului din Telarosa, la 
fel ca băiatul dumneavoastră. Zâmbetul lui nu îi atinse 
şi ochii. Ba chiar s-a întâlnit cu cea mai drăguță fată din 
anul doi. 

- Vă mulţumesc pentru compliment, dar nu eram 
nici pe departe cea mai drăguță fată. Încă purtam aparat 
dentar pe atunci. 

- Mie mi s-a părut că eraţi cea mai drăguță fată. Sorbi 
o gură de vin. Tocmai îmi făcusem curaj să vă cer o în- 
tâlnire când am auzit că vă vedeaţi cu Hoyt. 

Surpriză mai mare nu putea avea. 

-N-am știut nimic. 

- E greu de crezut că chiar mi-am închipuit că aveam 
vreo șansă cu Suzy Westlight. La urma urmei, eu eram 
fiul lui Trudy Sawyer şi trăiam într-o lume diferită de 
fiica doctorului Westlight. Proveneați de pe partea bună 
a liniilor de tren și aveați haine drăguțe. Mama dum- 
neavoastră vă aducea la școală într-un Oldsmobile roşu 
lucios și întotdeauna miroseaţi a curat şi a haine noi. 

Cuvintele lui fuseseră poetice, dar le rostise într-un 
ritm dur și tăios care le dezgolea de orice sentiment. 

- Asta a fost demult, zise ea. Acum nu mai sunt tână- 
ră. Își plimbă degetele peste materialul mătăsos al pan- 
talonilor de ocazie și simţi mica umflătură de pe şold a 
plasturelui cu estrogen. Un alt semn că viaţa nu îi mai 
aducea nici o surpriză plăcută. 

-Nu vă vine să râdeţi că un puști fără nici un viitor 
ca mine voia să vă ceară să vă întâlniți cu el? 

- Întotdeauna v-aţi comportat ca și cum me-aţi fi urât. 

- Nu v-am urât. Am urât faptul că eraţi atât de depar- 
te de posibilitățile mele. Dumneavoastră şi Hoyt prove- 
neați dintr-o lume diferită, pe care eu nici să o ating nu 
puteam. Băiatul de aur şi fata de aur care au trăit fericiți 
până la adânci bătrâneți. 

-Sa dus și asta. Îşi lăsă capul în jos şi i se puse un 
nod în gât. 

-Îmi pare rău, se răsti el. N-am vrut să fiu nesimţit. 

Roti imediat capul spre el cu ochii înlăcrimați. 

-Atunci de ce faceți ce faceți? Ştiu că v-aţi propus să 
jucaţi un fel de joc cu mine, dar eu nu ştiu regulile. Ce 
doriţi de la mine? 

-Credeam că dumneavoastră sunteţi cea care vrea 
ceva de la mine. 

Răspunsul lui sec îi spuse că nu era deloc impresio- 
nat de suferința ei evidentă. Îşi strânse ochii, hotărâtă 
să nu lase nici o lacrimă să i se reverse, dar pentru că nu 
apucase să se odihnească ca lumea de când îl întâlnise 
prima dată îi fu greu să se adune. 

- Nu vreau să distrugeți acest oraș. Aţi distruge prea 
multe vieți. 

` -=i ce anume sunteţi dispusă să sacrificați pentru a 

împiedica acest lucru? 

Simţi niște gheare reci pe şira spinării. 

-Nu am nimic de sacrificat. 

- Ba da, aveţi. 

Tonul lui dur o trezi complet la realitate. Se ridică de 
la masă mototolind șervetul în pumn. 

-Aş dori să plec acasă acum. 

- Vă este frică de mine, aşa este? 

-Nu văd nici un motiv pentru lungirea acestei seri. 

Se ridică și el în picioare. 

-Aş vrea să vă arăt grădina mea de trandafiri. 

-Cred că ar fi mai bine dacă aș pleca. 

Îşi împinse scaunul în spate şi veni spre ea. 

- Aş vrea să o vedeţi. Vă rog. Cred că v-ar plăcea. 

Deşi nu ridicase vocea, tonul fusese unul de coman- 
dă. Şi de data aceasta avea să-şi vadă comanda îndepli- 
nită, pentru că Suzy nu știa cum ar fi putut contracara 
palma fermă care îi apucase brațul şi evita să treacă prin 
ușile franţuzeşti din capătul salonului. El apăsă pe o 
clanţă de alamă ondulată. Păşi afară, iar noaptea o învă- 
lui precum un abur parfumat. Simţi parfumul îmbătă- 
tor al trandafirilor. 

- E minunat. 

O conduse de-a lungul unei alei pietruite care şerpu- 
ia printre straturile de flori. 

- Am adus un arhitect peisagist de la Dallas să mi-o 
aranjeze, dar n-avea decât idei mult prea împopoțonate. 
Până la urmă am făcut eu cam totul. 

Nu voia să și-l imagineze plantând trandafiri în grădi- 
nă. Din experienţa ei, grădinarii erau oameni binevoi- 
tori, iar pe el n-ar fi putut să-l considere niciodată aşa. 

Ajunseră la un iaz micuț cu peşti koi ascuns prin iarba 
înaltă și frunziș. Era alimentat de o cascadă care picu- 
ra pe lespezi terasate, iar becurile încastrate iluminau 

peştii graşi care înotau pe sub frunzele cerate ale nu- 
ferilor. Ştia că nu avea să o lase să plece până nu își 
impunea punctul de vedere, așa că se așeză pe una din 
băncile din fier patinat decorate cu frunze de viță-de-vie 
care ofereau un loc de popas de-a lungul aleii. 

Îşi încrucişă palmele în poală şi încercă să îşi facă 
curaj. 

- Ce aţi vrut să spuneţi când m-ați întrebat dacă sunt 
dispusă să fac sacrificii? 

El se aşeză pe banca de vizavi și își întinse picioarele. 
Lumina din iaz îi ascuţea pomeţii şi marginea osoasă 
de deasupra ochilor, adăugându-i o notă amenințătoare 
trăsăturilor care oricum o înspăimântau. Cu toate aces- 
tea, vocea lui era la fel de clară ca noaptea. 

-Am vrut să ştiu cât de mult vă doriți să păstraţi Ro- 
satech-ul aici. 

-Am locuit toată viaţa mea în acest oraș și aș face 
orice să nu îl las să moară. Nu sunt însă decât preşe- 
dinta Consiliului Educaţiei; nu am deloc influența 
în district, 

-Nu mă interesează pe mine influenţa în district. Nu 
vreau nimic de genul acesta de la dumneavoastră. 

-Şi atunci ce anume doriţi? 

- Poate vreau ceea ce n-am putut avea anii aceia când 
nu eram decât copilul din flori al lui Trudy Sawyer. 

Auzea picuratul cascadei, zumzăitul îndepărtat al 
aparatelor de aer condiţionat care răcoreau casa, iar su- 
netele acelea liniștitoare făceau ca vorbele lui calme să 
pară şi mai de rău augur. 

-Nu ştiu la ce vă referiți. 

- Poate că o vreau pe cea mai drăguță fată din anul 
al doilea. 

O cuprinse groaza, iar noaptea care îi învâluise i se 
păru brusc plină de pericole. 

- Despre ce vorbiţi? 

El îşi propti cotul pe spătarul băncii și își încrucişă 
gleznele. În pofida posturii lui relaxate, ea îi sesiză o 
încordare vigilentă care o speria. 

-Am decis că am nevoie de o tovarăşă de viaţă, dar 
sunt prea ocupat cu conducerea Rosatech-ului ca să am 
timp să caut pe cineva. Vreau ca acea persoană să fiți 
dumneavoastră. 

Gura ei era atât de uscată, încât i se părea că i s-a 
umflat limba. 

- O tovarăşă? 

- Am nevoie de cineva cu care să particip la eveni- 
mente sociale, cineva care să mă acompanieze în excur- 
sii şi să fie gazda evenimentelor organizate de mine. 

- Credeam că aveţi o tovarășă. Am auzit că vă vedeaţi 
cu cineva din Dallas. 

- M-am văzut cu o mulțime de femei de-a lungul ani- 
lor. Acum caut pe cineva puţin mai diferit. Puțin mai 
aproape de casă. 

Vorbise cu calm, ca şi cum ar fi discutat un contract 
de afaceri, dar emana ceva, un sentiment de vigilență 
sporită care cu siguranţă îi spunea că nu era deloc pe 
atât de calm pe cât pretindea. 

- Noi doi am putea să ne vedem în continuare de 
vieţile noastre, dar aţi fi... Se opri, iar ea simţi ca și cum 
ochii lui i-ar fi străpuns orbitele până în craniu. Ai fi 
disponibilă pentru mine, Suzy. 

Felul în care zăbovise asupra cuvântului o făcu să 
îngheţe. 

- Disponibila? Way, doar nu... Ai spus-o ca și cum... 
Nu-și putea masca oroarea. Nu mă culc cu tine! 

O clipă nu spuse nimic. 

-Nu ţi-ar plăcea deloc, nu-i aşa? 

Sări ca arsă în picioare. 

- Eşti nebun! Nu-mi vine să cred că ai sugerat așa 
ceva. Nu vorbeşti despre o tovarăşă de viață; vorbeşti 
despre o amantă! 

El ridică o sprânceană, iar ea se gândi că nu mai vă- 
zuse niciodată un om atât de rece și atât de lipsit de 
sentimente. 

- Serios? Nu-mi aduc aminte să fi folosit acel cuvânt! 

- Nu te mai juca cu mine! 

- Ştiu că ai o viaţă activă şi nu mă aştept să renunți la 
ea, dar uneori, atunci când am nevoie să fii cu mine, aş 
vrea să-mi faci o concesie. 

Simţi că îi zvâcnesc timpanele și își auzi propria voce 
venind de undeva de foarte de departe. 

- De ce îmi faci aşa ceva? 

-Ce fac? 

-De ce mă șantajezi? Despre asta este vorba, nu? 
Dacă mă culc cu tine, atunci Rosatech o să rămână 
în Telarosa? Dacă nu, o să muţi compania. El nu spu- 
se nimic, iar ei îi era destul de greu să își suprime 
accesul de isterie care mocnea în ea. Am cincizeci 
şi doi de ani. Dacă eşti în căutarea unei amante, de ce 
nu procedezi ca alți bărbaţi de vârsta ta să îţi cauţi pe 
cineva tânăr. 

-Nu mă interesează femeile tinere. 

Se întoarse spre el, înfigându-și unghiile în palme. 

-Atât de tare mă urâști? 

-Nu te urăsc deloc. 

-Ştiu ce faci. Vrei să te răzbuni pentru ceva ce s-a 
întâmplat acum treizeci de ani. 

- Eu pe oraş vreau să mă răzbun, nu pe tine. 

- Dar eu sunt cea pedepsită. 

- Dacă aşa ţi se pare, nu voi încerca să te fac să te 
răzgândeșşti. 

-Nu o să fac așa ceva. 

- Înţeleg. 

Se roti pe călcâie. 

-Nu mă poți obliga. 

-Nu te-aș obliga niciodată. Este doar decizia ta. 

Lipsa de emoție din cuvintele lui o speria mai tare 
decât ar fi făcut-o exprimarea liberă a furiei. Probabil 

că era nebun, își spuse. Dar ochii lui negri o priveau cu 
inteligenţă și o luciditate înspăimântătoare. 

Vocea îi fu atinsă de o notă imploratoare pe care nu 
şi-o putu reține. 

- Spune-mi că nu vei muta Rosatech-ul. 

Fu pentru prima dată când el ezită, ca şi cum ar fi 
purtat un război personal cu sine însuși. 

-Nu voi face nici o promisiune până când nu te vei 
fi gândit bine la conversaţia noastră. 

Trase o gură de aer tremurând. 

- Acum aș vrea să plec acasă. 

- Bine. 

- Mi-am lăsat poşeta înăuntru. 

- i-o aduc eu. 

Rămase singură în grădină, încercând să priceapă 
ce i se întâmpla, dar situația depășea cu mult gama ei 
de experienţe. Se gândi la fiul ei şi sângele îi îngheţă 
în vene. Dacă Bobby Tom afla de discuţia asta, îl va 
omorî pe Way Sawyer. 

- Eşti gata? 

Sări cât colo când el o atinse pe umăr. Îşi retrase ime- 
diat mâna și îi întinse poşeta. 

- Mașina mea este în faţă. 

i făcu semn spre aleea de cărămizi care urma linia 
casei, iar ea se puse în mișcare înainte ca el să o mai 
atingă din nou. 

Când ajunseră în faţă, văzu BMW-ul lui în locul Lin- 
colnului pe care îl condusese şoferul lui și îşi dădu sea- 
ma că avea de gând să o conducă personal acasă. li ţinu 
portiera deschisă și se strecură înăuntru fără să scoată 
un cuvânt. 

Spre ușurarea ei, el nu deschise conversaţia. Închise 
ochii şi încercă să-și imagineze că lângă ea se afla Hoyt, 
dar în seara asta i se părea imposibil de departe. „De ce 
m-ai părăsi? Cum să mă descurc singură cu aşa ceva?“ 

Cincisprezece minute mai târziu el opri maşina pe 
aleea ei și, uitându-se la ea, spuse încet: 

-O să fiu plecat din ţară aproximativ trei săptămâni. 
Când mă întorc... 

-Te rog, șopti ea. Nu mă forța să fac asta. 

Vocea lui fu rece şi distantă. 

- Când mă întorc, o să te sun să aflu ce decizie ai 
luat. 

Suzy sări din mașină şi fugi pe aleea care ducea la 
casă, gonind ca şi cum în urma ei s-ar fi căscat flăcările 
iadului. 

Aflat la volanul mașinii sale, cel mai urât om din 
Telarosa, Texas, o urmări dispărând înăuntru. După 
ce ușa se trânti, chipul i se schimonosi de furie, durere 
şi o urmă de dor. 


capitolul 12 


Aceasta fu prima seară când nu veni nimeni să-i 
vâre un şerveţel de cocktail sub nas lui Bobby Tom pen- 
tru un autograf, să-i ceară să danseze sau să-l descoasă 
despre turneul de golf. În sfârșit, avea şi el câteva minu- 
te de tihnă, așa că se întinse în colțul separeului. Wagon 
Wheel era cârciuma preferată a celor din Telarosa, iar 
mulțimea adunată sâmbătă seara se distra, mai ales că 
Bobby Tom făcea cinste tuturor. 

şi puse berea pe masa scrijelită și stinse una din- 
tre ţigările de foi cu care se delecta uneori. În același 
timp, se uită la Gracie care se făcea de râs încercând să 
danseze în rând cu ceilalți pe o nouă melodie a celor 
de la Brooks and Dunn. Trecuseră două săptămâni de 
la transformarea ei și își închipuise că ceilalți se vor fi 
obișnuit deja cu ea, dar toată lumea din oraș o băga 
în continuare în seamă. 

n pofida tuturor îmbunătăţirilor aduse aspectului ei 
exterior, nu era nici de departe o minunăţie de fată. 
Era simpatică, nimic de zis. Drăguţă chiar. În ţinutul 
coamelor de păr, tunsoarea ei scurtă și rebelă putea fi 
considerată foarte bine opera de artă a lui Shirley, iar 

lui îi făcea o mare plăcere să îl vadă cum se scutura 
în jurul chipului ei şi lucea cu sclipiri calde și arămii în 
lumină. El însă prefera femeile blonde și țipătoare, cu 
picioare până în gât și sâni de vedete porno. Trofee 
sexuale adevărate, genul acesta îi plăcea și nu avea de ce 
să se scuze pentru asta. Câştigase toate acele trofee se- 
xuale pe câmpurile de bătaie însângerate ale NFL-ului. 
Le câștigase în instrucții care se lăsaseră cu vânătăi şi 
în urma a câte două antrenamente brutale zilnice; le 
câștigase încasând lovituri atât de violente, încât nici 
cum îl chema nu-și mai amintise după aceea. Ele re- 
prezentau cuceririle terenului de luptă fotbalistică, iar 
dacă ar fi renunţat la ele ar fi fost ca şi cum ar fi renun- 
ţat la propria identitate. 

Luă o dușcă sănătoasă de Shiner, dar berea nu îi um- 
plu golul din suflet. În scurt timp ar fi trebuit să înceapă 
un nou sezon, şi când colo el făcea pe grozavul în fața 
unei camere de filmat ca un afurisit de fătălău și se pre- 
făcea că este logodit cu o domnişoară autoritară care 
n-ar fi putut fi în veci confundată cu un trofeu sexy. 

Oricum, Gracie poseda o siluetă micuță și atrăgătoare 
în jeanșii care îi veneau atât de strâmţi încât Len Brown 
cu greu își putea lua ochii de la fundul ei. Îşi aducea 
aminte că îi spusese mamei lui să aibă grijă ca Gracie 
să-și cumpere câteva perechi, dar nu își aducea aminte să 
îi fi dat permisiunea să aleagă nişte jeanși care să îi pro- 
voace crampe musculare la picioare. 

Subiectul hainelor lui Gracie îl făcea să se încrun- 
te. Nu îi venise să creadă când mama lui îi spusese că 
Gracie insistase să-și plătească hainele şi că ajunseseră 
să facă cumpărături de la reduceri. El ar fi trebuit să-i 
cumpere hainele acelea! Fusese ideea lui, nu? Şi în afară 
de asta, el era bogat și ea săracă şi bineînţeles că se aş- 
tepta ca orice femeie pe care cică o lua de nevastă să aibă 
parte doar de cele mai alese lucruri. Se certaseră rău de 
tot când aflase, iar cearta escaladase în momentul în 
care Shirley îi trimisese înapoi banii pe care îi dăduse 

pentru tunsoarea și machiajul lui Gracie, pentru că 
Gracie insistase să plătească și salonul. Fir-ar să fie, era 
încăpățânată. Nu doar că refuza să primească ceva de 
la el, ci mai avea şi tupeul să îi spună că intenţiona să-i 
plătească și chirie. 

Cu toate acestea, el avea să aibă ultimul cuvânt. Chiar 
ieri se dusese la buticul lui Millie şi alesese o rochie nea- 
gră spilcuită special pentru Gracie. Millie îi promisese să 
îi spună că avea o politică de returnare strictă în cazul în 
care Gracie ar fi încercat să o înapoieze. Într-un fel sau 
altul, avea de gând să își impună punctul de vedere. 

Râcâi eticheta sticlei de bere cu degetul mare. Poate 
mai bine stătea de vorbă cu Willow. Deja se gândea că 
trebuia să fie absolut sigur că Gracie nu va afla nicioda- 
tă cine îi finanța cecul acela prăpădit. 

Se uită urât când Gracie mai încurcă nişte paşi. Ce 
naiba fusese în capul mamei lui când o sfătuise să se îm- 
brace cu vesta aceea! Chiar după ce îi spusese lui Gracie 
că o lua cu el la Wagon Wheel, o auzise telefonându-i 
lui Suzy ca să o întrebe cu ce să se îmbrace într-o tavernă 
sâmbătă seara. Acum înţelegea de ce o auzise întrebând 
„Doar asta?“ 

Mulțumită mamei lui, Gracie era îmbrăcată cu o 
vestă de brocart aurie pe sub care nu mai avea nimic, 
nişte jeanși strâmţi și negri şi o pereche nouă de cizme 
de cowboy. Vesta nu era chiar indecentă. Era prinsă cu 
nasturi în formă de perle, iar brocartul cădea în colțuri 
deasupra beteliei jeanşilor. Ideea în sine însă de a pur- 
ta o vestă deosebită fără nimic pe dedesubt o făcea să 
aducă a femeie ușoară, ceea ce ar fi fost cât se poate 
de departe de adevăr, în pofida ochilor care îi ieșeau 
din orbite ai lui Len Brown. Bietei Gracie i-ar fi venit să 
intre în pământ de rușine acum dacă ar fi știut cum se 
holbau bărbaţii la ea. 

Cântecul celor de la Brooks and Dunn se termină 
întrun final şi fu urmat de o baladă lentă. Resemnat 
să facă pe gentelmanul, se ridică cu gândul de a o salva 

înainte de a rămâne singură și neinvitată la dans. Nu 
apucă să facă mai mult de trei pași, că Johnny Pettibone 
o luă de lângă Len și începu să danseze cu ea. Bobby 
Tom se opri simțindu-se ușor penibil, după care își spu- 
se că trebuia neapărat să-i mulțumească lui Johnny la 
un moment dat că fusese atât de drăguţ cu Gracie. Toţi 
fuseseră foarte drăguţi cu ea. Oricum, asta nu îl mira. 
Faptul că era aleasa lui Bobby Tom Denton era o garan- 
ție că toţi o vor trata ca pe o regină. 

Il văzu pe Johnny că o trage mai aproape pe Gracie şi 
simţi un junghi de enervare. Era o domnișoară logodită, 
care nu ar fi trebuit să danseze atât de intim cu altcine- 
va, dar Bobby Tom nu putea vedea că ea încercase să se 
opună cât de cât. Mai mult, chipul îi radia ca o floarea 
soarelui la fiecare cuvânt rostit de Johnny. Pentru o per- 
soană care ar fi trebuit să se simtă jenată şi nelalocul ei, 
se distra foarte bine. Își aduse aminte de problema lui 
Gracie cu frustrarea sexuală şi se încruntă. Dacă acum, 
după ce transformarea o adusese cât de cât în atenţia 
bărbaţilor, nu îşi mai putea controla hormonii? Ideea îl 
scotea rău de tot din sărite. Nu o putea învinovăţi pen- 
tru că voia să facă ceva cât se poate de natural, dar cert 
era că în nici un caz nu avea să o facă atât timp cât era 
logodită cu el. În Telarosa nu se puteau păstra secrete, 
şi nici nu voia să se gândească prin ce-ar fi putut trece 
dacă locuitorii orașului ar fi aflat că o femeie ca Gracie 
Snow îl înșela. 

Își reprimă un geamăt când Connie Cameron răsări 
lângă el. 

- Hei, B.T., mai vrei să dansezi? 

Îşi puse braţul pe cămașa de mătase de culoarea le- 
vănţicii pe care o purta el cu jeanși și un Stetson negru, 
apoi își frecă sânii de el. Din nefericire, faptul că amân- 
doi erau logodiţi nu o descurajase absolut deloc. 

-Aş vrea, Connie, dar adevărul e că Gracie devine 
foarte ţâfnoasă dacă dansez mai mult de o melodie cu o 
femeie superbă, așa că trebuie să mă port frumos. 

Ea îşi scoase cele câteva șuvițe de păr brunet care i se 
încurcaseră într-unul dintre cerceii lungi de argint. 

- Nu credeam că o să văd ziua în care o să te laşi con- 
trolat de o femeie. 

- Nici eu, dar asta a fost înainte să o cunosc pe 
Gracie. 

- Dacă-ţi faci griji de ce-ar putea zice Jim, în seara asta 
e la lucru. N-o să afle niciodată că am dansat. 

Accentuă ultimul cuvânt țuguindu-și buzele, astfel în- 
cât să-i dea de înţeles că oferta ei mai includea și altceva 
în afară de dansat. 

Bobby Tom își imagina că Jimbo o ţinea din scurt pe 
Connie, dar nu din cauza asta nu se înghesuia. Pur și 
simplu, i se părea greu acum să îşi ascundă nerăbdarea 
în preajma femeilor de genul ei. 

- Nu prea-mi pasă mie de Jimbo. La Gracie mă gân- 
desc. E foarte sensibilă. 

Connie se uită spre dansatori şi o cercetă cu un ochi 
critic. 

- Gracie arată mai bine de când ai lăsat-o să se aran- 
jeze. Dar și așa, tot nu pare genul tău. Oamenii de aici 
şi-au închipuit că o să te însori cu un manechin sau cu 
o actriţă. 

- Nimeni nu cunoaște meandrele inimii omenești. 

- Aşa o fi. Vrei să-mi faci un serviciu, B.T.? 

Îl apucă sila. Alte favoruri. Stătea pe platou cel puțin 
douăsprezece pe zi, iar ultimele câteva zile fuseseră epui- 
zante. În mod normal, îi plăceau scenele de acţiune, dar 
nu când asta însemna să bată o femeie. Îi fusese groază 
de scena bătăii cu Natalie cu care începea filmul și o 
interpretase atât de neconvingător, încât o înlocuiseră 
pe actriţă cu un cascador mai firav. 

Când nu era pe platou, telefonul îi suna încontinuu, 
avea musafiri non-stop şi oameni care îi cereau bani. 
Din cauza asta, cu greu apuca să doarmă mai mult de 
patru ore pe noapte. Seara trecută după ce terminase lu- 
crul, îşi luase avionul și zburase până la Corpus Christi 

ca să participe la un banchet de caritate, iar cu o seară în 
urmă fusese la radio să înregistreze nişte spoturi publici- 
tare pentru Heavenfest, dar singura activitate de caritate 
care chiar îi făcuse plăcere fusese să se strecoare în aripa 
pediatrică a spitalului local pentru a-i vizita pe copii. 

- De ce ai nevoie? 

- Ai putea să treci într-o seară pe la mine pe acasă ca 
să semnezi niște mingi de fotbal pe care le-am cumpărat 
pentru nepoţeii mei? 

-Cu mare plăcere. 

Da, avea să treacă. Cu tot cu Gracie. 

Cântecul se apropia de sfârșit şi se scuză ca să ajungă 
să o recupereze pe Gracie de la Johnny Pettibone. Len 
Brown ajunse înaintea lui, dar nu se împiedică de asta. 

- Salut, băieţi. Îmi daţi voie şi mie să dansez cu iubi- 
tica mea? 

- Da, sigur, Bobby Tom. . 

Dezamăgirea din vocea lui Len îl enervă. Între 
timp, Gracie îi arunca priviri ucigătoare pentru ape- 
lativul „iubiţica“. Faptul că reușise să o irite îi mai 
ridică moralul. 

Amândoi fuseseră extrem de ocupați în ultimele 
săptămâni şi nu apucaseră să petreacă prea mult timp 
împreună, motiv pentru care şi insistase să meargă 
amândoi la Wagon Wheel în seara asta, pentru că nu 
avea să-i creadă nimeni că erau logodiţi dacă nu erau 
văzuți împreună. Fusese atât de îngrozitor de eficien- 
tă, că nu mai ştia ce să inventeze ca să o țină ocupată. 
Pentru că îi displăcea profund să stea degeaba, se trans- 
formase ba în curier pentru oricine, ba în babysitter cu 
jumătate de normă pentru Natalie. 

Se uită la chipul ei imbujorat și nu se putu abţine să 
nu zâmbească. Avea cel mai drăguţ ten pe care îl văzuse 
la o femeie și îi plăceau și ochii ei. Sclipeau într-un fel 
aparte, care întotdeauna reușea să-i ridice moralul. 

- Începe un dans nou, Gracie. Hai să încercăm să în- 
vățăm și noi pașii. 

Ea se uită neîncrezător spre dansatori, care executau 
niște paşi rapizi şi complecși. 

- Nu prea m-am descurcat nici cu cel de dinainte. 
Poate ar fi mai bine să sărim peste ăsta. 

- Şi să ratăm o așa distracţie? 

O trase pe ring, studiind în același timp dansatorii 
din faţa lor. Paşii erau complicaţi, dar îşi construise o în- 
treagă carieră numărând pași și punctând decisiv exact 
în momentul potrivit în funcţie de asta, așa că nu îi luă 
mai mult de treizeci de secunde să îi prindă din zbor. Pe 
de altă parte, Gracie avea probleme. 

La jumătatea cântecului tot nu reușise să facă pașii în 
aceeași direcție cu ceilalți. Se decise că ar fi fost o miş- 
care foarte bună să o scoată de aici, unde ştia că nu face 
față, dar partea imatură a lui ţinea morţiș să îi demon- 
streze că aceasta era lumea lui, nu a ei, și că nu trebuia 
să flirteze cu bărbaţi cu care nu era logodită. Mustrările 
de conştiinţă se transformară în enervare când o văzu 
că își dă părul pe spate şi că râde de greşelile pe care le 
făcea, ca și cum nu i-ar fi păsat că era cea mai slabă dan- 
satoare de pe ring. 

Cârlionţi arămii umezi i se lipiseră pe obraji și pe 
ceafă. Se întoarse cu faţa spre el când ar fi trebuit să se 
întoarcă în partea cealaltă, iar el văzu că nasturele de sus 
al vestei i se desfăcuse, dezvăluindu-i curbele brioşelor ei 
mici şi drăguţe, roz şi încinse de la efort. Încă un nastu- 
re și i s-ar fi văzut tot. Ideea îl umplu de indignare. Era o 
profesoară de la şcoala de duminică, pentru numele lui 
Dumnezeu! Ar fi trebuit să știe că așa ceva nu se cădea! 

Era prea ocupată să flirteze cu oricine purta panta- 
loni prin zonă ca să îi remarce sâcâiala, care îi crescu şi 
mai mult când îi auzi pe unii pe care nici nu realizase că 
ea îi cunoştea încurajând-o. 

-În partea cealaltă, Gracie. Hai că poţi! 

- Așa, aşa, Gracie! 

Băiatul musculos de liceu din faţa ei își câștigase 
deja antipatia lui Bobby Tom pentru că purta un tricou 

cu Baylor. Când puştiul o prinse pe Gracie de şolduri și 
o roti în direcția corectă, Bobby Tom miji ochii. 

Ea râse şi-şi scutură cârlionţii. 

-N-o să învăţ niciodată! 

- Ba da. Puștiul îi ridică la gură sticla de bere pe care 
o ţinea în mână. 

Ea luă o gură și se înecă. Băiatul râse şi dădu să îi mai 
dea o dată să bea, dar Bobby Tom nu avea de gând să 
stea să se uite cum ajunge o alcoolică chiar în faţa lui. 
O luă pe după umeri, îi aruncă o privire înfiorătoare 
puștiului şi o trase de acolo. Băiatul se înroşi. 

- Mă scuzaţi, domnule Denton. 

Domnule Denton! Până aici! O apucă pe Gracie de 
încheietură şi o trase afară pe ieşirea din spate. 

Ea se cam împleticea. 

- Ce s-a întâmplat? Unde mergem? 

- Mi s-a pus un cârcel. Am nevoie de o gură de aer. 

Lovi bara ușii din spate cu dosul palmei și o trase 
afară prin spatele clădirii spre parcela cu pietriș unde 
parcau angajații. În spatele colecției pestrițe de vehicule 
se afla un tomberon verde obosit, lângă o magazie con- 
struită din blocuri de beton. 

Lui nu-i veni la nas alt miros decât de cartofi prăjiţi 
şi praf, dar Gracie suspină mulțumită când trase o gură 
de aer. 

-Îți mulţumesc mult de tot că m-ai adus aici. Nu cred 
că m-am mai distrat aşa tare niciodată. Toţi au fost foar- 
te drăguţi cu mine. 

I se părea amețită, iar ochii îi sclipeau ca beculeţele 
de Crăciun şi arăta atât de bine încât îi era greu să își 
amintească că de fapt nu era o bucăţică de primă rasă. 
Aparatul de aer condiţionat huruia, dar tot nu acoperea 
total muzica tonomatului. Îşi dădu la o parte o şuviță 
de păr de pe obraz, apoi își încrucișă palmele la ceafă 
şi îşi sprijini spatele de peretele de scânduri al clădirii, 
mişcarea propulsându-i sânii în față. 

$mecheria asta unde-o mai învățase? Dintr-odată o 
voia înapoi pe vechea Gracie, cu rochia ei ca o coadă 
de raton şi cu părul câlți. Se simţise în largul lui cu ve- 
chea Gracie, iar faptul că era singurul responsabil de 
transformarea ei într-o pisică stridentă şi sălbatică îl sco- 
tea şi mai tare din sărite. 

- Ţi-a trecut cumva prin cap că poate nu-mi place ca 
logodnica mea să-și arate pieptul tuturor? 

Ea îşi cobori privirea şi mâna îi zbură imediat la nas- 
turele desfăcut. 

- Aoleu! 

-Nu ştiu ce te-a apucat în seara asta, dar mai bine 
te-ai potoli şi ai începe să te porți ca o femeie logodită. 

Ochii ei se intersectară imediat cu ei lui. ÎL fixă câ- 
teva secunde bune, strânse din dinți şi îşi mai deschise 
un nasture. 

Sfidarea ei îl luă total prin surprindere şi avu nevoie 
de câteva secunde să-și regăsească vocea. 

- Ce crezi că faci aici? 

- Nu-i nimeni pe aici. Mi-e cald, tu eşti imun la mine, 
aşa că ce contează. 

i era cald, foarte bine, dar şi el se încinsese. Nu ştia ce o 
apucase în seara asta, dar trebuia să-i pună capăt acum. 

- N-am zis niciodată că-s imun la tine, i-o întoarse el 
cu chef de scandal. Eşti femeie parcă, nu? 

Deschise ochii larg. Fusese o lovitură sub centură, și îi 
păru rău imediat. Îngrijorarea îi crescu şi mai mult când 
expresia uluită de pe chipul ei se transformă într-una 
de nelinişte. 

- Ai probleme cu genunchiul! De asta cred c-ai fost 
tot timpul atât de morocănos. 

Doar Gracie era în stare să găsească o scuză pentru 
comportamentul lui mitocănesc. Ea voia să vadă doar 
partea bună a oamenilor, iar din cauza asta toţi aveau să 
profite de ea. Cu toate acestea, încă nu era pregătit să-i 
distrugă iluziile despre el spunându-i că genunchiul era 
în regulă. Se aplecă şi şi-l masă prin blugi. 

- Uneori mă doare mai tare, alteori mai puţin. 

Ea îl prinse de încheietură. 

- Mă simt groaznic. Mă distram așa de tare că nu 
m-am mai gândit decât la mine. Hai să mergem acasă 
să-ți pui nişte gheaţă pe el. 

Bobby se simţi ultimul om. 

-Mai bine îl mişc să nu înţepenească. Hai mai bine 
să dansăm. 

- Eşti sigur? 

- Sigur că sunt sigur. Asta-i melodia lui George Strait, 
nu-i așa! 

- Da? 

O prinse de mână şi o trase lângă el. 

-Adică vrei să spui că nu ştii cine-i George Strait? 

-Nu prea ştiu cântăreţi de muzică country. 

- În Texas e mai mult un fenomen religios. 

Nu o mai conduse înăuntru, ci o trase şi mai aproape 
şi începu să se miște. Dansară între un Fairlane vechi şi 
o Toyota, iar părul ei mirosea a piersici. 

În timp ce cizmele lor se târșâiau în pietrişul din par- 
care, el nu se abţinu să nu-și vâre palma pe sub margi- 
nea vestei ca să și-o odihnească pe mijlocul ei. Îi simți 
vertebrele și moliciunea pielii. Ea se înfioră, aducându-i 
aminte că avea atât de mare nevoie de un bărbat, încât 
era în pericol să pice în plasa primului nenorocit cu 
limbă dulce. 

Gândul acesta îl supăra la culme. Nu îi era rușine să 
recunoască faptul că îi plăcea de Gracie şi era al naibii 
de sigur că nu voia ca ea să se dezbrace pentru cineva 
care nu avea să o trateze cu mănuși. Cum ar fi fost dacă 
s-ar fi oferit vreunuia dintre acei nenorociţi care erau 
prea egoiști să le pese dacă se proteja? Sau dacă dădea 
de vreun obsedat sexual care o călărea atât de tare încât 
n-ar mai fi simţit niciodată plăcere? Se puteau întâmpla 
un milion de dezastre unei femei disperate ca Gracie. 

Jucaseră prea mult timp de-a v-aţi ascunselea cu adevă- 
rul şi ştia că în sfârșise venise şi momentul când trebuia 
să dea socoteală. Dacă voia să continue să aibă o părere 

bună despre sine când se privea dimineaţa în oglindă, 
atunci trebuia să lase la o parte presimţirile rele legare 
de culcatul de milă cu ea şi să facă ce trebuia făcut. Era 
prietena lui, ce naiba, iar el nu întorcea niciodată spate- 
le prietenilor. În acest caz, nu avea de ales. Singura cale 
de a se asigura că treaba avea să fie bine făcută era să 
preia el controlul asupra iniţierii lui Gracie. 

Aceasta fu a doua oară în această seară când i se mai 
ridică moralul. Se simţea excelent, poate chiar prea plin 
de el, la fel cum se simțea şi când scria un cec cu cinci 
cifre pentru o acțiune caritabilă. Aici nu era vorba doar 
de sex. Fiind o persoană decentă, avea responsabilitatea 
de a o proteja pe această femeie de capcanele propriei ei 
ienoranţe. Nu stătu să se mai gândească la complicațiile 
care decurgeau de aici, ci trecu direct la fapre. 

- Gracie, am evitat subiectul în ultimele săptămâni, 
dar cred că trebuie să lămurim situaţia. În seara aceea 
erai beată şi ai spus anumite lucruri. 

O simţi cum se încordează toată. 

- Ți-aş rămâne îndatorată dacă am uita complet de 
seara aceea. 

- E cam greu. Te-ai manifestat destul de intens. 

- După cum bine ai spus, eram criţă. 

Spusese că fusese beată, dar acum nu era momentul 
cel mai potrivit să o corecteze. 

- Uneori, alcoolul face ca oamenii să spună adevă- 
rul, iar din moment ce acum suntem doar noi doi aici, 
nu este cazul să ne mințim unul pe celălalt. Îşi strecură 
palma încă un centimetru mai sus de-a lungul coloanei 
și îi masă o vertebră cu arătătorul. Din punctul meu de 
vedere, eşti ca un butoi cu praf de puşcă sexuală gata 
să explodeze, ceea ce e de explicat, ţinând cont de faptul 
că ţi-ai reprimat una dintre cele mai minunate plăceri 
ale vieţii. 

-Nu mi-am reprimat nimic. Pur și simplu nu s-a ivit 
ocazia. 


198 Susan Elizabeth Phillips 


-lar din ce-am văzut înăuntru, această ocazie s-ar 
putea ivi dintr-un minut în altul. Băieții ăștia sunt oa- 
meni și ei, şi adevărul este că te-ai etalat bine de tot în 
fața lor. 

- Nu-i adevărat! 

- Bine. Atunci reformulez şi zic că ai flirtat din greu 
cu unii dintre ei. 

-Am flirtat? Serios? 

Ochii ei se căscară de încântare, iar el îşi dădu seama 
că tocmai comisese o greşeală tactică. Cu impredictibi- 
litatea ei tipică, nu îi interpretase comentariul ca pe o 
critică, așa cum avusese el intenția. Nu o lăsă să se obiş- 
nuiască prea tare cu imaginea unei frumuseți sudiste 
care ar fi făcut-o să nu mai fie deloc atentă la el, că se 
grăbi să continue: 

- Ideea e că cred că a venit vremea să ne putem minți- 
le la contribuţie și să elaborăm un plan care să ne aducă 
beneficii amândurora. 

Cântecul se sfârși. El îşi scoase mâna fără tragere de 
inimă de sub vesta ei şi îi dădu drumul. Se sprijini 
de Fairlane și își încrucişă braţele pe piept. 

-Mie mi se pare că amândoi avem o problemă. ie 
îţi trebuie niște meditații serioase de recuperare în ar- 
tele sexuale, dar pentru că cică suntem logodiți, nu poți 
să faci meditații chiar cu oricine. Eu, pe de altă parte, 
sunt obișnuit cu o viață sexuală normală, dar pentru că 
în orăşelul acesta sunt oficial bărbat logodit, nu pot să 
m-apuc să-mi sun fostele iubite să-mi dau întâlniri, dacă 
înţelegi ce vreau să spun. 

Gracie își mușca buza de jos extrem de repede. 

- Da, eu, ăăă... da, e o problemă serioasă. 

- Dar am putea scăpa de ea. 

Pieptul ei începu să se ridice şi să coboare de parcă ar 
fi alergat până atunci. 

- Bănuiesc că da. 

-Amândoi suntem adulți vaccinaţi, deci nu văd nici 
un motiv pentru care nu ne-am putea ajuta reciproc. 

-Să ne ajutăm reciproc? repetă ea cu vocea stinsă. 

- Sigur. Eu aş putea să-ți dau meditaţiile de care ai ne- 
voie, iar tu m-ai putea opri să nu dau iama prin fostele. 
Cred că ar fi un aranjament oportun. 

Ea îşi linse nervoasă buzele. 

- Da, este... ăăă... foarte logic. 

- Şi practic, 

- Şi, ȘI. 

Sesiză o urmă de dezamăgire în vocea ei, și oricum 
era la curent cu nevoia de romantism a femeilor ca să 
înțeleagă că venise vremea să facă nişte manevre mai 
deosebite. 

-Chestia e că sexul nu e prea distractiv dacă cei doi 
parteneri îl consideră ca pe ceva ce trebuie făcut. 

Gracie începu iar să-și ciugulească buzele. 

- Nu, atunci nu mai e distractiv. 

-Aşa că dacă ne hotărâm să mergem pe calea asta, 
va trebui să facem în așa fel încă de la început încât să 
iasă bine. 

-Să iasă bine? 

- Ceea ce nu înseamnă că n-ar trebui să stabilim niște 
reguli de bază. Întotdeauna am considerat că dacă știi 
regulile dinainte, majoritatea lucrurilor vor decurge mai 
bine pe termen lung. 

- Ştiu că întotdeauna îţi place să menţii deschise căile 
de comunicare. 

În afară de tremurul nervos din vocea ei, era aproape 
sigur că percepuse și o umbră oarecare de enervare, ceea 
ce îl făcu aproape să izbucnească în râs. Se controlă să 
vorbească la fel de serios ca un evanghelist de la televizor 
şi o privi foarte serios. 

- Uite la ce m-am gândit eu... pentru că evident pen- 
tru mine va fi o experiență stresantă. 

Ea ciuli brusc urechile şi era în mod evident atât de 
uimită, încât Bobby avu nevoie de toată stăpânirea 
de sine ca să nu râdă. 

- De ce să fie o experienţă stresantă pentru tine? 

Afișă o expresie de inocenţă rănită. 

- Dragă, dar credeam că e evident. De la pubertate 
încoace sunt un fel de armăsar. Eu sunt partenerul cu 
experienţă, tu în afară de experienţa cu doctorul care 
ţi-a pupat piciorul nu știi nimic, aşa că responsabilitatea 
de a te iniţia în artele sexuale îmi revine în întregime 
mie. Există și varianta - puţin probabilă, dar orişicât — să 
încurc rău borcanele și să te traumatizez pe viaţă. Genul 
acesta de responsabilitate atârnă greu de tot pe umerii 
mei, iar singura cale prin care îți pot garanta că experien- 
ţa va decurge bine pentru tine este să dețin controlul 
absolut al relaţiei noastre sexuale încă de la început. 

Ea îl privi cu precauţie. 

-Şi ce înseamnă asta, mai exact? 

- Mă tem că o să te şochez aşa de tare că o să dai îna- 
poi înainte de a începe măcar. 

- Spune-mi! 

Deja nu mai era în stare să vorbească normal, ci țipa- 
se, iar el nici nu-și mai aducea aminte de ce fusese prost 
dispus mai devreme. Nerăbdarea ei îi aducea aminte de 
cineva căruia îi ieșiseră primele cinci numere la loterie 
şi aştepta şi aflarea ultimului. 

Dadu un bobârnac peste borul Stetsonului. 

-Chestia e că dacă vreau să mă asigur că o să fie o 
experienţă plăcută pentru tine, ar trebui să preiau con- 
trolul asupra corpului tău încă de la început. Ca şi cum 
ar deveni al meu, cum ar veni. 

Vocea îi răsună ușor răguşită: 

- Corpul meu să devină al tău? 

- Aha. 

- Să fie al tău? 

- Mda. Corpul tău să îmi aparţină mie. Ca şi cum aş 
lua un Magic Marker și mi-aş scrie inițialele peste tot 
pe tine. 

Spre mirarea lui, ea părea mai mult uimită decât 
insultată. 

- Parcă ai vorbi de sclavie. 

El făcu o mutră jignită. 

-N-am zis că ţi-aș însemna și mintea, dragă. Doar 
trupul. Distincția e clară și mă mir că nu o observi 
şi singură. 

I se puse un nod în gât pe care îl înghiţi cu greu. 

- Dar dacă mă obligi - pe mine sau corpul meu, de- 
pinde cum privim lucrurile - să fac ceva ce nu vreau? 

- Oh, cu siguranţă o să te oblig. Nici nu se pune pro- 
blema altfel. 

Făcu ochii mari de groază. 

-O să mă obligi? 

- Sigur că da. Ai de recuperat o grămadă de timp, și 
nu avem la dispoziție decât o perioadă limitată. Nu o 
să te rănesc, drăguță, dar să fii sigură că o să te oblig, 
pentru că altfel nu mai ajungem niciodată la chestiile 
pentru avansați. 

Vedea cum ultima lui remarcă îşi făcea efectul. Ochii 
ei erau ca nişte bazine mari şi cenușii, iar buzele se de- 
părtaseră. În continuare însă, îi admira tăria morală. 
Asta era calitatea pe care i-o identificase încă de la înce- 
put. Era foarte curajoasă. 

-0O să... ăăă... o să mă mai gândesc. 

- Nu văd la ce să te mai gândești. Ori eşti de acord, 
ori nu. 

- Nu-i așa simplu. 

- Ba e. Crede-mă, drăguță, la chestia asta mă pricep 
mult mai bine ca tine. Cel mai bine ar fi ca acum să-mi 
spui: „Am încredere deplină în tine, Bobby Tom, şi o să 
fac absolut tot ce-mi vei cere“. 

Ochii ei scăpărară. 

- Asta ar însemna să preiei controlul asupra minţii 
mele, nu a corpului! 

- Te testam să mă asigur dacă înţelegi care-i diferența, 
şi ai trecut testul cu brio. Sunt mândru de tine, dul- 
ceață. Voia o victorie absolută. Şi ce aș vrea într-adevăr 
acum să fac e să-ți desfac şi ceilalți nasturi de la vestă. 

- Dar suntem afară! 

Remarcă că nu protestase împotriva acţiunii în sine, 
ci doar a locației, așa că mai forță puţin. 

- Din ce-mi aduc aminte, eu sunt partenerul cu ex- 
perienţă şi tu virgina. Ori ai de gând să ai încredere în 
mine cu chestia cu corpul, ori înțelegerea noastră n-o 
să meargă. 

Mai că îi părea rău pentru ea când văzu ce luptă se 
ducea între buna ei cuviință şi sexualitatea aceea tră- 
dătoare pe care nu o putea controla prea bine. Se con- 
centra atât de tare să găsească un răspuns, încât Bobby 
parcă îi auzea sinapsele ciocnindu-i-se și se aşteptă să o 
vadă făcând bot și trimițându-l la naiba. Tot ce se întâm- 
plă fu că ea trase nervoasă o gură de aer. 

Când o văzu că se uită de jur împrejur prin parcare, 
înţelese că era a lui. Simţi un val de emoții - plăcere, 
veselie și un fel ciudat de tandreţe. În acel moment, îşi 
jură în sinea lui că nu va face nimic prin care să îi înșele 
încrederea. Îşi aduse aminte în treacăt că el era cel care 
îi plătea salariul, dar alungă orice gând de acest fel și se 
aplecă să o sărute pe un obraz în timp ce i-l cuprinse pe 
celălalt în palmă şi îi şopti: 

- Hai, iubita. Să faci ce-ţi spun. 

O clipă ea nu se mişcă, după care îi simți palmele 
între pieptul ei şi al lui. 

Vocea ei era sugrumată: 

-Mă simt... mă simt caraghios. 

El zâmbi cu faţa lipită de obrazul ei. 

- Eu sunt cel care va dicta emoţiile de acum încolo. 

- Mi se pare foarte... indecent. 

- Oh, păi așa și este. Acum desfă-o complet. 

Palmele ei se puseră din nou în mișcare între trupu- 
rile lor. 

- E desfăcută complet? întrebă el. 

- D-da. 

- E bine. Pune-ţi mâinile după gâtul meu. 

Făcu întocmai. Lateralele vestei îi atinseră dosul 
palmelor când le îndepărtă de pe corpul ei şi îi simţi 

căldura sânilor goi prin cămaşa de mătase. Îi șopti iar 
la ureche: 

- Desfă-ţi fermoarul la jeanși. 

Nu se mișcă. Nici asta nu îl miră. Deja reuşise să o 
facă mai multe decât se așteptase. lar el era atât de prins 
de acest preludiu, încât era în pericol să uite că era doar 
un joc. 

Scoase un geamăt uşor când trupul ei se atinse de al 
lui. Se ridicase în vârful degetelor. Îi simţi obrazul fre- 
cându-se de maxilarul lui şi o auzi murmurând: 

- Tu primul. 

Fu aproape să explodeze. Nu apucă să reacționeze că 
de după colțul parcării apărură doi inși clătinându-se și 
certându-se foarte tare. 

Toţi muşchii ei se încordară. 

- Şșss$... O împinse cu blândeţe spre clădire, acope- 
rind-o cu trupul lui. li desfăcu coapsele, îi prinse picioa- 
rele şi îşi lipi buzele de urechea lui. O să ne sărutăm 
puțin până pleacă. Vrei? 

Îsi înălță chipul spre el. 

- Oh, da. 

În ciuda presiunii agonizante din jeanși, îi venea să 
zâmbească de lipsa ei de experiență, dar ştia că nu lar fi 
înţeles, aşa că se controlă. Îşi lăsă capul în jos şi își lipi 
gura de gura ei, mascându-și chipurile cu borul pălăriei. 
Buzele ei rămaseră strânse și constată că senzaţia de a 
săruta o femeie care nu încerca să-i bage limba pe gât 
înainte de a-și da seama dacă voia sau nu era infinit 
mai plăcută. 

Era clar că voia ca Gracie să îşi folosească limba, ceea 
ce însemna că trebuia să-şi dea toată silinţa să îi activeze 
latura aventuroasă. Cu o răbdare nemâărginită, îi convin- 
se buzele să se deschidă. Braţele ei se strânseră în jurul 
grumazului lui, iar vârful limbii ei tremură ca o păsărică 
la intrarea în gura lui. Ea era atât de captivată de tot ce 
se întâmpla cu limbile lor, că el nu voia să îi distragă 
atenţia explorându-i sânii micuţi şi goi cuibăriți atât 

de incitant pe pieptul lui, așa că făcu tot posibilul să 
alunge amintirea în care îi vizualiza cu dâre de înghețată 
ce curgea pe ei şi cu sfârcurile întărite și ascuțite. 

Amintirea aceasta îl stârni foarte tare şi își împinse în 
forţă şoldurile de ea. Agresivitarea aceasta nu o sperie 
nici un pic. În loc să se retragă, se frecă de el precum o 
pisicuţă în călduri care voia să fie scărmănată. 

Fix în momentul acela își dădu seama că nu era deloc 
stăpân pe situaţie așa cum şi-ar fi dorit. Degetele ei se 
înfipseră în umerii lui și începu să scoată gemete dulci 
înăbușite. Lui i se încordară toți mușchii, iar inima îi 
bătea să îi sară din piept. Era atât de excitat încât pulsa 
şi o dorea cu o insistenţă care îl speria al naibii de tare. 

Sesiză ca prin ceață că intrușii dispăruseră din parca- 
re şi că nu se mai putea înfrâna nici un pic. O apucă de 
brațele care îl țineau de gât şi o depărtă de el cât să îi 
poată vedea sânii. Îi luceau în umbrele nopții, iar sfârcu- 
rile micuţe îi semănau cu nişte pietricele rotunde. 

Îi dădu drumul la mâini şi îi mângâie sfârcurile cu 
degetele mari. Ea se lăsă cu spatele de clădire cu capul 
într-o parte şi ochii închişi. 

Îşi lasă capul în jos ca să îi sugă sânii. Sfârcurile îi 
înțepau limba, punctişoare tari care îi cereau insistent 
atenţia. Le atrase în gură, le linse, supse din ele pre- 
lung și insistent. În același timp, o apucă de şolduri şi 
se propti bine de ele, tratând-o mult mai dur decât ar fi 
vrut, dar se simţea atât de bine, atât al naibii de bine, iar 
sunetele ei gâtuite care îi răsunau în urechi amenințau 
să îl trimită pe culmile extazului. Îşi strecură degetele 
între picioarele ei, pe lângă marginea denimului şi ştiu 
că trebuia să se îngroape tare și adânc în ea înainte de 
a exploda. 

Îi apucă betelia jeanșilor în pumni. Tresări când se 
rupse. 

- Bobby Tom... Îi suspinase numele, iar mâinile lui 
încremeniră când realiză că o speriase. Mai repede, îl 
imploră ea. Te rog, mai repede. 

Pasiunea îi escaladă când văzu că agresivitatea lui era 
bine-venită. În același timp, păstra o fărâmă de rațiune 
care îl făcea să realizeze încă unde erau şi ştiu că ceea 
ce începuse ca o joacă se întorsese ca un bumerang îm- 
potriva lor. Nu putea să o aibă așa - lipită de o clădire. 
Probabil că înnebunise dacă se lăsase dus atât de depar- 
te. Ce naiba era cu el! 

Avu nevoie de toată forţa interioară pentru a-i înche- 
ia nasturii vestei. Ea deschise larg ochii, cu o expresie 
amestecată de pasiune şi uimire. Îi aranjă pălăria. Era 
o novice în primul ei joc important și nu avea să o lase 
niciodată să înţeleagă cât de aproape fusese să detroneze 
un campion. 

- Cred că treaba o să meargă foarte bine, ce zici? Mâi- 
nile lui de obicei agile îi încheiau stângace nasturii, și 
vorbea întruna ca să îşi camufleze jena. O s-o luăm trep- 
tat. Am observat că ai ratat și smotoceala obișnuită de 
dinainte, așa că şi asta va trebui să recuperăm. Nu cred 
că vreunul dintre noi va rezista prea mult, înţelegi ce zic, 
dar măcar o să ne străduim. 

- Adică am terminat pe seara asta? 

Părea atât de întristată, că îi venea să o îmbrățişeze. 

-E, pe naiba. Făceam o pauză. Când ajungem acasă 
o luăm de la capăt. Poate mergem până la râu să testăm 
cât ne ia până aburim geamurile camionetei. 

Gracie sări cât colo când uşa de lângă ei se deschise 
larg şi în cadrul ei apăru capul lui Johnny Pettibone. 

- Bobby Tom, a sunat Suzy. Vrea să treci imediat pe la 
ea. A zis că crede că are un şoarece sub chiuvetă. 

Johnny dispăru la loc. 

Bobby Tom oftă. Gata cu aburirea geamurilor. Dacă 
Suzy îl prindea pe acolo, nu-i mai dădea drumul o vreme. 

Gracie schiță un zâmbet înţelegăror, chiar dacă uşor 
strâmb. 

- Nici o problemă; mama ta are nevoie de tine. O 
să rog un asistent de producție să mă ducă acasă. S-ar 
putea să fie mai bine aşa. Am nevoie de puţin timp să 
mă... să mă obișnuiesc. 

Începu să-și roadă iar buza. 

- Chestia asta cu stăpânirea trupului... mă gândeam... 
adică mi-a trecut prin minte... 

-Zi o dată, drăguță. Ne apucă bătrâneţile. 

- Vreau și eu, zise ea repede. 

-Ce vrei şi tu? 

- Acelaşi lucru. Să domin un trup. Pe al tău. 

Îi venea să râdă, dar preferă să se încrunte și să încer- 
ce să pară supărat, 

-Nu mă aşteptam ca o femeie inteligentă să fie atât 
de neraţională. Dacă ne apucăm amândoi să posedăm 
corpul celuilalt, nu mai știm care trebuie să facă urmă- 
toarea mișcare. 

Ea îl privi foarte serios. 

- Ba cred că o să ne descurcăm. 

-Nu cred. 

Ea își încleștă maxilarul. 

- Îmi pare rău, Bobby Tom, dar țin să insist asupra 
acestui aspect. 

Voia să îi facă zile fripte doar aşa, ca să se distreze, 
dar nu mai apucă să spună nimic, că ea se întoarse cu 
spatele şi porni spre ușă. Înainte de a dispărea înăuntru, 
îi mai aruncă o privire afectată peste umăr. 

- Îşi mulțumesc pentru o întâlnire cât se poate de plă- 
cută. A avut un nivel educaţional foarte ridicat. 

Ușa se închise în urma ei. 

Rămase câteva clipe pe loc, apoi zâmbi larg. De fieca- 
re dată când crezuse că o păcălise pe Gracie să facă exact 
ce voia el, îl surprinsese. Mai avea însă şi el câţiva ași în 
mânecă și în drum spre camionetă se gândi că iniţierea 
lui Gracie Snow avea să fie una dintre experienţele cele 
mai plăcute. 


capitolul 13 


Cam atât cu negocierile, se gândi Gracie în timp 
ce parca Thunderbirdul lângă Trans Amul lui Willow 

şi lua pătura Navaho pe care fusese trimisă să o aducă. 
Se dădu jos din mașină și oftă. Trecuseră două săptă- 
mâni de când Bobby Tom o dusese la Wagon Wheel şi, 
spre dezamăgirea ei, partea fizică a relaţiei lor nu mai 
progresase. Era posibil ca el să se fi răzgândit. Pe de altă 
parte, circumstanţele nu fuseseră de natură să le asigure 
condiţiile necesare. El avusese de lucru până seara târ- 
ziu şi multe probleme de rezolvat. 

Duminică, după seara de la tavernă, Bobby Tom și 
Suzy jucaseră golf, iar Gracie îşi petrecuse ziua ajutând-o 
pe Natalie să aranjeze căsuţa pe care o închiriase. În 
acea seară, unul dintre foştii lui coechipieri apăruse la 
uşă şi rămăsese câteva zile, ocupându-i orice minut liber 
lui Bobby Tom. Weekendul următor, Bobby Tom zbu- 
rase la Houston pentru o întâlnire prestabilită cu cei de 
la American Express pentru a discuta despre realizarea 
unei reclame televizate pentru ei, iar după aceea avusese 
de filmat noaptea o secvenţă de urmărire dintre Bobby 
Tom și personajul negativ din film. Dar chiar dacă ştiuse 
că nu avuseseră nici o ocazie reală să rămână singuri, îşi 
făcea griji din ce în ce mai mari că oferta lui Bobby Tom 
nu fusese decât o altă glumă înţeleasă doar de el şi că nu 
intenţiona deloc să o pună în practică. Weekendul se 
apropia cu repeziciune, el nu își făcuse planuri să plece, 
așa că avea să se lămurească în curând. 

În ultima săptămână filmaseră o secvență cu Bobby 
Tom şi Natalie într-un canion mic din nordul orașului. 
Tirurile cu echipament și rulotele fuseseră parcate în 
buza canionului, la o distanţă adecvată pentru ca zgo- 
motul vehiculelor să nu interfereze cu filmarea. 

- Gracie. 

Gracie îşi ridică privirea şi o văzu pe Connie Came- 
ron chemând-o din rulota cu mâncare. Buzele ei zâm- 
beau ușor infatuat când cobori din spatele tejghelei. 

- Vezi că te caută Bobby Tom. În general nu prea-mi 
dau seama ce vrea, dar de data asta cred că iar l-ai supă- 
rat cu ceva. 

-Of 

Connie îi privi vestimentația cu un ochi critic, dar 
Gracie își reaminti că nu avea nici un motiv să se sim- 
tă intimidată. De dimineață își pusese o bluză tricotată 
de culoarea dovleacului cu un decolteu adânc și o fustă 
scurtă sarong cu un imprimeu desprins din junglă. În 
urechi avea nişte cercei rotunzi mari de chihlimbar, iar 
sandalele de piele îi dezveleau unghiile pe care şi le fă- 
cuse cu un roșu-închis cu o seară în urmă. Ar fi vrut să 
aibă curajul de a-și cumpăra o brățară de aur finuţă pen- 
tru gleznă, dar când îi ceruse părerea lui Bobby Tom, 
acesta izbucnise în hohote de râs, așa că renunţase. Nu 
era nici o problemă. Oricum nu şi-ar fi permis-o. 

Achitarea datoriei față de Bobby Tom, chiar dacă 
în rate, pentru rochia neagră de cocktail îngrozitor de 
scumpă pe care o cumpărase fără permisiunea ei de la 
buticul lui Millie făcea ravagii în salariul ei minimal, dar 
Gracie se hotărâse să o facă oricum. La început, când 
aflase că Millie nu voia să primească rochia înapoi, voise 
să i-o dea lui Bobby Tom şi să-i spună să o poarte el. Din 
netericire, făcuse greșeala de a o proba mai întâi şi fuse- 
se atât de încântată de cum îi stătea încât nu rezistase. 
Era o prostie, ştia asta, să aibă ceva atât de extravagant, 
dar voia să-i vadă mutra în momentul în care se îmbrăca 
cu ea. lar faptul că avea să-i plătească până la ultimul 
bănuţ pentru ea o ungea și mai tare pe suflet. 

Astăzi era zi de salariu, iar când scăzu banii pe care 
intenţiona să îi dea pe chirie şi rata pentru rochia nea- 
gră, constată că nu îi mai rămânea nimic pentru cheltu- 
ielile zilnice. Cu toate acestea, pentru o persoană aflată 
în pragul dezastrului financiar, se simţea incredibil 
de liberă. Își promisese că dragostea ei va fi o ofrandă, iar 
faptul că se ţinea de cuvânt o umplea de mândrie şi de 
un sentiment ameţitor de libertate. 

Sânii lui Connie dădeau să plesnească din bluza 
strâmtă când se aplecă să şteargă una din mesele aranja- 
te sub umbrela de lângă rulotă. 

-E ciudat că nu vă înţelegeţi mai bine. Bobby Tom 
nu se supără niciodată pe mine. Tu ești singura fată cu 
care l-am auzit vreodată certându-se. 

- Noi credem că toate canalele de comunicare trebu- 
ie lăsate deschise, replică Gracie, încercând să fie cât 
mai fermecător de sinceră. 

- Aici erai! Ce ţi-a luat aşa de mult? 

Mark Wurst, directorul de la recuzită, veni spre ea cu 
coada de cal căruntă fluturând în vânt. 

În ultima lună, toți cei de pe platou o trataseră ca pe 
fata angajată special să le facă lor comisioane. Bobby 
Tom îi spusese că profitau de ea şi încercase să pună 
capăt acestei situaţii, dar ea îi ceruse să nu intervină. 
În ciuda poveştilor elaborate pe care le țesuse pentru a-i 
demonstra cât de mult avea el nevoie de cineva care să 
aibă grijă de el, îşi dăduse seama destul de repede că era 
unul dintre cei mai competenţi oameni pe care îi cunos- 
cuse şi cu fiecare zi care trecea îi era din ce în ce mai clar 
că nu avea ce să-i dea de lucru ca să o ţină ocupată. Din 
fericire, Windmill avea şi, pentru că oficial era angajata 
studioului, avea satisfacția să ştie că oferea mai mult în 
schimbul banilor primiţi. Chiar dacă nu urma să aibă 
niciodată o carieră la Hollywood, era hotărâtă să mun- 
cească din greu atâta vreme cât avea această slujbă. 

Gracie îi dădu pătura recuzitierului. 

- Mi-ai zis că nu-i nici o grabă, iar Willow m-a rugat 
să-i aduc niște hârtii din birou. 

Gracie era oarecum enervată de cât de ușor uitase 
Willow că la un moment dat o concediase. 

- Au modificat programul de filmare, îi explică Mark. 
O să filmeze scena de dragoste din canion în dimineața 
asta, nu mâine, şi avem nevoie de pătură. 

Gracie simţi un gol în stomac. Ştiuse că va veni şi mo- 
mentul acesta, dar sperase că nu așa de repede. Puţine 
filme aveau scenele filmate în ordine și, deși era prima 
scenă de dragoste pe care o filmau, în film era ultima 

şi foarte romantică. Îşi făcu morală în gând, spunân- 
du-și că trebuia să se poarte profesionist. 

Bobby Tom şi Natalie aveau câteva scene încinse 
de dragoste, și nu era cazul să fie geloasă pe nici unul 
dintre ei. 

Gracie înțelegea că era o oglindire tristă a caracteru- 
lui ei dacă se bucura că Bobby Tom avea probleme de 
acomodare cu Natalie, mai ales că Natalie devenise prie- 
tena ei acum. Toată sporovăiala lui Natalie despre Elvis 
şi alăptare îl terminase psihic. Chiar și așa, continua să 
se poarte foarte curtenitor cu colega de platou, astfel 
încât să nu îi dea deloc de bănuit că îl călca pe nervi. 

- Eu sunt de părere că unele lucruri ar trebui să rămâ- 
nă nespuse, se plânsese Bobby Tom lui Gracie în timpul 
unei pauze în ziua precedentă. Nu vreau să ştiu nimic 
despre - cum se cheamă - reflexul de dat afară. 

- Reflex de ejecție a laptelui matern. 

- Cum i-o zice, nu vreau să știu nimic. 

-Mie mi se pare admirabil că Natalie își alăptează 
copilaşul. Nu-i uşor pentru o femeie. 

-Şi mie mi se pare admirabil. Dar eu nu sunt soțul 
ei, Elvis nu-i copilul meu, nu-i nevoie să-i ştiu eu toate 
detaliile vieţii personale. 

Gracie căscă în timp ce porni spre rulota lui Bobby 
Tom. După ce toată săptămâna trecută filmaseră noaptea, 
acum filmau din nou ziua, iar ceasul ei intern era com- 
plet dereglat. După toate aparențele, și ceasul lui Bobby 
Tom. Noaptea trecută când se trezise să se ducă la toaletă, 
Gracie se uitase pe geamul camerelor ei de deasupra gara- 
jului şi văzuse iar televizorul mergând în biroul lui. 

Trecu pe lângă Roger, unul dintre machieuri, cu Elvis 
în brațe în ham. Natalie tot nu-și găsise o dădacă pe gus- 
tul ei, iar copilul stătea cu oricine era prin preajmă când 
avea filmare. Se opri o clipă să îl ciupească pe Elvis de 
bărbie. Bebeluşul chicoti încântat şi începu să se agite 
în ham. Era într-adevăr un copilaş drăgălaş, în pofida 
faptului că nu era cel mai frumușel. Îi dădu un pupic 

pe frunte și îi readuse aminte lui Roger că avea obiceiul 
să își mozolească pumnişorul când i se făcea somn. 

Urcă treptele rulotei şi se opri în ușă, iar Bobby Tom 
sări de pe canapea. 

- Unde mama naibii ai fost 

- A trebuit să fac rost de pătura pe care o s-o foloseşti 
în scena cu Natalie din dimineața asta. 

Veni spre ea cu scenariul în mână. Remarcă uşurată 
că măcar de data asta era îmbrăcat din cap până în pi- 
cioare. | se părea ironic că scena de dragoste era una din 
puţinele filmate până acum în care chiar era îmbrăcat. 
De data asta jeanșii aveau fermoarul închis, iar tricoul 
din denim cu mâneci suflecate îi acoperea bustul. 

-Nu mai ești asistentă de producție. Eşti asistenta 
mea şi nu-i normal să-ţi ia trei ore să aduci o pătură. 
Văzând că nu îi dă nici o explicaţie, o privi cu suspiciu- 
ne. Deci? 

- A trebuit să duc niște hârtii pentru Willow la birou. 

Sie 

Se predă în faţa inevitabilului. 

-Şi m-am oprit la Arbor Hills. 

- La Arbor Hills? 

-E un cămin de bătrâni, Bobby Tom. Sigur l-ai văzut 
şi tu. Eu l-am remarcat la un moment dat când făceam 
ceva pentru Willow. 

- Oh, da, mi-aduc aminte. Dar ce-ai făcut acolo? Cre- 
deam că nu mai vrei să calci într-un cămin de bătrâni. 

- Curiozitate profesională. Am trecut cu mașina pe 
acolo și-am văzut o crăpătură periculoasă în treapta de 
la intrare. Normal că a trebuit să intru să le atrag aten- 
ţia, iar dacă tot eram acolo, am constatat că mijloacele 
lor pentru petrecerea timpului sunt groaznice. Şi nu-mi 
place nici administratorul. Nu i se păru important să-i 
spună că își făcuse obiceiul ca de câte ori avea timp să se 
ducă să stea cu bătrânii de acolo şi că spera să îl poată 
convinge pe administrator să facă câteva schimbări. 

- Mă rog, nu-s deloc mulțumit de tine. Am de învăţat 
nişte replici şi mi-ar prinde bine nişte ajutor. 

-Ai şi altceva de zis în afară de câteva gemete şi 
icnete? _ 

-Nu-i amuzant. Începu să se plimbe prin spaţiul în- 
gust din rulotă. În caz că nu ţi-a mai atras nimeni atenţia 
până acum, Gracie, nu poți trata totul în glumă. 

Acesta era Bobby Tom Denton, omul care nu lua ni- 
ciodată nimic în serios, ţinându-i ei o predică despre 
frivolitate? Îşi înăbuși amuzamentul pentru că înţelese 
ceva interesant. 

- Bobby Tom, ai emoții cu scena de dragoste? 

Se opri brusc. 

- Emoţii? Eu? la vino încoace să te miros că am im- 
presia că ai început să bei iar vin. Îşi trecu degetele prin 
păr. Să ştii de la mine că am jucat mai multe scene de 
dragoste în viaţa reală decât au făcut-o majoritatea băr- 
baţilor în vis. 

- Dar nu în faţa camerei de filmat. Şi nu cu o grăma- 
dă de oameni care se uită la tine. Tăcu cu mintea la ceva 
îngrijorător. Sau ai făcut-o și p-asta? 

- Bineînţeles că nu! Mă rog, nu chiar. Da’ las-o aşa! 
Ideea e că atâta vreme cât joc în prostia asta de filme, 
nu am de gând să arăt ca un idiot. li aruncă scenariul. 
Uite acolo. Începe cu „Muşchii tăi ar trebui să poarte 
licenţă.“ Se încruntă urât spre ea. Şi să nu te aud că 
faci mişto de dialog, mă auzi bine? 

Îşi suprimă imediat un surâs. Era într-adevăr enervat 
de chestia cu scena de dragoste. Se sprijini de tejeheaua 
din bucătărie, simțindu-se mult mai bine decât se simți- 
se cu câteva minute în urmă. 

După ce găsi replica în scenariu, citi primul rând cu 
cea mai erotică voce pe care o putea convoca. 

- „Muşchii tăi ar trebui să poarte licență“. 

- Ce-a pățit vocea ta? 

- Nimic. Intram în rol. 

El îşi dădu ochii peste cap. 

- Citeşte doar replica aia stupidă. 

- Nu-i chiar aşa de stupidă. Unora li s-ar putea pă- 
rea provocatoare. 

- Ba e stupidă, şi o ştii şi tu. Hai, citeşte acolo. 

Îşi drese vocea. 

- „Muşchii răi ar trebui să poarte licenţă“. 

- Nu o mai citi de parcă ai fi în comă. 

-Tu nu ştii replica următoare, așa-i? Că de-aia te tot 
iei de mine. 

- Mă gândesc. 

- În loc să te iei de interpretarea mea, de ce nu zici: 
„Gracie, iubita, cred că mi-am uitat replica. Nu vrei să 
mă ajuţi puţin?“ 

Felul în care îl imitase îl făcu să râdă. Se trânti pe 
canapea. Era prea mică pentru picioarele lui lungi, așa 
că își propti tălpile încălțate cu şosete groase şi albe 
de perete. 

- lartă-mă, Gracie. Ai dreptate. Ajută-mă. 

- Zici aşa „Nici ţie...“ 

- Mi-am adus aminte. „Nici ţie nu ţi-ar strica să porți 
una, draga mea.“ Ce prostie, replica asta e și mai stupi- 
dă ca a ei. Daia o şi uit întruna. 

- Stai s-o vezi pe următoarea. „N-ai vrea să mă cauţi 
să vezi dacă nu am deja?“ Citi îngrijorată restul paginii. Ai 
dreptate, Bobby Tom. Chiar că e o porcărie. Nu cred că 
scenaristului îi plac scenele de dragoste mai mult decât 
îţi plac ţie. Restul scenariului mai e cum mai e. 

- Ți-am zis eu. Se ridică de pe canapea. Se pare că o să 
fac o criză așa cum citeşti în revista People că fac vedetele 
de cinema. Scenariul va trebui rescris. 

- Nu prea e timp pentru așa ceva. Se uită înapoi spre 
foi. Oricum, cred că ar fi mai bine dacă aţi încerca să nu 
fiți prea siropoşi. Încercaţi să vă ziceţi replicile cu un su- 
râs. Amândoi ştiţi că-s caraghioase. O glumiţă sexuală, 
nimic mai mult. 

-la să văd. Întinse mâna după scenariu. Ea i-l dădu, iar 
el se uită peste el. S-ar putea să ai dreptate. O să vorbesc 

cu Natalie. Dacă nu zice nimic de copil, se mai întâmplă 
să dea dovadă şi de bun-simţ. 

Următoarele zece minute le petrecură deasupra sce- 
nariului. De îndată ce Bobby Tom îşi puse în minte să 
nu se facă de râs se dovedi a fi un elev foarte silitor, iar 
când fu chemat pe platou deja ştia textul la perfecţie. 

- O să vii cu mine, Gracie. 

- Nu cred că pot. Am prea multe de făcut. 

Chiar dacă Bobby Tom nu avea sentimente romanti- 
ce față de Natalie, era un bărbat sănătos şi viril şi inevi- 
tabil contactul fizic cu actrița avea să îl excite. Nu voia să 
fie prin preajmă în acel moment. Ce femeie sănătoasă la 
cap s-ar fi uitat de bunăvoie la bărbatul pe care îl iubeşte 
făcând dragoste cu o alta, mai ales dacă era la fel de fru- 
moasă precum Natalie Brooks? 

-Nu ai nimic de făcut ce nu poate fi amânat. Vreau 
să vii cu mine în canion. 

Se încălță cu o pereche de cizme uzate. 

- O să stau în drum. Chiar aș prefera să nu vin. 

-E un ordin, Grace. De la șeful tău. Înşfăcă scena- 
riul, o apucă de mână şi o porni spre ușă. Se întinse să 
apese pe clanţă, dar rămase cu mâna în aer. Se întoarse 
şi începu să o studieze într-un fel care îi făcu pielea de 
găină. Gracie, dragă, dacă nu te superi, aş vrea să-ţi dai 
chiloţii jos înainte să plecăm. 

- Poftim? 

-Cred că m-ai auzit foarte bine. 

Pulsul i-o luă razna când îi auzi tonul răgușit. 

- Nu ies afară fără chiloți pe mine! 

- De ce? 

- Pentru că... pentru că e afară şi mi-ar fi... 

- N-ai avea nimic pe sub fustiță, dar dacă stai frumos 
ca o doamnă n-o să afle nimeni. Numai eu o să ştiu. 

O studie din nou de sus până jos, făcând-o să tran- 
spire şi s-o ia cu cald. El nu înţelegea de ce nu era genul 
de femeie care să iasă pe stradă fără lenjerie nici măcar 
acum, în versiunea nouă. 


—— p — 

Văzând-o că ezită, scoase suspinul acela foarte pre- 
lung la care apela când voia să manipuleze pe cineva. 

- Nu pot să cred că ne contrăm pe tema asta. Văd că 
din cauză că amândoi am avut atât de multe de făcut în 
ultimele două săptămâni ai uitat că înţelegerea noastră 
este încă în picioare. Ştii la fel de bine ca mine că ce-ai 
tu pe sub fustă imi aparţine. Încă un suspin. Nu cre- 
deam că o să fie cazul să-ți dau eu ţie - o fostă profesoară 
de la şcoala de duminică — o lecție de morală. 

Abţinându-se să nu carecumva să chicotească şi să 
il încurajeze astfel să fie și mai obraznic, Gracie încercă 
să vorbească normal. 

- Fostele profesoare de la școala de duminică nu se 
plimbă fără chiloţi pe ele. 

- Să-mi arăţi unde scrie asta în Biblie. 

De data asta izbucni în râs. 

- Îmi pierd răbdarea, drăguță. Sclipirile din ochii lui 
albaştri ca noaptea îi tăiară respiraţia. Scoateţi-i, drăgu- 
tă, că altfel ţi-i scot eu. 

Of, Doamne! Cuvintele lui tărăgănate se prelinseră 
peste corpul ei ca o mângâiere intimă, şi avu un mo- 
ment de cutezanţă pură. Avea o viaţă întreagă înainte în 
care putea fi Gracie Snow cea veche și ștearsă. Deocam- 
dată era o femeie sălbatică. 

Cu pielea clocotind, se întoarse dinspre el, îşi băgă 
mâinile pe sub fustă şi îşi scoase chiloţeii portocalii. 

Bobby Tom chicori şi îi luă de la ea din mâna. 

- Mulţumesc, dragă. O să-i iau cu mine pentru 
inspiraţie. 

li vâri adânc în buzunarul de la blugi şi pentru că 
erau foarte micuţi nici măcar nu se vedeau. 


— „Muşchii tăi ar trebui să poarte licenţă.“ 

- „Nici ţie nu ţi-ar strica să porți una, draga mea.“ 

- „N-ai vrea să mă cauţi să vezi dacă nu am deja?“ 

Natalie şi Bobby Tom zâmbiră în timp ce schimbară 
replicile caraghioase, pe care le rostiră în aşa fel încât 

să pară simpatice şi nu grețoase. Stăteau pe pătura pe 
care o adusese Gracie mai devreme, care fusese întinsă 
într-o poieniţă la umbra unui smochin și a unui stejar. 

-Asta o să fac. Bobby Tom zâmbi în continuare în 
timp ce o strânse pe Natalie mai tare în brațe și îi desfă- 
cu şiretul bluzei ei rustice. 

Şi de ce n-ar zâmbi? se gândi Gracie, mutându-și pri- 
virea când materialul căzu de pe umărul catifelat al lui 
Natalie. Se pricepea de minune să transforme sexul 
într-un joc nesemnificativ şi amuzant. Briza caldă îi pă- 
trunse pe sub fustă, mângâindu-i fundul gol. Pielea ei 
supersensibilă se făcu de găină. Se simţea şi excitată pen- 
tru că era dezbrăcată, dar se şi temea că o rafală de vânt 
îi putea deschide fusta sarong în față, expunându-i se- 
cretul întregii lumi. Era doar vina lui Bobby Tom. După 
ce că îl lăsase să o convingă să iasă în public aproape 
goală, când se apucase să repete cu Natalie mai păcătui- 
se o dată când se uitase spre ea și îşi atinsese buzunarul 
de la jeanşi ca să-i aducă aminte ce avea acolo. Nu avu- 
sese niciodată secrete senzuale cu un bărbat, iar acum se 
simţea atât amețită, cât şi febrilă. 

Copacii foșniră deasupra ei, iar aerul care traversa 
canionul avea un parfum fin de cedru. Dialogul con- 
tinuă până fu întrerupt de sunetele discrete ale unui 
sărut. Deşi își jurase să se comporte ca o profesionis- 
tă, nu se putu întoarce să se uite. Voia să fie ea fe- 
meia din braţele lui de pe acea pătură. Numai ei doi. 
Dezbrăcaţi. 

- Of, rahat! 

Exclamaţia Nataliei o trezi din reverie. 

- Tăiaţi! strigă regizorul. Ce s-a întâmplat? 

Gracie se uită chiar când Bobby Tom se trăgea de 
lângă frumoasa lui parteneră de platou. 

- Te-am lovit, Natalie? 

- A început să-mi curgă lapte. Doamne, îmi cer scuze 
tuturor! Îmi curge lapte. Trebuie să-mi schimb bluza. 

Bobby Tom sări în picioare de parcă tocmai fusese 
expus unei boli mortale. 

-Pauză zece minute, anunţă regizorul pentru toată 
lumea. Garderoba, ocupați-vă de domnișoara Brooks. Şi 
faceţi rost de un schimb și pentru domnul Denton. 

Bobby Tom îngheţă. 

Pe chip îi înflori o expresie de groază nefericită când 
văzu cele două cercuri umede pe cămașa proprie. 

Printre buzele lui Gracie evadă un chicotit. Precis 
nu mai văzuse pe nimeni desfăcându-și nasturii atât de 
repede. Aruncă bluza asistentei de la garderobă și veni 
imediat lângă Gracie. 

- Vino. 

Cu privirea mijită și cu maxilarul încordat, o trase 
printre copaci și după o stâncă, mergând atât de repe- 
de că ea se împiedică. O trase mai aproape, dar tot nu 
încetini. Nu se opri decât când ieșiră cu totul din raza 
vizuală a celorlalți şi se sprijini de trunchiul unui alun. 

-Deja e cea mai îngrozitoare experienţă din viața 
mea. Nu pot s-o fac, Gracie. Mai degrabă aş mânca 
un şobolan pe stomacul gol decât să-i dau femeii ăleia 
bluza jos. Nu pot să fac dragoste cu o mamă care-și alăp- 
tează copilul. 

Părea atât de nenorocit, încât lui Gracie i se făcu un 
pie de milă de el, deşi îi atentase la instinctele feministe. 

ncercă să vorbească pe cel mai rezonabil ton, dar nu era 
deloc o treabă ușoară când stătea atât de aproape de el. 

- Funcţia primordială a sânului femeii este să își alăp- 
teze puiul, Bobby Tom. Nu e frumos deloc din partea ta 
să consideri că asta te ofensează. 

-N-am zis că mă ofensează. Doar că îmi e imposibil 
să nu mă gândesc că sărut soţia altcuiva. Mi se face pie- 
lea de găină că trebuie să fac dragoste cu Natalie Brooks. 
Nu ştiu ce povești oi fi auzit tu, dar nu-mi fac de cap cu 
femei măritate. 

- Nu, nici nu mă gândeam că ai face. În felul tău ciu- 
dat şi şovinist, eşti un om de mare onoare. 

Unora li s-ar fi părut un compliment cam dubios, dar 
lui Bobby Tom îi făcu plăcere. 

- Mulţumesc. 

Se priviră câteva momente bune. Când vorbi, vocea 
îi era afectată. 

-Mă tem că va trebui să mă readuci în starea aceea 
dacă vrei să am o şansă să fac treabă bună pe platou. 

- În ce stare? 

O trase lângă pieptul lui şi își lipi gura de a ei ca şi 
cum ar fi vrut să o devoreze. Răspunsul ei fu instanta- 
neu. Sângele începu să-i clocotească și îi răspunse pasi- 
unii cu pasiune. Gura lui era deschisă, limba agresivă. 
Ea își afundă degetele în părul lui bogat, iar el palma pe 
sub fusta ei. li cuprinse posteriorul în palme și o ridi- 
că în aer. Ea își înfășură picioarele în jurul lui și simţi 
materialul aspru al denimului frecându-se de interiorul 
coapselor. El o intoarse astfel încât să stea cu spatele de 
trunchiul copacului. Îi simţi erecţia, groasă și tare, îm- 
pingându-se în ea și o parte indecentă din ea își dori să 
îi rupă şlițul ca să nu mai existe nici o barieră între ei. 

După ani de privare sexuală cu greu se mai putea con- 
trola. Flămândă de dragoste, gemu şi îl strânse și mai 
tare între coapse. 

Auzi o înjurătură. Îşi slăbi strânsoarea şi o cobori 
până ajunse cu picioarele pe pământ. 

- Îmi pare rău, drăguță. Tot timpul uit cât de suscep- 
tibilă eşti. Nu trebuia să fac aşa ceva. 

Se lăsă pe el. El o apucă de ceafă și o trase spre piep- 
tul lui gol. Mirosea atât de bine a săpun şi a raze de 
soare. Își strânse ochii, dorindu-și să fi opus mai multă 
rezistenţă. 

- Dă-mi chiloţii înapoi, te rog. 

Se temea că o va refuza, dar totuși realizase și el că o 
tachinase îndeajuns. Îi dădu drumul ca să bage mâna în 
buzunar. Ea rămase cu privirea asupra pieptului lui când 
el îi înmână bucăţica de nailon portocaliu. Când vorbi, 
vocea nu îi mai era deloc amuzată, ci fermă ca oţelul. 

- Mâine noapte nu ne mai poate opri nimic să termi- 
năm ceea ce am început. 

Plecă înainte ca ea să apuce să-i dea un răspuns. 

Avu nevoie de câteva minute să se adune, după care 
se întoarse fără nici o tragere de inimă la locul filmării. 
Natalie primise o bluză curată, iar Elvis era cuibărit în 
brațele ei. Bobby Tom, încă la bustul gol, stătea între ea 
şi regizor, care dădea unele indicaţii de ultim moment. 
Regizorul se întoarse să schimbe o vorbă cu camerama- 
nul, iar cineva de la machiaj veni să-i mai dea lui Natalie 
cu fixativ în păr. 

Natalie ridică mâna. 

- Stai un pic. Nu vreau ca Elvis să inhaleze vaporii. 
Ține-l puţin, te rog, Bobby Tom. 

Fără să mai aștepte consimţământul lui, îi trânti co- 
pilaşul rotofei în brațe şi se duse într-o parte să i se aran- 
jeze părul. 

Sprâncenele lui Bobby Tom se ridicară, semn că se 
panicase. În același timp, corpul lui reacţionase cu in- 
stinctele unui recuperator profesionist de mingi, lipind 
automat copilul la piept. 

Elvis scoase un sunet de încântare. Simţind mirosul 
cunoscut de piele pe obraz, își întoarse instinctiv capul 
spre pectoralii goi și musculoși ai lui Bobby Tom, des- 
chizându-și gurița lacomă. 

Bobby Tom îl săgetă cu o privire sumbră. 

- Să nici nu-ţi treacă prin cap, amice. 

Elvis chicoti şi începu să-şi sugă degeţelele. 

A doua zi pe înserat, Gracie şi Bobby Tom stăteau pe 
rândul de sus al băncilor de lemn de la liceul Telarosa 
şi se uitau spre terenul gol de fotbal. 

- Nu pot să cred că n-ai fost niciodată la meciurile de 
fotbal din liceu, zise el. 

- Era o groază de treabă de făcut serile la Shady Acres. 
Mi-era greu să mă fofilez. 

Chiar și pentru propriile urechi vocea ei i se păru în- 
cordată. Cu o zi în urmă, în canion îi spusese că în seara 
aceasta vor termina ce începuseră și era atât de nervoasă 
încât de abia se putea controla. Iar el era la fel de rece și 
de calm ca întotdeauna. Îi venea să-l omoare. 

- Nu prea pare că te-ai distrat când erai puştoaică. E 

i atinse în treacăt piciorul, iar ea sări cât colo. Îi 
aruncă o privire inocentă, după care se întinse să-și ia 
un copan din găleata de pui prăjit pe care o cumpărase 
pentru amândoi, la pachet cu cartofi prăjiţi, salată şi 
niște pateuri calde. 

Poate că totuși o atinsese din greșeală. Pe de altă par- 
te, cunoscându-l destul de bine, era posibil să fi vrut să 
îi distragă atenţia. Sigur ştia că stătuse ca pe ghimpi de 
când deschisese ușa micuţului ei apartament şi îl văzuse 
stând în partea cealaltă în blugi, o pălărie de cowboy 
din paie şi un tricou spălăcit al echipei Titans a liceului 
din Telarosa care poate că îi venise ca turnat în urmă cu 
cincisprezece ani, înainte să dezvolte niște mușchi atât 
de impresionanți, dar acum îi era în mod vizibil prea 
strâmt. Ținând cont de faptul că Bobby Tom se îmbrăca 
întotdeauna impecabil, ştia că tricoul vechi avea rolul 
său special, acela de a recrea atmosfera unei întâlniri 
intre liceeni. 

Ronţăi capătul unui cartof prăjit şi când el se uită în 
altă parte îl lăsă să-i cadă printre picioare și bănci pentru 
că stomacul îi era prea agitat ca să poată mânca. 

- Ţi-e dor tare de el? 

- De liceu? Nu prea. Aveam multe teme care mi-au 
cam dat peste cap viaţa socială. 

-Nu de teme ziceam. Mă refeream la fotbal. 

Scutură din umeri şi aruncă osul copanului, fără a 
rata ocazia de a o atinge în treacăt pe braț. Gracie avu 
senzaţia că o electrocutase ceva. 


Un loc pentru inima ta 221 


-La un moment dat trebuia să renunţ. Nu poţi juca 
fotbal la nesfârşit. 

- Dar nu intenţionai să te lași atât de repede. 

- Poate o să mă apuc de antrenorat. Rămâne între 
noi, dar să ştii că am mai vorbit cu unul, cu altul. S-ar 
putea ca ăsta să fie următorul meu pas. 

Se așteptase să întrezărească entuziasm în vocea lui, 
dar nu. 

-Şi cum rămâne cu cariera ta cinematografică? 

-E în regulă. Partea cu acţiunea îmi place. Se strâm- 
bă dezgustat. Dar de-abia aştept să se termine partea asta 
cu scenele de dragoste. Ştii că azi aveau în plan să mă 
pună să-mi dau pantalonii jos? 

Zâmbi, deși era foarte agitată. 

- Eram şi eu acolo, ai uitat? lar după ce-o să prestezi 
toate mișcările de bot în bot şi hâţa-hâţa, nu cred că 
Willow, regizorul sau altcineva o să-și amintească vreun 
cuvânt din ce-ai spus acolo. 

- Dar am rămas cu pantalonii pe mine, nu? 

- Biata de Natalie n-a putut. 

- Partea cu dezbrăcatul e dedicată mai mult femeii. 
Cu cât accepţi asta mai repede, cu atât o să fii mai re- 
pede fericită. O bătu pe genunchiul gol, transmiţându-i 
un fior de dorință când își lăsă mâna să zăbovească pe 
pielea ei un moment mai lung decât era nevoie. 

Avu nevoie de o stăpânire de sine enormă ca să nu 
îi cadă în plasă. Nu doar că era prea nervoasă ca să îi 
dea un răspuns la fel de iscusit, dar se simţea şi incre- 
dibil de tolerantă față de el, în ciuda torturii senzuale. 
Fusese impresionată de comportamentul lui față de Na- 
talie în ultimele două zile, pe parcursul filmării scenei 
de dragoste. Sânii partenerei sale de platou continua- 
seră să curgă, de multe ori pe el, până când lui Natalie 
i se făcuse atât de rușine că de abia își mai stăpânise 
lacrimile. Bobby Tom se purtase ca un adevărat domn, 
glumind cu ea până o făcuse să se relaxeze și să îi dea im- 
presia că lui i se întâmplau tot timpul astfel de lucruri, 

că nu îi era ziua completă până nu îl stropea cineva cu 
lapte matern. 

Uneori, abilitatea sa de a-și ascunde adevăratele 
sentimente o speria. Nu era normal să se poată cineva 
autocontrola atât de bine. În tot cazul, ea nu putea. În 
momentul acesta, nu mai era în stare de nimic doar 
pentru că se gândea să facă dragoste cu el. 

Îi şterse coapsa goală cu șerveţelul, deși nu se murdă- 
rise cu nimic. Cu degetul mare îi urmă conturul coapsei 
pe interior, iar ei i se täie respiraţia. 

-Sa întâmplat ceva? 

Scrâșni din dinţi. 

- Nu... Nu, oh, absolut nimic. 

O transforma într-o epavă emoţională cu atingerile 
astea inocente, ba atingându-i piciorul când își schimba 
poziţia, ba atingându-i în treacăt sânii cu mâna când se 
întindea să-și mai ia o bucată de pui, atât de rapid încât 
într-adevăr ar fi putut fi şi accidental, dacă n-ar fi ştiut 
că Bobby Tom nu lăsa nimic la întâmplare, deci era un 
alt mic joc de-al lui. Cel mai bine ar fi fost să aducă în 
discuţie subiectul nopţii precedente, ca să poată clarifi- 
ca situaţia și să înceteze să se mai simtă atât de înfricoşa- 
tă. L-ar fi adus ea în discuţie dacă ar fi avut cea mai vagă 
idee despre cum să-l abordeze 

Își scutură firimiturile de pateu din poala pantaloni- 
lor ei scurți și albi doar ca să-şi facă de lucru cu mâinile. 
El fusese cel care îi spusese să se îmbrace în pantaloni 
scurţi în seara aceasta și, deşi i se păruseră puţin prea le- 
jeri, îşi adusese aminte de comentariile lui flatante des- 
pre picioarele ei şi până la urmă acceptase. Alesese şi un 
pulovăraș turcoaz din bumbac care îi dezgolea mijlocul 
ori de câte ori se apleca, detaliu care precis nu îi scăpase 
atenției lui. 

- Ar fi bine să începi să vezi materialele filmate îna- 
inte de montaj, zise ea, încercând să-și abată atenția 
de la corpul ei supraincălzit. Poate te-ar entuziasma 
mai mult o carieră cinematografică. Toată lumea ştia 

că o să fii fotogenic, dar nu cred că s-a aşteptat nimeni 
să fii atât de talentat. 

Avusese câteva ocazii să asiste la vizionările scenelor 
filmate în ziua precedentă alături de Willow, regizor 
şi alți membri ai personalului angajat pentru Luna 
sângerie. Bobby Tom avusese o prezenţă mult mai tă- 
cută pe ecran decât în afara lui şi o interpretare mai 
reținută pentru a lăsa senzaţia că nu juca deloc. O in- 
terpretare solidă și reţinută care cumva depășise aștep- 
tările scenariului. 

În loc să se simtă măgulit de laudele ei, se încruntă. 

- Bineînţeles că sunt talentat. Crezi că m-aș fi înhă- 
mat la așa ceva dacă nu mă credeam în stare? 

| privi cu suspiciune. 

- Ai fost încă de la început surprinzător de încrezător 
pentru cineva care susținea că nu a mai jucat niciodată. 
Privirea ei se îngustă pe măsură ce începu să priceapă. 
Nu ştiu cum de nu mi-am dat seama până acum. Asta-i 
o altă stratagemă de-a ta, nu-i așa? 

- N-am nici cea mai vagă idee despre ce vorbeşti. 

- Despre lecţii de actorie vorbesc. 

- Lecţii de actorie. 

Părea îmbufnat. 

- Poate am vorbit cu unul dintre amicii mei de golf 
de câteva ori când ne-am întâlnit să jucăm, dar atât. Câ- 
teva conversații pe terenul de golf. Un sfat, două, între 
găuri. Atât. 

Nu îi redusese deloc suspiciunile, așa că îi aruncă cea 
mai glacială privire a ei. 

- Şi cum îl cheamă pe amicul ăsta cu care ai jucat 
golf? 

- Ce contează! 

- Bobby Tom... 

- S-ar putea să fi fost Clint Eastwood. 

- Clint Eastwood! Ai luat lecții de actorie de la Clint 
Eastwood! Îşi dădu ochii peste cap. 

- Asta nu înseamnă că iau în serios chestia asta cu ac- 
toria. Îşi trase pălăria un centimetru mai jos pe frunte. 
Nu ăsta e idealul meu în viaţă, să fac dragoste cu femei 
de care nu sunt atras. 

- Mie-mi place de Natalie. 

- E de treabă, cred. Dar nu-i genul meu. 

- Poate pentru că e femeie, nu o puștoaică. 

Deveni mai beligerant. 

- Adică ce vrei să spui? 

Tensiunea din ce în ce mai mare o făcea să fie 
irascibilă. 

-Nu poţi să contești faptul că n-ai gusturi prea alese 
când vine vorba să-ţi alegi partenerele. 

- Asta-i o minciună. 

- Te-ai întâlnit vreodată cu o femeie care să aibă IQ-ul 
mai mare ca mărimea sutienului? 

Privirea lui plană până pe bustul ei. 

-Mult mai mare. 

Își simțea sfârcurile întărindu-se. 

- Eu nu intru la socoteală. Oficial, nu sunt prietena ta. 

- Ai uitat de relaţia mea cu Gloria Steinem. 

- Doar nu te-ai întâlnit cu Gloria Steinem! 

-N-ai de unde să știi. Om fi noi logodiți, dar tot n-ai 
dreptul să-mi spui față de ce fel de femei sunt atras. 

Nu se putea coopera cu el. Îi atinse în treacăt pulpa 
goală cu piciorul, iar ei i se făcu pielea de găină. Ştia că 
nu avea nici un spor cu el, așa că abandonă subiectul 
ca să treacă la altul. 

- Este evident că-ți merge mintea la afaceri. Poate ai 
fi mai fericit să te dedici afacerilor şi să te laşi de actorie. 
Habar n-am în câte afaceri de succes ești implicat. Jack 
Aikens mi-a spus că ai un talent nativ pentru asta. 

- Întotdeauna m-am priceput să fac bani. 

Mai rar aşa lipsă de entuziasm şi, strecurând un alt 
cartof prăjit pe sub bancă, încercă să își dea seama de ce. 
Bobby Tom era inteligent, frumos, fermecător şi putea 
avea succes în orice își punea în minte să facă. Cu excepţia 

lucrului pe care și-l dorea cel mai mult - să joace iar 
fotbal. O uimea faptul că, de când îl cunoştea, nu îl 
auzise nici măcar o dată plângându-se că își terminase 
cariera atât de brutal. În general, nu era un om care să 
se plângă, dar era sigură că s-ar fi simţit mai bine dacă 
şi-ar fi dat frâu liber sentimentelor. 

- Ţii foarte mult în tine. Nu te-ar ajuta dacă ai vorbi 
despre ce s-a întâmplat? 

-Nu face psihanaliză pe mine, Gracie. 

- Nu asta încercam să fac, dar oricui îi este greu când 
i se dă viaţa peste cap. 

-Dacă te aştepţi să încep să mă văicăresc că nu mă 
mai pot juca cu mingea, las-o baltă. Deja am avut parte 
în viaţă de lucruri la care majoritatea oamenilor nici nu 
visează, şi unul dintre ultimele lucruri pe care le-aș face 
e să-mi plâng de milă. 

- Nu am cunoscut pe nimeni atât de puţin înclinat 
să-şi plângă de milă, dar viața ta a fost clădită în jurul 
fotbalului. E normal să simţi că ai pierdut ceva dacă nu 
mai joci. Cu siguranţă ai dreptul să fii supărat pentru ce 
s-a ales de cariera ta. 

-Asta să-i spui cuiva care n-are de lucru sau unde să 
doarmă. Fac pariu că ar face imediat schimb de locuri 
cu mine. 

- După logica asta, cine are ce să mănânce şi unde să 
doarmă nu are nici un motiv să fie nefericit. Viaţa însă 
înseamnă mai mult decât masă şi casă. 

Își şterse buzele cu un şervețel, atingându-i sânii cu 
cotul și provocând o reacţie în lanţ înlăuntrul ei. 

- Gracie, nu te supăra pe mine, dar mă plictisești în- 
grozitor cu discuţia asta. 

i aruncă o privire piezișă, încercând să-și dea seama 
dacă o făcuse intenţionat sau nu, dar el era cât se poate 
de impasibil. 

Îşi întinse picioarele ca să îşi bage mâna în buzunarul 
de la blugi, iar denimul se mulă pe şoldurile lui. Ei i se 
puse un nod în gât. 

-Mai bătut așa de tare la cap că era să uit ce voiam 
să fac în seara asta. Scoase ceva pe care îl ascunse în 
pumn. Pentru a reconstitui exact tot ce ai pierdut din re- 
laţia cu sexul opus, ar trebui să mergem înapoi în timp 
până la faza în care te jucai de-a doctorul în spatele gara- 
jului, dar m-am gândit să sărim peste și să trecem direct 
la liceu, unde lucrurile se precipită. Sherri Hopper nu 
mi-a dat niciodată inelul pe care îl purtam în liceu după 
ce ne-am despărțit, așa că va trebui să ne descurcăm cu 
asta. Îşi deschise pumnul. 

n palma lui stătea cel mai masiv inel bărbătesc pe 
care îl văzuse în viaţa ei. Grupul de diamante țipătoare 
galbene și albe erau aranjate în formă de trei stele care 
luceau în lumina serii. Inelul era montat pe un lanţ gros 
de aur pe care i-l puse la gât. 

Inelul căzu cu o bufnitură între sânii ei. Ea îl ridică şi 
se uită uşor chiorâș spre el. 

- Bobby Tom, ăsta e inelul Super Bowl! 

- Buddy Baines mi l-a dat înapoi acum câteva zile. 

-Nu pot să port inelul tău Super Bowl. 

- Nu văd de ce nu. Cineva trebuie s-o facă și pe asta. 

- Dar... 

-Oamenii o să intre la idei dacă nu porţi nici un 
inel. Toţi o să se bucure. Deşi ţin să te previn, nu m-aș 
grăbi prea tare să îl port când mă duc în oraș. O să vrea 
toți să-l probeze. 

Câte lovituri încasase ca să merite inelul? Câte oase 
rupte şi întinderi de muşchi îndurase? La treizeci de ani 
primise în sfârșit un inel de la un bărbat, şi ce inel... 

Îşi sublinie în gând că îl avea doar pentru o perioadă 
limitată de timp și îşi aduse aminte de toate junghiuri- 
le pe care le suferise ca adolescentă când le văzuse pe 
colegele de liceu cu inele date de băieţi atârnate la gât. 
Foarte mult îşi dorise să poarte și ea unul. Se strădui 
să-și ascundă emoțiile. Acesta îi fusese dat în joacă, şi nu 
voia să se prefacă că însemna mai mult de atât. 

- Mulţumesc, Bobby Tom. 

-În general, momentul este sărbătorit de fata și bä- 
iatul în cauză printr-un sărut, dar, sincer vorbind, ești 
puţin prea sexy pentru mine ca să o fac în public, așa că 
vom amâna până ne vom afla într-un cadru mai intim. 

Strânse inelul mai tare în palmă. 

- Ţi-ai dat de multe ori inelul în liceu? 

- Doar de două ori. Am pomenit parcă deja de Sherri 
Hopper, dar Terry Jo Driscoll a fost prima fată pe care 
am iubit-o. Acum o cheamă Terry Jo Baines. Întâmplarea 
face că o s-o cunoşti; i-am spus că în seara asta trecem pe 
la ea. Soţul ei, Buddy, mi-a fost cel mai bun prieten în 
liceu, iar Terry Jo s-a supărat că încă nu i te-am prezen- 
tat. Fireşte, dacă nu vrei să mergi... O studie cu coada 
ochiului. Am putea amâna vizita pentru mâine. 

- E foarte bine în seara asta! | se uscase gâtul şi vocea 
îi răsunase ca un chițăit. De ce îi prelungea agonia în 
halul ăsta? Poate se răzpândise și nu mai voia să facă 
dragoste cu ea. Poate că încerca să scape de ea. 

Braţul său îi atinse peticul de piele de deasupra taliei 
când se întinse în spatele ei să ia cutia de carton pe care 
ea o aşezase pe bancă. Sări cât colo. 

Se uită la ea, ochii lui albaştri-închis la fel de nevino- 
vați ca ai unui copil. 

-O să te ajut cu strânsul. 

Cu un surâs pervers, începu să strângă resturile mesei, 
pe care le îndesă în punga de hârtie, atingând-o din când 
în când până când se înfioră toată. Ştia exact ce făcea, se 
lămurise acum. Dinadins voia să o înnebunească. 

Zece minute mai târziu, erau poftiţi în sufrageria în- 
ghesuită a căsuţei micuţe cu un etaj de o femeie do- 
lofană, dar încă drăguță, cu un chip de copil și păr 
mult prea decolorat, îmbrăcată cu o bluză roșie, colanți 
albi şi o pereche tocită de sandale. Arăta ca o persoa- 
nă care avusese parte de multe probleme în viață, dar 
care nu se dăduse bătută, iar afecțiunea ei față de Bobby 
Tom era atât de deschisă şi de cinstită, incât Gracie o 
simpatiză imediat. 

- Era şi vremea să te aducă Bobby Tom. Terry Jo 
strânse mâna lui Gracie. Jur, toți erau să facă infarct 
când au auzit că în sfârşit s-a logodit. Jo-leeeen! Să ştii că 
teaud ce foșnești acolo, lasă prăjiturile în secunda asta! 
Gesticulă din încăperea curată, dar sărăcăcioasă spre bu- 
cătăria alăturată. Ea e Joleen. E cea mare. Kenny, fratele 
ei, e la nişte prieteni peste noapte. Buddy! Bobby Tom 
și Gracie sunt aici! Buddyyyy! 

-Nu mai striga, Terry Jo. Buddy păşi agale în sufrage- 
rie din direcţia bucătăriei, ştergându-se cu dosul palmei 
la gură, gest care o făcu pe Gracie să bănuiască că el 
daduse iama în punga de Little Debbie, nu fiica lui. 

Pe Buddy Baines îl cunoscuse în treacăt când îi adu- 
sese Thunderbirdul la garaj ca să-i schimbe cauciucurile. 
La fel precum casa în care locuia, era destul de şubrezit. 
Cu păr brunet şi ten oacheş, era încă un bărbat atrăgă- 
tor, dar pe talie începuse să i se depună deja un strat de 
grăsime și avea şi un început de bărbie dublă. Cu toate 
acestea, și-l putea imagina elev de liceu, la fel de atrăgă- 
tor ca Bobby Tom, dar brunet, nu blond. Mai mult ca 
sigur că cei trei - Bobby Tom, Buddy şi Terry Jo - fuse- 
seră adevărate atracţii vizuale. 

După ce Joleen veni în fugă să îl smotocească umed 
şi entuziast drept salut pe unchiul ei Bobby Tom, Terry 
Jo o trase pe Gracie în bucătărie să o ajute să transporte 
berea şi chipsurile. Gracie nu avea poftă de nici o tra- 
taţie, dar nu avea inima să refuze ospitalitatea binedis- 
pusă a lui Terry Jo. Inelul de la Bobby Tom îl băgase 
pe sub pulover, unde îi atârna între sâni. Il atinse în 
timp ce se uita prin bucătărie. Era la fel de dărăpănată 
şi primitoare ca sufrageria, cu opere de artă realizate de 
copii prinse pe frigider cu magneți, cu citare din Biblie 
şi un teanc de ziare trântit pe podea lângă castronul cu 
apă al câinelui. 

Terry Jo ţinu uşa frigiderului cu șoldul în timp ce 
scotea cutii de bere şi i le pasa lui Gracie. 

- Poate ai aflat că tatăl lui Buddy este primarul Lu- 
ther Baines, care mi-a zis să-ţi zic că te-au pus în comi- 
tetul pentru locul de naştere. Aveţi întâlnire luni seara 
la şapte. Dacă vrei să treci să mă iei şi pe mine, putem 
merge împreună. 

Gracie se uită panicată la ea în timp ce strângea patru 
cutii cu bere reci la piept. 

- Comitetul pentru locul de naștere? 

-Pentru Heavenfest. Închise uşa frigiderului, luă o 
pungă de chipsuri de pe bufet și îi vărsă conţinutul în 
două castroane albastre de plastic. Ştiu că Bobby Tom 
ţi-a spus că oraşul a cumpărat casa în care a crescut. l-o 
dedicăm în timpul festivalului, dar tot avem nevoie de 
o grămadă de ajutor ca să fie gata. 

Gracie își aduse aminte de părerea lui Bobby Tom 
despre bizarul plan de a-i transforma casa în care copilă- 
rise într-o atracţie turistică. 

-Ştiu şi eu, Terry Jo. Lui Bobby Tom nu prea-i face 
cu ochiul ideea asta. 

Terry Jo luă două beri înapoi și le înlocui cu un cas- 
tron cu chipsuri. 

- O să-i vină mintea la cap. Să-ţi spun ceva despre 
Bobby Tom. Ştie că îi este dator orașului. 

Gracie nu era neapărat de acord că Bobby Tom dato- 
ra ceva orașului, dar venind din exterior, avea un punct 
de vedere diferit față de ei. 

Când femeile se întoarseră în sufragerie, Buddy și 
Bobby Tom discutau în contradictoriu despre şansele 
echipei Chicago Stars de a se mai califica în Super Bowl. 
Bobby Tom îşi pusese glezna peste genunchiul celălalt şi 
pălăria de cowboy din paie pe pulpă. Gracie veni spre 
canapea şi îi întinse o bere. O atinse cu vârful degetelor, 
iar ea simţi nişte furnicături care îi urcară până pe braţ. 
Se uită la ea cu ochii lui ca miezul nopţii, ocazie cu care 
i se înmuiară genunchii. 

Puse castronul cu chipsuri pe măsuța de cafea şi se așe- 
ză lângă ea, constatând că Buddy o privea cu un interes 

vădit. Îi simţi privirea coborând pe sâni, apoi pe picioa- 
"rele goale. Când Bobby Tom se uita așa la ea i se făcea 
pielea de găină, dar examinarea lui Buddy o făcea să se 
simtă prost. Dacă ar fi ştiut că o să treacă pe aici, ar fi fă- 
cut abstracţie de rugămintea lui Bobby Tom și ar fi purtat 
pantaloni lungi și largi. 

Buddy luă o bere de la soţia lui și, lăsându-se pe foto- 
liul de vinil, se uită spre Bobby Tom. 

- Şi, cum ţi se pare că nu joci în presezon!? E prima 
dată după câţi ani? 

- Treisprezece. 

- Cam tare. Ai dărâmat nişte recorduri, iar dacă ai mai 
fi jucat, ai fi stabilit şi mai multe recorduri importante. 

Buddy punea dinadins sare pe rănile lui Bobby Tom, 
iar Gracie aşteptă ca Bobby Tom să îi întoarcă glumiţele 
cu una dintre vorbele lui de duh. El însă scutură din 
umeri și-și văzu de bere. În mod ciudat, simţea nevoia 
să îl protejeze. Aici, printre prietenii din copilărie, părea 
vulnerabil. 

Se întinse la repezeală să îl bată pe Bobby Tom pe 
coapsă. Mușchii de sub palma ei erau tari şi puternici, 

-Sunt sigură că mulţi sunt recunoscători că face un 
film şi nu e plecat în cantonament. Studioul Windmill 
bagă o grămadă de bani în economia locală. Dar de ce-ţi 
spun asta, Buddy? Şi garajul tău are de lucru o grămadă 
cu cei de la Windmill, nu-i aşa? 

Buddy se înroşi ca racul. Bobby Tom îi aruncă o pri- 
vire întrebătoare. Ea îl băru din nou pe coapsă, ca și 
cum ar fi avut toate drepturile să-l atingă oriunde și de 
câte ori avea chef. Terry Jo întrerupse tăcerea povestin- 
du-le despre progresul pe care diferitele comisii pentru 
Heavenfest le făceau și încheind cu anunţul că Gracie 
fusese convocată în comisia pentru locul naşterii. 

Bobby Tom făcu ochii mici. 

- l-am spus lui Luther că nu vreau să am de-a face cu 
aşa ceva, şi nici Gracie n-o să aibă. E o idee cât se poate 

de stupidă şi nu știu cui i-a venit, dar ar trebui să-și facă 
un control la cap. 

- A fost ideea lui Luther, zise Buddy pe ton de scandal. 

Bobby Tom ridică berea. 

- Eu atât am avut de spus. 

Gracie se așteptase ca Buddy să sară în apărarea ta- 
tălui lui, dar după ce bombăni ceva în barbă își înfipse 
mâna în castronul cu chipsuri de lângă el. Se întoarse 
spre Gracie cu gura plină. 

- Aţi luat tot oraşul prin surprindere. Nu eşti genul 
obișnuit al lui Bobby Tom. 

- Mulţumesc, replică politicos Gracie. 

Bobby Tom râse pe înfundate. 

Buddy o studie și mai intens, apoi se uită spre Bobby 
Tom. 

-Şi Suzy ce zice de logodna voastră! Sau e prea ocu- 
pată cu noul ei prieten ca să mai aibă timp și de voi? 

- Taci, Buddy! exclamă Terry Jo. Nu ştiu ce te-a apu- 
cat în seara asta de zici numai răutăţi. Şi nu-i nevoie să 
aduci vorba nişte amărâte de bârfe. 

- Ce fel de bârfe? întrebă Bobby Tom. Despre ce 
vorbii? 

Buddy îşi mai îndesă o mână de chipsuri în gură. 

- Spune-i tu, Terry Jo. Pe mine n-o să mă creadă. 

Cutia de bere a lui Terry Jo zdrăngăni de verighetă 
când o rulă între palme. 

- Vorbeşte lumea, atât. Probabil nu s-a întâmplat 
nimic. 

- Dacă are legătură cu mama, vreau să ştiu. 

- Mda, deci Angie Cotter vorbea cu Nelly Romero 
şi ştii cum e, n-ar putea să-și ţină gura pentru nimic în 
lume. Jumătate din ce spune e minciună. Luna trecută 
m-a văzut intrând în fugă în brutărie îmbrăcată cu trico- 
ul lui Buddy şi până să mă dezmeticesc zisese la tot ora- 
şul că-s gravidă iar. Deci genul ăsta de vorbe împrăștie. 

Bobby Tom o privi fix. 

- Zi-mi ce-a zis. 

- Păi zvonul e că Suzy umblă cu Way Sawyer. 

- Poftim? Bobby Tom izbucni în râs. Incredibil ce se 
întâmplă în oraşul ăsta. Unele lucruri nu se schimbă 
niciodată. 

- Vezi, Buddy, ţi-am zis că-i o minciună sfruntată. 

Buddy se aplecă mai în faţă pe fotoliu. 

-Angie zice că l-a văzut pe șoferul lui Way Sawyer 
luând-o de acasă pe Suzy acum câteva săptămâni. Dacă 
e adevărat, mama ta n-o să mai aibă nici un prieten în 
orașul ăsta. 

-O să mă aibă pe mine, zise Terry Jo. Mie-mi pla- 
ce mult Suzy, o să rămân de partea ei indiferent de ce 
se întâmplă. 

Gracie își dădu seama că uitase să-i povestească lui 
Bobby Tom întâlnirea de pe autostradă cu Way Sawyer, 
dar nu se ivise ocazia. Ei îi plăcuse de domnul Sawyer. 
Nu mulți s-ar fi oprit să vadă dacă avea nevoie de aju- 
tor, şi nu îi făcea plăcere să audă că se vorbea la modul 
acesta despre el. 

Bobby Tom își întinse braţul pe spătarul canapele și 
razant pe umerii lui Gracie, după care își strecură dege- 
tul mare pe gulerul puloverului de-a lungul claviculei. 
Pielea de pe sâni începu să o furnice şi se temea că sfâr- 
curile urmau să pățească ceva foarte jenant, care avea 
să se vadă perfect prin materialul aderent. Obrajii i se 
făcură pară. 

Bobby Tom nu se opri din masat. 

-Sunt sigur că ţi-ar aprecia loialitatea, Terry Jo, dar 
nu va fi nevoie. Mama iubește acest oraș, şi pot să-mi 
dau cuvântul de onoare că nici nu i-ar trece prin cap să 
stea în compania nenorocitului ăluia. 

- Asta am spus și eu tuturor, zise Terry Jo. Serios, 
Bobby Tom, nu ştiu ce-o să ne facem după ce se închide 
Rosatech. Viaţa era oricum destul de grea. Dacă Heaven- 
fest nu ne pune pe harta turistică, putem să închidem 
strada principală cu totul. 

Buddy luă ultimele firimituri de chipsuri. 

- Luther zice că sigur o să vină Michael Jordan să joa- 
ce la turneul de golf al celebrităților. 

Bobby Tom avu o licărire ciudată în priviri care o 
făcu pe Gracie să-l bănuiască de faptul că încă nu îi invi- 
tase pe atleţii pe care promisese că îi va invita. Puţini îi 
scăpau lui cu vederea, deci nu fusese doar o întâmplare. 
Încercă să se sustragă din raza de acțiune a mângâierilor 
fermecătoare de pe gât. 

- Nu sigur, zise el. Aproape sigur. 

-Dacă vine Jordan, o să vină şi mulţi turiști. De 
la Cowboys cu cine ai mai vorbit să vină în afară de 
Aikman? 

- Încă mai aştept confirmările. Bobby Tom își retrase 
mâna de pe ceafa ei și-și puse pălăria înapoi pe cap. Se 
ridică în picioare şi o trase și pe ea după el. Eu și Gracie 
trebuie să plecăm. l-am promis că în seara asta alegem 
nume pentru viitorii noştri copii. Deocamdată, prefera- 
tul ei pentru primul nostru băiat este Aloysius și tre’ să 
fac ceva să i-l scot din cap. 

Gracie aproape se înecă cu chipsul pe care îl mesteca. 

Terry Jo dădu dovadă de încă un gest de prietenie 
autentică spunându-i lui Bobby Tom că Aloysius era un 
nume cât se poate de frumos. Bunele maniere îi cerură 
lui Gracie să îi mulțumească, asta spre amuzamentul lui 
Bobby Tom. El o bătu la fund, iar ea se înroși iar. Mâna 
lui rămase în acea zonă, iar ea de abia putu să îngaime 
un la revedere. Cantitatea redusă de mâncare pe care o 
consumase îi picase ca un bolovan în stomac. 

Cât ieşiră de pe alee şi se îndreptară spre strada prin- 
cipală fu liniște în mașină. Ea își frământa mâinile în 
poală. Secunde după secunde trecură. El începu să se 
joace la radio. 

- Ce-ai chef să asculți, country sau rock? Sau vrei niş- 
te clasică? 

- Mi-e totuna. 

- Pari un pic încordată. S-a întâmplat ceva? 

Întrebarea era atât de nevinovată, atât de lipsită de 
intenţii rele, încât fu sigură că încerca să o provoace. 
Scrâșni din dinți. 

- Clasică e foarte bine. 

- Scuze. Nu prea se prinde semnal noaptea. 

Deja simţea că explodează. Îşi strânse palmele în 
pumni şi se stropi la el. 

-Ce vrei să-mi faci? Chiar vrei să mă scoţi din minţi 
cu totul? Las-o aşa. Nu-mi mai răspunde. Du-mă acasă. 
În secunda asta! 

El zâmbi satisfăcut, ca şi cum ea ar fi făcut ceva ce îi 
făcuse o plăcere enormă. 

- Vai de mine şi de mine, Gracie, dar eşti un pachet 
de nervi în seara asta. Draga mea, nu cred că o să te doa- 
ră deloc, dacă la asta ţi-e mintea. Nu-s ginecolog, dar ai 
treizeci de ani deja şi orice barieră ai fi avut acolo când 
erai tânără cred că s-a evaporat odată cu vârsta. 

- Gata, am terminat orice discuție! Acum mă laşi să 
mă dau jos! Nu mai stau o secundă lângă tine! Nu prea 
ţipase ea de multe ori în viaţă, dar la el îi făcea bine să 
ţipe, așa că ţipă în continuare: Ți se pare că eşti amu- 
zant, dar nu eşti! Și nu eşti nici sexy, nu știu ce te tot 
aburesc femeile alea. Eşti vrednic de milă, aia ești. Urâr 
şi prost, şi vai de capul tău! 

El pufni în râs. 

- Ştiam eu c-o să ne distrăm în seara asta. 

Îşi puse coatele pe genunchii goi și-și lăsă fruntea în 
palme. Umerii îi căzură. 

El îi băgă mâna pe sub bluză şi o bătu pe spate. 

-O să fie bine, drăguță. Distracţia e și în partea de di- 
nainte. Îşi plimbă buricele degetelor peste vertebrele ei. 

- Vreau să se termine perioada asta de suspans, 
se văicări ea. Vreau să ne apucăm de treabă ca să termi- 
năm odată. 

- Draga mea, ne-am apucat de câteva ore deja. Nu 
ai observat? Chiar dacă mai avem încă hainele pe noi 

nu înseamnă că n-am făcut câte ceva chiar de când te-ai 
urcat în camioneta mea în seara asta, 

Îi desenă cerculeţe în zona mijlocului. 

Roti capul spre el. El îşi retrase mâna de sub pulover 
şi îi zâmbi. I se păru că o privise cu tandreţe, dar pro- 
babil că era doar în capul ei. Camioneta începu să salte 
când se reaşeză normal. 

- Unde suntem? 

-Lângă râu. Ţi-am spus că aici veneam în liceu. O 
luăm pas cu pas, drăguță, ca să nu te simţi păcălită. 
Dacă voiam morţiş de scenariul original, trebuia să ne 
oprim la Dairy Queen să mâncăm o înghețată, dar ca 
să-ți spun cinstit, nu cred că mai rezist mult să nu pun 
mâna pe tine. 

Opri camioneta, scoase cheia din contact şi stinse 
farurile, apoi deschise geamul. Briza răcoroasă a nopţii 
pătrunse în mașină, iar ea auzi sunetul apei curgătoare. 

Prin parbriz razele lunii străluceau printre frunzele 
pecanilor și chiparoșilor de pe malul apei. 

Înghiţi cu greu. 

- O să... Ştii ce zic. Aici, în camionetă? 

- Vrei să-ţi fac un desen? 

- Ei, nu... 

El zâmbi şi-şi scoase pălăria. 

- Vino aici, Gracie Snow. În clipa asta. 


capitolul 15 


Gracie se strecură în brațele lui Bobby Tom cu ușu- 
rință, ca şi cum asta ar fi făcut de când se știa. El o apucă 
de bărbie şi îşi băgă mâna pe sub puloverul ei. Cu inima 
lipită de pieptul lui, îi auzea bătăile puternice şi ritmice 
ale inimii. 

O mângâie pe păr și îi dezmierdă pielea de pe spate 
cu degetul mare. 

- Gracie, dulceaţă mică, ştii că asta n-o să dureze la 
nesfârşit, da? Vocea îi era mai tandră şi mai serioasă 

ca niciodată. Mi-ai fost o prietenă bună și nu ţi-aş face 
rău pentru nimic în lume, dar nu sunt genul care să se 
aşeze la casa lui. Încă mai ai timp să te răzpândeşti dacă 
nu crezi că îţi convine o relaţie temporară. 

Ştiuse de la început că nu va fi ceva permanent, dar 
nu credea că nu era genul care să se așeze la casa lui. Mai 
bine zis, nu avea cum să se aşeze la casa lui cu cineva 
de teapa ei. El era obişnuit cu bombe blonde şi roșcate 
după care îţi pica fața, cu femei care făcuseră carieră 
din a-și lucra trupurile şi aşi mări sânii. Cu regine ale 
frumuseții şi miss, şi manechine de la rodeouri care nu 
făceau altceva decât să zâmbească. Viitoarea lui soţie 
avea să fie ceva de genul acela, dar Gracie spera din tot 
sufletul să aibă şi ceva creier, pentru că altfel l-ar fi făcut 
foarte nefericit. 

Îi inspiră parfumul şi îi trasă conturul tricoului lui 
spălăcit din liceu cu buricele degetului. 

- Nici o problemă. Nu mă aştept să trăim fericiţi până 
la adânci bătrâneţi. Îşi ridică chipul până la nivelul lui şi 
îl privi extrem de serioasă. Nu vreau nimic de la tine. 

Ridică o sprânceană, vizibil mirat de declaraţia ei. 

- Mă rog, ştii la ce mă refer. Nu vreau haine, bani sau 
autografe pentru nu ştiu ce rude. Nu o să-ţi vând poves- 
tea tabloidelor şi nici n-o să te rog să mă pui în legătură 
cu persoane importante. După terminarea filmului, o 
săi dau înapoi inelul Super Bowl şi cheile Thunder- 
birdului. Nu o să vreau nimic de la tine. 

Ochii lui erau închiși, expresia impenetrabilă. 

-Nu ştiu de ce-mi spui lucrurile astea. 

- Ba da, ştii. Oamenii iau tot timpul câte ceva de 
la tine, dar eu nu o să mă număr printre ei. Îşi ridi- 
că mâna și îi urmări conturul dur al maxilarului cu 
degetele. Apoi îi dădu jos pălăria Stetson și îl lăsă să 
cadă în spatele scaunului. Bobby Tom, arată-mi cum 
să te satisfac. 

Bobby strânse şi mai tare ochii și, preţ de o fracțiune 
de secundă, i se păru că tremură, dar când îi redeschise 
îi zări licărirea amuzată la locul ei. 

- Eşti îmbrăcată cu chiloței sexy? 

- Da. 

-Un început bun. 

Îşi linse buzele, amintindu-și subit că uitase ceva 
foarte important. Hotărâtă să pară nonșalantă, îşi dre- 
se vocea: 

- Am... Aș vrea să ştii înainte de a merge mai depar- 
te... lau anticoncepționale, zise ea repede. 

- Serios? 

- Chiar înainte de a pleca din New Grundy, am decis 
că dacă tot vreau să încep o nouă viaţă trebuie să fiu pre- 
gătită ca să nu ratez nici 0... experienţă nouă. Își pironi 
privirea asupra T-ului de pe tricoul lui. Dar chiar dacă 
sunt pregătită, ştiu că ai avut o viaţă activă. Îşi drese iar 
vocea. Din punct de vedere sexual zic. Făcu o pauză. Așa 
că aș vrea să... să-ţi pui prezervativ. 

El zâmbi. 

-Ştiu că nu ţi-e uşor să vorbeşti despre astfel de 
lucruri, dar ai făcut foarte bine că ai deschis discuţia 
şi să faci la fel și de-acum încolo cu următorii iubiți. 
Chipul lui se umbri parțial, iar mușchii din jurul 
gurii se încordară. Apoi îşi frecă articulațiile degetelor 
pe obrazul ei. O să-ți spun ceva acum și chiar dacă 
aşa e, nu vreau să mă crezi nici o clipă pentru că băr- 
baţilor nu le place să folosească prezervative şi ar zice 
orice ca să nu şi le pună. Adevărul este, dulceaţă, că-s 
curat ca lacrima şi am analize făcute la zi ca să-ți de- 
monstrez. Şi înainte de procesele de paternitate eram 
foarte atent în relaţiile cu sexul opus. 

- Te cred. 

El oftă. 

- Ce mă fac cu tine? Ştii că spun mai multe minciuni 
ca Pinocchio. Sunt ultima persoană pe care ar trebui să 
o crezi când vine vorba despre așa ceva. 

- Eşti primul pe care să îl cred. N-am mai cunoscut pe 
nimeni căruia să îi displacă atât de tare să îi supere 
pe ceilalți. Cam ironic, nu crezi, dacă ne gândim la calea 
violentă care ţi-a asigurat un trai. 

- Gracie? 

- Da? 

-Nu port chiloți. 

Ea închise ochii instantaneu. 

El rânji şi o sărută pe vârful nasului. Chipul ei păli 
treptat şi ochii i se întunecară. Se trase pe lângă volan 
spre scaunul ei, îi prinse maxilarul în palme şi își cobori 
buzele ca să o sărute. 

În clipa în care buzele lor se atinseră, trupul îi fu 
inundat de senzaţii şi se simţi ca şi cum toate îi pulsau 
animate de o nouă viaţă. Gura cu care o acoperea era 
caldă şi moale, iar ea se deschidea pentru el. Vârful lim- 
bii lui alunecă printre buzele ei şi exultă în fața unui gest 
atât de intim. Îşi incolăci braţele în jurul grumazului lui 
puternic şi îi atinse limba cu limba ei. Bluza i se ridică, 
iar el își băgă mâinile pe dedesubt, deasupra taliei. 

Pe măsură ce sărutul deveni și mai pasional, îi simţi 
căldura umedă a trupului prin tricou. Își adânci dege- 
tele în umerii lui şi îi lăsă limba să îi pătrundă şi mai 
adânc în gură. Restul lumii nu mai exista pentru ea, 
doar această senzaţie. Plămânii începură să-i ardă şi rea- 
liză că uitase să respire. Se trase și luă o gură zdravănă 
de aer. El își îngropă buzele în adâncitura gâtului ei și îi 
ciuguli osul delicat cu dinţii. 

- Bobby Tom! îi rosti numele pe nerăsuflate. 

- Da, drăguță? 

Respirația lui părea şi mai agitată ca a ei. 

- Putem să o facem acum? 

- Nu, dragă. Nu eşti pregătită încă. 

- Oh, ba da. Chiar sunt. 

El râse pe înfundate, apoi gemu când își trecu degete- 
le mari de-a lungul coapselor ei goale. 

- Asta este doar încălzirea. Vino aici. Mai aproape. 
O ridică astfel încât să stea călare peste el. 

Când se așeză peste el, îl simţi tare şi rigid, încercând 
să o străpungă prin blugii lui și pantalonii ei scurți. 

- Eu ţi-am făcut asta? şopti ea lângă buzele lui. 

- Acum vreo trei ore, murmură el. E 

Înfiorată de plăcere, se cuibări în poala lui. Îşi frecă 
şoldurile de el şi îi atacă gura. 

- Opreşte-te, gemu el. 

- Ţie-ţi ardea de jocuri, îi readuse ea aminte, vorbind 
lângă buzele lui întredeschise. 

- Uneori sunt mai şmecher decât prevede legea. Doam- 
ne, nu face asta! 

-Ce să nu fac! Își legănă din nou pelvisul, vrând să 
înlăture orice barieră dintre ei. 

O apucă de marginea bluzei și i-o trase în sus, 
cu tot cu sutien. O împinse pe spate până când o lipi cu 
umerii de bord şi îi văzu sânii. Ea scoase un pa când 
el îi ridică sânul şi îi prinse sfârcul în gură. Își înfipse 
degetele în umerii lui cât supse din ea. Poziţia ei, călare 
peste el și cu spatele de bord, era ciudată, dar trupul 
nu îi mai aparţinea, iar tensiunea necunoscută dintre 
coapsele desfăcute nu făcea decât să o excite și mai tare. 
Simţi cum gura lui fierbinte se transformase într-o ven- 
tuză, pulsaţia dintre picioare, umezeala tricoului lui uzat 
între palme. El îşi vâri palmele între coapsele ei, apoi 
degetele pe lângă marginea pantalonilor ei scurți. 

Gracie se îndreptă ca să îi scoată tricoul din jeanși, 
apoi începu să scotocească între corpurile lor ca să 
apuce cheița fermoarului. O găsi şi încercă să-i desfacă 
fermoarul. El i-l desfăcuse deja pe-al ei și, înainte să se 
dezmeticească, îi trăsese deja pantalonii până în punc- 
tul în care nu mai putea cobori din cauză că stătea în 
acea poziţie. 

Respiraţiile lor întretăiate umplură cabina camione- 
tei. Îşi trase un picior înapoi peste coapsa lui, astfel încât 
să stea în genunchi pe scaunul de lângă ca să încerce să-i 
desfacă fermoarul cu ambele mâini. El își dădu tricoul 
jos, între timp trase și un cot în volan, mai exact peste 

claxon. Înjură, iar ea îi atacă un sfârc cu gura în timp ce 
continua să se lupte cu fermoarul încăpățânat. 

Mugurele tare i se lovi de limbă. Se apucă să i-l 
șlefuiască, așa cum îi făcuse şi el, și îl simţi că se în- 
cordează tot. 

Fermoarul cedă. 

O împinse un pic la o parte cât să-i scoată bluza de 
tot și să o arunce după scaun. Urmă și sutienul, iar ea 
îngenunche precum o spiridușă poznaşă şi ciufulită, 
cu inelul Super Bowl atârnându-i printre sânii goi, cu 
pantalonii desfăcuţi coborâți pe şolduri. 

Se uită spre șlițul lui desfăcut. 

- E prea întuneric, șopti ea. Nu te văd. 

li atinse burta cu vârful degetului. 

- Vrei să mă vezi? 

- Oh, da. 

- Gracie... Vorbea ca și cum ar fi fost un mare efort. E 
o idee bună, dar lucrurile decurg un pic mai repede de- 
cât am crezut, iar camioneta asta e mult prea mică. Roti 
cheia şi băgă camioneta în viteză atât de abrupt, încât 
ea se lovi de portieră. Cauciucurile împrăştiară pietriș 
când dădu cu spatele, apoi cu fața. Camioneta sări pe 
terenul accidentat spre autostrada în beznă. 

Gracie se întinse în spatele scaunului să-și ia bluza. El 
o prinse de mână înainte să îl găsească. 

- Vino aici. Fără să-i ceară voie, o trase până o întinse 
pe spate cu capul pe coapsa lui. Conducea mult prea 
repede, iar cu mâna liberă îi tortura sânii. 

Camioneta gonea prin noapte în timp ce degetele lui 
o dezmierdau. Ea vedea prin parbriz cerul și vârfurile co- 
pacilor. Plana pe marginea a ceva inexplicabil, iar când 
nu mai rezistă acestei torturi dulci, își strivi sânii de el. 

Camioneta ţâşni pe autostrada întunecată, iar fer- 
moarul lui deschis îi zgârie obrazul. Îşi apăsă buzele 
de abdomenul lui tare și plat, simţindu-i toți muşchii 
contractați. El gemu și îi ridică coapsa. O cuprinse cu 
palma peste pantaloni. Își mișcă podul palmei, iar ea 
începu să zboare. 

- Ba nu, șopti el și se retrase. Nu acum. Nu până nu 
sunt în tine. 

Alunecă pe marginea scaunului când el coti pe aleea 
care ducea spre casă. Pierrișul sări pe laterala unui taxi. 
Apăsă în forță pe frâne. În câteva secunde oprise moto- 
rul şi se dăduse jos din maşină. 

Ea îşi căuta încă puloverul pe jos când deschise 
portiera. 

- Nu-ţi trebuie acum. O apucă de talie și o trase jos 
din camionetă. 

Căsuţa era izolată şi curtea pustie, dar ea tot își 
acoperi sânii cu palmele când el o trase să traverseze iar- 
ba. i? văzu zâmbetul larg în lumina palidă a singurului 
bec care ardea pe verandă și realiză că arăta foarte tare, 
ca în primele zile de pe platoul de filmare, cu pieptul 
gol și şlițul descheiat. Boncănitul cizmelor pe scândurile 
verandei acopereau zgomotul făcut de sandalele ei. Băgă 
cheia în broască și după ce deschise ușa o târî nu prea 
delicat în casă. 

O trase și o împinse până în dormitor cu o viteză care 
o excita, dar în aceeași măsură o şi speria. Îi plăcea să ştie 
că o dorea, dar nu era deloc sigură pe ea că îl va putea 
satisface. Nu fusese niciodată prea îndemânatică la 
activităţi fizice, iar asta era cea mai fizică dintre toate acti- 
vităţile. Ochii ei se fixară asupra patului de Frumoasa 
Adormită care domina camera şi i se puse un nod în gât. 

- E prea târziu să te răzgândești acum, drăguță. Mi-e 
teamă că am trecut de punctul de unde nu ne mai pu- 
tem întoarce acum două săptămâni. Se așeză pe mar- 
ginea patului şi-şi scoase cizmele și şosetele. Privirea îi 
poposi pe dantela albă a chiloţeilor care i se vedeau prin 
şlițul desfăcut al pantalonilor ei scurți. 

Feminitatea exagerată a decorului din dormitor ar fi 
trebuit să nu-l mai facă să pară atât de intimidant, dar 
ei nu i se păruse niciodată atât de dominant și de tipic 
masculin ca acum. Excitaţia sexuală fu înlocuită treptat 
cu anxietate. Se holbă la el, întrebându-se încontinuu 

cum de ajunsese într-o astfel de situație. Ce se petrecuse 
de mai avea puţin şi se oferea unui playboy multimilio- 
nar texan care se ținea după fustele celor mai atrăgătoa- 
re femei din lume? 

Dar el îi zâmbi şi toate îndoielile ei păliră pe măsură 
ce inima i se umplu de dragoste. se oferea pentru că 
așa voia. Acum acumula o amintire pe care avea să o 
preţuiască toată viaţa. El îi întinse mâna, şi se duse 
spre el. 

Degetele care o prinseră erau puternice şi o linişteau. 

- Nu-i nici o problemă, draga mea. 

- Ştiu. 

- Ştii? O prinse de șolduri și o trase între picioarele 
lui desfăcute. 

- Aha. Deja mi-ai spus că nu faci nimic dacă nu te 
pricepi. 

- Așa-i, iubita. Dar și tu îmi dai bătăi de cap. 

Îşi duse buzele pe sânii ei și îşi băgă palmele în panta- 
loni ca să-i dea jos odată cu chiloţii. Ea îşi puse o mână 
pe umărul lui și își dădu bucăţica de dantelă la o parte, 
bucuroasă că în sfârșit a scăpat de ei, mai ceva ca un flu- 
ture care a evadat din crisalida care îl ținuse prea mult 
timp captiv. Ochii lui se fixară pe peticul de cârlionţi 
arămii dintre picioarele ei. Ea își înfipse degetele cât de 
sus putu pe brațul lui și trase de el până îl ridică. 

După ce îl ridică, îşi băgă degetele pe sub betelia blu- 
gilor lui care îi căzuseră la nivelul șoldurilor, constatând 
că nu glumise când îi spusese că nu mai are nimic pe 
dedesubt. Mâinile îi tremurau și ezită. El o luă de ceafă 
şi își strecură degetele prin buclele ei. 

- Hai, drăguță. Cu curaj. 

Gura i se uscă în timp ce trase încet de denimul moa- 
le. Îşi lăsă privirea în pământ şi îngenunche. Incredibil 
de încet îi trase jeanșii în jos peste șolduri şi de-a lungul 
coapselor puternice până la glezne. El îi scoase şi îi arun- 
că într-o parte. Incântată de ceea ce avea să urmeze, se 
urcă iar pe pulpele lui. 

Îşi ridică privirea spre cicatricele de pe genunchiul lui 
şi se opri la șolduri. 

- Uau... 

Nu se așteptase să fie atât de impunător, atât de domi- 
nant. Buzele i se întredeschiseră şi nu-și mai putu dezlipi 
privirea de acolo. Era magnific, mult mai frumos decât 
își imaginase. Era incredibil să vezi așa ceva pulsând atât 
de îndrăzneţ. Fruntea i se acoperi de cute, dar nu voia 
să se lase intimidată de dimensiune. Într-o oarecare mă- 
sură, el o asigurase că nu va fi nici o problemă. 

- O să fie un dezastru, murmură el. 

Ridică brusc capul și îl săgetă cu o privire îndurerată. 
Se înroși ca focul. Îngrozită, sări în picioare. 

- Îmi pare rău! N-am vrut să mă holbez așa. Am... 

- Nu, dragă! O trase în braţe şi râse. Nu tu. Tu eşti 
perfectă. De mine ziceam. Mă înnebuneşte atât de tare 
felul în care mă priveşti că presimt pericolul eminent ca 
totul să se dezumfle în zece secunde. 

Se simţi atât de uşurată că nu greşise cu nimic că o 
apucă chicotitul. 

- Şi va trebui să o luăm de la capăt, nu? 

- Gracie Snow, te transformi într-o femeie stricată 
chiar sub ochii mei. li scoase lanţul cu inelul Super 
Bowl. Chiar că-i noaptea mea norocoasă. 

ncepu iar să o sărute, iar mâinile îi colindau peste 
tot, frământându-i posteriorul sau frecând-o de el. li plă- 
cea la nebunie cum pielea lui goală se lipea de a ei. Își 
încolăci mâinile în jurul gâtului, apoi şi le încurcă prin 
învălmășeala de bucle și panglici de la baldachin. El o 
eliberă, dădu cuvertura la o parte și o întinse pe patul 
Frumoasei Adormite. Nu era însă prințul din poveste 
cu mintea doar la săruturi caste. 

| privi drept în ochi și îşi desfăcu încet picioarele, 
oferindu-se cu o doză mare de bucurie. El îi zâmbi şi 
se întinse lângă ea pe pat, după care îi puse o palmă pe 
abdomenul ei. 

- Eşti unică, dulceaţă. 

Își lăsă capul în jos și o sărută iar, în timp ce degetele 
îi coborâră până la cârlionţii mătăsoşi, după care o coti- 
ră pe partea interioară a coapselor. ncepu să o tortureze 
cu mângâierile, apropiindu-se din ce în ce mai tare, dar 
fără să o atingă acolo. 

Gracie înnebuni de plăcere, se arcui spre mâna lui cu 
toți mușchii încordaţi. 

- Te rog! icni ea lângă buzele lui. Nu te opri acolo... 

- Nu, iubita. Crede-mă că nu mă opresc. 

O desfăcu, iar respiraţia ei se opri într-un suspin când 
îi descoperi secretele cu vârful degetului. Începu să se 
cutremure din tot corpul. Își băgă degetul în ea și, in- 
stantaneu, ea se dezintegră cu un țipăt. 

Rămase acolo pe tot parcursul și după. De îndată 
ce se calmă şi îl simţi, încă rigid și lipit de şoldul ei, îi 
veni să plângă. Voise să dăruiască, dar nu făcuse decât 
să primească. 

- Am... am stricat tot. Îmi pare atât... atât de rău. Şti- 
am eu c-o să fac ceva aiurea. Își înghiți un suspin. Am 
vrut să fie - am vrut să fie perfect, dar nu m-am priceput 
niciodată la chestii psi... psihice. Nimeni nu mă alegea 
în echipa de gimnastică, iar acum ştiu și de ce. Eu am 
terminat, iar tu... tu nu, şi doar din cauza mea. 

Era atât de amărâtă de orgasmul ei prematur încât 
nici nu mai băga de seamă că buzele lui moșmondeau 
ceva pe la tâmpla ei. 

- Nu te poţi pricepe la toate, iubita. Vocea lui răsuna- 
se ciudat și strangulată. 

- Dar am vrut atât de mult - să mă pricep la asta! 

- Te înţeleg. Se așeză peste ea şi îi împinse picioarele 
desfăcute cu piciorul lui. Uneori trebuie să îți accepți 
greșelile. Un pic mai desfăcut, iubita. 

Măcar atât putea să facă pentru el. 

Din nou îi simți mâna pe coapse şi degetul inva- 
dând-o. El gemu. 

- Eşti atât de strâmtă. 

-Îmi cer scuze. E din cauză că nu m-am mai... 

Icni când el începu să se miște într-un ritm lent care 
îi depănă valuri de senzaţii pe interior. O atingea peste 
tot, degetele lui pricepute și iscoditoare desenând mo- 
dele mătăsoase intime. 

- Bobby Tom? Îi şopti numele ca pe o întrebare. 

-Nu te mai scuza, iubita. Faci ce faci şi iar dai cu 
stângul în dreptul. 

Deși foarte excitată, realiză că el zâmbea lipit de obra- 
zul ei transpirat. Nu apucă să-și dea seama de ce, că sim- 
ţi o sondă dură care încerca să pătrundă prin intrarea 
strâmtă a corpului ei. Mâinile i se convulsionară în ju- 
rul umerilor lui când furnicăturile şocante de plăcere îi 
onma simţurile. 

O penetră încetul cu încetul, dându-i timp să se obiș- 
nuiască cu mărimea. Ea ştia că se abţine pentru că vedea 
ce tare i se incordaseră mușchii pe care își ţinea palmele. 
Nu voia însă ca el să se mai abţină deloc. Aştepta de o 
veșnicie acest moment. 

- Grăbeşte-te, icni ea. Te rog, mai repede. 

-Nu vreau să te rănesc, iubita. Vocea îi suna sugru- 
mată de parcă ar fi ridicat greutăți. 

-Te rog. Nu te mai abţine. 

-Nu ştii ce-mi ceri. 

- Ştiu. Vreau totul. 

El se cutremură și se afundă în ea. Săgeți de desfă- 
tare îi trecură cu accelerație prin ţesuturi şi vene direct 
în sânge. Își înălța şoldurile și își încolăci picioarele în 
jurul lui. El își băgă palmele dedesubtul ei și o ridică 
mai sus ca să o penetreze mai adânc. Se bucură că avea 
capacitatea de a-i susține greutatea, de a-i accepta sexul 
şi suspină de bucurie pentru calitatea magică femeiască 
ce îi permitea trupului ei să se obișnuiască cu așa ceva. 

Respirația lui îi șuiera întretăiat în ureche şi se mişcă 
în ritm cu el de parcă asta ar fi făcut de când lumea. 
Senzaţiile care o traversară erau mai intense decât orice 
își imaginase vreodată, precum vântul şi tunetul. El o 
purtă din ce în ce mai sus spre nori, spre locul misterios 

unde nu există decât extaz. Transpiraţia trupurilor lor 
se amestecă printre și cu gemetele până se contopiră 
cu norii. O clipă atârnară acolo, perfect suspendaţi. Se 
prăbușiră apoi împreună într-un duș cald de ploaie 
de argint. 

Trecură minute sau poate ore până ajunse iar pe pă- 
mânt. Lumea reveni fragmentată și în forță: un curent 
de aer rece pe braţ, sunetul îndepărtat al unei avion cu 
reacție de deasupra. Trupul lui greu peste ea. Îi plăcea 
să îl simtă greu; avu senzaţia că a pierdut ceva când el îi 
părăsi trupul. 

El se roti pe burtă cu faţa spre ea și-și puse brațul 
peste pieptul ei, chiar sub sâni. Moţăia, şi ea îl stu- 
die ca să-i memoreze toate detaliile chipului: buza 
senzuală de jos, felul în care genele lui lungi îi atin- 
geau pomeţii, nasul drept și puternic şi bucla de păr 
blond transpirat de pe tâmplă. Pielea îi părea aurie 
în lumina caldă a lămpii. Era atât de frumos că i se 
tăia răsuflarea. _ 

O cuprinse bucuria. li venea să danseze; voia să se 
urce pe acoperiș și să tragă niște chiote. Nu se mai sim- 
ţise nicicând atât de plină de energie. 

- Bobby Tom? 

- Hmm? 

- Vrei să deschizi ochii? 

- Hmm... 

Îşi aduse aminte de un desen animat pe care îl văzuse 
demult cu nişte şoricei dansatori care aveau umbrele cu 
volănașe. Exact așa se simțea acum când stătea dezbrăca- 
tă în pat lângă acest bărbat, la fel de fericită ca un şoricel 
care dansează cu o umbrelă cu volănașe. 

- A fost mai bine decât am crezut că o să fie. Ştiam că 
eşti un amant excelent - pe cuvânt, Bobby Tom =, sunt 
sigură că eşti chiar excepţional. Dar nu trebuia să mă 
necăjești când am crezut că am distrus totul cu orgasmul 
meu prematur. 

Deschise un ochi şi se uită la ea cu faţa încă apăsată 
în pernă. 

- În caz că încă nu te-ai prins, femeile nu au așa ceva, 
orgasme premature. 

- Şi eu de unde să știu? Încerc să port o discuţie con- 
structivă, deci te rog nu te supăra că-i spun, dar ai pros- 
tul obicei de a face glume pe care le înţelegi doar tu. 

El zâmbi și-și ridică braţul încolăcit pe pieptul ei ca să 
se joace cu degetele prin păr. 

- Hai că nu mai pot. Izbucni în râs. Orgasm prematur. 

- Bărbaţii au aşa ceva. Nu înţeleg de ce n-ar avea și 
femeile. 

- Ce chestie, voi, femeile moderne, le vreţi pe toate, 
nu-i așa? Ei bine, drăguță, află că noi, bărbaţii, vrem 
să-l păstrăm p-ăsta doar pentru noi, chiar dacă ne târâți 
până la Curtea Supremă. 

Caăscă și se întoarse pe spate, trăgând aproape tot cear- 
şaful cu el. Ea se ridică să se sprijine de răblia parului. 

-Nu ţi-e foame? Mie mi-e. Mai devreme n-am putut 
mânca ca lumea fiindcă aveam emoții mari, dar acum aș 
mânca şi-un cal. O să mă mulțumesc cu un sendviș sau 
cu nişte cereale cu lapte sau poate supă. Sau poate... 

- Şi ai şi chef de vorbă, văd. 

- Am putea s-o facem iar? 

El oftă. 

- Am nevoie de timp de recuperare. Nu mai sunt aşa 
tânăr cum eram acum câteva ore. 

- Mă gândeam... Ei, ştiu că sunt mai multe poziţii 
diferite și, ca să fiu foarte sinceră, mă fascinează foarte 
tare... ăăă... organul masculin și n-am avut prea multe 
ocazii să îl studiez și... 

Se opri când patul începu să se zpâlțâie din cauza ho- 
hotelor lui de râs. 

-Organul masculin! 

Îl privi indignată. 

- Nu văd ce-i aşa amuzant. Sunt prea bătrână să rămân 
așa ignorantă şi am de recuperat o grămadă de ani. 

Fruntea lui se încreţi, mimând în glumă panica. 

-Sper că nu într-o singură noapte. 

-Am cumva senzaţia că nu ţi-ar fi deloc greu să ţii 
pasul cu mine. 

Nu-i scăpase deloc atenţiei faptul că, în ciuda cuvinte- 
lor lui, îi studiase cu viu interes părțile expuse. 

Fură întrerupți de telefon. Deși soneria telefonului 
de la capătul patului fusese oprită, îl auzise sunând pe 
cel din biroul lui încă de când intraseră în casă. Se obiş- 
nuise cu modul în care îşi lăsa robotul să răspundă în 
majoritatea cazurilor şi cum nu le băga în seamă. De 
data asta oftă şi se duse să răspundă. 

- Poate dacă răspund acum, o să ne lase în pace res- 
tul nopții. Salut... Nu, Luther, nici o problemă, nu 
dormeam... Aha. Mda, o să am confirmările într-o zi, 
două... Îl vrei şi pe George Strait? Își dadu ochii peste 
cap. Nu mai pot sta, Luther. Mă mai sună cineva și-s 
aproape sigur că-i Troy Aikman. Da, îi transmit. 

Trânti receptorul și se aruncă între perne. 

- Mi-a zis să-ți aduc aminte de întâlnirea de la comisia 
cu locul naşterii. Nu te duci. Ce tolomaci! 

- Ba cred c-o să mă duc. Măcar unul dintre noi trebu- 
ie să afle ce-au de gând. 

- Să facă o nebunie, aia au de gând, iar tu ține-te deo- 
parte să nu te apuce și pe tine. Privirea îi căzu pe pieptul 
ei. Eşti pregătită pentru runda a doua sau ai de gând să 
stai la taclale toată noaptea? 

Îi zâmbi. 

- Sunt foarte pregătită pentru runda a doua. Dar... 
Îşi făcu curaj, hotărâtă să nu îl lase să facă doar ce voia 
el, chiar dacă avea câteva decenii în plus de experienţă 
şi chiar dacă nu era deloc încrezătoare în noile ei abi- 
lități de sirenă. Sunt gata pentru runda a doua, dar 
de data asta aș vrea foarte mult să fiu eu cea care este 
la butoane. 

li aruncă o privire precaută. 

- La ce anume te referi? 

-Nu te preface că n-ai înţeles, Bobby Tom. Cred că 
ne-am deschis complet toate canalele de comunicare. 

El pufni în râs. 

Ea se întinse să tragă de cearșaful care îi acoperea 
şoldurile. 

- Mă gândeam că cel mai bun loc să-mi satisfac curio- 
zitatea ar fi sub duş. 

-Sub duș 

- Dacă nu te superi. 

- Nu mă supăr deloc. Dar ești sigură că ești pregăti- 
tă? Dacă faci duș cu mine înseamnă că sigur o să treci 
de la stadiul de începător la intermediar într-o singură 
noapte. 

Se uită la el şi buzele i se curbară într-un zâmbet la fel 
de vechi ca Eva. 

- De-abia aştept. 


capitolul 16 


A doua zi luară avionul, iar ea fu încântată de senza- 
ţia de a zbura într-un aparat de zbor micuţ. Bobby Tom 
anunţase în acea dimineață că o duce la Austin ca să-i 
arate orașul, inclusiv locurile prin care obișnuise să se 
ducă în vremea studenţiei. Afară era senin şi în timp ce 
el îi identifica râurile şi canioanele peste care treceau, 
ea îi arunca priviri cu coada ochiului. 

Noaptea trecută fusese exact așa cum visase că va fi: 
tandru și exigent, lăudându-i pasiunea și refuzând să o 
lase să se rețină. I se dăruise din tot sufletul și nu re- 
greta nimic. Peste ani și ani, când va mai avea doar câte- 
va ore de trăit, avea să-și găsească liniştea amintindu-și 
de noaptea în care fusese iubită atât de mult de Bobby 
Tom Denton. 

-E aşa de bine să mă desprind de telefon, zise el, 
întorcând avionul. Luther mă sună de cel puţin şase ori 
pe zi, ca să nu mai zic și de toți ceilalți care vor ceva de 
la mine. 

-Acum înţelege-l și pe primarul Baines că are emoţii 
cu turneul de golf, îi atrase ea atenţia. Heavenfest e pes- 
te două luni şi tu nu le-ai dat lista cu participanţi. Nu 
crezi c-ar fi cazul să începi să-ți suni prietenii să-i inviți? 

- Ba da, zise el fără chef. 

- Ştiu de ce tragi de timp. Tu ajuţi pe toată lumea, 
dar nu vrei să ceri nimic la schimb. 

- Ba nu înţelegi, Gracie. Arleții au tot timpul pe ci- 
neva care îi aleargă. Tot timpul se găseşte câte ceva de 
cerut de la ei. 

- Adică vrei să-mi spui că nici unul dintre ei nu ţi-a 
cerut niciodată o favoare? 

- Câteva. 

- Fac pariu că mai mult de câteva. li zâmbi înţelegă- 
tor. Nu vrei să-mi dai o listă cu prietenii tăi! Îi sun eu 
mâine-dimineață în locul tău. 

- Tu nu vrei decât să faci rost de numărul privat al 
lui Troy Aikman. Îmi pare rău, drăguță, dar nu cred că-i 
genul tău. 

- Bobby Tom... 

- Hmm? 

- N-aș vrea să scad în ochii tăi, dar habar n-am cine-i 
Troy Aikman. 

El îşi dădu ochii peste cap. 

- E un fundaș foarte cunoscut, iubita. A dus echipa 
Cowboys la câteva Super Bowl-uri. 

- Cred că aş avea probleme mari la testul fotbalistic. 

- Sper din tot suflețelul meu să nu te provoace nici o 
femeie de pe-aici. 

Se crispă puţin când veni momentul aterizării pe 
pista îngustă, dar el manevră avionul atât de lin încât 
abia simţi contactul cu solul. Exista ceva ce nu putea 
face bine? 

Odată ajunși la sol, el făcu rost de o mașină de la una 
dintre cunoștințele sale de la hangar și o luă să-i arate 
orașul, clădirea primăriei şi campusul Universității din 
Texas. Când soarele se pregătea de culcare, se plimbau 

de-a lungul lacului Town, un loc popular din centrul 
Austinului. 

- În curând o să vezi ceva ce n-ai cum să vezi vreodată 
în New Grundy. 

Se uită la clădirile impunătoare care înconjurau lacul 
şi la podul care îl traversa. Oamenii stăteau în bărci pe 
apă ca și cum ar fi așteptat un foc de artificii, şi remar- 
că numărul mare de păsări negre care străbăteau cerul. 
Simţi şi o miasmă ușor acră, care o duse cu mintea la o 
grădină zoologică. 

- Din astea am mai văzut. Ce altceva mai e pe-aici? 

Surâsul lui prevestea că era pus pe şotii. 

-Unul dintre cele mai interesante spectacole ale 
Mamei Natură. Își plac liliecii, iubita? 

- Lilieci? Se holbă la păsările ciudate și negre. Mirosul 
vag funebru îi înţepă nările. Acum auzea şi chițăielile. 
Nu cred... uau, Dumnezeule! 

La ţanc parcă, un val mare și negru de lilieci își luă 
zborul de la adăpostul de sub pod, mii de lilieci. Ur. 
maţi de alte câteva mii. În timp ce îi urmări vrăjită, ce- 
rul se acoperi cu sute de mii de lilieci precum un fum 
gros şi dens. Ţipă speriată când câţiva fluturară aripile 
mult prea aproape de ea. Bobby Tom râse şi o trase mai 
spre el. 

Gracie nu era o persoană slabă de înger și n-ar fi ratat 
spectacolul pentru nimic în lume, dar liliecii erau lilieci, 
iar când un altul îi încălcă zona de confort, se cuibări 
automat la pieptul lui, făcându-l să râdă și mai tare. 

-Ştiam eu co să-ți placă. O masă pe spate. Austin 
găzduiește cea mai mare populaţie de lilieci din lume. O 
bună parte din ei stau sub podul acela. Nu ştiu cum or 
fi calculat, dar cică liliecii ăștia mănâncă vreo zece mii 
de kilograme de insecte pe noapte. De obicei nu ies de 
acolo decât când e întuneric şi atunci sunt greu de ob- 
servat, dar a fost cam secetă în ultimul timp și au înce- 
put să iasă mai devreme ca să aibă timp să se hrănească, 

ocazie cu care mi-am amintit că și mie mi s-a cam făcut 
foame. Ce-ai zice să mâncăm nişte Tex-Mex? 

- Sună bine. 

Ca de obicei, masa în oraș cu Bobby Tom presupu- 
nea că avea să cunoască o grămadă de oameni. Ajun- 
seră în cele din urmă la Hole in the Wall, unul dintre 
locurile tradiţionale deschise seara din Austin, unde se 
puteau asculta muzicieni faimoși locali. Vru să-și achite 
consumația când plecară, dar pentru că el se oferise să 
plătească pentru mai mulţi, aşteptă până se îndreptară 
spre mașină ca să-i îndese banii pe care îi extrăsese din 
portofel în buzunarul lui. 

El îi scoase afară. 

- Ce-i cu ăştia? 

şi făcu curaj să-i explice, ştiind că nu avea să-i 
convină. 

- Banii pentru consumaţia mea. 

Ridică mirat sprâncenele, cu o mutră care îi spunea 
că mai are puțin și explodează. 

- Ba pe naiba! 

Îi aruncă bancnotele înapoi în geantă. 

Ştia că nu avea cum să câştige o luptă corp la corp cu 
el, aşa că se mulțumi să adune în gând suma la banii pe 
care îi datora. 

-Nu am de gând să uit, mai ales acum, după ce am 
făcut sex. E mult mai important acum să îmi plătesc sin- 
gură tot. Ți-am mai spus, Bobby Tom. Nu vreau nimic 
de la tine. 

- Avem o întâlnire! 

- Jumătate-jumătate. 

- Eu nu accept aşa ceva! Nu am plătit niciodată ju- 
mate-jumate, așa că să-ți scoţi asta din cap! Şi că veni 
vorba... am găsit un teanc de bani în sertarul din birou 
ieri-dimineaţă. Credeam că eu i-am pus acolo și-am ui- 
tat, dar acum chiar sunt curios. Ai vreo idee cumva ce-i 
cu ei? 

- Sunt banii pentru chirie... 

- Chirie! Nu trebuie să-mi plătești chiria! 

-... şi pentru rochia neagră de cocktail pe care mi-ai 
cumpărat-o. 

-Rochia a fost cadou. Să nu-ţi mai treacă prin cap 
să-mi dai bani pe ea. 

-Nu sunt în poziţia de a accepta cadouri de la tine. 

- Suntem logodiţi! 

- Ba nu suntem. Îmi plătesc partea mea, Bobby Tom. 
Îmi dau seama că ţie îți e mai greu să accepţi, dar pentru 
mine e foarte important, şi vreau să-mi promiţi că-mi 
respecţi dorinţele, mai ales acum, după ce m-am culcat 
cu tine. 

El strânse din dinţi. 

-E cea mai mare aberaţie pe care mi-ai zis-o până 
acum. Dacă tu chiar crezi că o să accept vreun ban de la 
tine, zic să te gândești mai bine. 

-E treaba ta ce faci cu banii, dar eu îmi plătesc 
datoriile. 

- Dar nu ai datorii la mine! 

- Ba pentru mine sunt. Ţi-am spus de la început. Nu 
vreau nimic de la tine. 

Se îndepărtă de ea, înjurând printre dinţi. Ajunse la 
mașină, își lua pălăria de pe cap şi dădu cu ea de pi- 
cior. Ea avu impresia clară că mai degrabă ar fi pocnit-o 
pe ea. 


Zborul înapoi la Telarosa decurse în linişte. Nu îi plă- 
cea că stricase frumuseţe de zi, dar el trebuia să înțeleagă 
că nu avea să se răzgândească în această privinţă. Când 
ajunseră acasă, parcă se mai calmase puţin. li mulțumi 
pentru că petrecuseră câteva ore atât de plăcute și se în- 
dreptă spre scările care duceau la apartamentul ei, unde 
se dezbrăcă și se băgă la duș. 

leși de la duș și se sperie când îl găsi stând pe singurul 
scaun din dormitorul ei, îmbrăcat doar în jeanşi. 

- Încuiasem ușa, zise ea. 

- Eu sunt proprietarul, ai uitat? Am şi eu cheie. 

Degetele i se încordară pe prosopul alb de baie cu 
care se înfășurase. El nu zâmbea, şi nu ştia la ce să se 
aştepte din partea lui. 

- Treci în pat, Gracie. 

- Poate... poate am putea să mai discutăm. 

- Treci! 

Se urcă în pat. 

Se ridică de pe scaun și îşi trase fermoarul în jos. Ea 
își înfipse degetele de la mâna liberă în saltea, simțind 
un amestec stânjenitor de emoție şi încântare. Veni 
spre ea. 

Inima îi bătea atât de tare în piept încât parcă îi urca- 
se în gât. El se întinse și-i trase prosopul. 

- Ai de gând să mă plăteşti şi pentru asta? 

Nu o lăsă să răspundă, ci luă perna de lângă ea și i-o 
îndesă sub șolduri. 

- Ce... 

- Fă linişte! 

Îşi urcă genunchii pe marginea patului, o luă de coap- 
se şi i le depărtă. Se uită la ea câteva clipe, apoi se aşeză 
pe marginea patului și o deschise cu degetele mari. 

I se tăie respiraţia când el îşi cobori capul. li simţi 
barba abrazivă pe interiorul coapsei. Când îi sărută pie- 
lea moale de acolo. 

- Acum o să-ți ofer plăcere, spuse el. 

lar apoi, pentru că nu își putuse exercita dominația 
asupra ei prin puterea voinţei, o cuceri pe altă cale. 


Până la urmă, decizia pentru Suzy fusese una singură. 
Trecuse aproape o lună de când Way Sawyer îi făcuse 
acea propunere oribilă şi cu greu se mai putuse gândi și 
la altceva. Se întorsese în oraş în urmă cu o săptămână, 
dar până ieri nu o sunase. Se panicase când îi auzise 
vocea, iar când o anunţase că avea o întâlnire de afaceri 
cu nişte asociaţi în San Antonio şi că avea nevoie de ea 
să facă pe gazda, de-abia putuse îngăima un răspuns. 

De îndată ce închisese telefonul încercase să dea de 
Bobby Tom, dar nu pentru a-i spune ce se întâmplase - 
asta nu putea s-o facă -, ci doar pentru a-i auzi vocea fa- 
miliară. Nu îl găsise acasă, iar de dimineață când vorbise 
cu Gracie aflase că fuseseră amândoi în Austin. 

În timp ce Lincolnul cu şofer o lua de acasă pentru 
a merge la San Antonio, ajunse în pragul unei crize de 
isterie. Se simțea ca o loana D'Arc la menopauză gata să 
se sacrifice pentru binele oamenilor. Nu era însă şi la fel 
de naivă să se aștepte ca oamenii să-i fie recunoscători. 
Când relaţia cu Way avea să devină publică, urma să fie 
condamnată de toți pentru că se asociase cu dușmanul. 

Way locuia la ultimele două etaje ale unei clădiri rezi- 
denţiale vechi din calcar alb cu vedere spre celebra fale- 
ză din San Antonio. Fu primită în casă de o servitoare, 
care îi luă bagajul pregătit pentru noapte şi o informă că 
domnul Sawyer avea să sosească în scurt timp. 

Duplexul emana o atmosferă aerisită şi tropicală. Pe- 
reți de culoarea vaniliei şi decoraţiunile albe pe laturi 
încadrau obiecte confortabile de mobilier tapițate în 
nuanţe de galben şi roşu aprins. Jumătăţile inferioare 
ale ferestrelor înalte și înguste erau acoperite cu grila- 
je negre din fier, iar colțurile erau decorate cu plante 
verzi bogate, conferind încăperii o atmosferă calmantă 
ce contrasta cu durerea ei de stomac. Servitoarea o di- 
recționă spre un dormitor micuţ aflat la acelaşi nivel, 
unde se putea schimba în hainele de seară. Camera era 
evident aranjată pentru oaspeţi, dar Suzy nu știa dacă 
fusese ideea menajerei să o ducă acolo sau așa îi ordona- 
se Way. Se amăgi cu speranţa că în noaptea aceasta avea 
să doarmă singură acolo. 

Se schimbă pentru cină într-o rochie de mătase al- 
bastru păun cu un şir de nasturi rotunjiți reflectorizanţi 
pe un umăr. În timp ce se încălța cu o pereche de pan- 
tofi gri, auzi voci din sufragerie şi-şi dădu seama că Way 
se întorsese. Trase cât putu de timp cu machiajul, în- 
cercând să se adapteze ritualurilor feminine familiare 

cu rimelul și rujul, după care se holbă în gol la revista 
care fusese lăsată pe noptieră. Când nu mai avu încotro, 
se forță să pornească spre sufragerie. 

Way stătea lângă geamuri şi se uita spre faleză. Era 
îmbrăcat într-un costum formal de seară şi se întoarse 
încet când o auzi intră. 

- Suzy, arăţi minunat. Dar întotdeauna ai fost cea 
mai frumoasă femeie din Telarosa. 

Ea nu avea de gând să pretindă că era o întâlnire 
normală și să-i mulțumească pentru compliment, aşa 
că tăcu. 

Făcu un pas spre ea. 

-O să cinăm cu alte trei cupluri. Reţii uşor nume? 

-Nu prea. 

El zâmbi, făcând abstracţie de tonul glacial al vocii ei. 

-O să îţi fac introducerea acum. 

Se trezi ascultând din obișnuinţă lista invitaţilor şi 
câteva cuvinte despre fiecare. Chiar când termină de 
vorbit, din lift cobori prima pereche. 

La momentul în care grupul se mută în sufragerie, 
Suzy realiză că de fapt se distra. Se temuse că Way o va 
umili public, dând de înţeles tuturor că era amanta lui, 
dar se referise la ea doar ca la o prietenă veche, fără să 
mai insinueze și altceva. 

Era o gazdă atentă, și Suzy remarcă cât de bine se pri- 
cepea să le atragă pe soţii în conversaţie. O duse gândul 
la întâlnirile la care participase şi femeile stăteau ca mu- 
tele în timp ce soţii lor vorbeau întruna despre afaceri. 
Totodată, era şi primul eveniment social la care participa 
în mulţi ani unde nu fusese prezentată drept mama lui 
Bobby Tom Denton. Way menţionase doar faptul că 
lucra cu Comisia pentru Educaţie și astfel ajunse în pos- 
tura de a explica provocările care decurgeau din condu- 
cerea unei şcoli mici din sistemul public, nu în cea de a 
răspunde la întrebări despre faimosul ei fiu. 

Când musafirii începură să plece totuși, deveni iar 
anxioasă. Până atunci refuzase să se chinuie singură 

cu imagini mentale cu ei doi singuri în dormitor, dar, 
cum momentul se apropia, îi era din ce în ce mai greu 
să şi le gonească. Îşi readuse aminte de râsul cu poftă al 
lui Hoyt, de apetitul lui sănătos şi de felul în care își afi- 
șa deschis sentimentele. Spre deosebire de el, Way era 
rece și distant. Nu își putea imagina că exista ceva care 
să-l mişte, ceva care să îl facă să râdă în hohote, să plân- 
gă sau să se manifeste cumva ca o ființă omenească. 

Way închise uşa după ultimii invitaţi şi se întoarse la 
fix cât să o vadă înfiorându-se. 

-Ție frig? 

- Nu. Nu, mi-e bine. 

De obicei ura sfârşitul seratelor organizate de ea, 
când avea bucătăria plină de vase murdare. Acum ar fi 
dat orice să facă la fel, dar el avea nişte servitoare care 
deja se ocupau de farfurii. 

O prinse cu blândeţe de braţ şi o conduse înapoi în 
sufragerie. 

- Cum te descurci la golf? 

Gândurile ei actuale nu aveau nici o legătură cu 
golful, așa că întrebarea o luă prin surprindere. 

- Ultima dată când am jucat cu Bobby Tom lam bă- 
tut la o lovitură. 

- Felicitări. Şi din câte lovituri ai terminat? 

Îi dadu drumul şi se așeză pe un capăt al canapelei, 
apoi îşi lărgi papionul. 

- Optzeci şi cinci. 

-Nu-i rău. Sunt surprins că l-ai învins pe fiul tău. 
Este un sportiv foarte bun. 

- Mingile le lansează la distanţe mari, dar după aceea 
are probleme. 

- Ai jucat golf dintotdeauna, nu-i aşa! 

Ea se duse spre fereastră și se uită spre luminiţele care 
se legănau peste faleză printre chiparoși. 

- Da. Tatăl meu a fost jucător de golf. 

- Mi-aduc aminte. Am încercat să mă angajez ca bă- 
iat de mingi la clubul lui când eram copil, dar mi-a zis 

că trebuie să mă tund. Zâmbi. Nu eram pregătit sufle- 
teşte să renunţ la pleată, aşa că am preferat să bag ben- 
zină la pompă. 

Avu o străfulgerare în care și-l închipui aplecat peste 
o cutie de scule și trecându-și un pieptăn negru de plas- 
tic prin părul brunet şi soios. Hoyt avusese tot timpul 
părul scurt şi îngrijit. 

şi scoase papionul și își desfăcu nasturele de la gât. 

- Am făcut o rezervare pentru mâine la şapte şi trei- 
zeci pentru amândoi la clubul meu. Ne mai răcorim 
puţin. 

- Nu am nici crosele și nici încălțămintea necesare. 

- O să am eu grijă de tot. 

- Nu trebuie să muncești? 

- Sunt propriul meu stăpân, Suzy. 

- Trebuie... trebuie neapărat să mă întorc până în 
prânz. 

-Ai alt program? 

Nu avea și realiză că se purta caraghios. Dacă tot tre- 
buia să petreacă timp cu el, de ce să nu meargă tocmai 
la o partidă de golf? 

-Am câteva lucruri de făcut, dar pot să le amân. Este 
în regulă. 

- Bine. Se ridică, își scoase sacoul și îl aruncă pe cana- 
pea. Vrei să vezi terasa? 

- Mi-ar plăcea. 

Orice, doar să mai amâne deznodământul. 

Spre panica ei, el se duse la scară. Crezuse că terasa 
era la nivelul acesta, dar acum realiza că probabil avea 
ieşirea din dormitorul matrimonial de la etaj. Ajunse la 
scară înainte să-și dea seama că ea nu venise după el. Se 
întoarse și o privi calm. 

-Nu trebuie să te dezbraci ca să vezi priveliștea. 

- Te rog să nu fii impertinent. 

-Atunci nu te mai uita la mine ca şi cum o să te 
violez. Nu o să se întâmple așa ceva, să ştii. Se intoarse 
cu spatele și urcă. 

l urmă agale şi ea. 

Suzy se apropie de balustrada unde stătea Way cu 
mâinile în buzunare şi se uita spre linia orizontului care 
mărginea orașul San Antonio. Veni lângă el, dar păs- 
trând o distanță respectabilă între ei. 

- Tare repede se mai usucă toate pe aici, zise el, fără să 
se uite spre ea. lrigaţia e o mare provocare. 

Se uită în jur la ghivecele de teracotă în care se aflau 
copaci ornamentali şi la containerele din care se revăr- 
sau flori multicolore anuale. Un hibiscus cu flori gal- 
bene se atinse de fusta ei. Ar fi preferat să vorbească 
despre grădini decât despre ce o aştepta mai târziu. 

-Am şi eu aceeași problemă cu ghivecele agățate. 
Sunt chiar sub streașină şi nu au destulă apă de ploaie. 

- Păi şi de ce nu le muţi? 

- Îmi place să le văd de la geamul dormitorului. 

Regretă imediat că pronunţase cuvântul dormitor și 
îi evită privirea. 

- Deși ești femeie matură, ești la fel de sperioasă ca o 
adolescentă. 

Vocea îi era caldă şi foarte vag răguşită. Îngheţă când 
se întoarse spre ea și îi puse palmele pe braţe. Căldura 
corpului lui penetră prin mătasea subţire a rochiei. El 
își înclină capul. 

Buzele ei se depărtară ca să protesteze când gura lui 
o acoperi. Rămase ca o scândură și se pregăti sufletește 
pentru un atac teribil, dar sărutul lui fu surprinzător de 
gentil. O atinse ușor cu buzele - nu se așteptase să i le 
simtă atât de moi şi de calde. Pleoapele i se închiseră. 

El se mută de pe un picior pe celălalt și își împinse 
ușor şoldurile de ea. Suzy se încordă când îi simţi erec- 
ţia. Se retrase ușor de lângă ea şi, uitându-se la el, fu in- 
capabilă să-și ascundă confuzia. Chiar îi cedase pentru 
câteva secunde? Precis că nu. Cu siguranţă ceea ce simţi- 
se fusese repulsie. Indiferent de influența și de banii lui, 

rămânea în continuare Way Sawyer, cel mai mare huli- 
gan din liceul Telarosa. 

Îi dădu la o parte o şuviță de păr de pe obraz. 

- Arăţi ca o puștoaică care s-a sărutat pentru prima 
dată. 

Comentariul o făcu să se fâstâcească și mai tare. 

- Nu am foarte multă experienţă în domeniu. 

- Ai fost măritată treizeci de ani. 

-Nu la asta m-am referit. M-am referit la... nu cu 
altcineva. 

-Nu ai fost decât cu Hoyt? 

= Îți par doar o ţărăncuţă, nu-i aşa? 

-A murit de patru ani. 

Ea își plecă fruntea și auzi briza nopții transportân- 
du-i cuvintele șoptite. 

e Şi cu. 

Între ei se aşternu tăcerea, iar când vorbi, îi sesiză 
ceva care putea părea incertitudine în voce: 

- Cred că avem nevoie de puţin timp ca să ne cunoaş- 
tem înainte de a merge mai departe, nu crezi! 

Începu să spere și își ridică ochii mari spre el. 

-Nu o să mă... nu o să mă presezi? 

Gura care cu câteva clipe înainte o sărutase împietri. 

- Vrei să te presez? 

Speranţa păli şi fu înlocuită de o furie nemărginită. 

- ar te joci cu mine. De ce ești atât de crud? 

Se roti pe călcâie şi ieși în grabă pe ușile terasei. O 
prinse de umeri pe palier, chiar în faţa ușilor dormito- 
rului matrimonial, iar ea se trase în spate când îi văzu 
privirea pustie. 

- Tu nu știi ce înseamnă cruzimea, spuse el. Ai trăit 
numai în puf din clipa în care te-ai născut. 

-Nu este adevărat! 

- Nu? Ştii ce înseamnă să te duci flămând la culcare? 
Ştii ce înseamnă să-ți vezi mama murind de ruşine în 
fiecare zi? 

Nu mai suporta nici o secundă tortura aceasta din 
partea lui. Se întoarse brusc spre ușile dormitorului și 
roti mânerul. 

- Hai să terminăm o dată. 

Intră în cameră și îl auzi înjurând încet în barbă. 
Se uită în jur la pereţii zugrăviți într-un roşu-închis 
cu privirea unui condamnat. Un pat masiv de mahon 
acoperit cu perne cu model scoțian cu pene se afla în- 
tro firidă ascunsă în spatele ei. Se întoarse tremurând 
spre el. 

- Nu vreau să aprindem lumina. 

Şi de data asta păru că ezită. 

- Suzy... 

Îl întrerupse imediat: 

- Nu vreau s-o fac cu lumina aprinsă. 

- Naai vrea și să pretind că-s Hoyt? zise el furios. 

-Nu te-aş putea confunda niciodată cu Hoyt 
Denton. 

Îi vorbi cât de glacial putu. 

- Te las jos. Poţi să dormi în camera de oaspeți. 

- Nu! Palmele i se strânseră în pumni. Nu te las să-mi 
faci așa ceva. Nu te las să mai joci cu mintea mea! Amân- 
doi ştim că sunt cumpărată şi plătită. Dar, oricum, pre- 
supun că știi exact cum funcționează treaba. Precis ai 
învăţat de la mama ta. 

Se roti pe călcâie pe direcția băii, dar se crispă când 
realiză ce spusese. Indiferent de circumstanțe, nu ar fi 
trebuit să spună ceva atât de urât. 

- Să umpli cada. 

Calmul mortal al vocii lui o făcu să tremure. 

- Nu vreau. 

- Vreau eu. Vorbise fără nici un fel de emoție. Lasă 
luminile stinse dacă aşa vrei, dar să umpli cada. 

Şuierând furioasă, se duse în baie și trânti ușa. Se 
sprijini de ea și își simţi inima bătându-i nebuneşte și 
lacrimi în ochi din cauza unei scene atât de urâte. Cre- 
zuse că va putea pur și simplu să se urce în așternuturile 

din dormitorul întunecat, să-şi desfacă picioarele şi să-l 
lase să facă ce voia, repede şi eficient, în timp ce ea se 
cufunda într-o ameţeală binecuvântată. Nu voia să facă 
baie cu el sau să joace jocuri sexuale. Voise să termine 
odată treaba asta şi să rămână cu cât mai puţine sechele. 
Îşi spuse că sexul ar fi fost o chestie mecanică, la fel de 
rece şi de nepasional ca persoana în cauză, dar în timp ce 
bâjbâia după întrerupător, imaginea unui adolescent 
cu privire furioasă şi gură înfometată îi încolţi în minte. 
Se cutremură şi o alungă. 

În timp ce se dezbrăcă, evită să-și vadă reflexia în 
oglinzile fixate pe pereţii cu gresie roșu-închis. Încăpe- 
rea era opulentă, finisajele erau din aur, cada adâncă 
din marmură neagră, pătrată şi suficient de mare pen- 
tru două persoane. Trase cât putu mai mult de timp, își 
împachetă cu grijă hainele, le așeză pe bancheta tapiţată 
cu model scoțian de lângă cadă. Își puse pantofii dede- 
subt, unul lângă celălalt ca niște soldăței de nădejde. 
După ce se împachetă într-un prosop gros negru, dădu 
drumul la apa din cada uriașă. În timp ce o lăsă să se 
umple, încercă să se calmeze gândindu-se la grădina ei 
şi la plantele pe care le putea sădi la toamnă, la absolut 
orice în afară de Hoyt şi de faptul că era pe cale să co- 
mită adulter. 

După ce cada se umplu, dădu drumul la instalaţia 
jacuzziului, care agită apa până făcu multe bule în care 
se putea ascunde, iar apoi stinse lumina. Baia nu avea 
ferestre și era, așadar, din fericire întunecată, deci nu 
trebuia să-i vadă ochii explorându-i trupul pe care doar 
soțul ei i-l dezmierdase. De ce o voia? Pielea ei nu mai 
era întinsă; stomacul nu-i mai era plat de ani buni, iar 
pe şold purta un plasture cu estrogeni. Își scoase pro- 
sopul și se băgă în apa înspumată. Nu avu mult de aş- 
teptat înainte ca el să ciocăne în ușă. 

- Da? întrebă ea, politicoasă ca întotdeauna, pentru 
că fusese crescută să fie politicoasă, pentru că femeile 
de vârsta ei fuseseră educate să se supună regulilor, 

să se supună bărbaţilor, să îşi pună propriile dorinţe pe 
ultimul loc. 

Uşa se deschise, permițând intrarea unei raze de lu- 
mină din dormitor. El nu aprinse lumina, dar nici nu 
închise ușa și, deși zisese că vrea întuneric, era recunos- 
cătoare pentru lumina slabă din cealaltă cameră. Deşi 
nu voia ca el să o vadă clar, îi era groază să rămână cu el 
în beznă totală. 

Îi studie silueta când se apropie de cadă. Dacă ar fi 
fost neatrăgător nu s-ar mai fi simţit ca o mare trădătoa- 
re. Era un bărbat puternic, nu la fel de înalt cum fusese 
Hoyt, dar la fel de impunător, la un alt nivel. Nu își 
dădea seama din ce material sau ce culoare avea halatul 
cu care era îmbrăcat, dar văzu că își duce mâinile la talie 
şi ştiu că-și desface cordonul, așa că-şi cobori privirea. 
Câţi bărbaţi adulți văzuse dezbrăcaţi? Corpul lui Hoyt 
îl cunoscuse ca în palmă, iar când fusese copil mai in- 
trase din greşeală peste tatăl ei. Când Bobby Tom mai 
venea în casa ei, uneori mai stătea doar în chiloți, dar 
asta nu se punea. Una peste alta, nu avea experienţă 
mai deloc. 

Nivelul apei crescu când intră şi el în cadă şi se așe- 
ză în colțul opus. Zumzăitul discret al jacuzziului masca 
sunetele de afară, astfel încât ar fi putut să fie singuri 
oriunde altundeva. El își propti coatele pe buza căzii și 
o atinse în treacăt cu picioarele când se întinse. Ea se 
crispă toată când simţi că o apucă de gleznă şi îi pune 
talpa pe coapsa lui. 

- Suzy, relaxează-te. Poţi ieşi din cadă oricând doreşti. 

Cuvintele fuseseră rostite cu intenţia de a o calma, 
dar avură exact efectul opus, pentru că acum știa că nu 
mai avea scăpare. Dacă nu termina în seara asta ce avea 
de făcut, sigur avea să înnebunească. El desenă încet cu 
degetul mare un cerc în podul tălpii, iar tot trupul ei 
tresări drept răspuns. 

- Eşti sensibilă? Furia cu care răbufnise mai devreme 
părea să se fi evaporat. Îi desenă un cerc pe fiecare talpă. 

- Mă gâdil ușor în talpă. 

-Mmm. 

Nu îi dădu drumul, ci începu să-i maseze degetele de 
la picioare, frecândur-i-le între degetul mare şi arătător în 
timp ce continuă să îi mângâie talpa cu cealaltă mână. 
Deşi nu ar fi fost cazul, începu să se relaxeze. Ce bine ar 
fi fost ca totul să se încheie în acel moment cu baia caldă 
şi masajul reconfortant. 

O tăcere surprinzător de liniştitoare căzu peste ei, iar 
mișcările extraordinare ale palmelor pe tălpile ei, combi- 
nate cu faptul că nu părea predispus să o atace, începură 
să o domolească. Se scufundă puțin mai mult în apă. 

- Mai bine luam o sticlă de şampanie aici. Vocea îi 
răsunase pe cât de leneșă se simţea ea. E bine. 

Continuă să joace jocul senzual cu degetele ei de 
la picioare, iar ea işi dădu seama că trebuia să-și ceară 
scuze pentru remarca obraznică pe care o făcuse despre 
mama lui. Nu fusese niciodată de părere că purtarea mi- 
tocănească a altora putea fi o scuză pentru abandonarea 
propriului cod moral. 

- Ceea ce am spus despre mama ta a fost o cruzime 
nemeritată. Îmi cer scuze. 

- Ai fost provocată. 

- Asta nu este niciodată o scuză. 

- Eşti o femeie bună, Suzy Denton, zise el încet. 

O cuprinse o langoare lentă care îi transformă muş- 
chii în gelatină. Trecuse mult timp de când fusese atin- 
să. În toţi anii în care fusese măritată considerase că 
puterea afecțiunii senzuale era ceva de la sine înţeles, 
dar acum nu mai credea asta. 

Se întinse să-i ia și cealaltă talpă. Părul i se udase la 
vârfuri când se scufundase mai adânc, dar se simţea atât 
de relaxată încât nu voia să se ridice. Începu să-i maseze 
încet şi profund şi cealaltă talpă. Ea îşi spuse că senzația 
era atât de plăcută doar pentru că era obosită. 

li ridică talpa la buze, iar ea avu senzaţia plăcută a 
dinţilor lui muşcând-o de degetul mare. 

- Bănuiesc că nu am motive să mă tem că te-aş putea 
lăsa gravidă. 

Afirmația lui o trezi brusc din letargie. Încercă să se 
ridice în capul oaselor, dar el o ţinu bine de picior şi i-l 
repuse peste coapsa sa, unde continuă să i-l maseze. 

- Nu, nu ai. 

- Nici tu nu ai motive să te temi de mine, zise el. 

Asta ce-o fi vrut să însemne? se întrebă ea. Doar nu 
putea să-l lase ea gravidă pe el. 

Îi sesiză tonul amuzat. 

- Suzy, suntem în anii nouăzeci. Acum trebuie să-ți 
întrebi eventualii iubiţi despre obiceiurile sexuale și 
droguri. 

- Dumnezeule! 

- E o lume nouă. 

-Nu e prea frumoasă. 

El chicoti. 

- Înţeleg că nu o să mă întrebi nimic direct și 
personal. 

-Dacă ai ceva de ascuns, nu trebuia să deschizi 
subiectul. 

-Perfect adevărat. Acum întoarce-te, vreau să-ţi ma- 
sez umerii. 

Fără să mai aştepte să se miște din proprie iniţiativă, 
o apucă cu blândeţe de încheieturi şi o întoarse astfel 
încât să alunece printre picioarele lui deschise. Îi simţi 
muşchii pieptului pe spate. Şoldurile lui se mișcară și își 
dădu seama că era complet excitat. O cuprinse un val de 
anticipație, urmat imediat de unul de vinovăţie. 

- Dă-mi săpunul, şopti el, o voce tandră ca o mân- 
gâiere, în timp ce îi masa mușchii umerilor cu degetele 
mari. E în dreapta ta. 

- Nu, am... 

Spre surprinderea ei, dinţii lui se cufundară în curbu- 
ra cefei ei. O muşcă încet, dar suficient de tare cât să-i 
atragă atenţia că el deținea controlul. Își aminti că ar- 
măsarii le mușcă de obicei pe iepele pe care se cațără, 

uneori până le dau sângele. În același timp, o voce în- 
fundată îi spunea că nu trebuia decât să se ridice din 
apă, și el ar fi lăsat-o să plece. Vocea însă era prea amor- 
fă să se agaţe de ea când palmele lui se prelinseră peste 
umeri și îi acoperiră sânii. 

- Lasă-te pe spate, şopti el. Lasă-mă să mă joc cu 
tine. 

Probabil că-și luase singur săpunul de vreme ce pal- 
mele îi erau lunecoase, iar senzațiile pe care i le provoca, 
atât de extraordinare încât simţea că o podideşte plân- 
sul. Nu voia să îl trădeze pe Hoyt. Nu voia să se simtă 
atât de bine, dar trecuse prea mult timp, aşa că nu putu 
rezista când mâinile calde şi pline de săpun îi încercuiră 
sânii. Se putea lăsa pradă acestei dezmierdări intime o 
clipă, după care se putea desprinde de acolo. 

Mâna lui se învârti în cercuri, din ce în ce mai aproa- 
pe de centrele gingașe. Respirația ei se acceleră. Îi mân- 
gâie sfârcurile, apoi le prinse între degete și începu să 
i le maseze la fel cum o făcuse şi cu degetele de la pi- 
cioare. Senzaţia era foarte plăcută şi familiară, ca un 
cântec îndrăgit auzit după o pauză lungă. Uitase cât 
de minunat era. Îşi simţi trupul mai greu, mai languros, 
în punctul în care se topea peste al lui. 

È abandonă sfârcurile şi se apucă să-i traseze agale cer- 
curi în jurul sânilor, întărâtând-o încet până ajunse iar 
la vârfuri, apoi apucând și trăgând. Începu să se foiască 
spre el. El trasă din nou cercuri. De data asta gemu când 
ajunse la sfârcuri şi i le rulă între degete. 

Respirația ei era mai grea acum, iar trupul cuprins 
de excitație. Îi sărută urechea, o ridică spre coapsele 
lui, cu spatele încă pe pieptul lui. li simţi buzele trăgând 
de lobul urechii. Începu să îi sugă carnea și cercelul de 
diamant, iar senzaţia nouă pentru ea o cutremură. Nuşi 
aducea aminte ca Hoyt să îi fi făcut vreodată așa ceva, iar 
când încercă să-şi amintească dacă îi făcuse sau nu con- 
stată că nu se putea concentra. El îşi întinse picioarele, 
ocazie cu care le băgă printre ale ei. Mâinile îi alunecară 

de pe sânii ei până pe interiorul coapselor. Ea nu înţele- 
se ce voia să facă când se rotiră amândoi, despărțindu-i 
coapsele şi mai mult și mutând șoldurile amândurora 
pe marginea căzii. lar apoi simţi jetul puternic de apă 
năvălind în ea. 

Icni şi sări din poala lui, încercând să se depărteze cât 
mai mult de şuvoiul de apă care țâşnea dintr-una din 
duzele montate în peretele căzii. 

Auzi râsul diavolului în ureche, încet și seducător. 

- Relaxează-te, Suzy. Simte-te bine. 

Şi, Dumnezeu s-o ierte, se simţea bine. 

Se jucă cu sânii ei, îi ciuguli urechile şi umerii cu 
dinţii, îi supse carnea fragedă de la gât. Trupurile lor 
se suciră astfel încât jetul de apă s-o nimerească în for- 
tă pe ea, uneori pe el. Nu mai ştiu de ea, nici nu se 
mai gândi să protesteze când el o penetră de la spate 
şi lăsă apa să curgă peste. Încercă să se miște, dar el nu o 
lăsă. Iar de fiecare dată când mai avea puţin până la ca- 
păt, el își muta poziţia cât să nu permită ca acest lucru să 
se întâmple. 

Începu să suspine. 

- Te rog... 

- Ce vrei! şopti el şi se înfipse şi mai adânc. 

- Te rog, lasă-mă să... lasă-mă să... 

- Vrei mai mult, Suzy? Asta vrei? Vrei mai mult? 

Refrenul acesta îi alimentă şi mai mult excitarea. 

- Da... Da... îl implora, dar trecuse atât de mult timp 
încât nu se mai putea opune. 

Vocea lui era catifelată, răgușită și tandră. 

- Încă nu, iubire. Incă nu. 

Suspină când o ridică de pe el. Încercă să se întoarcă 
în braţele lui, dar el se ridică. În lumina obscură îi zări 
silueta şi mădularul tare şi gros. Instinctiv, se întinse și 
îl apucă cu neruşinare, uitând că bărbatul acesta nu era 
soţul ei şi că nu își dorise să ajungă aici. 

El gemu și o prinse de încheietură. 

- Aşteaptă. Mai ai puţină răbdare. 

leşi din apă și își puse halatul pe pielea udă. Nu se 
deranjă să-l lege, ci o scoase din apă și o înfășură într-un 
prosop, apoi o ridică în braţe şi o duse în dormitor ca 
pe o virgină spre patul din noaptea nunţii. Îşi întoarse 
capul spre umărul lui când el intră în camera slab lumi- 
nată. Nu voia să îl vadă, nu voia să îşi amintească cine 
era el și cine era ea și că tocmai era pe cale să-și înșele 
soţul. Ce căuta în brațele unui străin care o purta spre 
abisul uitării sexuale? 

- Fără lumini. 

Avea nevoie de întuneric pentru a-şi ascunde rușinea 
pe care o simţea pentru că îl lăsa pe acest bărbat să o 
excite până nu mai ştia de ea. 

El se opri din mers. Îşi ridică privirea să se uite la el şi 
îi văzu părul ud și ciufulit și privirea inexpresivă. 

Se aşteptase să o pună pe pat, dar el o dusese în direc- 
ţia opusă spre o uşă pe care nu o remarcase până atunci, 
Se uită întrebător la el, dar el se uita în altă parte. Des- 
chise ușa cu piciorul și intrară. 

Avu un șoc când văzu că intraseră într-o garderobă 
mare. Văzu rânduri duble de costume scumpe și cămăși 
făcute la comandă, polițe ordonate cu cizme și pantofi 
perforaţi, un morman de jeanşi din denim, un teanc 
de bluze tricotate. Fu învăluită de parfumuri grele mas- 
culine: colonie, piele și mirosul de proaspăt și apret al 
cămășilor de-abia spălate. O lăsă pe covor şi imediat se 
întinse să închidă ușa în urma lor. Rămaseră într-o bez- 
nă atât de totală încât ei i se făcu frică. 

Vocea îi pluti spre ea, aspră și periculoasă: 

- Fără lumini. 

Prosopul îi alunecă dintre mâini când el i-l trase. 
După aceea nu o mai atinse, probabil pentru că se retră- 
sese mai în spate. 

Trecură câteva secunde. Inima începu să-i bată cu pu- 
tere. Stătea dezbrăcată pe întuneric, fără să ştie cât de 
aproape era de ea. Chiar și sunetul respirației lui era mas- 
cat de zumzăitul distant al aparatului de aer condiționat. 

Întunericul o dezorienta. Era prea dens, prea absolut. 
O făcea să se gândească la moarte și la morminte. Se 
întoarse, apoi se întoarse iar, iar asta o făcu să-şi piardă 
orice punct de reper. I se puse un nod în gât şi simţi că 
e la un pas de o criză de isterie. 

- Way? 

Nimic. 

Făcu involuntar un pas în spate. Trupul gol îi atin- 
se în treacăt nişte haine. Se concentră să audă sunetul 
unei respirații, o mişcare, pârâitul unei încheieturi, 
orice. De undeva o mână o atinse pe exteriorul coapsei. 
Sări. Pentru că nu putea vedea și auzi nimic, mâna pă- 
rea dezmembrată, aparținând unui iubit fantomă care 
nu era uman, ci poate demonic. O atinse peste plastu- 
rele de pe coapsă şi îngheţă. Continuă să se miște pe 
ea, îi atinse talia, urcă pe coaste, mângâindu-i sânii moi 
și chinuiți. 

Nu mai putea sta docilă în faţa acestui iubit demo- 
nizat. Întinse palmele spre el. Îi atinse pieptul şi realiză 
că îşi dăduse jos halatul. Stratul de păr era moale între 
degerele ei. Pieptul lui Hoyt nu fusese atât de păros, iar 
stranietatea acestui corp îi accentuă fantezia sumbră care 
îi spunea că se afla în prezența diavolului. Configuraţia 
mușchilor i se părea ciudată, nu era ceva cu care să se 
fi obişnuit pe parcursul a peste trei decenii. Era singură 
într-un spaţiu întunecat și dens cu un iubit demon, iar 
trupul ei blestemat cerșea tacit după atingerea lui. 

Deşi se temea de osânda veșnică, mâinile ei începură 
să îl cerceteze, vrând să ştie cum arăta un corp de diavol. 
Pielea lui ar fi trebuit să se fi uscat între timp, dar era 
în continuare umedă și fierbinte. Sub atingerea dege- 
telor ei, mușchii lui se contractau și fu pentru prima 
dată când îi auzi respiraţia grea. Mâinile ei coborâră şi 
îl atinseră acolo, în locul în care nu ar fi trebuit să fie, 
explorându-l lacom şi pasional. Îi testă forma şi greuta- 
tea, îl mângâie. 

El o împinse brusc și rămase încă o dată singură în 
bezna impenetrabilă. 

Îşi auzea respiraţia şuierată în urechi. 

El o răsuci. Îi acoperii fesele cu palmele, i le frământă, 
se strecură între ele. Şi de data asta îi simţi doar palmele 
în întuneric şi nimic altceva. Mâinile dezmembrate de 
diavol îi desfăcură picioarele și o dezmierdară până când 
începu să murmure și să tremure. Brusc, o împinse pe 
spate pe covorul gros și moale. Rămase așteptând. 

Nimic. 

Întunericul gros al morţii. Conturul mormântului. 
Spectrul osândei. Le accepta pe toate. 

O forță - animal, om, spirit demonic! - îi prinse ge- 
nunchii şi îi desfăcu. Nici o altă atingere. Doar o presi- 
une intensă care îi comanda să își ofere cele mai intime 
zone pe altarul îngerului negru. 

lar apoi nimic. 

Stătea întinsă așteptând, abia îndrăznind să respire. 
Osândită deja, trupul îi ardea cu o pasiune păgână. 

Apoi simţi. Furnicătura molatică de pe interiorul 
coapselor. Separarea lor. Dâra fierbinte şi umedă a 
unei limbi. 

Oh, asta! Asta! Îi lipsise extraordinar de mult. Visase 
la asta. Pleoscăituri și întărâtări, această mângâiere as- 
pră și catifelată, suptul, festinul cu gura plină, toate pe 
fundalul întunecat al lumii subterane. lubitul ei demo- 
nic o devoră până nu mai ştiu de ea. 

Se prăbuşi cu un strigăt, se roti până jos în fundul 
iadului care o primi de îndată. 

Fu în ea înainte să apuce să îşi revină. Trupul lui o 
acoperi şi o umplu. Îşi încolăci picioarele în jurul şoldu- 
rilor lui, braţele în jurul grumazului lui. Sânii îi ardeau 
de cât îi freca de părul lui gros de pe piept. El se afundă 
în ea, se retrase, se afundă iar şi iar, ducând-o cu el în 
această călătorie care urca precum un vârtej. 

Țipărul lui fu înfundat şi aspru, al ei un vaiet as- 
cuţit când se rostogoliră împreună în miezul adânc al 
întunericului. 

Nu se simţise niciodată mai împlinită. 

La un moment dat începu să plângă. Lumina se re- 
vărsă peste ea când el deschise ușa parderobei. Se ghemui 
ca un arc cu fața ascunsă sub palme. Se simţea vinovată 
şi măcinată de rușine. „lubirea mea, iubirea mea.“ Își 
trădase soţul, îl trădase pe bărbatul pe care îl iubise din 
tot sufletul. Promisese că îl va iubi veşnic, până când 
moartea avea să îi despartă. Ea însă trăia încă. lar în 
sufletul ei îi era încă soț, încă iubirea cea mai mare, dar 
îl trădase. 

Așa ceva nu ar fi trebuit să se întâmple. Ar fi trebuit 
să fie un sacrificiu! Venise la Way cu scopul de a-și salva 
orașul. În schimb, ajunsese să îl implore să o aibă, iar 
undeva pe parcurs uitase cu totul de ea. 

- Opreşte-re, Suzy. Te rog. Vocea îi era tremurată, ca 
şi cum ar fi suferit. 

Trase de prosopul căzut morman lângă ea şi se ri- 
dică cu greu în timp ce încercă să își ascundă rușinea. 
Își ridică privirea și îl văzu deasupra ei, încă dezbrăcat 
și ud, la fel ca și ea. 

Pe lacrimi îi curgeau lacrimi de durere și supărare. 

- Vreau să plec acasă. 

- Eşti prea supărată, zise el încet. Nu pot să te las să 
pleci așa. 

Privirea îi căzu în poală, peste genunchii goi îndoiți 
sub ea. 

- De ce mi-ai făcut asta? strigă ea. De ce nu m-ai lăsat 
în pace? 

- mi pare rău, zise el. Nu asta am vrut, Îmi pare rău. 

Își ridică halatul de pe jos și se îmbrăcă. Era verde-în- 
chis și cu un imprimeu încărcat. O apucă cu blândeţe 
de mână şi o ajută să se ridice de pe covor. Când se 
ridică lângă el, el luă un halat flauşat alb din cuierul de 
pe uşă și o ajută să se îmbrace, deşi era mult prea mare 

pentru ea. Palma lui poposi pe mijlocul ei când o con- 
duse afară din garderoba în care pătrunsese cu multe 
secole înainte. Înaintă ca un automat după el. Ce mai 
conta unde o ducea? Ce altceva i-ar mai fi putut face? 

O conduse ca pe un copil până la un fotoliu conforta- 
bil şi adânc de lângă fereastră. ÎI privi stăruitor. 

- Acum lasă-mă să plec. 

Reîncepu să plângă. El o ridică în braţe şi o aşeză 
în poala lui pe scaun. O strânse la piept și o mângâie 
pe păr. 

- Nu plânge, şopti el. Te rog, nu plânge. Buzele lui o 
atinseră pe frunte, pe tâmplă. Nu a fost vina ta. A fost 
vina mea. Eu ţi-am făcut asta. 

- Eu te-am lăsat. De ce te-am lăsat? 

- Pentru că, iubito, ești o femeie caldă și senzuală, şi 
a trecut mult prea mult timp pentru tine. 

şi promisese că nu îi va permite să o aline în nici 
un fel. Trădarea ei fusese atât de mârşavă încât nu avea 
dreptul să fie alinată. Dar el o mângâia pe păr şi o ţinea 
strâns în braţe. În cele din urmă lacrimile i se opriră şi 
adormi în braţele lui. 

Când Way îi auzi într-un final respiraţia profundă 
şi ritmică, îşi lipi buzele de fruntea ei și închise strâns 
pleoapele. Cum de îi scăpase situaţia atât de tare de sub 
control? Suzy Denton nu îi făcuse nici un rău niciodată 
și nu meritase ce îi făcuse. Nu era vina ei că fusese îndră- 
gostit de ea în adolescenţă, ținta tuturor boscorodelilor 
ursuze și comentariilor parşive pe care i le aruncase, o 
copie proastă a unui James Dean încercând să o impre- 
sioneze pe Natalie Wood. 

Atunci când păşise în sufrageria lui cu o lună în urmă 
iar el îi văzuse aceeaşi expresie neînfricată pe chip pe 
care o avusese și în tinereţe ori de câte ori se uita la ea, 
ceva se rupsese în sufletul lui. Toţi banii şi influenţa i 
se evaporaseră şi simţise furia aceea familiară impotentă 
care îl însoţise în permanenţă când fusese puștan. O in- 
vitase în casa lui în ideea penibilă de a o zăpăci complet 


—— — 

cu farmecul lui şi de a o face să vadă cine era acum, spre 
deosebire de cel care fusese acum treizeci și cinci de ani. 
Nu reușise decât să o insulte într-un hal fără de hal. 

Deşi îi pusese tot felul de capcane, nici nu îi trecuse 
prin minte că ea ar putea să creadă că încerca să o şanta- 
jeze ca să se culce cu el. Avusese o grămadă de tovarășe 
de viaţă de-a lungul anilor şi nici nu se pusese problema 
să trebuiască să șantajeze pe cineva în acest scop. Ea însă 
nu avea de unde să ştie acest lucru. Propunerea lui de a 
intra în rolul escortei și însoțitoarei lui fusese impulsivă, 
pornită într-un acces de furie. Se așteptase să-l trimită la 
naiba, dar în schimb stătuse în grădina lui de trandafiri 
abătută, ca și cum ar fi plesnit-o peste față. 

În ultima lună, cât fusese plecat din Telarosa, îi fu- 
sese din ce în ce mai rușine pentru felul în care o tra- 
tase. Când revenise în oraș se hotărâse deja să o sune 
şi să îşi ceară scuze, în speranţa că va mai putea salva 
cumva situaţia. În momentul în care se prezentase, îi 
auzise tremurul din voce şi nu se mai controlase. În loc 
să o roage să îl ierte, o intimidase şi o obligase să vină 
aici, sugerând în permanenţă că de ea depindea viitorul 
companiei Rosatech. 

Până şi în seara aceasta ar fi putut încerca să dreagă 
situaţia. În seara aceasta, când intrase ca o furtună în 
dormitorul lui, ar fi putut să-i spună adevărul. Deci de 
ce nu o făcuse? 

Râmase cu privirea în gol când motivul îl lovi cu for- 
tă brutală. Se comportase atât de îngrozitor pentru că 
se îndrăgostise de Suzy Denton. Nu ştia dacă în seara 
asta, luna trecută sau în urmă cu treizeci de ani. Ştia 
doar că o iubea și că de aceea nu avusese puterea să se 
stăpânească. 

Era un om care se mândrea că îşi păstra întotdeau- 
na controlul, că nu acţiona niciodată impulsiv și nu 
reacționa niciodată emoţional. Când i se prezentase 
oportunitatea de a prelua Rosatech, de exemplu, o fă- 
cuse cât se poate de pragmatic. Simţise chiar şi o urmă 


274 Susan Elizabeth Phillips 


de amuzament cinic când sesizase că încă mai dorea să 
se răzbune pentru felul în care orașul o tratase pe mama 
lui. Nu își imaginase deloc că se va implica emoţional. 
Durerea era prea veche, chiar dacă imboldul de a echili- 
bra balanţa nu dispăruse complet niciodată. 

El fusese cel de la care pornise zvonul despre închi- 
derea Rosatech-ului - o vreme chiar cochetase cu ideea 
de a închide cu adevărat compania -, dar, în pofida in- 
formațiilor greșite pe care le răspândise, Rosatech era 
profitabilă la limită şi chiar nu avea sufletul să distrugă 
atâtea vieți nevinovate. Avusese însă sufletul să bage 
orașul în sperieți şi de aceea și regizase totul în așa fel 
încât să se creadă că voia să închidă fabrica. Îi făcuse 
plăcere să le vadă expresiile funebre şi să le urmăreas- 
că tentativele firave de a-l pedepsi prin ostracizare, de 
parcă i-ar fi păsat lui de părerea lor. Chiar recunoscuse 
că dorinţa lui de răzbunare era juvenilă. Juvenilă, da. 
Dar şi satisfăcătoare. La ce altceva să-și fi folosit influ- 
ența și banii dacă nu pentru a încerca să-și facă singur 
dreptate? Savurarea fricii care cuprinsese orașul ce îi 
ucisese mama nu avea cum să schimbe trecutul, dar 
măcar reuşise în sfârșit să tragă Telarosa la răspundere 
pentru nedreptatea cu care o tratase pe Trudy Sawyer 
şi care îi grăbise sfârşitul. 

n seara aceasta se închisese cercul. În această seară, 
într-una dintre puţinele lui acţiuni impulsive, fiul lui 
Trudy Sawyer o făcuse pe cea mai respectabilă femeie 
a orașului să se simtă ca o curvă. Primul lucru pe care 
avea să îl facă de dimineaţă era să îi spună adevărul. 
Apoi avea să o trimită înapoi în Telarosa și să întrerupă 
orice legătură cu ea. 

Îşi cobori privirea spre ea. Doamne! Era încă atât de 
frumoasă. Dulce şi sensibilă. Ar fi făcut un lucru foarte 
groaznic dacă mai aștepta o zi înainte să o alunge de 
aici? Nu voia să o mai atingă. Voia să o trateze cu tot 
respectul. Ar fi fost foarte groaznic? O zi în plus pentru 
a câștiga afecțiunea lui Suzy Denton. 

Bobby Tom se pregătea să părăsească platoul de fil- 
mare când Connie Cameron se strecură în rulota lui cu 
două sticle de bere de la gheaţă. Era sâmbătă seara, ter- 
minaseră filmările pe săptămâna aceea şi de abia aștepta 
să aibă o zi liberă. 

-Tare cald a mai fost azi; mă gândeam că ai chef de 
o bere rece. 

Se uită la ea în timp ce își încheia ultimul nasture 
la cămașă. Ultima săptămână şi-o petrecuse fie legat în 
timp ce era torturat de Paolo Mendez, actorul care îl in- 
terpreta pe mafiotul-şef, fie sărind împreună cu Natalie 
în râu printre explozii, așa că nu era în dispoziţia de a se 
lăsa sedus de nimeni cu excepţia lui Gracie. De câte ori 
se gândea la trupușorul ei simpatic avea erecție. Trecuse 
o lună de când făcuseră dragoste pentru prima dată, dar 
tot nu se sărurase de ea. 

- lartă-mă, drăguță, dar mă aşteaptă femeia acasă. 

-Ce nu știe femeia n-are cum s-o facă să sufere. Des- 
făcu cu hotărâre capacele și îi întinse o bere și lui. 

O puse pe bufet cât își băgă cămaşa în pantaloni. 
Fusta ei scurtă și elastică i se ridică până pe coapse 
când se aşeză pe canapea încastrată. Avea picioare bron- 
zate, dar parcă nu la fel de frumos proporționate ca ale 
lui Gracie. 

- Oricum, pe unde tot umblă de câteva zile? 

Connie își mai desfăcu un nasture de la bluză, mi- 
mând că îi era foarte cald. 

- Ori vorbeşte la telefon, ori aranjând pe toată lumea 
de la căminul de bătrâni. Se ocupă cu aranjamentele de 
transport pentru turneul de golf în locul meu. Treabă 
importantă. 

-Sunt sigură că se descurcă. Luă o gură de bere, apoi 
își ridică un picior şişi îndoi genunchiul ca să şi-l bage 
sub coapsă. Poziţia îi permitea lui Bobby să îi vadă foar- 
te clar chiloţii purpurii. 

Dacă tot îi afişa aşa, se uită, dar constată că era mai 
mult iritat decât excitat, 

- Connie, ce faci? Dacă te-ai logodit cu Jimbo, de 
ce-mi tot dai târcoale? 

- Îmi place de tine. Tot timpul mi-a plăcut de tine. 

-Şi mie-mi place de tine. Sau mai bine zis, îmi 
plăcea. 

-Ce vrei să spui? 

-Vreau să spun că acum nu mai sunt decât cu o fe- 
meie. Și atâta vreme cât porți inelul lui Jimbo, sunt de 
părere că ar trebui să te gândeşti serios să fii și tu a unui 
singur bărbat. 

-Am de gând să fiu o nevastă bună și credincioasă, 
dar asta nu înseamnă că nu-mi mai pot face de cap un 
pic înainte de a ajunge la altar. 

- Dar nu cu mine. 

- De când ai devenit atât de puritan? 

- De când am cunoscut-o pe Gracie, de atunci. 

- Dar ce are ea în plus, Bobby Tom? Nu şi-a dat nimeni 
seama. Adică, mă rog, toţi o plac și aşa mai departe. Este 
prietenoasă, şi oamenii apreciază felul în care se ocupă 
de bătrânii de la Arbor Hills. Sare în ajutorul oricui. 
Ce naiba, şi pe mine m-a ajutat săptămâna trecută când 
n-a venit Louann, iar eu i-am dat foarte clar de înţeles că 
o urăsc din suflet. Dar nu e-n stare deloc să danseze. Și 
chiar dacă e drăguță, ţie ţi-au plăcut întotdeauna femei- 
le cu forme ca lumea. 

Își prezentă propriile forme ca lumea ca să fie sigură 
că el înţelesese unde bătea, ceea ce se și întâmplă. Îi 
trecu prin minte că Gracie avea ceva care lui Connie 
îi lipsea. Bun-simţ. 

De asemenea, era şi de-o încăpățânare care îl scotea 
din minţi. Banii pe care îi pusese în sertar reprezentau o 
sumă importantă pentru ea, pentru el era doar mărunţiș, 
şi îl durea sufletul să vadă că nu voia să se răzgândească. 
Ştia că ea nu era ca toți vampirii care îşi creaseră cariere 
din exploatarea lui, deci de ce nu îl lăsa să-i cumpere 

câte ceva? Dacă tot îi plăcea atât să-i studieze în profun- 
zime caracterul, de ce nu realiza că el fusese întotdeauna 
cel care dăruise, pentru că altfel nu se simţea în largul 
lui. Avu o senzaţie de disconfort când își reaminti că nu 
ştia că el îi plătea salariul, dar își propuse să nu-și facă 
griji din cauza asta. Nu avea decât să se străduiască un 
pic ca ea să nu afle niciodată, atât şi nimic mai mult. 

Connie îl privi cu suspiciune, 

-Şi mai e ceva ce nu înțelege nimeni... Gracie nu 
pare că ştie mare lucru despre fotbal, așa că ne întrebăm 
cum de-a trecut testul. 

- Am făcut câteva excepții în cazul ei. 

Sări ofensată de pe canapea. 

- Dar nu e corect! Toate am crezut că o să fii fair-play 
la test. 

li pică fisa prea târziu că făcuse o greșeală tactică 
majoră. 

-Sunt fairplay. De aceea uncori trebuie să aplic 
corecţii. 

Răspunsul o mai domoli. O urmări cu băgare de sea- 
mă cum lasă berea din mână şi vine agale spre el, cu o 
privire galeșă care îi spunea că nu îi mai iartă nimic. 
Foarte probabil să fi fost cea mai frumoasă femeie din 
Telarosa, dar în clipa aceasta i se părea că nu-i vine lui 
Gracie nici la degetul mic. 

Prin minte îi trecu o amintire extrem de tentantă a 
sunetelor pe care Gracie le scosese la urechea lui noap- 
tea trecută. Era absolut sigur că se mai distrase la fel de 
tare în pat şi cu altcineva, dar nici în ruptul capului nu 
era în stare să-şi amintească când sau cu cine. Gracie 
era plină de surprize. Era întruchiparea unei combinaţii 
irezistibile de pasiune şi inocenţă, reticenţă şi îndrăznea- 
lā. Când făceau dragoste, îl exrenua atât de tare încât 
trebuia să-și aducă mereu aminte că ea era novice în arta 
erotică şi că el se implicase în toată afacerea doar ca să-i 
facă ei o favoare. Bănuia că, dacă după ce se retrăsese 
din fotbal nu şi-ar fi pierdut apetitul sexual, poate n-ar 

fi avut reacția aceasta puternică, și se întâmplă de mai 
multe ori să fie nevoit să-și amintească că probabil ar fi 
fost la fel cu orice altă femeie. 

Când Connie îşi înfășură brațele în jurul gâtului lui 
şi îşi lipi gura de a lui, avu şansa să testeze această teorie, 
dar îi luă maxim zece secunde să îşi dea seama că nu ar 
fi reuşit să îl stârnească. O apucă de umeri şi o împinse 
cu fermitate la distanţă. 

-Ai grijă şi să nu uiţi să-mi spui ce cadou de nuntă 
vreţi. 

Se crispă toată, şi Bobby realiză că o insultase, dar nu 
el o invitase aici şi nici nu-i păsa prea tare. Îşi luă cheile 
de la maşină și Stetsonul, apoi se duse la ușă şi i-o ţinu 
deschisă. Trecu pe lângă el fără să spună nimic. Își puse 
pălăria şi o urmă afară. 

Şeful poliţiei, Jimbo Thackery, aștepta în mașina de 
serviciu la nici cinci metri distanță. 

Connie nu avu nici o tresărire. 

- Bună, Jim, puişorule. Se duse la el cu părul ciu- 
fulit şi bluza desfăcută și își aruncă braţele în jurul 
gâtului lui. 

Jimbo se extrase din îmbrăţişare și îi aruncă lui 
Bobby Tom o privire plină de răutate. 

-Ce dracu” făceați acolo? Ce cauţi cu el? 

Connie îl mângâie pe braț. 

- Hai, nu te bosumfla, Jim. Eram cu Bobby Tom să 
bem o bere. Nu s-a întâmplat nimic, nu, Bobby Tom? 

Zâmbetul agale şi şiret pe care i-l arătă lui Bobby Tom 
sugera că se întâmplaseră o grămadă. 

Bobby Tom îi privi dezgustat pe amândoi. 

- Nu cred c-am mai văzut doi oameni care să se me- 
rite mai mult. 

O porni spre camionetă, dar Jimbo îl ajunse din urmă 
chiar când se aşeză la volan. Ochii mici ai şerifului erau 
duri şi răi. 

- Te pândesc, Denton. O să fiu acolo când o să arunci 
o hârtiuță pe jos sau când o să scuipi pe trotuar. 

- Eu nu scuip, Jimbo, zise Bobby Tom. Sau nu scuip 
decât dacă se întâmplă să-mi stai tu în drum. 

Porni motorul şi când se uită în oglinda retrovizoare 
îi văzu pe Jimbo şi Connie certându-se rău de tot. Nici 
nu ştia de care dintre ei să-i pară rău. 


Ceva o trezi pe Gracie. Trecuse o lună, dar tot nu se 
obişnuise să-și petreacă noaptea în patul lui Bobby Tom 
şi o fracțiune de secundă nu-și dădu seama unde era. 
Dinspre hol pătrundea un fir de lumină care îi atrase 
atenţia în același timp când realiză că era singură în pat. 

Îşi cobori picioarele pe podea și își puse halatul și ob- 
servă că era aproape trei dimineața. Se făcuse duminică, 
şi stabiliseră să zboare de dimineaţă la San Antonio cu 
Natalie și cu soţul acesteia, Anton, care venise în oraș 
pentru weekend. 

leşi pe hol și văzu lumina pe sub ușa biroului lui. 
Se opri în prag. El stătea întins pe un fotoliu rabatabil 
şi nu îl zări imediat. Părul îi era zbârlit şi era îmbrăcat 
într-un halat de mătase auriu și maro imprimat cu mone- 
de vechi spaniole. Lumina argintie provenea de la ecranul 
televizorului, la care privea un meci de fotbal fără sonor. 
El îndreptă telecomanda spre televizor şi când imaginea 
se derulă înapoi, Gracie realiză că se uita la o casetă. Îşi 
îndreptă atenţia spre ecran și îl văzu în echipamentul de 
la Stars. 

Luminiţele şi umbrele intermitente de la ecran se 
proiectară pe chipul lui ascuţindu-i pomeții, iar meciul 
mut continuă să se deruleze. Bobby Tom viră brusc spre 
marginea terenului. Mingea venea spre el, dar părea că 
fusese aruncată prea departe și nu avea şanse să o prin- 
dă. Se aruncă oricum în aer şi rămase suspendat parcă 
cu toți mușchii întinși la maximum. 

Lui Gracie i se tăie răsuflarea când îl văzu pe jucătorul 
advers gonind spre el. Bobby Tom era în aer și complet 
vulnerabil. 

Lovitura fu brutală. În câteva secunde zăcea la pă- 
mânt chircit de durere. Apăsă din nou pe butonul de 
derulare înapoi şi meciul reîncepu. Simţi că i se face 
rău când își dădu seama că asta făcea el noapte de 
noapte, ori de câte ori văzuse lumina aprinsă la el în 
birou. Stătea pe întuneric și revedea jocul care îi pusese 
capăt carierei. 

Probabil că se mişcă sau scoase fără să vrea un sunet 
pentru că Bobby se întoarse spre ea. O văzu stând acolo 
şi apăsă imediat pe butonul de oprire. Ecranul se umplu 
de purici. 

- Ce vrei? 

- M-am trezit și nu erai acolo. 

- N-am nevoie să mă verifici. 

Se ridică din fotoliu şi aruncă telecomanda pe o 
pernă. 

- Mă doare sufletul să știu că stai aici noapte de noap- 
te să te uiţi la caseta aceea. 

-Nu știu de unde-ţi vin ideile astea. E prima dată 
când mă uit la caseta asta de când m-am accidentat. 

-Nu e adevărat, zise ea încet. Vad lumină aici de la 
fereastra dormitorului meu. Ştiu că te uiţi tot timpul 
la ea. 

- Vezi-ţi de treaba ta. 

I se încordaseră tendoanele de la gât, dar ea nu voia 
să renunţe la ceva atât de important pentru el. 

- Eşti încă tânăr. E timpul să îţi vezi de viață şi să nu 
mai priveşti înapoi. 

- Foarte interesant. Nu-mi aduc aminte să-ţi fi cerut 
părerea. 

- Ține de trecutul tău, Bobby Tom. Întinse mâna din- 
tr-un impuls. Aș vrea să-mi dai caseta. 

- De ce să ţi-o dau? 

- Pentru că îţi face rău să o vezi și trebuie să încetezi. 

- Nu ştiu despre ce vorbeşti. 

- Te rog să-mi dai caseta. 

Smuci capul spre televizor. 

- Daco vrei atât de mult, ia-ţi-o singură, dar nu înce- 
pe să te porţi ca şi cum ai şti ce gândesc şi ce nu gândesc, 
pentru că habar n-ai. 

- Nu lași garda jos cu nimeni, nu? 

Se duse la televizor şi scoase caseta din aparatul 
video. 

- Faptul că am petrecut ceva timp în pat împreună 
nu-ți dă nici un drept să vii să-ți bagi nasul peste tot. 
Dacă se mai repetă, o să ajungi de partea cealaltă a uşii, 
să nu uiţi ce-ţi spun. Deocamdată am să pun discuția 
asta pe seama lipsei tale de experienţă cu bărbații. 

Refuza să se lase intimidată de tonul lui beligerant, 
pentru că îi înțelegea sursa. Percepuse prea mult din 
acest peisaj emoțional intim al lui şi voia să o facă să 
plătească pentru asta. ÎI bătu pe braț. 

- Asta nu a fost o conversaţie, Bobby Tom. Nu ai spus 
nimic care să conteze. 

Trecu pe lângă el ca să se ducă în dormitor să-și strân- 
gă hainele, dar nu apucă bine să bage caseta video în 
geantă că apăru și el în prag. 

- Poate din cauză că n-am vorbit murdar. 

Gura îi era strânsă într-un rânjet leneș şi calculat, 
care nu îi atinsese deloc și ochii. Sesiză efortul pe care 
îl făcea ca să pretindă că nu îl afectase în nici un fel şi 
ştia că avea de gând să pună capăt acestei testări a psi- 
hicului lui prin utilizarea armei lui preferate - farmecul 
premeditat. 

Ezită o clipă, neștiind pe ce cale să o ia. Oare faptul 
că îl iubea îi dădea dreptul să îi spulbere barierele inti- 
mității pe care el era atât de hotărât să le păstreze? Ar fi 
vrut, dar logica îi spunea că ridicase acele ziduri cu mult 
timp în urmă, iar ea nu avea cum să le dărâme într-o 
singură noapte. 

- Gata cu vorbăria, Gracie. 

Îi dadu jos halatul, apoi se dezbrăcă şi el. Se așteptase 
să o ducă în pat, dar o conduse înapoi în biroul lui, 
unde se scufundă în fotoliul uriaș și o trase peste el. 


282 Susan Elizabeth Phillips 


În câteva minute o învăţa încă o poziţie sexuală. Ei însă 
nu-i plăcu la fel de mult ca de obicei. Rămăseseră prea 
multe cuvinte nerostite între ei. 


Zborul de a doua zi de dimineaţă până în San An- 
tonio fu lipsit de evenimente, şi pentru că Bobby Tom 
era ghidul oficial prima oprire fu, în mod normal, la 
Alamo. Altarul cel mai important al Texasului se afla 
între fast-fooduri unde se mâncau hamburgeri şi înghe- 
ţată, în mijlocul celei mai aglomerate zone centrale din 
San Antonio. În timp ce traversară piața spre biserica 
din piatră, un evanghelist de la colțul străzii avertiza pe 
toată lumea că lisus se va pogori a doua oară pe pă- 
mânt, iar grupuri de turiști filmau faţada familiară a 
clădirii centrale. 

- Eşti la fel de frumoasă ca un tablou, îi şopti Bobby 
Tom. Vorbesc serios, Gracie. Dacă te faci mai drăguță 
de-atât va trebui să te încui în casă. 

O cuprinse un val de căldură când el se întinse și 
o sărută delicat pe buze. Partida de sex de dimineața 
devreme fusese brută, transpirată şi deloc decentă. Nu 
o lăsase să aibă orgasm până nu îi șoptise un șuvoi în- 
treg de cuvinte murdare în urechi. Răzbunarea ei fuse- 
se să aștepte până își face duş şi e îmbrăcat, pentru ca 
apoi să-l oblige să presteze cel mai lent striptease din 
lume. La urma urmei, ce rost avea să fii iubita lui Bobby 
Tom Denton dacă nu se putea bucura de minunatul 
lui corp? 

În faţa lor, Natalie și soțul ei Anton mergeau ținân- 
du-se de mână. Prima dată când Gracie îl întâlnise pe 
Anton Guyard fusese surprinsă de contrastul dintre 
omul de afaceri cu față rotundă și chelie din Los Ange- 
les și frumoasa lui soţie, vedetă de cinema. Anton era 
însă fermecător și inteligent, asta pe lângă că era și foar- 
te îndrăgostit de Natalie, iar ea îl adora cu siguranță. 

Bobby Tom o strânse pe Gracie de mână și își în- 
toarse privirea de la cârdul de turiști care începuse 


Lin loc pentru inima ta 283 


să se holbeze la el. Era uşor de recunoscut într-o că- 
mașă model western roz cu nasturi de perle și nelipsita 
Stetson. Gracie purta o bluză tricotată muștar cu o 
fustă scurtă asortată, sandale şi cercei mari placați 
cu aur. 

Natalie se întoarse spre ei cu o expresie îngrijorată. 

- Eşti sigur că pagerul pe care mi l-ai dat funcţionea- 
ză, Bobby Tom? 

Gracie ştia că Natalie avea emoţii că plecase pentru 
prima dată de lângă Elvis, chiar dacă avea încredere în 
Terry Jo, cea care devenise bona cu jumătate de normă. 
Toată săptămâna strânsese lapte matern în sticle pe care 
le congelase pentru această zi. 

- L-am testat, zise Bobby Tom. Dacă Terry Jo întâm- 
pină orice fel de problemă cu Elvis, o să-ți dea imediat 
de știre. 

Anton îi mulțumi a treia oară. 

lar de dimineață, Bobby Tom se plânsese o grămadă 
de cât de greu îi era să îl întâlnească pe soţul lui Natalie 
după tot ce făcuse cu Natalie pe la spatele lui. Natalie tra- 
ta ca o profesionistă scenele de dragoste pe care le filma- 
seră, dar Bobby Tom se simţea de parcă şi-ar fi încălcat 
cumva propriul cod de onoare. 

n pofida neconcordanţei acestui decor urban, lui 
Gracie îi plăcu plimbarea prin Alamo. Alături de zeci de 
alți turiști, ascultă relatarea dramatică a ghidului despre 
cele treisprezece zile fatidice care au dus la independen- 
ţa Texasului, iar la final îi dădură lacrimile. 

Bobby Tom se uită amuzat la ea când o văzu că se 
şterge cu şerveţelul la ochi. 

- Pentru o tipă yankee care nu-l deosebește pe George 
Strait de Waylon Jennings te-ai descurcat perfect. 

- Oh, Anton, uite! Pușca lui Davy Crockett! 

Gracie simţi un junghi de invidie când o văzu pe 
Natalie atrăgând atenţia soţului ei spre conţinutul unei 
vitrine mari. Intimitatea dintre ei era evidentă din fiece 
gest și fiece privare pe care le schimbau. Natalie fusese 

capabilă să vadă dincolo de aspectul banal al exterio- 
rului soțului ei până la bărbatul din interior. Ar fi fost 
posibil ca și Bobby Tom să facă același lucru cu ea? 

Refuză să mai acorde importanţă acestui gen de fan- 
tezie. Nu avea nici un rost să se chinuie cu speranţe im- 
posibile. 

După plimbarea prin Alamo ajunseră pe malul apei 
la câteva străzi distanţă. Se plimbară cu una dintre bar- 
jele pentru turiști pe sub podurile de piatră, apoi colin- 
dară străzile pietruite șerpuitoare. Ajunseră într-o zonă 
cu magazine cunoscută drept La Villita, unde Bobby 
Tom îi cumpără lui Gracie ochelari de soare cu lenti- 
le mov în forma statului Texas, iar Gracie i-o întoarse 
cu vârf și îndesat cumpărându-i un tricou pe care scria: 
„Nus prea isteț, dar ridic greutăți mari“. Natalie și 
Gracie râseră de tricou până le dădură lacrimile, în timp 
ce Bobby Tom se prefăcu foarte indignat. În răstimp, se 
tot uitase admirativ în oglindă. 

Odată cu lăsarea serii se opriră la localul lui prefe- 
rat de pe malul râului numit Zuni Grill. Mâncară pui 
cu crustă de nuci pecan şi enchilada cu fasole neagră și 
brânză de capră admirând traficul pietonal care se pe- 
rinda prin faţa lor. 

Bobby Tom luă o gură din desertul lui Gracie, o 
cremă de zahăr ars formidabilă cu bourbon și nuci pe- 
can, când îl simţi că a încremenit. Se uită în direcţia 
în care rămăsese cu privirea fixă şi văzu o scară meta- 
lică care ducea la etaj la un restaurant și pe Suzy Den- 
ton coborând. 

Way Sawyer mergea chiar în urma ei. 


capitolul 19 


Natalie, care tocmai revenise la masă după ce dăduse 
al treilea telefon să verifice ce era cu Elvis, îi identifică 
pe Suzy și Way Sawyer pe scări. 

- Bobby Tom, nu e mama ta? Și cine-i bărbatul arătos 
cu care e? 

- Ai de grijă, chérie, zise Anton. Mă faci gelos. 

Natalie râse ca la cea mai caraghioasă glumă pe care 
ar fi putut-o face Anton. 

Îi aksina Way Sawyer, zise crispat Bobby Tom. 

În acel moment Suzy își văzu fiul şi chipul îi îngheţă. 
Arăta ca și cum ar fi vrut să dispară de acolo, dar fiindcă 
i-ar fi fost imposibil, se apropie de masă fără nici o trage- 
re de inimă. Way o urmă îndeaproape. 

Se opri şi gura ei se curbă într-un surâs casant. 

- Bună. 

Toţi în afară de Bobby Tom îi răspunseră la salut. 

- Vad că ai ajuns cu bine în oraș împreună cu copilul, 
îi zise Way lui Gracie. 

- Da. A fost frumos din partea dumitale să opreşti. 

Bobby Tom îi aruncă o privire tăioasă și întrebătoare. 
Ea îl ignoră și povesti pentru Natalie și Anton cum de- 
cursese întâlnirea lor. Tot ea fu cea care făcu prezentări- 
le, de vreme ce Bobby Tom nu dăduse nici un semn. 

Tensiunea dintre mamă şi fiu era atât de puternică, 
incât lui Gracie i se părea că aerul vibrează în jurul lor. 
Way începuse să se adreseze mesenilor pe o voce care 
era o nuanţă prea exuberantă. 

- Am un apartament destul de aproape. M-am oprit 
o secundă să mănânc puţin și am văzut-o pe doamna 
Denton stând singură şi am convins-o să mă lase să mă 
alătur, dar ar cam trebui să mă întorc. Se întoarse spre 
ea, îi luă mâna și i-o scutură. Mi-a făcut plăcere să vă 
văd, doamnă Denton. Mi-a părut bine de întâlnirea cu 
voi. Îi mai salută o dată din cap și ieși din restaurant. 

Gracie auzise mai rar un asemenea pretext neconvin- 
gător. Remarcă că privirea lui Suzy îl urmări pe Way 
printre mese până ajunse pe trotuar. Deoarece Bobby 
Tom făcea în continuare pe mutul, se angajă ea să o 
invite pe Suzy să li se alăture. 

- Tocmai eram la desert. Nu vrei să rugăm chelnerul 
să ne mai tragă un scaun? 

- Oh, nu. Nu, mulțumesc. Trebuie... trebuie să plec. 

În sfârșit vorbi și Bobby Tom: 

- E cam târziu pentru tine să conduci până acasă, 

- Stau aici peste noapte. Mă duc cu o prietenă la o 
simfonie la centrul de spectacole. 

- Ce prietenă? 

Lui Gracie i se părea că Suzy mai are puțin şi se pră- 
buşeşte din cauza aversiunii lui şi se înfurie pe el că o 
trata în halul acela. Dacă mama lui voia să se vadă cu 
domnul Sawyer era doar treaba ei, iar Suzy trebuia 
să i-o spună foarte clar. În acel moment însă Suzy părea 
copilul, iar Bobby Tom părintele sever și moralist. 

- Nu o cunoşti. Suzy își duse mâna la păr. Bine atunci, 
la revedere. S-aveţi poftă la desert. 

leşi în grabă din restaurant și făcu la stânga când 
ajunse pe trotuar, adică în direcția opusă în care plecase 
W/ay Sawyer. 


Inima îi bătea foarte tare. Suzy se simțea ca și cum 
ar fi fost prinsă în flagrant delict în timpul adulterului 
şi ştia că Bobby Tom nu avea să o ierte niciodată pen- 
tru asta. luți pasul, strecurându-se printre cărucioare cu 
copii şi grupuri de turiști japonezi. Tocurile joase ale 
pantofilor ei maro cu negru se succedau într-o cadență 
frenetică pe piatra cubică neregulată. Trecuse aproape o 
lună de la noaptea ilicită petrecută cu Way, şi nimic nu 
mai fusese la fel de atunci. 

Își aducea aminte cât de tandru fusese cu ea a doua zi 
de dimineaţă, în pofida tăcerii ei incriminatorii. În drum 
spre terenul de golf îi spusese că nu avea de gând să o 
mai atingă vreodată, dar că i-ar fi făcut plăcere să o mai 
vadă. Ea se comportase ca şi cum n-ar fi avut de ales — 
ca și cum ar fi închis Rosatech-ul dacă nu ar fi fost de 
acord -, dar în adâncul sufletului nu credea că ar fi făcut 

aşa ceva. În pofida fațadei lui de dur, nu îi stătea în fire 
să fie atât de neîndurător. 

Până la urmă continuase să se vadă cu el. Atâta vre- 
me cât între ei nu exista contact fizic, își spunea că nu 
săvârşea nici un act de trădare, deci nu făcea nimic rău. 
lar pentru că nu putea face față adevărului, continua 
să pretindă că era cu el împotriva voinţei ei. În timp ce 
jucară golf, vorbiră despre grădinile lor și zburară prin 
tot statul pentru întâlnirile cu asociaţii lui de afaceri, în 
sinea ei se comportase ca un ostatic șovăielnic, pe ume- 
rii căruia atârna destinul Telarosei. lar pentru că el ţinea 
la ea, nu protestase împotriva acestei atitudini. 

Dar ceea ce se întâmplase acum punea punct acestei re- 
laţii. În doar câteva minute, fragila lume de iluzii pe care 
şi-o construise în minte se ruinase. Dumnezeu s-o ierte, 
dar voia să fie cu el. Momentele petrecute cu el erau ca 
niște pete de culoare pe fundalul banalei şi predictibilei 
ei existențe. O făcea să râdă și să se simtă tânără din 
nou. O făcuse să creadă că viața mai avea încă multe să-i 
ofere şi îi umplea toate golurile provocate de o singură- 
tate chinuitoare. Dar faptul că îl lăsase să însemne atât 
de mult pentru ea era o trădare a jurămintelor din faţa 
altarului, iar această dezonorare fusese expusă singurei 
persoane din lume față de care ar fi vrut să-și ascundă 
slăbiciunea. 

Portarul o lăsă să intre în clădirea în care locuia Way 
şi se sui în liftul mic care urca în apartamentul lui. 
Căută în poşetă după cheia pe care i-o dăduse, dar nu 
apucă să o bage în broască că el îi deschise ușa. 

Chipul îi era marcat de aceleași linii sumbre pe care 
şi le amintea de la primele lor întâlniri și mai că se aștep- 
ta la un comentariu acid din partea lui, dar el închise 
ușa şi o trase în braţe. 

- Eşti bine? 

O clipă doar își permise să-și odihnească obrazul pe 
cămașa lui, dar și alinarea aceasta de scurtă durată i se 
părea o trădare la adresa lui Hoyt. 

- Nu știam că va fi acolo, zise ea în timp ce se retrase. 
Nu m-am așteptat deloc să-l văd. 

-Nu o să-l las să te sâcâie cu asta. 

- Este fiul meu. Nu îl vei putea opri. 

Se duse la fereastră, își sprijini palma de peretele de 
lângă şi se uită afară. 

-Dacă ţi-ai fi văzut expresia când am fost acolo... 
Umerii i se ridicară când trase adânc aer în piept. Nu 
m-a crezut când i-am spus că ne-am întâlnit din întâm- 
plare. Nu am fost foarte convingător. Îmi pare rău. 

Era un bărbat mândru, iar ea înţelegea ce însemnase 
pentru el să mintă pentru ea. 

-Şi mie. 

Se întoarse spre ea cu o expresie atât de pustie, încât 
ei îi veni să plângă. 

- Nu mai pot în ritmul ăsta, Suzy. Nu mai pot să mă 
ascund. Vreau să pot să mă plimb cu tine prin Telarosa 
și să fiu invitat în casa ta. O studie lung și întrebător. 
Vreau să te pot atinge. 

Suzy se prăbuși pe canapea fiindcă ştia că se termina- 
se, dar nu voia să accepte. 

- Îmi pare rău, repetă ea. 

- Trebuie să renunţ la tine, zise el încet. 

O cuprinse panica şi strânse pumnii pe lângă corp. 

- Profiţi de ceea ce s-a întâmplat acum ca să scapi 
de mine, nu? Te-ai distrat, iar acum eşti gata să scape de 
mine și să muţi şi Rosatech-ul. 

Atacul ei nedrept îl luă prin surprindere, dar nu se 
manifestă ca atare. 

-Nu are nici o legătură cu Rosatech. Speram că ţi-ai 
dat seama de asta până acum. 

Își canaliză toată durerea şi vinovăția asupra lui. 

- Bărbaţii ca tine au aşa un fel de vestiar corporativ 
în care se duc să-și spună povești despre toate femeile pe 
care le-aţi sedus prin ameninţări? Cred că s-au tăvălit 
pe jos de râs când le-ai spus că te-ai dat la o hoaşcă, deși 
ai fi putut să ai o manechină țâțoasă şi tânără. 


Pa o 3 a a m a 

- Suzy, încetează, zise el obosit. Nu am vrut niciodată 
să te ameninț. 

- Eşti sigur că nu mai vrei să mi-o tragi! Vocea îi era 
sugrumată de lacrimi. Sau a fost atât de nasol încât o 
dată ţi-a ajuns? 

- Suzy... 

Veni spre ea și ştiu că voia să o ia în brațe să o liniș- 
tească, dar sări de pe canapea şi se îndepărtă de el. 

- Mă bucur că vrei să se termine, declară ea cu obidă. 
De la început am fost împotrivă. Vreau să uit tot ce s-a 
întâmplat şi să revin la viața mea de dinainte de a călca 
în biroul tău. 

-Eu nu. Eram al naibii de singur. Veni în faţa ei, 
dar nu o atinse. Suzy, ești văduvă de patru ani. Spu- 
nemi de ce nu putem fi împreună. Încă mă urăști din 
tot sufletul? 

Furia îi păli. Scutură încet din cap. 

- Nu te urăsc deloc. 

-Nu am vrut niciodată să mut Rosatech-ul; ştii 
asta, nu? Eu am pornit acel zvon. M-am purtat ca un 
copil. Am vrut să mă răzbun pe oraș pentru cum s-a 
purtat cu mama acum mulți ani. Avea șaisprezece ani, 
Suzy, şi a fost violată cu brutalitate de trei bărbaţi, 
dar ea a fost cea pedepsită. Şi cu toate acestea, nu 
am vrut niciodată să fii prinsă la mijloc şi n-o să mi-o 
iert niciodată. 

şi întoarse chipul de la el, rugându-se în gând ca el 
să tacă, dar degeaba. 

- În după-amiaza în care ai venit la biroul meu m-am 
uitat la tine şi m-am simţit iar ca puştanul crescut de 
partea greșită a liniei ferate. 

-Şi m-ai pedepsit pentru asta. 

- Nu am vrut. Nu mi-a trecut niciodată prin cap să 
te şantajez să te culci cu mine - sper că ţi-ai dat seama 
de asta până acum -, dar erai atât de frumoasă în seara 
aceea când ai venit în dormitorul meu și te-am dorit atât 
de tare încât nu te-am putut lăsa să pleci. 

O podidiră lacrimile. 

-Mai obligat! Nu a fost vina mea! Tu m-ai făcut 
să cedez! 

Cuvintele acestea răsunau până și în urechile ei mai 
mult ca rostite de un copilaș care nu voia să-și asume 
responsabilitatea pentru propriile acţiuni și care dădea 
vina pe oricine altcineva. 

O privi cu niște ochi atât de abătuţi și împovăraţi de 
timp, încât ei îi veni să plângă. Când vorbi, vocea îi era 
răgușită şi extrem de îndurerată: 

- Aşa este, Suzy. Te-am forțat. A fost vina mea. Doar 
a mea. 

Suzy ar fi vrut să nu mai spună nimic și să se termi- 
ne totul acolo, dar simţul onoarei se răzvrăti în sufle- 
tul ei. Păcatul mai mare al ei era, nu al lui. Se întoarse 
şi murmură: 

- Nu, nu a fost vina ta. Tot ce trebuia să fac era să 
spun nu. 

- A trecut mult timp pentru tine. Eşti o femeie pasio- 
nală, iar eu am profitat de asta. 

-Te rog, nu mai minţi pentru mine; mă descurc și 
singură la capitolul ăsta. Trase o gură de aer tremurată. 
Nu m-ai forțat. Puteam pleca oricând doream. 

-Şi de ce nu ai plecat? 

- Pentru că... mă simţeam atât de bine... 

O atinse. 

- Nu- aşa că ştii că în noaptea aceea m-am îndrăgostit 
de tine? Sau poate s-a întâmplat acum treizeci de ani şi 
nu am uitat niciodată. 

Ea îi puse degetele peste buze. 

- Nu mai vorbi aşa. Nu este adevărat. 

-M-am îndrăgostit de tine, Suzy, chiar dacă ştiu că 
nu mă pot compara deloc cu Hoyt. 

-Nu există nici un fel de competiţie. El a fost viața 
mea. Ne-am căsătorit pentru totdeauna. lar când sunt 
cu tine îl trădez pe el. 


Un loc pentru inima ta 291 


- Asta-i nebunie curată. Eşti văduvă, iar în ţara 
asta femeile nu se aruncă pe rugurile funerare ale so- 
ților lor. 

- El a fost viaţa mea, repetă ea, neştiind cum altfel să 
se facă înțeleasă. Nu mai poate exista nimeni altcineva 
în afară de el. 

- Suzy... 

I se umplură ochii de lacrimi. 

-Îmi pare atât de râu, Way. Nu am vrut niciodată să 
te fac să suferi. Îmi... îmi pasă prea mult de tine. 

El nu își putea masca prea bine amărăciunea. 

- Dar nu suficient de mult încât să arunci voalul de 
văduvă și să începi să trăieşti din nou. 

Văzu durerea pe care i-o provoca și pe care o resimțea 
chinuindu-i propriul corp. 

- Ai văzut cum a reacționat Bobby Tom în seara asta. 
Mi-a venit să mor. 

Făcu o față de parcă îl plesnise. 

-Atunci nu mai e nimic de spus, nu? Nu vreau să te 
faci de râs din cauza mea. 

— Way... 

- Să-ţi strângi lucrurile. O să chem o mașină să te ia. 

Plecă din apartament fără să îi mai dea şansa de a-i 
răspunde. 

Se duse în grabă în camera pentru oaspeţi în care 
stătuse încă din prima noapte şi-și aruncă hainele într-o 
valiză. Lacrimile îi curgeau pe obraji, dar își spunea că 
în sfârşitul coșmarul se terminase. La un moment dat 
avea să înveţe să se ierte pentru ce se întâmplase şi își 
putea vedea de viață. De acum încolo era în siguranţă. 

Şi foarte, foarte singură. 


Cearta izbucni precum o furtună de vară: repede, pe 
neaşteptate şi turbulentă. În timp ce cele două cupluri 
zburau înapoi din San Antonio spre Telarosa, Gracie 
medită la ce putea face în legătură cu comportamen- 
tul impertinent al lui Bobby Tom față de mama lui 

la restaurant. Se hotărî să-și țină gura cât erau împreună 
cu Natalie și Anton și să aștepte până rămâneau singuri. 
Ştia cât de mult o iubea Bobby Tom pe Suzy, iar pentru 
că avusese ceva timp să se mai calmeze era sigură că era 
gata să mai lase de la el. 

Nu dură mult până să se lămurească că nu era ca- 
zul. De cum intră în sufragerie, își aruncă pălăria pe 
canapea. 

-S-o suni pe mama de dimineaţă să-i spui că nu mai 
venim la cină marţi seara. 

Gracie se ţinu după el în birou. 

-O să fie dezamăgită. Zicea că pregătește o masă spe- 
cial pentru tine. 

-S-o mănânce singură. Se așeză relaxat în spatele 
biroului. Ignoră ţârâitul telefonului şi luă teancul de 
corespondenţă pe care Gracie îl organizase pentru 
el, dându-i clar de înţeles că voia să plece de acolo. 

- Ştiu că ești supărat, dar nu crezi că ai putea încerca 
să fii puțin mai înţelegător? 

Naările i se umflară de nervi. 

- Doar n-ai crezut rahatul ăla trântit de Sawyer cum 
că a dat întâmplător de ea în restaurant, sper? 

- Şi ce contează? Amândoi sunt adulţi. 

- Ce contează! Sări ca ars de pe scaun și se proțăpi în 
faţa ei. Își dau întâlniri, aia contează! 

Robotul preluă mesajul unui anume Charlie, care 
pomenea ceva de o barcă pe care Bobby Tom urma să o 
cumpere de la el. N 

- Asta n-ai de unde să ştii sigur, îi atrase ea atenţia. În 
loc să baţi câmpii, nu crezi c-ar fi mai bine să vorbeşti cu 
ea despre ce s-a întâmplat? Dacă se întâlnesc înseamnă 
că are motive. Vorbește cu ea, Bobby Tom. Mi s-a părut 
foarte tristă în ultimul timp. Am sentimentul că ar avea 
nevoie de sprijinul tău. 

ndreptă ameninţător arătătorul spre ea. 

- Încetează imediat! Nu o s-o sprijin niciodată în di- 
recția asta. Nici măcar o dată. A trădat pe toată lumea 
din oraș când a început să se întâlnească cu Way Sawyer. 

Gracie nu îşi putu ascunde indignarea. 

- E mama ta! Ei ar trebui să-i fii loial, nu oraşului. 

-Nu înţelegi nimic. Începu să se plimbe agitat. Nu 
pot să cred cum am picat de fraier. Nu am băgat deloc 
în seamă zvonurile. Nu mi-a trecut nici o clipă prin cap 
că ar putea să mă înjunghie pe la spate în halul ăsta. 

-Nu mai vorbi despre domnul Sawyer ca despre un 
criminal în serie. Eu, de exemplu, îl consider un om 
cumsecade. A oprit de bunăvoie pe autostradă când tră- 
sesem pe dreapta, și mi-a plăcut cum a încercat să o pro- 
tejeze astăzi pe mama ta. A intuit cum o să reacţionezi 
dacă îi vezi împreună și s-a străduit să o apere. 

- Tu ce faci acum, îi iei lui apărarea? Unuia care e-n 
stare să distrugă orașul de unul singur? 

- Poate că dacă cei din Telarosa nu s-ar fi purtat aşa 
de urât cu el n-ar mai fi vrut să plece. 

- Habar n-ai despre ce vorbeşti. 

- Eşti sigur că problema ta e cu domnul Sawyer? Erai 
apropiat de tatăl tău. Eşti sigur că nu te-ai simţi la fel 
indiferent de cine ar fi cel cu care s-ar întâlni mama ta? 

- Ajunge! Nu mai vreau să aud o vorbă din gura ta. În- 
cetează cu subiectul ăsta, m-ai înţeles? 

Totul dinlăuntrul ei amuţi. 

- Nu-mi vorbi așa. 

El își cobori vocea și spuse cu calm şi cât se poate de 
convins: 

- Vorbesc cum vreau cu tine. 

Gracie era furioasă. Își promisese că îl va iubi din tot 
sufletul, dar asta nu presupunea să-şi vândă sufletul. Se 
întoarse încet cu spatele la el și plecă. 

Se ţinu după ea în sufragerie. 

-Unde pleci aşa? 

- Mă duc la culcare. 

Îşi trase nervoasă geanta de pe măsuța de cafea. 

- Bine. Vin şi eu când sunt gata. 

Simţi că se sufocă de mânie. 


294 Susan Elizabeth Phillips 


- Chiar îți închipui că vreau să mă culc cu tine 
acum? 

Se duse spre ușa din spate a apartamentului ei. 

- Mie nu-mi întorci aşa spatele! 

-O să-ţi vină greu să înţelegi ce-ţi spun acum, Bobby 
Tom, așa că ascultă cu mare atenţie. Se opri din mers. 
n ciuda a ce-ţi spune toată lumea din momentul în care 
te-ai născut, să ştii că nu eşti întotdeauna irezistibil. 

Bobby Tom rămase la fereastra din spate şi o urmări 
traversând curtea, deși habar nu avea de ce naiba îi păsa 
dacă ajungea întreagă la apartamentul ei. Deja întrecuse 
orice limită în seara asta, iar dacă nu pricepea că nu era 
ceva peste care el să poată trece, atunci nu avea să mai 
aibă nici o clipă de linişte cu ea. 

După ce o văzu intrând în apartament se întoarse de 
la fereastră, mocnind de resentimente. Telefonul înce- 
pu iar să sune până la declanșarea robotului care invita 
apelantul cu vocea lui Gracie să lase un mesaj. 

- Bobby Tom, sunt Odette Downey. Vrei să-mi faci 
un serviciu, să vezi dacă poți da de Dolly Parton s-o în- 
trebi dacă n-ar vrea să-şi doneze una dintre peruci pen- 
tru licitaţia noastră? Ştim că s-ar licita mulţi bani pentru 
peruca aia şi... 

Smulse telefonul din perete şi îl aruncă în partea cea- 
laltă a biroului. 

Gracie ştia cât de mult ținea la mama lui! Trebuia să 
înţeleagă prin ce emoții trecuse în această după-amiază 
când o văzuse coborând scările împreună cu Way Saw- 
yer. Luă o ţigară de foi din cutia specială pe care o ţinea 
pe birou, muşcă dintr-un capăt şi scuipă în scrumieră. 
În continuare nu ştia ce îl deranja mai tare, faptul că 
mama lui se vedea cu Sawyer sau faptul că nu-i spusese 
și lui. Simţi un junghi în piept. I! iubise atât de mult 
pe tatăl lui - cum îl putea lăsa pe Sawyer să se apropie 
măcar de ea? 

Și de data asta își dirijă mânia spre Gracie. Toată via- 
ţa făcuse sport, iar ideea de a fi loial coechipierilor îl 
caracteriza la fel de mult ca numele pe care îl purta. 

Pe de altă parte, Gracie îi dovedise în seara asta că nu 
cunoștea însemnătatea acestui cuvânt. Rupse două chi- 
brituri până reuși să-și aprindă ţigara. În timp ce pu- 
făia scurt şi nervos din ea, concluzionă că exact asta 
merita pentru că o lăsase să se strecoare în viața lui. 
Ştiuse de la început cât de dictatorială era, dar conti- 
nuase să o ţină pe lângă el şi să o lase să se târască pe 
sub pielea lui ca pe o căpuşă mică și afurisită. Mda, ce 
naiba, nu avea de gând să stea aici toată noaptea să-și 
facă gânduri negre. Trebuia să se liniștească și să rezolve 
câteva treburi. 

Cu ţigara de foi în colţul gurii, luă un teanc de do- 
cumente şi se uită peste prima foaie, dar parcă ar fi fost 
scrisă în chineză. Casa părea rece și tăcută fără ea. Lăsă 
ţigara în scrumieră, aranjă marginile foilor şi le trase 
mai aproape de centrul biroului. Pe măsură ce liniștea 
casei goale îl apăsa din ce în ce mai tare, realiză cât de 
tare se obișnuise să o aibă prin preajmă. Îi plăcea să-i 
audă murmurul vocii din cealaltă cameră când îi răs- 
pundea la telefon sau când telefona ca să vorbească cu 
vreun bătrân de la căminul din New Grundy. Îi plăcea 
când uneori se ducea in sufragerie şi o găsea cuibări- 
tă într-un fotoliu la geam citind. Îi plăcea chiar să se 
furișeze pe la spatele ei ca să verse cafeaua groaznică 
pe care o făcea ea şi s-o înlocuiască fără ştiinţa ei cu 
una bună. 

Abandonă hârtiile din faţa lui, se ridică şi se duse în 
dormitor, dar ştiu că a comis o greșeală după primul 
pas. În cameră se simţea mirosul ei, acel parfum discret 
care uneori îi evoca flori de primăvară, iar alteori du- 
pă-amiezi de vară şi piersici coapte. Gracie făcea parte 
din toate anotimpurile. Scânteierile calde de toamnă 
îi străluceau în păr, lumina senină a soarelui de iarnă îi 
sclipea în ochii cenușii care denotau inteligență. Tre- 
buia să-și reamintească în permanenţă că nu era o fe- 
meie trăsnet, pentru că se părea că tot uita acest aspect. 
Era doar... 

Era doar al naibii de simpatică. 

Văzu niște dantelă albastră atârnând pe covor lângă 
marginea de pat unde dormise ea noaptea trecută și se 
aplecă să o culeagă. Vintrele i se încinseră brusc când 
îi recunoscu chiloțeii. Strânse peticul textil în pumn și 
se luptă din greu să-și înfrângă dorinţa de a fugi prin 
curte spre apartamentul ei, să o dezbrace şi să se afunde 
în ea, exact acolo unde era locul lui. 

Odată experienţa iniţierii unei virgine trăite din plin, 
ar fi trebuit să înceapă să-și piardă interesul în latura 
sexuală a relaţiei lor, dar în minte îi tot veneau idei noi 
pe care voia să i le împărtășească și ei, şi în afară de asta 
oricum nu se săturase nici de exersarea mișcărilor mai 
vechi. li plăcea mult cum se agăța de el şi sunetele acelea 
drăguţe pe care le făcea; îi plăcea mult că era curioasă şi 
avea multă energie, că o putea face să se jeneze fără să 
depună un efort prea mare și, fir-ar să fie, cum îl făcea 
ea să se simtă prost uneori când îi studia anumite zone 
cu mult prea multă atenţie. 

Nu înţelegea exact ce anume se petrecea, dar era ceva 
în felul în care o simţea când era în ea, care i se părea 
taman ce trebuie, nu doar pentru mădular, ci pentru 
toată fiinţa lui. Se gândi la numărul impresionant de 
femei cu care se întâlnise şi cu care se culcase. Nici una 
nu îl făcuse să se simtă ca Gracie. 

Gracie i se părea exact ce trebuie. 

Uneori făcea o chestie măruntă și amuzantă după ce 
făceau dragoste. El o ţinea la piept pe jumătate ațipit 
şi împlinit până în vârful degetelor, iar ea îi desena un 
X mic cu degetul în dreptul inimii. Atât. Un X mic în 
dreptul inimii. 

Era aproape sigur că Gracie îşi închipuia că era îndră- 
gostită de el. Nu era ceva ieșit din tipare. Era obişnuit ca 
femeile să se îndrăgostească de el și, cu câteva excepții 
memorabile, învățase să fie cinstit cu ele fără să le sfărâ- 
me inimile. Chestia pe care o aprecia la Gracie era că în- 
țelegea că nu era chiar genul lui de femeie şi că avusese 

suficientă minte încât să accepte fără să facă mare 
tam-tam. Se prea putea ca Gracie să facă scene în chesti- 
uni în care nu trebuia să-și bage nasul, aşa cum se întâm- 
plase în seara aceasta, dar nu-i făcuse niciodată o scenă 
pe tema marii ei iubiri pentru el şi cum se aştepta ca şi 
el să o iubească, pentru că era suficient de realistă încât 
să ştie că asta nu avea cum să se întâmple vreodată. 

ama mod pervers, acceptarea asta a ei îl enerva 
acum. Îndesă ţigara inapoi în colțul gurii, îşi puse mâi- 
nile în şold şi se duse în bucătărie gândindu-se că dacă 
o femeie își dorea un bărbat anume, trebuia să lupte 
pentru el, nu să renunţe fără ca măcar să încerce. Ce 
naiba, dacă îl iubea de ce nu făcea un efort mai mare 
să nu-i mai dea atâtea bătăi de cap? „Arată-mi cum să-ți 
provoc plăcere“, aşa-i spusese. Ar fi putut să-i provoace 
plăcere fiindu-i cât de cât loială și înţelegătoare, fiind 
de acord cu el măcar din când în când în loc de certuri, 
fiind dezbrăcată în patul lui chiar acum în loc să se fi 
ascuns în garajul acela afurisit. 

Pe măsură ce se supăra mai tare, mai aduna și alte 
plângeri la lista aceasta invizibilă împotriva ei, inclusiv 
faptul că se transforma într-o cochetă. Bineînţeles că 
observase cât de mulţi bărbaţi din echipa de filmare își 
făceau de lucru ca să-i fie prin preajmă, iar din punctul 
lui de vedere era mai mult vina ei decât a lor. Nu era ne- 
voie să le zâmbească ca şi cum ar fi fost irezistibili sau să 
le soarbă vorbele din gură ca și cum ar fi fost din sfânta 
scriptură. Trecu peste faptul că era o ascultătoare înnăs- 
cută. Din punctul lui de vedere, o femeie logodită ar fi 
trebuit să fie mai rezervată în compania altor bărbați. 

Luă cutia de lapte din frigider şi bău o gură. Ținând 
cont de faptul că el era responsabil de transformarea ei, 
ar fi putut să-i acorde circumstanţe atenuante pentru 
felul în care o priveau bărbaţii când nu era atentă, dar 
tot îl râcâia pe suflet. Chiar fusese pus în postura de a 
schimba câteva vorbe cu câţiva dintre ei săptămâna tre- 
cută - nimic prea bătător la ochi pentru că n-ar fi vrut 

să înțeleagă cineva greșit că ar fi gelos - doar o aluzie 
prietenoasă că Gracie era logodnica lui, nu o jucărioară 
sexuală ieftină pe care aveau o şansă la un milion să o 
atragă în camerele lor de motel. Trânti laptele la loc 
în frigider, apoi merse trăgând şuturi prin casă de nervi 
că se simţea folosit. Se opri dintr-odată. Ce făcea? Pen- 
tru toţi sfinţii, el era Bobby Tom Denton! De ce o lăsa 
să îi facă așa ceva? El era cel care avea toți aşii. 

Detaliul acesta ar fi trebuit să-l calmeze, dar nu. Nu 
se ştie prin ce procedeu, dar părerea ei bună conta mult 
pentru el, poate pentru că îl cunoștea mult mai bine 
decât orice persoană pe care o respecta într-adevăr. Con- 
cluzia aceasta îl făcu să se simtă atât de vulnerabil, încât 
i se păru extraordinar de greu de suportat. Stinse ţigara 
într-o scrumieră din porțelan şi se decise în amănunt 
cum avea să se descurce cu ea. În următoarele zile avea 
să fie amabil, dar rece. Îi lăsa timp să se gândească la cât 
de urât se purtase şi să realizeze cui îi era loială. După 
aceea, de îndată ce avea să înțeleagă cine deținea pute- 
rea în relaţia lor, avea să o primească înapoi. 

Începu să se gândească la viitor. Trebuiau să plece 
la Los Angeles imediat după Heavenfest ca să termine de 
filmat scenele de interior pe un platou de acolo, iar 
de îndată ce scăpau din orașul acesta nebun avea să se 
potolească. Dar ce urma să se întâmple după terminarea 
filmului, când rămânea fără slujbă? Judecând după mo- 
dul în care păstra legătura cu bătrânii pe care îi lăsase în 
urmă și din faptul că mai adoptase o grămadă la Arbor 
Hills, începea să creadă că asta era adevărata ei chema- 
re, la fel cum era fotbalul pentru el. Dacă se hotăra să se 
întoarcă în New Grundy? 

Varianta asta îl neliniştea. Avea încredere în ea, mai 
mult decât avusese în orice altă asistentă cu care mai co- 
laborase, şi nu avea de gând să o lase să plece. Nu avea 
decât să îi facă o ofertă pe care n-o putea refuza și avea să 
vină să lucreze pentru el cu normă întreagă. De îndată 
ce era oficial pe statul lui de plată cu un salariu generos, 

toate certurile astea stupide despre bani aveau să fie de 
domeniul trecutului. Reflectă bine la ideea asta. Era 
clar că situaţia ar fi devenit sensibilă în momentul în 
care el se sătura de latura fizică a relaţiei lor. În conti- 
nuare însă, era destul de sigur că se putea debarasa de 
ea din patul lui fără să distrugă această prietenie, care 
ajunsese să însemne mult pentru el. 

Încercă să mai găsească și alte hibe planului, dar nu 
mai găsi nimic. La urma urmei, în relația cu orice feme- 
ie, chiar cu una precum Gracie, chestiunea se limita la 
deținerea controlului, iar el se putea felicita pentru că 
deţinea această abilitate. În doi timpi şi trei mişcări avea 
să o aducă exact în postura voită de el, ghemuită lângă 
el în pat şi desenându-i un X mic în dreptul inimii. 


capitolul 20 


- Unde zici să punem brelocurile, Gracie? 

Gracie tocmai terminase de despachetat ultima dintre 
scrumierele suvenir din porțelan alb în forma statului 
Texas. În dreptul orașului Telarosa aveau un Cupidon 
roz şi următorul text scris cu roşu: 


HEAVEN, TEXAS 
UN LOC PENTRU INIMA TA 


Întrebarea despre brelocuri venise de la Toolee Chan- 
dler, președinta Comitetului pentru Locul de naștere 
al lui Bobby Tom Denton A PLACE IN THE HEART şi 
soţia celui mai ocupat dentist al oraşului. Toolee stătea 
la tejgheaua pe post de magazin micuţ de suvenire, fosta 
verandă însorită a lui Suzy și Hoyt Denton. Transfor- 
marea casei în care crescuse Bobby Tom într-o atracţie 
turistică nu era completă, deși Heavenfest era peste 
trei săptămâni. 

Suzy şi Hoyt renunţaseră la multe dintre ornamen- 
tele originale ale casei cu mulți ani în urmă când 

se mutaseră aici, dar comisia cotrobăise prin pivnițe şi 
magazine de second-hand pentru piese mobiliere simila- 
re și uneori chiar reuşise să găsească exemplare origina- 
le. Majoritatea casei fusese decorată iniţial într-un verde 
avocado și auriu, dar Suzy folosise nuanţe strălucitoare 
de roşu măr, neconvențional atunci, dar care și acum 
confereau casei un farmec aparte. 

Nici măcar preluarea responsabilității ce privea aran- 
jamentele de transport și cazare pentru sportivii celebri 
nu reușea să îi ocupe lui Gracie prea mult timp. De 
când se certase cu Bobby Tom în urmă cu aproape trei 
săptămâni, îşi petrecuse majoritatea serilor la Arbor 
Hills sau muncind aici ca să-i ajute pe Terry Jo și pe 
Toolee să termine cu amenajarea. 

Acum se uita ciudat la brelocuri. La fel ca multe alte 
obiecte din magazinul de cadouri, împrumutaseră înfă- 
țişarea lui Bobby Tom, deși el nu își dăduse niciodată 
acordul. Un disc de plastic portocaliu fluorescent îl pre- 
zenta în acțiune: tălpi desprinse de pământ, corp curbat 
într-un C grațios, braţe întinse să prindă o pasă. Dar 
echipamentul albastru şi alb al Dallasului fusese supra- 
pus peste echipamentul de la Chicago Stars, împreună 
cu cuvintele imprimate cu litere strălucitoare „Mai bine 
era cowboy“. 

- Ce-ai zice să le agăţi lângă suportul pentru cărți poş- 
tale? îi sugeră Gracie. 

- Oh, nu prea cred, zise Toolee. Nu se văd de acolo. 

Asta sperase şi Gracie. şi dorea ca Bobby Tom să 
fi interzis această vânzare neautorizată, dar nu avea de 
gând să deschidă subiectul acum, când erau la cuțite. 
Vorbeau politicos, iar dacă mai erau și alții prin preajmă 
o lua de mijloc, dar când rămâneau singuri petreceau 
foarte puţin timp împreună și în fiecare seară se retrăgea 
fiecare în dormitorul lui. 

În timp ce Gracie cără grămada de scrumiere la raf- 
turi și începu să le aranjeze, Terry Jo veni din sufragerie 
cu un creion după ureche și un clipboard în mână. 

- A găsit cineva cutia lipsă cu căni? 

- Încă nu, răspunse Toolee. 

- Cine ştie pe unde le-am pus. Jur, de când Way 
Sawyer a anunţat că nu închide Rosatech, am fost așa de 
aiurită că nu am mai gândit limpede. 

- Luther l-a pus preşedinte de onoare la festival, de- 
clară Toolee, de parcă n-ar fi discutat deja subiectul de 
câteva ori. 

Anunţul lui Way Sawyer îi ameţise pe toţi din oraş şi 
îl transformase din inamicul Telarosei în eroul ei. 

- În sfârşit lucrurile au luat o turnură favorabilă pen- 
tru oraş. Terry Jo zâmbi şi se uită în jur la rafturile de 
sticlă din vitrine. Magneţii de frigider din fața ei du- 
ceau legenda mai departe „Am stârnit haos în Heaven, 
Texas!“ Îmi aduc aminte de vara în care domnul Den- 
ton a construit veranda asta însorită. Eu şi Bobby Tom 
jucam dame, și Suzy ne aducea sirop de struguri. Oftă. 
Rearanjarea casei ăsteia mă duce cu gândul la copilărie. 
Suzy spune că simte că mai îmbătrâneşte douăzeci de 
ani de fiecare dată când intră pe uşă, dar eu cred că-i e 
greu să vină aici pentru că nu mai e şi domnul Denton. 
Nu ştiu. Nu a fost în apele ei în ultima vreme. 

Şi Gracie își făcea griji în legătură cu Suzy. De fiecare 
dată când o văzuse după acea întâlnire din San Antonio 
i se păruse şi mai fragilă. În timp ce aranjă ultimele scru- 
miere pe raft, decise că ar putea fi momentul potrivit să 
aducă vorba despre ideea pe care i-o menţionase în acea 
zi lui Suzy. 

- E păcat că în majoritatea timpului casa e goală. 

- N-avem ce face, zise Toolee. Turiştii vin doar la 
sfârşit de săptămână și la evenimente speciale, gen 
Heavenfest. 

- Dar tot e păcat să fie închisă în restul timpului, 
mai ales când ar putea fi folosită pentru a-i ajuta pe 
oameni. 

- Ce vrei să spui? 

- Am observat că în Telarosa nu există un centru 
pentru bătrâni. Nu e o casă mare, dar are o cameră 

de relaxare, iar sufrageria este confortabilă. Mă gân- 
deam că ar fi un loc ideal pentru vârstnici să se întâl- 
nească să joace cărți, să lucreze câte ceva sau să asculte 
ceva împreună. Arbor Hills nu e prea departe. Acolo 
stau înghesuiți şi poate şi-ar putea transporta pacienţii 
mai mobili aici de câteva ori pe săptămână pentru dife- 
rite activităţi. 

Toolee îşi lipi palma în şold. 

-Eu de ce nu moi fi gândit la asta? 

-Este o idee foarte bună, fu de acord și Terry Jo. 
Sunt sigură c-am putea găsi voluntari să se ocupe. Ce-ar 
fi să înființăm un comitet? O s-o sun pe soacră-mea cum 
ajung acasă. 

Gracie răsuflă ușurată. Filmul se termina în câte- 
va săptămâni şi o ajuta să ştie că lăsa în urma ei ceva 
pentru oraşul de care se ataşase şi de care avea să-i fie 
foarte dor. 


Câteva ore mai târziu, Bobby Tom oprea camioneta 
în faţa casei în care crescuse. T-birdul lui era singura ma- 
şină de pe alee, deci ştia că Gracie era încă acolo, iar res- 
tul voluntarelor plecaseră probabil să pregătească cina 
pentru familiile lor. În timp ce se uita la căsuţa mică şi 
albă, avu sentimentul straniu că timpul stătuse în loc 
şi că era copil din nou. Mai că se aștepta să-l vadă pe 
tatăl său ieşind din garaj cu maşina veche şi roșie Toro 
de tăiat iarba şi simţi că îi dau lacrimile. Dumnezeule, 
ce dor îi era de tatăl lui! 

Singurătatea îi pătrunsese adânc în oase. Simţea că 
fusese exclus din viețile tuturor persoanelor importante. 
De la incidentul din San Antonio petrecut cu trei săp- 
tămâni în urmă, nu făcuse decât să schimbe politeţuri 
cu mama lui și era în stare să admită doar cu jumătate 
de gură ce tare îi era dor de Gracie. O vedea în fieca- 
re zi când filma, dar nu era același lucru. ÎL trata ca şi 
cum n-ar fi fost decât şeful ei, făcea tot ce îi cerea, după 
care dispărea. Dacă i-ar fi spus cineva că avea să-i fie dor 

de felul în care încerca să facă instrucţie cu el, i-ar fi 
spus că-i nebun, dar nu putea nega faptul că îi lăsase un 
gol în viață. 

Totuşi, trebuia să-i dea foarte clar de înţeles cine era 
şeful, iar de vreme ce era sigur că-i pricepuse punctul de 
vedere, era momentul ca ei doi să aibă o confruntare. 
Avea de gând să îi spună cât se poate de limpede că 
trebuiau să înceteze cu această răceală. Era ea al naibii 
de încăpăţânată, dar dacă o făcea să tacă din gură și să 
treacă la sărutat, toate ar fi intrat iar în normal. Până la 
miezul nopții trebuia să se întoarcă în patul lui, acolo 
unde îi era locul. 

În timp ce se dădea jos din camionetă, Suzy intră pe 
alee în spatele lui. Îi făcu scurt cu mâna când cobori 
din mașină, apoi se duse în spatele mașinii să deschidă 
portbagajul. Se duse şi el şi o văzu că vrea să scoată o 
cutie mare. 

- Ce-i acolo? 

- Trofeele tale din școala generală şi liceu. 

Îi luă cutia. 

- Ai cărat singură toate astea din mansardă? 

- Am făcut mai multe drumuri. 

- Trebuia să mă suni. 

Ea scutură din umeri. Îi remarcă cearcănele de sub 
ochi și paloarea tenului. Mama lui se îngrijea tot timpul, 
așa că nu-i trecuse niciodată prin cap că va îmbătrâni şi 
ea, dar în după-amiaza asta arăta de cincizeci și mulți ani. 
I se părea şi profund nefericită şi se simţi vinovat bănu- 
ind că el era principala cauză a umbrelor acelora întu- 
necate. Îi reveniră în minte și cuvintele lui Gracie ca să-l 
facă să se simtă şi mai prost. Încercase să-i spună că 
mama avea nevoie de sprijinul lui, iar el nu ascultase. 

Mută cutia la subsuoară și îşi drese vocea. 

- Îmi pare rău că n-am putut să petrec mai mult timp 
cu tine. Am lucrat cam douăsprezece ore pe zi și mda, 
am fost ocupat, încropi el o replică vai de ea. 

Ea nu avu puterea să-l privească în ochi. 

- Ştiu de ce nu ai mai trecut pe la mine şi eu sunt cea 
căreia îi pare rău. Vocea îi tremura uşor. E vina mea. 
Știu că-i vina mea. Nu o să-l mai văd. Îţi promit. 

Se simţi mai mult decât ușurat. În ciuda faptului că 
mai nou devenise eroul oraşului, Way Sawyer avea ceva 
care lui Bobby Tom îi displăcea profund. O luă pe după 
umeri şi o îmbrăţişă. 

- Mă bucur. 

- A fost... E greu de explicat. 

- Nu trebuie să-mi explici. Hai să uităm de asta. 

- Da. Probabil că așa e cel mai bine. 

Își încolăci braţul liber de al ei și apoi o conduse 
spre casă. 

- Ce-ai zice să vă scot la masă în oraș pe tine şi pe 
Gracie? Am putea merge la O'Leary's. 

- Mersi, dar am o întâlnire de consiliu. 

- Pari obosită. Poate ar trebui s-o iei mai uşor. 

- Mă simt bine. Am stat târziu noaptea trecută să 
citesc, 

O luă în fața lui pe treptele de beton care duceau la 
terasa mică. Întinse automat mâna să rotească mânerul, 
dar ușa era încuiată. El dădu să apese pe sonerie, dar ră- 
mase cu mâna în aer când ea începu să rotească frenetic 
mânerul. 

- Firar să fie! 

- E încuiat, zise el, alarmat de comportamentul ei. 

- Răspunde-mi! Bătu cu pumnul în ușă cu chipul bo- 
ţit de disperare. Răspunde-mi, fir-ar să fie! 

- Mamă! Începu să înţeleagă. Lăsă repede cutia cu 
trofee din mână. 

-De ce nu răspunde? strigă ea și lacrimile începură 
să-i curgă pe obraji. De ce nu vrea să mă audă? 

- Mamă? Încercă să o tragă în braţe, dar ea se zbătea 
să scape. Mama, linişteşte-te! 

- Îmi vreau soţul înapoi! 

-Ştiu că-l vrei. Ştiu. O lipi de el. Umerii i se zgâlță- 
iau, iar el nu știa cum s-o ajute. Crezuse că durerea prin 

care trecuse după moartea tatălui lui se mai estompase, 
dar durerea ei părea la fel de vie ca în ziua înmormân- 
tării lui. 

Gracie deschise ușa după ce auzi bătăile, dar zâmbe- 
tul îi păli când văzu în ce stare era Suzy. 

-Ce e? Ce s-a întâmplat? 

-O duc acasă, zise el. 

- Nu! Suzy se trase de lângă el şi-și şterse lacrimile cu 
dosul palmei. Îmi pare rău. Vă rog pe amândoi să mă 
scuzaţi. Nu știu ce m-a apucat, mi-e jenă. 

-Nu ai de ce săi fie jenă. Sunt fiul tău. 

Gracie ieşi pe verandă. 

- Venirea aici îți provoacă tot felul de sentimente du- 
reroase. Nu ai fi om dacă nu ai reacționa. 

-Nu e o scuză. Schiţă un zâmbet neconvingător. Mă 
simt bine acum - serios, mi-e bine -, dar nu cred că 
vreau să intru. Arătă spre cutie. Vrei tu să aranjezi trofe- 
ele în locul meu în dormitor? Îţi arată Bobby Tom unde 
să le pui. 

- Sigur, răspunse Gracie. 

Bobby o luă pe mama lui de braţ. 

-Te duc acasă. 

- Nu! Se smulse iar și, spre disperarea lui, începu iar 
să plângă. Nu, nu mă duci! Vreau să fiu singură. Vreau 
să mă lase toată lumea în pace! Îşi duse mâna la gură și 
fugi la maşină. 

Bobby Tom o căută din priviri pe Gracie şi se uită 
neputincios la ea. 

-Vreau să fiu sigur că ajunge cu bine acasă. Mă întorc. 

Gracie dădu din cap că a înțeles. 

O urmări până acasă, adânc tulburat de scena la care 
fusese martor. Își dădea seama acum cât de tare era obiş- 
nuit să o privească pe Suzy doar ca pe o mamă, nu ca 
pe un om cu o viaţă proprie, şi îi era ruşine. De ce nu 
o ascultase pe Gracie! Intenţiona ca a doua zi să poarte 
discuţia pe care ar fi trebuit să o poarte acum câteva 
săptămâni cu mama lui. 

O urmări de lângă bordură cum intră în casă, apoi se 
îndreptă înapoi spre căsuţa albă în care crescuse. Gracie 
lăsase ușa descuiată, și o găsi la etaj, în fostul lui dormi- 
tor. Stătea pe marginea patului dublu uitându-se în gol 
spre cutia cu trofee de la picioare. Imaginea lui Gracie 
în camera lui din trecut, înconjurată de atât de multe 
obiecte din copilărie, îl făcu să simtă nişte furnicături 
ciudate pe şira spinării. 

Biroul din colț nu semăna prea tare cu cel pe care 
și-l aducea aminte, dar pe veioza verde încă se mai dis- 
tingeau urmele abțibildului cu Titans pe care el îl lipi- 
se atât de demult. În cuier era agăţată colecţia lui de 
șepci de baseball, iar posterul lui vechi cu Evel Knievel 
atârna pe perete. De ce păstrase mama lui toate lucru- 
rile astea? Tatăl lui montase rafturile din jurul ferestrei 
pe care să-și ţină trofeele. Fotoliul beanbag era un du- 
plicat, dar cuvertura aurie nu semăna deloc cu cea cu 
care crescuse. 

Gracie îşi înălță capul. 

- A ajuns cu bine? 

Daădu aprobator din cap. 

- Ce s-a întâmplat? 

Se duse la fereastră, trase perdeaua și se uită în curte. 

-Nu-mi vine să cred ce mari au crescut copacii. În 
rest, toate mi se par mai mici decât erau pe vremuri. 

Gracie nu-şi dădea seama de ce se simţea descurajată 
de lipsa lui de chef de vorbă cu ea; ar fi trebuit să se 
obișnuiască deja. Ştia însă că scena cu mama lui îl dădu- 
se peste cap şi-ar fi vrut să discute despre asta. Se ridică 
de pe marginea patului și îngenunche pe covor ca să se 
apuce să scoată trofeele vechi din ziarele cu care fuseseră 
înfăşurate. 

Cizmele lui intrară în câmpul ei vizual, după care el 
se așeză pe pat în locul din care se ridicase ea. 

- Nu ştiu ce s-a întâmplat. Stăteam de vorbă şi din- 
tr-odată a început să bată cu pumnii în uşă şi să plângă 
că de ce nu-i răspunde tata. 

Se lăsă pe călcâie și își ridică privirea spre el. 

- Îmi pare rău pentru ea. 

- Dar ce s-o fi întâmplat? 

Văzând că nu are de gând să zică nimic, o privi 
acuzator. 

- Crezi că are legătură cu Sawyer şi cu ce s-a întâmplat 
la restaurant, aşa-i! Ai impresia că e vina mea. 

- Nu am spus aşa ceva. 

-Nici nu-i nevoie. Ți-am citit gândurile. 

-Îți iubeşti mama. Ştiu că nu i-ai face rău dinadins. 

- Nu are nici o legătură cu Sawyer; sunt sigur de asta. 
Mi-a spus că nu o să-l mai revadă. 

Gracie dădu din cap c-a înţeles, dar nu comentă ni- 
mic. O interesa soarta lor, dar asta era ceva ce doar ei 
puteau decide. 

Îl văzu cum se uită prin vechiul lui dormitor şi nu fu 
surprinsă când el schimbă subiectul şi nu mai pomeni 
nimic de Way Sawyer și de mama lui. 

- Chestia asta cu locul de naştere îmi dă fiori. Nu știu 
de ce unii cred că există oameni care şi-ar pierde timpul 
bântuind pe aici să-mi vadă mie trofeele vechi de la fot- 
bal. Bănuiesc că ştii că nu sunt fericit că mi-e numele 
asociat cu aşa ceva. 

- Ar fi trebuit să ai pe cineva care să se ocupe de 
imaginea ta. Să vezi ce brelocuri o să vândă la magazi- 
nul de suvenire. Tu îmbrăcat în echipamentul echipei 
Cowboys. 

- N-am îmbrăcat în viaţa mea echipamentul de la 
Cowboys. 

- Magia fotografiei moderne. N-am reușit decât să le 
mut într-un colț întunecat, dar am avut puțin mai mult 
noroc cu o idee care mi-a venit acum câteva săptămâni. 

-Ce idee? 

-Oraşul are nevoie de un centru pentru vârstnici, şi 
în după-amiaza asta am vorbit cu Terry Jo şi cu Toolee să 
folosim casa în acest scop. Cu Suzy apucasem deja 
să vorbesc, și a fost de acord că ar fi locul ideal. 

-Un centru pentru vârstnici? Se gândi o clipă. Îmi 
place ideea. 

-Suficient de mult cât să investeşti într-o rampă pen- 
tru scaune cu rotile și să repari toaletele? 

- Sigur. 

Nici unul dintre ei nu comentă faptul că Gracie se 
simţea perfect în largul ei să-i ceară bani pentru alții, dar 
în schimb insista în continuare să-i dea un cec săptămâ- 
nal, chiar dacă banii rămâneau neatinşi în sertarul lui 
de la birou. Era mândră de faptul că făcând economie 
din banii personali avea să-şi achite rochia neagră de 
cocktail cumpărată de el la fix să o poată purta la petre- 
cerea de bun venit de la club în noaptea de dinaintea 
turneului de golf. 

Se ridică de pe pat şi începu să se plimbe spre capătul 
celălalt al camerei. 

- Uite ce-i, Gracie, știu că poate am fost puţin cam 
deplasat în noaptea când ne-am certat, dar trebuie să 
înţelegi că subiectul Way Sawyer este foarte delicat pen- 
tru mine. 

Era mirată că redeschisese subiectul. 

- Înţeleg. 

- Dar oricum, cred că n-ar fi trebuit să-mi vărs nervii 
pe tine. Ai avut dreptate când ai spus că ar trebui să 
stau de vorbă cu mama; acum îmi dau şi eu seama. Asta 
am de gând să o fac cu prima ocazie mâine. 

- Bine. Era recunoscătoare că înstrăinarea dintre ei 
avea să ia sfârșit într-un final. 

- Bănuiesc c-ai mai avut dreptate și cu altele. Se 
duse iar la fereastră să se uite în curtea din spate. 
Umerii i se prăbuşiră un centimetru. Mi-e foarte dor 
de fotbal, Gracie. 

Deveni brusc mai alertă. Nu se putea spune că era 
vreo revelaţie cutremurătoare pentru cineva care îl cu- 
noștea, dar faptul că Bobby Tom o recunoștea o mira 
foarte tare. 

- Ştiu. 

- Nu-i deloc corect, să-mi bag toate alea! Se roti spre 
ea, iar trăsăturile îi erau contorsionate de emoție. Era 
atât de agitat, încât nici nu părea că-şi dă seama că folo- 
sise un limbaj obscen în fața ei, lucru pe care arareori 
îl făcea în prezenţa unei femei. O lovitură stupidă, și 
am terminat-o cu jocul! Un rahat nenorocit de lovitură! 
Dacă Jamal m-ar fi prins cu două secunde mai devreme 
sau cu două după nu s-ar fi întâmplat nimic. 

Se gândi la caseta video şi ştiu că nu putea uita ima- 
ginea trupului lui grațios încordat în momentul contac- 
tului în urma căruia se accidentase. 

Se uită furios la ea și cu pumnul încleștat pe lângă 
corp. 

- Mai aveam trei sau patru ani buni. Voiam să-mi fo- 
losesc timpul rămas ca să-mi fac planuri de retragere, să 
mă gândesc dacă vreau să fiu antrenor sau comentator. 
Aveam nevoie de perioada aceea să mă pregătesc. 

- Înveţi repede, zise ea încet. Încă mai poţi face lu- 
crurile astea. 

- Dar nu mai vreau! Cuvintele erupseră din el, şi avu 
impresia bizară că pe el îl surprinseseră mai mult decât 
o pe ea. Vocea îi cobori până la nivelul unei şoapte: 
Înţelegi? Vreau să joc fotbal. 

Dadu afirmativ din cap. Înţelegea. 

Buzele lui se răsuciră într-un rictus. 

-Nu ştiu cum poţi sta acolo să mă asculți fără să-ţi 
vină să verși. E foarte jalnic, nu-i uşa, ditamai bărbatul 
care are toată lumea la picioare se văicăreşte că viaţa i-a 
tras și lui o palmă. Am toți banii din lume; am prieteni, 
case, mașini, iar eu stau şi-mi plâng de milă că nu pot 
juca fotbal. În locul tău, m-aș tăvăli pe jos de râs. În 
locul tău, m-aș duce direct la Wagon Wheel să le spun 
tuturor cum Bobby Tom Denton face scandal ca un ti- 
călos ca să aibă și ei de ce râde. 

-Nu mi se pare deloc amuzant. 

-Mă rog, ar trebui să ţi se pară. Pufni înciudat. Şi 
vrei să auzi ceva şi mai deplorabil? Nu mai am nici cea 

mai vagă idee cine sunt. De când mă ştiu am fost doar 
fotbalist, iar acum văd că nu ştiu să mai fiu şi altceva. 

Gracie îi vorbi cu indulgență: 

- Cred că poți fi oricine îţi pui în minte să fii. 

- Tu nu înţelegi! Dacă nu pot juca fotbal nu vreau să 
particip la joc. Nu mă pot urni să mă entuziasmez când 
mă gândesc la antrenoriat oricât de tare m-aș strădui și 
sunt al naibii de sigur că nu vreau să stau cocoțat în nu 
ştiu ce cabină cu aer condiționat ca să fac comentarii 
şi glumiţe sportive pentru cei de acasă. 

- Mai ai și alte talente în afară de astea. 

- Sunt jucător de fotbal, Gracie! Asta am fost dintot- 
deauna. Ăsta sunt. 

- Momentan, eşti actor. Cum rămâne cu cariera ta 
cinematografică? 

-E în regulă. Nici măcar nu m-ar deranja să mai fac 
un film la un moment dat, dar oricât de tare aş încerca 
să mă conving că nu-i aşa, nu-i pe sufletul meu. Mi se 
pare joacă, nu muncă. Și nu pot să nu mă gândesc că nu-i 
nimic mai vrednic de milă pe lumea asta decât un fost 
sportiv încercând să fie vedetă de cinema pentru că nu-i 
în stare să facă nimic altceva. 

- Eu te-am cunoscut după ce ţi-ai încheiat cariera și 
deci nu mă gândesc la tine ca la un atlet, fost sau fără 
şanse. Şi e greu să mă gândesc la tine ca la vedetă de 
cinema. Să fiu sinceră, întotdeauna te-am considerat în 
primul rând om de afaceri. Mi se pare evident că te pri- 
cepi la făcut bani şi mi se pare și că îţi face plăcere. 

- Îmi face plăcere, dar nu-i nici o mare scofală pentru 
mine. Poate pe unii îi face fericiți să producă bani doar 
dintr-o mândrie personală, dar pe mine nu. Precis viața 
înseamnă ceva mai mult decât să-ți poţi cumpăra niște 
jucării mai mari. Eu deja am prea multe. Nu mai am 
nevoie de încă o casă, nu-mi mai doresc un avion, iar 
dacă mai îmi cumpăr din când în când câte o maşină 
nu înseamnă decât mărunțiş pentru mine. 

În alte condiții, indignarea lui ar fi făcut-o să zâm- 
bească, dar acum era prea afectat ca să o amuze. Se gân- 
di la dāțile când intrase în biroul lui și îl văzuse vorbind 
la telefon cu cizmele urcate pe birou și cu Stetsonul tras 
pe ceafă în timp ce discuta șansele de reușită în cazul in- 
vestiției într-un pachet nou de acțiuni sau a cumpărării 
de burți de porc de pe piaţa de mărfuri. 

Se ridică de pe podea şi se duse lângă el. 

- Adevărul este, Bobby Tom, că îți place să faci bani 
şi că există o mulțime de lucruri onorabile pe care le-ai 
putea face în afară de a-ţi cumpăra jucării mai mari, ca 
să te citez. Ştiu că-ți pasă de copii. În loc să permiţi fe- 
meilor să te amenințe cu procese de paternitate, ce-ar 
fi să faci ceva mult mai complex pentru copiii fără taţi. 
Să dai niște burse sau să deschizi niște centre de zi; să 
deschizi nişte organizaţii care să se ocupe de bănci de 
alimente. Sau ce-ai zice de înnoirea echipamentului me- 
dical în aripa pediatrică a spitalului districtual pe care 
ţi-ar plăcea să-l vizitezi? Sunt o grămadă de lucruri 
care pot fi îndreptate pe lumea asta, iar tu eşti în poziția 
unică de a face ceva. Fotbalul ţi-a oferit foarte multe. 
Poate e vremea să mai dai şi înapoi. 

O privi fix, fără să scoată un cuvânt. 

- Am o idee. Nu ştiu ce părere o să ai, dar... Ce-ar 
fi să te gândeşti să înfiinţezi o fundaţie caritabilă? N-ai 
putea face bani pentru fundaţie? El nu răspunse, așa 
că-și continuă ideea: Mă gândesc la o treabă de care 
să te ocupi în permanenţă, pe care să nu o tratezi ca pe 
jucăria unui om bogat, folosindu-ţi talentul pentru ceva 
care să schimbe în bine viața celorlalți. 

- Dar asta e o nebunie. 

- Doar gândește-te. 

- M-am gândit deja şi e o nebunie, e cea mai trăsnită 
idee pe care mi-ai zis-o până acum. Eu nu sunt vreun 
filantrop la cămașă. Dacă aș încerca să fac ceva de genul 
ăsta, oamenii s-ar tăvăli pe jos de râs. 

Ideea îl contraria atât de tare încât împroșca când 
vorbea, iar ea nu se putu abține să nu zâmbească. 

-Nu cred că oamenii ar fi surprinși în vreun fel. Este 
exact genul tău. 

Își reîndreptă atenţia spre despachetarea trofeelor. Ea 
plantase seminţele, restul depindea de el. 

Se așeză pe marginea patului şi o privi muncind câ- 
teva minute. Când vorbi în cele din urmă, era evident 
judecând după sclipirea din ochii lui că se gândea la cu 
totul altceva decât la viitor. 

- Jur, Gracie, m-ai scos așa de tare din sărite că aproa- 
pe am uitat cât de drăguţ arată funduleţul tău în blugii 
ăştia. Îşi scoase pălăria de cowboy și bătu cu palma în 
saltea. Vino aici, drăguță. 

-Nu cred că-mi place mutra asta. 

Adevărul era că îi plăcea, şi încă foarte mult. Doar 
acum, când stătea singură cu el într-o cămăruță, realiza 
cât de mult timp trecuse de când făcuseră dragoste. 

- Ba-ţi promit că o să-ți placă mult de tot. Dacă ai şti 
cât timp am petrecut eu în dormitorul ăsta visând să 
aduc o fată dezbrăcată aici, nici nu ţi-ar mai trece prin 
cap să mă refuzi. 

- Aşa ai făcut! Veni în faţa lui. 

O prinse de spatele coapselor şi o trase între genun- 
chii lui desfăcuți. 

-Şi ai adus o fată dezbrăcată? 

Bobby îi deschise capsa de la jeanși şi se întinse să îi 
sărute buricul. 

- Nu prea. Mama mă supraveghea cu mare atenţie. 
Buzele lui alunecară în jos odată cu fermoarul. Când 
eram în clasa a noua, aproape convinsesem o prietenă 
comună să urce la mine în cameră, dar cred că mamele 
au un fel de radar încorporat, că n-am apucat să fac vreo 
mișcare că țuști, Suzy și apăruse cu o tavă cu Oreo. 

- Deci trebuia să te mulțumești cu bancheta din spate 
şi cu parcatul lângă râu. 

Deja vorbea sacadat. 

- Cam atât, da. 

Îi băgă mâna pe sub bluza cu imprimeu din petice și 
îi prinse sânii peste sutien. Respirația ei se îngreună și 
mai tare când îi frecă sfârcurile cu degetele mari, jucân- 
du-se cu mătasea și cu carnea până când simţi că îi vine 
să se topească. 

-Mmm, şopti el. lar miroşi a piersici. 

În scurt timp amândoi erau dezbrăcaţi și făceau dra- 
goste pe patul acela îngust, uitând cu totul de viitor. 
După ce terminară și Gracie zăcea inertă şi obosită peste 
el şi cu palma lui peste fund, îşi deschise ochii și-i văzu 
zâmbetul satisfăcut. 

- A durat o grămadă de ani să dezbrac o femeie la 
mine în cameră, dar a meritat cu vârf și îndesat. 

Îşi frecă nasul de gâtul lui și simţi asprimea bărbii 
pe tâmplă. 

- Sunt mai bună ca Terry Jo? 

Vocea lui era uscată când se rostogoli pe o parte și o 
apucă de sâni. 

-Terry Jo era doar o copilă, dulceaţă. Tu eşti femeie 
în toată firea. Nu se poate face comparaţie. 

Auzi un zgomot de jos şi ridică brusc capul când își 
dădu seama că ușa de la dormitor era deschisă. Avu o 
presimţire rea. 

-Ai încuiat uşa de jos când te-ai întors? 

-Nu cred. 

Nici nu termină bine de vorbit că de jos de lângă 
scară răsună vocea inconfundabilă a primarului Luther 
Baines. 

- Bobby Tom? Eşti acolo? 

Cu un icnet, Gracie sări în picioare și se apucă să-și 
adune hainele. Bobby Tom căscă, apoi își întinse agale 
picioarele peste marginea patului. 

-Ai grijă să rămâi acolo, Luther. Gracie e dezbrăcată. 

- Serios? 

-Mie așa mi se pare, că e dezbrăcată. 

Gracie simţi că face feţe-feţe și îi aruncă o privire uci- 
găroare. El rânji cu gura până la urechi. 

- Aşteaptă co să coborâm noi în bucătărie, strigă el. 
Suntem gata în câteva minute. 

-E bine, răspunse primarul. Și, Gracie, doamna 
Baines a auzit de planul tău despre centrul pentru vârst- 
nici de la Terry Jo. A zis că s-ar bucura să ajute la înfiin- 
ţarea unui grup de voluntari. 

Obrajii lui Gracie erau ca purpura când scotocea în 
poșetă după şerveţele. 

-Să nu uitaţi să îi mulţumiţi din partea mea, domnu- 
le primar, îngăimă ea. 

- Ei, îi poţi mulţumi și singură. E chiar aici, lângă 
mine. 

Gracie îngheţă. 

- Bună seara, Gracie, o strigă voioasă doamna Baines. 
Bună, Bobby Tom. 

Rânjetul lui Bobby Tom se lăți şi mai tare. 

- Bună seara, doamnă Baines. Mai este cineva aco- 
lo jos? 

- Doar preotul Frank de la biserica baptistă, replică 
soţia primarului. 

Gracie scăpă un țipăt alarmat. 

Bobby Tom o ciufuli şi râse înfundat. 

- Te iau peste picior, drăguță. 

-Eu și doamna Frank suntem de părere că centrul 
pentru vârstnici e o idee minunată, domnişoară Snow. 

Pe scară răsună cu ecou o voce profundă cu accente 
pastorale de neconfundat. 

- Preotul baptist de-abia aşteaptă să vă ajute cu acest 
proiect. 

Gracie se prăbuşi cu un geamăt pe marginea patului, 
iar Bobby Tom începu să râdă atât de tare încât până la 
urmă Gracie îl pocni cu o pernă. 

Ulterior nu își mai aminti cum de reușise să se îmbrace 
şi să coboare pentru a sta de vorbă cu cei mai de vază locu- 
itori din Telarosa. Bobby Tom îi spuse că se comportase 

întocmai ca regina Elisabeta, poate cu mai multă dem- 
nitate, dar nu fu sigură dacă să îl creadă sau nu. 


capitolul 21 


Dimineaţa zilei de vineri în care era programată festi- 
vitatea deschidere a casei comemorative era răcoroasă și 
senină, o zi frumoasă de octombrie timpuriu. Şcoala fu- 
sese închisă special pentru sărbătorirea Heavenfest-ului, 
iar mica peluză din față era ocupată cu tineri și bătrâni. 
Locuitorii orașului fuseseră rugați să se îmbrace în cos- 
tume de epocă pe durata weekendului. Mulți bărbaţi 
aveau bărbi şi mustăți lungi, iar femeile fuste lungi care 
fâlfâiau în briză. Adolescenţii se strânseseră pe lângă 
mașinile parcate din stradă după ce făcuseră doar o con- 
cesie parțială ţinutei vestimentare, fiind îmbrăcați, la fel 
ca Bobby Tom, în jeanși şi cu pălării de cowboy. 

-... iar astfel ne-am adunat în această frumoasă di- 
mineaţă de octombrie la umbra acestor pecani vechi 
pentru a onora... 

În timp ce Luther continuă să vorbească pe un ton 
monoton, Bobby Tom studie mulțimea de la nivelul 
platformei scunde care fusese construită în faţa garaju- 
lui. Mama lui stătea de-o parte a lui, iar Gracie în cealal- 
tă. Gracie protestase că nu vrea să stea lângă oficialități, 
dar el insistase. Era foarte drăguță într-o rochie lungă 
şi galbenă din pânză cadrilară, o boneţică demodată şi 
ochelari de soare foarte moderni. 

Comitetul Heavenfest intenţionase inițial să aibă 
inaugurarea vineri seara, dar Bobby Tom refuzase. Atle- 
ţii care participau a doua zi la turneul de golf începeau 
să vină în această după-amiază şi voia ca evenimentul 
acesta jenant să se fi terminat înainte de sosirea lor în 
Telarosa, deși trebuia să recunoască că proiectul casei 
comemorative nu i se mai păruse atât de stupid de când 
Gracie venise cu ideea de a transforma locul într-un 

centru pentru vârstnici. Ea era, după părerea lui, femeia 
cu sufletul cel mai filantrop din câte cunoscuse. 

Luther continuă să vorbească, iar Bobby Tom îşi mută 
privirea spre mama lui. Ar fi vrut să ştie ce era cu ea. În 
ultimele zece zile încercase de câteva ori să discute cu ea 
despre ce se întâmplase, dar ea evitase fiecare conversa- 
ție ba arătându-i plante noi în grădina ei sau răsfoindu-i 
broşurile primite de la agentul ei de călătorii. 

Luther flutură din mâini şi strigă în microfon când se 
apropie de marele deznodământ al discursului. 

- lar acum vi-l prezint pe cel mai de vază cetățean 
din Heaven, Texas! Cel mai bun recuperator de mingi din 
istoria fotbalului profesionist... fiul nostru preferat... 
Bobby Tom Denton! 

Bobby Tom se ridică agale în picioare în ovațiile pu- 
blicului şi se apropie de podium, abţinându-se să nu-i 
rupă degetele lui Luther când dădu noroc cu el. Micro- 
fonul scoase un sunet strident, dar asta nu îl deranja. 
Ținea discursuri în faţa acestor oameni de când era în 
liceu și ştia exact ce avea de spus. 

-Ce bine e să te întorci acasă! 

Multe aplauze şi fluierături. 

- Da, jumătate din cei pe care îi văd astăzi aici i-au 
ajutat pe mama și pe tatăl meu să mă crească şi să nu 
credeți că am uitat. 

Și mai multe ovaţii. 

şi continuă discursul, scurtându-l astfel încât să nu 
se plictisească de moarte, dar cât să îi mulțumească şi 
pe cei la care ținea atât de mult. După ce termină, îi în- 
mână mamei sale foarfeca pentru a tăia panglica întinsă 
în faţa ușii de la intrare. Pe fundalul aplauzelor, Casa 
comemorativă Bobby Tom Denton şi viitorul centru 
pentru persoane în vârstă fură inaugurate. 

n timp ce mama lui se întoarse să-și salute prietene- 
le, el o luă pe Gracie pe după umeri. Între activitățile 
pentru Heavendest și programul lui drastic de filma- 
re, nu avuseseră suficient timp să petreacă împreună. 

I se întâmplase de câteva ori în ultimul timp să nu guste 
o glumă doar pentru că nu era și ea prin preajmă să o 
audă. Asta era tipic lui Gracie - înțelegea umorul des- 
prins din viața cotidiană într-un fel specific ei. 

Îşi plecă uşor capul ca să îi şoptească la ureche: 

- Ce-ai zice să o tăiem de aici câteva ore să ne facem 
de cap? 

Gracie se uită la el cu o sinceră părere de rău - alt 
lucru care îi plăcea la ea. Nu încercase niciodată să-și 
ascundă plăcerea provocată de relaţia lor fizică sau să se 
ascundă în vreun fel. 

- Aş vrea, dar ştii că trebuie să te întorci pe platou. 
Deja ţi-au dat liber mâine. Şi oricum trebuie să mă duc 
la hotel să aranjez pachetele de bun venit pentru priete- 
nii tău. Să nu uiţi că trebuie să fii la clubul country la 
şase diseară ca să-i saluţi pe fiecare în parte. 

El oftă. Ea nu ştia încă, dar după ce termina cu fil- 
mul, ei doi aveau să petreacă câteva zile goi puşcă pe o 
insulă izolată unde nu existau telefoane și nimeni nu 
vorbea în limba lor. 

- Bine, drăguță. Dar nu-mi place ideea să te duci sin- 
gură cu mașina la club diseară. O să-l rog pe Buddy să 
te ia de acolo. 

- Nu, te rog. Nu ştiu ce se mai iveşte şi în după-amia- 
za asta şi e bine dacă avem fiecare mașina lui. 

Fu de acord cu jumătate de gură și se pregăti sufleteş- 
te să se întoarcă la muncă. 

Gracie se uită după el, iar razele de soare păreau să 
strălucească în jurul lui şi parcă vedea sclipirile argintii 
ale ramificaţiilor invizibile care îl însoțeau întotdeauna. 
Compania de producţie avea să plece în scurt timp din 
Telarosa în Los Angeles, iar Willow nu bătuse nici un 
apropo că ar fi luato şi pe ea. Lui Gracie nu-i venea 
să creadă că totul se termina atât de repede. 

În ultimele zile tot jonglase cu ideea ameţitoare că 
exista posibilitatea ca Bobby Tom să se fi îndrăgostit 
de ea şi se înroși ca focul în drum spre maşină. Chiar 

dacă încercase să-și spună că era periculos să aibă astfel 
de gânduri, tot nu putea să și le alunge complet. Cum 
altfel să se uite la ea aşa de tandru dacă nu? Își manifes- 
ta atât de deschis afecțiunea, făcea dragoste cu ea atât 
de pasional. Sigur nu putuse să se poarte la fel cu toate 
femeile din trecutul lui? Nu era clar că simţea ceva spe- 
cial pentru ea? 

Uneori îşi întrerupea lucrul ca să se uite la el, iar 
el o privea ca şi cum ar fi fost importantă pentru el. 
Acela era momentul în care începea să se gândească la 
viitor și la bebeluşi dolofani, şi la o casă plină cu sune- 
tul râsului lui. Era imposibil? Nu era posibil ca și el să 
simtă pentru ea ceea ce simţea ea pentru el? Pielea i se 
încingea şi o furnica doar când se gândea la asta. Era 
posibil ca viitorul să îi rezerve mult mai mult decât doar 
nişte amintiri? 

Pe tot restul zilei munci din răsputeri ca să nu mai 
viseze cu ochii deschişi. În scurt timp termină de făcut 
pachetele de bun venit pe care trebuia să le ducă la ho- 
telul Cattleman pentru a evita izbucnirea unei crize la 
clubul country. Dădu o fugă până acolo, strecurându-se 
pe sub bannerele de bun venit atârnate deasupra străzii 
principale. Şi pe acestea scria, la fel ca pe orice altceva 
în oraş de la stickere la tricouri, HEAVEN, TEXAS! UN 
LOC PENTRU INIMA TA. 

O bună parte din după-amiază şi-o petrecu la clubul 
country, lămurind problemele cu aranjarea meselor. 
Când termină era aproape cinci și își aminti că nu își 
luase salariul. Avea exact patru dolari în portofel, așa 
că alergă în mare grabă la apartamentul Windmill de la 
etajul de sus al hotelului, sperând să ajungă înainte ca 
persoana responsabilă cu plăţile să fi plecat. 

Spre dezamăgirea ei, Willow încuia uşa chiar când 
cobora ea din lift. Gracie iuți pasul. 

- Îmi pare rău c-am întârziat, dar a fost nebunie azi. 
Aș putea să-mi iau cecul? 

Willow ridică din umeri şi-i deschise ușa. 

- Nici o problemă. 

Gracie o urmă înăuntru. Deși încercase să îi fie cât mai 
de ajutor lui Willow, relaţia lor era în continuare tensio- 
nată, iar Gracie bănuia că motivul era că Willow avusese 
de gând să aibă ea o aventură cu Bobby Tom. Nici nu voia 
să se gândească cât de furioasă ar fi fost producătoarea 
dacă ar fi descoperit că logodna era o făcătură. 

- Ştiu că nu eşti prea entuziasmată de faptul că nu am 
stat prea mult pe platou, dar mi-ai spus că Bobby Tom e 
cel care îmi dă ordine, iar el vrea să mă ocup de detaliile 
organizaționale pentru turneul de golf. 

- Nu-i nimic, Gracie. Las-o aşa. 

Willow era o șefă dură, iar lui Gracie îi era greu să 
şi-o imagineze la fel de îngăduitoare și cu altcineva. 
Dacă tot erau singure, putea profita să aducă în discuţie 
subiectul ce privea viitorul ei. 

-Mā întrebam ce planuri ai pentru mine. 

- Planuri? 

- Pentru L.A. Dacă vrei sau nu să merg şi eu. 

-Mai bine lai întreba pe Bobby Tom. Începu să răs- 
foiască un dosar așezat pe bufet. Am auzit că au ajuns 
deja câțiva jucători de la Lakers pentru turneul de golf. 
Am fost fană ani buni a echipei şi sper să am ocazia să îi 
cunosc la masa de diseară. 

- Sunt sigură că lui Bobby Tom îi va face plăcere să vă 
facă prezentările. Ezită şi îşi alese cu grijă cuvintele: Wil- 
low, nu vreau ca relația mea personală cu Bobby Tom să 
îmi influenţeze viitorul profesional. Indiferent de cine 
îmi este şef, tu eşti cea care m-a angajat şi m-aș simţi mai 
bine dacă aș şti ce plan ai pentru mine. 

- Îmi pare rău, Gracie, dar în momentul ăsta nu am 
ce să-ţi spun. Părea că are probleme cu găsitul cecului, 
o luă de la capăt cu căutarea dar se opri. Oh, da. Cecul 
tău e separat. 

Gracie simţi un fior rece când o văzu pe Willow 
ducându-se la birou, deschizând sertarul din mijloc și 
scoțând un plic lung. 

Vocea ei sună uşor stinsă: 

- Dar de ce? De ce cecul meu vine separat de al 
celorlalți? 

Willow ezită o secundă prea mult. 

-Cine ştie ce-o fi în mintea contabilei? 

- Tu, insistă ea. Tu eşti producătoarea. 

- Uite ce-i, Gracie, mai bine ai vorbi cu Bobby 
Tom. Eu mă grăbesc acum. 

Îi băgă cecul printre degetele pepene. 

Gracie simţi ceva rece pe șira spinării şi de-abia 
putu îngăima câteva cuvinte când realiză ce se întâmpla 
de fapt. 

- Bobby Tom mi-a plătit salariul încă de la început, 
nu! El m-a angajat, nu Windmill. 

Willow își luă poșeta și se duse la ușă. 

- Chiar nu vreau să mă amestec. 

- Dar deja te-ai amestecat. 

- Gracie, un lucru pe care trebuie să-l prinzi repede 
dacă vrei să supravieţuieşti în domeniul ăsta e că nu tre- 
buie să enervezi vedeta. Îtedegi ce încerc să-ți spun? 

Gracie înţelesese prea bine. Bobby Tom îi plătise 
tot timpul salariul și îi spusese lui Willow să păstreze 
secretul. 

Genunchii i se înmuiaseră când o urmă pe Willow 
afară din apartament. Simțea că ceva fragil se spărsese 
în ea. Nu se așteptase la un asemenea act de trădare. 
În timp ce liftul cobora, toate visurile ei se evaporară. 
Fusese lucrul cel mai important pentru ea. Esenţial. Nu 
mai departe de dimineața asta se chinuise singură cu 
speranţa că ar putea să o iubească, iar acum ştia că nu o 
vedea diferit de ceilalți paraziți care îl căpuşaseră. 

leşi din hotel şi se duse amețită spre mașină. Tot 
timpul acesta nu fusese pentru el decât un alt caz ca- 
ritabil. Nuşi putea reţine lacrimile. li era îndatorată 
pentru tot: pentru acoperișul de deasupra capului, pen- 
tru mâncare, pentru orice de la șampon la Tampax. O 
luă ameţeala când se gândi ce mândră se simţise când 
îi lăsa bani în sertar pentru chirie şi rochia de cocktail. 


A CP." > 

Ce distracție pe capul lui să vadă cum banii cu care o 
plătea se întorceau la el. Probabil că se distra nespus pe 
tema asta pe la spatele ei. 

Strânse volanul şi mai tare, dar lacrimile nu voiau să 
se oprească. De ce nu-şi dăduse seama mai devreme? Nu 
o iubea deloc. Îi era milă de ea, aşa că inventase o slujbă 
pentru ea din milă, la fel cum înfiinţa fonduri pentru 
copii care nu erau ai lui și completa cecuri pentru prie- 
teni pe care îi părăsise norocul. Nu avusese niciodată de 
lucru încontinuu şi nici măcar nu avusese satisfacția că 
merita acei bani. Ştiuse de la început că nu avea nevoie 
de o angajată cu normă întreagă, dar nu voise să aibă pe 
conștiință concedierea ei. Lui Bobby Tom îi plăcea să-l 
facă pe Dumnezeu. 

Se holba în gol drept în faţă. Nu îi spusese adevărul de 
la început şi o înșelase într-un mod pe care nu îl putea 
ierta niciodată. Îi explicase foarte clar cât de important 
era pentru ea să fie pe propriile picioare. Ştiuse foarte 
clar! Dar nu contase pentru el, pentru că ea nu conta 
pentru el. Dacă i-ar fi păsat de ea, nu ar fi jupuit-o în fe- 
lul acesta de toată demnitatea. „Eu nu o să iau niciodată 
nimic de la tine, Bobby Tom. Eu vreau doar să-ți dăru- 
iesc.“ Ce glumă! Ce glumă vai de capul ei şi dureroasă! 


Unii bărbați urau smochingurile, dar Bobby Tom pă- 
rea că se născuse îmbrăcat aşa. Fireşte că își personalizase 
ţinuta: o cămaşă plisată în culoarea levănţicii și butoni 
cu diamante, un Stetson negru şi o pereche de cizme de 
cowboy din piele de șarpe pe care le purta doar la ţinutele 
de ocazie. Clădirea din piatră a clubului fusese lustruită 
de la vestiar până la salon pentru cel mai mare eveniment 
din istoria ei. Vânzările de bilete pentru turneul de a 
doua zi întrecuseră orice așteptări, și până și meteorolo- 
gul îşi adusese o contribuţie, promițând o zi însorită cu 
temperaturi de maximum douăzeci de grade. 

Sportivii începuseră să vină pentru petrecerea cock- 
tail de dinainte de cină, când una dintre chelneriţe îi 
şopti lui Bobby Tom că era cineva care îl aștepta la parter. 

În timp ce traversă golul, se uită spre intrare uşor ener 
vat. Unde era Gracie? Ar fi trebuit să ajungă deja. Mulți 
dintre ei aveau să se bucure mult de prezența ei și voise 
să înceapă să-i facă cunoștință cu toată lumea. Gracie era 
cea mai ignorantă femeie în materie de sport pe care o 
cunoscuse și ştia că lipsa ei de cultură sportivă avea să 
o bage în tot felul de situaţii delicate, de pe urma cărora 
avea să se distreze toată seara. Tot nu pricepuse încă cum 
de ignoranţa ei în materie de sporturi era în același timp 
şi una dintre cele mai interesante calități ale ei. 

Cobori scara acoperită cu covor până la nivelul de 
mai jos, unde vestiarele erau goale peste noapte. Ușa 
de sticlă care ducea la magazinul de articole sportive gol 
ar fi trebuit să fie încuiată, dar era întredeschisă, şi intră 
înăuntru. O singură lumină era aprinsă pe tejghea și 
nu îl văzu pe bărbatul din colțul îndepărtat al camerei 
decât când Way Sawyer veni spre el. 

- Denton. 

Bobby Tom ştiuse că la un moment dat trebuia să 
îl înfrunte pe Sawyer, dar nu îşi propusese să o facă în 
seara asta. Dintr-un motiv sau altul, bărbatul acesta avea 
legătură cu tristețea mamei lui și voia să ştie de ce. 

Sawyer se uita interesat la una dintre crosele supradi- 
mensionate și veni spre el ţinând-o pe lângă corp. Ţinu- 
ta lui formală nu îi masca aspectul neîngrijit, consecința 
probabilă a nopților agitate din ultima vreme. Bobby 
Tom se strădui să-și controleze antipatia. Deși Sawyer 
făcuse acel anunţ despre Rosatech, tot nu-l simpatiza. 
Era un nenorocit rece şi fără inimă care și-ar fi înşelat și 
bunica la nevoie. 

Refuză să bage în seamă impresia că în momentul 
acesta Sawyer părea mai mult obosit decât fără suflet. 

- Cu ce te pot ajuta! zise el cu răceală. 

- Am venit să vorbesc cu tine despre mama ta. 

Exact subiectul despre care trebuia să vorbească, dar 
Bobby Tom simţi că ia foc. 

- Nu-i nimic de discutat. Stai departe de ea și nu-i 
nici o problemă. 

- Am stat departe. E mai bine acum? E fericită? 

- Ba bine că nu. Mai fericită ca niciodată. 

- Minţi. 

Deși îl acuza, Bobby Tom sesiză nesiguranța vocii lui 
Sawyer şi profită de ea. 

- Ultima dată când am vorbit era încântată de o croa- 
zieră şi de nişte plante noi sădite în grădină. A fost foar- 
te ocupată cu prietenele și proiectele ei şi n-am petrecut 
prea mult timp împreună.. 

Umerii lui Sawyer căzură aproape imperceptibil şi de- 
gerele slăbiră crosa, dar Bobby Tom nu lăsă garda jos. 
Omul acesta îi făcuse rău mamei lui și voia să se asigure 
că nu se va mai întâmpla. 

- Din ce mi-am putut da seama, n-are nici o grijă. 

- Am înţeles. Sawyer își drese vocea. Îi este foarte dor 
de tatăl tău. 

- Crezi că nu știu? 

Sawyer propti crosa în covor. 

-Semeni mult cu el, să ştii. Ultima dată când lam 
văzut avea doar vreo optsprezece-nouăsprezece ani, dar 
asemănarea e izbitoare. 

- Așa zic mulți. 

- L-am urât din tot sufletul. 

- Nu cred că el se dădea prea tare în vânt după tine. 

-Greu de spus. Chiar dacă e așa, nu mi-a arătat-o 
niciodată, deşi i-am dat motive. Era al naibii de amabil 
cu toată lumea. _ 

- Şi atunci de ce îl urai? Întrebarea îi scăpă, deși nu 
voise să intre deloc în detalii. 

Sawyer mângâie capul crosei. 

-Mama mea a făcut curat în casa bunicii tale, ştiai? 
Asta se întâmpla înainte să renunțe la viață și să se apu- 
ce de altă meserie. 

Se opri, iar Bobby Tom se gândi la povestea pe care 
le-o spunea oamenilor cum că mama lui era târfă. Pen- 
tru el fusese o glumă bună, pentru Sawyer dimpotrivă și, 
deşi nu-l suferea deloc, se simţi rușinat. 

Sawyer continuă să vorbească: 

- Eram de aceeaşi vârstă cu tatăl tău, dar el era mai so- 
lid, iar când eram cam în clasa a şasea-a şaptea, bunica 
ta îi dădea mamei mele toate hainele care îi rămăseseră 
mici. Trebuia să mă duc la școală cu haine de căpătuială 
şi eram așa de invidios pe el uneori că-mi venea să mă 
sufoc. Zilnic mă vedea îmbrăcat cu haine de la el şi n-a 
scos o vorbă niciodată. Un cuvânt nu mi-a spus. Nici 
mie, nici altcuiva. Ceilalți copii au observat însă şi mă 
sâcâiau pe tema asta. „Hei, Sawyer, aia de pe tine nu-i 
cămașa veche a lui Hoyt?“ Dacă tatăl tău era pe acolo, 
clătina din cap şi zicea că ce naiba, cum să fie a lui; se 
făcea că n-o mai văzuse în viaţa lui înainte. Doamne, 
l-am urât pentru asta! Dacă mi-ar fi râs în nas că-s sărac, 
aș fi putut reacționa. Dar nu a făcut-o niciodată şi din 
perspectiva mea de acum nu cred că îi stătea în fire. Din 
multe puncte de vedere cred că a fost cel mai bun om pe 
care l-am cunoscut. 

Bobby Tom simţi un val de mândrie atât de copleşi- 
toare că nu se aștepta. lar imediat apoi, durerea devas- 
tatoare a pierderii suferite. și împietri inima să nu îşi 
trădeze deloc emoțiile. 

- Dar îl urăști în continuare. 

-Asta se întâmplă când invidiezi pe cineva. O dată, 
în liceu, i-am spart dulăpiorul din vestiar și i-am furat 
sacoul de școală. Nu cred c-a bănuit niciodată că eu am 
fost. Bineînţeles că nu mă puteam îmbrăca cu el; nu 
asta voisem. L-am luat şi i-am dat foc ca să nu-l mai îm- 
brace el niciodată. Poate am crezut că dacă scap de el o 
să-i dispară şi toate realizările sau poate nu suportam 
să-l văd cum i-l pune pe umeri mamei tale când o con- 
ducea acasă. Haina aia afurisită îi venea aproape până 
la genunchi. 

Imaginea aceasta a părinţilor lui ca elevi de liceu îl 
dezorientă într-un mod ciudat pe Bobby Tom. 

- Deci despre asta este vorba, nu-i aşa? Despre ma- 
ma mea. 


| 

-Cred că întotdeauna a fost. Privirea i se încețoşă și 
mintea îi zbură undeva departe. Era foarte drăguță. Ea 
nu e de aceeași părere pentru că a purtat aparat dentar 
până spre sfârşitul clasei a zecea și doar asta-și amintește, 
dar crede-mă pe cuvânt că era frumoasă ca un tablou cu 
aparat cu tot. Și era la fel ca tatăl tău, amabilă cu toată 
lumea. Râse sincer amuzat. Cu toată lumea, mai puţin 
cu mine. Într-o zi sa întâlnit cu mine pe hol şi nu mai 
era nimeni pe-acolo. Avea de dus ceva la cancelarie cred, 
iar eu chiuleam. Îmi ridicasem gulerul și mă cocârjasem 
lângă dulăpioare ca un golan bun de nimic. l-am arun- 
cat cea mai cruntă privire de care eram în stare, am stu- 
diat-o din cap până în picioare și probabil c-am speriat-o 
rău de tot. Mi-aduc aminte că îi tremurau mâinile pe 
hârtii, dar m-a sfredelit cu privirea. „Wayland Sawyer, 
dacă nu vrei s-ajungi golan pe străzi du-te în clasa ta 
imediat.“ Curajoasă foc mama ta. 

Era greu să ţină supărarea în faţa unei sincerități atât 
de dezarmante, dar Bobby Tom ţinu să-și reamintească 
faptul că Sawyer nu mai era un adolescent golan și că de 
data asta ameninţarea la adresa mamei lui era serioasă. 

- Una e sperietura trasă de un puști, zise el cu calm. 
Alta e sperietura trasă de un adult. Spune-mi ce i-ai fă- 
cut acum. 

Bobby Tom nu prea se așteptase să primească un răs- 
puns, aşa că nu se miră când Sawyer se întoarse cu spa- 
tele fără să spună nimic şi se duse la suportul de lemn. 
Puse crosa de golf la loc şi se sprijini de tejghea, dar 
în ciuda posturii sale degajate, era încordat tot. Bobby 
Tom deveni şi el mai vigilent, pregătindu-se în eventua- 
litatea unei lovituri. 

Sawyer își ridică privirea spre tavan și înghiţi cu 
greu. 
-lam dat de înţeles că o să închid Rosatech-ul dacă 
nu-mi devine amantă. 

Bobby Tom simţi că-i explodează ceva. Țâșni cu bra- 
țul încordat în spate, gata să-l omoare pe nenorocit, dar 

se opri când ajunse la el și furia îi fu înlocuită cu o 
voinţă glacială şi letală. Îl apucă de guler pe bărbatul 
mai în vârstă. 

- Sper că te-a trimis direct la dracul. 

Sawyer își drese vocea. 

- Nu. Nu m-a trimis. 

- Te omor. 

Mâinile lui Bobby Tom traseră de haină şi îl împinse- 
ră pe Sawyer de tejghea. 

Sawyer îl apucă de încheieturi. 

- Te rog ascultă-mă. Măcar atât. 

Bobby Tom voia să afle și restul poveștii şi se forță să 
îi dea drumul, dar de mutat nu se mută. Vocea îi era 
coborâtă și mortală. 

- Spune tot! 

- Nu i-am spus asta niciodată, dar asta s-a gândit ea 
că voiam și am așteptat prea mult ca să-i spun adevărul. 
Poţi să mă crezi sau nu, dar în afara Telarosei oamenii 
mă consideră un tip destul de decent şi m-am gândit că 
dacă o să petrecem ceva timp împreună o să-și schimbe 
şi ea părerea. Lucrurile însă au scăpat de sub control. 

- Ai violat-o. 

- Nu! Fu pentru prima dată când Sawyer se înfurie 
şi nările îi spumegară. Poţi crede ce vrei despre mine, 
Denton, dar nu aşa ceva. Nu te priveşte deloc ce s-a în- 
tâmplat între noi, dar îţi spun atât - nu a fost vorba de 
nici un fel de forță. 

Bobby Tom simţi că i se face rău. Nu voia să se gân- 
dească deloc la mama lui din perspectiva asta. Ce era 
şi mai rău era că nu putea suporta ideea că se dăruise 
de bunăvoie lui Sawyer fiind măritată cu tatăl lui și cât 
memoria lui Hoyt Denton era încă vie. 

Furia lui Sawyer se potoli la fel de repede pe cât 
erupsese. 

- Nu am obligat-o în nici un fel, dar a fost prea ra- 
pid pentru ea şi ştiam. Îl iubeşte încă foarte mult pe 
tatăl tău; a fost un om straşnic şi o înţeleg perfect. Dar 

el nu mai este, iar eu sunt. Ea e singură. Ea vrea să țină 
la mine, doar că nu vrea să o recunoască, iar eu cred că 
din cauza ta. 

-Nu ai de unde să știi. 

-Tu eşti cea mai importantă persoană din viața ei și 
mai degrabă şi-ar tăia o mână decât să-ți facă rău. 

- Vreau să stai departe de ea. 

Sawyer îl privi cu o ostilitate fățișă. 

-Sper că-ți dai seama că n-am venit să-mi vărs nădu- 
ful în faţa ta pentru c-oi fi vreun masochist. Nu-mi eşti 
din cale afară de simpatic — părerea mea e că ești un ego- 
ist ticălos -, dar sper să mă înșel. Sper că ai mai mult din 
tatăl tău decât îmi dau eu seama acum. Am fost sincer 
cu tine pentru că mă rog să se întâmple un miracol. Fără 
aprobarea ta, eu cu ea nu avem nici o şansă. 

- N-o să se întâmple nici un miracol. 

Era un om mândru și tonul lui nu era deloc rugător. 

- Nu vreau decât o şansă, Bobby Tom. Vreau să mi se 
acorde o şansă. 

- Tu vrei să-ţi dau eu un rahat de binecuvântare! 

- Eşti singurul care o poate convinge să nu se mai 
simtă vinovată. 

- Păcat atunci, pentru că n-o să fac aşa ceva! Îi înfipse 
lui Sawyer degetul în piept. Te avertizez. Las-o în pace 
pe mama, că o să regreţi şi dacă îndrăznești să te uiţi 
înspre ea. 

Sawyer îl fixă cu o privire grea şi neabătută. 

Bobby Tom se întoarse pe călcâie să iasă cât mai re- 
pede de acolo, respirând atât de greu încât trebui să se 
oprească în capul scărilor să se adune. Avusese dreptate; 
ştiuse. Sawyer o făcuse să sufere pe mama lui și, indife- 
rent de consecinţe, trebuia să se asigure că lucrul acesta 
nu se repeta. 

Unul dintre foştii coechipieri îl strigă şi se trezi în 
mulţimea strânsă la bar. Se duse de la un grup la altul, 
îi bătu pe unii pe spate şi povesti chestii vechi ca și cum 
n-ar fi avut nici o grijă pe lume, dar în timp ce își saluta 

prieteni vechi trăgea cu coada ochiului spre uşă în spe- 
ranţa că o va vedea pe Gracie, de care avea nevoie ca să-l 
liniștească după întâlnirea cu Sawyer. Pe unde naiba tot 
întârzia? De abia se abținea să nu fugă ca nebunul în 
parcare să se uite după ea. 

Îl văzu cu coada ochiului pe Sawyer la bar stând de 
vorbă cu Luther, iar la scurt timp o zări şi pe mama lui 
în partea cealaltă a încăperii discutând cu câteva priete- 
ne. Părea că se distrează, dar era prea departe de el ca 
să-și dea seama prea bine. Se gândise să plece imediat 
după terminarea filmărilor cu ea în croaziera de care îi 
spusese. Nu prea credea că lui i-ar fi plăcut în croazieră, 
dar îi plăcea să fie cu mama lui şi pentru ea ar fi fost o 
gură binemeritată de aer. Ar fi putut şi Gracie să vină şi 
arunci nu s-ar mai simţit că o ia razna captiv pe un vas 
și s-ar fi distrat toți trei. Cu cât se gândea mai mult, cu 
atât ideea îi surâdea mai tare şi îi mai revenea inima 
la loc. 

Se panică brusc când văzu că privirea mamei lui căzu 
asupra lui Way Sawyer. Instantaneu ochii i se umplură 
de o tristețe și un dor atât de acute, încât lui îi venea 
să-și ferească privirea. Sawyer se răsuci și o văzu și uită ce 
voia să-i spună lui Luther. Chipul lui Sawyer se înmuie 
de o emoție pe care Bobby Tom o cunoştea bine în sub- 
conştientul lui, dar nu voia să-i zică pe nume. 

Trecură câteva secunde. Nici Way și nici Suzy nu 
făcură vreun pas spre celălalt. Într-un final îşi mutară 
privirile la unison, ca şi cum aceea ar fi fost toleranța 
maxim suportată la durere. 


capitolul 22 


Gracie se opri chiar lângă uşa salonaşului clubului 
unde petrecerea era în toi. În jurul ei roiau sportivi bine 
făcuţi şi femei frumoase și o clipă avu impresia că era 
iar în noaptea în care îl cunoscuse pe Bobby Tom. Deși 

nu vedea nici un jacuzzi pe acolo, recunoscu câteva fețe, 
iar atmosfera era la fel de festivă. 

Costumul ei vechi bleumarin contribuia şi el la sen- 
zaţia de dejă-vu, iar pentru că între timp se obișnuise 
să-i placă să poarte haine mult mai flatante, părea că îi 
este şi mai mare şi îi stă şi mai prost decât în acea noap- 
te. Se încălțase și cu pantofii comozi negri, își curățase 
faţa de machiaj și își prinsese părul la spate cu câteva 
agrafe simple. În seara asta pur şi simplu nu fusese în 
stare să se pună în pielea personajului pe care Bobby 
Tom îl crease pentru ea, oricât de mult i-ar fi plăcut şi 
ei acea imagine. Problema principală era că nu fusese în 
stare să se îmbrace cu rochia neagră de cocktail cu care 
își făcuse planul să îl uimească. Preferase să revină la 
persoana care fusese înainte ca el să facă pe Pygmalion 
cu viaţa ei. 

El nu avea să afle niciodată cât de dificil fusese pen- 
tru ea să apară aici în această seară și doar faptul că 
îşi asuma pe de-a-ntregul responsabilităţile o obligase 
să vină. Încă nu o zărise. Era prins într-o discuție cu o 
frumuseţe încântătoare blondă, care semăna cu Marilyn 
Monroe în perioada de glorie. Puțin mai în vârstă ca 
Bobby Tom, era îmbrăcată într-o rochie argintie spec- 
taculoasă mulată până la jumătatea coapsei, iar Bobby 
Tom o privea cu o afecțiune atât de deschisă, încât Gra- 
cie simţi un junghi în inimă. Era exact genul de femeie 
cu care avea să se căsătorească la un moment dat, o fe- 
meie atinsă de acelaşi praf de stele care îl transformase 
şi pe el într-un personaj atât de uimitor. 

Blonda își strecură braţul pe talia lui şi îşi puse obra- 
zul pe sacoul lui. El o îmbrăţișă, iar Gracie o recunoscu 
ca fiind Phoebe Calebow, minunata proprietară a echi- 
pei Chicago Stars şi fosta şefă a lui Bobby Tom. Îşi adu- 
se aminte de fotografiile din ziare cu ei sărutându-se pe 
marginea terenului și se întrebă de ce doi oameni care 
potriveau atât de bine nu erau împreună. 

În acel moment el îşi ridică privirea și o văzu pe 
Gracie. Confuzia din ochii lui fu înlocuită aproape ime- 
diat de enervare, iar ei îi veni să strige la el: „Asta sunt, 
Bobby Tom! Asta sunt eu!“ O femeie obişnuită care fu- 
sese atât de naivă încât să-și închipuie că putea dărui 
ceva unui bărbat care deja avea totul. 

Phoebe Calebow își înălță capul şi se uită în direcţia 
ei. Gracie nu se mai putea eschiva. Își îndreptă umerii 
şi porni spre ei, rățușca cea urâtă care se ducea la două 
lebede aurite. 

Lebădoiul se încruntă, iar penajul aurit îi era ciufulit. 

- Ai întârziat. Pe unde ai fost și pentru ce mama nai- 
bii eşti îmbrăcată așa? 

Gracie îl ignoră pentru simplul motiv că nu avea tăria 
să i se adreseze direct. Se abţinu cu greu să nu-şi înfigă 
urâtele gheare ale geloziei în carnea lui Phoebe când îi 
întinse o mână. 

- Gracie Snow. 

Se așteptase la un aer arogant şi glacial, exact genul 
pe care o femeie atât de minunată l-ar fi adoptat în faţa 
unei persoane atât de neglijente, dar constată cu sur- 
prindere o combinaţie de prietenie și curiozitate vie în 
ochii ei. 

- Phoebe Calebow, zise ea strângându-i mâna la rân- 
dul ei. Imi pare foarte bine să te cunosc, Gracie. De-abia 
săptămâna trecută am auzit de logodna voastră. 

- Sunt sigură că a fost o surpriză pentru toată lumea, 
zise Gracie bățos, neștiind ce atitudine să aibă faţă fe- 
meia aceasta cu aspect de zeiță a sexului, dar caldă și 
plăcută ca mama terra. 

- Eu înţeleg foarte bine de ce te-a ales. 

Gracie îi aruncă o privire sfredelitoare, sigură că o 
lua peste picior, dar Phoebe Calebow părea extrem de 
serioasă. 

- Gemenele o să fie devastate. Fiicele mele erau con- 
vinse că le va aștepta să crească şi o să se însoare cumva 
cu amândouă. Avem patru copii, îi explică ea, printre 

care şi un băieţel de trei luni. Încă îl alăptez, așa că lam 
luat şi pe el. Acum e acasă la Suzy cu o bonă. 

Bobby Tom făcu o mutră chinuită. 

-Pe cuvântul meu, Phoebe, dacă începi să vorbești 
despre alăptat, direct acasă plec. 

Phoebe chicoti şi îl bătu pe braţ. 

- Bun venit în lumea oamenilor căsătoriţi. O să te 
obișnuiești. 

Gracie îşi reprimă imaginea în care apăreau copiii lui 
Bobby Tom, nişte băieţei rotofei, la fel de imposibil de 
irezistibili ca tatăl lor. Nu crezuse că o să poată îndura o 
durere și mai mare, dar ideea că Bobby Tom avea să aibă 
copii cu altcineva o contrazicea,. 

Mulțimea începuse să migreze către salon când un băr- 
bat arătos şi solid, care părea să aibă patruzeci şi un pic 
de ani, veni în spatele lui Phoebe şi o prinse de umeri. 
Spuse cu un accent ușor sudist: 

- Dacă vrei să faci ceva recrutări, mielușica mea, ești 
în locul potrivit. Am văzut câţiva jucători foarte buni 
prin mulțime care nu par deloc mulţumiţi de proprieta- 
rul echipei pentru care joacă acum. | 

Phoebe deveni brusc interesată. În același timp, își 
înălță capul și se uită la bărbatul din spatele ei atât de 
drăgăstos, încât lui Gracie îi veni să plângă. Bobby Tom 
o privise uneori așa, dar nu era același lucru. 

- Gracie, soțul meu, Dan Calebow. A fost antrenorul 
lui Bobby Tom. Dan, Gracie Snow. 

Calebow zâmbi. 

-Îmi pare bine de cunoștință, domnişoară Snow. Aţi 
făcut treabă bună. Se întoarse spre Bobby Tom. Mi-a 
zis cineva că e şi logodnica ta aici, Domnu” Vedetă de 
Cinema. Nu-mi vine să cred că te-ai hotărât în sfârșit să 
te însori. Când pot s-o cunosc şi eu? 

Phoebe îi făcu semn. 

- Gracie e logodnica lui Bobby Tom. 

Calebow își mască rapid uimirea. 

- Ei, da, asta da. Și pari şi o femeie foarte cumsecade. 
Condoleanţele mele, doamnă. 

Tentativele lui de a-şi acoperi gafa cu o glumă nu reu- 
şi să detensioneze atmosfera. În mod normal, Gracie se 
pricepea să facă conversație chiar şi în situaţii penibile, 
dar acum simţea că i se lipise limba de cerul gurii şi ră- 
mase acolo între cei trei, stupidă, monotonă şi mută. 

Într-un final Bobby Tom sparse tăcerea. 

- Vă rog să mă scuzați un minut, am ceva de discutat 
cu Gracie. 

Phoebe le făcu cu mâna de la revedere. 

- Duceţi-vă. Eu mă duc să recrutez câțiva înainte să 
ne așezăm. 

Bobby Tom o apucă pe Gracie de braţ și începu să 
o tragă înspre ieşire pentru a-i trage un perdaf sănătos, 
dar înainte de a apuca să o ducă undeva unde să rămână 
singuri un bărbat solid şi brunet cu un nas cât o pătlagi- 
nă și gură delicată îl interceptă. 

- Te ascunzi de mine, B.T. Am auzit că te însori. Un- 
de-i norocoasa? 

Bobby Tom serâşni din dinţi. 

- Aici e norocoasa. 

Bărbatul acesta nu era nici pe departe la fel de pri- 
ceput la mimă precum Dan Calebow și era, fără doar 
şi poate, şocat. Gracie simţi cum Bobby Tom își pune 
braţul peste umerii ei, iar dacă nu l-ar fi cunoscut, ar fi 
zis că gestul era protector. 

- Gracie, el este Jim Biederot. A fost apărător la Stars 
mulți ani și împreună am jucat nişte meciuri foarte 
reușite. 

Disconfortul lui Biederot era evident. 

- Îmi pare bine să te cunosc, Gracie. 

Între ei apăru Luther, scutind-o pe Gracie să mai 
răspundă. 

- Pastorul Frank se pregăteşte de invocaţie. Hai, veniţi! 

Gracie simţi frustrarea lui Bobby Tom când Luther îi 
trase înapoi spre salon. 


Un loc pentru inima ta 333 


-O să vorbim mai târziu, îi spuse el printre dinți. Să 
nu crezi că scapi. 

Lui Gracie i se păru că cina s-a lungit câteva ore, deşi 
toți ceilalți păreau că se distrează. Musafirii începură să 
se plimbe pe la mese ca să-i salute pe alții la puţin timp 
după ce fu servit felul principal, şi îşi dădu seama că de- 
venise unul dintre principalele subiecte de discuţie. Era 
sigură că nici unul dintre prietenii lui nu putea pricepe 
de ce se încurcase cu o păsărică atât de prăfuită, şi încă 
cu una care nici să ciripească ceva nu era în stare. 

Deşi Bobby Tom nu se manifesta ca atare, era evident 
că îi era jenă cu ea și nu ar fi crezut-o niciodată că nu 
făcuse dinadins. Nici măcar acum nu voia să-l facă să 
sufere. El era aşa cum era, nu se putea schimba, cum 
nici ea nu se putea schimba, motiv pentru care nici 
nu se îmbrăcase cu hainele stilate şi nici nu se fardase 
în seara aceasta. 

Cei din Telarosa se simțiră atât insultaţi, cât şi con- 
trariaţi de apariţia şi de tăcerea ei. Ca şi cum ar fi venit 
beată, nu doar îmbrăcată foarte urât. Suzy se interesă 
dacă era bolnavă, Toolee Chandler se ținu după ea la 
toaletă şi o întrebă dacă îşi pierduse minţile să apară în 
halul acesta, iar Terry Jo o opri din drum ca să o bosco- 
rodească că îl făcea de râs pe Bobby Tom. 

Gracie nu mai suportă. 

- Eu şi Bobby Tom am rupt logodna. 

Terry Jo rămase cu gura căscată de mirare. 

- Dar, Gracie, nu e bine. Toată lumea știe ce mult vă 
iubiţi. 

Asta deja era prea mult. Se întoarse pe călcâie şi pără- 
si clădirea fără să mai spună nimic. 

O oră şi ceva mai târziu auzi troncănitul ciocatelor 
lui urcând câte două trepte deodată spre apartamentul 
ei şi apoi contactul pumnului cu ușa. Îmbrăcară încă 
în cămașa albă și fusta bleumarin, stătea pe întuneric 
încercând să-și întrevadă cât mai clar viitorul. Se ridică 
de pe scaun, aprinse lumina și-și trecu o mână foarte 

apatic prin părul eliberat de agrafe. Încercă să se adune, 
traversă sufrageria şi deschise ușa. 

După tot acest răstimp, încă i se tăia răsuflarea când 
îl vedea atât de minunat, stând pe hol şi umplând orice 
spaţiu liber cu prezenţa lui. Nasturii de diamant de pe 
placheta cămășii străluceau precum niște planete înde- 
părtate, şi niciodată ca acum nu i se păruse mai îndepăr- 
tat de existenţa ei pământeană. k 

Se așteptase să-l vadă furios, dar nu îngrijorat. Îşi 
scoase pălăria și intră în casă. 

- Ce-ai păţit, dragă? Eşti bolnavă? 

O parte josnică şi laşă din ea ar fi vrut să spună ca 
da, dar era constituită dintr-un material mai dur, așa că 
scutură din cap că nu. 

Trânti uşa şi se întoarse spre ea. 

- Atunci te rog să-mi spui ce ai vrut să faci în seara 
asta. Ai apărut arătând ca dracul și ai stat pe-acolo ca 
muta. lar bomboana pe colivă a fost că i-ai spus lui Terry 
Jo că nu mai suntem logodiţi! Deja a aflat tot orașul. 

Nu voia să se certe cu el. Voia doar să plece din orașul 
acesta şi să găsească un loc liniştit unde să-și lingă rănile. 
Cum să-l facă să înţeleagă că i-ar fi dăruit orice i-ar fi 
cerut, dar doar dacă nu ar fi răsplătit-o cu nimic? 

O privi insistent, și treptat tot farmecul lui senin fu 
inlocuit de furie care mai avea puţin şi se dezlănţuia. 

- Nu am de gând să te întreb de douăzeci de ori, Gra- 
cie. Tocmai am lăsat baltă o grămadă de oameni care 
îmi fac o mare favoare și vreau să ştiu ce te-a apucat în 
seara asta să mă faci să mă simt prost. 

- Azi am aflat că tu mi-ai plătit salariul. 

Deveni o fracțiune mai prudent. 

-Şi ce? 

Faptul că nici măcar nu încercase să nege acest lucru 
îi demonstra cât de puţin o înțelegea, iar durerea ei fu 
şi mai mare. Cum își închipuise, fie și doar pentru un 
moment, că o iubea? 

- M-ai minţit! 

- Nu-mi aduc aminte să-ţi fi spus că te-a angajat cine- 
va anume. 

-Nu te mai juca cu mine! Ştii ce părere am despre a 
lua bani de la tine şi nici nu a contat. 

- Ai muncit pentru mine. l-ai câștigat. 

- Aia n-a fost slujbă, Bobby Tom! Trebuia să-mi caut 
eu ceva să fac. 

- E aiurea. Ai muncit o grămadă de ore la organizarea 
acestui turneu de golf. 

- Asta doar în ultimele câteva zile. Dar înainte? Am 
fost plătită să fac nimic! 

Îşi aruncă pălăria pe cel mai apropiat scaun. 

- Nu-i adevărat şi nu ştiu de ce faci aşa mare caz de 
asta. Voiau să te dea afară și, indiferent de ce susţii tu 
acolo, eu chiar aveam nevoie de cineva care să lucreze 
pentru mine. E așa de simplu. 

- Dacă e așa de simplu, de ce nu mi-ai cerut direct să 
lucrez pentru tine? 

El dădu din umeri şi se duse la insula din chicineta 
din capătul sufrageriei. 

- Ai vreo aspirină pe-aici? 

- Pentru că ştiai că o să refuz. 

- Conversaţia asta e ridicolă. Willow voia să te conce- 
dieze din vina mea. 

Deschise dulapul de deasupra chiuvetei. 

- Şi deci m-ai angajat din milă pentru că te-ai gândit 
că sunt prea incompetentă să-mi port singură de grijă. 

-Nu a fost așa. Şi nu-mi mai răstălmăci cuvintele! 
Abandonă scotocirea dulapului. Încerc să am mintea 
deschisă, dar tot nu văd care-i problema. 

- Ştiai ce important este pentru mine, dar tot nu 
ţi-a păsat. 

Era ca și cum n-ar fi zis nimic. El se duse înapoi la in- 
sula din sufragerie și își scoase haina în timp ce vorbi. 

-Poate e mai bine că ai aflat. M-am gândit bine și 
cred că e un moment la fel de bun ca altul să facem un 
aranjament mai de durată. Își aruncă haina pe un scaun. 

În câteva săptămâni plecăm la Los Angeles și am decis 
să te angajez ca asistentă cu normă întreagă la un sala- 
riu triplu față de ce ai acum. Şi să nu începi iar să spui 
că n-o să faci nimic de banii ăia. N-o să am timp să mă 
ocup de toate afacerile dacă o să stau zece ore pe zi 
pe platou. 

- Nu pot să fac asta. 

- De fapt, aş vrea să te duci acolo cu câteva zile mai 
devreme să cauţi un loc în care să stăm. Se așeză pe 
canapea și-și urcă cizmele pe măsuţa de cafea. Aș vrea 
ceva cu piscină, nu ți-ar plăcea, şi care să aibă o priveliş- 
te frumoasă. Şi să-ţi cumperi şi maşină; o să mai avem 
nevoie de una. 

-Nu face asta, Bobby Tom. 

- Şi va trebui să-ți mai iei niște haine, aşa că o să-ți fac 
un cont de cheltuieli. Gata cu magazinele de reduceri, 
Gracie. Te duci direct pe Rodeo Drive şi-ţi cumperi cele 
mai frumoase lucruri. 

- Nu vin în L.A. cu tine! 

El îşi scoase cămașa din pantaloni şi se apucă să-și 
desfacă nasturii. 

- Ideea ta cu fundaţia - încă nu sunt gata să-mi iau 
un angajament ferm pentru că tot mi se pare o idee ne- 
bunească, dar te las pe tine să pui lucrurile în mişcare şi 
vedem după aceea. Își cobori picioarele pe podea şi se ri- 
dică de pe canapea, cu cămașa desfăcută pe pieptul gol. 
Mâine trebuie să mă trezesc la cinci, iubita, așa că dacă 
nu vrei să mă vezi cum mă fac de râs pe terenul de golf 
hai să mergem la culcare acum. 

Veni aproape de ea și începu să-i desfacă nasturii de 
la bluză. 

-Nu auzi nimic din ce-ţi spun. 

Încercă să se dea mai încolo, dar el o ținu pe loc. 

- Din cauză că vorbeşti prea mult. 

Îi deschise fermoarul lateral al fustei şi o trase în 
dormitor. 

- Nu vin în L.A. 

- Ba vii. 

O întoarse cu picioarele în sus când o descălță, îi tra- 
se fusta de pe ea şi îi scoase ciorapii. Acum stătea în fața 
lui în chiloți, sutien şi bluza desfăcută. 

-Te rog, Bobby Tom. Ascultă-mă. 

O măsură cu privirea. 

- Fă-mi pe plac. Asta ai spus că voiai să faci, nu? 

Își duse mâna la fermoar și îl trase în jos. 

- Da, dar... 

O apucă de braţ. 

- Gata cu vorbăria, Gracie. 

Îmbrăcat încă din cap până în picioare, dar cu că- 
maşa și pantalonii desfăcuţi, o împinse în pat şi căzu 
peste ea. 

O cuprinse neliniștea când el îi înfipse în forţă un 
genunchi între coapse. 

- Stai! 

- Ce să mai stau. 

Palmele i se repeziră în chiloţii ei şi o imobiliză cu gre- 
utatea lui cât îi scoase de pe ea. li simţi oasele degetelor 
înfundându-se în osul ei pubian. 

- Nu-mi place! strigă ea. 

- Lasă-mă un minut şi-o să-ţi placă. 

Se folosea de sex ca să evite să vorbească cu ea, şi 
ura asta. 

- Ţi-am spus că nu-mi place! Dă-te de pe mine. 

- Bine. O prinse în braţe şi o roti să fie ea deasupra, 
dar o ţinea atât de strâns de fund și se împingea atât de 
tare în ea încât nu se simțea mai liberă. 

- Nu! 

- Hotărăşte-te. O roti iar sub el. 

- Încetează! 

-Nu vrei să mă opresc, zici doar așa. 

O împinse cu pieptul lui puternic să o lipească de 
saltea, apoi îi desfăcu genunchii, lăsând-o deschisă şi 
vulnerabilă. Când îi simţi degetele în ea, își strânse 
pumnul şi îi trase una la ceafă cât de tare putu. 

- Oh! Scânci de durere şi se dădu de pe ea cu mâna la 
cap. De ce m-ai lovit? se văicări el indignat. 

- Măgarule! 

Se duse după el şi-l luă la pumni, deși o dureau pal- 
mele. El se întinse pe pat, iar ea începu să-l lovească pe 
unde nimerea. El ridică mâinile să-i pareze loviturile, 
scheunând de fiecare dară când îl nimeri într-o zonă 
mai sensibilă, dar nu încercă să o oprească. 

- Încetează! Mă doare, fir-ar! Au! Ce naiba- cu tine? 

-Să te ia naiba! 

Îi zvâcneau mâinile de durere. Se mai repezi o dată la 
el, după care se fixă pe călcâie. Se închise la bluză peste 
pieptul umflat de efort. Agresiunea lui fizică nu avusese 
legătură cu sexul, ci cu puterea, iar în clipa aceea îl urâse. 

El îşi ridică mâinile de pe cap și o privi cu precauţie. 

Se ridică de pe pat şi se duse nervoasă să-și ia halatul 
de pe spatele ușii. O dureau așa de tare palmele că avu 
probleme la îmbrăcat. 

- Poate ar fi bine să stăm puţin de vorbă, Gracie. 

- leşi afară! 

Auzi salteaua pârâind și sunetul pașilor lui ieșind din 
cameră. 

Îşi puse mâinile care îi pulsau de durere în poală și 
se lăsă pe marginea patului, inăbuşindu-și un suspin. În 
sfârșit, se terminase. Astăzi aflase că avea să se întâmple, 
dar nu-și imaginase niciodată că despărţirea avea să fie 
atât de amară. 

Se încordă când îl auzi revenind în cameră. 

- Ți-am spus să ieşi. 

Îi apăsă ceva rece între palme, cuburi de gheaţă în- 
velite într-o cârpă de vase. Vocea lui suna înecată și 
uşor răgușită, ca şi cum s-ar fi aflat într-un spaţiu strâmt 
şi poluat. 

-Ca să nu ţi se umfle. 

i fixă privirea asupra compresei pentru că nu se pu- 
tea uita la el. Dragostea pentru el i se păruse întotdeau- 
na ceva cald și plăcut, dar acum i se părea opresivă. 

- Te rog să pleci. 

Vocea lui pluti ca o şoaptă: 

-Nu am făcut niciodată aşa ceva nici unei femei. 
Gracie, îmi pare rău. Aş da orice să dau timpul înapoi. 

Salteaua se afundă lângă ea. 

- N-am suportat să aud că spui că nu vii cu mine și 
am vrut să te fac să taci. De ce faci asta, Gracie? Ne-am 
simţit foarte bine împreună. Suntem prieteni. Nu trebu- 
ie să rupem prietenia din cauza unei neînţelegeri. 

Îndrăzni în sfârşit să se uite la el şi fu şocată de nefe- 
ricirea din ochii lui. 

- E mai mult decât o neînțelegere, șopti ea. Nu mai 
pot fi cu tine. 

- Ba sigur că mai poți. O să ne distrăm o grămadă în 
L.A. lar după ce terminăm cu filmul, mă gândeam să vă 
iau pe tine și pe mama într-o croazieră. 

n clipa aceea știu că trebuia să fie sinceră cu el. Tre- 
buia să-și găsească curajul de a-i spune ce era în inima ei, 
dar nu pentru că credea că s-ar schimba ceva, ci pentru 
că altfel nu ar fi putut să se vindece. Îl privi în ochi și 
îi spuse cele mai dificile cuvinte pe care trebuise să le 
rostească vreodată: 

- Te iubesc, Bobby Tom. Cred că te-am iubit aproape 
de la început. 

Nu părea surprins de declaraţia ei, iar acceptarea 
aceasta nepăsătoare era o altă rană de cuțit. Realiză că el 
îşi dăduse seama de asta și, contrar variantei din imagi- 
naţia ei, nu îi răspunsese deloc cu aceleași sentimente. 

El o mângâie cu degetul mare pe obraz. 

- Nu-i nimic, dragă. Am mai trecut prin asta și știu 
cum o putem rezolva. 

Vocea i se uscase de tot. 

- Prin ce-ai mai trecut? 

-Prin asta. 

- Ţi-au mai spus și alte femei că te iubesc? 

- Ce naiba, Gracie, e doar o chestie ca oricare alta. 
Nu înseamnă că nu putem fi prieteni. Suntem prieteni. 

S-ar putea să fii cea mai bună prietenă pe care am avut-o 
vreodată. 

Vorbele lui erau ca niște cuie înfipte în ea, dar nici 
nu-și dădea seama. 

- Vezi tu, Gracie, asta nu strică cu nimic lucrurile. 
Am învăţat ceva de-a lungul anilor, şi anume că dacă 
toată lumea e respectuoasă din punctul ăsta de vedere, 
nu face nimeni scene și viața merge mai departe. Oame- 
nii pot rămâne prieteni. 

Colţurile cuburilor de gheaţă îi înțepară mâinile 
umflate. 

- Eşti încă prieten cu toate femeile care ți-au spus că 
te iubesc? 

-Cu majoritatea. Şi vreau ca și cu tine să rămân pri- 
eten. lar acum cred că nu prea mai avem ce să vorbim 
pe tema asta. Mergem așa mai departe și o să fie bine. 
O să vezi. 

Declaraţia de dragoste care pentru ea era atât de emo- 
ţionantă, pentru el nu era decât o altă jenă socială. Dacă 
mai avusese cumva nevoie de o dovadă de cât de puţin 
însemna pentru el, tocmai o primise, și se simțea ame- 
ţită și umilită. 

-Şi încă crezi că o să accept slujba pe care mi-o 
oferi? 

- Ai fi nebună să refuzi. 

-Nu înţelegi nimic, așa-i? 

Ochii i se umeziră de lacrimi. 

- Hai, Gracie... 

-Nu accept postul, zise ea calm. Luni plec şi mă în- 
torc în New Grundy. 

- Nu-i convine salariul? Bine. Mai negociem. 

- Din toată vorbăria asta a ta văd că habar n-ai ce-i 
dragostea. Lacrimile i se desprinseră de pe gene și i se 
rostogoliră pe obraji. Scoase lanţul cu inelul Super Bowl 
şi i-l vâri în palmă. Te iubesc, Bobby Tom, și o să te 
iubesc pân-oi muri. Dar n-am fost niciodată de vânzare. 
Am fost la pachet gratuit. 

Bobby Tom traversă curtea încet şi sacadat. La ju- 
mătatea drumului se opri să privească luna, în caz că 
Gracie îl urmărea de la fereastră, dar nu rămase pe loc 
cât de mult ar fi vrut pentru că avea probleme cu respi- 
rația. Îşi reluă drumul spre ușa din spate, forțându-se 
să nu meargă mai repede. Încercă chiar să fluiere, dar 
avea gura prea uscată. Inelul din buzunar îl ardea pe 
şold; ar fi vrut să scoată blestemăţia aia și să-l arunce cât 
mai departe. 

Intră în casă, închise uşa și apoi se sprijini de ea şi în- 
chise ochii. Stricase tot şi nici măcar nu ştia de ce. Firar 
să fie! El era cel care dădea papucii. El era cel care de- 
cidea când era momentul să se pună punct unei relaţii! 
Dar ce să înţeleagă ea... Ea nu înţelegea niciodată nici 
cele mai simple chestii. Ce fel de nebună ar fi refuzat 
o ocazie ce ți se iveşte o dată în viaţă ca să se întoarcă 
într-o fundătură de oraș şi la golit ploşti? 

Se desprinse de ușă şi se duse în bucătărie. Nu avea de 
gând să se simtă vinovat. Gracie fusese cea care pusese 
punct, deci ei să-i rămână pe conștiință, nu lui. Deci 
îl iubea. Sigur că-l iubea; era cine era, ce vină avea el. 
Dar se gândise ea vreo clipă la cum se simţea el? Deta- 
liul că ţinea la ea trecuse neobservat. Avea impresia că 
era foarte sensibilă, dar habar nu avea în ce hal îi călca 
în picioare sentimentele. Era cea mai bună prietenă pe 
care o avusese vreodată, dar nici nu se obosise să se gân- 
dească la asta. 

Trânti uşa de peretele dormitorului. Fir-ar să fie! 
Dacă Gracie îşi închipuia că o să aibă o cădere nervoasă 
că îl părăseşte se înşela amarnic pentru că nu avea de 
gând să o roage nimic. Zisese că nu pleacă până luni şi 
ştia că a doua zi trebuia să se ducă la petrecerea dansan- 
tă organizată cu ocazia loteriei cu cuverturi de la Arbor 
Hills, iar ea îşi respecta întotdeauna promisiunile, Ei 
bine, el era pregătit. 

Înainte de a se duce la culcare voia să îl sune pe 
Bruno să îi aducă cu avionul o armată formată din foste- 
le lui iubite. A doua zi la petrecere voia să se prezinte în- 
conjurat de femei frumoase. Să vadă Gracie Snow exact 
la ce dădea cu piciorul. Să stea pe margine neinvitată la 
dans, să se uite la toate trofeele acelea sexuale și poate 
așa-i venea mintea la cap. Avea nevoie de o doză de rea- 
litate. În cel mai scurt timp avea să încerce să-i atragă 
atenţia ca să-i spună că s-a răzgândit. Şi pentru că o iu- 
bea ca pe o prietenă, nici măcar nu avea s-o umilească 
mai întâi. 

Se holbă în hol la patul gol. Mâine-seară avea să-i 
dea o lecţie. Ba bine că nu. Să-i intre bine în cap că nici 
o femeie în toate minţile nu îl părăsea pe Bobby Tom 
Denton! 


capitolul 23 


Graţie încăpățânării lui Gracie, Bobby Tom jucă cea 
mai proastă rundă de golf din viaţa lui - şi asta în tur- 
neul care îi purta numele. Drept consecință, avu de 
îndurat miștocărelile nesfârșite venite din partea priete- 
nilor lui, care încetară cu prigonirea doar la aflarea veştii 
cu ruperea logodnei. 

În seara aceea când sosise la petrecerea dansantă se 
simţise atât de terminat psihic încât de abia putu să 
ducă conversaţia până la sfârşit cu bombele sexuale 
pe care i le trimisese Bruno de la Chicago. 

Amber îi sublinie sus şi tare că se gândea să devină 
microbiolog după ce se plictisea să mai fie dansatoare 
exotică; Charmaine îl anunţă că era leu născut în casa 
clătitei internaţionale sau așa ceva, iar Payton bătea în- 
truna apropouri că vrea să dea afurisitul ăla de test din 
fotbal! Lui Bobby Tom îi venea să le lase pe toate trei pe 
capul lui Troy Aikman, dar avea nevoie de ele dacă voia 
să o trezească pe Gracie la realitate. 

Spre meritul lui Bruno, femeile erau nişte mândrețe, 
dar Bobby Tom nu se putu urni să manifeste interes față 
nici una dintre ele. Erau îmbrăcate în versiunile lor per- 
sonalizate de rochie western: Amber într-o pereche de 
jeanși elastici și un top bandană cu o insignă de șerif în 
decolteu, Payton într-un costum de „saloon girl“ scurt 
până la buric, iar Charmaine într-o fustă „cowgirl“ doar 
din franjuri. Când o văzu cu coada ochiului pe Gracie 
îmbrăcată în același costum galben de epocă pe care îl 
purtase și la inaugurarea casei memorative cu o dimi- 
neaţă în urmă, nu se putu abține să nu se gândească că 
arăta mai bine decât toate trei la un loc, o observaţie 
care nu avu darul să îl binedispună. 

Petrecerea cu muzică country era organizată la un 
ranch la câţiva kilometri în afara orașului şi era un 
eveniment semiprivat pentru participanţii la turneul 
de golf, cei de la Luna sângerie şi membrii comitetului 
Heavenfest, adică o număr semnificativ de locuitori ai 
orașului. La insistențele lui Bobby Tom, adunarea fu- 
sese închisă pentru turiști pentru ca toate celebrităţile 
să se poată distra în voie, fără să fie vânaţi până la epui- 
zare pentru autografe, activitate care localnicilor le 
fusese interzisă. Singurul eveniment oficial al serii era 
ceremonia de prezentare în care Bobby Tom trebuia să-i 
premieze pe câştigătorii turneului de golf. Nici turiştii 
nu fuseseră uitaţi, iar localnicii puteau veni şi pleca pe 
parcursul serii pentru a se asigura că evenimentele din 
oraş se desfășurau fără incidente: tiribombe în parcul de 
distracţii de la arena rodeo, formaţii de muzică western 
şi country şi standuri de fast-food. 

Copacii din jurul casei de la ranch fuseseră ornaţi cu 
beculețe colorate, iar lângă şopron fusese improvizat un 
ring de dans, precum şi o platformă micuță şi decorată 
pentru ceremonia de decernare a premiilor. Privirea lui 
Bobby Tom alunecă iar spre masa de lângă ringul de 
dans, unde Gracie vindea bilete pentru loteria cuvertu- 
rilor confecționate de rezidenții de la Arbor Hills, iar 

imaginea ei îl invadă cu o paletă atât de dureroasă de 
emoţii încât şi-o mută imediat. 

- Hei, B.T., ai avut ceva probleme în a doua jumătate 
azi. Buddy veni spre el cu Terry Jo, amândoi în jeanși și 
cămăși western şi cu pahare de bere. 

-Precum şi în prima, zise Terry Jo şi se uită urât la 
bombele sexy, apoi spre Bobby Tom. Du-te și ţine de 
urât copilelor lui B.T., Buddy, te rog. Am ceva de discu- 
tat cu Domnul Mare şi Tare. 

Ultimul lucru pe care şi-l dorea Bobby Tom în acest 
moment era o discuţie privată cu Terry Jo, dar nu 
avu de ales căci ea îl luă de braţ şi îl trase spre gard, de- 
parte de ceilalți. 

-Ce naiba-i cu tine? îl luă ea la rost în secunda în 
care nu mai puteau fi auziţi. Tu-ţi dai seama ce-i faci lui 
Gracie rupând logodna la modul ăsta? 

O privi indignat. 

- Ţi-a zis ea că eu am rupt logodna? 

-N-a zis mare lucru de dimineață când am vorbit 
cu ea, doar că ați căzut de comun acord să puneţi 
capăt relației. 

- Şi tu ai presupus că eu i-am pus capăt. 

- Păi nu tu ai fost? 

-Pe naiba eu! ` 

- Adică-mi spui că Gracie ţi-a dat papucii? 

Se prinse prea târziu de capcana pe care şi-o întinsese 
singur. 

- În nici un caz. Nimeni nu-mi dă mie papucii. 

-Ba ţi i-a dat, nu-i așa? Te-a părăsit! Doamne apără şi 
păzeşte! S-a găsit o reprezentantă a speciei feminine să-i 
dea peste nas puțin lui Bobby Tom Denton, așa cum 
face el de-o viață. Cu un rânjet până la urechi își ridică 
chipul spre cer. Mulţumescu-ţi ţie, Doamne! 

- Hai, nu vrei să încetezi! Nu m-a părăsit. Nu te-ai 
prins până acum că nici n-am fost logodiţi cu-adevărat! 
A fost doar o tactică să scap de toată lumea cât stau 


în oraș. 


r e DŘ 

Faptul că Terry Jo îi lua peste picior îl durea într-un 
fel pe care nu şi-l putea descrie. 

- Ba bineînţeles că eraţi logodiţi. Până şi un orb ar 
putea vedea că vă iubiţi. 

- Ba nu ne iubim deloc! Mă rog, poate ea pe mine, 
dar eu... ţin la ea. Cine n-ar ţine? E cam cel mai bun tip 
de femeie care există. Dar s-o iubesc? Nu-i genul meu, 
Terry Jo. 

Terry Jo îl fixă îndelung cu privirea. 

- Uimitor. Ştii la fel de multe despre femei cât știai în 
liceu când mai lăsat pentru Sherri Hopper. Îl privi în- 
tristată. Când ai de gând să te maturizezi, Bobby Tom? 

Plecă fără să-i mai spună nimic. Se uită după ea cu 
o combinaţie de resentimente şi nenorocire. De ce se 
purta de parcă era vina lui? Şi când i se dăduse viaţa 
atât de tare peste cap? Până de curând crezuse că în ziua 
în care îşi nenorocise genunchiul, dar acum se întreba 
dacă adevărata catastrofă nu pornise în noaptea în care 
Gracie apăruse în casa lui cu striptease-ul ei cu tot. 

Apăru Natalie cu Anton care îl ținea pe Elvis. Îi sa- 
lută şi se gândi că era o femeie frumoasă. Şi de treabă. 
O văzuse în fundul gol, o sărutase ore în şir. li spusese 
secrete, se bătuse cu el, ţipase la el şi chiar ieri trebuise 
să sară împreună în râu. Trecuse prin multe cu Natalie, 
dar față de ea nu se simţea apropiat nici pe jumătate 
cum se simţea de Gracie. 

Stătură de vorbă câteva minte, iar până să se dezme- 
ticească îl ținea pe Elvis în braţe ca părinţii lui să poată 
dansa. Bebelușul dădu să îl apuce de borul Stetsonului, 
dar nu ajunse până acolo, așa că se mulțumi să-i molfăie 
eșarfa neagră din mătase pe care Bobby Tom și-o legase 
la gât. Întotdeauna avusese mare grijă de hainele lui, dar 
acum nu avea suficientă energie să-și salveze eşarfa. Be- 
beluşul mirosea a dulce şi curat, şi simţi o durere acută 
undeva în interiorul lui. 

Bombele sexy veneau spre el, dar se prefăcu brusc că nu 
le vede și se ascunse după o anexă să stea câteva minute 

să se adune. Elvis începu să-i sugă gulerul de la cămaşă. 
Se duse lângă una din mese și o văzu pe mama lui 
cam la zece metri distanţă. Era îmbrăcată într-o fustă 
lungă de culoare închisă și o bluză albă de profesoară 
prinsă la gât cu broşa camee veche a bunicii. Îngheță 
când îl văzu pe Way Sawyer apropriindu-se de ea. În 
același timp observă că Way arăta autentic în jeanși 
prespălaţi, șapcă ponosită, cizme vechi şi o cămașă 
din flanel. 

Mama lui se sperie tare când îl văzu pe Sawyer. El îi 
puse o mână pe umăr, iar Bobby Tom se crispă, gata 
să îi sară în ajutor, moment în care remarcă că se înmu- 
iase toată. 

Avu impresia bolnavă că ea avea să se sprijine pe Saw- 
yer, dar apoi se îndreptă de spate și merse mai departe. 

Way rămase acolo nemișcat. Când se întoarse într-un 
final, Bobby Tom îi văzu expresia atât de disperată încât 
i se întipări adânc în minte. Strânse copilul mai tare 
şi simţi că a transpirat tot. Ce se întâmpla cu el? De ce 
simţea că brusc Way Sawyer era fratele lui? 


-Îi frângi inima lui Bobby Tom, şuieră Terry Jo 
în timp ce o lua pe Gracie de la masa unde vânduse 
bilete de tombolă ca să-şi continue predica pe care o 
începuse câteva minute mai devreme. Cum poţi să-l 
părăseşti așa? 

Deşi Gracie era arareori sarcastică, cele trei blonde 
mlădioase care îl ţineau de braț pe Bobby Tom o ajutară 
să riposteze: 

- Suferă foarte tare, într-adevăr. 

-Nu-i pasă de parașutele alea, şi o ştii şi tu. De tine 
îi pasă. 

- Păsatul nu prea are treabă cu iubitul. Se uită cum 
una dintre frumuseți îi duse paharul ei de bere la buze. 
Nu știa ce o durea mai tare: să-l vadă cum îl ținuse pe El- 
vis mai devreme sau să-l vadă cu femeile astea incredibile. 

Problema e că mă doare sufletul prea tare ca să mai stau 
în preajma lui. 

Terry Jo nu se lăsă impresionată. 

-Trebuie să lupți pentru orice consideri că merită. 
Credeam că ești mai înfiptă, dar uit întruna că tu ţii cu 
Yankee. 

-Nu înțeleg de ce ești așa de contrariată. Toată lumea 
imi spune de când am venit aici că nu sunt genul lui. 

-E adevărat. Dar ştii cum zice Bobby Tom: „Nu cu- 
noaște nimeni misterele inimii“. 

- Încerca să-i vrăjească pe alții! Doar ştii și tu că multe 
lucruri pe care le scoate pe gură sunt doar invenţii. 

Lui Terry Jo îi sări ţandăra: 

-Ba nu! Bobby Tom Denton e unul dintre cei mai 
sinceri oameni pe care îi cunosc. 

- Ha! 

- Eşti cam critică pentru cineva care este îndrăgostită 
de el. 

- Nu înseamnă că dacă îl iubesc sunt și oarbă. Dădu 
să se retragă. Trebuie să mă întorc la masă. 

-Ba nu trebuie. Clubul de bridge al lui Suzy o să se 
ocupe pe tot restul serii. Vino la petrecere și distrează-te. 
Demonstrează-i că nu te poate manipula așa, pentru că 
asta face, și toată lumea şi-a dat seama. 

Ray Bevins, unul dintre cameramanii de la Luna sân- 
gerie, apăru ca la comanda lui Terry Jo lângă Gracie. 

-Am aşteptat toată seara să termini treaba ca să dan- 
sez cu tine, Gracie. 

Gracie se făcu că nu vede zâmbetul încurajator al 
lui Terry Jo. 

- Îmi pare rău, Ray, dar nu prea am chef de dans în 
seara asta. 

- Mda, am auzit că te-ai despărțit de Bobby Tom. Vad 
că-și dă toată silința să te facă geloasă. 

-Nu face nimic deosebit, ăsta e el. 

-Naar trebui să-l laşi să te manipuleze aşa. Băieţii 
din echipă îl simpatizează pe Bobby Tom, dar nu-i nici 

un secret că unora dintre noi le pasă mult mai mult de 
tine. Am dat cu banul să vedem cine dansează primul 
cu tine și am câștigat eu. 

li zâmbi recunoscător. 

- Mulţumesc, dar ca să fiu sinceră, chiar nu sunt în 
dispoziția necesară. 

Ray sau Terry Jo nu mai avură timp să insiste, că se 
strecură în mulţime. Era plăcut să știe că unii bărbaţi o 
considerau atrăgătoare, dar chiar nu era în stare să fie 
sociabilă în seara asta. 

Se lăsă să cadă pe un scaun la masa de picnic unde 
Natalie și Anton parcaseră căruciorul lui Elvis. De-abia 
după ce se așeză observă că din poziţia asta în vedea la 
fix pe Bobby Tom în mijlocul hergheliei de femei. Pă- 
rea că se distrează de minune, râdea și vorbea întruna, 
bucurându-se evident că era din nou un om liber. Una 
dintre femei îl hrănea cu nachos, iar alta se freca de 
braţul lui. El se întoarse ca și cum ar fi simţit că Gracie 
priveşte toată scena și o privi de sus până jos. Privirile 
li se încrucișară, iar preț de o clipă nici unul dintre ei 
nu mai mișcă. Zâmbi apoi femeii de lângă el. Îşi aplecă 
capul și o sărută încet şi deliberat, ştiind că Gracie se 
uită în continuare. 

Era metoda perfectă de a-i provoca o durere în plus. 
O apucă pe femeie de cap şi o sărută şi mai pasional, iar 
Gracie retrăi exact acele senzaţii. „Gura aia e a mea!“ îi 
venea să strige. 

Câţiva sportivi pe care îi recunoștea de la cina din 
seara anterioară veniră lângă el, iar în scurt timp le po- 
vestea ceva foarte amuzant, judecând după reacţiile lor. 
În același timp le ţinea pe două dintre ele în braţe. Ştia 
mai bine ca oricine cât de fermecător putea fi, iar foarte 
repede în jurul lui se strânseră mai mulţi ca să-l asculte. 

- Toolee Chandler mi-a zis că dacă iau zece bilete la 
tombolă plusează cu un dans cu tine. 

Înălță brusc capul şi îl văzu pe Way Sawyer lângă ea 
cu un evantai de bilete de tombolă în mână. 

Zâmbi. 

- Apreciez iniţiativa, dar nu prea-mi arde de dansat. 

El întinse mâna şi o ajută să se ridice în picioare. 

- Hai, Gracie. Arăţi ca un căţeluş plouat. 

- Nu prea mă pricep să-mi ascund sentimentele. 

Îi puse mâna pe umeri şi, spre uimirea ei totală, o 
sărută direct pe gură. Fusese luată atât de tare prin sur- 
prindere încât nu fu în stare să zică nimic. 

-lar asta, rânji el, o să-l scoată din minţi imediat pe 
Bobby Tom Denton. 

Preluă cu fermitate controlul și o conduse pe ringul 
de dans. Formaţia interpreta o baladă, iar el o trase 
aproape de pieptul lui, unde se simțea atât de confor- 
tabil încât îi vedea să-şi închidă ochii şi să-și odihneas- 
că capul. 

- Eşti un om cumsecade, zise ea. Am ştiut de la 
început. 

-Chiar şi înainte de a face anunţul despre Rosatech? 

- Nu mi-a trecut nici o clipă prin minte că vei închide 
fabrica. Oricine se uita cu atenţie la tine își dădea seama 
imediat. 

Pieptul lui se zgâlțâi de un chicot înfundat. Dansară 
o vreme în linişte, iar la un moment dat îl simţi că se în- 
cordează aproape imperceptibil. Își îndreptă atenţia pe 
direcţia privirii lui și o văzu pe Suzy dansând cu Buddy 
Baines. Se uită la el şi văzu cât de abătut era. 

- Bobby Tom nu e dinadins un om nemilos, să ştii, 
zise ea încet. O protejează foarte mult. Mai devreme sau 
mai târziu o să-și dea seama. 

- Priveşti cu optimism natura umană. O trase în altă 
parte a ringului de dans, schimbând şi subiectul cu oca- 
zia asta. Tuturor o să le pară rău când o să pleci. Ai făcut 
mai mult bine acestui oraş într-o perioadă atât de scurtă 
decât au făcut mulți dintre ei o viaţă întreagă. 

Era pe drept cuvânt uimită. 

-Nu am făcut nimic. 


350 Susan Elizabeth Phillips 


-Chiar așa? Să văd dacă am înţeles bine. Ai înfiinţat 
o organizație de voluntariat pentru a îmbunătăți con- 
dițiile de la Arbor Hill și ai creat un program recreativ 
pentru cei de acolo. Ideea de a înființa centrul pentru 
vârstnici îți aparține. Şi-am auzit şi că ai petrecut o gră- 
madă de timp la Arbot Hills doar pentru a-i vizita pe 
unii bătrâni singuri. După mine, asta înseamnă mult 
mai mult decât ce-a făcut altcineva care, de exemplu, 
doar a câştigat meciuri de fotbal toată viața. 

Incepu să protesteze. Bobby Tom dăruise altora ne- 
numărate lucruri, atât bani, cât și timp. Dar se opri. 
Domnul Sawyer nu vorbea despre Bobby Tom; vorbea 
despre ea. Și avea dreptate. 

De când își făcuse obiceiul de a-și privi propriile 
realizări ca fiind mult mai puțin importante decât ale 
celorlalți? De ce asigurarea confortului unor bătrâni 
avea mai puţină importanţă decât să fii binecuvântat cu 
frumuseţe și şarm natural! Se simţea uşor dezorientată. 
Era ca şi cum o ușă de care nici nu ştiuse că exista se 
deschisese şi prin ea se putea vedea cu alţi ochi într-o 
formă care nu era deloc închistată de bagajul emoțio- 
nal pe care îl cărase după ea toată viața. Avea prieteni, 
oameni cărora le păsa de soarta ei, și îşi dăduse toată 
silința să-și trăiască viața după Regula de aur. 

Dar se obişnuise să se mulțumească cu foarte puţin. 
Începând din ziua în care îl cunoscuse pe Bobby Tom, 
se simţise o norocoasă ori de câte ori primea crâmpeiele 
de afecţiune pe care catadicsea să i le arate. Dar nu așa 
trebuiau să stea lucrurile. Merita ceva mai mult decât 
niște resturi emoționale aruncate în dorul lelii. 

Dansul se termină şi o cuprinse o tristețe teribilă. Nu 
era nimic în neregulă cu ea. Nu ştia să fie un om şi mai 
bun şi era mai mult decât vrednică de iubirea lui Bobby 
Tom Denton. El însă nu putea pricepe niciodată aşa 
ceva, la fel cum nu avea să priceapă niciodată nici valoa- 
rea a ceea ce arunca la gunoi. 


* 

Bobby Tom pasă bombele sexy unor jucători de la 
Phoenix Suns ca să poată sta de vorbă cu mama lui. 

-Cred că mi-ai păstrat mie acest dans. 

- Sunt sigură că te-am notat în carnetul meu de bal. 

Suzy zâmbi când îi luă mâna şi o conduse pe platfor- 
ma de lemn. 

Erau amândoi buni dansatori - de la ea învățase 
să danseze -, şi o vreme se mişcară fără să vorbească 
pe ritmul de pas de deux, dar nu se distra atât de tare pe 
cât ar fi trebuit. Gracie nu se mai oprise din dansat cu 
unul şi cu altul după ce Way Sawyer o sărutase. Îşi in- 
cleștă fălcile când își aduse aminte. 

Deși îi era greu, se forță să uite deocamdată de pro- 
pria nefericire şi să facă ce trebuia să facă de îndată ce 
se întorsese de la San Antonio, ce știuse în sinea lui 
că trebuia să facă noaptea trecută când văzuse cum se 
priviseră la clubul country mama lui şi Sawyer. 

- Mamă, trebuie să vorbim despre ce se întâmplă cu 
tine, și de data asta nu te mai las să mă duci cu vorba 
cu sfaturi despre grădinărit și broșuri cu croaziere. 

Ei îi îngheţă șira spinării. 

-Nu-i nimic de vorbit. 

- Sper că ştii că şi mie mi-e dor de el. 

- Ştiu. Te-a iubit foarte mult. 

- A fost un tată grozav. 

Ridică o sprânceană când se uită în sus spre el. 

- Tu-ţi dai seama că la vârsta ta avea deja un băiat de 
paisprezece ani? 

- Oh. 

Fruntea i se încreţi. 

- Ce s-a întâmplat cu tine şi cu Gracie? Şi de ce le-ai 
adus pe femeile astea îngrozitoare? 

-Nu sa întâmplat nimic. Ştii că treaba cu logodna 
era doar de ochii lumii, așa că nu zice că e vreo tragedie 
că ne despărțim. 

-Mă obișnuisem să vă văd ca pe un cuplu. Poate că 
chiar începusem să cred că o să te însori. 

Pufni ca să-și mascheze disconfortul. 

- Mamă, chiar mă vezi însurat pe mine cu Gracie? 

- Oh, da, foarte bine. Recunosc că la început nu mi 
te închipuiam cu ea, dar după ce-am început să o cu- 
nosc am știut că e perfectă pentru tine, mai ales când 
am văzut cât de fericit eşti cu ea. 

- Aia nu era fericire. Râdeam de ea pentru că se um- 
ple de ridicol mai tot timpul. 

Se uită la el, scutură încet din cap, apoi îşi lipi obra- 
zul de pieptul lui o secundă. Ă 

- Îmi fac griji pentru tine, scumpul meu. Îmi fac 
multe griji. 

- Ei bine, şi eu pentru tine, așa că suntem chit. O vă- 
zu pe Gracie cu Dan Calebow în partea cealaltă a ringu- 
lui. Fostul lui antrenor se distra de minune. Între timp, 
soţia lui Dan, Phoebe, dansa cu Luther Baines, care cu 
greu își dezlipea privirea de la bustul ei. Mamă, trebuie 
să vorbim despre chestia asta cu tine și Sawyer. 

- Wayland îl cheamă. Și nu e nimic de „vorbit despre 
chestia asta“. 

-El mi-a spus altceva. 

Ochii îi aruncară săgeți. 

- A vorbit cu tine? Nu avea nici un drept. 

- Vrea să fac pe Cupidon şi să vă combin. 

- Nu pot să cred c-a vorbit cu tine. 

- Eu cu el ne călcăm rău pe bătături, deci n-a fost cea 
mai plăcută conversaţie pe care am avut-o. Totuşi, nu eu 
m-am îndrăgostit de el, deci nu se pune. Aşteptă ca ea 
să îi contrazică ultima propoziție. Speră să-i vadă frun- 
tea încruntată și să se indigneze, dar ea nu făcu altceva 
decât să-și întoarcă capul în altă parte. 

- Nu avea nici un drept să te implice și pe tine. 

Mama lui iubea pe altcineva. Pe măsură ce procesa 
informaţia, se aşteptă să se înfurie brusc, dar, spre sur- 

rinderea lui, nu îl duru așa de tare pe cât se așteptase. 
maia să-și aleagă cu grijă cuvintele. 

-Dar dacă mureai tu, mamă? lar la patru ani după 
ce mureai tu, tata ar fi întâlnit pe cineva la care să ţină 
mult, cineva alături de care să nu se mai simtă atât de 
singur tot timpul. După ce evitase atât de mult discu- 
ţia asta, se simţea bine că o deschisese, şi avea strania 
senzație că Gracie îl ţinea de mână. Şi dacă ar fi făcut 
același lucru pe care îl faci tu acum și ar fi alungat-o pe 
persoana asta din viaţa lui din cauza sentimentelor pen- 
tru tine. Ce-ai fi vrut să-i spun eu lui? 

-Nu e acelaşi lucru. 

i sesiză vocea agitată şi ştiu că o supăra, dar continuă: 

- Oh, ba e fix același lucru. 

- Tu nu ai trecut prin așa ceva! Nu înţelegi. 

- Ai mare dreptate. Doar îmi imaginam ce i-aș 
spune lui, atât. Bănuiesc că ai vrea să-i spui să rămâ- 
nă singur toată viața. Să facă ce faci tu acum şi să 
întoarcă spatele persoanei ăsteia de care s-a atașat 
ca să-şi poată petrece restul vieții aprinzând lumânări 
în amintirea ta. 

-Nu înţeleg de ce mă chinui atât cu subiectul ăsta! 
Nici măcar nu-l simpatizezi pe Wayland. Tu ai spus-o. 

- Nu, nu-l simpatizez, dar să ştii de la mine ceva -— îl 
respect foarte tare pe nenorocit. 

- Nu fi vulgar, zise ea automat. Apoi ochii i se umplu- 
ră de lacrimi. Bobby Tom, nu pot. Eu şi tatăl tâu... 

-Ştiu ce mult v-aţi iubit, mamă. V-am văzut în fie- 
care zi. Poate de asta nici eu nu m-am înghesuit să mă 
însor. Pentru că întotdeauna mi-am dorit o relaţie ca 
a voastră. 

Cu coada ochiului o văzu pe Gracie dansând și fix 
în clipa aceea avu o revelație atât de puternică că ar 
putea avea și el aceeași viață ca părinţii lui, încât mai 
că se împiedică. Dumnezeule! Își luă mama în braţe și 
simţi prezenţa tatălui lui şi ştiu că acelaşi fel de intimi- 
tate îl aștepta chiar acolo, de partea cealaltă a ringului 
de dans. O iubea. Descoperirea aceasta îl făcu aproape 
să se prăbușească în genunchi. O iubea pe Gracie Snow 

a lui - haine caraghioase, stil autoritar și tot aşa. Ea era 
buna lui dispoziție, conştiinţa lui, oglinda către sufletul 
lui. Ea era refugiul lui. De ce nu înțelesese asta cu multe 
săptămâni în urmă? 

Se obișnuise să îşi trăiască viața într-un anumit fel 
care îl imunizase în faţa adevăratelor lui nevoi. O com- 
parase pe Gracie cu bombele sexy și o declarase pierză- 
toare pentru că nu avea sâni mari. Ignorase faptul de 
netăgăduit că femeile care existau doar ca să meargă la 
petreceri şi să arate bine îl plictiseau de foarte mulţi ani. 
Trecuse cu vederea felul în care îi lăsa gura apă ori de 
câte ori se uita în ochii ei drăguţi cenușii şi la buclele 
zbârlite. De ce se agățase cu atâta abnegaţie de ideea că 
nu îşi dorea decât trofee sexuale? Gracie avusese drep- 
tate. La vârsta lui ar fi trebuit să fi aflat deja de mult 
ce îşi doreşte de la viaţa lui. lar el continuase să judece 
femeile după acelaşi calapod artificial pe care îl folosi- 
se când fusese un adolescent, mânat de hormoni, şi îi 
era rușine. Frumuseţea lui Gracie îi încântase privirea 
încă de la început. Era reală şi profundă, alimentată 
de frumuseţea ei înnăscută. Avea un fel de frumuseţe 
care îi hrănea sufletul și pe care avea să o păstreze și 
la bătrâneţe. 

O iubea pe Gracie Snow și voia să se însoare cu ea. 
Voia să se însoare de-adevăratelea cu ea, la naiba! Voia 
să-și petreacă restul vieţii alături de ea, să-i umple bur- 
ta cu copii şi casa cu dragoste. Ideea de a-și petrece tot 
restul vieţii alături de ea nu îl sperie, ci îl umplu de o 
aşa mare bucurie încât simţi că începe să plutească pe 
deasupra ringului de dans. Voia să o ia din braţele lui 
Dan Calebow în secunda asta şi să-i spună că o iubește. 
Voia să o vadă cum se topeşte în faţa ochilor lui. Dar nu 
putea face nimic până nu încerca să repare lucrurile cu 
mama lui. 

Îşi cobori privirea spre ea. Simţea o tensiune în piept 
şi vocea îi era emoționată. 

- În tot acest timp m-am purtat ca şi cum aveam ceva 
personal cu Way, dar adevărul este că știam că o să reac- 
ţionez prost indiferent de cine ar fi fost în locul lui. 
Cred că o parte din mine şi-a dorit să te încui undeva şi 
să-l plângi pe tata tot restul vieții doar pentru că a fost 
tatăl meu şi l-am iubit. 

- Of, scumpule... 

- Mamă, ascultă-mă. O privi cu mare nerăbdare. Știu 
ceva la fel de clar cum ştiu cum mă cheamă - tata n-ar 
fi vrut niciodată să simt aşa și nu ar fi vrut nici într-un 
milion de ani să ştie că suferi aşa cum suferi acum. Dra- 
gostea voastră a fost mare și generoasă, dar dacă întorci 
spatele viitorului nu o să mai pară deloc mare. 

O auzi cum i se taie respirația. 

- Asta crezi că fac? 

- Da. 

-Nu asta am vrut, zise ea cu vocea stinsă. 

- Ştiu. Sentimentele pe care le ai pentru Sawyer vor 
schimba cumva iubirea ta pentru tata? 

- Oh, nu. Niciodată. 

-Şi nu crezi ca venit vremea să-ți regăsești coloana 
vertebrală? 

Chiar avu impresia că se înălțase puţin. 

- Da. Da, ba da. O clipă nu avu nici o reacție, după 
care îl îmbrățișă cu căldură. 

El se uită în jur şi se mutară pe ringul de dans. Ea îl 
strânse de umăr. 

-Eşti cel mai minunat fiu pe care îl poate avea o 
femeie. 

- Stai să vedem dacă mai zici asta după ce-o să te fac 
să intri în pământ de ruşine. 

li dă drumul la mână și se întinse să îl bată pe Way 
Sawyer pe umăr ca să facă schimb de partenere. Bărba- 
tul mai în vârstă se opri şi îl privi derutat. 

Bobby Tom vorbi: 

-Ai de gând s-o monopolizezi toată noaptea pe 
don'şoara Baines, Sawyer? Am ceva de discutat cu ea, nu-i 
aşa, don'şoară Baines? Nu vrei să schimbăm partenerele? 

Sawyer părea atât de confuz, încât Bobby Tom se spe- 
rie că va rata această oportunitate de aur. Îşi reveni re- 
pede însă și aproape dădu peste biata Judy Baines când 
se repezi să-și pună mâinile pe Suzy. 

nainte să o ia în braţe, Sawyer îl privi drept în ochi, 
iar Bobby Tom constată că nu îşi putea aminti să mai fi 
văzut vreodată atât de multă recunoştinţă. La rândul ei, 
Suzy avea o expresie ce combina încântarea și panica. 

Bobby Tom o luă pe doamna Baines de mână. Desco- 
perirea că o iubea pe Gracie îi întorsese toată lumea cu 
fundul în sus şi, spre uimirea lui, observă că se simțea 
chiar foarte bine. i aruncă lui Sawyer cea mai noncon- 
formistă privire. 

-Mama mea este o femeie respectabilă care are o 
reputație de apărat în comunitate, aşa că mă aştept să 
O tratezi în consecinţă. Şi nu amâna prea tare, pentru 
că dacă aud că vă ţineţi de prostii înainte de nuntă o să 
fie balamuc mare. 

Sawyer îşi aruncă capul pe spate şi râse. În acelaşi 
timp o luă pe Suzy de umeri și o conduse direct în afara 
ringului de dans. 

Judy Baines își lungi gâtul să vadă unde dispăruseră. 
Se întoarse spre Bobby Tom şi plescăi din limbă. 

- Cred c-o duce după şopron. 

-Se ţin de prostii, sunt sigur. 

-Şi ce-o să faci în situația asta? 

- O să conduc mireasa la altar, don'şoară Baines, şi o 
să-i urez numai de bine. 


Way şi Suzy nu se mai opreau din sărutat. O sprijinise 
cu spatele de peretele şopronului, îi scosese cămașa albă 
la spate şi își băgase mâna pe sub ea. Amândoi respirau 
greu, iar avertismentul caraghios al lui Bobby Tom îi 
lăsase cu impresia formidabilă că ieşiseră basma curată. 


- Te iubesc, Suzy. Te-am aşteptat o viaţă întreagă. 
- Oh, Way... 


Lin loc pentru inima ta 357 


- Spune-mi şi tu, iubito. Spune-mi. Vreau să aud ace- 
le cuvinte. 

-Şi eu te iubesc. Ştii că te iubesc. Te iubesc de mult 
timp. Şi am mare nevoie de tine. 

Way o sărută din nou, apoi dădu glas întrebării care 
trebuia puse: 

-Şi cum rămâne cu Hoyt? Știu cât de mult a însem- 
nat mariajul vostru pentru tine. 

Îşi retrase palma de pe ceafa lui şi i-o puse pe maxilar. 

-Îl voi iubi întotdeauna, știi asta, dar Bobby Tom 
m-a făcut în seara asta să înţeleg ceva ce ar fi trebuit 
să-mi dau seama cu mult timp în urmă. Hoyt și-ar dori 
asta. Ar vrea ca tu să îi iei locul. Cred că întotdeauna o 
să am impresia că, într-un fel sau altul, în seara asta ne-a 
dat binecuvântarea lui prin intermediul fiului său. 

Way o mângâie pe obraz. 

- Lui Bobby Tom i-a fost greu să facă asta. Ştiu ce sim- 
te pentru tatăl lui. Era prima dată de când începuse să o 
sărute când păru supărat. Nu e nici un secret că fiul tău 
nu mă place, Suzy, dar îţi promit că o să mă străduiesc 
să îi schimb opinia despre mine. 

Ea zâmbi. 

-Ba îi place mult de tine; doar că încă nu şi-a dat 
seama. Crede-mă, o să vă înțelegeţi foarte bine. Nu m-ar 
fi predat niciodată în mâinile tale dacă nu s-ar fi lămurit 
că te place. 

Se simţi uşurat şi începu să îi ciugulească buza de jos. 

n același timp îi găsi sfârcul. 

- lubito, trebuie să plecăm de aici. 

Ea se retrase şi îi zâmbi pervers. 

- Bobby Tom a zis să mă tratezi cu respect. 

-Asta fac. Întâi te dezbrac, și de-abia după aceea o să 
te tratez cu respect. 

Ea mimă că se gândeşte. 

-Nu ştiu dacă putem risca. Mi s-a părut foarte 
ameninţător. 

El scoase un geamăt. 

- O să dureze câteva săptămâni să organizăm nunta 
şi nu-i nici o şansă să rezist atât fără să te ating. Fiul tău 
ar putea profita de ocazie să înveţe să respecte dorinţele 
celor mai în vârstă. 

- Perfect de acord. 

Way o sărută din nou. Când se opriră într-un final, 
el își dădu capul pe spate și râse. Cel mai mare huligan 
din liceul din Telarosa reușise într-un final să cucerească 
inima celei mai frumoase fete dintr-a zecea. 


Bobby Tom sări pe platformă pentru a anunţa câş- 
tigătorii turneului de golf într-o stare de spirit atât de 
bună, încât pe jumătate era complet năuc. Foarte în- 
drăgostit și conştient de faptul că viaţa lui nu se limita 
la fotbal, pusese la punct toate detaliile legate de cum îi 
va anunţa lui Gracie vestea că totul se schimbase pen- 
tru el. Întotdeauna îi plăcuse să facă gesturi mari, iar 
acum intenţiona să o ceară în căsătorie pe viitoarea 
lui soţie într-un mod pe care să nu-l uite niciodată. 

Între timp, Gracie număra minutele până la termina- 
rea acestei seri agonizante. Încercase să se mai liniştească 
spunându-și că de-acum încolo nu se mai mulțumea cu 
mai puţin, dar inima ei frântă nu se recuperase deloc. 

Terry Jo refuzase să se ocupe de tragerea la sorți pen- 
tru tombola cu cuverturi, aşa că acum stătea pe plat- 
formă la distanța maximă de Bobby Tom. În timp ce 
Luther le mulțumea sportivilor pentru participare, se 
uită spre mulţime. Willow şi cu restul celor de la Luna 
sângerie într-un grup, Elvis adormit în braţe la Natalie, 
Buddy şi Terry Jo lângă Jim Biederot, fostul coechipier 
al lui Bobby Tom și cei doi Calebow. 

Mai mulţi prieteni sportivi de-ai lui Bobby Tom dan- 
saseră cu ea în seara aceasta, iar majoritatea fuseseră 
mai degrabă amuzaţi decât enervaţi de ignoranţa cu care 
nu ştia cine sunt. Din nefericire, cumva aflaseră că ea 
fusese cea care rupsese logodna cu Bobby Tom şi nu 
invers. Femeile ar fi fost compătimitoare dacă ar fi auzit 

că prietena lor a fost părăsită, dar prietenii lui Bobby 
Tom păreau că se distrează de minune, și era sigură că 
făcuseră glume pe tema lui toată seara. Ştia ce lovitură 
era asta pentru mândria lui, iar durerea îi mai fu domo- 
lită de o senzaţie vagă de neliniște. 

Luther ridică bolul rotund în care se aflau cotoarele 
biletelor la loterie pe care i le dăduse mai devreme și îi 
făcu semn să se ducă lângă el. 

- Înainte ca Bobby Tom să îi prezinte pe musafirii 
din seara aceasta, vom face extragerea pentru minunata 
cuvertură pe care cei de la căminul Arbor Hills ne-au 
adus-o. Cei mai mulți dintre noi o cunoaștem pe Gracie 
Snow. Cu siguranţă ne va fi dor de ea după ce pleacă, 
aşa că să o răsplătim cu ropote de aplauze pentru toată 
munca depusă. 

Toţi aplaudară cu entuziasm, câţiva fluierară tare. 
Băgă mâna în castron să extragă câştigătorul. 

- Numărul unu trei şapte. 

Se dovedi că biletul fusese cel cumpărat de membrii 
echipei pentru Elvis, care se trezi când mama lui îl urcă 
pe scenă. Gracie îi înmână cuvertura lui Natalie și îl îm- 
brățişă şi sărută pe câştigător, realizând cât de dor avea 
să-i fie de copilul acesta cuminte. După încheierea mo- 
mentului extragerii, dădu să coboare de pe platformă, 
dar nu putu să treacă de Luther care bloca drumul. 

Bobby Tom veni la microfon şi se lansă într-un inter- 
ludiu care ar fi făcut mândru orice actor de stand-up. 
Făcu glume despre partidele de golf ale prietenilor lui 
şi despre scorul lui slab, iar ea se gândi că nu îl văzuse 
niciodată mai binedispus. Ochii îi străluceau de fericire, 
iar zâmbetul lui parcă făcea reclamă la pastă de dinţi. Se 
gândi cu durere că n-ar fi putut scorni o cale mai bună 
de a aduce la cunoştinţă tuturor că nu el era cel care 
suferea din dragoste. 

Termină de prezentat sportivii, iar ea așteptă ca el să 
plece de la microfon ca să se poată furișa de acolo. El 
însă se uită la ea. 

-Înainte de a relua dansul, mai am un anunț de 
făcut... 

Simţi un fior de panică pe şira spinării. 

- Poate unii dintre voi au auzit că am rupt logodna cu 
Gracie. Unii aţi remarcat poate că momentan e foarte 
supărată pe mine. Din nou gura i se curbă într-un zâm- 
bet atât de cuceritor că doar cel mai nerezonabil dintre 
nerezonabili ar fi putut rămâne supărat pe el. 

Se rugă în gând ca el să înceteze. Nu suporta ideea ca 
el să aducă în atenţia tuturor calvarul prin care trecea ea 
acum, dar el continuă să vorbească. 

-Chestia e că sunt logodne și logodne, şi s-a dovedit 
că eu și Gracie eram logodiţi ca să fim logodiți. A venit 
însă clipa să îndreptăm lucrurile. Adu-o pe Gracie aici, 
Luther, că-i încă supărată pe mine şi mă îndoiesc c-o să 
vină de bunăvoie. 

Pentru asta chiar că nu avea să-l ierte niciodată, se 
gândi ea în timp ce Luther râse cu poftă și o împinse 
mai în față. Se uită spre Terry Jo, spre Natalie şi Too- 
lee Chandler care stăteau în fața mulțimii, implorân- 
du-le din priviri să o ajute, dar ele stăteau şi zâmbeau. 
Se părea că și prietenii lui Bobby Tom se distrau la fel 
de bine. 

O luă sub aripa lui ocrotitoare şi îşi cobori privirea 
spre chipul ei năpăstuit. 

- Gracie, aici în fața lui Dumnezeu, a locuitorilor 
acestui oraș și a tuturor dependențţilor de sport pe care 
îi numesc prieteni, îți cer să-mi faci onoarea de a-mi 
deveni soție. Își puse palma pe microfon şi se aple- 
că să-i şoptească: Te iubesc, scumpo, şi de data asta 
sunt serios. 

Simţi un junghi cumplit. Nu își imaginase niciodată 
că va simţi o durere atât de mare. Mulțimea râdea şi 
aplauda. Aceştia erau oamenii cu care crescuse, oamenii 
care îi erau prieteni, și nici în ruptul capului nu ar fi 
tolerat ca ei să îl considere un pierzător. Minţise când 
îi spusese c-o iubește. Lui îi era foarte ușor să mintă, iar 

pentru a-și salva reputaţia era dispus să o distrugă pe 
a ei. 

Cuvintele ei stinse şi înăbușite ajunseră doar la ure- 
chile lui. 

-Nu mă pot mărita cu tine, Bobby Tom. Merit pe 
cineva mai bun. 

Doar că își auzi vocea şi ea amplificată de difuzoare, 
pentru că el își luase mâna de pe microfon. Publicul se 
opri brusc din râs. Se mai auziră câteva chicoteli nervoa- 
se, iar când se lămuriră toţi că vorbise serios, tăcerea fu 
absolută. 

Bobby Tom se făcu alb la față. Lovită de durere, se 
uită în ochii lui. Nu voise să îl umilească, dar cuvinte- 
le fuseseră spuse și nu și le putea lua înapoi pentru că 
erau adevărate. 

Aşteptă ca el să facă o glumă pentru a dezamorsa si- 
tuația, dar el nu spuse nimic. 

-Îmi pare rău, șopti ea în timp ce mergea cu spatele. 
Îmi pare foarte rău, Se întoarse și fugi de pe platformă. 

În timp ce își croi drum prin mulțimea uluită şi tä- 
cută, aşteptă să îi audă accentul tărăgănat, chicotelile 
simpatice amplificate de microfon pentru orășenii lui. 

n mintea ei răsunau cuvintele pe care credea că le-ar fi 
putut spune. 

„Ura! Priviţi aici, oameni buni, aceasta este o femeie 
nebună. Cred c-o să mă coste mai mult decât o sticlă de 
şampanie și o noapte în oraș ca s-o fac să se potolească.“ 

Răzbi mai departe printre oameni, se împiedică de 
tivul rochiei ei lungi, apoi îi auzi vocea, exact așa cum 
ştiuse că se va întâmpla. În loc de cuvintele pe care și le 
imaginase, difuzoarele plesneau de furie și ostilitate. 

- Aşa, Gracie! Pleacă de aici! Doar ştim amândoi că 
nu voiam decât să-ți fac o favoare. Ce căcat! De ce dracu- 
lui aş vrea să mă însor cu cineva ca tine? Să pleci de aici! 
Să ieși dracului din viaţa mea și să nu-ți mai văd mutra 
aia niciodată! 

Plângea umilită. Se repezi orbeşte înainte, fără să ştie 
unde merge, fără să-i pese, doar să scape de aici. 

Cineva o prinse de braț şi îl văzu pe Ray Bevins, ca- 
meramanul de la Luna sângerie. 

- Vino, Gracie. Te duc eu cu mașina. 

Difuzoarele scrâşniră asurzitor în spatele ei, amplifi- 
când sunetele emise la microfon. 


O luă la fugă. 


capitolul 24 


Bobby Tom Denton nu era un beţiv simpatic. Distru- 
se o bună parte din interiorul tavernei Wagon Wheel, 
sparse parbrizul unui Pontiac nou-nouţ şi îi rupse mâna 
lui Len Brown. Bobby Tom se mai bătuse şi altă dată, 
dar nu cu cineva ca Len și nu cu Buddy Baines, care nu 
făcuse decât să-i fure cheile de la camionetă ca să nu-l 
lase să conducă beat. Nimeni nu-și imaginase că va veni 
și ziua în care locuitorilor din Telarosa le va fi ruşine cu 
fiul lor preferat, dar în acea noapte toți dădură dezapro- 
bator din cap. 

Bobby Tom se trezi în închisoare. Încercă să se ros- 
togolească de pe pat, dar îl durea tot corpul. Capul îi 
zvâcnea şi îl dureau toți mușchii. Când încercă să des- 
chidă ochii, constată că unul îi era umflat şi rămânea 
închis. Totodată, avea o senzaţie în stomac ca şi cum ar 
fi fost răcit. 

Se chirci de durere când îşi lăsă încet picioarele peste 
marginea patului și se ridică în capul oaselor. Nici mă- 
car după un meci extraordinar de brutal nu se simţise 
atât de rău. Își lăsă capul în mâini și se simţi cuprins de 
disperare. Mulţi nu-și amintesc ce fac când sunt beţi, el 
își amintea absolut orice moment mizerabil. Mai rău, îşi 
amintea și de ce ajunsese în starea aceea. 

Cum putuse să stea la microfon să-i vorbească așa 
lui Gracie, indiferent de cât de umilitor fusese refuzul 
ei? Frântura de expresie pe care i-o văzuse pe chip când 

fugise avea să îl bântuie toată viaţa. Crezuse fiecare cu- 
vânt rostit de el, iar asta îl umplea de ruşine. În același 
timp, ecoul cuvintelor ei îi opărea creierul. 

„Nu mă mărit cu tine, Bobby Tom. Merit pe cineva 
mai bun.“ 

Şi aşa era. Dumnezeu îi era martor, merita. Merita 
un bărbat, nu un băiat. Merita pe cineva care o iu- 
bea mai mult decât își iubea el propria legendă. Le- 
genda lui. Pentru prima dată în viaţă imaginea aceasta 
îl umplu de dezgust. Orice legendă ar fi creat fusese 
distrusă de comportamentul din seara precedentă și 
nici măcar nu-i păsa. Nu-i mai păsa decât să o aducă pe 
Gracie înapoi. 

Îl cuprinse rău panica. Dacă plecase deja din oraș? 
Principiile morale erau punctul ei forte, iar acum, când 
deja era prea târziu, înţelegea şi el de ce erau atât de im- 
portante pentru ea. Gracie vorbea întotdeauna serios, 
iar dacă îşi băgă în cap că are dreptate cu ceva nu se mai 
răzgândea. 

Spusese că îl iubeşte şi asta contase mult pentru ea, 
dar pentru că fusese inconsecvent cu afecțiunea ei și nu 
îi respectase sentimentele o pusese într-o poziţie din 
care nu mai putea da înapoi. Când se uitase la ea noap- 
tea trecută şi o auzise că nu se poate mărita cu el vorbise 
cât se poate de serios şi nici măcar o declarare publică a 
dragostei lui nu ar fi putut să o ţină în loc. 

Fu bombardat de o gamă extinsă de emoţii noi, dar 
cea mai străină era disperarea. După o viaţă întreagă de 
cucerit la pas femei, realiză că își pierduse încrederea în 
sine. Altfel de ce ar fi fost atât de sigur că, odată plecată 
nu mai avea cum s-o aducă înapoi, iar acum ştia că o 
s-o piardă pentru totdeauna. Dacă nu putuse să o cu- 
cerească pe teren propriu, cum putea spera să îi câștige 
dragostea în altă parte! 

- la te uită. Se pare că băiatul orașului s-a băgat într-o 
groază de belele noaptea trecută. 

Îşi înalță capul şi se uită ca prin ceaţă la Jimbo 
Thackery, care stătea în fața celulei cu un rânjet răuvoi- 
tor pe chip. 

- N-am chef să ne întrecem în insulte, Jimbo, bombă- 
ni el. Ce tre’ să fac să ies de aici? 

- Jim mă cheamă. 

- Bine, Jim, zise el plictisit. 

Poate nu era prea târziu, se gândi. Poate avusese şan- 
sa să se gândească mai bine și poate o putea face să se 
răzgândească. Jură în fața Atotputernicului că, dacă 
se mărita cu el, avea să-i cumpere drept cadou de nuntă 
un cămin al ei. Dar mai întâi trebuia să o găsească. Apoi 
trebuia să o convingă că o iubea mai mult decât crezuse 
vreodată că va putea iubi o femeie. Avea să facă orice ca 
să-l ierte. 

Se ridică pe marginea patului. 

- Trebuie să ies de aici. 

- Judecătorul Gates n-a fixat cauţiunea încă, zise Jim- 
bo, savurând pe față nenorocirea lui, 

Se chinui să se ridice în picioare, ignorând durerea 
de stomac și faptul că genunchiul lui prost îi zvâcnea 
îngrozitor. 

- Când o fixează? 

- La un moment dat. Jimbo scoase o scobitoare din 
buzunarul cămăși şi o potrivi în colţul gurii. Judecătoru- 
lui nu-i place să fie trezit prea de dimineață. 

Bobby Tom se uită la ceasul de perete de pe partea 
cealaltă a barelor. 

- E aproape nouă. 

- O să-l sun când apuc. E foarte bine că eşti bogat 
fiindcă ai de dat socoteală pentru niște acuzaţii destul 
de serioase: atac, comportament violent, distrugerea 
proprietăţii, opunere la arestare. Judecătorul n-o să fie 
prea încântat. 

Bobby Tom era din ce în ce mai disperat. 

Fiece moment petrecut în spatele gratiilor însemna 
o distanţă şi mai mare între el şi Gracie. De ce se pur- 
tase ca un tâmpit noaptea trecută? De ce nu-şi călcase 

şi el o dată pe mândrie ca să se ducă după ea, să-i cadă 
în genunchi la o adică şi să-i spună că-i pare rău. Pier- 
duse o grămadă de timp făcând pe durul și vorbind 
tâmpenii ca să nu se facă de rahat în faţa amicilor lui, 
oricum o prostie încă de la început după prestaţia lui 
penibilă din fața microfonului. Nici măcar nu-şi mai 
amintea de ce îi păsase atât de mult de părerea lor. Se 
distrase cu prietenii, dar nu cu ei voia să-şi petreacă 
viața și nu cu ei voia să aibă copii. Şchiopătă agitat 
până la grilaj. 

- Fac tot ce-i nevoie, dar nu acum. Am nevoie de doar 
câteva ore. Trebuie s-o găsesc pe Gracie înainte să plece 
din oraș. 

- N-am crezut c-o să apuc ziua în care te faci de râs 
din cauza unei femei, pufni dispreţuitor Jimbo, dar asta 
ai făcut aseară. Chestia e că nu te vrea, B.T. și deja a 
aflat toată lumea. Se pare că n-au contat prea tare inele- 
le alea de la Super Bowl pentru ea. 

Bobby Tom se agăţă de bare. 

- Lasă-mă să ies de aici, Jimbo! Trebuie s-o găsesc. 

- Tardiv de târziu. Mai rânji o dată şi îi aruncă scobi- 
toarea în piept. 

Tocurile îi pocniră pe gresie în timp ce se duse la uşă 
şi ieşi de acolo. 

e menta imediat, nenorocitule! Bobby Tom își 
îndesă faţa printre bare. Îmi cunosc drepturile și vreau 
un avocat! Vreau un avocat în clipa asta! 

Uşa rămase închisă. 

Ochii îi zburară la ceas. Poate nu voia să plece azi. 
Poate mai stătea. Dar nu credea așa ceva. O rânise prea 
tare seara trecută, şi sigur voia să plece cât mai repede 
cu putinţă. 

- Trebuie să dau un telefon! strigă el. 

-la mai taci. 

Realiză de-abia acum că nu era singur. Închisoarea 
din oraş avea doar două celule mici, iar patul din cea- 
laltă era ocupat de un personaj jerpelit cu ochi roșii şi 
barbă încâlcită, 

Bobby Tom îl ignoră şi-şi văzu de zbierat. 

- Am dreptul la un telefon! Acum vreau să-l dau! 

Nu-i răspunse nimeni. 

Începu să şchiopăteze ca nebunul prin celulă. Genun- 
chiul cu probleme îi ieșea printr-o ruptură din jeanși, îi 
lipseau mai mulți nasturi de la cămaşă și o bucată de 
mânecă, iar pumnii îi arătau de parcă îi trecuse prin 
mașina de tocat carne. Se întoarse la bare și începu să 
strige iar, dar singurul care îi răspunse fu beţivul din 
celula cealaltă. 

Trecură cu greu trei minute pe ceas. Ştia cât de tare 
se bucura Jimbo să îl vadă în starea asta, dar nu-i păsa. 
Începu să răguşească, dar nu voia să tacă. Încercă să-și 
spună că se purta ridicol, că graba lui nu avea nici o 
logică, dar tot panicat era. Dacă nu ajungea imediat la 
Gracie avea să o piardă pentru totdeauna. 

Se scurse aproape o jumătate de oră înainte ca ușa 
care ducea la camera principală a secţiei de poliţie să 
se deschidă din nou, dar de data asta în cadrul ei apă- 
ru Dell Brady, ajutorul de culoare arătos al lui Jimbo. 
Bobby Tom se bucură ca un copil când îl văzu. Jucase 
fotbal cu fratele lui Dell și mereu se înțelesese bine cu el. 

-Ce naiba, B.T., numai gura ta se-aude. Scuze că 
n-am putut ajunge mai devreme, dar a trebuit s-aștept 
să plece Jim. 

- Dell! Trebuie să dau un telefon! Ştiu că am dreptul 
să dau un telefon. 

- L-ai dat azi-noapte, B.T. L-ai sunat pe bătrânul Jerry 
Jones şi i-ai spus proprietarului lui Dallas Cowboys că 
n-ai juca pentru echipa lui nici dacă ar fi ultima de pe 
pământ. 

- Rahat! Bobby Tom trase niște pumni în grilaj, pro- 
vocându-şi nişte dureri imense în brațe. 

- Nu te-a mai văzut nimeni așa de beat, continuă 
Dell. Ai cam distrus Wagon Wheel, ca să nu mai zic ce 
i-ai făcut lui Len. 

- O să mă ocup de toate mai târziu şi-ţi promit că 
mă împac cu Len. Dar în secunda asta trebuie să dau 
un telefon. 

-Ştiu și eu ce să zic, B.T. Jim are pata rău pusă pe 
tine. De-atunci, de când cu Sherri Hopper... 

- Asta a fost acu’ cin'şpe ani! strigă el. Hai, te rog. Un 
telefon. 

Spre ușurarea lui, Dell luă cheile de la curea. 

- Bine. Dacă te bag la loc înapoi în celulă înainte să 
se întoarcă Jim de la cafenea n-are ce să facă. 

Dell se moşmondea atât de mult cu cheile că lui 
Bobby Tom îi venea să-l ia de beregată şi să strige la el 
să se grăbească. Într-un final ieși din celulă şi se îndrep- 
tă spre uşa care ducea în camera principală a poliţiei. 
Când intră, Rose Collins, cea care lucra dintotdeauna 
în departament şi cea căreia pe vremuri îi tundea pelu- 
za, se uită la el şi îi întinse telefonul personal. 

- Cu tine vrea, Bobby Tom. E Terry Jo. 

li smulse telefonul din mână. 

- Terry Jo! Ştii unde-i Gracie? 

- Acum în clipa asta închiriază o maşină de la Buddy 
ca să se ducă în San Antonio. Nu mă vede - sunt în 
camera din spate -, dar i-a zis lui Buddy că are avion 
imediat după prânz. El m-a pus să te sun, deşi azi-noapte 
m-am jurat că nu mai vorbesc cu tine în viaţa vieților 
mele. N-am ştiut că poți fi în halul ăsta de nesimţit. Şi 
nu mă refer doar la ce i-ai făcut lui Gracie - stă cu oche- 
larii de soare pe nas pentru că precis a plâns întruna — 
dar să vezi numai ce i-ai făcut lui Buddy. I s-a umflat 
falca în ultimul hal și... 

- Zi lui Buddy să nu-i închirieze nimic! 

- N-are încotro că altfel își pierde autorizaţia. A încer- 
cat să mai tragă de timp cu ea, dar ştii și tu cum e. Pare 
că acum îi dă cheile. 

Înjură şi-şi băgă mâna prin păr, tresărind când atinse 
o tăietură de lângă tâmplă. 

- Sună-l pe judecătorul Gates în secunda asta şi chea- 
mă- aici. Spune-i... 

- Nu mai e timp; acum se urcă în mașină. E un Grand 
Am albastru. E o şoferiță prudentă, B.T. Ai putea s-o 
prinzi din urmă dacă pleci acum. 

- Sunt în închisoare! 

- Păi ieşi din închisoare atunci! 

- Asta încerc! Între timp încearcă și tu s-o oprești. 

-Prea târziu. Acum iese din parcare. Trebuie s-o 
prinzi tu pe autostradă. 

Bobby Tom trânti telefonul şi reveni la Rose şi Dell, 
care ascultaseră cu foarte mare interes. 

- Gracie a plecat acum de la garajul lui Buddy. E în 
drum spre San Antonio şi trebuie s-o prind înainte de a 
intra pe autostrada interstatală. 

- Ce dracu' caută afară din celulă? Jimbo Thackery 
dădu năvală pe uşă cu firimituri de gogoși pe cămașă și 
chipul oacheş pestriţ de furie. 

- Gracie părăsește oraşul, se apucă Dell să-i explice, 
iar Bobby Tom trebuie s-o prindă înainte de... 

- Este arestat! ţipă Jimbo. Închide- imediat înapoi în 
celulă! 

Dell se întoarse fără tragere de inimă spre Bobby Tom. 

- [mi pare rău, B.T., dar va trebui să te bag înapoi în 
celulă. 

Bobby Tom întinse mâinile şi vocea nu îi prevestea 
nimic bun. 

- Nu te apropia de mine, Dell. Nu mă întorc în celula 
aia decât după ce apuc să vorbesc cu Gracie. Nu vreau să 
te pocnesc, dar dacă trebuie o s-o fac şi p-asta. 

Dell îl studie o clipă pe Bobby Tom, apoi se întoarse 
să se uite urât la Jimbo. 

- Care-i problema dacă îl lăsăm o oră să se ocupe de 
dragostea vieții lui, mai ales că oricum îi încalci dreptu- 
rile civile de când l-ai arestat? 

Jimbo strâmbă din nas, iar sprâncenele lui stufoase 
se ciocniră. 

- Închide], băga-mi-aş, că altfel eşti concediat! 

Celor din familia Brady nu le plăcea să fie strânși cu 
ușa, iar Dell nu făcea deloc excepție. 

-Nu mă poţi concedia; n-o să te lase Luther! Dacă 
vrei așa de tare să-l închizi în celulă, ia şi închide-l cu 
mânuţa ta! 

Jimbo văzu roșu în faţa ochilor. Scoase un urlet şi se 
năpusti cu capul înainte. Bobby Tom apucă un scaun 
de lângă cel mai apropiat birou şi îl aruncă pe gresie, 
de unde îl lovi pe Jimbo în genunchi şi îl trimise cu 
picioarele în sus. 

Bobby Tom fugi la uşă înainte ca șeful poliției să 
se ridice şi strigă la Rose din fugă: 

- Îmi trebuie o maşină! 

Ea înhăță repede cheile mașinii de pe biroul ei și i le 
aruncă. 

- la-o pe-a lui Jimbo. E cea de lângă intrare. 

leşi în fugă și sări în cea mai apropiată maşină, mași- 
na de patrulare de un alb imaculat a șefului poliţiei. leși 
din parcare cu scârțâit de roți și intră pe strada principa- 
la. Îi luă doar câteva secunde să se prindă cum se activa 
sirena și girofarul. 

În secţia de poliție, Rose Collins puse mâna pe te- 
lefon ca să răspândească vestea că Bobby Tom Denton 
tocmai evadase din închisoare. 


HEAVEN, TEXAS 
UN LOC PENTRU INIMA TA 


Bannerul colorat care fusese agăţat la intrarea în oraș 
se făcu din ce în ce mai mic în oglinda retrovizoare a 
lui Gracie până dispăru cu totul. Se întinse să-și ia unul 
din șerveţelele mototolite din poală și se întrebă în timp 
ce-și sufla nasul dacă avea de gând să plângă tot dru- 
mul până în San Antonio. Noaptea trecută plânsese şi 
se simţise nenorocită în timp ce Ray o adusese la apar- 
tament să-și strângă lucrurile, pentru ca apoi să o ducă 

la motelul unde rămăsese peste noapte. De dormit nu 
dormise. Stătuse întinsă în pat și-și repetase la nesfârşit 
cuvintele blestemate ale lui Bobby Tom. 

„Doar ştim amândoi că nu voiam decât să-ţi fac o 
favoare... de ce dracului aș vrea să mă însor cu tine? ... 
să nu-ţi mai văd mutra aia niciodată!“ 

Dar la ce se așteptase? Îl umilise în faţa tuturor celor 
care însemnau ceva pentru el, iar el ripostase în forță. 

Vâri şervețelul pe sub ochelarii de soare și-și șterse 
ochii umflați. Noul proprietar de la Shady Acres urma 
să trimită pe cineva să o ia de la aeroportul din Colum- 
bus și să o ducă cu maşina până la New Grundy. La 
Shady Acres era locul ei, iar mâine-dimineaţă la ora asta 
avea să nu mai prididească cu treaba numai ca să nu 
aibă timp să bocească, 

Ştiuse că se va termina, dar nu îşi imaginase că atât 
de urât. Voise ca el să-și amintească cu drag de ea ca de 
singura femeie care nu voise nimic de la el, dar noaptea 
trecută fuseseră distruse toate şansele ca aşa ceva să se 
întâmple. Nu doar că îi primise banii, dar fără să vrea 
ajunsese să îi ia ceva mult mai important, şi anume re- 
putaţia. Încercase să se aline cu gândul că doar aroganța 
lui îl dusese acolo, dar încă îl iubea și nu putea să se 
simtă bine știind că el suferă. 

Auzi sirena de undeva din spate şi, când se uită în 
oglinda retrovizoare, văzu girofarul aprins al unei ma- 
şini de poliţie care se apropia pe autostrada cu două 
benzi. Se uită repede la vitezometru ca să se asigure 
că nu depășise nici pe departe limita de viteză şi trase 
pe banda din dreapta ca să-i facă loc să treacă. Mașina se 
apropie şi în loc să treacă pe banda stângă rămase în 
spatele ei. 

Sirena scoase un sunet urât care îi ordona să tragă pe 
dreapta. Încurcată, se uită mai de aproape în oglindă 
şi nu-i veni să creadă ce vede. Bărbatul de la volan era 
Bobby Tom! Își scoase ochelarii de soare. Până acum se 
ţinuse pe poziții doar pentru că avea o voinţă de fier, dar 

nu mai putea îndura o altă confruntare cu el. Scrâșni 
din dinți și apăsă pe acceleraţie, iar el făcu la fel. 

n fața ei apăru un camion vechi. Articulațiile degete- 
lor i se albiră pe volan cât trase să-l depăşească pe stânga. 
Vitezometrul urcă până la nouăzeci și cinci, iar Bobby 
Tom rămase în coasta ei. 

Cum putea face aşa ceva? Ce fel de oraș își lăsa unul 
dintre cetăţenii de rând să ia mașina poliției ca să por- 
nească în urmărirea unei persoane inocente? Acul urcă 
la o sută cinci. Deloc nu-i plăcea să conducă cu viteză și 
transpira rău. El acţionă iar sirena și o sperie și mai tare. 
Alarmată, scoase un şuierat când el se apropie atât de 
tare încât se temu că voia să dea peste ea. Doamne apără 
şi păzeşte, voia s-o scoată de pe drum! 

Nu avea de ales. Era nechibzuit din naştere şi poate el 
se simțea foarte în largul lui jucându-se de-a tamponatul 
la o sută zece kilometri pe oră, dar ea nu. Fierbea de 
nervi când își ridică piciorul de pe acceleraţie și încetini 
treptat ca să tragă pe dreapta. Deschise larg portiera de 
îndată ce opri mașina. El cobori din maşina de patrulă 
înainte ca ea să facă mai mult de patru-cinci pași şi să în- 
ceapă să se poticnească. Ce se întâmplase cu el? Un ochi 
era atât de umflat că nu stătea deschis, iar celălalt părea 
de om nebun. Hainele îi erau rupte, nelipsitul Stetson îi 
lipsea, iar tăietura urâtă de lângă tâmplă îl făcea să arate 
ca un sălbatic primejdios. Își aduse aminte de ce îi făcu- 
se şi fu pentru prima dată când i se făcu frică de el. 

El veni spre ea. Se panică și făcu stânga împrejur în 
ideea că apucă să se urce iar în mașină şi să blocheze 
portiera, dar își dădu seama că așteptase o fracțiune de 
secundă prea mult să se pună în mișcare. 

- Gracie! 

Îl văzu undeva cu coada ochiului că se întinde spre 
ea şi se feri la timp. Acţionă pur instinctiv și începu 
să fugă. Tălpile moi ale sandalelor alunecară pe pietriș 
şi mai că nu căzu în genunchi. Se împiedică, dar reuși să-și 
revină și să meargă mai departe. Trecu de linia albă 


372 Susan Elizabeth Phillips 


de pe marginea drumului, fugind cât o ţineau picioa- 
rele. Se aştepta să o prindă din clipă în clipă, iar când 
văzu că nu riscă să se uite peste umăr. 

Recupera teren, dar şchiopătatul îl încetinea conside- 
rabil. Îşi mări avantajul iuţind pasul şi mai tare, iar prin 
minte îi zbură povestea pe care i-o spusese Suzy despre 
băiatul de nouă ani care fusese pedepsit în public pen- 
tru că lovise o fată. 

După toți anii în care se purtase frumos cu femeile 
ceva înlăuntrul lui se rupsese. Piciorul ei călcă pe lângă 
marginea asfaltului, alunecă pe pietriș căzând pe umăr, 
apoi se rostogoli în bălării. Solul nisipos îi intră în san- 
dale. O apucă groază când îl auzi chiar în spatele ei. 

- Gracie! 

Țipă când el o dobori printre buruieni cu un placaj 
care îi clănțâni dinții în gură. Se răsuci în cădere, iar 
când ateriză îl văzu deasupra ei. O clipă nu știu decât ce 
înseamnă durerea și frica. Apoi încercă să respire. 

Stătuse de multe ori sub el, dar atunci făcuseră dra- 
goste și nu se simţise nici pe departe așa. Greutatea lui 
brutală și intransigentă o ținea captivă la pământ. Miro- 
sul neobişnuit de bere stătută şi transpirație emana de 
peste tot, iar barba lui nerasă îi zgârie obrazul. 

- Firar să fie de treabă! strigă el și se ridică pe mâini. 
O apucă și o ridică de umeri cât să o poată zgâlţâi bine 
de tot ca pe o păpuşă de cârpă. De ce fugi de mine? 

Spoiala de şarm facil şi cordialitate neîntreruptă se 
decojise, scoțând la suprafață un bărbat violent şi furi- 
os, care fusese călcat pe bătături rău de tot. 

- Opreşte-te! rosti ea printre suspine. Nu-mi... 

O trase la el în brațe și o strânse atât de tare că nu mai 
putea respira. Era parțial conştientă de sunetul asurzitor 
al unei sirene în fundal. Pieptul lui se umfla sub ea, iar 
respiraţia lui trepidată îi venea drept în ureche. 

-Nu poți... să nu... să nu pleci. Gura lui ajunse pe 
tâmpla ei, iar apoi, brusc, era liberă. 

Câteva secunde soarele îi bătu drept în ochi şi nu 
ştiu ce se întâmplase. Îl văzu apoi pe Bobby Tom tras 
cu brutalitate în picioare de șeriful Thackery. În timp 
ce se ridică şi ea, șeful poliţiei îi suci violent braţele la 
spate și îi puse cătușele. 

- Eşti arestat, nenorocitule! 

Bobby Tom nu îl băgă în seama. Toată concentrarea 
era îndreptată asupra ei, iar ea simţi o dorință imediată 
de a-i cuprinde chipul amărât şi rănit în palme. 

-Nu pleca, Gracie! Nu poţi să pleci. Te rog! Trebuie 
să vorbim. 

Trăsăturile lui păreau răvășite, iar ochii ei plini 
de lacrimi. Undeva în fundal auzi scrâşnete de cau- 
ciucuri și portiere trântite, dar nu le băgă în seamă. 
Scuturând din cap, se depărtă de el înainte să cedeze 
în faţa ispitei. 

- Îmi pare rău, Bobby Tom. Nu mi-am imaginat nici- 
odată că așa ceva se poate întâmpla. I se puse un nod de 
plâns în gât. Trebuie să plec. Nu mai pot. 

Thackery surâse batjocoritor. 

- Bag de seamă că nu te vrea. 

Îl trase pe Bobby Tom după el și îl împinse în maşina 
de poliţie. Genunchiul rănit al lui Bobby Tom se rupse 
şi căzu. Gracie icni și porni spre el, dar îl văzu cu groază 
pe Thackery sucindu-i braţele ca să-l forțeze să se ridice. 

Bobby Tom gemu de durere, apoi îl prinse pe șeful 
poliţiei cu umărul și îl dezechilibră cât să se poată în- 
toarce iar spre Gracie. 

- Ai spus că nu vrei să iei nimic de la mine! strigă el. 

Thackery mugi furios şi îi suci brațele îndoite la spa- 
te, la un pas să i le scoată din articulaţii. 

Bobby Tom scoase un urlet de disperare care evadă 
din străfundurile sufletului lui. 

- Te iubesc! Nu mă părăsi! 

Încremeni de mirare şi se uită la el cum se lupta ca 
un scăpat din lanț. Cu un urlet, Thackery își scoase 
bastonul. 

Nu mai aşteptă nici o clipă. Ţipând de mânie, se 
aruncă prin aer la şeful poliției. 

-Să nu îndrăznești să dai în el! Să nu îndrăzneşti! Îl 
împunse cu capul și îi cără pumni până îl obligă să-i dea 
drumul lui Bobby Tom ca să se apere. 

- Opreşte-te imediat! Începu să înjure când îl nimeri 
cu marginea sandalei în tibie. Opreşte-te! Încetează că 
altfel te arestez și pe tine! 

-Ce dracului se petrece aici? tună vocea lui Luther 
Baines. 

Toţi trei se întoarseră și îl văzură pe primar alergând 
spre ei, clătinându-se puțin pe picioarele lui butucănoa- 
se, cu Dell Brady lângă el şi cu mașina de patrulă par- 
cată pieziş pe autostradă. În spatele celor doi se auziră 
alte scârțâieli de roţi de la alte mașini. Terry Jo şi Buddy 
se dădură jos din Explorerul lor, iar Buddy, care avea o 
buză spartă şi falca umflată, o luă în faţă. Connie Came- 
ron sări din Sunbirdul ei. 

Luther îi trase una peste braţ lui Jimbo Thackery, 
obligându-l să mai facă un pas în spate. 

- Ai luat-o razna? Ce mama naibii crezi că faci? 

- Bobby Tom! Suzy ţipă numele fiului ei în timp ce 
alergă pe asfalt cu Way Sawyer alături. 

Thackery se uită urât la Luther. 

- A evadat din închisoare. lar ea m-a atacat. Îi arestez 
pe amândoi! 

- Ba pe dracu' îi arestezi! ţipă Buddy revoltat. 

Luther își înfipse arătătorul în pieptul lui Thackery, 

-Nu ţi-a ajuns să fii un ticălos amator, aşa e, Jimbo? 
Trebuia să faci pe profesionistul cu mine! 

Thackery se făcu roşu. Deschise gura, apoi o închise 
şi mai făcu un pas în spate. Suzy se repezi spre Bobby 
Tom, dar Way o opri când o văzu pe Gracie îmbrățişân- 
du-l protector pe viitorul lui ginere. 

- Daţi-vă de lângă el! strigă Gracie cu părul ei ară- 
miu sclipind în soare şi cu o expresie la fel de fioroasă 

ca a unei amazoane. Nu-l atinge nimeni, m-ați auzit? 
Nu pune nimeni mâna pe el! 

Bobby Tom, cu mâinile încă încătușate la spate, se 
uită spre ea uşor amuzat. 

Faptul că nu părea că mai este în nici un pericol imi- 
nent nu o făcu pe Gracie să lase garda jos. Oricine încer- 
ca să-i facă lui rău avea de-a face cu ea mai întâi. 

Îi simți obrazul lipit de creștetul capului ei și îl auzi 
murmurând cele mai frumoase lucruri atât de încet, 
încât doar cei aproape de ei le puteau auzi. 

- Te iubesc atât de mult, dulceaţă. Spune-mi, o să 
mă ierţi pentru noaptea trecută? Ai avut dreptate cu tot 
ce-ai spus despre mine, ştiu; sunt insensibil, egoist, ego- 
centric și alte câteva chestii. Dar o să mă schimb. Jur. 
Dacă te măriți cu mine mă schimb. Dar te rog nu mă 
părăsi pentru că te iubesc foarte mult. 

Cineva îl descătușase pentru că brusc braţele lui erau 
în jurul ei. Se uită în ochii lui și văzu că până şi cel um- 
flat avea lacrimi. Vorbise extrem de serios şi constată cu 
uimire asta. Această efuziune de dragoste nu avea nimic 
de-a face cu mândria rânită sau cu răzbunarea. Îi vorbea 
din străfundul inimii. 

- Spune-mi că-mi mai dai o șansă, şopti el, prinzân- 
du-i obrajii în palme. Spune-mi că încă mă mai iubeşti. 

Simţi un nod în gât de emoție. 

- Asta e slăbiciunea mea. 

- Care anume? 

-Că te iubesc. Te iubesc, Bobby Tom Denton; și te 
voi iubi întotdeauna. 

li simţi pieptul zbătându-i-se. 

- Nici nu ştii cât de fericit sunt să te aud spunând 
asta. 

Închise ochii o clipă pentru a-și face curaj parcă. Îi 
redeschise, iar genele îi erau mai umede și mai ţepoase. 

-O să te măriți cu mine, nu, iubito? Spune-mi că o să 
te măriţi cu mine, 

Nesiguranţa din vocea lui o făcu să îl iubească și mai 
mult şi simţi că-i dau și ei lacrimile. 

- Of, bine, mă mărit cu tine. Sigur că mă mărit cu 
tine. 

Preţ de câteva momente uitară de toți ceilalți. Erau 
singuri pe marginea autostrăzii din Texas sub razele stră- 
lucitoare ale soarelui și un viitor mai luminos în faţă, 
plin de râsete, copii și multă dragoste. O sărută cu gura 
lui uscată și umflată, iar ea își ținu buzele lipite uşor de 
el. Suzy le întrerupse îmbrăţişarea atingând chipul chi- 
nuit al fiului ei ca să se asigure că nu era rănit prea rău, 
în timp ce Way o îmbrățișă pe Gracie după ce Bobby 
Tom îi dădu drumul. Treptat, realizară că în continuare 
se auzeau portiere trântite pe măsură ce din ce în ce mai 
mulţi cetățeni din Telarosa se adunaseră să blocheze au- 
tostrada ca să-l vadă pe Bobby Tom, evadatul. Gracie 
le văzu pe Toolee Chandler și Judy Baines care veni- 
seră împreună cu pastorul Frank şi clubul de bridge al 
lui Suzy. 

Jimbo Thackery se mutase într-o parte, unde Connie 
Cameron îi zicea vreo două de la obraz. Luther părea 
suspect de mulţumit de sine când se uită la Bobby Tom, 
care se ținea iar bine de Gracie. 

-O să te las câteva ore să te lămureşti cu Gracie aici 
de faţă, iar apoi noi doi o să avem o întâlnire lungă și 
fructuoasă cu judecătorul Gates. Nu-i poreclit degeaba 
„judecătorul taie şi spânzură“, B.T., aşa că eu prezic că 
o să te alegi cu o amendă babană şi cu un proiect foarte 
scump în slujba comunităţii. Escapada asta o să te coste 
o căruţă de bani, băiete. 

Gracie nu se abţinu să nu îşi dea şi ea cu părerea de 
lângă pieptul lui Bobby Tom: 

- Centrul pentru vârstnici ar avea nevoie de un mi- 
crobuz cu rampă motorizată. 

Luther îi zâmbi mândru. 


... 

- Excelentă idee, Gracie. Ce-ar fi să vii şi tu la întâl- 
nirea în speță, în caz că eu sau judecătorul Gates avem 
nevoie de inspiraţie. 

-Cu mare plăcere. 

Sprâncenele lui Bobby Tom se ridicară de indignare. 

- Tu de partea cui ești? 

Dură puţin mai mult să-i răspundă pentru că mintea 
îi fugise deja la toate lucrurile bune pe care Fundaţia 
Bobby Tom Denton le putea face în viitor. 

-O să fiu cetățean al acestui oraș, așa că am o datorie 
față de comunitate. 

Dacă se putea așa ceva, și iată că se putea, el păru și 
mai indignat. 

- Dar cine-a zis că o să locuim aici? 

Îi zâmbi cu toată dragostea şi se gândi că, deși era 
un bărbat inteligent, putea fi și obtuz. Se întrebă în cât 
timp avea să-și dea seama că nu ar putea fi niciodată 
fericit cu adevărat decât aici. 

- Nu vreţi să ne întoarcem împreună? zise Way. 

Bobby Tom tocmai se pregătea să dea curs sugestiei, 
când Terry Jo ieşi în faţa mulțimii. 

- la mai stai puţin! Expresia ei hotărâtă sugera că încă 
nu-l iertase pe Bobby Tom pentru rănile provocate so- 
țului ei. O să ai de răspuns la o grămadă de întrebări 
pentru ce i-ai făcut lui Buddy al meu şi a naibii să fiu 
dacă o să-ți fac viața uşoară. 

- la-mă uşor! exclamă Bobby Tom, ţinând-o în conti- 
nuare strâns pe Gracie, de frică parcă să nu plece iar de 
lângă el. Era să mor azi! 

- Ei na, ghinion, dar şi tu era să-l omori pe Buddy 
noaptea trecută. 

- Ba nu-i adevărat, Terry Jo. Buddy părea descurajat. 
Ce naiba, mie şi lui Bobby Tom ne place să ne batem. 

- Tu să taci. Asta-i doar una la mână. A doua la mână 
este că Gracie e prietena mea şi din moment ce-i evident 
că e prea îndrăgostită ca să-și mai vadă propriul interes, 
o s-o fac eu. 

Lui Gracie nu-i plăcea licărirea din ochii lui Terry 
Jo. O făcea să se gândească că mulţi dintre cetăţenii 
din Telarosa, Texas, ar fi consideraţi nebuni cu acte 
în regulă dacă ar fi locuit în altă parte. Îi mai trecu 
prin minte și că oamenii de aici aveau preocupări 
foarte ciudate. 

- Nu-i nici o problemă, zise ea repede. Serios. 

- Ba este. Tu nu ştii, Gracie, dar oamenii au început 
să te vorbească pe la spate încă de când Bobby Tom a 
anunțat prima dată logodna, iar acum că chiar o să fie 
o nuntă au început să vorbească și mai mult. Chestia e 
că mulți au remarcat că nu ştii mare scofală despre fot- 
bal şi se zice că Bobby Tom nu ţi-a dat niciodată testul. 

Of, Doamne! 

- Unii zic chiar caa trişat, nu-i aşa, Suzy? 

Suzy îşi încrucişă teatral braţele. 

- Mă îndoiesc că chiar a trișat. Dar lumea vorbește. 

Gracie se holbă la ea. Până acum o considerase întot- 
deauna pe Suzy un model de sănătate mintală. 

Terry Jo işi înfipse mâinile în șolduri. 

- Gracie, adevărul este că până şi cei care o să vină la 
nunta ta se vor întreba pe la colțuri dacă odraslele voas- 
tre au vreo legitimitate dacă n-o să ştie sigur că ai trecut 
testul. Spune-i tu, Bobby Tom. 

Se uită spre Bobby Tom şi remarcă panicată că își 
freca fruntea gânditor. 

- Bănuiesc că ai şi tu un punct de vedere, Terry Jo. 

Toţi cei de-aici trebuiau internaţi la spitalul de boli 
mintale, era clar pentru Gracie. În special viitorul ei soţ. 

El își încleştă falca. 

- Dar o să-i pun doar cinci întrebări pentru că nu-i 
din Texas şi n-a crescut cu fotbal. Se uită spre publicul 
care îi încercuise treptat. E toată lumea de acord? 

Câteva dintre femei, printre care și Connie Came- 
ron, păreau extrem de deranjate, dar nici una nu pro- 
testă cu glas tare. 

Bobby Tom dădu satisfăcut din cap. Îi dadu drumul 
lui Gracie şi se dădu puţin mai în spate ca să-i dea de 
înțeles că era pe cont propriu. 

- Deci începem. Întrebarea numărul unu. De la ce 
vin inițialele NFL? 

Mulțimea mârâi la o aşa întrebare ușoară, dar el îi 
reduse la tăcere dintr-o privire. 

- Aaă, National Football League, răspunse ea, între- 
bându-se care era rostul şi știind mai mult ca sigur că 
intenţiona să se mărite cu el indiferent dacă trecea sau 
nu testul lui ridicol. 

- Foarte bine. Întrebarea numărul doi. Fruntea i se 
încreți de concentrare. În fiecare ianuarie, cele doua 
echipe cu cele mai bune rezultate din etape joacă în 
cel mai important meci de fotbal al anului. Meciul 
pentru care câştigătorul primeşte un inel mare şi fru- 
mos, adăugă el în caz că avea nevoie de ajutor. Cum 
se numește acel meci? Alte murmure de dezaprobare 
din mulţime. 

Gracie le ignoră. 

- Super Bowl. 

- Excelent. Te descurci de minune, iubita. Făcu o pa- 
uză scurtă cât să-i dea un pupic pe vârful nasului, apoi 
se depărtă iar. Acum o întrebare puțin mai grea, pre- 
găteşte-te. Câte porţi - se mai numesc și bare vertica- 
le - sunt în fiecare capăt al unui teren oficial de fotbal 
american? 

- Două! exclamă ea, din cale afară de mulţumită de 
propria performanţă. Și fiecare stâlp are o panglică, dar 
nu-mi amintesc exact cât de lungi sunt. 

El plescăi admirativ. 

- Lungimea nu contează; te contorizez şi cu a patra 
intrebare pentru că ai ştiut de panglici. Nu toată lumea 
ştie, crede-mă. Asta înseamnă că mai ai o singură între- 
bare. Concentrează-te, iubita. 

- Mă concentrez. 

- Pentru şansa de a deveni doamna Gracie Snow-Den- 
ton... Făcu o pauză. Dacă nu te superi, ți-aş fi recunoscă- 
tor dacă ai repoziţiona cratima. 

- N-am zis nimic de nici o cratimă! Tu eşti cel care... 

-Nu-i momentul să ne certăm, drăguța mea. Fără 
cratimă, rămâne bătut în cuie. A cincea și ultima între- 
bare... Ezită și fu pentru prima dată când păru îngrijo- 
rat. Ce știi despre fundași? 

- Ştiu cine e Troy Aikman. 

- Dar nu-i corect, Bobby Tom, strigă Toolee. Gracie a 
stat de vorbă cu el aseară. 

- Şi-am auzit şi de Joe Namath, declară triumfătoare 
Gracie. 

- Ai auzit? Radia de fericire. Bine, iubita; uite şi ul- 
tima întrebare și e într-adevăr o provocare, așa că nu 
te lăsa distrasă de femeile astea geloase. Pentru a fi 
siguri că toți cei doisprezece copii ai noştri vor fi legi- 
timi, la ce echipă de fotbal din orașul New York a jucat 
Joe Namath? 

Lui Gracie îi căzu faţa. lisuse! Orice prost ar trebui să 
ştie răspunsul la întrebarea asta. Orașul New York... Ce 
echipă de fotbal era din New York? Se lumină la faţă. 

- Yankeii din New York! 

Mulțimea izbucni în râs şi se auziră și câteva oftaturi. 
Bobby Tom le reduse pe toate la tăcere cu o privire. În 
acelaşi timp, sclipirea din ochi provoca pe oricine să o 
contrazică. 

Când fu sigur că absolut toată lumea înţelesese me- 
sajul se întoarse la Gracie și o strânse în braţe. O privi 
tandru şi o sărută cu gingășie pe buze, apoi spuse: 

- Perfect corect, iubita. Habar n-aveam că știi aşa de 
multe despre fotbal. 

Şi iată cum află toată suflarea din Telarosa, Texas, că 
Bobby Tom Denton se îndrăgostise iremediabil şi pen- 
tru totdeauna. 


mulțumiri 


Aș dori să-mi exprim prețuirea pentru cei care mi-au 
împărtășit din cunoştinţele lor când am scris Un loc pen- 
tru inima ta, şi pe care îi enumăr în continuare: Mary 
Lynn Baxter (şi față de Len pentru că m-a lăsat să-i fur 
câteva replici), Katherine Johnson, Pamela Litton, John 
Roscich, Glenda Sanders și Ron Struxness. Totodată, 
sunt recunoscătoare și National Collegiate Athletic 
Association pentru că mi-a răspuns la întrebări. Mulțu- 
mesc băieților mei, Bill, Ty și Zach; întotdeauna m-aţi 
ajutat la nevoie. Le mulțumesc în mod special atât edi- 
toarei mele, Carrie Feron, cât şi agentului Steven Axel- 
rod. Cele mai calde mulțumiri le adresez cititorilor mei 
care îşi împart cărțile cu prietenii și îmi scriu mesaje atât 
de frumoase. Dumnezeu să vă binecuvânteze pe toți! 


SUSAN ELIZABETH PHILLIPS 
www.susanephillips.com 


